
NORDFJORDHESTEN 

EN   LIDEN  FORTÆLLING   FRA   SKYDSKARJOLEN 


INDLEDNING. 

De  græslændte,  bakkede  Gaarde  i  Nordfjord  og 
Fjeldbeiterne  der  er  Hjemstedet  for  det,  man  kalder 
Nordfjordracen. 

Altid  kjendt  for  et  fortrinligt  Dyr  har  ,,Fjor- 
dingshesten"  med  Hestehandlerne  gaat  i  Salg  saa- 
vel  til  Sjødistrikterne  sønden-  og  nordenfor  som 
over  hele  Østlandet  og  langt  ind  i  Sverige.  I  de 
sidste  Aar,  da  ogsaa  Udlændingen  har  faat  Øie 
for,  hvad  der  bor  i  disse  smaa,  livlige  Heste  med 
Ben  som  Staalfjere,  er  de  solgt  baade  til  Keiser 
Napoleon  og  Engelskmændene.  Man  har  endog 
villet  krydse  den  med  de  arabiske  Bjergheste,  hvilke 
den  i  meget  skal  ligne.  Som  andre  indestængte 
norske  Begavelser  har  ogsaa  den  endelig  faat 
sprængt  Bygdens  snævre  Mur  og  naat  til  et  videre 
europæisk  Navn.  Den  har  bogstavelig  slidt  sig  til 
det  paa  Landeveien,  hvor  den  er  fundet  som  Perlen 
i  Smudset. 

Fjeldvante  og  lette,  saa  de  aldrig  snubler,  kan 
de  med  Benene  under  sig  som  Trommestikker  i 
strygende  Fart  trave  milevis  foran  Karjolen,  Bakke 
op  og  Bakke  ned,  uden  at  miste  Pusten. 

Det  er  disse  Heste,  der  har  givet  Engelskmæn- 
dene  Smagen  for  deres  Karjolsport  i  Norge,  hvilken 
de  nu  prøver  at  føre  over  til  sit  eget  Land.  Deres 
egne  høibenede  Blodsheste  skulde  kun  lidet  due  i 
Farten  udfor  Bakkeknækken.  Det  er  ogsaa  disse 
smaa  Heste,  som  har  baaret  den  værste  Del  af  den 
svære  Skydstyngde  paa  det  vidtstrakte  Østlands  be- 
færdede  Veie.  Billige,  letholdte  med  Foder,  villige 
og  udholdende  over  al  Maade,  er  de  nemlig  som 
skabt  for  Ageskydsen. 

Men,  er  det  gamle  Ord  sandt,  at  Mennesket  paa 
Dommens  Dag  skal  møde  hvert  Dyr,  han  har  for- 
urettet, —  de  skal  da  tale  og  klage,  —  saa  vil 
mangen  Skydsskaffer  og  mangen  én,  der  har  kjørt 
med  hans  Heste,  faa  en  tung  Regning  at  opgjøre 
med  ,, Fjordingen",  hvis  Villighed  og  Raskhed  er 
blevet  saa  ubarmhjertigt  og  saa  uden  Ende  mis- 
brugt. 

Og  dette  sker  tildels  endnu  den  Dag  idag  — 
saa  kjærligt  det  norske  Folk  ellers  er  mod  sine 
Husdyr  —  paa  vore  Skydsveie,  om  det  end  her  og 
der  maaske  kan  være  blevet  bedre. 

Netop  hjemkommet  fra  en  Station  paa  seks  å 
syv  Fjerdinger  —  en  Vei,  som  den  altsaa  har  gaat 
dobbelt  —  skal  den  paa  ny  i  Sælen.  En  reisende 
venter  utaalmodigt  paa  Skyds  og  vil  klage  i  Bo- 
gen. Næsten  alle  Heste  er  ude,  de  kostbareste  maa 
spares  i  Uføret,  og  saa  faar  da  ,,Vesle-Svarten", 
,,Vesle-Borken",  ,,Litle-Kviten"  eller  ,,Musa",  stak- 
kar, saa  vaad  den  er,  igjen  ivei. 

Det  er  senkvælds  og  koldt,  eller  den  reisende 
har  plagsommeligt  arbeidet  sig  frem  fra  Station 
til  Station  med  Svøben  paa  den  ene  næsten  ube- 
vægelige  Hest  efter  den  anden.  Han  mærker  med 
Fornøielse,  at  han  her  har  faat  en  ren  Undtagelse, 
et  udmærket  Dyr  —  og  benytter  Leiligheden  til  at 
faa  disse  syv  Fjerdinger  fra  sig  i  Hast.  Den  lille, 
magre    „Graa"    kan    ikke    tale    for   sig,    dens   gode 


Raceblod  fordrager  ikke  Svøben,  og  under  nervøse 
skvætne  Tilløb,  saa  ofte  denne  blot  skimtes  af  dens 
forskræmte  Øie  eller  suser  truende  i  Luften,  gjør 
det  forjagede  Dyr  denne  Tur  kanske  endnu  hur- 
tigere end  den  første  paa  Dagen.  I  Sneføre,  med 
en  halvdrukken  Mand  i  Slæden  fra  eller  til  Mar- 
ked, eller  én,  der  er  for  sent  ude  til  Jernbanesta- 
tionen,  og  nogen  saadan  er  der  hver  Dag,  betragtes 
de  syv  Fjerdinger  som  en  Traverbane,  hvor  det 
raske  lille  Dyr  ret  skal  prøves;  —  styrter  det,  er 
det,  saa  gammel  Hesten  nu  er,  dog  vanskeligt  mere 
end  ti,  tolv  Daler  vovet,  om  Skylden  skulde  findes 
at  være  hans,   som  kjørte. 

En  Dag  blir  den  ,,sprængt".  Saa  begynder  den 
af  og  til  at  snuble,  og  efter  nogle  Aars  Tjeneste 
skal  den  endelig  ,,skydes  til  Høsten",  fordi  for 
mange  reisende  klager  over,  at  den  falder  over- 
ende med  Karjolen,  naar  den  ikke  er  stivholdt  i 
Tømmen. 

Tiden  dertil  udsættes  og  udsættes;  —  over  Høst- 
bløden  faar  den  trække  ogsaa  denne  Gang  for  at 
tåge  af  for  de  andre  peste.  Foran  den  skranglede, 
i  Armene  sammensurrede,  Skydskarjol  vader  den 
under  Piskeslag  i  den  bløde,  dybe  Lerbakke,  for- 
svinder  ofte  næsten  helt  under  Fadingen,  saa  Tøm- 
merne  hænger  som  skråa  Fiskesnører,  hvorefter  den 
skal  drages  op  igjen. 

Endelig  kommer  den  Morgen,  da  Skudet  falder  — 
,,Vesle-Graaens"  lykkeligste  Dag,  siden  den  sprang 
løs  og  ledig  om  som  Føl  oppe  i  Hestehagen  i 
Nordfjord  og  fik  Kjælenavn  af  Børnene  paa  Hjem- 
gaarden. 

Man  faar  haabe  paa,  at  Gud  ogsaa  har  en  Op- 
reisning  for  dette  lille,  gode,  tjenstvillige  Dyr,  som 
bare  har  lidt,  bare  blev  misbrugt  i  Sælen,  aarevis, 
indtil  Døden  tilslut  barmhjertig  tog  det  i  Fang, 
—  at  det  hinsides  vil  finde  friske,  frie   Græsgange 

og    endnu    deiligere,    sommerblaa    Fjelde    at    beite 
imellem  endog  end  de  hjemme  i  Nordfjord. 


I  Nordfjord  er  der  et  Fjeld,  som  heder  Bjerke- 
naaven,  og  i  en  af  Liderne  der  ligger,  næsten  som 
et  Skilderi  paa  en  Væg,  den  bratlændte  Gaard 
Strømshagen  med  sine  smaa  Huse.  Elven  gaar 
strømstrid  i  Juvet  nedenfor,  og  tvertover  dette 
er  lagt  nogle  Tømmerstokke  til  Bro  for  Mand  og 
Hest. 

Paa  den  anden  Side,  lidt  paa  skråa  og  lavt 
ved  Elvebredden,  ligger  Gaarden  Evjen,  der  bærer 
sit  Navn,  fordi  Elven  her  hviler  sig  i  en  Bugt,  hvor 
der  staar  en  liden  smuk  Bjerkeskog. 

Et  Stykke  bortenfor  Juvbroen  laa  derover  bag 
en  Haug  en  stor  buskbevokset  Teig,  passende  til 
Rydningsland.  Om  denne  havde  der  i  endel  Aar 
staat   en   hidsig  Proces   mellem   Gaardene. 

Jon  Evjen  havde  i  tyve  ^ar  spærret  Veien  til 
Telgen  med  tre  Gjerdestokke,  der  saa  nok  saa  tynde 
og  uskyldige  ud;  men  Retten  kjendte  det  at  være 
Hævdsgjerde,  og  Enden  blev,  at  Teigen  blev  fradømt 
Strømshagen. 

Af  denne  Proces  blev  Manden  paa  Strømshagen 
halvt  udarmet.  Da  han  døde,  blev  Enken  siddende 
igjen  med  Gaarden  og  Gjælden  samt  Sønnen  Gjer- 
mund, som  da  var  to  og  tyve  Aar. 

Det  var  en  undersætsig  Gut  med  mørkt  Haar, 
svære  Bryn  over  de  brune  Øine  og  et  lidt  bred- 
faldent,  men  klogt  og  livligt  Ansigt.  Han  var 
stoltere,  end  han  vilde  lade  Folk  mærke;  og  braa 
og  snar  til  at  tåge  sig  tilrette,  hvor  et  godt  Ord 
endnu  kunde  gjort  det. 

Folket  paa  Evjen  sad   i  Velstand. 

Den  ældste  Datter   hed   Sigrid;   hun  var  lyslet, 


høi  og  overmaade  smuk.  Dertil  var  hun  ferm  i 
al  huslig  Gjerning  og  af  et  stille  Væsen,  hvormed 
der  fulgte  som  en  Værdighed;  naar  hun  sagde 
noget,  faldt  Ordene  altid  omframt  godt  og  klogt; 
hjemme  havde  hun  igrunden  Magien  i  Huset. 

Alle  sagde,  hun  saa  ud  som  en  rigtig  Fuld- 
gaardsjente;  heller  ikke  feilede  det  paa  dem,  som 
bød  hende  Gaardene,  men  hun  havde  et  efter  et 
afslaaet  alle  Tilbud. 

Forældrene  mente  misfornøiede,  at,  enten  vilde 
hun  ikke  gifte  sig,  eller  ogsaa  havde  hun  i  dette 
mindre  Forstand  end  i  andre  Ting.  De  lod  hende 
dog  raade  sig,  som  hun  pleiede. 

En  Søndag,  som  de  ved  Kirken  havde  mødt  stiv 
Nakke  af  tre  af  de  bedste  Gaardmandssønner  i 
Bygden,  der  havde  maattet  gjøre  Vendereisen, 
kunde  gamle  Jon  Evjen  dog  ikke  bare  sig  for  at 
sige,  at  han  ikke  skjønte  andet  end,  at  hun  vra- 
gede  alle,  saa  der  retnu  ikke  bliev  andre  igjen  til 
hende  end  Gjermund  Strømshagen,  der  altid  laa 
og  trættede  og  knapt  hang  ved  Gaarden. 

Ved  disse  Ord  blev  Sigrid  rød  i  Ansigtet  og 
gik  ud.  Da  hun  siden  kom  ind  i  Stuen,  mærkede 
de,  at  hun  havde  grædt. 

Jon  forstod,  at  det  kom  af,  at  han  havde  irette- 
sat  hende,  og  angrede  det  igrunden,  men  lod  dog 
Ordene  staa. 

Med  Gjermund  Strømshagen  havde  Sigrid  været 
meget  sammen  under  Opvæksten.  De  havde  legt 
sammen  nede  ved  Elven  og  oppe  ved  Juvbroen;  men 
Forældrene  havde  været  mindre  kjendte,  da  de 
hørte  til  forskjelligt  Skyldfolk,  og  Sætrene  laa  paa 
modsat  Side. 

Gaardene  laa  hinanden  heller  ikke  saa  nær, 
som  det  ved  første  Øiekast  skulde  synes;  thi  det 
egentlige  Oversætningssted  laa  et  godt  Stykke  læn- 
ger  nede,   hvor  Bygdeveien  fra  Evjesiden  gik  over 

Elven  nedefter  til  Fjorden.  Fra  Strømshagen  førte 
didned  kun  en  Gangsti  eller  Ridevei. 

Men  Børnene  havde,  som  sagt,  legt  meget  sam- 
men. Naar  Sigrid,  der  var  tre  Aar  yngre,  såas 
mellem  Bjerkene  ved  Elvekanten,  stod  Gjermund 
gjerne  paa  den  anden  Side  med  Fiskestangen.  Fra 
en  Knart,  hvorunder  Strømmen  gik  smal,  kunde 
han  ved  Hjælp  af  Stangen  svinge  sig  over  til  den 
lavere  Side  og,  naar  han  der  havde  bygget  Damme 
og  Huse  for  hende,  kom  han  hjem  igjen  over  Broen 
oppe  ved  Juvet. 

Did  pleiede  hun  gjerne  at  følge  ham,  men  at 
gaa  over  var  hende  forbudt.  Det  var  farligt,  sagde 
hendes  Far,  og  hun  havde  heller  intet  derover  at 
gjøre. 

Efterat  Processen  kom  paa,  blev  imidlertid 
dette  anderledes,  men  de  havde  ikke  destomindre 
altid  et  Øie  med  hinanden,  ogsaa,  efterat  de  var 
voksne. 

Bjerkenaaven  var  saameget  høiere,  at  Gjermund 
derfra  om  Sommeren  kunde  se  helt  ind  paa  Evje- 
sæteren.  Han  var  da  selv  kun  som  en  Prik  oppe 
i  Fj  eldet,  men  hun  blev  den  dog  altid  va'r. 

Gjermund  drev  paa  Skytteri,  og  det  hændte 
flere  Gange,  naar  han  kom  den  Vei,  at  de  just 
mødtes  i  Marken;  de  talede  da  meget  sammen. 
Ved  Kirken  var  det  derimod,  som  om  de  havde 
mindre  godt  for  at  se  hinanden,  endda  de  der  oftest 
stod  nær  nok  sammen. 

Paa  Strømshagen  havde  de  en  musegraa  Hest, 
hvoraf  Gjermund  ikke  var  lidet  stolt. 

Den  var  overmaade  velbygget,  med  bredt  Bryst, 
fine  Ben,  et  ualmindelig  vakkert  lidet  Hoved  med 
store  Øine  og  smaa,  livlige  Ører. 

Det  eneste,  som  en  udenbygds  Skjønner  kunde 
finde  at  udsætte,  var,  at  den  muligens  var  lidt 
bratlændt.  Men  det  holdes  i  de  Egne  ikke  for 
Lyde,  da  man  véd,  at  dette  som  oftest  er  de  bedste 

Heste,  og  at  det  kommer  af,  at  de  lever  i  Fjeld- 
lænde. 

Den  var  opdrættet  fra  Føl  paa  Gaarden  og  nu 
otte  Aar  gammel. 

Det  var  og  blev  altid  lige  nyt,  naar  Graaen 
oppe  fra  Udmarken  eller  Havnehagen  knæggede  ved 
Ledet  for  Jordet,  fordi  den  vilde  ind  en  Sviptur 
og  se,  hvordan  det  stod  til  hjemme,  og  dertil  faa 
en  Næve  Salt  eller  anden  Ekstra-Forpleining.  Den 
travede  da  gjerne  med  Hunden  gjøende  om  sig  hen 
til  Stalddøren  og  stak  Hovedet  ludende  ind  i  det 
kjendte  mørke  Rum,  vendte  sig  derpaa  med  et 
pludseligt  Kast  med  Nakken,  hvorved  den  ned- 
faldne,  mørke  Hængeman  kastedes  som  et  forvildet 
Haar  fra  Øinene,  og  gjorde  en  Rundar  om  paa 
Tunet,  idet  den  snusede  paa  et  og  andet,  indtil  den 
blev  staaende  ved  Stuedøren. 

Der  ventede  den  roligt  paa,  hvad  der  skulde 
komme,  og,  vårede  dette  for  længe,  forsvandt  dens 
Krop  efterhaanden  inde  i  den  lille  Forstugang,  saa 
at  man  tilslut  kun  saa  dens  viftende  Hale  og  Bag- 
benene ude  paa  Stenhellen,  og  de,  som  inde  var, 
maatte  jage  Graaen  ud  for  at  faa  Stuedøren  op. 

Hvordan  det  saa  gik  med  den  øvrige  Buskap 
—  og  det  kunde  i  Vaarkniben  mangengang  være 
trangt  nok,  eftersom  de  der  som  andetsteds  i  Beites- 
gaardene  gjerne  holdt  for  mange  Kreaturer  —  saa 
var  Graaen  altid  fed  og  i  godt  Huld. 

De  vidste,  skjønt  der  aldrig  blev  talt  høit  om 
det,  at  Veslekallen  nede  i  Stalden  havde  gjort  den 
til  sin  Yndling.  Det  var  derfor,  Graaen  altid  først 
saa  indaf  Stalddøren,  hvergang  den  kom  springende 
løs  ind  paa  Tunet,  og  i  Manen  bar  den  Tussefiette, 
som  er  Mærket  derpaa. 

Den  maa  ingen  løse  op,  da  Hesten  ellers  blir 
lige  saa  mager,  som  den  før  har  trivets  vel. 

Graaen  havde  ogsaa  vidst  at  skaffe  sig  Kjend- 
skab   og  gode   Venner   oppe  paa   Evjen.     Dengang 

den  var  Føl  og  gik  i  den  bratte  Hage  paa  den 
anden  Side,  havde  Sigrid  fundet  paa  at  kaste  Flad- 
brød  over  Strømmen  til  den. 

Hvergang  den  siden  saa  hende,  kom  den  knæg- 
gende  ned  Bakken  og  ventede  med  oprakt  Hoved 
paa,  hvad  der  skulde  komme,  idet  den  slåp  af 
Munden  den  sidste  friske  Græsbus.  Den  fulgte 
langs  Elven,  naar  hun  gik  paa  den  anden  Side. 

En  Dag  havde  den  forsigtig  prøvende  gaat  Bro- 
stykkerne  over  Juvet  og  kommet  ind  paa  Gaarden 
hos  dem,  hvor  da  Sigrid  og  hendes  Søskend  havde 
givet  den  Fladbrød  og  Salt  i  Mængde. 

Dette  Herremaaltid  stod  for  fristende  for 
Graaens  Erindring,  og,  ret  som  det  var,  tog  den 
trods  Stængslet  Turen  om  igjen. 

En  Sommereftermiddag,  som  den  stod  derinde 
paa  Tunet,  var  det  yngste  Barn  krøbet  hen  til 
Brønden,  der  var  aaben  og  ugjerdet;  det  laa  alt 
med  Armen  udover.  Da  gik  Graaen  hen  og  løftede 
det  med  Tænderne  efter  Skjørtet  et  godt  Stykke  af- 
veien. 

Efter  dette  fik  den  som  et  Slags  Husret  der. 

Jon  Evjen,  der  ellers  ikke  likte,  at  den  kom, 
jog  den  aldrig  tilbage,  før  den  gik  af  sig  selv,  og 
det  gjorde  den  altid,  saasnart  den  havde  faat 
noget.  Den  holdt  ogsaa  bestandig  nok  saa  fint 
Gangstien  uden  at  traakke  i  Volden  eller  ellers  for- 
gribe  sig  paa  den. 

Naar  Gjermund  fo'r  opefter  Veien  til  Kirke 
eller  Bryllup  eller  nedover  til  Thinget,  red  han 
som  oftest  passende  sagte.  Han  vidste  godt,  at 
Folk  saa  efter  ham  og  vilde  sige,  at  han  var  kry 
af  Hesten.  Han  lod  ogsaa,  som  han  ikke  ænsede, 
at  der  stod  saa  mange  omkring  der,  hvor  han 
bandt  den. 

Ved  sine  Leiligheder  havde  han  dog  vist,  hvad 
den  duede  til.  Den  havde  gjort  Turen  op  fra  Land- 
handleren ved   Fjorden  paa  færre   Timer,   end   der 

var  Mile,  og  Kapteinen  laante  den  altid  paa  Møn- 
stringsdagen  nede  paa  Moen. 

Siden  der  var  begyndt  at  fare  Friere  til  Evjen, 
var  Gjermund  imidlertid  blevet  mere  skarptridende 
og  i  det  hele  mere  urolig. 

I  Gjæstebud  førte  han  større  Ord,  end  der  pas- 
sede sig  for  en  Ungdom,  dråk  og  spillede  Kort  i 
Uvittighed  helst  med  dem,  som  havde  helt  ander- 
ledes  Raad  til  at  tabe  end  han. 

De,  han  søgte  og  oftest  gik  tillivs  baade  med 
Mund  og  Haand,  var  altid  Sønnerne  af  Bygdens 
rigeste  Folk,  helst  de,  som  han  tænkte  sig  kunde 
have  Ærinde  ned  til  Evjen.  Ved  dette  fik  han  et 
daarligt  Ord  paa  sig  og  blev  ilde  set,  ikke  mindst 
af  gamle  Jon  Evjen. 

En  Dag  faldt  Juvbroen  ned. 

Efter  en  gammel  Forretning  mellem  Gaardene 
skulde  hver  af  Eierne  holde  den  halvt  vedlige. 
Men,  da  Gjermund  gik  over  for  at  omtale  Sagen, 
svarede  Jon  hut,  at  han  ikke  havde  Brug  for  Broen, 
og  at  han  heller  ikke  kunde  indse,  at  Gjermund 
havde  det.  Trængtes  der  nogen  Gang  imellem 
Gaardene,  saa  havde  de  nu  aabne  Bygdeveien; 
Juvbroen  var  lagt  i  gammel  Tid,  før  den  blev 
bygget. 

Aarsagen,  hvorfor  Jon  svarede  saa,  var  den, 
at  han  nylig  havde  faat  vide,  at  Folk  i  Bygden 
sagde,  at  det  var  helt  farligt  at  fare  til  Evjen  for 
Gjermund  Strømshagens  Skyld,  og  at  Sigrid  nok 
havde  hæftet  ham  sit  Sind, '  siden  hun  afviste  alle 
andre.  Han  havde  ogsaa  hørt,  at  han  gik  paa 
Skytteri  omkring  Evjesæteren  og  var  nu  lidet  blid 
baade  paa  ham  og  Datteren. 

Sigrid  stod  dengang  ude  paa  Tunet  ved  Brøn- 
den  med  noget  Arbeide.  Hun  hilsede  Gjermund, 
men  kom  ikke  ind  i  Stuen. 

Idet  han  paa  Tilbageveien  gik  forbi  hende,  sagde 
han  haardt: 

,,Nu  faar  Graaen  ikke  mere  slippe  over  Juvet, 
Sigrid  ~  Far  din  vil  bare  vide  af  Bygdeveien." 

,,Den  tør  være  den  korteste  alligevel,  Gjer- 
mund!" ytrede  hun  sagte. 

,,Der  er  saa  mange,  der  farer  den  nu  om  Da- 
gene," svarede  han  bittert,  ,,og  jeg  har  ikke  som 
dem  Storgaarde  at  arve." 

,,Jeg  bier,  véd  Du,"  sagde  hun  endnu  sagtere 
og  saa  ned. 

,,Gud  velsigne  Dig  for  de  Ord,  Sigrid.  En 
trænger  vel  til  at  høre  dem  igjen,"  sagde  Gjermund, 
idet  han  vendte  sig  og  gik. 

De  var  begge  saa  blege,  og  Samtalen  —  det 
var  for  dem  et  helt  Stævnemøde  —  kunde  for  deres 
Skyld  oppe  i  Gaarden  kun  holdes  i  Forbigaaende; 
men  han  tog  op  et  blomstrende  Pengegræs,  som  hun 
havde  holdt  i  Haanden. 

Gjermund  havde  altid  været  saar,  fordi  Folk 
sagde,  at,  ikke  rigere  end  han  var,  burde  han  sælge 
Hesten,  den  han  kunde  faa  betalt  med  kanske  firti 
Daler. 

Nu  brød  han  sig  ikke  længer  om,  hvad  de 
sagde,  og  var  til  alles  Forundring  venlig  og  med- 
gjørlig i  alle  Dele.  Hans  Mening  var  at  sælge 
Graaen  til  en  god  Mand,  som  han  vidste  vilde  stelle 
vel  med  den,  saa  blev  der  vel  engang  Raad  til  at 
faa  den  igjen;  thi  nu  vilde  han  fare  ud  som  Heste- 
handler. 

Mellem  Folket  i  den  Bygd  og  dem  paa  den 
anden  Side  af  Fj eldet  var  der  mangehaande  Uven- 
skab  baade  om  Fjeldbeiter  og  Skogsret  og  derfor 
et  gammelt  Had.  De  sloges,  hvor  de  kom  sammen 
paa  Markederne,  og  oppe  paa  Fjeldet  sagdes  meget 
at  være  hændt,  som  ikke  taalte  Øvrighedens  Kund- 
skab. 

Det  var  derfor  som  et  helt  Særsyn,  da  den  rige 
Østen  Stor  sæt  der  over  ifra  kom  ridende  til  Evjen; 
hans  Ærinde  skjønnede  alle  og  tillige,   at  han  var 

blevet  afvist.  Herover  glædede  alle  Hjembygdinger 
sig,  men  heroverfra  spurgtes  det,  at  han  havde 
lovet  at  hjemsøge  Gjermund  Strømshagen,  som  han 
vidste  var  den,  der  voldte  det,  paa  den  Dag,  han 
mindst  likte  det.  Han  var  en  Mand,  der  havde 
Penge  udover  mangesteds,  men  der  i  Bygden  havde 
han  vitterlig  ikke  en  Skilling,  saa  mange  lo  og 
undrede  sig  over,  hvordan  det  skulde  gaa  til;  thi 
paa  Styrken  tog  han  nok  ikke  Gjermund  Strøms- 
hagen. 

Før  Jonsok  var  Skatteauktionerne  oppe  hos 
Lensmanden  ved  Kirkevandet.  Disse  Forretninger, 
vidste  man,  havde  aldrig  noget  Alvor  paa  sig,  da 
Lensmanden  altid  biede  med  Skatten,  til  det  blev 
B^olk  beleiligt  at  betale,  men  de  maatte  fremmes 
slig  for  Lovens  Skyld,  og  Lensmanden  blev  selv 
ved  alle  Budene,  eftersom  ingen  ellers  mødte  frem 
og  bød. 

Det  Aar  kom  der  imidlertid  lige  paa  Klokkeslettet 
endel  Folk  ridende  ind  paa  Gaarden.  Det  var  Østen 
Storsæt  selvfjerde.  De  hilsede,  satte  sig  ned  og 
hørte  paa  Opraabene.  Da  Turen  kom  til  den  graa 
Hest,  der  var  pantsat  for  sidste  Aars  Skat,  raabte 
Østen,  at  tolv  Daler  var  buden.  Lensmanden  saa 
alvorligt  hen  paa  ham  og  sagde,  at  dette  ikke  var 
Bygdeskikken  og  desuden  Skambud. 

,,Det  er  klein  Øvrighed,  som  først  skal  lære 
Loven,"  svarede  Østen  hvast,  idet  han  tog  frem 
Seddelbogen  og  viste  en  Pakke  med  Penge;  —  ,,jeg 
troede  Hammeren  her  som  andensteds  slog  ned  ved 
bedste  lovligt  Budl" 

Lensmanden  blev  rød  i  Hovedet,  men  maatte 
fremme  Auktionen. 

Da  Gjermund  hørte,  at  Graaen  paa  dette  Vis 
var  solgt  for  Skatten,  og  at  den  en  af  Dagene 
skulde  hentes  af  Lensmandskaren,  blev  han  først 
ude   af   sig   selv   af   Harme   og   Tanker   paa   Hævn, 

men  derpaa  saa  bedrøvet,  at  han  sad  hele  Tmier 
uden  at  røre  sig  af  Stedet. 

Den  Dag,  den  skulde  hentes,  gik  han,  ret  som 
det  var,  hen  og  strøg  Hesten. 

Han  stod  i  lange  Stunder  betænkt  med  Albuerne 
over  dens  Ryg  og  lagde  ikke  Mærke  til,  at  Moderen 
flere  Gange  kom  ud  i  Stuedøren  og  saa  bekymret 
hen  paa  ham;  heller  ikke  saa  han,  at  hun  gik  pyntet 
nedover  til  Evjen. 

Der  hilsede  hun  i  Stuen  med,  at  hvis  ,, vesle 
Sigrid"  vilde  se  Graaen,  før  den  skulde  fra  Gaar- 
den,  saa  fik  hun  følge  med  nu;  det  var  alt  over 
Middagsleite,  og  det  skete  vel  før  Kvældsverd.  Det 
var  noget  ved  den  blege  Kone  i  den  sorte  Hue  med 
det  hvide  Bind  under,  som  gjorde,  at  Sigrids  For- 
ældre  fandt  den  Anmodning  hel  naturlig;  hun 
havde  altid  været  barnegod  og  kjær  i  Børnene. 

Efter  et  lidet  Ophold,  hvori  den  gamle  Kone 
skulde  nødes  med  lidt  Bergenskage  og  Kaffe,  fulgte 
Sigrid  hende  over  barho'det,  men  søndagsklædt  og 
i  hvide  Ærmer,  der  ellers  til  Kirke  gjemmes  under 
den  mørke  Trøie. 

Skyggen  begyndte  alt  at  skraane  paa  Dagen  og 
Eftermiddagssolen  at  falde  rødlig  oppe  i  Bjerke- 
naaven  og  glimte  i  Vinduerne  paa  Strømshagen, 
mens  de  to  vandrede  opefter  Bakken  paa  den  anden 
Side  af  Elven,  den  ene  ludende  og  liden  under  det 
store,  mørke  Hovedklæde,  den  anden,  som  gik  bag- 
efter,  smal  og  rank,  med  gule  Haarfletninger;  men 
ogsaa  hun  gik  med  bøiet  Hoved  under  Tanker,  der 
tyngede  paa  Sindet. 

Da  de  kom  op  til  Gaarden,  kom  der  en  tredie 
Person.  Det  var  Lensmandskaren.  Gjermund 
havde  lagt  det  bedste  Hovedlag  paa  Hesten  og 
stod  alt  med  Grimen  i  Haanden  ifærd  med  at  over- 
levere den. 

Da  han  saa  Sigrid  komme,  gik  der  som  et  Sæt 
i  ham,   og,   da  han  hilsede  hende,  var  han  meget 

bleg.  Moderen  bød  straks  Lensniandskaren  ind  i 
Stuen,  for  at  han  kunde  faa  noget  at  nyde;  det 
mente  hun,  han  kunde  trænge  til  for  det  slemme 
Arbeide,  han  var  nødt  til  at  udrette,  og  det  var 
jo  ogsaa  sendags. 

Og  saaledes  blev  de  to  staaende  alene  derude 
ved  Hesten.  Sigrid  lagde  dens  Hoved  paa  sine 
Skuldre  og  klappede  den  paa  Halsen.  Hun  tog 
frem  lidt  Salt  og  Brød,  som  hun  havde  med;  men 
Graaen,  den  humrede,  da  hun  kom,  vilde  ikke  æde; 
den  forstod,  at  der  var  galt  paafærde. 

Imidlertid  stod  Gjermund  taus  og  saa  til  med 
Albuen  paa  Dyrets  Ryg.  Endelig  sagde  han  med 
lav  Stemme: 

,,Det  ser  ud  til,  at  Graaen  og  mere  end  den 
skal  afgaarde  idag,   Sigrid!" 

Da  lagde  hun  sin  Haand  fast  i  hans  over 
Graaens  Ryg  og  saa  ham  grædende  ind  i  Ansigtet, 
som  om  hun  satte  sin  Fortrøstning  til  ham  allige- 
vel;  —  de  to  jevnhøie  Hoveder  var,  hendes  lyse, 
blussende,   hans  mørke,  blegt. 

,,Jeg  skal  prøve  paa,  Sigrid,"  fortsatte  han, 
svarende  paa  hendes  Tanke,  ,,men  her  er  nu  lidet 
at  begynde  med." 

,,Du  faar  blive  Handelskar,  Gjermund,  og  stelle 
Dig  klogt  —  slig  har  mangen  brav  Mand  i  Bygden 
begyndt  før  Dig." 

,,Hvor  vidste  Du,   at  jeg  tænkte  paa  det?" 

,,Jeg  forstod  det,  og  —  Mor  din  har  sagt  mig 
det." 

Da  Lensmandskaren  idetsamme  kom  ud  i  Dø- 
ren, slåp  de  hinandens  Hænder,  og  hun  hviskede 
kun  endnu: 

,,Gud  hjælper  nok,  Gjermund,  —  og  jeg  skal 
vente." 

Da  Manden  tog  Bidslet  ud  af  Gjermunds  Haand, 
etterat  denne  havde  givpt  Dyret  det  sidste  lette 
Afskedsklap,  og  førte  den  modstræbende  Graa  efter 

sig,  fulgte  de  alle  tre  ned  Bakken  til  Grinden.     Der 
skiltes  de. 

Næste  Morgen  før  Dag  drev  Gjermund  en  Ko 
og  en  Kvige  foran-  sig  nedover  Fjordveien.  Disse 
solgte  han  hos  Landhandleren,  fyldte  Skræppen 
med  Kramvarer  og  gik  saa  afsted  som  Handelskar. 


Henved  syv  Aar  efter  sad  der  en  Formiddag 
en  Mand  inde  paa  et  Skydsskifte  ved  en  af  Øst- 
landsveiene;  han  var  kommet  sent  om  Natten  i  svær 
Fart  fra  Markedet  ovenfor,  der  netop  var  sluttet,  og 
havde  overnattet  der. 

Det  var  i  sidste  Vaarsmeltningen,  saa  Føret  var 
slemt  for  Skydshestene.  Vinduet  stod  nu  i  Solheden 
aabent,  og  Manden,  der  var  klædt  som  en  af  sin 
Velstand  lidt  brautende  Handelskar  med  Sølvknap- 
per i  Vesten,  lod  til  at  sidde  meget  betænkt.  Foran 
sig  paa  Bordet  havde  han  Fladbrød,  Smør  og  Ost 
samt  en  Skaal  Melk,  hvoraf  han  dråk,  medens 
en  Flaske  bayersk  01  endnu  stod  urørt.  Af  og 
til  lagde  han  Haanden  under  Kinden  og  saa  ud  af 
Vinduet. 

Manden,  som  sad  der  saa  betænkt,  var  Gjer- 
mund. Der  var  nu  hel  anderledes  voksent  Malm 
i  hans  Ansigt,  og  én  skulde  lede  længe  i  det,  før 
han  gjenkj endte  den  godlynte  om  end  braa  og  hid- 
sige  Gut,  der  gik  oppe  paa  Strømshagen  og  bare 
tænkte  paa  Kjæresten. 

I  de  to  første  Aar  var  det  kun  gaat  kleint  for 
ham,  især  fordi  han  havde  været  godtroende  og 
sat  Lid  til  Folk,  som  bedrog  ham.  Men  siden  led 
han  kun  paa  sig  selv  og  troede  ingen,  og  da  var 
det  gaat  bra  og  mere  end  det.  Fra  Kramvarer  og 
Klokkebytning  var  han  kommet  op  i  Hestehandelen, 
hvor  han  tilslut  havde  gjort  det  stort, 

Nu  paa  Markedet  havde  han  solgt  Resten  af 
hele  Hestedriften  for  Ifjor  og  var  kommet  i  Akkord 
om  en  Skogspart. 

Han  havde  længst  sendt  hjem  saa  mange  Penge, 
at  Moderen  sad  gjældfrlt  paa  Gaarden;  men  saa 
tænkte  han,  det  kunde  være  godt,  om  han  ventede, 
til  han  blev  den  Mand,  at  han  kunde  kjøbe  de  to 
store  Engeslaatter,  som  laa  nærmest  til  oppe  i 
Bjerkenaaven.  Og,  da  han  med  sig  selv  vidste,  at 
han  kunde  dette,  tænkte  han  paa,  hvad  Jon  Evjen 
Vilde  sige,  om  der  paa  Strømshagen  stod  nye  Ud- 
huse  og  en  Stuebygning.  Disse  voksede  efterhaan- 
den  for  hans  Forsæt  til  at  blive  saa  store  som  Lens- 
mandens  oppe  ved  Kirkevandet  med  to  Lofter. 

Han  eiede  runde  tolv  hundrede  Daler  foruden 
Strømshagen,  men  pønsede  nu  paa  at  vente,  til 
han  kunde  kjøbe  ogsaa  Nabogaarden  Bjerkestran- 
den med  Sætervolde,  der  var  dobbelt  saa  stor 
som  hans  egen,  og  dette  vilde  han  kanske  kunne 
gjøre  efter  et  Par  Aar,  om  det  gik  godt  med  den 
Skogpart,  hvori  han  nu  grundede  paa  at  lægge  sine 
Penge. 

Siden  Lysten  paa  Eiendom  og  Gods  engang 
havde  tåget  ham,  tænkte  han  altid  paa  Jon  Evjen, 
hvad  han  vilde  sige,  og  mindre  paa  Datteren.  Det 
var  kun  de  to,  tre  første  Aar,  da  alt  gik  vrangt, 
at  hun  ligesom  altid  var  med  paa  alt  det,  han 
strævede.  Siden  den  Tid  havde  han  set  meget  og 
været  oppe  i  mangt  og  havde  nu  egentlig  af  det 
hele  kun  gjemt  Lysten  til  at  se  Jon  Evjen,  som 
vandt  Processen,  bukke  sig  ved  Grinden,  naar  han 
engang  kom  hjem,  og,  naturligvis,  begjærede  Datte- 
ren hans. 

Han  var  nu  haardt  i  Beraad  med  sig  selv,  om 
han  skulde  tåge  Storveien  nedover  og  byde  paa 
Skogen  eller  fare,  som  han  pleiede;  —  Skogshandel 
skulde  være  vovelig,  sagde  mange. 

Han  sad  netop  med  Haanden  under  Kinden  og 

tænkte  sig  Bjerkestranden  lagt  til  Strømshagen,  da 
en  lys  Hestesnude  snusede  op  i  Karmen  imod  håas 
Albue  og  stødte  paa  den.  Han  skjød  det  godlynte 
Dyr  lempeligt  tilside,  men,  da  Snuden  kom  hum- 
pende igjen,  gav  han  den  halvt  i  Tanker  et  Stykke 
Fladbrød.  Det  var  en  liden,  overmaade  mager, 
musegraa  Hest  med  tætklippet  Man,  skidden,  som 
om  den  havde  væltet  sig  i  Sølen,  og  det  siden  var 
størknet,  samt  med  store  Brudsaar  paa  Ryg  og 
Sider  efter  Sælen.  Den  hængte  paa  Hovedet  medens 
den  aad,  men  kom  saa  igjen  op  i  Karmen. 

Der  randt  Vand  af  Dyrets  Øine,  hvilket  ogsaa 
siges  undertiden  at  ske,  naar  en  Hest  sælges,  og 
det  teede  sig  underligt  kjælent,  idet  det  slog  uroligt 
med  den  kortklippede  Halestump  og  trykkede  sig 
nær  under  Væggen. 

Gjermund  vidste  ikke  hvorfor,  —  han  var  for- 
modentlig i  et  eget  Humør,  —  men  han  kom  til 
at  tænke  paa  Graaen  den  Dag,  den  blev  ført  fra 
Strømshagen.  Bjerkenaaven  med  de  graa  Torvhuse 
og  Elven  under  samt  den  røde  Evjegaard  nede  paa 
den  anden  Side  steg  med  ét  saa  klart  frem  for 
hans  indre  Øie,  som  han  skulde  havt  et  Syn. 

Der  maatte  saa  smaat  være  Løvspræt  ogsaa  der 
i  Liderne  nu;  —  han  saa  Moderen  med  Bundings- 
stikkerne og  Folkene  sysle  rundt  Husene  hver  med 
sit;  han  saa  gamle  Jon  nede  paa  Evjetunet  og  en 
bleg  høi  Pige,  som  gik  og  ingenting  sagde,  men  af 
og  til  i  hvide  Søndagsærmer  kom  i  Besøg  over  til 
hans  Mor  paa  Strømshagen  og  da  hver  Gang  blev 
staaende  paa  Tunet  en  Stund,  som  den  Dag,  hun 
saa  efter  Graaen,  da  den  gik  afgaarde. 

Det  var  nu  længe  siden,  han  havde  tænkt  paa 
Graaen  —  han  havde  eiet  mange  Heste  siden  den 
Tid  og  været  oppe  i  mangt. 

Som  han  sad  i  disse  Tanker  i  det  solvarme 
Vindu  og  gav  Dyret  det  ene  Stykke  Fladbrød  efter 
det  andet,  blev  det  hele  saa  underlig  virkeligt  for 

ham;  det  var,  som  han  skulde  kjende  igjen  Heste- 
hovedet  med  de  fine  Ører  og  de  blanke  Øine,  der 
alt  i  ét  strakte  sig  op  i  Vindueskarmen  til  ham 
og  humrede,  og  ved  Siden  af  stod  saa  livagtigt  den 
høie,  lyse  Pige,  der  grædende  havde  lagt  Haanden 
i  hans  over  Graaens  Ryg  og  bedet  ham  prøve  paa, 
saa  skulde  hun  vente. 

Men  nu  læste  han  et  andet  Udtryk  i  hendes 
Øie.  Han  fik  i  Begyndelsen  Lyst  til  at  modsige 
det  med  de  Beviser,  han  bar  i  Lommebogen;  men 
hendes  Mine  sagde  tilbagetrængt  stolt,  slig  som  han 
kjendte  hendes  Væsen,  at  hun  havde  ventet  for  hans 
Skyld,  ikke  paa  Lommebogen.  Han  saa  mere  og 
mere  angst  ud,  medens  han  sad  der  og  maatte 
have  set  noget  i  Virkeligheden,  der  stadfæstede  det; 
thi  med  et  høit: 

,,Det  er  Graaen!"  fo'r  han  saa  i  et  Sæt  op  af 
Stolen  og  ud  igjennem  Døren  hen  under  Vinduet 
til  den. 

Han  stod  først  en  Stund  stille  og  saa  paa  den; 
tog  saa  forsigtigt  og  løftede  paa  Sæletøiet,  hvor 
der  var  Saar,  undersøgte  dens  Fødder  og  dens  af 
Bidslet  oprevne  Mund  og  blev  ikke  træt  af  at  gaa 
rundt  den,  idet  han  gjentog  og  atter  gjentog: 

,,Ja,  det  er  Graaen,  —  og  slig  som  de  har 
handlet  med  Dig!"  I  Baggrunden  skalv  en  anden 
Tanke,  som  han  ikke  gav  Ord.  Han  strøg  harm- 
fuldt  det  af  Toug  og  Skindværk  sammenknudede 
elendige  Sæletøi  af  og  ledede  den  i  fuldt  Sindsoprør 
hen  til  Trappen,  hvor  Skydsskafferen,  Anders  Bruns- 
bjerg,  stod  og  undrede  sig  ikke  saa  lidet  over  ham. 
Men  underveis  gik  Hestehandleren  i  Gjermund,  og 
han  spurgte: 

,,Vil  I  have  otte  Daler  for  denne  Fillegampen, 
Brunsbergen?  Den  duer  nok  ikke  til  Skydsen  syn- 
derligt  længer,  og  jeg  kan  altid  have  Husmandsbrug 
for  den  Plogaannen  over." 

„Da    kjørte    Du    fort    nok    med    den    inat    fra 

Markedet,  Gjermund,  efter  hvad  Skydsgutten  sagde 
imorges." 

Dette  gik  i  Gjermund;  han  havde  havt  endel  i 
Hovedet  af  Markedsturingen  og  huskede  nu,  at  han 
havde  kjørt  ganske  urimelig  fort  i  Mørket  og  til- 
med brugt  Svøben  alvorligt,  hvor  det  skurede  i 
Føret.     Han  svarede  derfor  bare: 

,,Hvad   vil   Du   have   for   den?" 

Brunsbergen  begyndte  nu  at  udbrede  sig  vidt- 
løftigt  over  alle  dens  Egenskaber;  han  havde  kjøbt 
den  paa  Auktion  efter  en  Prokurator,  der  var  kjendt 
for  at  have  gode  Heste,  og  den  havde  bare  været 
tre  Aar  i  Skydsen;  heller  ikke  var  den  ældre  end 
elleve  Aar. 

Dette  sidste  vidste  Gjermund  helt  bedre;  thi  den 
var  nu  femten  Aar  og  vel  det.  Men  han  sagde 
intet  til  Graaens  Forkleinelse;  og  da  Brunsbergen 
endelig  sluttede  med,  at  han  ikke  solgte  den  under 
tyve  Daler,  tællede  Gjermund  til  den  andens  For- 
undring straks  upruttet  Pengene  op  paa  Bænken 
foran  ham. 

Og  nu  gav  Gjermund  sig  til  at  vaske,  pudse  og 
stelle  den  i  flere  Timer,  før  han  endelig  reiste  med 
Hesten  løs  ved  Grimen  efter   sig. 

Men  Brunsbergen  fortalte  siden  ofte  i  godt  Lag, 
hvorledes  han  en  Dag  havde  tåget  selve  Gjermund 
Strømshagen  i  Hestehandel;  han  havde  stelt  sig 
meget  fult.  ,,Det  eneste  var,"  lagde  han  engang 
til,  som  om  det  kunde  være  lidt  at  angre  paa  — 
,,den  gamle  Skydshest  var  ikke  sprængt." 


I  nogle  Aar  havde  Jon  Evjen  i  sit  Sind  beskjæf- 
tiget  sig  mere  med  Strømshagen,  end  han  vilde 
være  ved;  han  besøgte  undertiden  Enken,  og  han 
og  hans  Hustru  talte  som  tiest  med  hende  ved  Kir- 

ken.  Sigrids  Forældre  vidste,  at  hun  gik  og  ven- 
tede paa  Gjermund;  de  havde  heller  ikke  i  de  sidste 
tre  Aar  havt  noget  at  indvende  mod  Giftermaalet; 
thi  Rygtet  om,  at  han  var  bleven  en  holden  Kar  var 
kommet  op  til  Hjembygden.  Kun  undrede  de  sig 
over,  at  han  ikke  kom;  de  havde  allerede  bortgiftet 
den  yngre  Søster. 

Men  paa  det  sidste  var  Forholdet  igjen  blevet 
anderledes,  og  Enken  var  et  Par  Gange  kommet 
over  til  Evjen,  uden  at  Besøgene  blev  gjengjældte. 
Det  var  Sigrid,  som  raadede  i  dette,  endda  hun 
selv  kom  over  som  før. 

Hun  gik  nu  i  sit  seks  og  tyvende  Aar,  var 
blegere  og  saa  høiere  ud,  men  var  derfor  ikke 
mindre  vakker;  kun  var  der  i  den  sidste  Tid  kom- 
met ligesom  en  større  Myndighed  ind  i  hendes  stille 
Væsen,  og  hun  styrede  ivrigt  med  Gaardens  An- 
liggende; —  ,,den  skal  jo  ogsaa  blive  hendes,"  sagde 
gamle  Jon. 

Da  han  en  Dag  fandt,  at  han  havde  gjort  Gjer- 
mund Uret,  dengang  han  nægtede  at  hjælpe  sit 
til  med  halve  Juvbroen,  og  nu  —  seks  Aar  efter  — 
vilde  gjøre  det  godt  igjen  ved  selv  at  kjøre  frem 
alle  otte  Stokke,  mente  Sigrid,  at  dette  ikke  kunde 
behøves.  Jon  saa  noget  længe  paa  hende,  da  hun 
sagde  det,  med  lod  det  blive,  som  hun  vilde. 

En  Kvæld  mærkedes  et  usædvanligt  Liv  oppe 
i  Strømshagen;  der  maatte  være  hændt  et  eller 
andet.  Jon  undredes  derover  for  sin  Hustru,  men 
til  Datteren  nævnte  de  intet.  Sigrid  havde  det  den 
Aften  meget  travlt,  og  det  lod  ikke  paa  hende,  som 
hun  havde  mærket  noget. 

Næste  Morgen  meget  tidlig  var  Sigrid  alene 
nede  ved  Elven  med  noget  Vadmel.  Solen  satte 
med  fuld  Magt  sit  røde  Guid  i  Bjerkenaaven,  og 
om  nogle  Dage  skulde  de  tilsæters. 

Som  hun  stod  der,  knæggede  det  tværtover  i 
Bakken    mellem    Bjerkebuskene,    og    ud    af    deres 

Skygge  kom  —  hun  tog  ikke  feil  —  Graaen,  selve 
Graaen.  Den  rakte  Hovedet  ud  som  i  gamle  Dage 
og  blev  slig  staaende. 

Hun  stod  en  lang  Stund  og  saa  paa  den,  medens 
Øinene  efterhaanden  blindedes  af  Graad.  Endelig 
udbrød  hun:  ,,Jeg  tænkte,  han  havde  glemt  Dig 
ogsaa,  jeg,  Graaen!"  Lidt  efter  tilføiede  hun  dog 
med  en  Røst,  hvori  al  hendes  krænkede  Stolthed 
skalv:  —  ,,Men  ilde  har  Du  havt  det,  ser  jeg,  og 
lidet  har  de  vørret  Dig  i  al  den  Tid!"  Med  disse 
Ord  vendte  hun  sig  hastigt  og  gik.  Vadmelet  lod 
hun  ligge,  hun  følte  vel,  at  Gjermund  ikke  kunde 
være  langt  borte.  I  de  staalgraa  Øine,  der  ellers 
var  saa  vakkre  og  gode,  lyste  det  haarde,  som 
Gjermund  var  ræd  for. 

Derhjemme  gav  hun  sig  til  at  stelle  som  al- 
mindeligt. 

Gjermund  var  kommet  den  foregaaende  Kvæld; 
men  hans  Mod  paa  at  gaa  Sigrid  under  Øinene 
var  minket  endnu  stærkere,  efterat  Moderen  havde 
fortalt  ham  om,  hvordan  alt  stod  til  derover. 

I  Morgenstunden  havde  han  ganske  rigtigt  sid- 
det  lige  ovenfor  bag  Bjerkene  og  iagttaget,  hvordan 
Sigrid  drog  Kjendsel  paa  Graaen,  men,  da  han 
hørte  hendes  Ord  og  saa,  hvorledes  hun  gik,  havde 
han  ikke  raabt  til  hende,  saaledes  som  han  fra  først 
af  havde  tænkt.  Han  syntes  rent,  at  han  havde 
mistet  hende. 

Ellers  var  han  altid  helst  sin  egen  Ærindsvend, 
men  nu  grundede  han,  idet  han  gik  mørk  hjem- 
over, paa,  om  det  ikke  var  bedst,  at  Moderen  gik 
over  først  og  talte  med  hende;  —  og  saa  fik  hun 
sætte  sig  op  paa  Graaen.  Folk  vilde  vel  synes, 
det  var  kort  Vei  at  tåge  Hest  for,  men  Sigrid  vilde 
kanske  forståa  Meningen  bedre. 

Saa  blev  det  da  ogsaa,  skjønt  Moderen  i  Først- 
ningen mente,  at  han  nu  kunde  være  god  nok  til 
at  gaa  Frier  selv.     Om  Penge  og  sligt  maatte  hun 

endelig  ikke  nævne,  blot  sige  hende,  som  sandt  var, 
at  han  angrede  saart,  at  han  havde  været  saa 
længe  borte,  og  nu  ikke  turde  gaa  til  hende. 

Da  hun  red  nedefter  Bakken  paa  Graaen,  der 
forøvrigt  efter  en  Maaneds  god  Fodring  og  Fliing 
var  i  hel  bedre  Stand,  end  dengang  han  tog  den 
op  af  Skydsveien,  sad  Sønnen  med  bankende 
Hjerte  hjemme  i  Stuen  og  ventede.  Dette  Ridt  var 
et  helt  andet  end  den  Kaksefærd,  han  saa  ofte 
havde  tænkt  sig,  hvor  Jon  Evjen  skulde  staa  og 
hilse  ved  Grinden,  naar  han  kom  for  at  begjære 
Datteren. 

Da  Enken  paa  Strømshagen  kom  sagtmodelig 
ridende  opefter  Veien  paa  Graaen,  var  det  klart, 
at  der  vikle  ske  noget;  gamle  Jon  gik  ind  i  Stuen 
og  kastede  Trøien  paa  sig. 

Paa  Tunet  stansede  hun  ligesaa  sagtmodeligt  et 
Stykke  fra  Døren  og  bar  sig  i  alle  Maader  ander- 
ledes  ad,  end  de  havde  ventet  af  den  rige  Kakses 
Moder.  I  Stuen  neiede  hun  meget,  vilde  beskedent 
ikke  tåge  Sæde,  og  det  var  i  alle  Dele,  som  hun 
søgte  at  gjøre  sig  og  sit  saa  lidet.  Slig  havde  hun 
aldrig  været  i  sine  fattige  Dage.  Da  Sønnens  Hjem- 
komst nævntes,  sagde  hun  sukkende,  at  det  var  kun 
liden  Lykke,  dersom  han  altid  skulde  sidde  saa  tung 
om  Hjertet  derhjemme  som  nu. 

Jon  og  hans  Hustru  undredes  adskilligt  over 
disse  Ord,  men  Sigrid  satte  sine  Øine  forskende 
paa  hende  og  blev  lidt  rød.  Endelig  rykkede  hun 
ud  med  Sproget,  at  hun  var  kommet  over  for  at 
faa  tale  lidt  med  Sigrid. 

De  to  gik  da  sammen  i  Andrestuén.  Idet 
Sigrid  gik  didind,  var  der  næsten  ikke  Farve  i 
hendes  Ansigt,  og  Minen  var  kold  og  stolt.  Jon 
rystede  paa  Hovedet  efter  hende  og  tænkte,  at  dette 
saa  ud  til  et  Nei  igjen.  Da  de  bagefter  kom  ud 
sammen,  var  hun  blussende  rød  og  i  Graad,  men 
det  var  let  at  se,   at  det   ikke  var   Sorg,   og   hun 

skalv  paa  Hænderne,  saa  hun  næsten  var  forfjam- 
set, da  hun  absolut  selv  vilde  hjælpe  Gjermunds 
Mor  op  paa  Hesten. 

Da  denne  kom  hjem,  fik  Gjermund  høre,  hvad 
han  vel  havde  skjønnet,  at  der  havde  været  alvor- 
ligt  Brud,  men  at  dette  nu  var  saavidt  over,  at  det 
nok  kunde  nytte  ham  at  gaa  derhen  selv.  Hans 
Mor  sagde  dette  sidste  med  en  egen  Mine,  som 
gjorde  Gjermund  overvættes  glad,  og  han  over- 
hængte  hende,  til  hun  havde  fortalt  alt. 

Sigrid  havde  først  med  stor  Kulde  sagt,  at  hun 
troede,  Gjermund  nu  holdt  mere  af  sine  Penge  end 
af  hende,  —  ellers  var  han  ikke  blevet  saa  længe 
borte  uden  at  lade  høre  fra  sig;  hun  mente  derfor, 
at  det  var  bedst,  det  blev,  som  det  nu  var,  og  at 
det  ikke  var  værdt  at  tale  længer  om  det,  som 
bare  var  saart  for  dem  begge.  Med  disse  Ord 
ledte  hun  med  Haanden  efter  Dørklinken  som  for 
at  ende  Samtalen.  Hun  kom  heller  ikke  nærmere, 
da  den  anden  drog  Tørklædet  til  Øinene  og  sagde, 
at  dette  vilde  være  en  sørgelig  Ende  paa  al  deres 
Ungdoms  Strid;  men  yttrede  kort,  at  man  kan  stride 
for  saa  mange  Ting  i  denne  Verden;  hun  havde 
bare  ment  ét,  men  Gjermund  havde  nu  faat  andet 
for  sig. 

Da  den  gamle  saa  svarede,  at  Gjermund  vilde 
opgive  at  være  Handelskar  og  blive  Bonde  igjen, 
naar  bare  hun  vilde  blive  Konen  paa  Gaarden,  og 
at  det  ellers  vilde  blive  et  tungt  Ærinde  at  føre 
hjem  med  Graaen,  havde  hun  pludselig  gjemt  Ho- 
vedet ved  hendes  Bryst,  tåget  om  hende  og  grædt, 
saa  det  næsten  ikke  vilde  tåge  Ende,  men  set  saa 
lykkelig  ud,  da  hun  igjen  slog  Øinene  op. 

—  Allerede  samme  Eftermiddag  var  Gjermund 
med  sin  Mor  over  paa  Evjen  og  begjærede  hende 
af  Forældrene. 

De    to    unge    sad    sammen    paa    Bænken   i    den 

skumre  Stue  og  kunde  ikke  slippe  hinandens 
Hænder. 

Men  saa  maatte  Sigrid  ud  at  koge  Rømme- 
grøden.  Did  kom  ogsaa  Gjermund,  og,  da  Grøden 
kom  ind,  var  den  svedet,  hvad  vel  neppe  var 
hændt  før  under  Sigrids  Haand.  Gamle  Jon  mente 
leende,  at  det  kom  af,  at  det  havde  været  for  hedt 
derude. 

Enken  paa  Strømshagen  gjorde  et  Par  Forsøg 
paa  at  bryde  op,  førend  der  endelig  senkvælds  blev 
Alvor  af  det. 

Nogle  Dage  efter  —  de  lagede  sig  da  netop 
til  Sæterfærden  —  blev  der  Tale  om,  naar  Bryl- 
luppet  skulde  fastsættes.  Nu  var  det  Gjermund, 
som  skyndte  paa,  og  Sigrid,  der  vilde  have  Ud- 
sættelse. 

En  vakker  Søndagsmorgen  om  Høsten  pyntedes 
Sigrid  til  Kirken.  Brudekronen  havde  hun  paa,  og 
Brudehesten  stod  bunden  for  Døren. 

Det  var  Graaen;  den  var  nu  i  godt  Huld  og 
endda  nok  saa  let  paa  Foden. 

I  Kirken  var  der  den  Dag  samlet  ualmindelig 
mange  Folk, '  der  vilde  se  paa  det  vakkre,  staute 
Brudepar.  Som  hun  stod  der  med  Kronen  paa,  var 
de  jevnhøie,  men  den  brede  Gjermund  saa  ud  som 
Manden  alligevel. 

Brylluppet  var  sligt,  som  alle  ventede  det,  naar 
Sigrid  Evjen  engang  skulde  være  Bruden.  Efter 
Skikken  blev  der  givet  i  Skaalen. 

Gamle  Jon  lagde  da  ned  i  den  Skjødet  paa 
Evjen;  —  hver  af  Døttrene  havde  Arvegaard  ivente, 
og  Evjen  var  Sigrids  Odel.  De  gamle  havde  opgivet 
Gaarden  og  vilde  sidde  paa  Livøre  i  Andrestuen, 
som  dertil  var  bygget. 

Nu,  Gjermund  eiede  begge  Gaardene,  mente  Jon, 
spøgende  over  Ølkanden  til  Brudeparret,  at  denne 
ogsaa  havde  Pligten  til  at  lægge  Juvbroen  for  begge 
Sider. 


„Juvbroen  blev  lagt,  da  de  to  lagde  Hændeme 
sammen,"  —  svarede  Gjermunds  Mor;  —  ,,men 
baade  han  og  Graaen  fik  kjøre  langt  om  i  Verden 
efter  Stokkene." 

,,Ja,  det  holdt  næsten  paa  at  blive  for  langt," 
—  sagde  Jon. 


SØNDMØRS-OTTRINGEN 


Har  der  engang  levet  et  Geni,  som  først  har 
opfundet  denne  Baad,  eller  har  den  skabt  sig  selv 
frem  lidt  efter  lidt?  Det  véd  nu  ingen,  men  vel, 
at  dens  Bygning  har  været  Gjenstand  for  hel 
mange  Tanker  og  Forsøg,  samt  at  denne  Baads 
Historie  har  et  Sambaand  med  Søndmørs  gamle  og 
nu  nylig  gjenfundne  store  Fiskebanker  udenfor  Stor- 
eggen. 

En  af  Søndmørs  bedste  Baadbyggere  i  Slut- 
ningen af  forrige  Aarhundrede  var  Per  Thordsen 
Skodje  eller,  som  han  ogsaa  i  Omtale  kaldtes,  ,,Per 
Havgarden",  —  dette  var  et  Udnavn,  hvis  Aarsag 
nedenfor  skal  berettes.  Han  boede  en  Tid  i  Drag- 
sund,  men  paa  sine  senere  Dage  levede  han  inde 
i  Volden. 

Hans  sværtbyggede,  magre,  af  Alderen  noget 
ludende  Person  var  paafaldende  ved  et  Hoved,  hvor 
Haaret  sad  snehvidt,  kort  og  tæt  som  Uld,  og 
under  de  huskede,  hvide  Øienbryn  glippede  et  Par 
smaa,  blygraa,  hvasse  Øine  næsten  som  en  Fugls. 
Det  var  lidt  af  et  Fuglehoved  og  med  Skjæggefiltret 
ogsaa  lidt  af  en  mosgrod  Sten;  man  kom  til  at 
tænke  paa  en  Vildiugl  paa  et  Skjær,  men  under 
Høgenæsen  var  der  et  benhaardt  sammenknebet 
Træk  ved  Munden  som  af  en  næsten  itubidt  Villie, 

og  dette  sidste  gav  egentlig  hele  dette  forunderlige 
Ansigt  sin  Karakter. 

Havde  Per  Skodje  ikke  været  saa  egen  og  be- 
synderlig stivsindet  i  et  og  alt,  kunde  han  have 
været  en  Velstandsmand;  thi  som  han,  naar  han 
bare  vilde,  kunde  paa  den  Tid  kanske  ingen  paa 
hele  Søndmøre  gjøre  en  Baad  —  derom  var  der 
nok  kun  én  Mening.  Men  det  var  den  evige  Fristen 
og  Eksperimenteren,  som  han  aldrig  kunde  lade 
fare  og  som  gjorde,  at  Folk  ikke  rigtig  kunde  være 
tryg  paa  ham.  Derfor  søgte  de  til  andre,  men  tog 
dog  gjerne  —  og  dette  foregik  paa  mange  fine  Vis 
—  hans  Mening  under  Arbeidet.  Var  en  Baad  fær- 
dig,  skulde  den  først  og  fremst  ,, synes"  frem  for 
Per  Skodje.  Sagde  han:  ,,Hm!"  —  lagde  Messing- 
brillerne  i  Vestelommen  og  gik,  var  det  intet  godt 
Tegn  for  Baaden;  men  vel,  naar  han  nikkede  og 
blev  staaende  en  Stund,  —  for  ikke  at  tale  om 
den  Selsynthed,  at  han  rent  ud  blev  hængende 
ved  Synet  og  gik  rundt  og  atter  rundt  om  den  og 
følte  med  Haanden  og  maalte  med  Vinkelmaalet, 
som  om  han  aldrig  kunde  blive  træt. 

Dette  hændte  ikke  mindre  end  to  Gange  med 
Baade,  der  var  gjort  ude  ved  Havkanten  af  en 
Mand  paa  Hareidlandet,  og  som  var  lidt  ander- 
ledes  —  Folk  sagde  mere  vaagsomt  —  hyggede  i 
Bordene. 

Per  Skodje  var  en  dybtænkt  Mand,  og  man 
havde  mange  mærkelige  Ord  efter  ham;  men  des- 
uagtet  var  det  den  almindelige  Mening,  at  han 
under  al  'sin  Dygtighed  alligevel  havde  en  Skrue 
løs.  Snakket  vilde  endogsaa  vide,  at  Draugen  en- 
gang havde  ,,kværvet  Synet"  paa  ham,  saa  at  han 
i  somt  saa  bedre  end  andre,  men  i  andet  rangt; 
derfor  blev  det  mest  Lykketræf,  naar  han  hyggede. 
Man  vidste  ogsaa,  at  han  omgikkes  en  Tanke,  der 
dengang  laa   hel  mystisk  for  Forestillingen,   halvt 

i  Draugens  og  Havtaagens  Verden,  halvt  i  Sagnets, 
nemlig  den  om  ,,Havbroen". 

Iblandt  Almuen  levede  endnu  et  dunkelt  Sagn 
om  ,,Havbroen",  eller,  som  andre  kaldte  det,  ,,Hav- 
garden"  —  nogle  uhyre  vldtløftige  og  rige  Fiske- 
banker, der  skulde  ligge  etsteds  i  Havet  nordom 
Storeggen  bag  alt  Landemærke  og  Med,  og  hvorpaa 
Forfædrene  i  gamle  Dage  havde  drevet  et  storartet 
Kveite-  og  Langefiske.  I  Sammenligning  med  disse 
Fiskebanker  skulde  Storeggen  bare  være  som  et 
lidet  Hjembrug  at  anse.  Havtaagen  maatte  vel  en- 
gang i  Tiden  have  lukket  dette  Sted,  Sortedøden 
lagt  Glemsel  over  det,  eller  Draugen  have  forstyrret 
Medene;  —  men  derude  bag  Skodden  laa  Søndmørs 
Guldalderssagn  nu  som  et  Eventyr  for  Børn;  thi 
,, alvorlige  Folk"  spenderede  ikke  Krudt  paa  en 
Tanke,  der  laa  saa  langt  ud  i  Havet. 

Per  Thordsen  Skodje  havde  engang  i  sine  yngre. 
Dage  været  Skolelærer  ved  Siden  af  Baadbyggeriet, 
men  var  kommet  fra  Bestillingen  af  den  samme 
Grund,  hvorfor  Folk  ogsaa  nu  især  mente,  at  han 
havde  en  Skrue  løs.  Det  var  den  Tanke  om  ,,Hav- 
broen",  som  ikke  vilde  lade  ham  i  Fred,  saa  at 
han,  for  Fortællingen  om  den,  paa  Omgangsskolen 
glemte  baade  Katekismus  og  Forklaring.  Dette  og 
hans  anden  egensindige  Stridighed  mod  Præsten 
gjorde,  at  han  tilslut  blev  afsat. 

Per  tog  det  i  hine  Dage  næsten  som  et  Prædike- 
embede  at  tale  om  denne  Sag  og  paastod  til  og 
med,  at  han  selv  engang  havde  været  ude  paa 
Havbroen.  Som  liden  Gut  havde  han  været  med 
paa  sin  Fars  Ottring,  dengang  denne  blev  sat  ud 
tilhavs,  og  huskede  nu  grant,  at  han  derude  nord- 
østlig om  Storeggen  havde  set  noget  graaligere 
Vand,  som  af  Grundinger;  men  da  havde  ingen 
tænkt  over  det. 

At  disse  Banker  var  som  ,,nedsøkkede",  paastod 
han,  var  voldt  ved,   at   Søndmøringen  ikke  længer 

havde  saa  trauste  Havbaade,  som  de,  Fædrene  fo'r 
med  i  gamle  Dage;  —  Folket  nutildags  vilde  have 
Fisken  lige  under  Stuedøren.  Naar  Havgarden  blev 
fundet,  skulde  Søndmør  blive  saa  rigt  igjen,  at  Al- 
muen  skulde  gaa  frakkeklædt,  og  det  skulde  ikke 
længer  blive  saa  vant  om  Kongens  Rigssølv. 

Han  mødte  med  Iver  alle  Indvendinger,  ikke 
mindst  den,  at  det  kunde  være  Kraken,  der  jo  skal 
kunne  dukke  op  midt  i  Havet  som  en  uhyre  0  med 
Braat  og  Brand  om  Siderne,  men  hvor  der  altid  i 
en  vis  Dybde  gaar  Fisk  i  Mængde. 

Da  Per  tilslut  mærkede,  at  han  med  al  sin 
Tale  blot  naaede  til  at  blive  udlet,  tog  han  det 
Raad  at  tie.  Men  under  dette  gjærede  Tanken  kun 
desto  haardere  i  ham,  og  den  arbeidede  nu  i  hans 
Gjerning,  Baadbyggeriet.  Han  vilde  finde  igjen  den 
gamle  Ottring,  som  duede  for  mere  end  Storeggen, 
og  fristede  dette  paa  mangeslags  Vis.  Flere  af 
dem  blev  de  bedste  Baade  paa  hele  Søndmør,  men 
andre  gjorde  han  igjen  slig,  at  de,  som  eiede  dem, 
var  kun  daarligt  nøide,  og  derfor  blev  der,  som 
sagt,  i  Længden  mere  vant  om  Søgningen. 

Havde  Per  Skodje  tabt  meget  ved  sit  Præk, 
saa  havde  han  ogsaa  just  ved  dette  vundet  det, 
som  i  hans  egne  Øine  veiede  op  alting  —  und- 
tagen  maaske  Havbroen  —  og  det  var  hans  Hustru 
Marit. 

Hun  havde,  naar  Omgangsskolen  holdtes  i  hen- 
des Fars  Stue,  som  tolvaars  Pige  siddet  og  hørt 
paa  hans  Fortælling  om  Havgarden,  som  var  tabt 
for  Søndmør,  men  kunde  findes  igjen,  naar  bare 
Folket  vilde  vaage  sig  ud  som  i  gamle  Dage,  og 
hun  havde  set  helt  stort  paa  ham,  da  han  sagde, 
at  han  som  liden  Gut  selv  havde  været  derude. 
Hun  troede  det  altsammen,  og  det  gjorde  hende 
bitterlig  ondt,  da  Forældrene  bagefter  gjorde  Smaa- 
nar  af  det.    Hun  hørte  det  samme  op  igjen  af  ham 

Aaret,  før  hun  gik  for  Præsten,  og  syntes  da,  at 
det  blev  til  noget  endda  større. 

Det  Aar,  Per  Skodje  blev  afsat,  blev  de  to 
trolovede  —  hun  var  da  atten  Aar  og  han  ni  og 
tyve. 

Folk  syntes,  det  var  et  underligt  Ægtepar.  Hun 
var  liden  og  spæd  og  havde  aldrig  været  vakker, 
kun  havde  hun,  især  i  sin  Ungdom,  havt  et  Par 
mærkelige  Øine;  men  nu,  hun  var  femti  Aar  og 
rynket  og  medtaget  —  de  havde  havt  syv  Børn  — 
kunde  han  i  Samlag  sidde  og  tale  om  Marit  ,,og 
de  andre  Jenter",  som  om  hun  i  alle  Maader  endnu 
var  atten.  Det  maatte  være  et  af  de  Punkter,  hvor 
den  gamle  var  ,,kværv  paa  Synet",  lo  man.  Og 
naar  Per  nu  en  sjelden  Gang  kunde  have  en  Rap- 
tus med  at  tale  om  Havgarden,  blev  Konen  ikke, 
som  venteligt,  lei  for  Folk  derved,  men  sad  og 
nikkede  til,  som  om  han  talte  Evangeliet.  I  Stuen 
passede  de  det  at  tie  med  sligt,  men  bagefter 
kom  Snakket,  og  man  havde  Lystighed  af  dem 
begge. 

Per  Skodje  havde  tre  Døttre  nogenlunde  godt 
gifte  i  andre  Bygder,  og  fire  Sønner,  hvoraf  de  to 
yngste  endnu  levede  i  Hus  med  ham,  og  de  to 
andre  sad  gifte  paa  et  Par  Pladse  i  Nærheden,  — 
den  ældste,  der  hed  Ivar  og  hoede  i  Mellemaasen, 
havde  selv  mange  Børn,  der  i  Regelen  kravlede  om 
i  Stuen  hos  Bedstemoderen. 

Det  var  vistnok  saa,  at  det  ofte  var  kleint  med 
Fortjenesten  for  gamle  Per,  men  saa  kom  der 
gjerne  igjen  paa  én  Gang  en  hel  Del  at  gjøre,  og 
da  hjalp  Sønnerne  ham;  det  meste  af,  hvad  der 
tjentes,  gik  ogsaa  til  dem,  saa  de  levede  paa  en 
Vis  som  under  ét. 

Et  Par  Aar  lagde  Sønnerne  Mærke  til,  at  den 
gamle,  hvergang  han  overkom  et  rigtig  særlig  ud- 
mærket  Materialebord  eller  Emne,  kastede  det  til 
den  ene  Side  op  under  Nøstbjelkerne.     Der  laa  nu 

tilslut  en  hel  Dynge,  og  en  Dag  kom  han  dragende 
med  Kjølen.  Meningen  var,  som  de  havde  tænkt 
sig,  at  han  denne  Gang  vilde  bygge  Baaden  for 
egen  Regning  og  helt  efter  sit  eget  Hoved. 

Sønnen  Ivar  var  en  liden  Mand  med  tyndt, 
sort  Haar  og  et  Par  gløgge,  brunagtige  Øine;  man 
sagde,  at  han  var  den  af  Sønnerne,  der  havde 
arvet  det,  som  duede  af  Faderen.  Han  var  kvik 
og  skarp  i  sin  Tale,  kunde  mange  Historier,  men 
var,  som  man  udtrykte  sig,  ,,henfalden  til  Læsning" 
og  forstod  for  lidt  at  passe  det,  som  tjente  til  at 
opholde  og  ernære  Familien.  Han  var  ogsaa  lidt 
af  en  Maler,  og  Sentenser  og  Vers  af  ham  stod  at 
læse  mangesteds  paa  Skabe  og  Kister,  men  mest  i 
hans  eget  Hus,  som  man  paa  en  Maade  maatte 
læse  sig  igjennem  ligefra  Indskriften  paa  Stuedøren. 
Han  troede  paa  Faderens  Tanke  om  Havbroen  og 
var  iblandt  Sønnerne  den,  som  den  gamle  egentlig 
fortrøstede  sig  til. 

Den  nye  Baad  fik  ingen  hjælpe  til  med  und- 
tagen  Ivar,  og  de  hyggede  paa  den,  saa  ofte  der 
var  Tid  for  andet  Arbeide,  hele  Aaret  —  og  under 
Arbeidet  kunde  gamle  Marit  tidt  staa  lange  Stun- 
der fortænkt  og  se  til.  Der  faldt  flere  Omkostninger 
for  at  skaffe  al  fornøden  Seildug  og  Rig;  men  det 
viste  sig  nu,  at  den  gamle  ikke  blot  itide  havde 
kastet  Materialier  op  paa  Nøstloftet,  men  ogsaa 
Skillinger  ned  i  Marits  Kiste. 

Over  Jul  var  Ottringen  færdig;  den  var  meget 
stor  med  tre  Seil.  Det  særegne  ved  den  var,  at 
Forrummet  var  større  og  ledeligere  bygget  med 
flere  Smaabord  end  vanligt,  og  at  Langbordene  var 
tyndere,  saa  de  blev  ligesom  mygere  i  Sjøen. 

Sønnerne,  undtagen  Ivar,  mente,  at  dette  var 
den  vaageligste  Bygning,  de  havde  set;  men,  da 
Ivar,  paa  hvis  Ord  de  led  mere  end  paa  Faderen, 
sagde,     at    alt    dette    tilsammen    bare    gav    mere 

Kraft  og  gjorde  Baaden  lettere  i  Sjøen,  gav  de  sig 
tiltaals. 

Baaden  blev  prøvet  et  Par  Dage  i  et  Uveir 
ude  paa  Fjorden  og  viste  sig,  saavidt  der  kunde 
dømmes  uden  for  Havsjøen,  at  være  den  bedste, 
der  nogensinde  var  kommet  fra  Per  Skodjes 
Haand. 

Alle  Sønnerne  var  nu  rent  indtagne  i  den,  og 
lagede  sig  til  at  fare  med  den  ud  til  Fisket  den 
Vinter  med  Proviant,  Sjøklæder,  Linestamper  og 
alt  Tilbehør.  Den  gamle  havde  endnu  intet  nævnt, 
men,  da  han  lod  dem  vedblive  med  at  ruste  sig 
ud,  forstod  det  sig  af  sig  selv,  at  dette  var  Me- 
ningen. 

En  Dag  samlede  han  dem  alle  fire  inde  i  Stuen, 
hvor  ogsaa  Marit  sad,  og  talte  der  det,  som  ingen 
af  dem  likte  undtagen  Ivar.  Han  vilde  ikke  bare 
gaa  ^1  Storeggen,  men  med  Kompas  og  Haandlod 
gjøre  Tiere  Døgns  Slag  ud  i  Havet  nordenom  for  at 
finde  det,  som  han  hele  sin  Livstid  havde  stundet 
efter,  nemlig  Grundene  om  Havbroen.  Det  fik  nu 
engang  briste  eller  bære  med  den  Sag,  og  Sønnerne 
fik  sige  fra,  om  de  vilde  følge  ham. 

Ivar  reiste  sig  straks  og  sagde  ,,Ja",  men  imel- 
lem  de  andre  blev  der  en  Stunds  Taushed.  Endelig 
mente  den  ene  af  dem,  der  hed  Anders,  noget  veg 
i  Stemmen,  at  deres  Far  nu  var  vel  gammel  til  at 
friste  paa  slige  udfarendes  Leder.  Men  da  svarede 
Marit  mod  Sædvane  vredt,  at  de  alle  fik  beraade 
sig  vel,  om  de  vilde  lade  deres  Far  reise  alene  med 
Fremmedfolk,  som  han  kunde  sanke  for  Penge;  hun 
gik  isaafald  selv  ud  med  ham. 

Og  dermed  var  Sagen  af  gjort. 

Men  nu  yttrede  Per  Skodje,  at  han  vilde,  at 
Ivar,  der  havde  mange  Børn,  skulde  blive  hjemme. 
Hermed  var  Ivar  i  Begyndelsen  ilde  tilfreds;  men 
den  gamle  var  ikke  til  at  rokke. 

Saa   seilede   de   da   ud   med   Leiefolk  forresten. 

Jonas  Lie :    Samlede  Værker.     VII.  3 

Meningen  var,  at  der  forinden  skulde  fiskes,  saavel 
ude  paa  Faldgarden  og  Bankerne,  som  paa  Stor- 
eggen,  saa  de  kunde  vælge  beleiligt  Veir. 

De  to  gamle  holdt  forud  en  Andagt  sammen 
i  Stuen,  og  Per  havde  derunder  gjort  Bøn  om,  at 
det  maatte  times  ham  at  finde  Havgarden  paa  denne 
Reise. 

Det  var  den  en  og  tyvende  Februar  1786,  at 
ban  saaledes  lagde  ud  fra  sin  Gaard  Sørvig 
inde  ved  Kilsfjorden  i  Volden  med  god  Seilbør  ud- 
over. 

Hans  Hustru  stod  og  saa  efter  Baaden  hele  For- 
middagen, til  det  sidste  af  Seilene  kom  bort  bag 
Holmen,  hvor  Fjorden  bøier. 

Han  var  ventendes  hjem  om  vel  et  Par  Maa- 
neder. 

I  den  Tid  gik  Marit  og  syslede  uden  at  sige 
videre  —  kun  sad  hun  ofte  i  lange  Stunder  o^  læste 
i  Postillen  netop  paa  det  Sted,  hvor  den  gamle 
havde  læst  sidste  Gang,  og  hvor  Brillerne,  som  han 
havde  lagt  efter  sig,  endnu  laa.  Der  var  en  Tid 
overvættes  stormfuldt  Veir. 

Da  det  lakkede  mod  Hjemkomsten,  blev  hun 
igjen  meget  urolig  og  kunde  næsten  ikke  være  stille 
noget  Sted. 

Da  kom  der  en  Dag  et  Par  •  Fremmedfolk  fra 
Udbygderne  op  i  Stuen  til  Ivar  og  bragte  Bud.  Men, 
som  de  havde  berettet  det,  saa  Sønnen  hende  staa 
hvid  i  Døren  —  hun  havde  set  dem  komme  og  hørt 
det  altsammen. 

Ottringen  var  for  fjorten  Dage  siden  fundet  i 
Sjøen  noget  østlig  for  Storeggen,  seilet  midt  over 
ved  Forrummet,  der  endnu  hang  ned.  Baaden  var 
rimeligvis  gaat  rundt,  men  laa  nu  med  lidt  af 
Æsingen  og  For-  og  Agterstavn  oppe  af  Våndet, 
samt  med  knækket  Seiltofte.  Forliset  maatte  være 
sket  længere  ude  for  et  Par  Dage  siden,  eftersom 
Strømmen   satte   indover,   og   af   Folkene   såas   kun 

Per  Skodjes  Lig,  der  flød  efter  Baaden,  indviklet 
i  et  af  Garnene,  der  havde  tåget  Bugt  om  en  af 
Rorhagerne. 

Hans  Lig  var  sidste  Søndag  jordet  ude  ved 
Skodje  Kirke. 

De  havde  i  den  haarde  Kuling  fra  Land  ikke 
kunnet  bugsere  Baaden  ind,  men,  saavidt  muligt, 
reddet  det  lille,  som  var  igjen,  derunder  et  af  Sei- 
lene, som  de  havde  skaaret  fra,  samt  et  Par  Haand- 
lodder,  der  var  fastsurrede  om  den  løse  Bagtofte, 
som  de  havde  med  sig. 

Baaden  havde  —  tilføiede  den  fremmede  noget 
efter  —  øiensynlig  ført  fuld  Ladning  af  Kveite  og 
Lange;  men,  da  de  selv  netop  i  al  den  Tid  havde 
været  ude  paa  Storeggen,  kunde  dette  ikke  være 
fisket  der,  og  meget  tydede  paa,  at  den  havde 
faret  paa  en  anden  Led  end  den  vanlige  derude  i 
Sjøen. 

Ved  disse  Ord  kom  der  et  underligt  Skin  over 
den  gamle  Kones  Ansigt.  Hun  foldede  Hænderne 
over  Brystet,  og  saa  ud,  som  hun  takkede  for  noget, 
idet  hun  vendte  sig  og  gik  alene  hjemover. 

Da  Ivar,  efterat  have  stedt  Fremmedfolket  til 
Hvile,  en  Halvtimestid  efter  kom  ind  i  Stuen  til 
Moderen,  fandt  han  hende  ligge  paa  Knæ  med 
Hovedet  ned  mod  Bænken  støttet  mod  de  foldede 
Hænder.  Hun  græd  og  takkede  Gud,  fordi  han 
havde  bønhørt  hendes  Mand  og  ladet  ham  se  Hav- 
broen,  før  han  lukkede  sine  Øine,  saa  hans  Sjæl 
kunde  faa  Ro. 

Den  følgende  Morgen  bragte  Ivar  Toften  med 
Haandlodsnørerne.  Blyet  var  slitnet  af  paa  dem 
begge  i  Enderne;  men  Ivar  viste  hende  nogle  Løkker, 
der  var  knyttede  til  Mærke,  og  begyndte  at  favne  op 
i  Længden  —  han  havde  først  gjort  det  samme  for 
sig  selv  udenfor.  Paa  den  ene  talte  han  otteti,  niti 
og  hundrede  og  ti  Favne  til  de  forskjellige  Løkker, 

og  paa  den  anden  fire  Maal  mellem  et  og  to  hun- 
drede Favne. 

Deraf  skjønnede  de  forvist,  at  den  gamle  baade 
havde  fundet  Bankerne,  og  at  han  havde  ligget  der- 
ude  og  fisket. 

Men  naar  Ivar  siden  søgte  at  give  denne  sin 
Vished  til  andre,  mødte  han  altid  det  samme,  som 
hans  Far  havde  mødt;  —  det  kunde  være  saa  mange 
andre  Ting. 

—  En  Graadag  i  Regnhøsten,  medens  Rogne- 
bærrene  hang  røde  mellem  det  gule  Løv  i  Præste- 
gaardsalléen,  kom  en  Kone  op  paa  Studerværelset 
til  Præsten.  Konen  var  Per  Skodjes  Hustru  Marit, 
og  hun  kom,  sagde  hun,  for  at  takke  og  betale  for 
Jordfæstelsen. 

Præsten  talte  en  Stund  med  hende;  han  havde 
godt  kjendt  hendes  Mand  og  vidste,  hvordan  han 
havde  havt  det.  Etterat  de  igrunden  var  færdig, 
blev  hun  endnu  staaende,  og  han  forstod,  at  hun 
havde  noget  paa  Hjertet,  som  hun  havde  ondt  for 
at  rykke  ud  med.     Endelig  kom  det. 

Hun  Vilde  gjerne  bede  om  Lov  til  istedetfor 
et  almindeligt  Trækors  paa  Graven  med  maiede 
Bogstaver,  at  sætte  en  Kampesten,  som  Sønnen 
Ivar  havde  med  sig  i  Baaden,  og  hvorpaa  han 
med  store  Bogstaver  havde  hugget  ind  hendes  af- 
døde  Mands  Navn  med  et  Kors  over.  Præsten 
sagde,  at  hun  maatte  gjerne  det,  skjønt  det  ikke 
var  Skikken. 

Da  brast  hun  atter  i  Graad,  —  hun  havde  ikke 
ventet  den  Godhed  saa  let;  og  Præsten,  der  mis- 
forstod hende,  trøstede  da  som  sidste  Ord  med,  at 
hendes  Mand  dog  havde  været  vanfør  og  svag  paa 
Sjælen;  hun  burde  nu  helst  takke  Gud,  som  tog 
ham,  og  ikke  sørge  over  al  Maade. 

Hun  saa  en  Stund  stort  forundret  paa  ham, 
som  om  hun  ikke  rigtig  fattede  hans  Tale,  og  sva- 
rede  derpaa  sørgmodigt  de  Ord,  som  han  dengang 

ikke  forstod,  men  som  han  ofte  senere  maatte  huske 
paa: 

,,Maa  ikke  jeg  sørge   og  græde,   Præst!  —  jeg 
tykkes,  jeg  kunde  græde  for  hele  Søndmør." 


Disse  gamle  Forestillinger  om  Banker  udenfor 
i  Havet  har  forlængst  vist  sig  at  indeholde  Virke- 
lighed.  For  en  Mandsalder  siden  gjenopdagedes 
Fiskebanken  ,,Havbroen". 


IMPROVISATOREN 


Skråas  over  for  det  Hus,  hvor  jeg  boede  i 
Rom,  laa  i  Underetagen  et  lidet  Billedhuggeratelier. 
Kunstneren,  en  ganske  ung  Italiener,  stod  gjerne 
en  lang  Stund  om  Morgenen  ude  i  Døren  i  sin 
Arbeidsdragt  med  Papirkalotten  paa.  Det  var  en 
skarp  Hage  og  en  mager  Kind  under  det  mørke 
Haar. 

Vort  Bekjendtskab  som  Gjenboere  var  eri  Dag^ 
gjort,  og  det  vårede  ikke  længe,  før  jeg  opdagede, 
hvad  jeg  nok  havde  anet,  at  der  var  mange  Ideer 
paa  Stabelen  inde  i  det  lille  Atelier  foruden  den 
,, Virginia",  som  stod  under  Arbeide  i  Ler  paa  Ka- 
valetten. 

Han  havde  næsten  hver  Dag  en  ny  Tanke  fore. 
Snart  var  det  det  længtende  Roma  i  en  Kvindes 
Skikkelse,  omgivet  af  sine  Døttre,  de  italienske  Byer, 
medens  Korsika,  Nizza,  Malta  og  italiensk  Tyrol 
stod  grædende  og  med  Lænker  om  Haandledene. 
Snart  var  det  Tiberguden,  løftende  Historiens  Tav- 
ler op  af  sine  Bølger,  snart  det  unge  Italia,  frem- 
stillet som  den  lykkelige  Mor,  hvis  Vogn  blev 
trukket  til  Templet  af  hendes  Sønner  Cavour  og 
Garibaldi,  eller  som  Frihedsgudinden,  —  kort,  der 
var  hundrede  Ideer,  og  over  enhver  af  dem  vidste 
han   at   udbrede    sig   med   levende   Magt,    idet   han 

gjerne  talte  sig  op  i  et  Slags  inspireret  Eksal- 
tation. 

Jeg  maa  bekjende,  at  alt  dette  Liv,  hvoraf  det 
struttede  paa  den  unge  Kunstners  Værksted,  tiltalte 
mig.  Virginia  var  bestilt.  Cicero,  som  nedtordner 
Catilina,  var  bestilt,  —  den  ene  af  en  engelsk  Dame, 
den  anden  af  en  Amerikaner,  som  begge  havde 
villet  tåge  sig  af  hans  Talent  og  alle  havde  betalt 
ham  saagodtsom  hele  den  overenskomne  Pris  i 
Forskud.  De  havde  været  uhyre  indtagne  af  hans 
Ideer  og  Udkast. 

Om  Tiberguden,  der  laa  paa  Albuen  henne  i 
en  Krog  i  Miniaturskitse,  havde  en  berømt  Ven  af 
ham,  som  han  forresten  nu  havde  brudt  med, 
ment  storartede  Ting.  Og  sit  paatænkte  store  Ar- 
beide, Roma,  som  han  ikke  havde  Plads  til  at  ud- 
føre  i  sit  nuværende  Atelier,  tegnede  og  ridsede 
han  op  og  forklarede  med  en  Magt  i  Fremstillin- 
gen, saa  man  næsten  troede  at  se  Figurerne  for  sig 
i  Luften. 

Og,  naar  han  saa  med  et  Par  prægtigt  funk- 
lende Øine  endte  med  at  spørge,  om  man  troede, 
det  vilde  tåge  sig  ud  nede  paa  en  af  Roms  Hoved- 
pladser,  havde  man  en  Følelse,  som  han  allerede 
holdt  i  Dørklinken  til  en  storartet  Fremtid. 

At  en  saadan  Mand  ikke  havde  Sans  for  det 
økonomiske  og  altid  var  i  Forlegenhed  for  Penge 
var  naturligt,  og  noget  af  det  første,  der  skede  efter 
vort  Bekjendtskab,  var  da  ogsaa,  at  han  laante 
hundrede  Lire  af  mig.  Han  var  fortiden  nødt  til 
at  beskatte  sine  Venner,  sagde  han;  han  gjorde  det 
for  sine  Ideer,  ikke  for  sig  selv.  Men,  var  han 
skuffet  af  noget,  saa  var  det  af  Menneskene!  Han 
havde  havt  Dusintal  af  Venner,  som  kaldte  sig 
Kunstnere,  —  ikke  én,  som  ikk^  sveg  det  store, 
naar  det  kom  til,  at  der  skulde  offres  en  lumpen 
Skjærv.  Nu  foretrak  han  at  kjæmpe  sig  frem 
alene. 

Det  blev  mig  en  Vane  at  se  indom  Atelieret, 
naar  jeg  vendte  tilbage  fra  min  daglige  Spadser- 
tur  paa  Monte  Pincio. 

Jeg  kunde  forståa,  at  han  længtes  efter  mig 
for  slig  at  kunne  faa  udtalt,  hvad  der  for  Øieblik- 
ket  laa  ham  paa  Hjertet.  Men  jeg  begyndte  ogsaa 
at  begribe,  at  det  desværre  var  Mængden  af  Planer, 
der  hindrede  ham  fra  at  faa  nogen  enkelt  færdig. 
Hans  Virginia  stod  ud  over  Vaaren  endnu  paa 
Kavaletten  halvfærdig  som  før,  og  af  sine  andre 
Ideer  udførte  han  som  oftest  ikke  engang  Lerskit- 
serne.  Hvad  han  udbredte  sig  over,  forekom  mig 
ogsaa  ofte  mere  som  Planer  til  Digtninger  end  til 
Skulpturværker. 

Da  jeg  en  Dag  uventet  traadte  ind  i  Atelieret, 
saa  jeg  ham  sidde  i  Hjørnet  med  Pen,  Blæk  og 
Papir  foran  sig  ved  et  Bord,  hvorfra  han  havde 
løftet  ned  nogle  Gibsbuster  for  at  faa  Plads.  Han 
stak  øieblikkelig  Papiret  op  paa  Hylden,  og  det 
forekom  mig,  som  om  jeg  den  Gang  var  mindre 
velkommen. 

,, Skriver  De  Poesier?"  spøgte  jeg  og  saa  til  min 
Forundring,  at  han  blev  rød,  medens  han  leende 
benægtede  det.  Paa  min  Yttring  om,  at  Italien  i 
sin  nærværende  Nytid  trængte  til  Digtere,  begyndte 
han  næsten  lidenskabeligt: 

„Poesien  er  den  hellige  Ild,  der  skal  luttre 
Italien  og  gjenerh verve  os  de  Landsdele,  som  endnu 
sukker  i  fremmed  Vold.  Før  det  sker,  slaar  ingen 
Italieners  Hjerte  roligt,  før  det,  —  intet  Brodersind 
mod  Frankrige,  intet  Venskab  med  Østerrige  eller 
England,  hvis  forestieri  og  Guid  oversvømmer  os, 
men  Stiletten  skjult  under  vor  sødeste  Tale!  ... 
Cavour  var  Tungen,  Garibaldi  Kniven,  og  Vittorio 
brugte  dem  begge!  — "  endte  han,  idet  han  med 
italiensk  Mimik  og  et  eget  Smil  udførte  Me- 
ningen. 

Min  Ven  Antonio  begyndte  nu  at  interessere 
mig  ikke  saa  lidt. 

En  Dag  inde  paa  Kafé  Cavour  iagttog  jeg  ham, 
hvorledes  han  med  en  vis  forlegen  Adfærd  nær- 
mede sig  et  af  de  runde  Borde  og  tog  en  illustreret 
Avis  i  Haanden.  Den  Maade,  hvorpaa  han  stod  og 
læste  den,  var  mig  paafaldende,  og  ligeledes,  at  han 
skyndsomt  lagde  den  sammen  og  skjød  den  hen 
iblandt  de  andre  Blade,  da  der  kom  et  Par  besø- 
gende  ind  af  Døren. 

Den  illustrerede  Avis  var  ny.  Der  stod  Nr.  1 
paa  den,  og  som  saadan  var  den  Gjenstand  for 
Opmærksomhed.  En  af  de  indtrædende  tog  den  og 
begyndte  at  tale  om  den.  Paa  første  Side  stod 
Viktor  Emanuels  Portræt,  og  paa  den  anden  et  Digt 
til  Italia. 

Man  begyndte  at  læse  det  høit  og  fandt  det 
smukt. 

Signor  Antonio  sad  derunder  med  høi  Farve  i 
Ansigtet  neddukket  i  en  Avis,  som  han  aabenbart 
ikke  læste  i.  Han  blev  siddende  ved  sit  lille  runde 
Bord  henne  i  Hjørnet,  og  jeg  saa,  hvorledes  hans 
Sjæl  led,  hver  Gang  nogen  tog  det  illustrerede 
Blad  i  Haanden,  hvorledes  han  ængsteligt  ventede 
paa  Udtalelserne,  og,  naar  Digtet  kritiseredes  en 
Smule,  snart  blev  nedslagen,  snart  trodsig.  Det  var 
alt  andet  end  en  mild  Dom,  et  Par  unge  Lapse 
fældede. 

Med  Avisen  i  Haanden  gik  jeg  hen  og  tiltalte 
ham: 

,,Det  er  et  smukt  Digt,  synes  mig.  Signere 
Antonio,  glødende  Ord." 

Han  saa  halv  smigret,  halv  overrasket  paa 
mig. 

,,Der  staar  ,,A"  under  som  Signatur.  —  Betyder 
det  ikke  Antonio?  De  kunde  med  Ære  sat  Navnet 
fuldt  ud."  • 

Det  sagdes  paa  en  Maade,  som  han  følte  inde- 

holdt  en  Kompliment,  og  han  var  ikke  stærkere 
foran  sligt,  end  unge  Poeter  pleier  at  være.  I 
hans  Ansigt  laa  en  selvfølende,  lidt  undselig  Er- 
kjendelse. 

Han  betroede  mig  nu,  at  han  virkelig  befattede 
sig  med  Poesien.  Han  havde  følt  sin  Aand  be- 
lemret af  den  Marmorblok,  den  altid  skulde  slæbe 
efter  sig,  og  i  Pennen  følt  den  fri  Vinge,  der  kunde 
føre  den  overalt,  hvor  den  længtede  hen. 

,,Vil  De  komme  ind  til  mig  imorgen  og  høre 
noget  oplæst  af  det,  som  jeg  netop  har  under 
Hænde?"  spurgte  han  med  en  vis  Selvfølelse,  og 
jeg  forstod,  at  han,  efter  først  at  have  gjort  mig 
hin  Betroelse,  mente  at  kunne  tale  i  en  hel  anden 
Tone  om  sin  Begavelse. 

Da  jeg  den  følgende  Formiddag  kom,  stod  den 
stakkels  Virginia  foroverbøiet  paa  den  indsunkne 
Jernstiver,  som  om  hun  sørgede  over,  at  hendes 
Herre  havde  forladt  hende.  Leret  var  sprukket  af 
Tørhed  og  forsømt.  Selv  sad  han  henne  ved  Bordet, 
skrivende,  saa  Blækket  sprudede  om  Pennen. 

,,Vent  lidt,  forstyr  mig  ikke!"  sagde  han,  og 
lidt  efter,  idet  han  utaalmodig  kastede  Pennen: 
,,Det  gjælder  for  mig  om  at  skrive  saa  rapt,  som 
jeg  tænker,  —  omkap  med  mig  selv;  —  ellers  viger 
det  bort  fra  mig.  Jeg  har  Brug  for  Hurtigskrift, 
—  jeg  vil  lære  den  Kunst!" 

Og  nu  udviklede  han  med  en  virkelig  poetisk 
Slagmagt  Æmne  efter  Æmne: 

,,Men  en  Tragedie  skal  de  faa  ...  Jeg  har  alt 
Planen;  det  skal  blive  i  en  Stil,  vældig  som  Kolos- 
seum!"  yttrede  han  og  saa  mig  med  Overbevisning 
ind  i  Øiet.  Han  vedblev  at  udmale  Stykket  for 
mig: 

,,Jeg  skal  forfærde  disse  maiede,  franskpyntede 
Damer  paa  Monte  Pincio  med  en  Kvinde  af  deres 
egen  Slægt  fra  de  antike  Tider! 

Se  her,"  sagde  han,  „jeg  har  alt  gjort  en  liden 

Skitse  af  hende  i  Ler,  saaledes  som  hun  staar  og 
siger  Farvel  til  ham,  hun  elsker;  —  hun  véd,  at 
han  maa  dø." 

Jeg  kom  til  at  sukke,  og  han  saa  forbauset  paa 
mig.     Jeg  yttrede  lidt  mismodig: 

,,Nu  er  De  henne  i  Billedhuggerkunsten  igjen." 

,, Ganske  rigtigt!  Hvad  De  der  siger,  er  træf- 
fende,"  udbrød  han  enthusiastisk.  ,,Tragedieskrive- 
ren  er  kun  Billedhuggerens  Broder,  han  maa  altid 
kunne  se  sine  Figurer  plastiske;  de  former  begge 
i  den  samme  store  Stil.  Tragediedigteren  lægger 
kun  det  til,  at  han  lader  sine  Statuer  tale.  Deri 
ligger  netop  Hemmeligheden." 

Jeg  følte,  at  han  aldrig  vilde  faa  det  i  den 
samme  Friskhed  og  Fylde  ned  paa  Papiret,  og  gik 
fra  ham  den  Aften  i  en  egen  Stemning.  Det  fore- 
kom mig,  som  om  jeg  havde  set  ind  i  en  vanfør 
Sjæl,  som  var  nægtet  Evnen  til  at  aabenbare  det 
skjønne,  der  brændte  i  den,  og  derfor  maatte  fortære 
sig  selv. 

Om  Natten  stod  den  unge  Mands  Ansigt  for 
mig  i  Drømme,  blegt  og  svedperlende  af  Sjæle- 
smerte. 

Det  var  med  Flid,  at  jeg  ikke  søgte  ham  i  hele 
det  paafølgende  Aar.  Jeg  var  ogsaa  i  den  Tid  flyttet 
hen  i  Nærheden  af  Ponte  Angelo. 

Engang  mødte  jeg  ham  dog  paa  Gaden.  Han 
saa  temmelig  bleg  og  forpjusket  ud. 

Han  havde  fattet  en  stor  Beslutning,  fortalte 
han,  slaat  hele  Marmorbutiken  sammen.  Nu  søgte 
han  Engagement  som  Skuespiller  for  at  drive  sin 
store  Tragedie  til  Opførelse.  Den  var  indleveret 
allerede  ifjor;  men  der  maatte  gjennembrydes  et 
helt  Væv  af  Rænker  ... 

Det  endte  med,  at  hans  Gjæld  til  mig  forøgedes 
med  to  Scudi. 


i 


44 


Det  var  nogle  Aar  efter,  at  jeg  en  Eftermiddag 
spadserede  oppe  paa  Monte  Pincio. 

Med  sine  murgraa  Tage,  Taarne  og  Kupler  laa 
Staden  neden  under  som  et  vidt  Panorama,  i  hvil- 
ket St.  Peter  løftede  sit  mægtige,  stemningsfulde 
Hvælv  imod  den  stille  Aftenhimmel.  Solen  laa  i 
Nedgangen  bag  dens  Spir  som  en  uklar,  dunkelrød 
Skive  og  illuminerede  hele  Rader  af  Vinduer.  Hist 
og  her  blinkede  den  frem  paa  Kampagnaen  i  Tibe- 
rens  Bøininger  ned  over  mod  Havet.  Oppe  paa 
Monte  Pincio  slikkede  den  endnu  rødligt  i  de  to 
vældige  Rosenhække,  der  omgiver  den  sandstrøede 
Plads,  hvor  Musiken  har  sin  Tribune. 

Under  den  svale  Solnedgang  bevægede  sig  der- 
oppe  spadserende  af  alle  Roms  Folkeklasser  fra  den 
luksuriøst  klædte  Signora,  der  tog  sin  lille  Fod- 
vandring  fra  Vognen,  ned  til  Modelpigen  i  sin 
Nationaldragt  og  Arbeideren,  der  gik  med  sin  Fa- 
milie ved  Siden  og  smøgede  sin  korte  Pibe.  Mellem 
dem  slentrede  alskens  Udlændinge,  Kunstnere  og 
violet-  og  rødkappede  Kollegie-Elever. 

Musikkorpset  var  gaat,  og  af  den  lange  Vogn- 
række,  som  holdt  ved  Balustraden,  medens  man 
modtog  de  vanlige  Visiter  paa  Vogntrinet,  havde 
alt  enkelte  begyndt  at  kjøre  bort. 

Da  blev  det  almindelige  dolce  farniente  pludse- 
lig  forstyrret. 

En  Herre  var  sprunget  op  paa  den  Forhøining, 
hvor  Musikanføreren  pleier  at  staa,  og  begyndte 
begeistret  at  foredrage  en  Sang  for  Publikum. 
Dette  var  i  og  for  sig  noget  i  Rom  usædvanligt  og 
i  dette  Tilfælde  dobbelt  opsigtvækkende,  fordi  Im- 
provisatorerne  i  det  sydlige  Italien,  Neapel  og  Pa- 
lermo,  altid  er  Mænd  af  selve  Folket. 

Der  skal  utrolig  lidt  til  for  at  vække  Opsigt 
paa  en  Plads  fuld  af  Lediggjængere,  og  dette  syn- 
tes at  være  en  hel  Skandale. 

I  Gang  og  Løb  strømmede  man  stedse  hurtigere 

til.  Henne  i  Vognrækken  reiste  Damer  og  Herrer 
sig  op  for  at  se,  og  inden  et  Øieblik  var  den  runde 
Tribune  omgiven  af  en  tæt  Folkestimmel.  Over  alle 
Hovederne  såas  de  høie,  rødbuskede  Hatte  af  et  Par 
Politikonstabler  i  hæftig  dukkende  Bevægelse;  de 
søgte  formodentlig  at  bemægtige  sig  hans  Person 
eller  at  faa  ham  ned  fra  Porhøiningen. 

Det  var  en  stærk,  ikke  uskjøn  Stemme,  der  lød, 
og,  uagtet  gjentagende  forhindret,  begyndte  han 
ihærdigt  igjen. 

Det  lykkedes  mig  efterhaanden  at  bane  mig  Vei 
ind  til  Gelænderet. 

Det  Syn,  jeg  havde  for  Øie,  greb  mig  dybt. 

Det  var  min  Ven  Antonio,  bleg  eksalteret,  den 
endnu  ungdommelige  Skikkelse  tydeligen  allerede 
hærjet  og  ramponeret.  Han  stod  der  i  graa  Frakke, 
med  gule  Hansker  og  en  sort  Fladhat  i  den  ene 
Haand,  medens  han  støttede  sin  Sang  med  en  Mimik 
og  en  Person  saa  nobel  i  enhver  Bevægelse,  at  en 
virkelig  Skuespiller  skulde  have  misundt  ham.  Der 
var  naturlig  Adel  fra  Hovedet  til  Fodsaalen,  og,  at 
han  havde  gjort  sit  Indtryk,  viste  sig  noksom  paa 
de  to  Konstabler;  thi  det  var  med  flaue  Miner  og 
som  knugede  af  Forsamlingens  Dom,  at  de  fjer- 
nede sig. 

Nu  reciterede  han  et  Digt  om  Italia,  rimeligvis 
af  ham  selv:  — 

Der  susede  en  ny  Tid  og  en  ny  Historie  over 
Folket.  Havet  spellede  de  glade  Byer  fra  Genua 
til  Palermo,  fra  Messina  til  Venezia,  viste  dem 
deres  Skjønhed  og  deres  Fremtid;  de  laa  der  ved 
Bredden  som  Svaner  med  Verdenshavet  foran,  — 
og  de  længtede  alle  ud.  Men  Italia  græder,  indtil 
hun  igjen  faar  Nizza.  Hun  spørger  sine  Børn,  om 
da  ingen  vil  sætte  over  Havet  til  Korsika?  —  om 
hun  ikke  eier  nogen,  som  vil  offre  sig  for  hende! 

Pludselig  brød  han  af.  Ansigtet  fik  et  blegt, 
haardt  Udtryk,   og  han   sagde: 

,,Jeg  har  sultet  i  to  Dage,  har  Feber;  —  derfor 
vender  jeg  mig  til   Folket!" 

Disse  uventede  Ord  gjorde  et  stærkt  Indtryk. 

Medens  han  ganske  rolig  gik  rundt  Balustraden 
og  holdt  sin  Hat  frem,  haglede  der  Penge  ned  i  den 
fra  den  fattige  Piges  og  Soldats  Kobbersoldi  op  til 
Papirsedler.  De,  der  ikke  kunde  komme  til,  kastede 
sine  Pengestykker  eller  Lirer  ind  paa  Sandet  til 
ham. 

Da  han  var  kommen  rundt,  plukkede  han  med 
en  sand  Elegance  op,  hvad  der  laa  strøet  omkring 
paa  Pladsen,  og  satte  derpaa  Hatten  ned  ved  sin 
Fod  oppe  paa  Forhøiningen.  Han  stemte  atter  i  en 
Sang,  men  afbrød  den  straks  igjen,  og  med  en 
forvildet  Mine  og  hæftige  Gebærder  begyndte  han 
nu  i  et  utrolig  hastigt  Sprog  at  opramse  alle  sine 
Ulykker:  Han  havde  skrevet  et  Drama,  som  vilde 
begeistre  enhver  Italiener;  han  havde  Politiet  imod 
sig.  Pressen  imod  sig,  Theaterdirektionen  imod  sig, 
alle  de  reaktionære  og  Præsterne  imod  sig. 

Under  den  fortsatte  ilsomme  Forklaring  af  sin 
ulykkelige  Skjæbne  saa  han  sig  gjentagende  om 
med  en  sky  Mine,  som  om  han  frygtede  for,  at 
nogen  af  de  nævnte  Magter  vilde  hindre  ham  i  at 
tale  ud. 

Stimmelen  begyndte  at  trække  sig  bort  fra  den 
stakkels  ulykkelige  Fantast. 

,, Menneskene!  ..."  udstødte  han  og  saa  sig  et 
Øieblik  haanligt  om,  før  han  skyndte  sig  bort. 


Siden  hørte  jeg,  at  Antonio  færdedes  som  Im- 
provisator  i  Neapel,  Palermo  og  Messina  og  vakte 
megen  Begeistring  hos  Folket.  I  Karnevalstiden 
dukkede  han  af  og  til  frem  i  Rom, 

Man  ansaa  ham  som  et  Slags  vanvittigt  GenL 

I  gjærende  Tider  er  det,  som  ogsaa  Folkets 
Evner  koger  over;  der  opstaar  store  Mænd  og 
Kræfter.  Men  der  vækkes  ogsaa  Begavelser,  som 
Begeistringen,  Ideens  Rus  i  deres  Tid,  saa  at  sige 
kloroformerer  inde  i  selve  Vækstevnen,  saa  de  aldrig 
faar  tåge  Forhold  i  det  enkelte,  aldrig  slaar  Rod 
i  Virkeligheden,  aldrig  faar  den  Kraftens  Rygrad, 
der  bærer  til  det  fuldbaarne. 

Vi  kalder  dem  karakterløse,  —  der  ligger  en 
ubarmhjertig,  ukjærlig  Dom  i  det  Ord,  —  lad  os 
hellere  kalde  dem  Tidens  Offre,  som  betaler  dens 
Tanker  med  en  knust  Eksistens! 


FANFULLA 

(af  min  ven  malerens  oplevelser) 


For  .atten  Aar  siden  opholdt  jeg  mig  en  Som- 
mer i  Perugia.  Der  er  en  sand  Overflod  af  Motiver 
for  en  Maler,  især  ved  Lago  Trasimeno. 

Ude  paa  den  Sø  vuggede  jeg  mig  mangen  deilig 
Aftenstund,  og  mit  Maleri  derfra  indbragte  mig 
da  ogsaa  Stipendium  hjemmefra;  —  nu  sidst  i 
Norge,  syntes  jeg  dog,  det  mere  lignede  en  norsk 
end  en  italiensk  Sø,  og  maaske  var  det  ogsaa  netop 
derfor,  jeg  opnaaede   den  Paaskjønnelse. 

Jeg  bode  ovenpaa  hos  Værten  i  Osteriet  ,, Stella" 
og  husker  endnu  Regningen.  Som  logerende  ,,fore- 
stieri"  var  jeg  hans  eneste  Lam  af  den  Slags,  og 
han  Vilde  vist  havt  tung  Samvittighed,  om  jeg  ikke 
var  bleven  tilbørlig  klippet.  Men  god  Vin  havde 
han,  det  skal  erkj endes,  og,  sad  han  i  smaa  Kaar, 
kom  det  visselig  tildels  af,  at  han  selv  var  sin  egen 
stadigste  Kunde  ved  Vinfadet.  For  endel  Aar  til- 
bage  var  han  indflyttet  fra  Rom. 

Det  var  en  rødnæset,  lidt  forborgen-listig  ud- 
seende  Karl,  der  hele  Formiddagen  skjældte  og 
smældte  paa  Børn  og  Tjenestefolk,  men  samtidig 
smidskede  paa  en  krybende  Maade  for  Gjæsterne. 
Ved  Middagstid  indtraadte  gjerne  et  Omslag  i  Hu- 
møret, og  om  Aftenen  sad  han  tilslut  nikkende  over 
Glasset  og  kunde  hverken  høre  eller  se. 

Hans  Hustru  var  død;  men  han  havde  et  Par 
Døttre,  og  det  var  tildels  for  deres  Skyld,  jeg  ved- 
blev at  opholde  mig  der  i  Huset. 

Især  var  den  ældste,  der  kunde  være  en  sytten 
Aar  og  hed  Vittoria,  en  fuldkommen  Skjønhed.  I 
det  stolte,  lidt  blege  Ansigt  straalede  et  Par  vid- 
underlige Øine,  og  Hovedet  med  det  rige,  skinnende 
sorte  Haar,  hvorigjennem  Sølvpilen  stak,  sad  saa 
eiendommelig  ædelt  paa  Halsen.  Den  ranke,  jom- 
frulige Figur  havde  en  Fylde  i  Formerne,  der  gav 
hendes  Væsen  noget  imponerende.  Hun  lignede  en 
ung  Juno,  før  Jupiters  Øie  faldt  paa  hende.  Der 
var  samtidig  en  pikant  Is  i  denne  Skjønhed.  Fan- 
den var  som  en  Stenjomfrus  og  Trækkene  i  det  hele 
forunderlig  sikkre  og  kolde,  medens  de  varme  Læ- 
ber,  naar  hun  smilte,  igjen  vidnede  lige  om  det 
modsatte.  Hun  gik  i  Regelen  alvorlig  om  og  be- 
sørgede Opvartningen,  og  for  sin  Søster  var  hun 
som  en  Mor. 

Det  var  klart,  at  Faderen  ikke  rigtig  turde  vove 
sig  til  mod  hende;  og  mig  faldt  det  ikke  ind  at 
gjøre  nogen  direkte  Kur,  skjønt  Gud  skal  vide,  jeg 
sværmede  tilstrækkeligt  og  engang  endog  fik  Lov 
til  at  male   hendes  Portræt. 

Hænderne  var  de  skjønneste  og  finest  formede, 
jeg  nogensinde  har  set,  og  det  vil  for  en  gammel 
Romerboer  sige  noget.  Men  Fødderne  var,  —  det 
maa  jeg  jo  indrømme,  —  altfor  store.  Det  synes 
overhovedet,  som  om  Romerinderne  fødes  til  at  staa 
paa  Piedestaller;  thi  de  har  næsten  alle  store  Fød- 
der  og  tilmed  temmelig  raat  hugne.  I  Sammenlig- 
ning med  en  virkelig  nordisk  Skjønhed  mangler 
deres  Figur  derhos  ofte  en  vis  Finhed  og  Elegance, 
medens  Formerne  derimod  i  en  høiere  Grad  end 
hos  os  besidder  de  store  slaaende  arkitektoniske 
Linier,  og  dette  skuffer  én  som  oftest  ved  første 
Øiekast.  Vittorias  ranke  Figur  var  lidt  vel  stærk- 
bygget. 

Jonas  Lie:    Samlede  Værker.    VII.  •* 

Deres  Kaar  var,  som  sagt,  mindre  gode;  men 
under  Kirkefesterne  viste  hun  sig  kostbart  pyntet, 
og  der  var  vistnok  kun  én  Mening  om,  at  hun  var 
den  smukkeste  Pige  i  Perugia.  Skjønheden  har, 
især  i  Italien,  sin  egen  priviligerede  Adel,  og  der 
var  som  oftest  en  lidt  fri  Plads  omkring,  hvor  hun 
og  Søsteren  knælede  paa  Gulvet. 

Hun  gik  altid  saa  alvorlig,  og  jeg  erfarede,  at 
dette  havde  sin  Grund  i,  at  hun  paa  en  Maade 
var  bleven  tvunget  til  at  skulle  ægte  den  rige  Veksel- 
lerer  Bertuccio  henne  ved  Torvet. 

Han  kom  om  Søndagene  ind  i  Osteriet  og  havde 
da  oftest  en  eller  anden  Pakke  med  til  Vittoria,  den 
hun  imidlertid  aldrig  aabnede,  saalænge  han  var 
der.  Han  sad  gjerne  med  et  Glas  Vin  hos  den 
gamle  i  det  indre  Værelse,  medens  hun  rolig  op- 
vartede  dem  og  satte  frem  gode  Sager;  men  noget 
Kjærtegn  kunde  jeg  aldrig  opdage  mellem  dem. 
Han  ventede  nok  ganske  rolig  paa  den  Dag  i 
Høsten,  da  de  skulde  vies. 

Det  var  en  lidt  tykfalden  tilsyneladende  god- 
modig Mand  paa  henved  de  firti;  men  den,  som 
betragtede  ham  lidt  nærmere,  vilde  maaske  have 
fundet,  at  der  laa  ikke  liden  Kløgt  i  dette  runde, 
tilsyneladende  ubetydelige  Ansigt.  Han  stod  sær- 
lig paa  en  god  Fod  med  alle  Stedets  geistlige,  af 
hvem  man  sagde,  at  han  skulde  være  bleven  be- 
nyttet i  deres  hemmelige  Pengeanliggender;  han 
skulde  ogsaa  have  det  meste  af  sin  Formue  fra 
sine  Forbindelser  med  dem. 

Ligesom  Vittoria  udmærkede  sig  i  Kirken  ved 
de  store  Kirkefester,  indtog  Veksellereren  Bertuccio, 
som  han  gik  barhovedet  og  svedende  i  Solen,  en 
fremragende  Plads  ude  i  Processionen,  hvor  han 
altid  bar  en  af  de  store  Faner  ved  Siden  af  Syn- 
dicusen.  Præsterne  havde  da  ogsaa  været  med  i 
Spillet  for  at  faa  dette  Ægteskab  istand  og  udrettet, 

hvad  den  faderlige  Myndighed  her  neppe  havde 
magtet. 

Skråas  over  for  Osteriet  boede  en  Speceri- 
handler.  Hans  Søn,  Andrea  Belmonte,  var  netop 
den  Sommer  indviet  til  Præst.  Det  hed,  at  Faderen 
en  Tid  havde  havt  Sorg  af  ham;  inde  i  Rom  var 
han  blevet  mistænkt  for  at  sværme  for  den  nationale 
Sag  og  sat  paa  det  sorte  Bræt. 

Han  var  en  Barndomsven  af  Vittoria  og  kom 
undertiden  ind  i  Osteriet,  altid  ganske  fiygtig.  Det 
var  en  smuk  Mand  paa  et  Par  og  tyve  Aar  med 
et  forunderlig  dulgt  lidenskabeligt  Udtryk  i  det 
magre,  smale  Ansigt.  Uagtet  sin  Præstedragt 
gjorde  han  et  lidt  verdsligt,  dandymæssigt  Ind- 
tryk. 

Da  han  første  Gang  kom  ind  i  Osteriet,  —  han 
var  netop  Dagen  iforveien  kommet  hjem  fra  Rom, 
—  spildte  Vittoria  Suppen,  som  hun  skulde  række 
mig,  udover  Dugen.  Han  saa  paafaldende  alvor- 
lig ud. 

Jeg  lagde  Mærke  til,  at  Vittoria  i  den  korte 
Tid,  han  var  inde  og  talte  med  hendes  Fader,  stod 
aldeles  bleg  henne  ved  Cucinaet,  og  jeg  saa  dem 
ikke  hilse  hinanden. 

En  Dag,  som  jeg  sad  ved  mit  Staffeli  nær  det 
aahne  Vindu  og  stirrede  lidt  hen  i  Tanker,  faldt 
en  Nellik  ned  paa  Overkanten  af  Gjenboens  for  Sol- 
stegen  halvlukkede  Jalousi. 

Den  blev  hængende  der  et  Øieblik,  indtil  en 
Haand  rask  tog  den  ind. 

Jeg  fik  et  Indtryk  af,  at  vedkommende  derover 
ikke  ønskede  at  blive  bemærket.  Men  Nelliken  var 
aabenbart  kastet  fra  Vinduet  i  mit  Soveværelse, 
hvorfra  Vittoria  lidt  efter  gik  ud  rolig  nynnende 
med  endel  Linned  paa  Armen. 

Det  var  en  ubetydelig  Omstændighed,  og  jeg 
tænkte  dengang  ikke  videre  over  det. 

Siden    saa    jeg    ofte    Vittoria   med    en    Nellik    i 

Haaret,  —  denne  Blomst  brugtes  som  et  republi- 
kansk Tegn;  —  men  hun  bar  den  aldrig  nede  i 
Osteriet. 

En  Nat,  jeg  laa  vaagen,  syntes  jeg  tydelig, 
jeg  hørte  Vinduet  gaa  sagte  op  ude  i  Gangen  ved 
Heiseindretningen,  hvormed  Vandspandet  blev  truk- 
ket op,  og  siden  Skridt,  der  listede  sig  henover. 

Da  jeg  tændte  Lys  og  saa  efter  ud  af  Døren, 
stod  Vittoria  i  Natdragt  henne  ved  Vinduet.  Det 
forekom  mig  ogsaa,  som  om  jeg  havde  set  en  rask 
Bevægelse  der,  men  hun  stod  saa  ganske  rolig,  kun 
beskjæftiget  med  at  faa  det  igjen.  Hun  smilte  lidt 
mod  mig  og  sagde: 

,,Jeg  hørte  Vinduet  slaa  op  og  igjen  og  huskede 
paa,  at  jeg  havde  glemt  at  lukke  det  laftes." 

Haaret  var  opløst,  og  i  det  halvdunkle  Skjær 
fra  mit  Lys  saa  hun  vidunderlig  skjøn  ud. 

Det  forekom  mig  siden  oftere  om  Natten,  som 
jeg  hørte  netop  den  samme  sagte  Lyd  af  Vinduet, 
der  gik  op;  men  af  et  eller  andet  Instinkt  brød  jeg 
mig  nu  ikke  om  at  se  efter. 

En  Nat  —  det  var  en  tre  Ugers  Tid,  før  jeg 
skulde  reise,  —  opstod  der  pludselig  en  stærk  Larm 
henne  paa  Gangen;  jeg  hørte  Osteriværtens  grove 
Stemme  og  Tjenestepigens  høilydte  fine.  Forbi  min 
Dør  fo'r  ilsomme  Skridt,  som  af  én,  der  fiygtede, 
og,  da  jeg  hastig  aabnede  Døren,  hørte  jeg,  at 
Touget  var  i  voldsom  Bevægelse. 

Lidt  efter  kom  Vittoria,  Tjenestepigen  og  Osteri- 
værten  farende  med  Lys;  —  Vittoria  i  Spidsen. 
Hun  saa  øiensynlig  forskrækket  og  ivrig  ud;  men 
hendes  Lys  sluktes  tilfældigvis  i  Farten,  saa  de 
maatte  stanse  for  at  faa  det  tændt,  og  hun  op- 
holdt  sig  lidt  for  at  fortælle  mig,  hvad  der  var 
passeret. 

Osteriværten  havde,  som  han  ofte  gjorde,  efterat 
Osteriet  var  lukket,  tåget  sig  en  liden  foreløbig 
Aftensøvn    dernede    med    Hovedet    i   Armene    imod 

Bordskiven:  Da  han  siden  gik  op  i  Mørket  med 
sin  lille  Lampe,  var  den  ovenpaa  i  Gangen  pludse- 
lig  pustet  ud,  og  Tjenestepigen  havde  ved  en  Svovel- 
stikke, som  hun  i  Hasten  fik  tændt,  tydelig  set  en 
ung,  høi  Mandsperson  med  mørk  Frakke  svæve 
forbi. 

Der  kom  aldrig  mere  Klarhed  over  denne  Sag. 
Kun  hed  det  sig  nede  i  Osteriet,  at  man  havde  set 
,,Fanfulla"  i  Huset,  og  senere  vilde  Tjenestepigen 
have  bemærket  ham   oftere. 

„Fanfulla"  er  et  Slags  Gespenst  eller  Nisse. 
Han  viser  sig  som  en  smuk  ung  Mand,  og  der  er 
egentlig  ingen  anden  bange  for  ham  end  den  unge 
Signoras  Duenna  eller  en  besværlig  Elsker,  hvem 
han  spiller  Puds;  —  undertiden  gaar  det  jo  ogsaa 
lidt  ud  over  Forældrene.  Det  er  kun  den  gamle 
Elskovsgud  i  modernt  Antræk.  Han  er  uskadelig 
og  bringer  gjerne  Lykke  og  Giftermaal. 

Jeg  kunde  imidlertid  ikke  lade  være  Dageii  efter 
at  se  ud  af  Vinduet  ved  Heisetouget.  Nedenfor  løb 
Touget  lige  ved  to  Smaabalkoner  paa  Væggen,  der 
stod  i  en  Mandshøide  ovenfor  hinanden,  og  ud  fra 
Nabohuset  gik  der  et  lavt  Tag,  hvorfra  man  med 
nogen  Behændighed  nok  kunde  faa  fat  i  Touget  og 
komme  ind  paa  den  ene  af  dem.  Men  det  hele  var 
en  halsbrækkende  Affære. 

Forunderlig  nok  var  Vandspandet  klemt  halv 
fladt.  Vittoria  bankede  det  selv  ud,  da  hun  saa 
det,  og  var  meget  vred  paa  Tjenestepigen,  fordi 
hun  slåp  det  saa  skjødesløst  ned  fra  Høiden. 


Jeg  er  nok  saa  kjendt  i  Perugia,  var  der  siden 
i  flere  Somre  og  hilsede  da  ogsaa  undertiden  paa 
Vittoria  Bertuccio. 

De  førte  et  storartet  Hus,  og  Bertuccio  var, 
hed  det  sig,  aldeles  kuet  af  sin  Hustru.     Hun  var 


54 


en  af  Stedets  mest  devote  Damer,  i  Spidsen  for  alle 
offentlige  Arrangements  og  Sammenskud  til  Kirker 
og  kirkelige  Fester.  Præsten,  hendes  Barndomsven, 
var  hendes  Skriftefader,  og  hun  syntes  at  have 
fortrængt  Manden  af  Geistlighedens  Gunst. . 

Han  saa  forknyt,  sygelig  og  alt  andet  end  lykke- 
lig ud  de  Gange,  jeg  saa  ham  sidde  i  Vognen  ved 
Siden  af  sin  stolte  Hustru. 

Befolkningen  i  Perugia  stod  dengang,  —  hvad 
der  siden  skulde  fremkalde  en  saa  forfærdelig  Hævn 
over  Byen,  —  i  slet  Lys  i  Rom  for  sine  garibaldiske 
Sympathier.  Præsten  Andrea  Belmonte  blev  pludse- 
lig  indkaldt  til  Rom  i  Anledning  af  en  fornyet  Mis- 
tanke om  nationale  Forbindelser,  og  det  sagdes 
at  være  foranlediget  ved  Veksellerer  Bertuccios  An- 
givelser. 

Noget  efter  hed  det,  at  ogsaa  Veksellereren  var 
kommen  ilde  deran;  de  geistlige  skulde  ved  hans 
Hustrus  ,, fromme  Bekjendelser"  for  hendes  ny 
Skriftefader  være  kommet  efter  en  Række  Bedrage- 
rier med  Hensyn  til  de  Midler,  som  han  hemmelig 
havde  havt  under  Hænde  for  dem,  uden  at  de  dog 
turde  offentlig.paatale  det. 

Man  erindrer  fra  Aviserne  det  verdensberyg- 
tede,  afskylige  Blodbad  i  Perugia  Anno  1859.  Be- 
folkningen havde  kjæmpet  mod  Pavens  Tropper, 
og  Schv^eitzerne  myrdede  bagefter  som  vilde  Dyr  i 
Gaderne  smaa  og  store  uden  Forskjel. 

Der  var  Sikkerhedsvagt  om  flere  Huse,  deri- 
blandt  ogsaa  Bertuccios.  Men  alligevel  skulde 
det  hænde,  at  han  blev  skudt  inde  i  sin  egen 
Gang. 

Man  vilde  sige,  at  Geistligheden  da  nok  ogsaa 
paa  egen  Haand  holdt  sin  lille  Oprydningsforret- 
ning  paa  Stedet. 

I  Høsten  1869  blev  mit  gamle  Logis  i  Trastevere 
opsagt  for  mig,  og  jeg  maatte  da  ud  at  søge  mig 
et  nyt.  Jeg  er  lidt  vanskelig  paa  det,  og  nødig 
vilde  jeg  ud  af  denne  Del  åf  Byen. 

Efterat  have  ledt  i  syv  lange  og  syv  brede,  for- 
elskede jeg  mig  i  et  Par  Værelser  i  fjerde  Etage 
med  Balkon,  hvorfra  der  var  vid  Udsigt  udover 
Trastevere  og  Rom,  tillige  hen  imod  Peterskirken 
og  et  Stykke  af  Tiberen.  De  var  dyre,  og  efterat 
have  pruttet  med  Tjenestepigen,  der  anviste  dem, 
gik  jeg;  men  kom  dog  igjen  om  Eftermiddagen. 
Den  Leilighed  følte  jeg,  at  jeg  maatte  have,  og  jeg 
maatte  vide  det  afgjort,  om  jeg  skulde  sove  rolig 
om  Natten. 

Jeg  modtoges  da  af  selve  Værtinden,  en  mørk- 
klædt,  ægte  romersk  Matrone,  i  hvem  jeg  til  min 
Forbauselse  gjenkjendte  Vittoria  Bertuccio.  Hun 
erindrede  ogsaa  mig,  og  Leien  blev  hastig  sluttet. 

Hun  var  nu  en  Kone  paa  tre,  fire  og  tredive 
Aar,  stor,  lidt  massiv  fyldig. 

De  to  Værelser  havde  blendet  mig  lidt  ved 
deres  Udstyr.  Der  stod  i  hver  sit  Hjørne  to  temme- 
lig gode  Statuer  af  bronceret  Gibs  paa  smagfulde 
Kolonner;  paa  Væggene  hang  Kobberstik  i  store 
Rammer;  den  brede  Dør  mellem  Værelserne  var 
nobelt  draperet  med  et  tungt  Fløiels  Forhæng,  og 
ligesaa  bar  Sengen,  Stolene,  Kaminen  og  Kon- 
solerne  et  vist  rigt  Præg.  Ved  Dagen  saa  jeg  jo 
lidt  efter  lidt,  at  her  midt  iblandt  enkelte  virkelig 
solide  Sager  paa  mange  Maader  var  en  mesterlig 
skjult  Armod. 

Jeg  erfarede,  at  det  var  gaat  ud  med  Familien 
i  Perugia  efter  Bertuccios  Død,  og  at  Signora 
Vittoria  kun  levede  af  en  liden  Pension  fra  en 
geistlig  Kasse  der.  Hun  havde  da  tåget  den  Be- 
slutning at  flytte  ind  til  Rom,  hvor  hendes  Søster 
var  gift,  for  ved  Hjælp  af  Resten  af  sine  Møbler 
at  slaa  sig  igjennem  som  Padrona  for  en  Leieetagc 

og  havde  alt  levet  saaledes  et  Par  Aar.  Hun  havde 
to  Døttre,  hvoraf  den  ældste  var  femten  Aar  og 
noget  lig  Moderen  i  hendes  Ungdom,  kun  gav  hun 
langtfra  det  betydelige  Indtryk;  den  anden  Datter 
var  flere  Aar  yngre. 

Padrona  interesserede  mig  ikke  lidet,  og  jeg 
havde  der  i  Huset  Anledning  til  at  anstille  mange 
Studier  af  det  romerske  Familieliv. 

Der  kom  oftere  Præster,  og  det  var  forunder- 
ligt  at  se,  med  hvilken  Ængstelighed  hun  søgte 
at  give  Huset  et  helt  igjennem  Kirken  behageligt 
Præg.  Et  Madonnabillede  med  Lys  hang  udenfor 
i  Gangen,  og  deres  egne  Par  Værelser  var  rundt 
Væggene  overlæssede  med  Krucifikser  samt  kolo- 
rerede  Lithografier  af  Madonna  og  flere  Martyrer 
med  Papirblomster  omkring. 

Dette  var  mig  saa  meget  mere  paafaldende, 
som  hendes  Døttre  ofte,  naar  vi  var  alene,  talte  i 
en  raillerende  Tone  om  ,,Papa".  Den  yngste  Datter, 
der  var  meget  munter,  velsignede  efter  ham  og 
morede  sig  endog  engang  under  de  andres  Latter 
med  at  udklæde  en  Dukke  og  messe. 

Det  var  klart,  at  Familien  var  fuldkommen  fri 
for  religiøse  Hlusioner  og  kun  hyklede  for  Pensio- 
nens  Skyld. 

Signora  Vittoria  yttrede  ogsaa  engang  aaben- 
hjertigt  for  mig  som  fremmed  noget  i  den  Retning 
og  mente,  at  Hovedsagen  var,  at  man  holdt  af  sin 
Familie. 

Men,  da  Paasken  kom,  og  Værelserne  skulde 
sprenges  med  Vievand,  blev  ogsaa  mine  Rum  om- 
hyggelig udstyrede  med  den  Slags  Billeder.  Jeg 
blev  derhos  betydet,  at  Skikken  bød  at  lægge  en 
halv  Scudo  i  den  Fyrs  Bøsse,  som  gik  bagefter 
Præsten,  som  da  ogsaa  den  Dag  samvittigheds- 
fuldt  stænkede  Vievand  paa  alle  mine  Sager  lige. 
til  Tøflerne,  der  stod  med  Snippen  frem  under 
Sengen. 

Det  samme  gjennemgaaende  Hykleri  gik  ogsaa 
for  sig  paa  det  italienske  Enhedsværks  Høitids- 
dage,  da  Pavens  Kulører  som  Moddemonstration 
hang  i  Overflødighed  iid  fra  mange  Vinduer,  hvor 
Beboerne  bar  de  modsatte  Farver  i  Hjertet,  og 
blandt  de  smukkest  udstyrede  var  til  min  Ærgrelse 
min  Værtindes. 

Familien  levede,  forekom  det  mig,  til  sine  Tider 
temmelig  daarligt,  og  Signora  Vittoria  maatte  vist, 
at  slutte  efter  visse  Besøg,  hun  modtog,  være  pla- 
get af  Kreditorer.  Hun  havde  da  en  venlig-fornem 
Maade  at  affærdige  dem  paa.  Naar  hun  stod  og 
talte  med  en  saadan  Mand  ude  paa  Gangen,  saa 
jeg  hendes  herlige  Hoved  som  en  Buste  gjennem 
Glasruden  i  min  Dør.  Jeg  vidste,  at  hun  netop 
stod  og  løi;  men  der  var  en  Adel  og  nobel  Ro  i 
hendes  Miner  og  fine  Haandbevægelser,  som  gjorde 
enhver  Skygge  af  en  saadan  Mistanke  umulig, 
utænkelig.  Saadan  løi  man  i  Roms  og  Italiens  hi- 
storiske Tider,  og  med  det  samme  ædle,  fine,  ven- 
lige  Smil  talte  vel  Damerne  af  Medicis  og  Borgias- 
slægten  med  de  ubeleilige,  som  lidt  efter  stødtes 
ned  i  Trappen,  eller  kanske  stod  paa  selve  Fald- 
lugen;  —  her  brugtes  den  samme  Evne  til  at 
vinde  Henstand  for  Klatgjæld  eller  ny  Kredit  paa 
Olie. 

Jeg  var  dog  ikke  blind  for,  at  Signoraen,  trods 
vort  gode  Forhold,  lod  sin  Egennytte  i  høi  Grad 
gaa  ud  over  mig.  Familien  konsumerede  af  min 
Vin,  min  Olie,  mit  Brænde,  som  om  det  kunde  være 
dens  eget,  og  hun  sendte  mig  blodige  Regninger 
for  Vask.  Men  paa  Vasken  taalte  hun  til  Gjen- 
gjæld  ikke  en  Plet,  og  for  mine  Effekter  var  jeg 
rolig;  —  det  vilde  saaret  hendes  Ære,  om  noget  var 
blevet  borte. 

Ved  et  Par  Leiligheder  blev  jeg  inviteret  ind 
til  Familien,  og  jeg  tør  nok  sige,  at  en  saadan  Til- 
lavning   og   saadanne   Retter   skal   man   lede   efter. 

De,  som  lever  paa  Restaurationer  i  Rom,  kjen- 
der  ikke  det  virkelig  italienske  Kjøkken;  —  de  geist- 
lige har  altid  været  Lækkermunde,  og  Verdens 
kulinariske  Kunst  stammer  fra  Rom. 

Den  ene  Gang  var  det  en  liden  Familiefest  i 
Anledning  af,  at  den  yngste  Datter  Rositta  af  Hans 
Hellighed  Paven  havde  opnaat  en  Friplads  paa  tre 
Aar  i  et  Kloster,  hvor  unge  Piger  opdrages. 

Jeg  havde  set  Signora  Vittoria,  da  hun  var 
klædt  for  at  gaa-  op  til  den  almindelige  Audiens 
hos  Paven.  Kvinderne  maa  der  kun  indfinde  sig 
simpelt  sortklædte  og  med  Slør  paa  Hovedet.  Men 
et  mere  flatterende  Toilette  end  det,  hvori  Signora 
Vittoria  præsenterede  sig  i  ,, simpelt  sort",  var  ikke 
let  at  vælge.  Hun  havde  et  Brev  i  Haanden,  det 
var  Pavens  eget  fra  den  Tid,  han  som  underordnet 
geistlig  havde  kjendt  Familien  og  staat  ved  hendes 
Bedstemoders  Dødsleie.  Hun  opnaaede  da  ogsaa 
den  forønskede  Friplads. 

—  Det  var  i  Begyndelsen  af  Høsten  i  det  føl- 
gende Aar  1870.  Man  frygtede  eller  haabede,  at 
Victor  Emanuel  skulde  indtage  Rom,  og  Rygtet 
fortalte,  at  der  skulde  være  givet  Marschordre  til 
Bersagliererne. 

Signora  var  i  denne  Tid  yderlig  from;  hun  og 
hendes  Døttre  gik  med  pavelige  gule  Baand,  og  jeg 
tror,  hun  Vilde  have  gjort  mit  y  der  ste  Værelse  til 
et  Kapel,  om  jeg  ikke  havde  stanset  hende. 

Til  min  Opvartning,  der  før  var  bleven  udført 
i  Huset,  havde  Signora  nu  anvist  mig  en  billig 
Leietjener,  der  kom  Morgen  og  Aften. 

En  Nat  lød  der  en  egen  Banken  paa  Yder- 
døren;  det  hørtes  som  et  aftalt  Signal,  og,  da  det 
blev  gjentaget,  kom  Signora  ilsomt  ud  uden  Lys. 
Jeg  hørte  paa  Skridtene,  at  et  Menneske  fulgte  ind 
bagefter  hende. 

En  Timestid  efter  hørtes  der  en  anden  stærk 
Banken  og  høirøstede  Stemmer  udenfor.    Jeg  kunde 

forståa,  at  det  var  Politiet,  der  forlangte  at  komme 
ind,  og  Signora  svarede  vrantent,  som  forstyrret 
i  sin  Nattero,  helt  inde  fra  Soveværelset  sit 
„chi  é?" 

Idetsamme  aabnedes  min  inderste  Dør,  og  ind 
traadte  skyndsomt  og  bleg  med  en  Voksstabel  i 
Haanden  —  min  Leietjener. 

Han  gav  mig  ikke  Tid  til  at  komme  mig  af  min 
Overraskelse,  men  gik  lige  imod  mig  og  sagde: 

,,Jeg  er  en  Præst,  der  er  en  Tilhænger  af 
Friheden  og  Victor  Emanuel,  —  opdages  jeg,  blir 
jeg  dræbt!  —  Tillad,  at  jeg  skjuler  mig  i  Deres 
Seng." 

Dette  var  ikke  behageligt;  men  siden  han  nu 
engang  havde  tyet  til  min  Gjæstfrihed,  saa  fik  det 
staa  sin  Prøve! 

Han  lagde  sig  ved  Siden  af  mig  færdig  til  at 
gjemme  sig  under  Dynen  og  blæste  Voksstablen  ud. 

Der  blev  adskillig  Larm  og  Støi  derude;  men 
Signoraens  Optræden  maatte  have  formaaet  at  til- 
fredsstille dem. 

Det  lille,  jeg  hørte  af  hende,  lød  meget  indig- 
neret  over  saadan  Tanke  om  hendes  Hus,  og  hun 
syntes  at  være  ivrig  paa,  at  de  skulde  undersøge 
inde  hos  hendes  logerende. 

Mod  mig  lod  man  imidlertid  til  ikke  at  nære 
nogen  Mistanke,  formodentlig  var  jeg  kjendt  af  dem 
alt  i  mange  Aar. 

Da  alt  var  over,  tændte  Manden  igjen  Voks- 
stablen, tog  den  brunlige  Paryk  af,  hvorved  der 
fremkom  et  noget  skaldet,  sorthaaret  Hoved,  og 
spurgte,  om  jeg  gjenkjendte  ham? 

Da  jeg  rystede  paa  Hovedet,  nævnte  han  sig 
som  Andrea  Belmonte.  Han  havde  set  mig  mange 
Gange  i  Perugia,  sagde  han,  og  nu  undrede  jeg  mig 
kun  over,  at  jeg  ikke  havde  kjendt  ham  før. 

Han  forblev  skjult  i  Huset  endnu  et  Par  Dage. 

I    disse   urolige    Tider    hed    det   oftere,    at   man 

paagreb  forklædte  geistlige,  der  var  Tilhængere  af 
den  ny  Ordning  og  spionerede  for  Victor  Emanuel. 

Da  kom  den  20de  September,  den  store  Dag  for 
Roms   Indtagelse   af   Victor  Emanuel! 

Den  Nat  forsvandt  Andrea  Belmonte. 


Paven  havde  fjorten  tusind  Mand  og  havde 
erklæret  at  ville  forsvare  Rom  til  det  yderste. 

Gamle,  unyttige  Kanoner,  der  var  berømte  for 
deres  uhyre  Dundren  under  Saluterne  paa  Fest- 
dagene, slæbtes  op  paa  Voldene,  og  en  stor  Stræk- 
ning  af  Murene,  som  man  ikke  rak  til  at  befæste, 
sattes  høitidelig  under  St.  Peters  Beskyttelse. 

Granaterne  susede  indover  Byen,  Bersagliererne 
stormede,  og  der  faldt  endel  hundrede  Mand.  En- 
den blev,   at  Rom  blev  Italiens  Hovedstad. 

Pavens  Farver  var  pludselig  som  ved  et  Trylle- 
slag forsvundne. 

Fra  alle  Vindusrader  og  Balkoner  hang  itali- 
enske Flag,  og  under  dem  bølgede  en  enthusiastisk 
Folkemasse  gjennem  Gaderne,  medens  Luften  fyld- 
tes  med  Vivaer  for  Victor  Emanuel  og  ,,la  libertå". 

Signora  Vittoria  og  hendes  Døtre  gik  den  Dag 
i  straalende  Stemning  med  hver  sin  Nellik  i  Haaret 
og  Sløifer  af  de  friske  italienske  Farver.  Udover 
deres  Balkon  rullede  et  stort  italiensk  Flag,  som  de 
maatte  have  havt  skjult  færdigsyet  i  Beredskab. 

Mit  Værelse  blev  okkuperet  til  en  liden  Fest 
i  Dagens  Anledning,  og  Signora  Vittoria  var  der- 
under næsten  overgiven  satirisk;  den  ene  bidende 
blodige  Bemærkning  over  det  gamle  Regimente  tog 
den  anden;  —  hun  trængte  øiensynlig  til  at  faa 
en  Smule  Luft  for  et  helt  Livs  Forstillelse  og  Under- 
kuelse. 

...  Ikke  saa  den  næste  Dag! 

Der  herskede  en  underlig  Stilhed  over  hele 
Huset. 

Signora  Vittoria  gik  sortklædt  og  næsten  aske- 
graa  i  Ansigtet,  og  Døttrene  var  forgrædte  og  paa- 
faldende  stille  ... 

Man  havde  faat  at  vide,  at  Præsten  Andrea 
Belmonte  var  falden  under  Kampen  oppe  ved  Porta 
Pancrazio. 


ALLIGATOREN 


Det  mærkedes  paa  de  unge  Piger,  at  den  ny 
Tid  var  kommet  ogsaa  op  til  Norsetbygden! 

Der  var  ivrige  Disputatser,  hede,  saa  de  gik 
fra  hverandre  røde  og  ophidsede  med  Graaden  i 
Halsen,  saa  tit,  de  bare  kom  sammen  nogetsteds 
i  Bygden  —  hos  Inspektør  Strøms,  Feyers,  Klokke- 
rens,  Lensmandens  eller   Sagførerens. 

Det  gik  løs  paa  at  udfinde  Kontrakter  og  Be- 
tingelser for  de  forskjellige  Arter  af  Tilfælder,  hvor- 
under der  kunde  blive  Spørgsmaal  om  at  aftræde 
Haand  og  Frihed. 

Lige  Rettigheder  naturligvis,  det  var  selvsagt! 
Men  hvad  skulde  man  f.  Eks.  finde  sig  i?  —  at 
han  havde  været  forlovet  før,  —  ikke  at  tale  om 
gift?  ... 

Det  gjaldt  at  være  væbnet  paa  Forhaand,  saa 
man  ikke  lod  sig  overrumple,  enten  Faren  skjulte 
sig  i  Forældres  og  Tanters  trædske,  trangsynte  Mo- 
ral eller  viste  sig  aabenbar  i  Skikkelse  af  en  eller 
anden  af  de  fødte  overmodige  Skabningens  Herrer, 
som  naturligvis  alle  levede  i  den  salige  Formening, 
at  det  bare  var  at  komme  og  lokke  —  og  tåge 
Gaasen! 

Lensmanden  gik  der  paa  Gulvet  med  Merskums- 
piben  og  lyttede  til  og  lo,  saa  han  næsten  kiknede 
af.     Men  henne  hos  Feyers  havde  hans  Kone  tåget 

ganske  ivrig  i  og  yttret,  at  der  nok  kunde  være 
noget  i,  hvad  de  unge  snakkede  om,  om  de  ikke 
havde  det  saa  klart  for  sig.  Det  var  vist  ikke  saa 
afveien,  om  en  uerfaren  Pige  saa  sig  lidt  for,  hvem 
hun  tog,  og  ikke  rent  ud  gav  sig  hen  til  en  For- 
libelse  som  et  Slagtefaar;  en  Smule  Ret  burde  der 
ogsaa  være  for  et  Fruentimmer! 

Det  var  ventelig  nok  Madam  Valsets  Anskuelser, 
—  hviskede  Sagfører  Kolstads  Frue,  alt  det,  hun 
havde  havt  at  gjennemgaa  med  Lensmanden  baade 
paa  det  ene  og  det  andet  Vis!  ... 

Men  Fru  Feyer  mente,  at  hun  ikke  havde  set 
andet  end,  at  det  jenkede  sig  nok,  naar  begge  Par- 
ter bare  havde  den  rette  Villie,  og,  havde  de  ikke 
den,  saa  hjalp  ingen  Slags  Kontrakter. 

—  At  Sønnen  af  Kornhandler  Grundt  inde  i 
Byen  havde  kjøbt  den  store,  vakkre  Eiendom  Skog- 
stad nede  ved  Elven,  og  nu  var  flyttet  til  Bygden, 
virkede  omtrent  som  Rosinen  paa  en  Flaske.  Det 
mousserede  ordentlig  med  Gisninger. 

Skulde  han  bo  alene  der  paa  den  store  Gaard 
ugift,  som  han  var?  ...  Vilde  han  optræde  som  over- 
legen Verdensmand  deroppe? 

Han  havde  studeret  Landbruget  rationelt  ved 
en  Skole  i  Udlandet,  og  det  sidste  Aar  opholdt  sig 
i  Dresden,  Paris  og  andre  af  de  saakaldte  ,,euro- 
pæiske  Centrer";  —  og  da  vidste  man  alt  nok!  ... 

Man  kunde  heller  ikke  sige,  at  det  første 
Indtryk  just  havde  sat  ham  i  noget  fordelagtigt 
Lys! 

Trine  Feyer,  som  havde  været  en  Tur  i  Byen, 
havde  paa  Tilbageveien  reist  sammen  med  Anna 
Dal,  der  skulde  hjem  til  sin  Onkel,  Sagfører  Kol- 
stad. Der  sad  bare  en  vildfremmed  Herre  i  Ku- 
peen foruden  dem.  Han  smaasov  og  gløttede  af 
og  til  op,  og  de  havde  ikke  Spor  af  Tanke  om  at 
tåge  sig  iagt,  medens  de  sad  og  snakkede  om  alt 
muligt  i  Bygden,  baade  løst  og  fast. 

Men,  da  de  kom  hjem  til  Stationen,  steg  han 
ud  sammen  med  dem.  Vognen  fra  Skogstad  stod 
der  og  tog  imod  ham  og  alle  Kufferterne  hans,  og 
de  fik  til  deres  Forfærdelse  høre,  at  det  var  ingen 
anden  end  den  ny  Eier  af  Gaarden. 

De  maatte  sige,  de  havde  ærgret  sig  grundigt! 

De  havde  jo  ikke  talt  om  noget  egentlig  farligt 
og  for  det  meste  siddet  og  halvhvisket.  Men 
væmmeligt  var  det! 

Nu,  naar  de  tænkte  paa  det,  forstod  de,  at  han 
havde  faat  sin  Næse  baade  i  det  ene  og  det  andet 
deroppe. 

Siden  en  Dag,  berettede  Anna  Dal,  havde  han 
været  paa  Kontoret  hos  hendes  Onkel  og  faat  ordnet 
nogle  Dokumenter  ved  Gaardkjøbet,  og  Kolstad 
havde  fundet  ham  baade  grei  og  dygtig,  og  han 
spaade,  det  var  en  Mand,  som  vilde  blive  farlig 
for  nogen  og  hver  af  Bygdens  unge  Piger. 

Men  det  havde  ingen  Nød  med  det,  mente  Anna 
Dal;  hun  dømte  nu  ikke  bare  efter  det  ydre.  Havde 
han  været  en  nobel  Mand,  vilde  han  have  presen- 
teret sig  for  dem  paa  Jernbanen,  og  ikke  ladet  dem 
holde  paa  der  i  god  Tro  og  snakke. 

Hun  var  vis  paa,  at  han  havde  siddet  og  har- 
celleret  dem!  Og  hun  vidste  saa  overordentlig  godt, 
hvad  hun  skulde  sammenligne  et  saadant  Eksem- 
plar med,  —  hverken  mere  eller  mindre  end  en 
Alligator,  hun  havde  set  i  Dyrehaven  i  Amsterdam, 
da  hun  ifjorsommer  var  dernede  med  sin  Far, 
Skibskapteinen.  Den  laa  der  med  sit  kolde  Blod 
saa  sød  og  lumsk  og  magelig  i  Solskinnet  og  plirede 
med  Øinene  og  smilte  saa  inderlig  troværdig,  som 
den  vilde  sige:  Kom  bare  hid!  Og  saa  havde  den 
et  Gab,  som  kunde  sluge  en  hel  Matros. 

Saadan  var  Mandfolkene;  det  var  bare  før  og 
efter  Ægteskabet.  ... 

Senere  havde  Trine  Feyer  mødt  ham  ved  Skog- 


stad,  da  hun  kjørte  forbi  der  med  Tjenestegutten, 
som  hentede  hende  hjem  fra  Lensmandens. 

Det  traf  sig  saa  uheldigt,  at  hendes  Far  havde 
sendt  Melkevognen,  fordi  de  skulde  indom  paa 
Stationen  og  hente  to  Sække  Hvedemel,  som  de 
havde  bag  sig  under  Sædet.  Men  det  brød  hun 
sig  ikke  det  mindste  om.  Det  var  hende  grænse- 
løst  ligegyldigt,  hvad  en  saadan  Person  tænkte  eller 
ikke  tænkte  om  hende! 

Han  havde  staat  i  Arbeidsdragt  med  Benklæ- 
derne  ned  i  Støvlerne  og  hjulpet  til  med  Dræningen 
ved  Gjerdet.  Trine  tænkte  næsten,  hun  skulde 
været  saa  heldig  at  slippe  forbi,  da  han  med  ét 
vendte  sig  og  hilste  med  sin  store  Straahat  — 
meget  smukt,  det  maatte  hun  tilstaa.  Men  Maa- 
den  var  dog  saa  utaalelig  ufordragelig,  næsten 
som  han  vilde  sige:  hvad  er  Du  for  én?  Og  han 
vidste  det  saa  inderlig  vel!  Tavast  skulde  da 
ogsaa  begynde  at  gjø,  som  den  var  gal  der  bag 
paa  Sækken,  saa  hun  maatte  vende  sig  og  hysse 
paa  den.  Hun  kjendte  i  Nakken,  at  han  blev  staa- 
ende  og  se  efter  hende. 

Næste  Gang,  hun  skulde  ned  til  Stationen,  havde 
hun  virkelig  tåget  Gjenveien  over  Ringnæsjorderne 
for  at  slippe  at  gaa  forbi  Skogstad. 

Man  var  som  af  et  fælles  Instinkt  enig  om,  at 
han  omgikkes  med  den  Plan  at  gifte  sig. 

Eller  hvem  skulde  bestyre  det  indvendige  Stel 
for  ham?  Det  var  klart,  at  han  ikke  i  Længden 
kunde  hjælpe  sig  med  den  Husholderske,  han  havde 
med  hjemmefra,  og  som  sandsynligvis  forstod  sig 
udmærket  paa  et  større  Husstel  i  Byen  eller  høist 
ude  paa  en  Villa  lige  i  Nærheden,  men  rimeligvis 
ikke  havde  mere  Erfaring  om  en  Landhusholdning 
end  aldrig  det. 

Der  var  ingen  Tvil  om,  at  han  var  nødt  til 
at  skaffe  sig  den,  som  kunde  varetage  hans  Inter- 
esser. — 

Og  én,  som  havde  tumlet  saa  meget  om  i  Ver- 
den, var  naturligvis  over  det  Standpunkt  at  gifte 
sig  af  Kjærlighed! 

Man  havde  snart  nok  til  at  lægge  sammen. 
Alligatoren  havde  foreslaaet  Præsten  at  holde  Post- 
bud med  ham  fra  Jernbanestationen;  han  havde 
været  oppe  hos  Inspektøren  for  at  faa  byttet  et 
Veistykke  nede  ved  Elven  og  sendt  Bud  over  til 
Lensmanden  efter  en  Rulleharv,  —  alt  Familier, 
hvor  der  var  Døttre.  Og,  vent  bare,  saa  kom 
nok  ogsaa  Turen  baade  til  Feyers  og  Sagfører  Kol- 
stads. 

Han  tog  sig  simpelthen  blot  sin  bekvemme, 
magelige  Tid  til  at  se  ud,  hvor  han  skulde  vælge, 
inden  han  for  Alvor  presenterede  sin  overlegne 
Person  —  for  Gjæssene! 

Det  lignede  just  saadan  en  overmodig,  blaseret 
Byherre!   ...  Aa  fy,   det  var  oprørende  —  fy!   ... 

Der  havde  i  Stilhed  samlet  sig  en  kanske  mere 
hæftig  end  dyb  Indignation  over  den  unge  Grundts 
Hoved.  Og.  han  gav  den  Tid  til  at  vokse  ved  en 
ihærdig  Tilbageholdenhed,  som  enhver  maatte  indse 
var  altfor  unaturlig  til  ikke  at  gjennemskues.  Ingen 
saa  ham  nogetsteds  uden  rent  tilfældig. 

Han  var  en  forfærdelig  ivrig  Jordbruger,  bed 
det,  drev  fra  Morgen  til  Aften  med  Digning,  Fjøs- 
stel  og  de  ny  Driftsmaader,  han  havde  lært  i  Ud- 
landet. 

—  En  Søndag,  Hr.  Grundt  havde  værdigets  at 
vise  sin  dyrebare  Person  i  Kirken,  havde  han  for 
alle  de  skarpe  klare  Pigeøine  blottet  saa  mange 
svage  Sider,  at  hans  Renommé  og  Kredit  bagefter 
maatte  siges  at  staa  paa  saa  usle  Fødder  som  vel 
muligt  for  en  Ægteskabskandidat. 

Eller  havde  de  ikke  lagt  Mærke  til,  hvorledes 
han  sad  midt  under  Prækenen  og  gløttede  med  et 
Par  listige  graablaa  Øine  først  over  til  Trine  Feyer 
og   saa   paa   Præstegaardspigerne;   —   men   der   fik 

han  sin  Bekomst,  de  viste  ham  Alvor  og  saa  hele 
Tiden  ufravendt  op  til  sin  Far  paa  Stolen.  Saa 
plirede  han  tilbage  paa  Trine  Feyer  igjen,  som 
han  rigtig  morede  sig,  og,  da  hun  undveg  ham 
med  Øinene  og  bed  sig  i  Læben,  —  hun  kjendte 
virkelig  et  Øieblik,  at  han  nær  havde  holdt  paa  at 
faa  hende  til  at  le,  —  saa  tog  han  sig  for  at  kige 
baade  over  i  Lensmandens  og  Kolstads  Stole.  Det 
var  ikke  Djærvhed  dette,  det  var  Raahed! 

Vakker  kunde  man  nu  ikke  kalde  ham  med 
alt  det  store  rødbrune  Haar  og  Skjæg,  var  han  end 
bred  og  kaut  nok. 

Jo  mere  de  tænkte  paa,  hvorledes  han  havde 
baaret  sig  ad  der  i  Kirken,  des  forargeligere  og 
mere  oprørende  blev  det. 

—  Hvorledes  Hr.  Grundt  burde  tåges,  naar  nu 
Julen  kom,  var  Gjenstand  for  gjentagne  fælles  Over- 
lægninger  mellem  de  unge  Damer.  Der  hævede  sig 
ikke  saameget  som  en  Stemme  imod,  at  det  maatte 
blive  skarpt. 

Det  var  kun  om  Maaden,  man  var  uenig. 

Skulde  man  forholde  sig  mest  mulig  undvigende 
eller  rent  ud  koldt  afvisende?  Kunde  man  ligefrem 
nægte  at  danse  med  ham? 

Det  sidste  var  nu  Anna  Dals  Mening. 

Men  i  den  Maade  at  tåge  det  paa  var  Thora 
Strøm  aldeles  uenig!  Det  vilde  bare  overgive  dem 
til  Mandfolkenes  Latter.  Hun  for  sit  Vedkommende 
var  ikke  bange,  og  det  var  ingen  af  de  andre  hel- 
ler. Tingen  var,  at  Livet  for  Kvinden  netop  var  de 
moderate  Mellemveie,  —  det  var  deri  hendes  Takt 
bestod. 

Men  det  var  netop  disse  Mellemtilstande,  Trine 
Feyer  ikke  fordrog.  Det  maatte  for  hende  enten 
være  Fugl  eller  Fisk;  hun  udstod  ikke  Halvheder! 

Og  Anna  Dal  brød  sig  aldeles  ikke  om  at  skaffe 
Sump  til  slige  ækle  Alligatorer,  som  søger  Rov 
baade   paa   Land   og   Vand.     Han   burde   ikke   ind- 

bydes  nogetsteds;  han  havde  jo  sletikke  nedladt  sig 
til  at  gjøre  det,  man  kunde  kalde,  ordentlige  Visiter 
endda. 

Thora  Strøm  fastholdt,  at  det  ene  rette  var  at 
afparere  saadan  en  Herre  med  Finhed  og  Værdig- 
hed.  Anna  Dal  kunde  nu  have  saa  godt  Hode,  hun 
Vilde,  hun  var  altfor  skarp  og  overdreven. 

Trine  Feyer  vidste  jo  godt,  at  buden  vilde  han 
blive  overalt,  det  sagde  sig  selv,  saa  anset  og  likt, 
som  han  alt  var  blandt  Mandfolkene. 

Ja,  Anna  Dal  gav  for  sin  Part  ikke  en  Snus  for 
deres  Landbrugsmoral!  ... 

Det  forlød  i  Ugen  før  Jul,  at  Grundt  var  buden 
til  Inspektør  Strøms  første  Juledag  i  stort  Middags- 
selskab,  der  rigtignok  ellers  bare  var  for  ældre  og 
gifte. 

Det  var  mere  end  besynderligt,  næsten,  mente 
Anna  Dal,  som  man  kunde  mistænke  Thora  Strøm 
for  ikke  at  have  havt  saa  ganske  rent  Mel  i  Posen, 
dengang  hun  disputerede  saa  forfærdelig  hedt  og 
ivrigt  imod  hende.  Han  blev  jo  paa  denne  Maade 
rent  ud  behandlet  som  en  priviligeret  Størrelse  der 
hos  Strøms  paa  Enger! 

—  Da  man  kom  til  Kirken  første  Juledag,  var 
man  paa  det  rene  med,  i  hvilke  Huse  han  var  buden 
helt  til  over  Nytaar. 

Men  Thora  Strøm,  som  var  saadan  Skjønhed 
og  overlegen  Dame,  fik  da  ikke  den  forønskede  An- 
ledning til  at  ,, afparere  ham  med  Finhed  og  Vær- 
dighed,"  —  spottede  Anna  Dal,  for  han  havde  svaret 
Inspektøren,  at  han  ,, takkede  meget  for  Indbydel- 
sen,  men  var  nødt  til  at  være  hjemme  og  tilse,  at 
Folkene  fik  sin  Jul;  han  maatte  fortiden  være 
baade  Husfar  og  Husmor." 

Det  lød  jo  ordentlig  pent,  jønede  Anna  Dal. 

Femte  Juledag  skulde  der  være  Ungdomsbal  hos 
Lensmandens.     Der  var  ingen  Tvil  om,  at  han  vilde 


komme  baade  der  og  paa  det  store  Bal  hos  Kolstads 
Nytaarsdag. 

Skulde  man  tåge  sin  allerbedste  Dragt  paa  der 
eller  hos  Lensmandens?  Det  gjaldt  at  imponere  en 
saadan  overlegen  Byherre  den  første  Gang.  Paa 
den  anden  Side  var  det  jo  et  langt  større  og  finere 
Bal  første  Nytaarsdag. 

Men  Trine  Feyer  erklærede  kort  og  godt,  at, 
skulde  hun  først  indlade  sig  paa  at  træffe  denne 
hersens  Hr.  Grundt,  agtede  hun  aldeles  ikke  at 
møde  op  som  en  forlegen  Landskommission,  men 
spendere  sin  ny  hvide  Uldmusselins  uanset,  at  det 
bare  blev  at  danse  i  de  to  Stuer  og  efter  Piano. 
Og  da  sagde  det  sig  selv,  at  Kristiane  Sandberg 
Vilde  komme  i  sin  klare  hvide  med  Kniplingsbesæt- 
ningen  og  Thora  Strøm  i  sin  ny  blaa  med  Silkelivet, 
saa  det  for  Anna  Dal,  Klara  Kolstad,  Torine  Mikkel- 
sen og  de  andre  ikke  længere  var  noget  at  betænke 
sig  paa,  hvad  de  skulde  tåge. 

Lensmandens  vilde  vist  blive  lidt  forbløffede  ved 
at  se  sin  Dansemoro  saadan  skruet  op  til  et  helt 
Bal! 

Men  ikke  saa  lidt  forbløffede  blev  da  ogsaa  de 
unge  Damer  selv,  da  de  mødtes  festlig  balklædte 
i  Lensmandens  Stue  under  en  vis  almen  stigende 
Forventning  eller  Spænding,  som  mildest  talt  kunde 
kaldes  Balfeber,  og  saa  fik  høre,  at  den  unge  Grundt 
simpelthen  var  reist  til  Byen  igaar,  fjerde  Juledag, 
for  at  tilbringe  en  fjorten  Dage  hjemme  hos  sine 
Forældre. 

Det  var  en  stiltiende  fælles  Følelse,  at  man  ikke 
længere  talte  om  Hr.   Grundt. 

Kristiane  Sandberg  sagde  rent  ud,  at  hun  var 
blevet  saa  lei  af  ham  som  Lud.  For  hende  kunde 
Hr.  Grundt  nu  komme  og  gaa,  som  han  vilde  1 

Og  Thora  Strøm  skulde  vist  ikke  umage  sig 
med  at  opdrage  en  saadan  Bylaban,  det  fik  blive 
hans  Vehinders  Sag  inde  i  Byen. 

Hvor  sørgelig  lavt  han  laa  med  sine  Tanker 
om  Kvinden,  fik  man  da  noksom  høre  af  Lensman- 
den,  som  efter  Jul  en  Gang  havde  været  paa  Skog- 
stad og  gjennemgaat  og  brandtakseret  de  store, 
prægtige  Husebygninger. 

Det  var  rent  hen  i  det  kyniske  og  næsten  ikke 
til  at  gjentage. 

Lensmanden  havde  bryd  ham  med,  at  han 
snart  maatte  faa  sig  en  Frue  paa  sit  Herresæde, 
og  saa  havde  han  sagt,  at  det  eneste  sikkre,  han 
vidste  om  Fruentimmerne,  var,  at  der  fulgte  Lopper 
med  dem,  og  at  hans  Hjerte  fortiden  var  delt  i 
lige  hed  Forelskelse  mellem  en  Ayshirekalv  og  en 
Racepurke,  han  havde  faat  overladt  fra  Landbrugs- 
skolen  paa  Aas. 

Man  kunde  mærke,  at  den  kvindelige  Omgang, 
han  havde  havt,  just  ikke  skulde  have  udøvet  en 
synderlig  forædlende  Indflydelse  paa  ham;  —  og 
efter  sine  Erfaringer  dømte  han  vel  Resten! 

—  Men,  da  Vaaraannen  kom  med  alt  det  vidt- 
løftige  Folkebestyr,  som  maatte  til  overalt,  sagde 
det  sig  selv,  at  man  var  spændt  paa,  hvordan  det 
nu  kunde  gaa  til  paa  det  store  Skogstad.  Man 
havde  desuden  faat  høre  baade  det  ene  og  det 
andet  om  Husholdersken.  Saameget  var  ialfald 
vist,  at  med  Salget  af  Melken  bar  hun  sig  rent 
vanvittigt  ad,  hvis  hun  ikke  ligefrem  lagde  an  paa 
at  bedrage  ham. 

At  Bestyret  paa  den  vakkre,  prægtige  Gaard 
skulde  føres  saa  ansvarsløst,  var  stor  Synd  at  se 
paa!  Han  var  jo  en  udmærket  Jordbruger,  og  det 
var  igrunden  godt  gjort  af  saadan  en  forvænnet 
Grosserersøn  at  tåge  det  saa  alvorligt.  Der  var 
noget  djærvt  ved  ham  og  mandigt  ogsaa,  det  maatte 
ind  rømmes. 

Man  opdagede  efterhaanden  baade  den  ene  og 
den  anden  fordelagtige  Side  ved  hans  indre  Men- 
neske.     Han    var    meget    omgjængelig    og    godgjø- 

rende  mod  Fattigfolk,  og  det  var  bare  beklageligt, 
at  der  ikke  skulde  være  nogen  anden  til  at  passe 
paa,  at  han  ikke  blev  bedraget  for  sin  gode  Villie 
og  trukket  ved  Næsen  end  den  gamle,  egenkjære, 
ligegyldige  Jomfru  Schiølberg. 

Der  pønsedes  stærkt  paa  Muligheden  af  paa 
noget  Vis  dog  at  kunne  faa  aabnet  hans  Øine  for, 
hvordan  der  steiledes  omkring  ham. 

Forleden  Dag  nede  paa  Jernbanen  havde  han 
sprunget  op  og  sat  sig  ved  Siden  af  Trine  Feyers 
Far  paa  Forsædet  i  Trillen,  med  det  samme  de 
skulde  afsted,  og  kjørt  med  dem  op  til  Porten  ved 
Skogstad.  Han  udspurgte  hendes  Far  om  hans 
Engevandingsanlæg,  men  vendte  sig  hele  Tiden 
halvt  mod  hende  paa  Bagsædet,  og,  da  det  be- 
gyndte  at  smaaregne,  slog  han  sin  Paraply  op  og 
holdt  den  over  hende,  for  han  brød  sig  ikke  om 
Smaaregn,  sagde  han. 

Trine  brød  sig  nu  heller  aldeles  ikke  om  Smaa- 
regn! 

Men  han  bare  lo  inde  i  sit  store  røde  Skjæg 
og  sagde,  han  vidste  nok,  hun  ikke  smeltede, 
men  han  syntes  saa  gruelig  Synd  i  hendes  vakkre 
Hat!  Hun  fik  aldrig  nogen  igjen,  som  klædte 
hende  saa  godt;  det  havde  han  fundet  ud  allerede 
den  Gang,  han  saa  hende  med  den  paa  Melkevognen 
ifjor. 

~  I  Høaannen  såas  den  unge  Grundt  i  Skjorte- 
ærmerne  mellem  Slaattekarene  fra  Morgen  til  Aften, 
eller  han  gik  sodet  og  svart  ved  Kvashaugene,  me- 
dens de  brændte  Myr,  saa  Røgskodden  i  Sommer- 
kvældene  tråk  sig  hen  efter  hele  Aassiden. 

Af  og  til  forlød  det  jo,  at  han  tog  sig  Ferieturer 
indover  til  Byen. 

Og,  af  hvad  Beskaffenhed  disse  var,  kom  man 
da  fuldt  og  tilstrækkelig  paa  det  rene  med,  efterat 
et  helt  Følge  af  unge  Herrer  —  ovenikjøbet  med 
to    Damer   —   havde    aflagt   ham   Besøg   paa    Skog- 

stad.  De  Beretninger,  der  gik  om  det  Leben,  de 
havde  holdt,  var  lidet  opbyggelige.  De  havde  druk- 
ket Punsch  i  Høsaaterne  og  turet  den  udslagne 
Nat  helt,  til  Solen  gik  op.  Og  ned  til  Byen  igjen 
var  de  først  reist  med  Eftermiddagstrænet  den  føl- 
gende Dag. 

Anna  Dal  spurgte  forarget,  hvad  de  nu  syntes 
om  Alligatoren? 

,,Uf  ja,"  —  udstødte  Kristiane  Sandberg,  ,,jeg 
har  hørt  saa  meget  om  Mandfolkene  paa  det  sidste, 
at  jeg  næsten  væmmes  ved  dem!" 

Ovenpaa  de  Oplysninger  om  den  Aand,  hvori 
Hr.  Grundt  agtede  at  føre  sin  Tilværelse  deroppe, 
var  han  simpelthen  at  betragte  som  opgivet. 

Der  var  nu  ikke  én  af  de  unge  Piger,  som  ikke 
Vilde  vende  Hovedet  bort  for  at  undgaa  at  hilse 
paa  den  Person,  om  de  var  saa  uheldige  at  møde 
ham. 

Trine  Feyer  maatte  i  sit  Hjerte  sige,  at  hun 
egentlig  var  adskillig  skuffet.  Hun  havde  efter- 
haanden  faat  et  Slags  Tro  paa,  at  man  kunde  have 
gjort  ham  Uret. 

Som  nu  den  Søndags  Eftermiddag,  hun  havde 
truffet  ham  hos  Lensmandens.  Han  var  dog  saa 
ligetil,  saa  uforbeholdent  som  han  sad  der  og  snak- 
kede om  sine  Planer  med  Skogstad,  hvordan  han 
holdt  paa  at  drive  Fjøset  op  og  alt  ventede  at  faa 
Præmie  ved  Dyrskuet  til  Høsten.  Og  en  mere  gjer- 
rig og  gnikkende  Hund  end  han  fandtes  der  ikke  i 
Distriktet,  sagde  han,  helt  til  han  havde  faat  drevet 
Gaarden  op  i  den  Stand,  han  vilde. 

Det  var  Synd  at  sige,  at  han  satte  sig  i  nogen 
overdreven  Belysning! 

Men  nu  viste  det  sig,  hvor  mangfoldige  Mand- 
folkene kan  være;  —  hun  vilde  ikke  tænke  med  en 
Tanke  mere  paa  ham.  Det  var  igrunden  en  Lykke, 
at  hun  havde  faat  Øinene  op! 

—    Aaret    gik    sin    Gang,    og    den    stræbsomme 

,,Hr,  Grundt",  som  Anna  Dal  spotvis  kaldte  ham, 
fik  gaa  sin.  Der  var  ingen,  som  spurgte  hverken 
efter  ham  eller  hans  Leben  og  Treiben  overhovedet 
der  paa  Skogstad;  og  der  var  vist  ingen  af  de  unge 
Damer,  som  længer  i  nogen  Maade  beklagede,  at 
de  havde  gaat  Glip  af  hans  ærede  Bekjendtskab 
eller  af  Anledningen  til  ved  en  bedre  Omgang 
kanske  at  faa  løftet  hans  Anskuelser  i  visse  Ret- 
ninger.   Ikke  én! 


En  Regnveirs  Eftermiddag  ud  paa  Høsten  over- 
raskedes de  hos  Proprietær  Feyers  ved,  at  Jomfru 
Schiølberg  fra  Skogstad  kom  ind  i  Kjøkkenet  med 
Regnkaabe  og  Paraply. 

Hun  gjorde  saamange  Undskyldninger  og  var 
virkelig  saa  ydmyg  at  spørge  sig  for,  hvordan  man 
bar  sig  ad  heroppe  paa  Landet  med  Talgen  ved 
Høstslagtningen,  om  den  endnu  gjemtes  op  til  Lys 
i  Husholdningen? 

Hun  blev  jo  buden  ind  i  Stuen  og  trakteret  med 
Kaffe. 

Den  tynde,  tørre  Pinde  af  et  Menneske  gjorde 
sig  saa  hyggelig,  hun  kunde,  stakkar!  Hun  for- 
talte vidt  og  bredt  om  de  præ.gtige  Melkekjør,  de 
nu  skulde  udstille  paa  Dyrskuet,  og  klagede  over, 
at  hun  sad  saa  ensom  og  rent  uden  Bygdens  Om- 
gang. De  havde  næsten  ikke  set  et  fremmed  Men- 
neske paa  Skogstad  siden  isommer,  da  Grundts 
gifte  Søster  og  Svigerinde  med  sine  Mænd  og  nogle 
andre  havde  været  deroppe. 

Fru  Feyer  blev  ganske  distræt  der,  hun  sad, 
—  alt  det  Snak  og  al  den  Skandale,  der  havde 
været  i  Anledning  af  det  Besøg,  —  slåp  det  bare 
derud!  ... 

Hun  blev  rent  varm  mod  Jomfru  Schiølberg, 
nødede  hende  med  hjemmebagte  Kavringer  og  Fløde- 

kager  og  inviterede  hende  til   at  se  til   dem,   naar 
det  blev  for  ensomt  hjemme. 

Da  Jomfru  Schiølberg  gik,  stod  Fru  Feyer  i 
Døren  og  bad  hende  hilse  saameget  til  den  unge 
Grundt. 


Thora  Strøm  fik  Lørdag  Morgen  en  Brevlap  fra 
Klara  Kolstad  med  Spørgsmaal,  om  det  ikke  for 
én  Gangs  Skyld  —  og,  notabene,  hvis  Veiret  var 
nogenlunde  godt!  —  skulde  være  morsomt  at  kjøre 
ned  til  Dyrskuet  ved  Stationen  og  bese  Stadsen  en 
Timestid  eller  to,  hun  havde  ikke  set  et  saadant 
,, Fesjåa"  siden  før  hun  blev  konfirmeret. 

Og  Thora  Strøm  svarte,  at  hun  forbeholdt  sig, 
at  Veiret  maatte  være  absolut  godt,  da  der  skulde 
være  saa  græsselig  leret  og  blødt  der  paa  Pladsen; 
hun  havde  ikke  Lyst  til  ret  længe  at  figurere  der 
mellem  Kjørene  med  smudsige  Skjørtekanter  og 
klisset  Skotøil  ... 

Klara  Kolstads  Idé  maatte  have  ligget  i  Luften. 
Anna  Dal  og  Trine  Feyer  var  ogsaa  biet  enige  om 
at  reise  derned. 

Og,  da  Mandagen  kom,  og  Bl-  og  Hovedveie 
helt  fra  Morgenen  gjenlød  i  den  taagede  Høstdag 
af  Rauten  og  Brøl  af  Kreaturer,  der  skulde  føres 
frem  og  kjæmpe  om  Prisen,  —  såas  de  baade  den 
ene  og  den  anden  kjørende  med  sine  Fædre  eller 
Brødre  under  Idelige  Stansninger  og  Møie  for  at 
komme  forbi  de  halstarrige  Dyr. 

Saa,  da  Dyrlæge  Berg  holdt  Festtalen  fra  den 
kransede  Tribune,  stod  saagodtsom  alle  Bygdens 
Damer  og  hørte  paa,  —  en  Interesse  for  Sagen, 
som  han  heller  ikke  undlod  ved  en  smuk  Vending 
at  tåge  til  Indtægt. 

I  den  korte  graa  Vams  med  de  store  Knapper 
saa  Grundt  paa  Skogstad  ud  som  bare  Forretnings- 
iver.     Han  lod  til  at  interessere  sig  uendelig  mere 

for  Bygdens  Kjør  end  for  Bygdens  Damer,  dem 
han  kun  flygtig  hilsede  under  sin  Rundar  for  at 
inspicere  Udstillingsdyrene. 

Medens  Bedømmelseskomitéen  gik  rundt  inden- 
for  den  for  Tilfældet  opførte  Indhegning,  og  ud- 
førte  sit  Hverv,  havde  de  unge  Piger  den  lange 
Formiddag  intet  andet  at  gjøre  end  saa  smaat  at 
gaa  dernede  og  kjede  sig  og  halvfryse  i  den  sen- 
høstes raa  Dag  og  imellem  faa  sig  en  Kop  Kaffe 
inde  paa  Stationen. 

Endelig  kom  det  til  Forkyndelsen  fra  Tri- 
bunen. 

Den  første,  der  nævntes,  var  Grundt  paa  Skog- 
stad; han  havde  virkelig  erobret  første  Præmie  for 
sine  to  Melkekjør:  —  et  Sølvbæger  samt  et  Penge- 
beløb  til  Budeien,  .som  havde  -røgtet  dem. 

Der  blev  en  vidtløftigere  redegjørende  Oplæs- 
ning  af  første,  anden  og  tredie  Præmier  foruden 
,, rosende  Omtaler"  for  forskjellige  Dyresorter,  Kvi- 
ger, Vædere,  Faar  og  Griser,  samt  var  videre  en 
længere  Tale  ivente  —  ,,fuld  af  Landmandshaab", 
—  som  Anna  Dal  hviskede.  Vilde  de  som  hun, 
saa  sneg  de  sig  fint  og  lunt  bort  en  Stund  bag 
Ryggen  paa  den  saa  stærkt  beslaglagte  Opmærk- 
somhed! 

De  var  henne  paa  Jernbaneperonen  og  saa  Hur- 
tigtoget fare  forbi  og  tog  sig  bagefter  en  Svingom 
for  at  varme  sig. 

Thora  Strøm  stillede  sig  op  nede  ved  Indheg- 
ningen  foran  et  Auditorium  af  brølende  Kjør  og 
talte  med  indtrængende  Alvor  efter  Regnskabsfører 
Røst  om  Grisenes  bekjendte  store  Renslighed,  og 
Anna  Dal  mente,  at  hun  til  Natten  kom  til  at  ligge 
og  se  bare  svingende  Kohaler;  hun  begyndte  at  blive 
ganske  søsyg. 

De  maatte  nu  hen  og  beundre  de  to  saa  rent 
mærkelige  Kjør  fra  Skogstad,  som  Grundt  vist 
elskede  som  sin  egen  Sjæl! 

Det  var  hans  bedste  Omgang,  mente  Kristiane 
Sandberg,  hun  maatte  indrømme,  den  var  ialfald 
solid. 

,,Jeg  kan  forståa,  at  en  Mand  sværmer  for 
Heste;  men  Kjør!  — "  udbrød  Thora  Strøm. 

,,Rødt  er  vist  hans  Livfarve." 

,,De   ser  sletikke  godmodige   ud." 

,,Pas  Dig,  Trine!  gaa  dem  ikke  for  nær,  de  kan 
slide  sig." 

,,Det  er  virkelig  to  sinte  Bæster,  se  bare, 
hvor  de  skubber  og  slider  med  Hornene  i  Indheg- 
ningen." 

,, Stakkars,  —  de  er  saamæn  ikke  sinte,"  klap- 
pede Trine  Feyer  dem;  ,,det  er  de  godmodigste 
Øine  af  Verden!  ...  I  kan  da  se,  at  det  er  to  deilige 
Dyr?  De  er  bare  urolige,  fordi  de  venter  paa 
Budeien;  de  vil  melkes.  Jenten  er  naturligvis  ør 
over  Præmien  og  staar  og  maaber  deroppe,  til  alt 
er  færdigt.  —  Sta — a — kars  Kua!  ...  de  glemmer  Dig, 
som  er  den  fornemste  her  idag  ..." 

,,Du  var  istand  til  at  melke  dem,  ,Du  Trine!" 
lød  det  spydigt. 

,, Kjære,  kan  Du  ikke  forbarme  Dig  over  dem?" 

,,Det  vilde  da  være  en  stor  Ære  at  melke 
Grundts  Præmiekjør!"  kom  det  fra  Anna  Dal. 

,,Der  staar  Kollen.  Bare  prøv!  Vis,  Du  kan 
...  vis.  Du  tør"  ... 

Det  var  Trines  mindste  Kunst;  melket  havde 
hun  gjort  saa  mangen  Gang!  Jamæn  kunde  hun 
begynde   ...   saa  kom  vel  Budeien. 

Hun  greb  resolut  Kollen,  skj  ørtede  op  og  satte 
sig  til  at  melke,  medens  de  andre  stod  høist 
spændte. 

Det  store,  prægtige  Dyr  blev  med  ét  rolig  og 
tilfreds. 

,,Er  Du  gal.  Trine,  —  kjære,  hold  op!" 

,,Vi  ser.  Du  kan"  ... 

,,Lad  det  nu  være  nok!  ..." 

Men  Trine  var  blevet  helt  ivrig  i  Arbeidet. 
Melken  fossede   og  sprudede   i  Bøtten. 

Hun  saa  først  op,  da  hun  hørte  et  vældig  sam- 
stemmigt  Skrig  fra  de  andre,  som  pludselig  styrtede 
afsted. 

Grundt  stod  lige  ved  Indhegningen! 

Der  laa  Bøtten  med  Melken  skummende  udover 
til  alle  Sider,  og  Trine  reddede  sig  ved  en  hastig 
Flugt. 

De  samlede  sig  henne  ved  de  fraspændte  Kjøre- 
tøier.  Det  gjaldt  blot  at  komme  snarest  bort  fra 
Mødet  ... 

Det  var  en   skrækkelig  Prostitution!     ... 

De  Vilde  aldrig  komme  over  det,  aldrig  komme 
til  at  glemme  det. 

Det  hele  var  Trine  Feyers  Skyld,  hun  var  dog 
altfor  meningsløs  gal! 

Og  havde  de  endda  blot  blevet  staaende  og  faat 
forklaret  det  hele  paa  en  Maade!  —  Hvem  var  det, 
som  først  skreg  og  rendte  afsted?  ... 

De  stuvede  sig  allesammen  i  den  Trille,  Thora 
Strøm  og  Klara  Kolstad  raadede  over. 


Den  næste  Dag  kom  en  Karjol  rullende  opover 
Veien  til  Feyers. 

Det  var  ingen  anden  end  Grundt! 

Trine  løb  i  fuld  Panik  ovenpaa  ...  Hvad  ial- 
verden  kunde  han  ville? 

Det  var  naturligvis  om  det  igaar,  han  vilde 
have  Forklaring;  det  var  forfærdelig  pinligt.    ... 

Da  Madklokken  ringede  til  Eftasværd,  kom  der 
Bud  op,  at  hun  maatte  komme  ned  til  Theen. 

Trine   skulde   ingen  The  have! 

Grundt  havde  spurgt  efter  hende;  hun  maatte 
komme  ned. 


78 


Nu  blev  hun  forarget  ...  Jo— o,  hun  skulde  ind- 
finde  sig! 

Dette  var  forfærdelig  udelikat  ...  Han  kunde 
da  ikke  rent  ud  ville  holde  Forhør  over  hende.  ... 

Da  hun  kom  ned  i  Stuen,  var  hun  aldeles 
bleg. 

De  sad  ved  Thebordet,  og  Grundt  reiste  sig 
hastig  og  kom  imod  hende.  Men  det  var  næsten, 
som  han  var  lige  saa  konfus  som  hun,  saa  Trine 
dog  begyndte  at  drage  Veiret. 

Han  spurgte,  om  hun  vilde  ha'  en  Hundehvalp 
af  ham,  som  han  havde  med  i  en  Kurv  ...  Den 
var  en  ægte  St.  Bernhards,  —  og  saa  tro,  saa  tro, 
at  den  gjerne  lod  sig  slaa  ihjel  for  hende!  ... 

Trine  blev  lidt  underlig  tilmode.  Han  sagde 
det  saa  eget  og  stirrede  paa  hende,  saa  hun  kjendte, 
hun  blev  sprudende  rød  ... 

Ikke  et  Ord  om  Historien  fra  igaar.  Han  ikke 
saameget  som  nævnte  hele  Dyrskuet,  efterat  hun  var 
kommet  ned. 

Han  gav  sig  god  Tid  og  reiste  først  hjem,  da 
de  vilde  tænde  Lampen. 

Trine  var  nu  vis  paa,  at  der  ikke  kom  ét  Ord 
om   det  igaar  fra   ham. 

Men  hun  grublede  meget  over  Hundehvalpen. 
Var  det  det  høieste,  han  vidste,  en  saadan  tro 
og  lydig  Hund,  som  vogtede  Huset,  tog  Kustus  og 
lod  sig  slaa  ihjel  for  én  ... 

Lørdag  i  samme  Uge  var  han  der  igjen  og 
bønfaldt  ordentlig  Fru  Feyer,  om  hun  og  hendes 
Datter  vilde  kjøre  med  ham  til  Skogstad  og  raade 
ham  med  Træplantningen  i  hans  ny  Have;  han 
vilde  have  den  anlagt  nu  i  Høst. 

Det  var  som  en  ren  Bortførelse.  Feyer  vilde 
undre  sig,  naar  han  kom  hjem  i*  Eftermiddag  og 
fik  høre,  at  de  var  paa  Skogstad  ... 

Da  de  kom  didned,  viste  Grundt  dem  om  over- 
alt baade  nedenunder  og  ovenpaa.    Det  var  jo  bare 

en  tom  Kasse,  sagde  han,  hvori  han  gik  og  span- 
kulerede  og  hørte  sine  egne  Skridt  gjennem  alle 
Værelserne. 

Da  de  havde  drukket  The,  maatte  de  ned  og 
raade  ham  med  den  nedgrode,  forsømte  Have;  den 
skulde  omlægges  og  udvides  med  Frugttræer  og 
Bærsenge  helt  nedover  til  Elvekanten. 

Siden  fulgte  Fru  Feyer  Jomfru  Schiølberg  over 
paa  Melkeboden. 

Trine  stod  ved  Vinduet  oppe  paa  Salen  og 
betragtede  Udsigten,  da  Grundt  pludselig  udbrød, 
at  han  vilde  give  meget  til,  om  hun  likte  sig  paa 
Skogstad!  ...  Ja  det  vilde  sige  ...  det  var  ikke  netop 
Skogstad,  han  mente  ... 

,,Rent  ud  sagt!"  brød  han  med  ét  tvert  igjen- 
nem,  —  ,,var  baade  Hundehvalpen  og  Haven  bare 
Humbug  ...  bare  Indledning.  Han  havde  talt  saa 
lidet  med  hende,  vidste  ikke,  hvordan  han  turde 
komme  med,  hvad  han  havde  at  sige  ... 

Kunde  hun  holde  lidt  af  ham? 

For,  at  han  holdt  af  hende,  det  var  han  nu 
sikker  nok  paa!  Han  havde  ikke  tænkt  paa  at 
gifte  sig,  ment,  han  havde  saa  nok  med  sin  store 
Gaard.  Men  for  hver  Gang  han  havde  truffet 
hende  og  set  hendes  brune,  kvikke  Øine,  syntes 
han,  der  var  blevet  ensommere  og  ensommere  paa 
Skogstad  ...  saa,  —  kunde  hun  ikke  like  ham  og, 
vilde  hun  ikke  komme  did  og  dele  det  med  ham, 
saa  vidste  han  nu  saa  meget,  at  der  blev  liden 
Glæde  ved  det  hele  længere.  ..." 

Da  Trine  Feyer  slog  Øinene  op  mod  ham,  var 
der  ikke  Tvil  om  Svaret.  Og  dog,  —  midt  under 
Indrømmelsen  og  den  fremrakte  Haand,  medens 
Taarerne  begyndte  at  fylde  Øinene,  —  var  der  et 
,,men",  —  noget,  hun  ikke  rigtig  fik  frem  ... 

,,Hvad  er  det?  Sig  det  ...  tal  ud!  ...  De  vil 
jo  blive  min  Hustru?  ..." 

,,Ja,  men,"  kom  det  modstræbende,  —  ,,De  har 
yttret  Dem  saa  stygt  om  Fruentimmerne  ..." 

„Har  jeg?" 

,,De  har  ...  De  har  sagt,  at  De  blot  vidste  det 
om  dem,  at  der  fulgte  saa  mange"  ... 

,, —  mange?" 

,,Udyr  med  dem!"  lød  det  oprørt. 

,,Aa  saa,  —  ikke  andet!" 

Hans  hjertelige,  halv  bekymrede,  halv  lystige 
Mine  tog  hende  aldeles  med  sig. 

Efter  dette  var  der  ingen  Raad  mere! 


Da  Trine  Feyer  om  Aftenen  laa  og  anstrængte 
sig  for  ikke  at  sovne  ind,  —  hun  vilde  ikke  slippe 
Erindringen  om  alt  det,  der  var  passeret  om  Dagen, 
—  kom  hun  pludselig  til  at  tænke  paa,  hvad  hun 
skulde  svare  sine  Veninder,  naar  de  spurgte  og 
vilde  have  Besked.  Hun  havde  ikke  sat  én  eneste 
Betingelse! 


PAA  KIRKEGAARDEN 


Den  lille  Klrkegaard  laa  lige  op  mod  Fjeldet 
med  sine  Stene,  Monumenter,  Gravsteder  med 
Sprinkler  eller  Hækker  om  og  alle  de  Tuer  med 
Kors  og  Kristi  Blodsdraaber  bortover. 

Man  kunde  se  udover  Sjøen  paa  Seilerne  helt 
ud  mellem  Bølgerand  og  Sky. 

Byen  var  stolt  af  sin  Kirkegaard;  dens  For- 
fængeligheder  rivaliserede  mulig  ogsaa  en  Smule 
deroppe.  Den  var  usædvanlig  sirlig  og  net 
holdt. 

Der  sad  ingen  paa  Bænkene,  var  overhovedet 
endnu  ingen  paa  den  egentlig  smukke  Side  af 
Kirkegaarden  ikvæld  uden  Manden,  som  gik  med 
en  Sprøite  og  våndede  Blomsterne  og  ragede  Gan- 
gene. Det  var  Søndag  imorgen,  og  Lørdag  Aften 
kom  der  altid  en  og  anden  Familie  op  og  pyntede 
og  plantede. 

De  mindre  velstaaendes  Grave  havde  her  som 
andetsteds  mere  beskedent  trukket  sig  hen  imod  en 
Udkant. 

Længst  henne  der,  hvor  det  graa  Stengjerde 
ligesom  seg  med  Terrainet  ned  imod  Kongeveien, 
klattrede  to  Smaapiger  for  at  naa  fat  i  en  Hvid- 
klunger  paa  den  anden  Side,  der  endnu  stod  med 
nogle  vantrevne   Levninger   af   sin  Sommerflor. 

Jonas  Lie :    Samlede  Værker.     VII,  v 

De  nikkede  og  snakkede  og  strævede  med  at 
faa  fat  i  Klungeren. 

De  var  blevet  saa  uhyre  Venner  de  to,  siden 
Andrine  nu  lige  efter  Ferierne  var  kommet  ind  paa 
Almueskolen.  Først  havde  Andrine  fulgt  Maren  et 
Ærinde  for  dem  hen  til  Rickerts  for  at  kjøbe 
Linolie  til  Maling,  og  siden  havde  Maren  hjulpet 
Andrine  med  at  plukke  grønt  og  Blomster  til  hendes 
Fars  Grav  hele  Bakken  opover. 

,,Ja  men,"  drev  Andrine  paa,  ,,om  Du  nu  havde 
kommet  til  at  slaa  Istykker  Olieflasken  ...  Jeg  siger 
bare,  om  Du  havde  gjort  det?" 

•  ,,0m  ja;  —  men  det  gjorde  jeg  ikke." 

,,Men  jeg  siger  jo  bare  om,  skjønner  Du, 
om  Du  havde  gjort  det,  vilde  din  Far  ha'  slaat 
Dig  da?" 

,,Ja  det  vilde  han  rigtignok!" 

,,Med  Limen?"  ...  kom  det  nysgjerrig  forskende 
med  to  store  alvorlige  Øine. 

,,Aa  jeg  tænker,  han  blev  rent  gal  og  tog 
Stokken." 

,,Ja  men,  om  Du  nu  med  det  samme  sprang 
lige  i  Armene  paa  ham?" 

„Er  Du  gal  Du?" 

Maren  stod  forbløffet  med  aaben  Mund  ...  Jo 
det  skulde  pent  nytte.  Andrine  havde  ikke  noget 
Skjøn  paa,  hvordan  en  Far  var.  Hun  havde  for- 
talt, at  hendes  var  død,  da  hun  var  bare  ét  Aar, 
og  at  han  havde  været  saa  snil,  saa  snil  ... 

Javist  var  Marens  Far  ogsaa  snil,  naar  han 
ikke  var  saa  sint,  hvergang  hendes  Mor  skulde 
ha  Penge,  eller  Adolf,  Broren,  hjalp  ham  med  at 
rive  Malingen.  Men  alt  det,  Andrine  snakkede  om 
at  se  paa  hans  Uhr,  møde  ham,  naar  han  kom 
hjem  og  bære  Malerpotten,  gaa  ud  med  ham  hver 
Søndag  og  holde  ham  i  Haanden,  —  skulde  alle 
hendes  fem  Søskende  ogsaa  gjøre  det?  ... 

De  bevægede  sig,  Andrines  lysegule  og  Marens 

røde  Haartop,  paa  den  anden  Side  af  Stengjerdet. 
Der  stod  nogle  store  blaa  Rævebjelder  lige  inde 
mellem  Nelderne  i  Klungeren,  som  de  maatte  have 
fat  paa,  en  Bedrift,  som  kostede  Andrine  en  be- 
tænkelig  lang  Flære  i  Kjoleskjørtet. 

Forhandlingerne  fortsatte  sig  fra  Andrines  Side 
om,  hvad  Marens  Far  vel  vilde  sagt,  om  det  var 
hende,  som  havde  revet  sig  slig?  Hun  kastede  der- 
under for  egen  Regning  et  Blik,  som  ikke  netop 
var  for  den  gode  Samvittighed,  nedover  mod  det 
lille  Hus  paa  den  anden  Side  af  Kongeveien,  hvor 
Grønningen  og  Gjerdet  var  dækket  med  Vask,  som 
endnu  ikke  var  tåget  ind  til  Aftens.  Havde  Moderen 
nu  været  ude  ved  Blegen,  kunde  hun  godt  have  set 
didop. 

Andrines  Moder,  Lava  Olsen,  var  et  pent  pynte- 
ligt  yngre  Fruentimmer,  som  fik  finere  Vask  og 
Strygning  saagodtsom  fra  alt,  hvad  der  var  af 
bedre  Stand  i  Smaabyen,  hvor  det  ikke  besørgedes 
i  Familien. 

Og  der  var  en  Grund,  hvorfor  hun  maatte  bo 
saa  langt  ude  ved  Strandkanten  som  hos  Jomfru 
Mortensen,  der  solgte  Gulerødder  og  Kaalrabi  og 
Timian  og  grønt  fra  Haven.  I  Ilen  ved  Jordet 
var  just  Byens  blødeste  Vand,  ikke  Spor  af  Sal- 
peter i  det,  det  viste  sig  paa,  hvordan  Sæben  skum- 
mede. 

Andrine  havde  lært  at  stave  og  lægge  sammen 
og  regne  og  skrive  hjemme  hos  Jomfru  Mortensen; 
hun  var  groet  op  temmelig  alene  derude. 

Det  var  først  nu  i  Høst,  at  hun  kom  paa  Al- 
mueskolen,  hvor  alle  de  andre  Børn  indenfor  paa 
Stranden  gik.  Det  var  altid,  naar  hun  havde  legt 
med  nogen  af  dem,  at  hun  hjemme  pinte  Moderen 
med  alle  de  brydsomme  Spørgsmaal. 

Alle  de  andre  Smaapiger,  hun  traf,  saa  havde 
de  en  Far.  De  kjendte  ham  allesammen  ...  Tøm- 
mermands-Marthe  havde  sin  i  Kjevigen  hele   Som- 

meren.  Men,  hvor  var  hendes?  ...  Havde  hun  da 
ingen  Far,  hun?  ... 

Hun  spurgte  og  grov. 

Det  var  saa  saart  for  Moderen,  hvergang  det 
kom,  og  den  lille  Andrine  saadan  stod  og  saa  paa 
hende  og  spurgte  med  de  forskende  Øine  saa  sørg- 
modig nær  ved  Graaten. 

Saa  fandt  hun  en  Dag  paa  at  sige,  at  han  var 
ude  paa  Sjøen. 

,,Hvorhenne?" 

,,Aa,  —  i  Amerika." 

,,Naar  kommer  han  igjen  da?" 

,,Véd  ikke.  Ungen  min!"  Lava  satte  sig  ned  og 
græd  ...  ,,vi  faar  vel  Brev  nogengang  ...  engang  ... 
med  Tiden." 

Men  saa  begyndte  Andrine  at  nose  efter  Breve 
inde  hos  alle  Sjømandskonerne  i  Nabolaget,  spørge 
efter,  naar  de  kom,  og  hvem  der  bragte  dem. 

Dette  gik  aldeles  ikke  an!  Der  maatte  gjøres 
Alvor  —  sagde  Jomfru  Mortensen,  —  med  at  give 
Ungen   en  Greie   paa   den   Sag. 

Lava  havde  altid  tænkt,  at  hun  skulde  fortælle 
Barnet  altsammen  engang,  naar  hun  blev  ældre  og 
fik  nogen  Forstand  ...  Andrine  var  saa  nærtagende, 
og  det  stod  altid  for  hende,  hvordan  hun  vilde  ha 
hendes  grundende  Øine  efter  sig,  naar  hun  fik  vide, 
at  hun  ikke  var  saa  god  som  de  andre  Børn  der 
paa  Stranden  ... 

...  Hun  vilde  nok  ogsaa  faa  sit  ud  om  hende, 
som  havde  sat  hende  her  i  Verden,  —  saa  mange 
Tanker,  som  der  gik  i  det  Hode!  ... 

Lava  syntes  ikke,  hun  kunde  aarke  at  se  paa 
Barnet  efter  den  Tid,  alt  det  hun  vilde  gaa  der  og 
studere  ud   og  tænke   om   hende.    ... 

Og,  hvor  skulde  hun  saa  ta  Magten  og  Myndig- 
heden fra? 

Hun  opsatte  det  fra  Dag  til  Dag  alene,  som 
hun  gik  der  og  gruede  og  tænkte  ... 

Nei,  hun  fik  leve  paa  at  udsætte  det,  til  hun 
havde  faat  Barnet  saavidt  frem,  at  det  snart  kunde 
gjemme   Skammen  hos  fremmede. 

Og  saa  fik  da  lille  Andrine  en  Dag  vide,  at 
de  ikke  havde  villet  bedrøve  hende  før  med,  hvor- 
dan det  rigtig  hang  sammen  med  hendes  Far,  — 
at  det  var  saa,  at  hun  virkelig  ingen  havde  ...  han 
var  død,  før  hun  kunde  huske,  da  hun  var  ganske 
liden,  kun  aarsgammel,  og  at  hun  bare  havde  en 
Mor  til  at  passe  paa  sig  her  i  Verden. 

Det  saa  ud,  som  Andrine  slog  sig  til  Ro  med 
dette,  indtil  hun  en  Dag  havde  været  oppe  paa 
Kirkegaarden  med  Dina  henne  hos  Glasmesterens, 
som  havde  vist  hende,  hvor  hendes  Søster  laa. 

Nu  Vilde  Andrine  absolut  vide  ogsaa,  hvor 
hendes  Far  laa  begravet,  —  om  det  var  paa 
den  Side,  der  var  nærmest  dem  eller  borte  imod 
Kirken,  om  der  stod  Kors  eller  bare  en  Blomst  eller 
var  bare  Grønsvær?  ... 

Hun  gik  og  hang  paa  Moderen  og  spurgte  og 
spurgte. 

En  Morgen  havde  hun  drømt  om  ham  og  set 
ham  aldeles  tydelig.  Han  havde  vakkert  hvidt 
Skjæg  og  saa  saa  snilt  paa  hende,  og  Uhrkjeden 
var  grøn  af,  at  han  havde  ligget  i  Jorden  ... 

Jomfru  Mortensen  blev  rent  uhyggelig  tilmode; 
Ungen  tænkte  jo  ikke  paa  andet! 

Og  engang,  den  lille  begyndte  at  græde  bitter- 
lig og  snakke  om  de  andre  Smaapiger,  som  fik 
Lov  til  at  gaa  og  pynte  dem,  de  havde  paa  Kirke- 
gaarden, maatte  Lava  tilslut  love  at  gaa  med 
hende  didop  og  vise  hende  Graven.  Ikke  idag, 
~  det  maatte  være,  naar  hun  havde  rigtig  god 
Tid,  og  det  var  sligt  Veir,  at  hun  turde  gaa  fra 
Vasken. 

Men  den  Dag,  da  Moderen  kunde  komme  løs, 
blev  aldrig;  hun  lovede  fra  Uge  til  Uge. 

Saa  begyndte  Andrine  at  liste  sig  op  paa  Kirke- 


gaarden  paa  egen  Haand  og  lede  og  lede.  Og, 
naar  hun  kom  ned,  saa  troede  hun  saa  vist,  at  det 
var  enten  den  eller  den  Grav  ...  den  saa  saadan 
ud,  som  hun  tænkte. 

En  Kvæld,  det  ikke  var  den  rette,  brast  Taa- 
rerne  store  som  en  tung  Regn  af  Øinene  paa  hende, 
—  hun  havde  lagt  sine  Blomster  der  lige  over  det 
Sted,    hvor   hun   mente   Brystet  var. 

Der  var  intet  Raad  for  det  længere.  Lava  tog 
Barnet  ved  Haanden  og  leiede  hende  op  paa  Kirke- 
gaarden.  Der  i  Udkanten,  den  tredie  Grav  fra 
Stengjerdet,  hvor  det  var  næsten  nedtrakket,  og 
Grønsværet  endnu  kun  løftede  sig  lidt  i  den  ene 
Rand,  der  var  det! 

Og,  om  Andrine  havde  faat  hele  den  gløsende 
Kongsgaard,  som  Jomfru  Mortensen  fortalte  om  i 
Eventyret,  det  bar  ikke  Vand  mod  den  stille 
Glæde,  der  lyste  af  hendes  Ansigt  og  tindrede  i 
hendes  Øine,  da  hun  nu  endelig  havde  faat  den 
lille,  med  Hælene  trakkede  Jordhaug  overgivet  til 
Eiendom. 

Hun  var  der  hver  Lørdag  Aften,  oftere  fik  hun 
ikke  Lov,  og  pyntede  og  stellede  og  legte  alene 
med  sig  selv. 

Og  det  havde  hun  nu  gjort  paa  det  tredie  Aar 
til  nu,  hun  havde  faat  Maren  til  Kamerat  med  sig 
didop.  Hun  havde  gjort  sig  op  en  hel  Drøm  om 
sin  Far,  hvori  hun  snakkede  med  ham  og  holdt  af 
ham  og  lod  ham  svare  sig. 

Andrine  sad  nu  paa  Stengjerdet  og  pratede 
med  Garntraaden  vigtig  i  Munden,  medens  hun 
vandt  og  snurrede  den  om  Stilkene.  Haaret  faldt 
optufset  af,  at  hun  havde  været  inde  mellem  Klun- 
gerbuskene,  og  den  ublegede  Kjole  af  trykt  Katun 
havde  baade  et  og  andet  Ansvar  at  staa  i  tilkvælds 
hjemme.  Minen  og  Spillet  ved  Munden  sagde  hele 
Tiden,  at  hun  vidste,  hvordan  det  skulde  være  til 
hendes  Fars  Grav. 

...  Hendes  Mor  vilde  aldrig  gaa  op  paa  Kirke- 
gaarden,  fordi  hun  blev  saa  bedrøvet,  fortalte  hun. 
Det  morsomste,  hun  vidste  i  Verden,  var,  om  hen- 
des Far  havde  levet.    ... 

Saa  havde  de  ogsaa  kanske  havt  Baad,  og 
hun  faat  være  med  at  fiske  i  Sundet  ligesom  Maren 
med  sin  Far  ...  og  havt  Dukkehus  i  Bagskotten 
inde  i  Øsekarrummet,  som  kunde  lukkes.  Og  saa 
havde  hun  plukket  Fliser  og  baaret  ind,  naar  han 
huggede  Skiveden,  som  hendes  Mor  kjøbte  paa 
Davidsens  Sag  og  maatte  banke  overtvært,  istedet- 
for  denne  leie  Martin,  som  altid  var  saa  fuld  og 
sint  ... 

...  Men  hun  legte  bestandig  helst,  at  han  var 
ude  paa  Reis,  og  at  han  skrev  Breve  hjem;  — 
ja  hun  gjorde  dem  selv  og  lod,  som  hun  hentede 
dem;  hun  havde  Posthuset  henne  under  Broen. 
Og  saa  skrev  hun  igjen  til  ham  alt  det,  hun 
ønskede,  han  skulde  kjøbe  ...  Og  nu,  hun  havde 
lært  det,  legte  hun,  at  hun  strikkede  Skjærf,  lige- 
som Lods-Torgersens  Anne  gjorde  til  sin  Far. 
Hun  kunde  se  hans  Ansigt,  saa  ofte  hun  vilde, 
i  Maanen  om  Vinteren,  naar  hun  stod  bagom  Rulle- 
gardinet. 

Hun  havde  godt  lagt  Mærke  til,  hvordan  de  pyn- 
tede paa  de  fine  Grave.  De  havde  Blomster  fra 
Vinduerne,  som  de  ofte  satte  ned  med  hele  Blom- 
sterpotten. Hun  havde  staat  og  set  paa  dem.  Og 
engang  havde  en  Frue,  som  laa  og  lugede  og  plan- 
tede, spurgt,  hvad  hun  stod  der  og  hængte  for, 
og  ment,  at  hun  kanske  tænkte  at  ta'  Blomster; 
men,  da  hun  hørte,  at  Andrine  ogsaa  havde  Grav 
i  den  anden  Ende,  forærte  hun  hende  Aurikler 
og  Perleblomster  og  lod  hende  se  paa,  hvordan 
hun  grov  Hul  og  satte  dem  i  Jorden  og  våndede 
dem.  De  brød  sig  ikke  om  Sneen,  men  havde 
staat  lige  gode  og  kommet  frem  nu  baade  ifjor 
og  iaar. 


straks,  de  nu  havde  faat  bundet  de  sidste  Stil- 
ker sammen,  skulde  Maren  faa  se,  hvor  henne  i 
Muren  hun  havde  gjemt  baade  Træskraben  og  den 
stykkre  Underskaal,   hun  tog  Vand  1. 

Solen  faldt  skråa  nu  henved  Syvtiden,  og  der 
laa   lange   Skygger   henover   Kirkegaarden. 

Men  saa  var  de  ogsaa  færdige,  —  to  ordent- 
lige Kranser.  ... 

Med  Udbyttet  af  sit  Arbeide  løftet  forsigtig  ud 
i  Haanden,  kløv  de  over  Gjerdet  og  gik  hen  til 
Graven. 

Maren  skulde  bare  staa  stille,  saa  fik  hun  se, 
hvordan  det  skulde  gjøres.  Først  maatte  alt  det 
visne  væk  fra  forrige  Lørdag,  og  saa  maatte  der 
luges  rundt  Kanten  og  skrabes  og  feies  ovenpaa, 
saa  det  blev  rigtig  sort  og  pent  i  Mulden;  —  og 
saa  begge  Kranserne  lægges,  den  store  i  Midten, 
og   Marens   nede   ved   Foden    ... 

,, Herren  forlade,  hvad  de  Ungerne  finder  paa!" 
]ød  en  Kvindestemme. 

Der  var  to  af  dem  og  Graveren,  som  kom  med 
Spaden  og  et  sort  Trækors  med  hvid  Indskrift  paa 
Nakken. 

,,Hvad  gjør  I  her?"  ...  spurgte  den  tykke  Ma- 
dam, som  holdt  paa  en  Blomsterpotte,  yderligere 
forbauset,  da  hun  kom  helt  nær  og  saa  Graven 
ligge  flid  og  med  to  Kranser. 

,,Men  Herren  forl  —  —  er  det  ikke  som  et 
Tegn,  at  gamle  Tron  Disens  Grav  ikke  skulde  være 
forsømt  alligevel.  Du  Berentine!  ..."  vendte  hun  sig 
til   sin   yngre   og  tyndere   Ledsagerske. 

Graveren  satte  alt  Spaden  i  ved  den  øvre 
Ende. 

,,Lad   være   vor   Grav!"   skreg  Andrine. 

,,Jers  Grav?  ...  Se  til,  I  kommer  afveien  Jent- 
unger! ...  eller  — "  skydsede  han  truende  efter  dem 
med  Spaden. 


,,Det  er  min  Far!"  jamrede  Andrine,  —  ,,min 
Mor  er  Lava  paa   Stranden"    ... 

,,Haa,  haa,  haa,"  kom  det  fra  Graveren,  — 
,, Datter  af  Lava!  ...  Og  din  Far  ligger  her,  har 
de  indbildt  Dig?" 

,,Jeg  siger  det  til  Mor  ...  jeg  siger  det  til  Mor!" 
tudede  Andrine   aldeles  ude   af  sig  selv. 

,,Hys  Barn  ...  Hys  Barn!  Skjønner  Du  ikke, 
det  er  Helligbrøde  ...  Gaa  nu,"  beroligede  Konen. 
,,Ser  Du  ikke  Korset  der  med  Navnet  paa?  —  Den, 
som  ligger  her,  heder  Tron  Disen,  Baadbygger 
af  Sørvigen,"  læste  hun  op  med  Tone  af  en  Præ- 
ken  ...  ,,Han  døde  Aaret,  efterat  Sønnen  reiste  til 
Amerika"  ... 

,,I  maa  gaa  nu,  Børn!"  fulgte  det  strængt  efter 
...   ,,Tag  Kranserne  med  jer!  —  Saa  ..." 

Maren  forsvandt.  Hun  kom  hæseblæsende  hjem 
og  fortalte,  at  de  var  jaget  fra  Graven  af  to  Koner 
ude  fra  Sørvigen. 

Men  Andrine  blev  staaende  og  kramse  om  Kran- 
sen,  som  hun  holdt  i  Haanden   ... 

,,Hendes  Far  ligger  nok  ikke  i  Jorden,  stak- 
kars Unge!  Det  er  ikke  saa  vel  ..."  oplyste  Gra- 
veren; han  var  inde  i  Byens  Historie.  ,,Det  var 
Handelsfuldmægtigen  hos  Kjøbmand  Knoff,  som 
narrede  Lava,  dengang  hun  var  Husholderske  der. 
Han  er  nu  gift  i  en  anden  Stad,  og  hun  bor  ude 
paa  Stranden  og  forsørger  sig  og  Ungen  med  at 
vaske"  ... 

Andrine   blev   klog   den   Kvæld! 

Hun  sad  stille  gjemt  nedenfor  Stengjerdet  og 
hørte,  medens  de  snakkede  og  stellede  derinde  paa 
Graven. 

Det  hulkede  og  higstede  længe  bag  ved  Klunge- 
ren, saart,  —  utrøsteligt  ...  saa  blev  det  tyst  ... 

Andrine  havde  sovet  der,  til  det  var  blevet 
ganske   sent   og   skummert. 

Hun  vaagnede  stille  forskrækket  og  vidste  ikke, 

hvor  hun  var;  men  det  var  noget  saa  ondt,  saa 
ondt  ... 

Blikket  faldt  indover  Korsene  og  alle  de  dunkle 
Figurer.  Der  saa  hun  et  stort  hvidt  Skjæg  ...  Det 
blev  mere  og  mere  til  hendes  Fars  Ansigt  —  for- 
trukket ...  og  haardt  som  Sten  i  Øinene  ... 

Nu  pludselig  huskede   hun   det  altsammen! 


JON  SUNDE 


Et  godt  kvikt  Hoved  med  Omløb  kan  fremgaa 
af  mange  Betingelser.  Der  maa  være  en  Mangfol- 
dighed  af  Stoffe  i  Jordbunden,  for  at  den  Plante 
kan  gro.  At  være  af  Yankeeblod  pleier  at  være 
nok,  —  det  forudsætter  et  helt  Amerika  i  Rod- 
mulden. 

Men  det  er  heller  ikke  saa  ueffent  at  være  Søn 
af  en  Færgemand. 

Trafiken  paa  en  Færgebakke  kan  være  baade 
vekslende  og  righoldig.  Den  ene  Dag  kommer 
kanske  Kongen,  den  anden  en  Theatertrilp  med 
Menageri  og  Bjørnetrækkere  eller  et  Taterfølge  eller 
en  lænket  Fange  under  Vagt  eller  endog  selve 
Bispen!  Her  er  ingenting  umuligt,  særlig,  hvor  — 
som  Tilfældet  var  ved  Jons  Hjem,  —  en  befærdet 
Kongevei  afbrydes  af  en  af  Landets  bredeste  Elve. 
Og  Jon  havde,  fra  han  blev  saa  stor,  at  han  kunde 
brætte  op  Bukserne  og  vade  ud  efter  Fliser,  brugt 
Øine  og  Øren,  færdets  mellem  og  øvet  sin  Slutnings- 
evne  paa  det  altsammen.  Her  var  sandelig  nok 
at  lære,  og  man  vænnede  sig  tidlig  af  med  at  for- 
undre sig. 

Han  var  snart  paa  det  rene  med  de  forskjel- 
lige Grader  af  Ære  og  Anseelse,  der  fulgte  med 
baade  Folk  og  Heste,  Herskabsvogne  og  Enspændere 


saavel  som  de  tunge,  farlige  Varelæs,  der  rulledes 
ind  paa  Færgen  og  for  en  Sikkerhed  maatte  klamses 
under  Hjulene. 

Det  var  en  Verden  for  sig  selv,  alt  det  for- 
nemme. 

Resten  var  jo  ogsaa  en  Verden,  og  i  den  boede 
han,  og  var  hans  Far  Færgemand;  og  den  var  jo 
uden  Sammenligning  lavere,  medens  den  første  be- 
skjæftigede  og  drog  hans  Sind  med  Magten  af  et 
Eventyr. 

Fra  Isen  gik  op  om  Vaaren,  til  den  lagde  sig 
igjen  sent  om  Høsten,  gik  det  paa  med  at  sætte 
over  fra  Østsiden  til  Vestsiden  og  tilbage  igjen. 
Naar  Færgen  var  fuld,  Kjøretøier,  Passagerer  og 
de  ofte  ustyrlige  Heste  med  behørig  Skjønsomhed 
placerede,  skiltes  den  fra  de  tre  sammenlænkede 
vastrukne  Stokke,  der  dannede  Flydebroen  ved  det 
ene  Land,  for  at  beståa  sit  Overfartseventyr  i  det 
brede  Sund. 

Og,  medens  Jon  hjalp  Faderen  med  at  ro  den 
ene  Aare  eller  stagede  Færgen  frem  i  Strømsæt- 
ningerne  mellem  Tømmer  eller  Isstykker  —  alt  efter 
Aarstiden  —  havde  han  gode  Stunder  baade  til  at 
følge  nled  Passiaren  mellem  de  mere  eller  mindre 
langfarende  og  at  gjøre  sine  Betragtninger. 

Et  Specialstudium  havde  han  gjort  sig  af  de 
forskjellige  Slags  Kjøretøier.  Han  vidste  med  sig 
selv,  at  han  var  Kar  for  at  bedømme  den  rige 
Skoghandler  Fossums  Karjol.  Den  var  ganske  enkel 
bygget  uden  Fjedre  og  saa  let,  at  han  kunde  løftet 
den;  men  rigtignok  med  et  Par  Asketræs  Armer 
saa  seige  og  fine  og  elastiske,  at  én  skulde  lede 
efter  Magen.  Det  var  en  ren  Nydelse  at  trække 
den  ind  paa  Færgen  og  huske  den  op  og  ned  i 
Hænderne.  I  seksten  sytten  Aars  Alderen,  da  andre 
Gutter  af  hans  Kjendskab  gik  paa  Dans  og  snak- 
kede om  Kjærester,  sad  den  Karjol  i  hans  Ho'de 
som  en  hel  Forelskelse. 

Hvad  ingen  anden  véd,  heder  det,  det  véd 
Færgemanden,  og  Jon  var  inde  i  hver  Skoghandel, 
der  var  sluttet  i  hele  Distriktet.  Han  vidste  om 
den  Tømmerhugst,  der  gik  for  sig,  og  den,  der 
skulde  gaa  for  sig  baade  her  og  der  til  næste  Aar, 
omkaps  med  hvilkensomhelst  Skogspekulant.  Det 
spurgtes  og  omventileredes  alt  under  Hvilen  og 
Overfarten  paa  Færgen,  og  Eiendomsmærkerne  paa 
Stokkene  vidste  han  at  skjelne  saa  godt  som  selve 
Fløderinspektøren. 

Men  frem  og  tilbage  gik  det  med  Færgen. 

At  der  gjærede  en  Del  Tanker  i  ham,  om  det 
skulde  vedblive  saa  al  hans  Dag,  —  om  det  skulde 
være  hans  beskikkede  Lod  og  Skjæbne  bare  saadan 
at  sætte  fra  Østsiden  over  til  Vestsiden  og  tilbage 
igjen  —  siger  sig  selv. 

Elven  var  jo  vistnok,  som  hans  Far  sagde,  ,,fast 
uudtømmelig  paa  Kundskab".  Sandbankerne  grun- 
dede  sig  ikke  op  det  ene  Aar  som  det  andet,  og 
Strømfarene  gik  i  det  uudgrundelige  anderledes 
den  ene  Vaar  og  Høst  end  den  anden.  De  maatte 
hver  Gang  baade  udstuderes  og  forfares,  skulde 
det  gaa  vel,  og  Færgen  ikke  komme  ind  i  den 
stenfulde  Midtelvshvirvel  eller  i  Taagen  om  Høst- 
kvældene  blive  tåget  af  Vestevjen  og  ryge  udfor 
Fossen,  som  durede  og  susede  nogle  hundrede  Alen 
nedenfor. 

Over  Sundstedet  gik  der  en  daglig  Trafik  til 
Sorenskrivergaarden  fra  alle  Kanter  af  Bygden. 

Den  laa  der  over  paa  Vestsiden  og  blinkede 
med  blaa  Tagstene  mellem  de  høie  Træer,  medens 
det  røg  fra  alle  tre  Skorstene  i  Middagstiden.  Ud 
fra  dens  sprinklede  Port  fo'r  Fuldmægtig  og  Kon- 
torister i  travl  Fart,  saa  Kar jolhj ulene  durede  i 
Veien,  og  did  op  til  Kontoret  kjørte  Prokuratorerne 
og  Lensmændene  og  Formynderne  og  Auktionari- 
user;  de  maatte  nok  allesammen,  —  saa  store,  de 
viste  sig  nede  i  Bygden,  —  ta'  til  Huen  og  bukke 

der!  Og,  naar  der  skulde  være  Middagsselskab, 
kom  de,  den  ene  efter  den  anden,  Grundtes  og 
Provstens  og  Fogdens  og  Paulsens  Vogne,  rullende 
ind  paa  Færgen,  —  foruden  Gigger  og  Karjoler  saa 
evig  langt  oppe  fra  som  Prokurator  Prydtz. 

Det  Syn  og  alt,  hvad  dermed  hang  sammen  af 
Glans,  havde  en  afgjørende  Indflydelse  paa  Jons 
hele  Tænkemaade  og  aandelige  Habitus. 

Hans  lagttagelse  havde  saa  længe  sammenlignet 
Gradmaalene  for  fornemt,  fornemmere  og  fornemst, 
til  hans  høieste  Drøm  var  at  kunne  faa  færdes,  om 
end  som  et  ringeste  Led  i  denne  høiere  Tilværelse. 
Den  Erindring,  der  lyste  mest  over  hans  tidligste 
Barnedage,  var  da  ogsaa,  at  Sorenskriverfruen 
nede  paa  Færgen  havde  klappet  ham  paa  Kinden 
og  givet  ham  en  blank  Tolvskilling. 

Hans  daglige  Øvelse  var  at  skrive.  Det  gik 
for  sig  med  Pen  paa  Papirlapper  og  indeni  Bog- 
permer  saavelsom  i  Overflod  med  Stok  eller  Træ- 
pinde  udover  Sandet  ved  Sundstedet.  Bakken  såas 
stadig  overdækket  med  Snirkler  og  Forsiringer,  alt 
slyngende  sig  om  Navnetrækkene:  ,,Jon  Færgebak- 
ken"  eller  ,,Jon  Sundet",  —  under  Uvisheden  om, 
hvilket  af  de  to  Efternavne,  han  skulde  erklære 
sig  for. 

Og  han  øvede  og  øvede  det,  som  en  Skøiteløber 
indøver  samme  Snirkel. 

—  Det  var  en  stille,  søvnig,  varm  Eftermiddag 
ude  paa  Sommeren.  Den  saa  slet  ikke  ud,  som 
den  skulde  bære  noget  i  sit  Skjød.  Vandstanden 
var  saa  lav,  at  Stene  og  Skjær  laa  tørre  op  af 
Strømmen,  medens  Elvebredderne  stod  som  høie 
Skraavægge. 

Det  var  tomt  og  uddøet  over  hele  Bygden,  Folk 
enten  til  Sæters,  eller  de  holdt  sig  i  Heden  hjemme 
i  Gaardene. 

Jon  var  alene  ved  Sundstedet.  Han  havde  fun- 
det  paa  at  bade  sig  og  var  netop  i  Færd  med  den 

interessante  Beskjæftigelse  at  ride  en  Tømmerstok 
paa  Indianervis  ned  over  et  Strømløb,  —  det  var 
ingen  smal  Sag  at  holde  den  i  Balance  — ,  da  han 
med  ét  til  sin  Forfærdelse  saa  Sorenskriverens  Ka- 
leschevogn  dukke  frem  over   Strandkanten. 

Det  var  en  Vanskjæbne!  Det  var  de  sidste  Men- 
nesker paa  denne  Jord,  han  kunde  ønsket  at  pre- 
sentere sig  for  saa  totalt  spilrende  —  formløst. 

Han  gled  som  en  Aal  ned  af  Tømmerstokken 
og  ar])eidede  sig  med  sit  svartluggede  Hode  over 
og  under  Våndet,  dukkende,  svømmende  og  kry- 
bende  ind  til  Færgen,  hvor  hans  to  eneste,  men 
ogsaa  fuldt  nødvendige  Klædningsplag  laa. 

Det  var  ingen  let  Sag  at  faa  dem  paa,  —  saa 
vidt  muligt  under  Dækning  af  Færgekanten  med 
to,  tre  resolute  Nap  indover  den.  At  han  maatte 
trække  Benklæderne  paa  i  Våndet,  var  kun  et 
underordnet  Hensyn,  Hovedsagen,  at  han  kunde 
stige  lettet  og  frimodig  i  Skjorteærmerne  frem  paa 
Færgen  og  svare  sit  ,,Hor'  paa  det  stedse  utaal- 
modigere  ,,Sæt  over!" 

Det  var  Sorenskriveren  selv,  som  stod  der  i 
den  flade  Uniformshue.     Kors,  hvor  han  brølte!   ... 

Parasollerne  var  Fruen  og  alle  tre  Smaafrøk- 
nerne.     De  kom  hjem  fra  Byreise. 

Da  Sorenskriveren  saa,  at  Færgen  løsnede  fra 
Land,  begyndte  han  at  traske  frem  og  tilbage  paa 
Bakken.  Han  var  nok  ikke  naadig,  og  Jon  følte 
det  som  en  Lise,  at  han  ikke  kunde  se  med  Nakken, 
medens  han  roede  over. 

Færgen  stødte  haardt  an,  og  han  kastede  Læn- 
ken  fast. 

Vognen  stod  alt  fraspændt  for  at  rulles  ned  paa 
Færgen,  og  Kusken  holdt  Hestene. 

,, Ingen  ^l^ærgemand  ved  Sundstedet,  hvad  skal 
det  betyde?"  rullede  og  tordnede  det  nedover  ham 
fra  Bakken. 

,^Far  er  bare  gaat  til  Smeden." 

,,Bare  Fanivold,  ja!  Her  staar  vi.  —  Af sættes 
skal  han,  det  skal  jeg  besørge  ...  Mage  til  Uefter- 
rettelighed!" 

,, Dette  er  ængsteligt,  Westergaard!"  lød  Fruens 
Røst.  Det  var  en  høi,  stiv  Dame,  der  foroverbøiet 
ligesom  stirrede  udover  sin  egen  Altan.  —  ,,Blot 
en  ung  Gut,  og  de  urolige  Heste."  ... 

Smaafrøknerne  trykkede  sig  om  hende  som 
Raphøns. 

,, Ængsteligt?  —  det  er  nederdrægtigt!  —  hils  din 
Far,  at"  — 

Jon  hørte  ikke  Fortsættelsen.  Han  havde  med 
et  Par  Anstrængelsens  Tag,  saa  det  sortnede  og 
gnistrede  for  Øinene,  faat  den  svære,  urokkelige 
Kaleschevogn  paa  Glid  nedover  Bakken,  medens  et 
lige  saa  vældigt  som  forskrækket  Brøl:  —  ,,Ryg 
ikke  i  Elven,  Gut!"  lød  efter  ham  fra  Sorenskri- 
veren. 

Men  der  stod  Vognen  støttet  og  sikker  nok  med 
Klamser  under  Hjulene,  saa  Kusken  nu  bare  havde 
at  lede  Hestene  ned. 

Det  var  en  hel  overstaaet  Forskrækkelse,  og  den 
skalv  endnu  i  Nerverne,  da  Familien  var  kommet 
over  paa  Færgen.  Den  tunge,  jernbeslagne  Vogn 
kunde  gaat  bardus  i  Elven! 

,,Jeg  forsikkrer  Dig,  Westergaard,"  aandede 
Fruen  i  Bevægelse,  ,,jeg  fik  ganske  ondt.  Du  véd, 
hvor  lidt  jeg  taaler." 

,,Aah,  jeg  troede,  det  var  værst  for  Gutten  jeg!" 
mumlede  Sorenskriveren.  —  ,,Naa!"  vendte  han  sig 
saa  til  Jon,  ,,det  var  godt,  det  gik  saa  bra." 

,,Han  er  saa  sved,  at  Våndet  drypper  af  Klæ- 
derne,"  —  udbrød  den  ældste  Datter  medlidende,  — 
,, Toften  er  ganske  vaad." 

Faktum  var  rigtigt  nok,  om  end  ikke  den  an- 
tagne  Grund;  —  det,  som  randt,  var  ærligt  Elve- 
vand. 

—  ,,Hvem  er  det,  som  skriver  alt  dette?"  spurgte 

Sorenskriveren,  medens  der  igjen  spændtes  for  over 
paa  den  anden  Side;  han  pegte  med  sin  tykke  Stok 
paa  de  mange  Snirkulaturer  i  Sandet. 

,,Det  er  nok  mig  det." 

„0g  det  der?" 

,,Det  er  nok  mig  det  ogsaa." 

,,Hvad  heder  Du  saa,  Jon  Færgebakken  eller 
Jon  Sundet?" 

,,Aa,  det  tør  nok  bli  saa,  eftersom  det  ..."  Jon 
saa  blygt  ned  for  sig. 

,,Hm,  hm,  —  sandelig  ikke  daarlig  gjort,  — 
aldeles  ikke  ..." 

,,Jeg  skriver  af  det  meste  for  Larsen,  Rode- 
mesteren  ...  fik  jeg  bare  bli'  ved  med  Skriften 
saa!" 

Sorenskriveren  og  Fruen  vekslede  et  Øiekast;  — 
det  var  jo  en  Tanke!  ...  Der  behøvedes  snart  igjen 
en  yngste  Kontorist. 

,,Jon  Sundet  ...  Jon  Sundet  ...!"  gjentog  han; 
—  ,,Du  skulde  kaste  ,,t"-et  og  kalde  Dig  Jon  Sunde, 
min  Ven!" 

Sorenskriveren  steg  op  i  Vognen  og  satte  sig 
pustende  for  Heden  ind  i  Kaleschen. 

Der  sad  han  bred  og  tryg  bagoverbøiet,  og  Jon 
stod  og  saa  efter  dem. 

Vognen  rullede  afsted. 

Han  ridsede  sagte  til  Forsøg  med  Storetaaen 
i  Sandet  et  ,, Sunde"  uden  t  og  stirrede  igjen  efter 
den  graa  Røg  ved  Vognen,  hvori  han  saa  Heste- 
fødderne  trave. 

Saa  greb  han  Baadshagen  og  producerede  med 
Jernpiggen  henover  Sanden  ufortrødent:  —  ,, Sunde" 
...  ,,Jon  Sunde"  ... 

—  Og  ikke  længere  efter,  end  Sneen  faldt  samme 
Høst,  havde  Jon  naat  sine  Drømmes  Maal  at  blive 
optaget  paa  Prøve  som  yngste,  beskeden  tjenende 
Betjent  efter  Kontorist  Thormodsen. 

Foruden  at  taale  alskens  Vittigheder  om  *sig  og 

sine  to  Navne,  at  lægge  i  Kakkelovnene,  rense  Blæk- 
husene,  hente  Posten,  gaa  eller  kjøre  Ekspresser, 
var  hans  Fag  paa  Kontoret  at  skrive  Akter,  en 
saare  fin  og  vanskelig  Opgave,  der  ikke  var  gjort 
med  smukke  Sving  alene!  Det  maatte  udføres  baade 
tydeligt  og  prydeligt  og  derhos  med  ubrødelig  Over- 
holdelse af  de  lovfaste  kun  seksten  Linier  paa  Siden 
og  kun  ni  og  tyve  Bogstaver  i  Linien. 

Han  sad  deroppe  ved  Pulten  i  den  røde  Kon- 
torbygning indvendig  frydefuld,  stolt  som  blot  nogen 
nyslagen  juridisk  Kandidat,  med  Gehøret  spændt 
og  Ørene  spidsede  efter  mulige  Befalinger  her  og 
der  fra,  og  skrev  og  tællede  med  Fingrene,  om  han 
slåp  ud  med  Bogstaverne.  Det  er  det,  som  øvede 
Kontorheste  faar  paa  Instinktet.  Og  igjennem  Vin- 
duet kunde  han  se  udover  hele  Bygden  til  langt 
nedenfor  Færgestedet. 

Saavidt  havde  han  altsaa  staget  sig  frem! 

Optaget,  som  Jon  nu  var  blevet  i  denne  høiere 
Tilværelse,  følte  han  dog  snart,  at  den  havde  sine 
mange  baade  Saarheder  og  Torne.  Skjæbnen  und- 
drog  ham  ikke  den  fornødne  Portion  Nødder  at 
knække.  Der  f aldt  rigelig  til  af  den  Slags  saa- 
godtsom  fra  den  første  Dag,  han  kom  i  dette 
fine  Hus,  hvor  alt  gik  til  herskabsmæssigt  og  paa 
Stregen. 

Var  han  end  givet  en  Plads  inde  ved  Bordet, 
—  at  sige,  naar  der  ikke  netop  faldt  til  et  desto 
finere  Udvalg  af  fremmede,  —  saa  var  det  dog  i 
Førstningen  i  mange  Stykker  en  næsten  uholdbar 
Amfibietilværelse  mellem  den  fra  Barnsben  kjendte 
Tjenersfære  derude,  —  den  var  baade  misundelig 
og  ondskabsfuld,  —  og  dem  derinde  i  Stuen,  som 
han  endnu  aldeles  ikke  hørte  til.  Han  laa  saa  at 
sige  og  pintes  og  vred  sig  over  Dørstokken  og 
følte,  at  han  var  til  Fornøielse  og  Moro  og  Spot 
fra  alle  Sider. 

Vel  over  Dagens  Gjenvordigheder  paa  Kontoret 

fulgte  Fortsættelsen  om  end  paa  et  andet  Vis  nede 
i  Stuen.  Der  følte  han  sig  saa  keitet  og  usikker 
som  en  uskoet  Hest  paa  en  blank  Is.  Blot  det,  at 
slippe  vel  ud  og  ind  af  Etøren  var  en  hel  daglig 
Bekymring,  —  ikke  at  tale  om  den  Kunst  at  haand- 
tere  Kniv,  Gaffel  og  Serviet  rigtig.  Der  hørte  saa 
meget  til  den  ny  Levemaade;  det  var  som  en  hel 
Eksercits!  ... 

Det  var  dog  ikke  Tilrettevisningerne,  som  var 
saa  haarde  at  døie,  —  de  kom  altid  meget  over- 
bærende og  saa  lidt  bemærkede  som  muligt  fra 
Fruen  selv.  Nei,  det  var  de  tre  Smaapiger,  som 
sad  der,  den  ene  et  lyst  Hoved  høiere  end  den 
anden,  —  han  saa  det  saa  godt,  —  forpinte  og 
hemmelighedsfulde,  straks  de  opdagede  en  liden 
Bommert. 

Da  han  i  sin  Uvidenhed  puttede  Sennepsskeen 
i  Munden,  var  det  ikke  den  sviende,  rivende  Brand 
paa  Tungen  og  i  Halsen,  men  den  Lystighed,  som 
lyste  ud  af  deres  Miner,  der  kreperede  ham.  De 
sad  der  saa  røde  som  Høns  i  Toppen  alle  tre  og 
forsvandt,  den  ene  efter  den  anden,  med  Servietten 
for  Munden  ude  af  Døren. 

Han  gik  overhovedet  altid  med  en  lurende,  a^r- 
vaagen  Mistanke  om  paa  noget  Vis  at  være  til 
Komedie. 

Maaden  at  bære  sig  ad  paa  saavelsom  Opfat- 
ningerne  var  saa  forskjellige  f  re,  hvad  han  var 
vant  ved,  som  han  kunde  være  plumpet  ind  i  et 
andet  Land.  En  alvorlig  Straffepræken  af  Soren- 
skriveren endte  med  en  Udsigt  til  at  blive  bortvist 
fra  Kontoret,  bare  fordi  han  en  Søndag  havde  gaat 
hen  paa  Kirkevolden  og  byttet  Klokker. 

Hvor  mangen  en  lang  Søndagseftermiddag 
havde  ikke  baade  han  og  hans  Far  kortet  sig  med 
den  Trafik  ude  paa  Færgebakken;  den  havde  givet 
baade  Moro  og  sin  gode  Fortjeneste.  Den  Kunst 
at  lytte   og  gjætte  rigtigt  ind   i  Hjerteslagene   paa 

et  Lommeuhr  var  ikke  hver  Mands  Sag;  —  én  fik 
nok  være  snydt  adskillige  Gange,  før  én  kom  helt 
ind   i   den   Profession! 

Men  at  bytte  Klokker  var  sjofelt,  sagde  Soren- 
skriveren, noget,  som  én,  der  vilde  bære  Navn  af 
Kontorist  hos  ham,  maatte  være  hævet  over. 

Han  fik  ogsaa  til  sin  dybe  Forundring,  —  hel- 
digvis uden  denne  Gang  at  være  Foranledningen, 
—  af  en  Forelæsning  paa  Kontoret  høre  Soren- 
skriverens Mening  ogsaa  om  at  bytte  Heste.  Soren- 
skriveren kunde  ikke  tænke  sig  en  uslere  Tilværelse 
end  en  Hestebytters,  et  Liv  i  mere  stadig  Fornæg- 
telse  af  al  Sandhed  eller  en  større  Ophoben  af 
menneskelig  Æreløshed  og  lave,  forvorpne  Kneb  end 
de,  han  netop  havde  Anledning  til  at  afsløre  i  en 
Dom  mellem  den  Slags  Fyre. 

Han  talte  saa  fornemt  vakkert,  og  Stemmen  rul- 
lede indigneret.  Blot  kunde  Jon  ikke  rigtig  faa  ud, 
hvordan  han  mente,  det  vilde  gaa,  naar  der  nu 
aldeles  ikke  skulde  handles  Heste.  Det  hele  var 
ham  saa  at  sige  en  moralsk  Gaade. 

Og,  naar  Sorenskriveren  til  yderligere  Indskjær- 
pelse  af  Forskjellen  mellem,  hvorledes  han  og  hans 
Lige  tænkte  i  Modsætning  til  Folk  som  de,  Jon  var 
kommet  af,  tog  frem  baade  det  ene  og  det  andet 
Eksempel  af  Bygdetrafiken  og  Gaardhandlerne,  saa 
begyndte  jo  Jon,  som  han  sad  der  bag  paa  Hunds- 
votten, at  skimte,  at  der  maatte  være  to  Maale- 
stokke,  —  en  fin  en  for  Folk  med  fast  Løn,  eller 
som  havde  saameget,  at  de  ikke  behøvede  at  blande 
sig  i  Trafiken,  og  en  simplere  for  hele  Resten. 

Det  var  den  gamle  Maalestok,  han  maatte  se 
at  flåa  af  sig,  og  den  ny,  han  maatte  prøve  at  faa 
ind  i  Sind  og  Tanke  saa  godt,  det  bare  lod  sig 
gjøre. 

Saa  godt  det  lod  sig  gjøre,  ja!  —  for  feiede  han 
den  ud  af  den  ene  Dør,  havde  han  den  inde  igjen 
af  den  anden, 


101 


Hver  evige  Eiendomshandel,  som  blev  sluttet 
i  Distriktet,  gik  over  Sorenskriverkontoret.  Jon 
kjendte  hver  Skog  og  hver  Gaard,  og,  medens  han 
sad  der  og  skrev  Skjøder  og  Kjøbekontrakter  for 
Parterne,  havde  han  ligesom  Dulten  af  det  hele 
pulserende  Handelsliv  under  Næsen.  Det  var 
næsten  til  at  faa  Taarer  i  Øinene  af;  og  de  kunde 
da  ogsaa  blinke  og  funkle  af  en  forunderlig  krib- 
lende RovfugUyst  til  at  slaa  ned  midt  i  det. 

,,Men,  man  maatte  ikke  faa  Smuds  paa  Man- 
sjetten," sagde  Sorenskriveren,  ikke  udsætte  sig  en- 
gang for  saa  meget  som  Skinnet  af  at  faa  noget 
hængende  ved  Fingeren. 

Og  saa  fik  Jon  indskrænke  sig  til  den  sympa- 
thetiske  Fryd  at  udstyre  Skjøderne  med  de  smuk- 
keste Snirkler;  —  han  var  en  Kontorhest,  der  skum- 
mede i  Trindsen,  medens  han  blev  indredet  under 
Sorenskriverens  vældige  Schenkler. 

,,Ikke  Smuds  paa  Mansjetten  ...  ikke  give  saa- 
meget  som  Skygge  af  Anledning  til  Mistanke  om 
en  Plet!"  —  det  var  det.  Sorenskriveren  levede  for 
i  en  over  Livets  hele  Dal  løftet  Ophøiethed. 

Og  var  der  nogen,  som  eiede  en  udholdende 
Nakke  til  at  stirre  ufravendt  op  til  denne  Æther- 
høide,  saa  var  det  den  skulderbrede,  af  Kraft  strut- 
tende Jon. 

Det  forbausede  ham,  og  han  begreb  det  ikke; 
det  var  maaske  derfor,  han  beundrede  det  saa  over- 
vættes.  Sorenskriveren  havde  nogle  aparte  hvide 
Hænder,  de  svarede  ogsaa  saa  netop  til  Forestil- 
lingen om  ikke  at  røre  ved  Smudset. 


Og  paa  Kontoret  sad  Jon  under  disse  Forhold 
i  halv  sjette  Aar,  stadig  voksende  i  Sorenskriverens 
Tillid  og  stadig  mere  dresseret  og  øvet  i  den  Kunst, 
han  elter  sin  Natur  laa  mindst  for  af  alt  i  Verden, 

nemlig  at  ekspedere  en  Sag  fra  sig  istedetfor  at 
tåge  den  fat. 

De  juridiske  Bøger  henne  i  Hylden,  Tilfælder 
i  Retstidenden  og  allehaande  Domsafsigelser  var 
hans  kjæreste  Læsning.  Han  var  blevet  det  fuldt 
betroede  Faktotum,  der  vidste,  kunde  og  havde  Rede 
paa  alt. 

Han  havde  under  denne  Tid  staget  sig  frem 
fra  den  ene  Kontorkrak  til  den  anden,  indtil  han 
nu  sad  med  tre  afredne  Krakker  bag  sig,- nærmest 
ved  Fuldmægtigen. 

Sorenskriveren  erklærede  ham  for  uundværlig 
og  havde  for  Amtmanden  rost  sin  Kontorist  som  et 
ligefrem  lysende  Hoved.  Ikke  fem  og  tyve  Aar 
gammel  var  han  Kontorets  Tillidsmand  med  et 
større  Lensmandsombud  sikkert  isigte,  inden  han 
blev  de  tredive. 

Naar  Jon  saa  tilbage  paa  den  forløbne  Tid, 
maatte  han  selv  forundre  sig.  Alt  var  jo  gaat  som 
smurt  med  Grønsæbe. 

Og  dog  havde  han  undertiden  en  Følelse  ved 
det  hele,  som  han  helst  skulde  blevet  der,  han  var, 
saa  drev  han  kanske  nu  fri  og  frank  nedover  Fos- 
sen paa  en  Flaade  mellem  alle  Tømmerfløderne  og 
havde  ikke  behøvet  at  gaa  tynget  og  gruble  næsten, 
saa  Livslysten  holdt  paa  at  forgaa  ham!   ... 

Det  var  ikke  frit  for,  at  han  kunde  have  en 
Kjendsel  af  det  hele  Kontorstel,  af  at  sidde  der  paa 
Krakken  og  skrive  og  skrive  og  ekspedere  fra  sig, 
som  om  han  fik  bare  Blæk  i  Munden.  Det  Begjær, 
han  holdt  paa  at  kvæle  og  dræbe  i  sig,  forsvarede 
sit  Liv  med  alle  Klør  og  fægtede  i  hans  Indbild- 
ningskraft  altid  for  det  modsatte,  nemlig  at  ekspe- 
dere til  sig  —  især  Skogeiendommene,  som  nu  be- 
gyndte  at  gaa  rent  meningsløst  billigt  fra  Haand 
til  Haand. 

Det  var  egentlig  en  Tilværelse,  som  paa  en 
Stegepande  mellem  hans  af  Beundring  næsten  helt 

sorenskriversk  blevne  Samvittighed  og  hans  robuste, 
fuldblodige  Natur. 

Mellem  alle  disse  skriftlige  Formaliteter,  hvori 
han  havde  drevet  det  til  selv  at  blive  udmærket, 
gik  han  som  en  Løve  i  et  Bur,  der  ser  en  hel 
Hjord  Guaggaer  udenfor  Stængerne,  —  Guaggaerne 
var  altid  disse  Skogeiendomme,  som  førtes  i  Han- 
delen. 

Og  der  er  heller  ikke  Grund  til  at  tro,  at  Jon 
Sunde  havde  holdt  denne  Kval  ud  uden  Paavirkning 
af  et  saa  at  sige  mystisk  og  mere  over  det  jordiske 
løftende  Moment. 

Det  var  hans  aarlange,  til  Sværmeri  grænsende 
Agtelse  og  Beundring  for  Sorenskriverens  ældste 
Datter,  Jane-Mathilde. 

Vakker  var  hun  egentlig  ikke,  men  stille,  fin 
og  stiv,  nok  i  sig  selv,  høi  og  tynd.  Der  var  en 
Fornemhedsduft  over  hendes  Skikkelse,  noget  lige- 
som  et  kvindeligt  Udslag  af  det  fineste  ved  den  Fore- 
stilling, der  altid  bares  ham  for  ved  Sorenskriverens 
nobelt  hvide  Hænder. 

En  Raslen  af  hendes  Kjole  i  Trappen  kunde 
være  aandelig  Mad  for  Jon  for  en  hel  Dag,  og, 
om  det  saa  bare  var  Glimtet  af  det  finprikkede 
Gulduhr  ved  det  høie,  stive  Korset  og  det  smale 
Liv,  eiede  det  en  vis  overjordisk  Evne  til  at  gjøre 
ham  ør  og  sætte  hans  Følelsesverden  i  en  Gang, 
som  nærmest  maatte  betegnes  som  tilkorket  kogende 
Beundring. 

Hun  havde  været  en  Række  Balsæsoner  inde 
i  Hovedstaden;  men  midt  i  alt  dette  glimrende 
endnu  ikke  fundet  nogen,  hendes  Hjerte  Værdigt 
kunde  knytte  sig  til. 

Jon  selv  havde  en  Idé  om,  at  han  gik  og  var 
tilbunds  ulykkelig,  og  han  begik  i  Stilhed  Hobetal 
af  det,   alvorlige  Folk  vilde  kalde  Narrestreger. 

Jane-Mathilde  fandt  altid  tilskaarne  Penne  paa. 
sit  Skrivebord;  hendes  Sprættekniv  holdtes  barber- 

hvas,  og  hendes  Ærinder  og  Smaakommissioner 
saavelsom  Breve  til  Posthuset  fandt  sin  glatte  Be- 
sørgelse  endog  til  de  urimeligste  Tider.  Det  var 
blot  at  nævne  det  til  Sunde. 

Hun  havde  ogsaa  midt  i  sin  frøkenagtige  Util- 
nærmelighed  en  Anelse  om,  at  hun  i  sin  Fars  be- 
troede  Kontorist  eiede  en  stille,  hengiven  Ridder 
og  urokkelig  Tilbeder  og  viste  sig  heller  ikke  uskjøn- 
som.  Hun  kunde  paa  sin  stille,  fine  Maade  komme 
og  bede  ham  om  en  Tjeneste  —  saa  udsøgt  ven- 
ligt,  den  høie,  smale  Skikkelse  en  Smule  forover- 
bøiet  og  med  et  saa  fint  Smil,  medens  Fingrene 
gled  op  og  ned  ad  Guldlidsen.  De  blaa  Øine  var 
saa  tillidsfulde,  som  hun  nok  vidste,  hun  kunde 
stole  paa  ham. 

Men  han  fik  ogsaa  mærke,  naar  han  var  i 
Unaade  som,  da  han  paa  hendes  sidste  Fødselsdag 
allerbeskednest  havde  vovet  at  sætte  et  Glas  med 
Nelliker  ind  paa  hendes  Sybord.  Han  gjenkjendte 
dem  en  Stund  efter  indmængede  i  den  store,  grove 
Blomsterkost,  der  var  sat  hen  i  Vandfadet  ude  paa 
Gangbordet,  og  forstod  til  sin  Bitterhed,  at  den 
Slags  Galanteri  oversteg  den  rette  Vurdering  af  en 
Kontorists  Stilling. 

Han  behøvede  sletikke  den  Stadfæstelse,  at  hun 
ikke  bad  ham  om  en  Tjeneste  eller  overhovedet 
lod  til  at  se  ham  den  hele  Uge  bagefter. 

Særlig  var  det  hans  tunge  Humørstid  i  Maa- 
nederne  efter  Jul,  naar  Jane-Mathilde  skulde  ind 
til  Ballerne  og  Selskaberne  i  Byen  og  bo  hos  Onkel 
Hvid,  Byskriveren.  Hendes  yngre  Søstre  Lea  og 
Kathrine,  var  vendt  hjem  hver  sin  Vaar  forlovede, 
den  ene  med  en  Assessor,  den  anden  med  en  Kap- 
tein, og  de  var  nu  gifte. 

Han  stod  i  det  øverste  Vindu  og  stirrede  efter 
Slæden,  naar  hun  reiste,  Kysehatten  og  Sløret,  som 
.forsvandt  nedover  Bakken   ... 

Han  syntes,  som  før  sagt,  at  det  ikke  var  videre 

værdt  at  leve  og  sad  i  Ensomhed  rugende  over  et 
Par  af  hendes  aflagte  Saffiansko,  som  han  havde 
overkommet  paa  Mørkloftet. 

Det  trøstede  og  svalede  Tankerne;  —  om  noget 
Haab  var  her  jo  ikke  Tale! 

Det  var  to  smale,  fine  Sko,  lidt  lange,  med  et 
fortrykt  Alunskinds  Foder  indeni.  De  var  udgaaede 
ved  Fodbladet;  —  det  kom  af  hendes  graciøs  for- 
overbøiede  Holdning. 

Som  Zoologen  af  en  liden  Hudlap  eller  Ben- 
stump  ved  at  konstruere  op  det  hele  Eksemplar, 
formaade  hans  Indbildningskraft  at  danne  og  ud- 
forme  sig  den  hele  duftfuldt  fornemt  sig  bevægende 
Jane-Mathilde. 

Lige  midt  under  Saalerne  var  der  paa  begge 
et  rundslidt  Hul,  det  ene  lidt  mindre  end  det  andet. 
Det  varslede  jo,  at  hun  skulde  blive  rig,  det  vil  sige, 
gift  med  en  rig  Mand  ... 

Han  sad  og  stirrede  ind  i  de  Huller  som  i  to 
tomme  Udsigter!  ... 

Og  saa  gjaldt  det  jo  saa  udtømmende  som  bare 
muligt  at  faa  opsnappet  de  Stumper  og  Brokker, 
der  kunde  falde  af,  naar  der  kom  Breve  hjem  til 
Forældrene. 

Der  herskede  imidlertid  netop  om  dette  Kapitel 
en  fortvilet  Ordknaphed.  Fruens  Mund  var  som 
stum  og  lukket,  og  de  Gange,  han  i  al  Beskedenhed 
vovede  at  spørge  til,  hvordan  Frøkenen  havde  det 
i  Byen,  kom  der  heller  intet  ud  af  det. 

Der  maatte  vælges  finere  Veie,  og  Nøden  gjorde 
ham  opfindsom.  Han  vidste,  at  Fruen  talte  ud 
saagodtsom  om  alting  til  Jomfru  Aalholm,  Husets 
mangeaarige  Husholderske. 

Og  saa  fik  han  da,  —  saa  lidt,  han  end  skjulte 
for  sig  selv,  hvad  det  kunde  drage  tilfølge,  —  sluge 
over  det,  han  nødig  vilde,  og  gaa  ind  i  det  Garn, 
den  fra  sin  enlige  Stand  længtende  Husjomfru 
hidtil   forgjæves    havde    udspændt    for    ham.      Han 

havde  paa  Følelsen,  at  Broen  mellem  de  ekstra 
Belæg  med  Rullepølse  og  Ost  hen  til  mere  ro- 
mantiske Foreteelser  her  kunde  være  ganske  farlig 
kort. 

Men  den  Slags  mindre  Hensyn  fik  ikke  veies, 
nu,  det  gjaldt  om  at  komme  efter,  hvad  der  stod 
i  Brevene  fra  Jane-Mathilde. 

Det  viste  sig  da  ogsaa  straks,  at  han  havde 
gaat  den  rigtige  Vei.  Jomfru  Aalholm  vilde  intet 
hellere  end  faa  befriet  sit  af  Fruens  Fortrolighed 
fyldte  Hjerte  fra  det  Tryk,  hvoraf  det  klemtes,  naar 
det  kunde  nedlægges  i  et  saa  paalideligt  og  trofast 
og  ærligt  Bryst  som  Kontorist   Sundes. 

Og,  da  der  fra  hendes  Side  ikke  eksisterede 
saameget  som  Skygge  af  Tanke  paa  en  Mulighed 
saa  vild,  som  at  den  unge  Kontorist  kunde  hæve 
sine  Øine  op  til  Frøkenen  for  egen  Regning,  blev 
disse  Underretninger  givne  aldeles  uforbeholdent. 
Hun  tilfredsstillede  hans  levende  Forespørgsler  af 
al  sin  Viden  og  Formue. 

Disse  Meddelelser  blev  desto  righoldigere  i 
samme  Mon,  som  Jomfru  Aalholm  mærkede,  i  hvor 
høi  Grad  det  derved  lykkedes  hende  at  interessere 
og  fængsle  ham.  Der  var  stadig  fuldt  op  af  Hæn- 
delser  og  Begivenheder,  af  mulige  Anbud  og  Partier 
for  Jane-Mathilde. 

Den,  som  da  gik  spændt  og  ophidset,  var  Jon. 

Der  er  Indtryk,  som  aldrig  udslettes.  Og  noget 
af  det,  som  stod  for  ham  gjennem  hele  hans  Liv, 
var  den  Tortur,  han  havde  lidt  i  Spisekamret  hos 
Jomfru  Aalholm;  han  kunde  se  Væggene  og  Hyl- 
derne  for  sig,  naar  han  vilde,  lige  til  Fluerne. 

—  Han  var  befriet  fra  sande  Blyvægter,  hver 
Gang  Frøken  Jane-Mathilde  paa  Vaarsiden  lige 
ubunden  og  fri  vendte  tilbage  til  sit  Fædrenehjem 
igjen. 

Han  vilde  ogsaa  blevet  det  denne  Vaar,  om 
der  ikke  gjennem  Jomfru  Aalholms  Rapporter  var 

begyndt  at  lyde  et  Navn,  der  alt  fra  første  Øieblik 
skurrede  i  hans  Øren  med  en  næsten  skjærende 
Mislyd. 

Ingeniørløitnant  Ravnsborg,  som  denne  Vinter 
var  kommet  saa  ofte  i  Huset  til  Onkel  Hvid,  havde 
nu  tåget  Ansættelse  som  Sektionschef  heroppe  ved 
det  ny  Jernbaneanlæg. 

Det  var  ikke  sket  for  ingenting,  mente  Jomfru 
Aalholm.  Jane-Mathilde  havde  stadig  skrevet  om 
ham,  —  og  hvem  havde  han  vel  at  holde  sig  til 
her  i  Distriktet  uden  Sorenskriverens? 


Jons  første  snare  Blik  ved  Middagen,  da  hun 
var  kommet  hjem  fra  Byen,  gjaldt  da  ogsaa  Jane- 
Mathildes  høire  Haand,  om  der  sad  nogenslags  ny 
og  ukjendt  Ring  der.  Men  nei.  Han  kjendte  dem 
alle  tre,  den  med  blaa  Emaille,  den  hullede  og 
snoede  med  Haaret  i,  som  var  for  vid,  og  den  tynde 
udenfor,   som  holdt   den. 

Det  var  for  saavidt  en  Trøst  at  føle  sig  nogen- 
lunde  tryg  for,  at  der  endnu  ikke  var  sket  nogen 
Forandring. 

Men  ellers  kunde  han  ikke  sige,  han  befandt 
sig  vel  i  nogen  Maade.  Et  saadant  større  Lens- 
mandsombud,  som  Jomfru  Aalholm  interesserede 
sig  saa  inderlig  for,  —  hvad  var  vel  det?  Jane- 
Mathilde  saa  ikke  paa  en  Lensmand  engang, 
huskede  vist  knap  Navnene  paa  dem  i  hendes  Fars 
Distrikt.  ... 

Og  ikke  bedre  blev  Humøret,  da  Vaaren  kom 
og  med  den  ogsaa,  —  som  Jomfru  Aalholm  havde 
forudsagt,   den  frygtede  Kavaler  fra  Byen. 

At  den  forfængelige  Kar,  uagtet  han  var  ansat 
i  et  saa  fredeligt  Hverv  som  at  styre  Jernbane- 
arbeidet,  alligevel  kom  ansættende  hver  evige  Søn- 
dag   i    fuld    Uniform    med    Sabel    ved    Siden,    kom 

naturligvis  ikke  Jon  ved;  men  han  kunde  jo  ikke 
lade  være  i  stille  Bitterhed  at  undre  sig  over,  at 
en  saadan  Dame  som  Jane-Mathilde  ikke  straks 
gjennemskuede  Hulheden!  Hun  hørte  paa  hans 
Snak  og  Skryden  ude  ved  Kaffeen  i  Havestuen  med 
en  Optagethed  og  Interesse,  saa  Fyren  umulig 
kunde  andet  end  blive  indbildsk.  Han  strakte  sig 
med  de  lange,  røde  Render  i  Benklæderne  i  Skrive- 
rens Lænestol  den  ene  Gang  mere  vigtig  og 
selvgod  end  den  anden,  og  det  var  ikke  langt  fra, 
at  han  ogsaa  holdt  paa  at  tåge  Sorenskriverens 
egen  store  Merskumspibe.  Det  var  vistnok  bleven 
taalt!  ... 

Og  nu  i  Bærtiden  havde  han  Gang  efter  Gang 
den  Opbyggelse  fra  Kontorvinduet  nt  se  dem  staa 
alene  nede  ved  Bærbuskene  og  konversere. 

Det  var  ikke  til  at  holde  ud.  Det  var  mørkt, 
mørkt,  mørkt,  var  det,  —  for  ikke  at  sige  beg- 
svart! 

Der  stod  hun  saa  høi  og  fin  med  Para'=5ollen 
bagover  Skulderen  og  lod  sig  omsnære  af  den  smi- 
skende Orm. 

Nei,  hvor  han  strakte  sig  for  at  tåge  ned 
det  Kirsebær  til  hende,  —  saa  han  kunde  gaa  af 
paa  Midten  ...  Ret  saa,  ret  saa!   ... 

Han  stod  i  indædt  Raseri  deroppe  og  vendte 
tilslut  Ryggen  til  Skuespillet. 

Blikket  faldt  morsk  hen  paa  Kontorkrakken. 
Han  havde  indbildt  sig,  at  der  lod  sig  naa  noget 
fra  den,  og  saa  viste  det  sig,  at  den  var  en  Stige, 
som  var  aldeles  for  kort.  Den  rak  akkurat  til  et 
Lensmandsombud,  —  ,,og  saa  til  Jomfru  Aalholm, 
ja!"  haanede  han  sig  selv. 

—  Det  var  den  samme  Søndags  Eftermiddag, 
det  store  Gjennembrud  foregik  i  ham. 

Han  brød  totalt,  —  og  det  skede  som  med  Mag- 
ten  af  en  Eksplosion,  —  for  evig  og  altid  mod  dette 
Skriverjens:   ,,ikke   Smuds  paa  Mansjetten!"   og  ka- 

stede  sig  —  ikke  i  Elven,  saa  argelistig  dens  blanke 
Slangestribe  end  et  Øieblik  havde  fristet  ham;  — 
men  i  en  Skoghandel,  hvori  han  satte  sin  opsparede 
Løn  og  det,  som  var  ti  Gange  mere,  hele  sin  gode 
Kredit  i  Bygden. 

At  det  Vilde  koste  ham  hans  saa  længe  opar- 
beidede  Stilling  hos  Sorenskriveren,  skjulte  han  ikke 
for  sig  selv.  Det  hørte  netop  med  i,  hvad  han  nu 
havde  Lyst  paa,  —  ud  af  Buret,  ud  i  det  fri,  — 
Næverne,  begge  to,  bare  rigtig  fulde  af  den  Slags, 
som  Sorenskriveren  kaldte  for  Smuds.  Han  turde 
kanske  vise  dem,  at  det  ikke  var  saa  fælt  endda 
at  holde  en  Skog  i  Hænderne  med  en  Eiermands 
Ret!  ... 

Jon  var  blevet  en  rent  desperat  Hedning  mod 
Principet,  og  hans  næste  Skridt,  efter  at  have  faat 
sin  første  Skogkontrakt  ordentlig  vidnefast  under- 
skrevet, var  selv  at  opsige  sin  Post. 

Det  skede  til  Sorenskriverens  og  Husets  For- 
bløffelse og  Sorg. 

At  Kontorist  Sunde  fornedrede  sig  til  at  blive 
en  kapitalløs  ,,Skogspekulant",  erklærede  Soren- 
skriveren for  en  af  de  største  Skuffelser,  hans  lange 
Embedsførelse  og  Erfaring  nogensinde  havde  budt 
ham.  — 

—  —  Og  fra  den  Tid  begyndte  da  Jon  Sunde 
at  ,, grassere"  i  Distriktet.  Hans  Færd  nævntes  ikke 
likere  efter  dette  skammelige  Brud  med  alle  en  Vel- 
gjørers Forudsætninger  og  hele  Rækken  af  hans 
øvrige  Velyndere. 

Det  blev  Tonen  i  Distriktet  at  trække  paa  Skul- 
drene og  sætte  et  moralsk  som  økonomisk  betvi- 
lende Spørgsmaalstegn  til  alt,  hvad  Jon  Sunde 
gjorde. 

Men,  var  hans  Navn  i  disse  Aar  ikke  netop  godt, 
viste  hans  Skoghandler  sig  desto  bedre. 

Det  laa  ikke  til  Jon  Sundes  Natur  i  Affærer  at 
lide   paa   andres   Øine   end   sine   egne.     Derfor   gik 

han  da  ogsaa,  —  hvad  der  gav  Snakket  adskillig 
Næring,  —  halve  Aaret  igjennem  i  Selskab  med 
simple  Tømmerhuggere  og  tællede  op  Træer  og 
undersøgte  i  Skogsmarkerne,  saa  han  kunde  Sko- 
gene paa  Fingrene  mange  Gange  bedre  end  selve 
Eierne. 


Om  end  ikke  uden  et  og  andet  Uheld  lykkedes 
det  dog  Jon  Sunde  gjennem  Aarenes  Løb  at  stage 
sig  frem  fra  den  ene  Skoghandel  til  den  anden, 
indtil  han  maatte  siges  at  være  en  velholden 
Mand. 

At  der  i  tilsvarende  Mon  efterhaanden  begyndte 
at  ydes  ham  den  berettigede  Agtelse,  —  han  kaldtes 
nu  Proprietær  og  Skogeier  Sunde,  —  behøver  neppe 
at  tilføies. 

Og,  naar  det  lidet  velsete  fra  hans  antidiluvi- 
anske  Tid  alligevel  saa  haardnakket  blev  hæftende 
ved  hans  Person,  laa  det  mindre  i,  at  Erindringen 
om  alt  dette  gamle  endnu  ikke  skulde  være  lagt 
paa  Hylden,  —  man  var  virkelig  kommet  til  det, 
at  man  gjerne  vilde  glemme,  —  end  i  hans  egen 
uforsonlige  Maade  at  tåge  Forandringen  paa,  i  det 
brede,  forargelige  Frisprog,  som  han  syntes  at  gjøre 
sig  en  stedse  stigende  Fryd  og  Fornøielse  af  at  ud- 
folde,  særlig  hver  Gang  han  kom  sammen  med  den 
,, bedre  Omgang". 

Han  var  jo  nu  en  Størrelse,  som  man  ikke 
vel  kunde  undgaa  af  og  til  at  indbyde,  betragtedes 
til  og  med  som  et  alt  andet  end  uønskeligt  Parti 
for  en  Datter. 

Søgte  man  end  at  tåge  ham  godmodigt  som 
en  Personlighed,  hvis  utøilede  Tunge  man  nu  en- 
gang fik  finde  sig  i,  lod  det  sig  dog  kun  altfor 
tyndt  overdække,  at  der  under  hans  ry  Humor 
stak  det,  som  baade  bed  og  sved  og  ærgrede 
med. 

Var  der  sørgelig  lidet  Hensyn  at  vente  til  alle 
ellers  vedtagne  Rang-  og  Agtelsesforholde  i  Bygden, 
saa  udfoldede  han  til  Gjengjæld  i  Kommunens  An- 
liggender en  Ærgjerrighed,  der  syntes  rent  ud  alt- 
opslugende.  Ikke  Fred  paa  Formandskabsbænken, 
saalænge  der  sad  en  eneste  Mand  foran  ham!  — 
hvad  da  baade  Kapellanen  og  Lensmanden  fik 
sande;  de  var  saa  omtrent  ærgrede  blaa  begge  to, 
før  de  gik  af. 

Efter  en  Række  kommunale  Fægtninger,  hvori 
det  stadig  viste  sig,  at  en  bedrøvelig  blind  Folke- 
gunst lod  ham  trække  af  med  Seiren,  sad  han  nu 
der  paa  Formandskabskrakken  i  Kommunehuset  fir- 
skaaren  og  vel  ved  Magt,  med  opknappet  Dyffilds- 
frak,  Silkehalstørklædet  skjævt  og  det  korte,  sorte 
Haar  lidt  graasprængt,  og  regjerede  og  styrede. 
Bygdemaalet  flød  i  saftigste  Kjærnemanér,  udskudt 
i  suffisante  Sententser  omkap  med  de  lange,  brune 
Straaler  fra  Skraaen,  han  masede  mellem  sine 
solide  Tænder.  Det  var  en  Røst,  som  var  vant 
til  at  række  over  Elven;  og  et  vist  optrukket  Jep 
med  Munden  til  de  alskens  Sager,  der  indløb  fra 
Magtens  høiere  Regioner,  sagde  bedre  end  mange 
Ord:  ,,Staar  I  paa  jert,  saa  staar  Jon  Sunde  paa 
sit,  —  hans  Skoge  tør  være  ligesaa  gode  som  jeres 
Protokoller!" 

Den  samme  personlige  Formening  stod  da  ogsaa 
tydelig  nok  ud  af  hans  blækfulde,  tykthenrullende 
smukke  Haandskrift  i  Protokollen  såavelsom  det 
mægtige  ,,Jon  Sunde"  med  det  galante  Sving  under 
tilslut. 

Jovist  var  han  en  Personlighed,  det  skulde 
ingen  kunne  nægte,  om  end  ikke  af  de  behagelige, 
—  ubestridt  Bygdekonge,  populær  og  en  af  deres 
egne! 

Og  nu,  efterat  han  ved  Aktietegningen  til  det 
ny  Jernbaneanlæg  prangede  som  Egnens  største 
Bidraiiyder,  var  der  snart  ikke  længer  Raad  til  at 

være  ved  Siden  af  ham.    Han  gik  der  med  en  Mine, 
som  han  alene  eiede  hele  Bygden! 


Det  var  midt  i  en  graa,  mørk  Høst,  at  gamle 
Sorenskriver  Westergaards  Dødsfald  indtraf. 

Uagtet  alt,  hvad  der  havde  staat  imellem  Pro- 
prietær Sunde  og  Sorenskriveren,  var  Landeveien 
fra  Sundes  Eiendom  til  Kirken  for  Leiligheden 
strøet  med  Granbar,  og  fra  hans  Hus  fiagedes  paa 
halv  Stang  ... 

Begivenheden  var  ikke  gaat  hen  uden  at 

udøve  sin  Indflydelse  paa  Jon  Sunde   ... 

De  hvide  Hænder  og  rene  Mansjetter  skinnede 
som  en  Vision  mellem  Kistens  hvide  Kalaer  ... 

Hver  har  sin  Hemmelighed,  den  stærkeste  sit 
svage  Punkt,  ofte  det  mest  struttende  røde  Æble 
sin  Orm  —  og  ingen  skulde  vel  anet,  at  det,  som 
Jon  Sunde  husede  inderst  i  sit  Bryst,  var  den 
gamle  sentimental-romantiske  Fornemmelse  for  Jane- 
Mathilde. 

Hun  og  hendes  Far,  Sorenskriveren,  indbefat- 
tede  hans  ypperste  fra  Barndommen  indplantede 
Fornemhedsbegreb.  Den  Glans  og  Glorie,  hvormed 
hans  Ungdoms  Illusion  havde  omgivet  hende  saa- 
velsom  hele  Sorenskriverens  Hus,  stod  endnu  — 
saa  vel  overdækket,  det  end  var  af  hans  ydre 
Færd,  —  lige  usvækket,  og  —  kald  det  Snobbethed 
eller  en  fiks  Idé,  —  der  er  ingen,  som  véd  alt  det 
saare  underlige,  en  Kjærlighed  kan  beståa  af,  — 
det  havde  bemægtiget  sig  hans  Fantasi,  —  var  nu 
engang  hans  Orm. 

Det  viste  sig,  —  hvad  man  kunde  ventet 

sig  efter  Sorenskriverens  saa  rundt  førte  Hushold- 
ning, om  end  ingen  netop  før  havde  tænkt  sig  det, 
—  at  han  var  saa  langt  fra  at  efterlade  sig  noget. 

at  Boet  tværtimod  hellere  nærmede  sig  Underbal- 
lance.  Den  Pension,  som  Fru  Westergaard  havde 
at  oppebære,  skulde  ikke  strække  langt  nu,  da 
hendes  anden  Datter  ogsaa  sad  igjen  som  Enke 
med  tre  uforsørgede  Børn  nede  i  Byen. 

Deres  Udsigter  var  aldeles  ikke  lyse,  og  Be- 
stemmelsen blev  som  det  hensigtsmæssigste,  at  Fru 
Westergaard  med  Jane-Mathilde  skulde  flytte  ned 
til  Datteren  i  Byen  og  forene  sin  Økonomi  med 
hendes. 

Jon  Sunde  havde  fulgt  det  alt  med  et  vekslende 
Sindsoprør.  Tilbagepressede  Ungdomsfølelser  og 
Erindringer  revolterede  og  mousserede  indeni  ham. 
Han  gik  nu  udover  Vinteren  ladet  som  en  Brus- 
flaske med  Staaltraad  for  ...  Den  smale,  høie,  lyse 
Jane-Mathilde  med  Guldlidsen  svævede  endnu  i  Væ- 
relserne  deroppe  i  Sorenskrivergaarden  lige  fin  med 
sine  op  imod  firti  Aar  og  de  smaa  Furer  ved  Øien- 
krogene  og  smilte  den  indtrædende  lige  yndig  for- 
overbøiet  imøde. 

Men  nu  til  Vaaren  —  kun  om  en  to,  tre  Maa- 
neder  ... 

Han  vandrede  op  og  ned  med  Vadmelsbukserne 
op  ad  de  solide  Støvleskafter  og  blev  staaende  og 
se  ud  af  Ruden.  Det  forekom  ham,  som  med  hende 
forsvandt  den  Fornemhedens  Sol,  der  hidtil  havde 
lyst  over  Distriktet,  —  det  som,  ham  selv  næsten 
ubevidst,  havde  givet  alt  det,  han  havde  stræbt  efter 
og  naaet,  sin  hemmelige  Fylde  ... 

Og  mere  og  mere  lakkede  det  udover  mod  Tiden, 
da  de  skulde  drage. 

Føret  gik  op,  og  Solen  stegte  alt  i  Veiene.  Oppe 
i  Onsaasen  laa  alt  Tømmeret  og  bare  ventede  paa 
Sunde  for  at  blive  væltet  i  Elven.  Han  skulde  været 
baade  her  og  der  paa  Skogen  og  tilset  Tømmer- 
kjørselen,  men  sendte  det  ene  Bud  om  at  vente  efter 
det  andet;  han  havde  Forhindringer. 

Hjemme  gik  han  og  drev  ud  og  ind  af  Dørene 

og  skydsede  Folkene,  Gutter  og  Jenter,  afsted  foran 
sig,  som  det  gjaldt  en  brændende  Hast. 

En  Dag  forlød  det,  at  Fogden  og  Lensmanden 
havde  tilbudt  Fru  Westergaard  hver  sin  Hest  foran 
Flyttelæsset  paa  Tirsdag. 

Hvorfor  Jon  Sunde  føg  saa  op  ved  den  Etter- 
retning, var  ikke  godt  at  begribe;  men  i  Karjolen 
fo'r  han  i  fine  Klæder  om  Eftermlddagen  opover 
til  Sorenskrivergaarden. 

—  Jane-Mathilde  gik  derhjemme  stille  og  bleg. 
Under  den  værdige  Tavshed  var  det  ikke  netop 
Følelser  af  Beroligelse  for  Fremtiden,  der  gjennem- 
strømmede  hende,  dertil  var  der  i  den  sidste  Tid 
faldet  hende  formange  Skjæl  fra  Øinene  angaaende 
denne  Verdens  Beskaffenhed,  og  hun  havde  særlig 
lært  noget  mere  nøgternt  at  opfatte  den  økonomiske 
Værdi  og  Støtte  ved  alle  de  varme  Venskaber,  der 
i  saa  mange  Aar  havde  omgivet  hendes  Fars  Hus 
som  en  uryggelig  Mur.  Virkeligheden  havde  vist 
hende  ny,  ganske  kolde  Sider,  og  hendes  modne, 
overveiende  Forstand  behøvede  ikke  mange  Refleks- 
ioner for  at  uddrage  Erfaringen. 

Hun  havde  længst  tænkt  fuldstændig  rundt  alle 
de  Udveie,  der  kunde  være  passende  for  en  Dame. 
Hun  havde  til  Overflod  gjennemtænkt  alle  de  Stil- 
linger, der  endog  blot  kunde  være  nogenlunde 
passende;  —  og  hun  var  blevet  fuldstændig  klar. 
Der  var  ingen,  —  aldeles  ingen!  —  uden  den  at 
udfinde  en  passende  Maade  at  bringe  sig  selv  til 
at  forsvinde  paa,  f.  Eks.  begrave  sig  hos  en  gam- 
mel Tante  nede  i  en  af  Smaastæderne. 

Hun  holdt  sig  opret,  smilte  og  var  taktfuld;  — 
men  den  Jane-Mathilde,  som  havde  været  en  saa 
prydelig  Dame,  skulde  ophøre  at  eksistere  ...  for- 
vandles til  et  afhængigt  kvindeligt  Behæng  i  en 
mindre  velstillet  Slægtnings  Hjem. 

Hun  havde  ondt  for  at  se  sig  selv  dø,  Jane- 
Mathilde!  ... 

Malerierne  var  nedtagne  til  Flytningen,  der  var 
kun  de  lysegule  Pletter  igjen  efter  dem-  paa  Væg- 
gene.  Hun  sad  ved  Vindusposten  alene  i  Stuen  og 
grundede,  da  Jon  Sunde  kom  kjørende. 

En  liden  Usandhed  begik  hun  jo,  —  den  eneste 
sorte  Plet  i  hele  hendes  hvide  Liv!  Den  var  egent- 
lig saa  uskyldig,  saa  grundlæggende  nyttig  for  det 
hele  Forhold,  og  hun  antydede  det  jo  ogsaa  saagodt 
som  blot. 

Der  stod  et  lidet  Navnetræk  indridset  med  en 
Pennekniv  i  Krogen  bag  Dørkarmen  til  Havestuen, 
et  svingfuldt  sammenslynget:  ,,J-M"  —  fra  den  Tid, 
da  Kontoristens  Linial,  Underlagspapir  og  Omslags- 
perme  vrimlede  af  de  samme  smaa  mystiske,  for  alle 
uforstaaelige  Snirkler.  Hun  blot  pegte  paa  det  for 
ham  om  Aftenen  og  smilte  ... 

Der  sprang  ordentlig  to  høirøde  ungdommelige 
Roser  frem  paa  Jon  Sundes  Kinder. 

—  Den  følgende  Morgen  tidlig  var  der  alt  gaat 
Bud  op  til  Folkene  paa  Skogen,  at  de  kunde  vente 
ham.  Selv  stod  han  om  Formiddagen  barhovedet 
ude  paa  Gaarden  med  en  Snor  og  maalte  og  stak 
ud  til  en  Byggegrund;  —  Huset  skulde  paabygges 
og  udvides,  og  Besked  sendtes  til  Snedker,  Maler, 
Glasmester  og  Smed.  Der  skulde  tåges  fat  paa  røde 
Rappet  med  at  pudse  op  overalt  baade  ovenpaa  og 
nedenunder. 


Det  var  et  fint  Hus,  Sundes. 

Jane-Mathilde  havde  overveiet,  hvad  hun  gjorde, 
da  hun  giftede  sig  med  en  rig  Mand.  Hun  vidste, 
hvad  hun  gav  bort  eller  solgte  af  sin  egentlige 
Standsfølelse,  —  den  var  saa  at  sige  hendes  Sam- 
vittighed,  —  og  hvad  hun  fik  til  Opgave  at  ar- 
beide   op    under    deres    Samliv,    saa    alt    alligevel 

skulde  kunne  hævde  den  rette  selskabelige  Linie  i 
Samfundet; 

Og  Jon  Sunde  havde  nok  ogsaa  sin  Anelse  om, 
hvad  han  gav  bort,  —  at  det  ikke  gjaldt  noget 
ringere  end  at  slaa  Paraplyen  sammen  og  vandre 
ind  1  Buret  igjen  med  hele  det  Vindfang  af 
stærk,  myndig  Selvfølelse,  han  havde  faat  under 
Vingerne. 

Det  var  en  Forskjel  som  mellem  den  friske, 
kolde  Elvesno  nede  i  Dalen  og  Luften  inde  i  en  for 
al  Livets  ubehagelige  Træk  tiltættet  lun  Stue.  Men 
saa  sad  nu  en  Gang  hans  Ideal  Jane-Mathilde  ikke 
nede  i  Elvesnoen;  han  fik  søge  hende,  hvor  hun 
fandtes. 

—  Siden  sit  Giftermaal  var  han  efterhaanden 
under  Tidernes  og  Jane-Mathildes  omdannende  Ind- 
flydelse  blevet  en  ganske  anden  Mand. 

Ikke  blot  at,  hvad  der  før  var  Ulveskindspels, 
nu  var  forvandlet  til  Supskindstullup  eller,  hvad 
der  før  var  Vadmel  og  svære  Støvler,  nu  var  fint 
Vekslæders  Skotøj.  Men,  hvad  man  mindst  skulde 
tænkt  sig,  —  af  den  mægtige,  braa  Bygdekonge, 
som  banede  sig  sin  brede,  selvstyrede  Vei  omtrent 
med  samme  delikate  Hensynsfuldhed  som  hans 
egen  Sneplog,  var  der  blevet  en  stilfærdig,  høflig 
Skikkelse,  der  opfyldte  Komplimenternes  Reglement 
med  samme  præcise  Nøiagtighed,  og,  —  lad  os  til- 
føie,  —  samme  Humør  som  en  Rekrut  sin  befalede 
Eksercitie. 

Han  gik  saa  at  sige  for  halv  Kraft  i  sin  egen 
Stue  med  en  ængstelig  Hensynstagen  til  Møblerne, 
næsten  som  hver  af  dem  var  en  personlig  Del  af 
hans  Hustru.  Paa  hendes  Vink  slugte  han  venlig 
bukkende  i  sin  Husdør  gamle  Fiendskaber,  —  baade 
Kapellanen,  Veiinspektøren  og  Lensmanden.  Han 
maatte  afholde  sig  fra  at  spille  Pluk  saavelsom  at 
tale   Skogaffærer  udenfor  Kontoret,  —  i  dets   Sted 

byde  Boston  og  Whist  og  snakke  om  det,  som  stod 
i  Avisen;  —  han  maatte,  straks  der  paa  langt  Hold 
øinedes  en  fremmed,  fare  i  det  værste,  han  vidste, 
en  stivet  Mansjetskjorte.  Han  maatte  hundrede 
Ting,  —  og  ovenikjøbet  sagtmodeligen  høre  paa 
Jane-Mathildes  Gardinprækener,  hvergang  et  Uheld 
alligevel  indtraf,  hvad  der  let  kunde  hænde,  naar 
han  ved  et  eller  andet  Udbrud  eller  en  Ordre  kom 
til  at  glemme  sig  og  lade  sin  vældige  Friluftsstemme 
dure,  saa  det  klirrede  i  Ruderne. 

Jane-Mathilde  kunde  ikke  noksom  gjentage,  at 
det  at  moderere  sit  Væsen  og  bevare  den  fornødne 
Selvbeherskelse  var  et  ueftergiveligt  Krav  til  dan- 
nede Mennesker. 

Var  han  saaledes  paa  hele  den  nymalede  Side, 
der  vendte  til  Omgangs-  og  Selskabslivet,  den  pene, 
tause  Mand,  der  høist  kunde  bebreides  en  vis  villie- 
fyldt  Kræmten  og  den  forfærdelige  nerverystende 
Støi,  han  gjorde,  naar  han  nøs,  —  saa  turde  det 
dog  ikke  være  frit  for,  at  hans  Liv  havde  sine 
skjulte,  hemmelige  Forsænkninger,  hvortil  Jane- 
Mathildes  blide,  men  fast  vogtende  Øine  ikke 
naaede. 

Ikke  saa  at  forståa,  at  han  ikke  af gjorde  sine 
Handeler  uden  at  spørge  sin  hjemme  i  Stuen  raa- 
dende  Halvdel,  heller  ikke  saa,  at  han  gav  nogen- 
somhelst  Forklaring  af  sine  Vota  i  Kommunen; 
dette  hørte  altsammen  under  Rubriken:  ,, Forret- 
ninger"; var  paa  Forhaand  noget,  som  en  Hustru 
havde  en  Ret  til  at  holdes  fri  for. 

Heller  ikke  var  til  disse  Hemmeligheder  at  regne 
den  rolige,  eftertænksomme  Mine,  hvormed  han 
kunde  gaa  med  Skraaen  lunt  dulgt  bag  den  inderste 
Visdomstand,  medens  han  af  og  til  opraad  saa  sig 
om  efter  Udvei,  og  det  saa  pludselig  sydede  henne 
i  Kakkelovnsmundingen  af  en  saftig  Tilførsel  eller 
skjød  en  hastig  lang  Straale  ud  af  et  aabent  Vindu 
eller,  som  en  Gang,  da  Uheldet  var  ude,  Stuepigen 

dukkede  ulykkelig  op  af  Kjældergabet  med  Armen 
fuld  af  Flasker  og  en  brun  Tobakselv  rindende  ned 
over   det  hvide  Forklædebryst. 

Jane-Mathildes  vogtende  Øie  nøiedes  om  Vinte- 
ren med  fra  Vinduerne  at  se  sin  Mands  Smalslæde 
forsvinde  mellem  Træerne  i  Landeveien. 

Bag  Bakken,  hvor  den  svingede,  laa  for  hende 
det  ubestemmelige,  han  fo'r  ud  i,  som  kaldtes  Tøm- 
merhugst og  Skogsaffærer. 

Og  op  af  den  samme  Bakke  dukkede  han  saa 
i  samme  Smalslæde,  undertiden  først  efter  fire,  fem 
Ugers  Forløb  med  et  Ansigt  saa  rødt  og  ophæset 
af  Kulde  og  Veir,  som  det  kunde  været  baade 
frosset  og  tøet  op  igjen.  Her  og  der  paa  Kind  og 
Hage  endnu  gjensiddende  Papirplastre  var  Levnin- 
ger af  Morgenstundens  blodige  Anstrængelser  med 
Barberkniven.  Han  kom  tilgaards  som  Norden- 
vinden med  Sneen  og  Frosten  i  sig  og  behøvede  jo 
en  Del  Dage  for  igjen  helt  at  svinde  ind  i  Hjemmets 
stuelige  Tugt  og  stille,  lavmælte  Tone. 

Det  var  Vanskeligheder,  som  Jane-Mathilde  re- 
gelmæssigen  havde  at  kjæmpe  med;  men  som  hen- 
des sikkre,  sindigt  tøilende  Haand  ligesaa  regel- 
mæssig  beseirede;  —  og  han  var  som  en  taalmodig 
Bjørn  under  Behandlingen. 

Vor  graa  Oldtid  vrimler  af  mystiske  Sagn  om 
Mænd,  der  til  visse  Tider  af  Aaret  skiftede  Ham 
og  førte  en  Varulvetilværelse.  At  de  skulde  hid- 
røre  fra  det  absolute  pure  Hjernespind  uden  nogen 
som  helst  Ild  under  Bøgen,  forekommer  mindre 
sandsynligt.  Naturligere  da  en  nøgtern  Forklaring 
som  den,  at  det  kanske  kunde  være  Ægtemænd,  der 
levede  under  lignende  pressede  hjemlige  Forhold 
som  Jon  Sunde,  —  der  handles  nemlig  i  Begelen 
altid  om  Hustruer  af  en  vis  Bang  og  Magt,  —  og 
hvis  Vildmandsnaturer  periodevis  søgte  sig  Luft 
ved,  som  det  heder,  at  ,, drage  paa  Skogen".  De 
gik   rimeligvis   saalænge   under   heroisk   Tavshed   i 

det  ægteskabelige  Bur,  til  et  Bersærkerraseri  efter 
Friluft  og  med  det  Ulvenaturen  kom  over  dem. 

Med  Slæden  i  ugevis  eftersat  paa  en  af  Hus- 
mandspladsene  oppe  i  Udmarken  levede  Sunde  sit 
Trapper-  eller  Vildmandsliv  i  Skogen  bagom  mange 
Aaser  fra  det,  der  lukkede  Horisonten  for  Jane- 
Mathildes  Vinduer. 

Han  traskede  dagevis  gjennem  Ulænde  og 
Skogsbraater.  Det  gik  over  Moer  og  Myrer  med 
Trug  paa  Fødderne,  hvor  Sneen  laa  for  dyb  og  løs, 
utrætteligt,  saa  Folkene  havde  ondt  for  at  følge 
ham.  Han  fo'r  saa  spræk  som  en  Hest,  der  har 
staat  forlænge  paa  Stald. 

Og,  at  ,, Husbond  sjøl"  nu  var  kommet  paa 
Skogen,  meldte  sig  halve  Fjerdingen  forud  for  ham, 
naar  hans  Skogshuggere  eller  Tømmerkj ørere  henne 
i  en  Teig  pludselig  vak  op  ved  en  ekkogjaldende 
Ordre  eller  et  eller  andet  indigneret  Spørgsmaal 
langt  oppe  fra  Aassiden  om,  hvor  de  havde  Vettet 
sit  henne? 

Han  tog  gjerne  Rast  og  overnattede  hos  et  eller 
andet  Lag  af  Tømmerhuggere  og  frydede  sin  Sjæl 
i  Arbeidsmands  Kost,  Havrebrød  og  Sild  med  en 
Flis  Spegekjød  til,  den  han  skavede  sig  af  Skanken 
med  Tællekniven,  mens  han  sad  og  pratede  paa 
Træstubben. 

Fra  sin  Soveplads  paa  Brisken  1  den  af  af- 
kvistede,  ubarkede  Træer  hyggede  og  med  Mose 
stoppede  Barhytte  reiste  han  sig  med  dem  tidlig 
i  Otten,  medens  Maanen  endnu  kunde  skinne  i 
Frostmorgenen  over  Skaraen  og  de  hvide  Skog- 
aaser. 

Naar  der  saa  var  nøret  paa  Ilden  og  kogt  Kaffe, 
og  Folkene  tråk  de  tofingrede  Uldvanter  paa  sig, 
slængte  Næverkonterne  paa  Ryggen  og  Øksen  paa 
Nakken  for  at  drage  ud  paa  sit  Dagsarbeide,  slog 
han  gjerne  Følge  med  dem  hen  til  det  Skogsnar, 
hvor  der  var  udblinket  til  Hugsten.     Han  stod  saa 

længe  og  saa  paa,  til  han  selv  havde  Øksen  i 
Haanden  og  huggede  og  kvistede  om  Kap  med  den 
ivrigste  Arbeidskar.  Han  var  mere  stolt  af  at  hans 
Næver  endelig  ikke  længere  tog  Vabler  af  Økse- 
skaftet end  af  sit  fineste,   snirklede  Dokument. 

De  gode  Dage  afbrødes.  Skogsfuldmægtigen 
kom  og  meldte  sig  færdig  over  hele  Skogen.  Der 
var  lunnet,  greiet  og  betalt  overalt;  han  stod  reise- 
færdig! 

,,Du  faar  hilse  hjemme  da,  Baardsen!  ...  se 
til  at  faa  snakke  med  Frua  sjøl  og  sige,  jeg  maa 
bli'  her  endnu  en  tre,  fire  Dage,  —  kanske  Lørdagen 
med.  Jeg  maa  en  Tur  hen  i  Bagaasene  først  og 
se,  om  Tørken  har  rørt  ved  Træerne;  det  er  spart 
Tid  at  tåge  det  med  en  Gang  ... 

Men  Du  indser  vel,  min  kjære  Baardsen,"  til- 
lagde han  med  en  lidt  opsat  Mine,  medens  han 
herremæssig  blæste  Tobaksrøgen  op  i  Luften,  ,,at 
en  Mand  som  jeg  kan  være  lidt  forvænnet,  og  at 
det  ikke  kan  være  saa  tiltalende  at  fare  og  vade 
tilknæes  i  Sneen  heroppe  paa  Skogen." 

Baardsen  havde  et  af  de  runde,  rødladne,  skjære 
Ansigter,  som  aldrig  kan  lade  være  at  vise  Me- 
ningen udenpaa.  Han  stirrede  med  en  sand  Faare- 
mine  undvigende  ned  i  Sneen  ... 

Principalen  stod  med  sit  svarte,  skjæggebuskede 
Ansigt  og  Snadden  i  Munden  og  nød  og  saa  efter 
Fuldmægtigen.  De  tre,  fire  Skogsuger  var  ialfald 
tøiet  med  denne  halve  til. 

Jane-Mathilde  vilde  vistnok  trukket  noget  stramt 
paa  Mundvigen,  om  hun  havde  faat  den  oprigtige 
Bekj  endelse  af  sin  Mand,  at  han  ikke  vidste,  han 
havde  havt  herligere  Øieblikke  i  sit  Liv  end  disse 
Kvilestunder  paa  Skogen,  naar  han,  efterat  have 
slidt  sig  baade  vaad  og  tør  igjen,  tog  sig  en  frisk 
Bladtobaksrøg  af  Snadden  enten  inde  i  Barhytten 
med  Knæerne  lunede  imod  Kubbevarmen  eller  uden- 
for  om  Kvælden  i  Solefaldet,  naar  Aftenskjæret  laa 

brandrødt  paa  de  nære  Træstammer,  og  Susen  i 
Skogen  hørtes  som  en  underlig  fjern  Fos. 

Nu!  —  Jon  Sunde  havde  jo  ogsaa  gjennem  de 
fem,  seks  mørke  Krisens  Aar,  da  Tømmerpriserne 
stadig  sank,  havt  andre  Hemmeligheder,  dem  hans 
Hustru  først  fik  vide  om,   da  alt  var  vel  over. 

Det  forbausede  vistnok  Jane-Mathilde,  at  Sunde 
havde  gaat  saa  rolig  med  alt  dette.  Men  det  var 
jo  ,, Forretninger",  og  saadant  hørte  vel  til.  Det 
var  ret  baade  kjærligt  og  vel  betænkt  af  ham  ikke 
at  have  draget  hende  ind  i  det.  Og  desuden,  — 
hvorledes  skulde  hun  med  Ærlighed  kunnet  teet  sig 
i  Forhold  til  deres  Venner  og  al  deres  Selskabelig- 
hed,  medens  alt  stod  i  den  Grad  tvilsomt? 

Ikke  fuldt  saa  stor  Husvalelse  fandt  Sunde  ved 
at  ihukomme  den  Tid,  da  han  gik  der  i  Hjemmet 
og  trommede  paa  Ruderne,  tavs  og  angst,  saa  det 
ordentlig  prikkede  i  Haarrødderne,  hver  Gang 
Posten  kom. 

Medens  Konkurs  og  Ruin  afhang  af,  om  han 
havde  faat  sin  sidste  Veksel  bevilget  i  Banken,  hop- 
pede hans  ældste  Datter,  den  femten-sekstenaarige, 
mærkelig  begavede  Hanna,  glad  ind  i  Stuen;  — 
hun  vidste  aldrig  noget  saa  morsomt  som  Posten! 
...  Hun  dansede  og  holdt  Brevene  paa  Ryggen  og 
spurgte  i  det  længste,  om  han  kunde  gjætte,  om 
der  var  noget  til  ham?  Hun  selv  havde  ikke  faat 
mindre  end  tre  Breve.  Hun  korresponderede  om 
sine  Følelser  med  mindst  ti  Veninder,  for  hvem  alle 
hun  vrængte  sit  Hjerte  som  en  Lomme. 

Jon  Sunde  havde  Nerver  af  Kabeltoug;  men  det 
kan  blive  for  meget  ogsaa  for  den  Sort.  Og,  naar 
hun  trillede  Schumann  inde  paa  Pianoet  eller  fyldte 
Stuen  med  Overveielser  sammen  med  Moderen  i 
Anledning  af  sine  fine  Fornemmelser  af  de  og  de 
Mellemkulører  i  Sammensætningen  af  en  Kjole,  me- 
dens han  gik  der  med  Hænderne  paa  Ryggen  og 
knagede  Fingrene  i  Beraad  med,  om  det  ikke  var 

ærligst  straks  at  sætte  sig  ned  og  skrive  til  Skifte- 
retten, at  han  opgav  sit  Bo,  —  saa  var  der  jo  Øie- 
blikke,  da  hans  Taalmodighed  holdt  paa  at  rakne 
som  et  for  haardt  spændt  Ankertoug! 

Hanna,  som  altid  satte  sin  Villie  igjennem  ved 
Moderen,  fik  det  ogsaa  drevet  til,  at  der  skulde 
gjøres  en  Bytur  i  Sankthans;  hun  havde  saa  fuldt 
af  Grunde  for  det,  baade  Aftaler  og  Løfter. 

Det  var  netop  paa  den  samme  Tur,  det  skulde 
afgjøres  for  Jon  Sunde  inde  i  Banken,  om  han 
skulde  staa  eller  falde.  Det  var  ogsaa  paa  samme 
Tur,  da  han  kom  hjem  til  Hotellet  om  Eftermid- 
dagen  —  som  bjerget  Mand,  Friserne  var  stegne 
og  han  havde  afsluttet  et  stort  afgjørende  Tømmer- 
salg, at  Jane-Mathilde  og  Datteren  havde  faat  den 
Idé,  at  Hanna  til  Sommeren  skulde  i  en  Pension  i 
Schweitz   sammen  med  et  Par  Veninder. 

Den  økonomiske  Lykkesol  skinnede  i  de  følgende 
Aar  desto  rigere  over  de  Sundeske  Affærer;  og  den 
Stil,  hvori  Huset  blev  holdt,  steg  et  Par  Streger 
høiere.  Hans  to  yngre  Døttres  finere  Fornemmelser 
maatte  uddannes  af  endnu  fuldkomnere  Gouver- 
nanter,  dem  han  betragtede  med  en  Følelse  af,  at 
de  med  al  denne  Dannelsens  høiere  Mathematik 
blot  stagede  Børnene,  én  for  én,  altid  længere  bort 
fra  ham. 

Den  yngste  otteaarige  lignede,  modsat  sine 
Søstre,  der  var  lyse,  høit-opskudte  Stråa,  —  paa 
ham.  Bredvokset,  mørkøiet  og  begsort  som  en 
Ravn,  var  hun  Gjenstand  for  en  Kjærlighed,  hvis 
Vælde  sprængte  alle  Hensyn,  saa  Jane-Mathilde 
havde  mangen  bekymret  Time  og  maatte  ofte 
gruble  alvorligt  paa,  hvorledes  hun  ad  Omveie 
kunde  faa  fanget  Barnet  ind  —  op  fra  Fjøset  eller 
Hestene  eller  ned  fra  Høloft  og  Stiger,  hvor  hun 
,, under  sin  Fars  uforstandige  Svaghed"  fik  fare  som 
en  vild  Kat. 

Men ,  som  han  gik  der  tilsyneladende  udenfor 
det  hele,  stod  der  mellem  ham  og  Gouvernanterne 
en  stille  Undervandskamp,  der  egentlig  først  paa 
Krisens  Punkt  naaede  til  Jane-Mathildes  almægtige 
Afgjørelser. 

En  kinkig  Side  var  det  ogsaa,  hvergang  de 
skulde  kjøre  ud  i  Besøg. 

Gouvernanterne  var  nu  blevet  saa  fine,  at  de 
ikke  kunde  bydes  andet  end  Bagsædet;  men  Jon 
Sunde  havde  altid  havt  en  Svaghed  paa  det  Punkt 
og  likte  ikke  for  hele  Bygden  at  sidde  baglængs  i 
sin  egen  Vogn. 

Han  tog  den  Udvei  stadig  at  kjøre  Hestene  selv 
fra  Bukken. 

Dette  var  jo  ogsaa  saa  anderledes  trygt  med 
deres  urolige  Heste,  mente  Jane-Mathilde;  —  kun 
likte  hun  ikke,  at  Vildkatten  altid  skulde  op  ved 
Siden  af  og  allermindst,  at  hun  fik  sin  egensindige 
Villie  frem,  at  kjøre  Tømmerne. 

Og  en  særlig  Forkjærlighed  fik  han  paa  det 
sidste  for  at  lade  Hestene  fare  i  fuldt  Trav  og 
Firspring  udover  Bakkerne.  Han  gløttede  med  en 
vis  lun  Fryd  bag  sig,  medens  Gouvernanten,  den 
uvante  Bydame,  stirrede  bleg  af  Angst  udover  Vei- 
kanten ned  i  Fossedraget,  som  susede  lige  under. 
Hvert  nervøst  Udraab  bevirkede  blot  et  hidsende 
Ryk  i  Tømmerne,   og  Hestene  rendte   ... 

—  Tre  Aar  var  forløbne,  og  Husets  Vidunder- 
barn, den  ældste  Datter  Hanna,  skulde  komme 
hjem. 

Forventningerne  var  store,  og  de  blev  da  heller 
ikke  skuffede. 

Man  var  ganske  opfyldt  af  alle  de  fornemme 
udenlandske  Bekjendtskaber,  hun  havde  stiftet.  Hun 
førte  en  vidtløftig  Korrespondance  med  Veninder 
endog  med  ,,de"  og  ,,von"  foran  Navnet,  saa  hen- 
des  Mor  fandt   det   ikke   forunderligt,    om   det   tog 

nogen  Tid,  før  hendes  Datter  igjen  kunde  trives  i 
dette  hjemlige,  saadan  Omgang,  som  hun  havde 
været  vant  til! 

Samme  Morgen,  som  Jon  Sunde  ikke  ganske 
uden  Knur  betalte  nogle  uventede  voldsomme  Efter- 
regninger,  valgte  den  hjemkomne  Datter  til  at 
klargjøre  en  Smule  ogsaa  sit  Regnskab  med 
ham  om  gjensidig  Ret  og  Pligt;  —  blot  gjøre  op- 
mærksom  paa,  at  hun  ikke  havde  bedt  om  at  faa 
komme  til  Verden;  men,  naar  hun  først  var  der, 
under  deres  Forholde,  kunde  hun  ogsaa  stille  sine 
Krav. 

Efter  denne  Formiddagslekse,  som  Jon  Sunde 
havde  hørt  paa  ganske  rolig,  kun  med  en  stigende 
blaa  Aare  i  Panden,  kjørte  man  ud  paa  de  første 
Visiter. 

Det  var  Kaleschevognen,  som  i  Dag  stod  pudset 
foran  Døren  for  endelig  at  føre  den  saa  meget  om- 
talte Datter  som  voksen,  perfekt  Dame  frem  for  de 
første  Familier  i  Egnen. 

Denne  Gang  placerede  Sundes  brede  Skikkelse 
sig  kort  og  godt  selv  paa  Bagsædet  ved  Siden  af 
Hustruen,  en  Ordning,  som  vakte  en  vis  lummer 
Taushed,  men  som  efter  visse  Mærker  paa  Jane- 
Mathildes  Ansigt  at  dømme  nok  vilde  komme  til 
i  Løbet  af  en  næste  Ind-  og  Udstigning  at  undergaa 
sin  Forandring. 

,, Sidder  Du  ondt,  Hanna?"  begyndte  der  alle- 
rede  nogle   Antydninger   nede   i   Bakken. 

Hannas  Mine  var  overlegen  stille  krænket: 

Præsentere  en  Dame  som  hun  kjørende  bag- 
længs! 

Hun  sad  der  utilpas,  lidt  til  Siden  for  at  bevare 
sin  ny  elegante  Visitdragt. 

Der  kjørtes  en  Stund  under  Taushed. 

,, Hanna  har  just  ikke  faat  nogen  heldig 
Plads,"   forlød   det   igjen.     ,,Hun  kommer   frem   til 

Sorenskriverens  med  sin  ny  Hat  og  Kjole  graa  af 
Støv." 

Sunde  lod  til  udelukkende  at  interessere  sig  for 
Elven.  Den  randt  liden  og  i  dorske  Bugtninger 
imellem  de  høie  Sandmæler  nu  i  Sommertiden;  af 
og  til  kom  der  en  Tømmerstok  —  en  Efternøler  fra 
Flødningen  —  drivende  nedover  med  et  vaadt  Sol- 
blink efter  sig. 

„Hvad  er  det,  Hanna?"  ...  spurgte  Fruen  be- 
kymret. 

Hanna  holdt  lidt  omsvøbsfuldt  paa  med  at  fri 
den  hvide  Skjørtekant  fra  at  komme  i  Berørelse 
med  Sideslaget  af  Skvætlæderet.  Hun  gav  kun 
Moderen  et  megetsigende  klagende  Blik: 

,,Jeg  maa  nok  glide  over  Befordringsmaaden, 
naar  jeg  skal  berette  dem  i  Pensionen  om,  hvordan 
jeg  har  gjort  mine  Visiter  herhjemme.  Jeg  vilde 
ikke,  de  skulde  se  det  for  alt  i  Verden  ...  Det  gik 
rent  ud  ikke  an!" 

,,Far  har  ikke  Tanke  for  andet  end  dette  evige 
Tømmer!"  —  bemærkede  Jane-Mathilde  stramt  en 
Stund  efter,  da  det  lod  til,  at  Virkningen  af  Datte- 
rens Ord  udeblev, 

Hanna  sad  indsvøbt  i  sig  selv  og  saa  vedhol- 
dende resigneret  ud  i  Støvet  til  den  anden  Side;  de 
hvide  Fortænder  bed  i  den  friske  Underlæbe. 

,,Jeg  mener,  Du  ikke  godt  taaler  at  sidde  bag- 
længs  jeg.  Barn?" 

,,Aa  jeg  holder  det  nok  ud  den  Timestid,  vi 
har  igjen.  Paa  Jernbanerne  har  jeg  ellers  bestan- 
dig maattet  bytte  Plads,"  oplyste  hun  mildt  taal- 
modig.  ,,Man  er  altid  opmærksom  mod  Damerne 
paa  de  første  Klasser  og  lar  dem  ikke  sidde  bag- 
længs." 

Vognen  rullede  og  rullede. 

,,Du  er  ganske  bleg,  Hanna!" 

Jane-Mathildes    stramme    Aasyn    var    den    dybt 

krænkede  Hustruværdigheds.  Det  lod  virkelig,  som 
Sunde  slog  sig  rent  døv  i  Dag;  han  var  som  Stok 
og  Sten. 

,,Men  Sunde  da,  Du  ser  jo,  Barnet  faar  ondt, 
hun  taaler  ikke  at  sidde  baglængs!"  udbrød  hun 
ude  af  sig. 

,,Aa,  det  letter  nok,  naar  hun  bøier  sig  udover 
og  blir  Kvalmen  kvit." 

,, Sunde!"  ..:  Det  var  et  Forfærdelsens  Udbrud; 
den  høie  pyntelige  Frue  med  de  graa  Krøller  inde 
i  Hatten  kom  rent  fra  Koncepterne. 

Hendes  unge  forurettede  Kontrabillede  brast 
pludselig  ud  i  hæftig  Graad. 

,,Jeg  vil  bare  sige  Dig,  Hanna,"  dirrede  Sundes 
stærke  Stemme,  ,,at,  holder  Du  ikke  ud  i  Vognen, 
faar  Du  gaa  de  tre  Fjerdinger  ...  For  mine  egne 
Børn  kjører  jeg  ikke  baglængs!  —  Har  jeg  gjort 
mig  til  Nar  for  din  Mor,  saa  er  det  min  Sag;  — 
men  dermed  blir  det  stop. 

Værsaagod,  sig  til,  saa  skal  vi  stanse  Hestene," 
mødte  han  hendes  forbløffede  Ansigt. 

Det  var  blevet  ganske  stille  i  Vognen.  Men, 
da  de  nærmede  sig  Huset  ved  Færgebakken,  ud- 
brød han: 

,,Ser  Du  der,  min  kjære  Hanna!  —  derinde 
gik  min  Mor  og  din  Bedstemor  barbenet;  hun  var 
glad  nok,  om  hun  en  Gang  imellem  fik  kjøre  bag- 
længs til  Kirken  paa  en  Skranglekjærre." 

Landeveisstøvet  begrov  Vognen  med  samt  baade 
Sundes  store  graahaarede  Hoved  og  hans  Damers 
Parasoller  og  strudsbefjedrede  Hatte. 


Det  var  Sundes  det  lange,  hvide,  toetages 
Hus  med  de  høie  Træer  om  og  den  svære  Enge- 
vidde  om. 

Voldene  laa  nu  i  Kvælden  bleggule  med  lange 
Skygger  af  Træer,  Hesjer  og  Gjerder. 

Dagens  besværlige  og  spændende  Visitreise  var 
vel  overstaat,  og  Sunde  stod  i  sin  hjemlige  Frak 
ude  paa  et  Engstykke,  hvor  Høet  netop  var  af- 
slaaet. 

Han  havde  Vildkatten  med  sig.  Hun  ,, stupte 
Kraake"  i  en  Høsaate,  uafladelig  og  uafladelig. 
Sunde  havde  stillet  sig  saa,  at  han  fuldkommen 
friede  den  lille  for,  at  der  kunde  blive  pikket  paa 
Ruden  fra  Dagligstuevinduerne. 

Ubændig,  firskaaren  og  stærk,  glimtede  hendes 
blanke  svarte  Øine  af  den  svedige  Anstrængelse  og 
Forlystelsen  ved  at  stupe  stadig  ypperligere  hoved- 
kuls over  Stakken  og  komme  pustende  og  med 
Haaret  fuldt  af  Høstraa  paa  Benene  igjen. 

Sunde  stod  betænkt  og  saa  til;  han  tyggede  paa 
en   ordentlig  Tobaksbus  ikvæld. 

Hanna  kom  spaserende  opefter  Veien  læsende 
paa  et  Brev.  Hun  overholdt  nøiagtig  Pensionsreg- 
lementet,  der  paabød  regelmæssige  Aftenture. 

,, Hanna  kom  hid,"  skingrede  det  fra  Vildkatten, 
—  ,,kom  hid,  skal  Du  se,  —  over  to  Høsaater  paa 
hverandre!"  ... 

Hanna  stod  lidt;  men  det  var  altfor  betænkelig 
vaadt  i  Græsset  for  hendes  Tøies  Sko. 

,,Jeg  har  havt  Brev  fra  Lovise  von  Decke," 
meldte  hun,  idet  hun  fortsatte  sin  Gang  opover  til 
Havetrappen.  ,,Jeg  har  ventet  saa  grulig  paa  det, 
mere  end  jeg  kan  fortælle.  Hun  har  havt  en  saa 
mageløs  deilig  Jernbanereise  til  Hamburg,  men 
havt  det  mindre  godt  over  Nordsjøen,  da  hun  har 
været  lidt  for  søsyg,  —  hun  er  saa  uhyre  tendre. 
Men  hun  har  dog  set  Solen  gaa  ned  i  Havet.  Hun 
beskriver  det  saa  vidunderlig!  ...  Hun  sender  en 
saa  udtrykkelig  Hilsen  til  mine  Forældre,  som  hun 
saa  usigelig  gjerne  vilde  lære  at  kjende." 

,,Jasaa!"  lød  det  tørt  ...  ,, Frøken  von"  — 
Der  laa  et  sørgmodigt  Misnøie  i  det  Blik,  hvor- 
med han  saa  efter  hende. 

yar  det  Snobben  i  ham  selv,  —  den  Fantasi- 
befangethed  for  det  fornemme,  der  havde  bøiet  hans 
egen  staute,  fri  Skikkelse  ind  i  smaa  Former,  — 
som  Jon  Sunde  kjendte  igjen  hos  Datteren?  — 


SUSAMEL 

Jeg  erindrer  godt  den  første  Gang,  jeg  som 
Gut  paa  Tromsø  hørte  om  Susamel;  —  der  stod 
som  en  Skræk  i  Luften  om  det  Navn,  og  jeg 
vil  fortælle  det,  som  det  staar  for  mig  fra  Gutte- 
dagene. 

Det  var  i  Russetiden,  det  vil  sige,  den  Tid  af 
Sommeren,  da  Havnen  laa  fuld  af  Russelodjer.  I 
de  lyse  Aftener  gik  Russerne  i  Klynger  gjennem 
Gaderne  med  sine  Huer  og  lange  graa  Talarer  og 
sang  firstemmig.  De  skrællede  og  spiste  paa  Sop, 
som  de  havde  fundet  oppe  paa  Øen,  og  som  vi 
Børn  ansaa  for  ubetinget  giftige  for  andre  end 
Russere. 

Under  den  fatamorgana-agtige  Lysvirkning  der 
nord,  hvor  man  kan  tåge  en  Knappenaal  op  eller 
læse  ved  Midnatssolen,  kunde  den  bjerkbevoksede, 
af  Landsteder  overstrøede  0  med  Byens  Huse, 
Havnen,  Fartøierne  og  Fjeldet  paa  den  modsatte 
Side  i  en  saadan  Aften  speile  sig  ned  i  det  blanke 
metalgrønne  Sund,  som  om  hele  Landskabet  hang 
i  klar,   gjennemsigtig  Luft. 

Udenfor  Bryggerne  laa  en  Skov  af  tremastede 
blaa,  grønne,  hvide  Russelodjer,  førte  af  Bogda- 
noffer,  Wassilieffer  og,  hvad  nu  alle  Skipperne  hed, 
medens   Bryggeplankerne    var    hvide    af    Rugmelet, 

Jonas  Lie :    Samlede  Værker.     VII.  ^ 

som  hele  den  travle  Dag  lossedes  ud  i  Matter  og 
heisedes  ved  Vindespil  op  i  Paklofterne. 

Ombord  i  disse  Fartøier  fandtes  mange  rare 
Ting.  Der  var  en  gul,  haard  Kage,  som  hed  ,,Pre- 
nika",  og  som  kunde  kjøbes  to  for  en  Kobberkopek, 
naar  vi  paa  vort  gutter ussisk  raabte:  ,,Prenika 
kopum!"  —  og  der  var  sibiriske  Nødder  at  faa  til 
Foræring.  Paa  Bordet  i  Kahytten  laa  Helgenka- 
lendere  med  røde  Bogstaver  i  for  hver  Helgens 
Navn.  Dernede  gik  underlig  klædte  Russekoner, 
som  skjænkede  The  af  blanke  snurrende  Messing- 
maskiner,  og  paa  Kahytsvæggen  ved  Murovnen 
—  ,,Pjætskaen"  —  hang  ikke  mindre  underligt 
maiede  St.  Nicolausbilleder  med  brændende  Lys 
foran. 

Undertiden  såas  Billedet  ogsaa  fæstet  i  Mands- 
høide  til  Masten.  Man  sagde,  at  Grunden  var  den, 
at  Skytshelgenen  underveis  havde  maattet  tampes 
til  at  give  gunstig  Vind,  efterat  Mandskabet  først 
i  tre  Dage  med  Vokslys  og  Røgelse  havde  søgt  at 
faa  ham  til  det  med  det  gode. 

Jeg  nævner  alt  dette,  fordi  der  ombord  i  Bog- 
danoffs  Lodje  tilfældigvis  blandt  andre  Mærkvær- 
digheder  ogsaa  skulde  være  en  firkantet,  brun 
Bjørnunge,  der  gik  og  legte  ombord  som  en  Skibs- 
hvalp. 

Jeg  sad  paa  Rælingen  og  strakte  for  Spøg  Fod- 
spidsen  ned  til  dens  Gab,  —  saadan,  som  man 
undertiden  kan  falde  paa  at  gjøre  det  med  en 
legende  Hund,  der  nok  kan  tåge  Foden  mellem 
Tænderne,  men,  som  man  véd,  ikke  for  Alvor  klem- 
mer til. 

Bjørnen  var  imidlertid  ingen  Hund.  Den  bed 
roligt  gjennem  Støvlen,  og  jeg  husker  endnu  den 
Dag  idag  den  Fornemmelse. 

Udover  Natten  laa  jeg  vaagen  i  Saarfeber,  pla- 
get  af   en   og   anden   i   Værelset   tonende   Myg,    og 

saa  paa,   hvorledes   den   matte,   varmeløse   Nattesol 
gav  Figurerne   Liv   i  Rullegardinet. 

Nede  i  Gaden  hørtes  der  en  Stund  Russesang, 

—  siden  blev  der  forvirret  Støi  og  Skrig  og  en  hel 
Sammenstrømmen    af    Mennesker. 

Alt,  hvad  jeg  den  Nat  fik  rede  paa,  var  de 
hviskende  Ord  til  vor  Barnepige  af  Stuepigen,  som 
havde  været  ude  for  at  under søge: 

—  ,,Det  er  Susamel! nu  har  de  arresteret 

ham!    ...    De   bærer    Russerne    ombord    paa    Stiger; 

—  de   er   ihjelslagne    ...    tre   Stykker   og   én   Ham- 
burger!" 

Og  saa  satte  de  sig  til  at  græde  sagte  i  For- 
klæderne  begge  to  for  ikke  at  forskrække  mig,  som 
de   skiftevis  skulde  vaage   over. 

Nogle  Dage  efter  hed  det,  at  der  havde  været 
Forhør,  og  at  Susamel  derunder  til  og  med  havde 
vendt  op  og  ned  paa  Byfogdens   Søn. 

Dette  sidste,  vidste  jeg  nu,  var  Snak;  thi  jeg 
var  selv  Byfogdens  Søn;  men  det  var  sandt,  at  han 
var  bleven  mulkteret. 

Susamel,  som  hoede  henne  i  Balsfjorden,  havde 
havt  en  Tønde  blank  Levertran  med  sig  i  Baaden. 
Den  tog  han  nu,  saa  tung  den  var,  op  paa  Skul- 
deren og  bar  den  gjennem  Byen  op  i  Boden  til 
Kjøbmand  Meyer  for  at  faa  Penge  til  Øvrigheden. 
Men  gamle  Meyer,  som  var  Jyde,  havde  sagt,  at 
han  havde  ,,slaaets  som  en  Karl,  i  Sandhed  til 
Fædrelandets  Ære!"  —  og  havde  betalt  Mulkten  for 
ham. 

Jeg  fik  desværre  dengang  endnu  ikke  se  Susa- 
mel; men  Historiens  sande  Detailler  fik  jeg  vide 
nøiagtigere  end  nogen  af  Brændevinshandler  Kiels 
egen  Søn,  som  var  min  Ven  og  Klassekammerat 
paa  Middelskolen.  Han  havde  set  paa  hele  Ti- 
den, medens  man  sloges  i  og  udenfor  hans  Fars 
Butik. 

Boden  og  Pladsen  udenfor  havde  været  fuld  af 
Russere.  Der  havde  desuden  været  et  Par  Tyskere 
fra  et  Fartøi,  som  hed  eller  var  fra  Blankenese, 
samt  nogle  norske,  —  dog  hidtll  uden  Spor  af 
Ufred.  Saa  var  Arne-Noras  Broder  kommet  dan- 
sende snart  paa  det  ene  Ben  og  snart  paa  det 
andet,  brautende  og  fuld  hen  paa  Pladsen  med  sine 
Boksemanerer  og  sit  ravgale   engelsk: 

—  ,,God  dam  you  heel  you  hogger!"  og  ,,come 
'long  he  —  en!"  ... 

Det  var  en  ganske  spinkel,  blaableg  Fyr  al- 
deles uden  Kræfter,  og  den  syttenaarige  Søster 
havde  grædende  holdt  paa  at  trække  ham  hjem- 
over. Men  det  gjorde  kun,  at  han  blev  endnu  hid- 
sigere  paa  Klammeri.  Saa  havde  én  af  Russerne 
inde  i  Butiken  fornærmet  Arne-Nora,  der  med  et 
Skrig  fløi  op  ad  Trappen  og  gjemte  sig  paa  et 
Loftkammer,  hvis  Dør  hun  fik  stængt  i,  og  saa 
havde  man  pludselig  delt  sig  i  to  Partier:  de  norske 
og  de  fremmede,  der  vilde  storme  Trappen. 

Der  vankede  haarde  Slag,  og  de  norske  laa 
under.  Men  Kiels  Søn  havde  imidlertid  med  megen 
Raadsnarhed  løbet  hen  til  Susamel,  som  han  vidste 
netop  var  kommet  den  Aften  og  havde  Nattelogis  i 
Wagels  Bondestue. 

Da  Susamel  kom  og  hørte  Arne-Noras  Angst- 
skrig,  havde  han  med  et  Sæt  rendt  alt  omkuld  i 
Trappen  for  at  se,  hvordan  det  forholdt  sig,  og 
derpaa  begyndt  at  rydde  først  Loftet  og  siden  Bu- 
tiken paa  en  saadan  Maade,  at  nogle  bagefter  blev 
baarne  ned  til  Bryggen  paa  Stiger,  og  at  man 
troede,   der  var  begaaet  Mord   ... 

,,Men  Russerne  kan  livne  op  som  Fluer;  de 
dovner  bare  af!"  —  forsikkrede  Jens  Kiel  mig  med 
en  Mine,  som  om  han  kun  anførte  en  gammel 
kjendt  Erfaringssandhed. 

Russerne  havde  tilslut  fiygtet  ud  af  Loftsvin- 
duerne    og    ned    paa    Tørvetaget,     og    Butikdøren 

hang  om  Morgenen  kløvnet  og  skjæv  paa  den  ene 
Hængsel. 

Da  Susamel  førtes  i  Arresten,  havde  Arne-Nora 
gaat  og  grædt  bagefter.  Hun  fulgte  ham  lige  til 
Porten;  men  han  havde  ikke  villet  se  paa  hende. 

,,Jeg  skal  sige  Dig,  hvad  der  var  iveien"  — 
sagde  Jens  Kiel  hemmelighedsfuldt.  ,,Deroppe  i 
Aflukket  inde  i  Krogen  fandt  han  Krambodsvenden 
hos  Wagel,  ,,vakkre  Jakvist",  Du  véd.  Hun  havde 
tåget  ham  ind  for  at  bjerge  hans  Liv,  da  Rus- 
serne var  efter  ham  i  Trappen,  og  han  var  saa 
ræd,  da  Susamel  kom,  ganske  graa  i  Ansigtet! 
Det  er  ham,  som  gaar  og  drikker  Arne-Noras  Bror 
fuld  om  Aftenen,  for  at  Arne-Nora  skal  komme  ned 
og  hente  ham.  Han  er  forlibt  i  hende.  Men,  — 
Susamel  kan  tåge  ham  paa  strak  Arm!" 

Susamel  var  bleven  Menigmands  og  Gutternes 
Helt  og  Skræk,  og  der  havde  lavet  sig  op  de  mest 
fantastiske  Historier  om  ham. 

Han  hoede,  hed  det,  paa  et  Næs  inde  i  Bals- 
fjorden,  hvor  hans  Fisk  hang  paa  Hjeld  nedover 
Jordet  foran  Stuen,  og  ,,hvor  ingen  turde  lægge 
til  med  Baad,  —  han  taalte  ikke  et  Liv!"  Han  var 
saa  stærk,  at  han  alene  havde  lagt  Ankeret  hen 
over  Lugen  paa  en  hollandsk  Kof,  hvor  de  havde 
fornærmet  ham,  og  han  kunde  selvfjerde  sætte  en 
Fembøring  i  Våndet.  Henne  i  Udhavnene  havde 
han  rj^ddet  Russelodjer  den  ene  Gang  efter  den 
anden  og  gjort  rene  Vidundere  i  Finmarkshavet  for 
at  bjerge  Folk,  idet  han  engang  endog  midt  i  Sjø- 
raaket  havde  seilet  tværtover  Hvælvet,  hvor  de  sad, 
og  løftet   dem  indenbords. 

Sine  største  Bedrifter  havde  han  dog  udført 
under  Lofotfisket,  dengang  Nordlændingen  sloges 
med  Ranværingerne  om  Fiskepladsene.  Hvor  Ran- 
væringen kom  Susamel  iveien,  blev  der  straks 
Basketag.     Det  var  bare  enten  afveien  eller  slaas! 

—  og  efter  et  Par  Vintre  stod  Skrækken  af  Susamel 
fra  Vær  til  Vær.     Selv  var  han  Kvæn. 

—  Efter  hin  Nat  med  Russeslagsmaalet  saa 
jeg  Susamel  oftere;  men  vovede  ikke  at  nærme 
mig  ham.  Dette  skede  først  en  Tid  efter  og 
netop  i  Dagene,  før  jeg  hørte,  at  han  var  bleven 
forlovet. 

Det  var  en  Eftermiddag.  Han  sad  i  pyntelige 
blaa  Vadmelsklæder  med  nye  Skaftekomager  og 
Blankhat  i  det  hede  Veir  nede  i  sin  Baad  ved 
Bryggen.  Han  havde  blaaligt-sort  Haar,  som  faldt 
tværklippet  over  en  bred,  smuk  Pande  med  stærke 
Bryn  og  blaa  Øine.  Man  kunde  se  paa  selve  An- 
sigtet,  at  det  tilhørte  en  stærk  Mand.  Han  var 
neppe  tre  Alen  høi,  men  overordentlig  skulderbred 
og  sværbygget.  Han  sad  stille  paa  Toften  med 
Fødderne  en  paa  hver  Side  af  Kjølvandet,  og  saa 
saa  betænkt  ud,  medens  han  ludede  sig  forover. 

Med  Barnets  Modtagelighed  for  Indtryk  syntes 
jeg,  der  laa  noget  smertefuldt  i  hans  Mine  og  til- 
lige,  da  han  saa  op  paa  mig,  at  han  vist  maatte 
være  saa  uden  Maade  god  og  snil  i  Grunden. 

Han  gav  mig  en  blaa  Fiskekrog,  og  jeg  vovede 
da  som  et  Udtryk  for  min  Tilnærmelse  at  trække 
i  Baadfæstet  og  derpaa  at  tale  til  ham.  Jeg 
spurgte  ham  blandt  andet,  om  det  var  sandt,  at 
han  havde  reddet  saa  mange  Mennesker  i  Finmarks- 
havet? 

,,Aa  ja  ...  en  og  anden,"  —  sagde  han.  — 
,,En  faar  altid  Lov  til  at  seile  sin  egen  Baad  i 
Spik  ...  der  mulkterer  ingen  én  for  det!" 

Jeg  følte,  der  laa  en  bitter  Mening  under  dette 
Svar. 

,, Susamel,"  —  sagde  jeg  —  ,,faar  jeg  Lov  til  at 
komme   i  Baaden  til  Dig?" 

,,Tør   Du?"  —  spurgte   han  smaaleende. 

Jeg  sprang  pludselig  over  paa  Toften  til  ham 
...   ,,Ja  vist  tør  jeg!" 

Og  fra  den  Stund  var  vi  to  fuldgode  Venner. 

Arne-Nora  var,  som  jeg  bedst  erindrer  hende, 
en  lidt  opiøben  spæd,  femten— sekstenaarig  Pige  i 
blaastribet,  falmet  Kjole,  -som  sad  daarlig  hægtet 
i  Ryggen,  og  som  oftest  paafærde  blandt  Gutterne, 
som  fiskede  Mort  nede  ved  Bryggerne. 

Der  var  elendige  Forhold  hjemme,  —  baade  Fa- 
deren og  Moderen  dråk. 

Jeg  ser  hende  endnu  staa  og  hænge  over  Ræk- 
værket  med  det  lyshaarede  ivrige  Hoved  og  se  ned, 
medens  Mortestimerne  gik  over  den  grønlige  Sand- 
grund  med  Tangflekkerne  i,   og  Gutterne  fiskede. 

Stimerne  gik  ofte  saa  tæt,  at  Lintraaden  med 
Angelen  en  Stund  laa  nede  paa  Ryggen  af  dem 
uden  at  synke  igjennem.  Naar  der  saa  kom  en 
enkelt  liden  Torsk  svømmende  med  smaa  rolige 
Slag  af  Spolen  ind  imod  de  grønskeklædte  Søbod- 
stolper,  opstod  der  Feber  blandt  os,  og  da  kunde 
hun  være  den  første  til  at  klattre  ud  paa  Sten- 
karret  for  at  fiske  den. 

Af  og  til  plagede  de  voksne  Krambodsvende 
hende,   saa  hun  maatte  rømme  bort. 

Man  kaldte  hende  en  Gutteflokse,  men  nok  med 
mindre  Ret;  —  det  var  bare  saa  leit  for  hende  at 
være  hjemme  og  saa  morsomt  dernede  ved  Bryg- 
gerne, og  saa  var  hun  saa  godslig  og  umistænk- 
som,  at  hun  ikke  tænkte  synderlig  ved  det,  som 
andre   kanske  tænkte   altfor  meget  ved. 

Hvorledes  det  nu  var  eller  ikke  var,  saa  havde 
hun,  —  det  var  Aaret  før  hint  Russeslagsmaal,  — 
gaat  hjemmefra  en  Sommernat,  da  der  havde  lig- 
get et  slemt  Hus  mellem  Forældrene,  og  sat  sig 
alene  hen  at  fiske  i  Wagels  Bryggetrappe,  som 
egentlig  ikke  var  en  Trappe,  men  en  glat,  grønsket 
Stige. 

Da  Susamel  i  Gryet  ved  Tretiden  kom  roende 
ind,  havde  han  fundet  hende  i  Våndet,  og  det  saa 
ud,  som  om  hun  havde  ligget  der  længe.     Om  hen- 

des  Lillefinger  var  viklet  en  hvid  Lintraad,  og  i 
Enden  af  den  laa  en  Marulk,  som  havde  bidt  paa 
Knappenaalsangelen  og  rykkede  frem  og  tilbage  i 
Våndet,   saa  at  Haanden  rørte  sig. 

Susamel  havde  bragt  hende  op  paa  Bryggen  og 
arbeidet  med  hende  med  sine  stærke  Kræfter  i  et 
Par  Timer  og  pustet  Aande  i  hendes  Bryst,  til  der 
endelig  kom  Liv,  og  derpaa  baaret  den  dødblege 
Pige  hjem  paa  sine  Arme. 

Han  veg  ikke  fra  hende  den  hele  Formiddag, 
men  sad  der  og  stønnede  af  og  til  —  sagde  man, 
—  som  et  Berg,  indtil  hun  kom  til  sig  selv 
igjen. 

Det  var  derfra,  han  kjendte  hende.  Men  op 
i  Stuen  til  hendes  Forældre  vilde  han  nødig  gaa, 
og  saa  kom  hun  oftere  ned  paa  Bryggen  og  snak- 
kede iDed  ham,  —  og  hin  Eftermiddag,  han  sad 
saa  pyntet  i  Baaden,  ventede  han  hende  nok. 

Hun  kom  da  ogsaa  en  Stund  efter  nedover 
med  en  Tine  i  Haanden  og  et  nyt  lidet  rød- 
tærnet  Silketørklæde  om  Halsen,  der  var  meget 
klædeligt. 

Hun  blev  staaende  en  Stund  paa  det  næst 
nederste  Trin  i  Bryggetrappen;  men,  da  hun  vilde 
aflevere  Tinen,  hjalp  han  hende  op  i  Baaden,  hvor 
hun  satte  sig  paa  en  af  Tof terne  lige  over  for 
ham.  Der  blev  en  Pause,  og  saa  begyndte  hun 
at  spørge  ham,  naar  han  igjen  skulde  ud  paa 
Fiske? 

,,Aa,  det  bliver  længe  til,"  mente  han,  —  ,,vi 
skal  nu  først  være  hjemme  i  hele   Sommer." 

,,Din  Bror  sagde  sidst,  at  der  var  saameget 
Løv  og  Bær  i  Fjeldet  derinde  i  Balsf jorden  ...  Jeg 
har   aldrig   været   i   Fjeldet,"   vedblev   hun.    — 

,,Har  Du  Hest,   Susamel?"   faldt  jeg  ind. 

,,Ja,  en  rød  en,  som  Du  skal  faa  se.  Jeg  har 
en  liden  Sommerbod  oppe  ved  Fiskeløsvandet,  did 
skal   Du   faa   ride." 

,,Er  der  da  slet  ingen  Fisk  i  det  Vand?" 

,,Aa  det  er  bare  Snak  med  den  Fiskeløsheden. 
Jeg  trækker  store  Ørreter  der.  Og  saa  er  der 
Multebær  paa  Myren  —  til  Dig,  Nora!  Det  var  af 
dem,  Du  fik  nu." 

,,Saa   Du   har   en   Hest,    Susamel?"    sagde   hun. 

,,Jeg  har  gjort  en  Sadel  istand  til  den." 

,, Sadel!"   raabte  jeg  enthusiastisk. 

,,Aa,  —  jeg  skal  lave  en  anden  til  Dig,  dette 
er  en  Kvindfolkesadel  ..." 

,,Skal  Nora  derud  da?" 

,,Jeg  véd  ikke,"  sagde  han  og  bøiede  sig  ned 
og  lukkede  op  en  liden,  rund  Tine,  hvori  han  søgte 
efter  noget.  ,,Det  faar  komme  an  paa  hende  selv, 
jeg  vil  nok  gjerne  have  hende  did;  ...  men  saa  kan 
det  hænde,  hun  ikke  liker  sig." 

Han  tog  op  en  Brystnaal  og  stak  den  i  Knu- 
den  paa  hendes  Silketørklæde,  og  hun  blev  spru- 
dende  rød. 

,,Vil  Du  have  den  til  det  vakkre  Tørklædet, 
Nora?"  spurgte  han  med  en  egen  Betoning. 

,,Du  faar  snakke  med  dem  derhjemme,  —  jeg 
vil  nok,  Susamel!"  svarede  hun  underlig  stilfærdigt 
og  saa  ned. 

Hvorfor  hun  ikke  kunde  sige:  ,,Ja"  —  til  Bryst- 
naalen  med  engang,  og  hvorfor  han  pludselig  tog 
hende  saa  glad  i  Haanden  og  tråk  hende  til  sig, 
forstod  jeg  ikke;  men  hun  fo'r  med  ét  hastigt  ud 
af  Baaden  og  op  i  Trappen,  og  saa  saa  forfjamset 
ud.  Jeg  har  aldrig  set  et  Menneske  saa  rød  i  mine 
Dage. 

,,Saa  kommer  jeg  paa  Søndag!"  lo  han  og  saa 
op  paa  hende  lysende  fornøiet. 

,,Ja,  Susamel;  men  —  Du  alene!  ...  ikke  din 
Brorkone." 

Jeg  undrede  mig  fremdeles  over  alle  de  Op- 
hævelser,  de  gjorde,  og  fik  i  det  samme  Øiet  op 
for,    at   der   var   noget   vakkert   ved   hendes   Nakke 

og  den  lette,  elastiske  Maade,  hvorpaa  hun  bar 
sin  smale  Figur,  idet  hun  gik  opefter  Bryggen. 
Susamel  fuldstændiggjorde  Indtrykket,  idet  han  paa 
sit  bibelske  Sprog  sagte  og  med  et  ubeskriveligt 
Udtryk  udtalte  efter  hende: 

,,Hun  er  som  en  Dans  i  Mahanain!" 

,,Er  det  sandt,  at  Du  har  tåget  et  Skibsanker 
og   lagt   paa   Lugen,    Susamel?"    spurgte   jeg. 

,,Er  Du  gal!  ...  Men  her  skal  Du  se!"  Og  saa 
begyndte  han  at  huske  mig  op  og  ned  i  Luften, 
som  om  jeg  kunde  være  et  to  Aars  Barn.  Han 
var  aldeles  overgiven  og  syntes  i  Forlegenhed  for 
at  finde  paa  noget  at  give  mig.  Endelig  tog  han 
op  en  irret,  svær  russisk  Kobberslant,  hvori  Pilene 
laa  paa  kryds,  og  begyndte  at  skure  den  blank 
til  mig. 

,,Vil  Du  have   den?" 

Den  var  altfor  fristende;  den  skulde  naturligvis 
bankes  hul  til  at  slaa  Klink  med,  og  saa  modtog 
jeg  Pengen  og  fik  Skjænd  for  det,  da  jeg  kom 
hjem. 

—  Susamel  kom  nu  oftere  til  Tromsø,  snart 
alene  i  sin  Sekstring  med  Tørfisk  eller  andet  i, 
snart  i  Følge  med  sin  Stedbroder,  som  hoede  i 
Nærheden  af  ham  inde  i  Balsfjorden,  og  dennes 
Hustru,  Kaisa,  der  nok  var  adskillig  underfundig 
af  sig. 

Det  var  en  høi,  mager,  slankvokset  Kvænkone 
i  sort  Hue,  som  gik  saa  langsomt  og  pent.  Hun 
var  vakker;  men  Ansigtet  med  den  lave  Pande  og 
den  lidt  sammenknebne  Mund,  hvorom  der  laa  et 
eget  selvkjærligt,  ikke  let  udgrundeligt,  Smil,  var 
ikke  godt. 

Kaisa  og  hendes  Mand  tilhørte  en  af  de  reli- 
giøssværmerske  Sekter  der  nord,  en  Retning,  hvor- 
til ogsaa  Susamel  oprindelig  hørte  og  efter  Udløbet 
af  sin  Slagsmaalsperiode  igjen  heldede,  saavidt 
hans  Natur  tillod   det. 

Hun  og  hendes  Folk  holdt  til  i  Bondestuen  hos 
Wagel;  og  hun  havde  engang  faat  det  meget  travlt 
med  at  omvende  eller  præke  for  Kjøbsvenden  der, 
Jakvist.  Men  af  ham  høstede  hun  kun  overgivne 
Svar   og   alskens   Drillerier. 

Der  var  tillige  ondskabsfulde  Tunger,  som 
sagde,  at  Grunden,  hvorfor  hun  altid  fik  sig  sin 
Kaffe  der  i  Baggaarden  og  holdt  saa  til  der,  var 
den,  at  hun,  uagtet  alt  udover  sine  mere  unge  Aar, 
rent  havde  forgabet  sig  i  Jakvist,  der  var  en  usæd- 
vanlig smuk  ung  Mand  med  et  sjeldent  ravnsort 
Haar,  som  krøllede  og  kringlede  sig  om  Panden. 
De  paastod,  at  hendes  smaa  brune  Kvænøine  lyste 
og  spillede,  bare  hun  saa  Jakvist,  og  at  hun  havde 
lagt  Arne-Nora  for  Had,  fordi  han  gjerne  søgte  at 
komme  til  at  fjase  og  snakke  med  hende. 

Kaisa  fik  fra  nu  af  altid  saa  travlt  med  at 
formane  Arne-Noras  Forældre,  dels  i  Anledning  af 
deres  egne  bekjendte  Skrøbeligheder,  dels  af,  at  de 
lod  Datteren  gaa  saa  aldeles  uden  Tugt  og  Kontrol. 
Altid  havde  den  pene  Kone  opsnappet  et  og  andet, 
som  hun  havde  at  holde  sig  til,  og  der  gik  Snak 
nok  om  Susamels  Forlovelse,  og  at  hans  Brorkone 
Kaisa  ikke  likte  Partiet. 

Det  største  Anstød  kom  imidlertid,  da  Arne- 
Nora  og  nogle  andre  Piger  havde  været  ude  med 
hendes  Broder  paa  en  Fisketur  i  Sundet,  og  det 
havde  endt  med,  at  de  deltog  i  Dansen  henne  paa 
Storstunæsset,  hvor  der  holdtes  Sammenskudslag. 

Susamels  Brorkone  vilde  have  hørt,  at  ,,vakkre 
Jakvist"  ogsaa  var  der  den  Aften,  og  hun  forlangte 
nu  myndigt,  at  Forældrene  herefter  aldrig  skulde 
sende  hende  ned  i  Boden  hos  Wagel  for  at  kjøbe. 
Hun  havde  endt  med  fra  Dørstokken  at  udtale,  at 
„der  gik  Rygter  nok  om  Ugudelighed  og  Dans,  og 
Susamel  skulde  nok  blive  varet!" 

Det  var  dem,  som  mente,  at  det  bare  var  Skin- 
syge  i  Anledning  af  Jakvist. 

Arne-Nora  opdagede  gjerne  Susamels  Baad 
langt  ude  i  Sundet  og  stod  da  paa  Bryggen,  naar 
han  kom.  Men,  naar  Brorkonen  var  med,  modtog 
hun  ham  ikke,  og  det  var  vel  dette,  Susamel 
skjønte.  lalfald  fulgte  Kaisa  i  den  senere  Tid  ikke 
med  ham. 

Som  Susamels  specielle  Ven  nød  jeg  den  mel- 
lem  Gutterne  høist  misundte  Ære  frit  at  turde 
sidde  og  fiske  fra  Bagskotten  af  hans  Baad.  Og 
en  Eftermiddag,  jeg  sad  saadan,  kom  Arne-Nora 
nedover. 

Som  hun  gik  udover  den  lange  Brygge,  der 
var  indklemt  mellem  Søhusene,  saa  hun  pludselig 
lattermildt  op  til  nogen  tværtover  oppe  i  Søboden; 
men  hun  vendte  øieblikkelig  Hovedet  om  til  den 
anden  Side   og  blev  meget  alvorlig. 

Jeg  vidste,  det  maatte  være  Jakvist,  som  jeg 
før  havde  set  staa  oppe  i  den  øverste  Aabning  i 
Wagels  Pakbod  og  modtage  Tørfisk,  og  det  fore- 
kom mig  tillige,  som  om  han  kastede  noget  ned 
til  hende,  der  imidlertid  gik  over  Bryggen.  Jeg 
tænkte  mig,  at  det  var  et  Stykke  Kandissukker; 
men  hun  saa  ikke   efter  det. 

Idetsamme  hørte  jeg  bagom  mig  et  hæst, 
hæftigt: 

,,Afveien,  Gut!" 

Susamel  havde  reist  sig.  Hans  Ansigt  var  jord- 
graat  og  blegt,  og  han  var  slig  at  se  til,  at  jeg 
forfærdet  fo'r   ud   af   Baaden   og  lige   hjem. 

Hvad  der  skede,  fik  jeg  først  rede  paa  siden 
af  Folk,   som  havde  staat  og  set  paa. 

Da  hun  kom  i  Trappen,  havde  han  skaaret 
Baadfæstet  af  med  Kniven.  Men,  da  han  tog  det 
første  Aaretag  for  at  ro  hjem  fra  hende,  havde 
hun  sprunget  efter  ud  paa  Stenkarret  ved  Bryggen. 
Der  gled  hun  og  slog  sig  i  Hovedet;  men  alligevel 
havde  hun  reist  sig  og  strakt  ud  Hænderne  og 
raabt   aldeles   vildt   hjerteskjærende    efter    ham:    — 

„Susamel!  Susamel!"  ...  indtil  hun  igjen  faldt  om 
og  blev  liggende   der  paa   Slenene. 

Susamel  lod,  som  om  intet  var,  og  roede  bare 
lige  fast  udover. 

Men,  da  hun  ikke  reiste  sig,  kom  han  atter 
paa  andre  Tanker  og  roede  igjen  indover  til  Sten- 
karret,  hvor  hun  laa.  Han  havde  tåget  hende  op 
i  Baaden  til  sig  og  vasket  Saaret  i  Hovedet  med 
Vand,  og  hun  havde  lagt  sig  op  til  ham  og  grædt 
og  hulket  uden  Ende,  saa  der  var  nok  blevet  en 
Forligelse  mellem  dem. 

Samme  Aften  havde  han  gaat  med  hende  op 
til  Præsten  for  at  faa  Lysning,  medens  hun  endnu 
gik  med  Tørklædet  forbundet  om  Hovedet. 

En  Maaneds  Tid  efter  giftede  han  sig  med  hende 
i  Tromsø  Kirke.  Han  kom  med  to  af  sine  Brødre 
og  sin  Brorkone,  og  de  gik  med  Bruden  lige  fra 
Altret  ned   i  Baaden. 

Det  ansaas  nu  omtrent,  som  om  Arne-Nora  var 
bleven  bortført  af  et  eller  andet  Uhyre.  Der  var 
ialfald  ikke  en  Pige  paa  Tromsø,  som  vilde  vovet 
at  gaa  hendes  Gang,  endda  Susamel  var  bekjendt 
for  at  staa  sig  meget  godt. 

En  Maaneds  Tid  efter  kom  Susamel  fin  og 
pyntet  med  Blankhat,  Silketørklæde  og  hvid  Krave 
op  i  Kjøkkenet  til  os.  Han  havde  med  sig  et 
prægtigt  Fiskesnøre  med  Jernsten  og  to  Kroge  og 
forespurgte  sig,  om  han  fik  Lov  til  at  forære  mig 
det.  Det  blev  indvilget,  og  jeg  glemmer  ikke  min 
Overraskelse,  da  jeg  kom  hjem  fra  Skolen  og  saa 
ham  sidde  i  Forstuen  med  en  Dram  og  Kage  paa 
et  Bord  foran  sig,  og  min  forstandige  Moder  i  en 
meget  alvorlig  Samtale  med  ham. 

Dette  var  Forsoningen  mellem  os,  og  jeg  følte 
med  en  vis  Stolthed,  at  han  efter  sine  Forhold 
havde  gjort  ikke  faa  Anstalter  for  at  vinde  mit 
Venskab  igjen. 

Om  Sommeren  i  Skoleferierne  fik  jeg  Lov 

til  at  følge  med  Sorenskriveren  paa  hans  Thing- 
reiser  i  Distriktet.  De  gik  for  det  meste  for  sig 
1  en  Husbaad  med  Skyds;  og  et  af  Thingstederne 
laa  inde  i  Balsfjorden. 

Jeg  havde  længe  glædet  mig  til  at  faa  se  Susa- 
mels  Hjem,  som  skulde  ligge  lige  i  Nærheden  af 
Thingstedet,  og  til  at  faa  overraske  ham  med  et 
Besøg.  Jeg  havde  paa  Turen  talt  og  snakket  meget 
om  dette,  og  det  forekom  mig  som  et  Vidunder,  at 
det  netop  skulde  hænde  sig  saa,  at  Susamel,  som 
var  paa  Thinget,  af  sig  selv  havde  fundet  paa  at 
be  Sorenskriveren  om  Lov  til  at  tåge  mig  med  hjem 
og  beholde  mig  helt  til  den  næste  Dags  Aften. 

Der  var  kun  et  lidet  Stykke  Vei  ud  til  det  lille 
Næs,  hvor  hans  Stue  stod  med  nogle  Høstakker 
paa  Jordet  og  nogle  Gjældstænger,  hvorpaa  der 
hang  Fisk,  nede  i  Stranden  ved  Nøstet.  Den  laa 
lige  under  et  brat  Fjeld  med  en  af  Bjerkeskov  om- 
vokset,  græsflækket  Ur  i,  og  det  hele  var  saa  brat 
og  trangt,  at  Vedskjulet  med  Fjøset  allerede  stod 
en  Hushøide  oppe  i  Bakken. 

Som  vi  kom  roende  did  i  den  stille  Formiddag, 
steg  Røgen  blaalig  op  af  Murpiben,  og  Arne-Nora 
kom  ud  af  Døren  løbende  hen  imod  os.  Uagtet  det 
samme  klække,  smale  Væsen,  var  hun  bleven  lige- 
som  mere  voksen,   siden  jeg  sidst  saa  hende. 

Der  vankede  Melkebunke  med  Kandissukker 
paa,  Peberkage,  Kringle  og  Kaffe,  og  det  blev  be- 
stemt, at  vi  skulde  gjøre  en  Tur  op  til  Sommer- 
boden  ved  Fiskeløsvandet,  hvor  vi  skulde  ligge  om 
Natten  og  være  med   Susamel  og  fiske   Ørret. 

Den  røde  Hest,  som  Susamel  eiede  sammen  med 
sin  Stedbroder,  skulde  jeg  faa  ride  paa,  medens 
han  og  Arne-Nora  skulde  gaa. 

Det  var  mærkeligt  at  se  de  to  underveis,  — 
de  lo  og  spasede  som  overgivne  Børn  og  sagde  en 
hel  Del  Uforstaaeligheder. 

Veien  blev  lagt  paa  kryds  og  tværs  om  My- 
rene, der  mangesteds  laa  gule  af  Multebær. 

Og  med  hvilken  Sikkerhed  gik  ikke  den  lille 
Hest  med  den  lyse  Snude  over  Klopperne,  og  hvor 
valgte  den  ikke  sin  Vei,  Fod  for  Fod,  over  alskens 
Huller  og  steile  Steder!  Jeg  var  uvant  og  ængste- 
lig  for  at  sidde  paa;  men  Susamel  trøstede  mig  med 
den  alvorlige  Forsikkring,  at  Hesten  var  saa  ,,lærd 
til  at  gaa". 

Jeg  har  siden  ofte  hørt  Udtrykket  Læsehest  og 
Pughest;  men  ,,lærd  som  en  Hest"  har  jeg  aldrig 
hørt  uden  af  Susamel;  men  jeg  forstaar  nu  saa 
godt  den  dybe  Erkjendelse  af  Fjeldhestens  erfarne 
Instinkt,   som  laa  i  det. 

Den  herlige  solhede,  anstrængende  Dag  ...  Af- 
tenen, da  vi  tændte  Hd  udenfor  Sommerboden  for 
Myggene,  og  Natten,  hvori  vi  var  ude  paa  Fiske- 
løsvandet  og  fiskede  Ørret,  —  hvor  staar  det  ikke 
alt  for  min  Erindring!  ...  Jeg  ser  endnu  altid  den 
Sommernat  i  et  halvt  Søvnens  eller  Drømmens 
Skjær,  hvorledes  vi  sad  stille  og  fiskede,  og  Skyg- 
gen af  baade  os  og  Baaden  lagde  sig  halvdunkelt 
ned  i  Våndet,  og  alt  omkring  os,  Fjeld  og  Træer, 
i  den  egne  Natsolbelysning  syntes  som  løftet  i 
Veiret  uden  at  have  Tyngde,  —  indtil  Søvnen  over- 
vældede  mig,  og  jeg  sov  ind  under  Susamels  Trøie 
paa  nogle  Risbuske,  som  vi  havde  i  Baaden. 

Jeg  fortæller  alt  dette  for  at  give  lidt  af  mit 
eget  Indtryk  af  dette  Ægtepars  lykkelige  Samliv 
og  Hjem. 

En  Mislyd   indtraf   der   dog. 

Da  Susamel  den  næste  Formiddag  var  roet  over 
til  Landhandleren  et  Ærind,  kom  hans  Brorkone 
gaaende. 

Hun  var  temmelig  længe  inde  i  Stuen  og  talte 
med  Arne-Nora,  medens  jeg  holdt  mig  ude  ved 
Hesten,  som  Susamel  for  min  Skyld  havde  tjoret 
paa  Marken  med  Sadel  paa  Ryggen. 

Da  den  høie,  pene  Kone  igjen  kom  ud  i  Døren, 
saa  hun  ond  ud,  og  hendes  Ansigt  blev  ubehagelig 
hykkelsk  sødt,  idet  hun  gik  forbi  mig  og  hilsede. 

Da  jeg  kom  Ind  i  Stuen,  laa  Susamels  Hustru 
paa  Ansigtet  i  Sengen  og  græd  hæftigt;  men  hun 
bad  mig,  at  jeg  endelig  ikke  maatte  sige  det  til 
Susamel!  ...  Kaisa  vilde  true  hende  til  at  bringe 
Susamel  til  at  gaa  ind  paa,  at  han  sammen  med 
sin  Stedbroder  afstod  et  Stykke  af  Stranden  til 
Trankogeri  for  Jakvist  i  Tromsø.  Skjødet  skulde 
underskrives   paa   Thinget   den   følgende   Dag. 

Hun  var  fortvilet,  fordi  det  skulde  ske,  og  ud- 
brast,  idet  hun  igjen  overgav  sig  til  sin  Graad: 

,, Dette  blir  værre  end  paa  Tromsø!" 

,,Ja,  men  din  Brorkone  kan  da  ikke  tvinge  Dig, 
Nora!" 

,,Hun  vil  ellers  bringe  Sladder  om  Jakvist  til 
Susamel  ...   og  han  tror  hende  ...  og  da!"  — 

Hun  sagde  ikke  mere,  men  sad  blot  og  saa 
ned  mod  Gulvet  og  var  ude  af  det.  —  ,,Det  er  det 
Tørklædet,  som  han  engang  forærte  mig,  ...  og  som 
jeg  ikke  har  turdet  snakke  om,  for  Susamel  taaler 
ham  ikke  ...  og  det  véd  Kaisa  af  ...  Og,  nævner 
hun  det,   saa  Gud  hjælpe  mig!   ... 

Du  siger  vel  ingenting?"  —  spurgte  hun  igjen, 
og  saa  ængstelig  prøvende  hen  paa  mig. 

Jeg  forstod  dengang  ikke  rigtig  den  hele  Sam- 
menhæng;  men  et  Skimt  af,  at  Susamel  var  skin- 
syg  paa  Jakvist,   dagede  dog  frem  for  mig. 

Og  lidt  efter  var  det  hele  glemt  igjen,  og  hun 
hjalp  mig  med  at  fiske  Krabber  nede  mellem  Ste- 
nene  i  Fjæren. 

Da  Susamel  kom  tilbage,  havde  vi  en  hel 
Procession  af  dem  spaserende  i  en  Sandgrøft  oppe 
under  Græsbakken. 

Mange  Aar  efter  hine  Dage  gjensaa  jeg  Tromsø. 
Det  var  den  samme  af  sin  By  og  Havn  smykkede, 
med  Bjerkeskov  og  Villaer  kransede  0,  som  laa 
og  spellede  sigsaa  vidunderlig  sommerklart  i  Sun- 
det. Jeg  saa  Lodjerne  igjen  og  Pakboderne  og  de 
kjendte  Brygger;  men  meget  var  forandret. 

Der  var  kommet  andre  Mennesker,  andre  Ga- 
der,  endog  en  anden  Kirke,  der,  saa  vakker  den 
er,  dog  ikke  var  den  gamle  rødmalede,  jeg  huskede, 
hvor  alle  de  smukke  Brudepar  blev  viede. 

Sammen  med  en  gammel  Kammerat,  som  nu 
var  en  adstadig  Borger  paa  Stedet,  studerede  jeg 
de  forskjellige  Legesteder  og  Valpladse  fra  vore 
Guttedage.  Men  paa  Pladsen  nede  ved  den  gamle 
Dampskibskai  fandt  jeg  mig  ikke  igjen.  Der  skulde 
for  det  første  være  den  hvide  Kramboddør,  hvori 
Anton  Knoff  en  Søndags  Eftermiddag  med  sin  Bue 
satte  Pil  paa  Pil  med  Stoppenaalsspids,  indtil  han 
traf  Kjøbmand  Schnabel  i  Laaret,  da  han  uheldig- 
vis kom  ud   af   sin  egen  Butiksdør. 

Døren   var   der    ikke    længere. 

Men  jeg  savnede  tillige  det  side,  brede  Tørve- 
tag,  vi  havde  legt  paa  og  fægtet  paa  og  fiygtet  fra 
i  Kniben  saa  mangen  en  Gang.  Jeg  maatte  lede 
lidt  i  min  Hukommelse,  før  jeg  kunde  tåge  Navnet 
igjen.     Endelig  begyndte   jeg: 

,,Men   ...   men   ...  Kiels  Tørvetag?"   ... 

Han   lo.   —   ,,Ja,   husker  Du   det?" 

Og,  efter  at  have  solet  sig  lidt  i  Erindringen, 
sagde  han: 

,,Det  Skrab  har  vi  da  faat  feiet  bort  for  længe 
siden;  vi  maatte  ha'   Pladsen." 

Jeg  blev  fremdeles  staaende  ...  Der  gik  mange 
Erindringer  gjennem  mit  Hoved:  Slagsmaalet  i 
Kiels  Bod,  og  hvorledes  Russerne  var  fiygtede  ned 
ad  Tåget,  og  nogle  af  dem  baarne  ned  til  Bryg- 
gen paa  Stiger.  Det  hele  blev  igjen  levende  for 
mig. 

Jonas  Lie:    Samlede  Værker.     VII.  JO 

,,End   Susamel?"   udbrød  jeg. 

,,Susamel!  —  véd  Du  ikke  det?  —  Han  er  gal 
han  ...  Han  klemte  sin  Kone  ihjel  i  sine  Arme  ... 
Vi  har  ham  oppe  i  en  Arrest  for  •  sig  selv.  Der 
var  ingen,  som  vilde  paatage  sig  at  føre  ham  til 
Sindssygeanstalten  ved  Trondhjem.  Man  kunde 
lige   saa  godt  transporteret  en  Elefant. 

Han  har  forresten  nu  lange  lyse  Mellemrum, 
og  jeg  tror  nok,  han  kunde  gaa  fri;  men  han  vil 
dog  selv  helst  være  fast  og  under  Bevogtning." 

Jeg  behøvede  Tid  til  at  svælge  alle  disse  Efter- 
retninger,  der  formelig  overvældede  mig  og  gik 
mig  meget  mere  nær,  end  jeg  egentlig  vilde  være 
ved.  Mine  Gutteaars  Ven  og  Helt  havde  endnu  sin 
Plads  hos  mig,   det  følte  jeg  i  denne   Stund. 

,,0g  man  kan  se  ham?"  spurgte  jeg  noget  be- 
klemt. 

,,Saameget  Du  vil.  Der  er'  Jernstænger  for 
Gluggen,  om  Du  vil  tale  med  ham  slig;  men  Du 
kan  trygt  gaa  ind.  I  de  første  Aar  var  han  splitter- 
gal,  og  Gutterne  stimlede  da  ogsaa  til  udenfor. 
Men  nu  er  det  anderledes.  Han  er  ganske  rolig  og 
sidder  hele  Dagen  over  Bibelen." 

Jeg  afbrød  imidlertid  Emnet;  Susamel  vilde  jeg 
besøge  uden  Følge. 

Jeg  sørgede  for  at  faa  være  alene  med  ham 
henimod   Skumringen  den  næste  Dag. 

Da  jeg  traadte  ind  til  ham,  sad  han  i  sin  gamle 
Stilling,  ludende,  med  Benene  et  Stykke  fra  hin- 
anden   og  en  Arm  over   hvert  Knæ. 

Han  saa  ikke  op,  —  tænkte  formodentlig,  at 
det  var  Vogteren.  Den  mægtige  Skikkelse  var 
endnu  vældigere,  end  jeg  erindrede  den;  men  der 
var  tillige  noget  ældet,  noget  af  en  Ruin  i  den, 
og  hans  lange  Haar  og  huskede  Bryn  var  bleven 
isgraa. 

Formodentlig  fandt  han,  at  Bevægelsen  i  hans 
Celle  var   usædvanlig,   thi   han  kastede  med   ét   el 

skarpt,  sky  Blik  op,  og  det  forekom  mig,  at  Ud- 
trykket,  i  det  samme  han  saa  mig,  fik  noget  vildt, 
et  vist  farligt  Glimt,  som  antydede,  at  al  denne 
Kjæmpekraft  vel  trængte  til  at  være  i  Nærheden  af 
Bøllen. 

Jeg  følte  et  Øieblik,  at  jeg  havde  sat  mig  selv 
ind  i  en  noksaa  spændt  Situation;  men  min  Tro 
paa  Magten  i  vort  gamle  Forhold  hjalp  mig,  og 
jeg  spurgte  tillidsfuldt: 

,,Kjender  Du  mig  ikke  mere,   Susamel?" 

Han  blev  siddende  taus  og  tung  uden  at  svare; 
—  der  drog  sig  som  et  Lagen  af  Smerte  over  det 
svære,  fængselsblege  Ansigt.  Han  havde  gjenkjendt 
mig. 

,, Susamel!"  —  sagde  jeg  —  ,,vi  var  Venner  i 
gamle  Dage.  Husker  Du,  da  jeg  var  hjemme  hos 
Dig  ...  Fjeldturen?" 

Han  saa  paa  mig,  og  det  vårede  en  Stund,  før 
han  svarede: 

,,Det  var  de  gode  Dage;  —  men  nu  er  Aarene 
komne,  om  hvilke  jeg  maa  sige:  ,,De  er  idel  Mørke! 
...  Jeg  har  Duens  Blod  paa  mine  Hænder."  Og  han 
rakte  dem  begge  ud  imod  mig  med  en  mørk  Mine. 
Der  var  stum,  afmægtig,  hjælpeløs  Fortvilelse  i  de 
Ord. 

Efterhaanden  lykkedes  det  mig  dog  at  faa  løst 
hans  Tungebaand,  saa  han  begyndte  at  spørge  et 
og  andet  efter  mine  Forhold,  og,  —  inden  vi  vidste 
af  det,  var  vi  inde  i  de  gamle  Dage.  Hans  store, 
enfoldige  Natur  havde  under  sit  haarde,  menneske- 
sky Skal  en  mægtig  Trang  baade  til  Venskab  og 
Kjærlighed,  og  jeg  fik  den  Kvæld  i  Skumringen 
hans  Sjæls  Fortrolighed. 

,,Der  er  et  Menneske,  jeg  har  havt  Lyst  til 
at  dræbe  i  denne  Verden,"  udbrød  han  —  ,,og 
det  er  min  Stedbroders  Hustru  Kaisa.  Den  Dag, 
da  jeg  hørte,  at  hun  var  død  og  havde  bekjendt 
al  sin  Ondskab  mod   mig,   laa  jeg   og   lo   herinde, 

til  de  satte  Spændetrøien  paa  mig.  Hvor  mangen 
Gang  har  jeg  ikke  staat  udenfor  hendes  Stue  og 
tænkt,  at  der  ikke  blev  Fred  i  mig,  før  jeg  slog 
hende  ihjel;  for  jeg  saa  det  fra  først  af  —  hun 
gav  sig  ikke,  før  jeg  mistede  Forstanden,  og 
Arne-Nora  laa  der  som  en  stakkars  liden  dræbt 
Snetiting. 

Helt  fra  den  Tid,  jeg  kom  til  at  kjende  Nora, 
da  jeg  havde  frelst  hende  op  af  Sjøen,  var  jeg 
ræd  for,  at  hun  havde  givet  Kjøbsvend  Jakvist  sit 
Sind.  Han  var  vakker  og  fin  i  Ansigt  og  Ord,  og 
jeg  grov  som  en  tjæret  Baad.  Jeg  saa,  de  lo 
sammen  paa  Bryggen,  og,  dengang  hun  bjergede 
ham  i  Russeslagsmaalet,  tænkte  jeg,  at  det  allige- 
vel  var  saa  laget,  at  jeg  ikke  skulde  have  hende; 
jeg  forstod,  at.  hun  var  for  let  bøielig  mod  alt  det, 
som  var  Glæde.  Men  Gud  havde  skabt  hende  slig, 
at  jeg  aldrig  kunde  glemme  hende,  og  jeg  saa, 
hvordan  hun  hang  ved  mig. 

Saa  gik  Tvilen  bort;  men  jeg  følte  alt  dengang, 
at  den  kunde  tåge  Forstanden,  og  at  det  blev  som 
mørk  Nat  for  mig,   hvergang   Mistanken  kom. 

Og,  havde  ikke  Kaisa  været,  var  den  aldrig 
kommet  igjen.  Men  hun  lagde  altid  ondt  til;  det 
var,   som  hun  saa,  hvor  hun  kunde  træffe. 

Aaret  efter  at  vi  var  gift,  spurgte  Jakvist  mig 
paa  Tromsø,  om  jeg  vilde  afstaa  ham  en  Holme 
udenfor  min  Strand  til  et  Trankogeri,  som  han 
vilde  anlægge.  Han  fortalte  med  det  samme,  at 
min  Stedbroder  —  Kaisas  Mand  —  alt  havde  sam- 
tykket for  sin  Part  i  Stranden. 

,,Nei,  Jakvist,"  svarede  jeg  —  ,,det  vilde  ikke 
blive  godt  for  nogen  af  os!" 

Og  dermed  vilde  det  forblevet;  han  trængte  ikke 
mere  ind  paa  mig. 

Men  hjemme  mente  Nora,  at  det  ikke  var  ret 
af  mig  at  hindre  min  Stedbroders  Fordel. 

Og  saaledes  kom  Jakvist  did.     Han  lod  tømre 

et  lidet  Hus  i  Stranden  og  opholdt  sig  der  længere 
Tid  om  Sommeren  for  at  se  til  Kogeriet  og  gaa 
paa  Jagt. 

En  Dag,  da  jeg  skulde  ud  paa  Reise  til  Ma- 
langen, og  jeg  var  inde  hos  Kaisa  for  at  faa  igjen 
et  Seil,  som  hendes  Mand  havde  barket  for  mig, 
yttrede  hun  paa  sin  stilfærdige,  træske  Maade: 

,,Du  skulde  ikke  reise  saa  ofte  bort,   Susamel!" 

—  og,  da  jeg  saa  paa  hende,  lagde  hun  til  ... 
,,netop  i  denne  Tid,  Jakvist  er  her." 

Jeg  lod,  som  jeg  ikke  mærkede,  hvor  hun  vilde 
hen  med  det,  og  reiste.  Men  Hjertet  var  som  en 
Glød  indeni  mig  ...  og  jeg  mærkede  mig  det  vel, 
da  Kaisa  engang,  efterat  jeg  var  kommet  hjem, 
som  tilfældig,  yttrede: 

,,Jeg  kan  ikke  forståa,  hvorfor  Nora  var  saa 
ivrig  efter  at  faa  den  Jakvist  hid  paa  Stranden!" 

Nora  kom  just  ind,  og  jeg  saa,  at  hun  hørte 
det  og  forskrækket  fæstede  Øinene  paa  hende  og 
blev  først  rød  og  saa  bleg;  —  og,  da  Kaisa  var 
gaat,  faldt  hun  mig  pludselig  i  Graad  om  Halsen 
og  udbrød:  ,,Tro  hende  ikke,  Susamel!  hun  er 
ond!"  —  og  hun  skalv  over  hele  sit  Legeme  og 
var  ræd. 

Hvor  glade  var  ikke  baade  hun  og  jeg  den  Dag, 
da  Jakvist  var  reist  for  det  Aar! 

Men  saa  kom  den  næste  Sommer,  og  med  den 
igjen  Jakvist. 

Kaisa  satte  altid  ondt  til,  og  hun  havde  saa 
megen  Forstand  over  min,  at  jeg  vidste,  mit  eneste 
Raad  bare  var  at  lade  være  at  tro  hende  og  trygt 
sætte  min  Lid  til  Nora. 

Og  det  gjorde  jeg,  Naar  jeg  saa  Nora  ind  i 
Øinene,  vidste  jeg,   at  Kaisa  løi. 

Men  Mennesket  raader  ikke  for  sit  eget  Bryst, 

—  og  hvergang  jeg  tænkte  paa  at  gaa  Kaisas  Stue 
forbi,  var  det,  som  Satan  alligevel  drog  mig  haardt 
derind. 

Og  hvergang  jeg  gik  derfra,  havde  hun  altid 
sagt  noget,  som  satte  det  onde  mere  fast  i  mig. 

—  —  —  Det  var  en  Sommeraften,  jeg  kom 
hjem  et  Døgn  tidligere,  end  jeg  var  ventet.  Nora 
var  ikke  i  Stuen  ...  og  saa  blev  jeg  underlig  til- 
mode. 

Jeg  gik  henover  til  Jakvisfs  Stue  ved  Kogeriet; 
men  der  var  Huset  ogsaa  tomt. 

Saa  gik  jeg  op  til  Kaisa! 

Da  jeg  kom  ind,  var  hun  alene.  Hun  saa  rød 
og  ophidset  ud  og  stod  henne  i  Vinduet  og  saa 
urolig  opefter  Bakken.  Hun  stod  saadan  hele 
Tiden,  mens  jeg  var  inde;  det  maatte  være  nogen, 
hun  fulgte  med  Øinene. 

,,Det  var  godt,  Du  kom  hjem  saa  tidligt,  Susa- 
mel!"  hegyndte  hun  ond  og  spottende.  —  ,,Nu  har 
Arne-Nora  gaat  op  i  Sommerboden,  og  nys  gik 
ogsaa  Jakvist  opover  paa  Jagt  i  Marken"   ... 

,,Jeg  tror  Dig   ikke,   Kaisa!" 

Hun  vedblev  spydigt:  ,,Det  er  bedst  at  tænke, 
naar  hun  saadan  gaar  op  til  Sommerboden  om 
Kvældene,  hvergang  Du  er  borte,  at  hun  gjør  det 
bare  for  at  blive  fri  for  Jakvist  dernede." 

,,Ja,  kanske  for  at  blive  kvit  baade  Dig  og  ham, 
Kaisa!"  udbrød  jeg. 

Da  lyste  det  ud  af  Øinene  paa  hende  af  Spot: 
—  ,,Jeg  skal  fortælle  Dig  noget.  Du  aldrig  har 
vidst,  Susamel!  ...  Det  rødtærnede  Silketørklædet 
havde  Jakvist  foræret  hende  ...  Jeg  véd  nok,  Bryst- 
naalen  var  din.  Spørg  hende  selv,  saa  skal  Du 
faa  høre!" 

Jeg  tog  Veien  op  til  Sommerboden.  Den  første, 
jeg  fik  Øie  paa  deroppe,  var  Jakvist,  som  med 
Riflen  drev  rask  opover. 

Og  jeg  mærkede  nu,  at  jeg  ikke  længer  var 
mig  selv  mægtig. 

Det  maa  have  kunnet  ses  paa  mig;  for  da  jeg 

stod  udenfor  Boden,  og  Nora  kom  ud  i  Døren,  veg 
hun   tilbage   indover   Gulvet. 

,,Har  Du  set  Jakvist  borte   i  Bakken?"   spurgte 

jeg. 

,,Nei,  Susamel!"  svarte  hun;  hun  havde  ondt  for 
at  faa  Stemmen  frem.  Hun  saa  igjen  paa  mig  og 
veg  længere  og  længere  ind  imod  Væggen;  —  der 
kastede  hun  sig  i  Armene  paa  mig  ... 

Jeg  husker,  at  jeg  sad  med  hende  paa  Fanget 
paa  Stenen  udenfor,  hvor  Sjøen  er  lige  under. 
Våndet  med  Nattesolen  i  og  Smaabuskene  og  Aa- 
sene  gik  af  og  til  langsomt  rundt  om  os,  som  naar 
Du  dreier  paa  et  Nøste,  som  hænger  ...  frem  og 
tilbage  ...  Og  jeg  syntes,  det  skreg  med  en  stor 
Røst  over  i  Aasen;  men  selv  kunde  jeg  ikke  faa  en 
Lyd  frem. 

Hun  var  ganske  hvid  og  saa  et  Øieblik  langsomt 
op  paa  mig  og  lukkede  saa  Øinene. 

Da  tog  den  onde  Magten  over  mig,  og  Vor- 
herre tog  Duen,  for  jeg  trykkede  hende  op  til  mig 
i  Jammer  af  al  min  Magt,  til  det  blev  mørkt  for 
mig. 

Da  jeg  begyndte  at  mærke,  at  Livet  forgik 
hende,  kom  der  den  høieste  Rædsel  over  mig.  Jeg 
begyndte  at  puste  Liv  i  hende  og  arbeide  med 
hende,  som  den  Nat,  da  jeg  frelste  hende  op  af 
Våndet  og  fæstede  min  Hu  til  hende,  fordi  jeg 
saa  at  hun  var  en  Herrens  Deilighed,  uden  hvil- 
ken jeg  ikke  kunde  leve.  Og  jeg  kunde  ikke  give 
det  op. 

Men,  jeg  havde  ikke  skjønnet  paa  den  Gave, 
jeg  havde  faat,  —  og  hendes  Sjæl  var  ikke  mere 
paa  Jorden. 

Som  hun  laa  der  stille  og  hvid,  var  hun  som 
en  indsovnet  Engel,  og  jeg  sad  over  hende  til  den 
lyse  Morgen. 

Men  fra  den  Tid  véd  jeg  ikke  mere  af  mig  ... 
for  Vorherre  var  saa  naadig  at  tåge  min  Forstand, 

og,  da  jeg  kom  til  mig  selv  igjen,  sad  jeg  smedet 
i  Bøie  og  Jern  til  Væggen  her  som  en  vanvittig 
Mand. 

Jeg  fortrøstede  mig  dengang  til,  at  de  vilde 
fældt  Bloddommen  over  mig  og  ladet  mig  undgjælde 
for  min  Gjerning.  Og,  var  det  sket,  havde  jeg  nu 
havt  Fred  og  Forsoning  i  min  Sjæl  og  set  Nora 
igjen.  For,  at  hun  var  uskyldig,  det  vidste  jeg  fra 
den   Stund,   hun  lukkede   sine   Øine. 

Da  Kaisa  nogle  Aar  efter  døde,  sendte  hun 
Bud  til  mig  med  Præsten  og  tilstod,  at  det  var 
hun,  som  havde  stiftet  al  den  Ondskab,  og  at  hun 
vidste,  at  Arne-Nora  var  ren  som  Sneen,  —  fast 
Jakvist  havde  forfulgt  hende." 


Susamel  lever  nu  ikke  mere. 

Han  kom  en  Tid  efter  ud  af  Daarekisten  og 
nedsatte  sig  i  en  Stue  paa  den  nordre  Side  af 
Tromsøen,  hvor  han  førte  et  meget  stille  Liv.  Man 
sagde,  han  talte  aldrig,  uden  naar  han  sad  i  Baa- 
den,   og   der  blev  han  altid  Høvedsmand. 

Det  var  nu  to,  tre  Vintre  efter  hinanden,  at 
det  rygtedes,  at  den  graasprængte  Kjæmpe  med  Fare 
havde  bjerget  Folks  Liv  paa  Fisket,  og  han  be- 
gyndte   at  faa  sit  gamle  Ry  igjen. 

En  følgende  Vaar  spurgtes  der  godt  Fiske  øst- 
paa  Rusland,  og  en  Mængde  Fiskerbaade  og  Kjøbe- 
fartøier  fo'r  didhen. 

Som  de  skulde  slippe  Finmarkslandet  og  tåge 
fat  paa  Russehavet,  blev  der  Storm  og  Snetykke, 
og  efterhaanden   steg  det  til  en  Orkan. 

Det  var  i  Nærheden  af  Havningsberg,  at  der  i 
Braat  og  Brand  paa  et  Fjeldskjær  nær  Land  laa 
en  Slup  over  paa  Siden.  Mandskabet  stod  og  skreg 
oppe  i  Riggen,  medens  Sjøen  slog  over  den. 

Tæt  forbi  den  susede  en  Fembøring,  som  kastede 
en  Line  op  til  dem. 

Og  lidt  efter  laa  Fembøringen  knust  i  Fraaden 
oppe  i  Skaret,  hvor  den  prøvede  at  løbe  iland  gjen- 
nem  Dragsuget. 

Men  Linens  anden  Ende  var,  meget  betænkt, 
gjort  fast  til  dens  tunge  Dræg,  der  maatte  huke 
sig  fast  oppe  mellem  Stenene;  —  og  ved  den  redde- 
des en  Stund  efter  paa  Dagen  hele  Sluppens  Mand- 
skab. 

Det  var  Susamels  Fembøring  —  og  hans  sidste 
Reise! 


SLAGTER-TOBIAS 


Klokken  otte  om  Morgenen,  da  Landhandle- 
rens Krambod  aabnedes,  stod  Slagter-Tobias  ved 
Døren. 

,,Skal  Du  betale!  —  har  Du  Fisk?" 

,,Nei  gudbære,  Far,  —  ikke  denne  Gang." 

,,Saa  er  det  bedst,  Du  ser  til  at  komme  Dig 
afveien,  —  alting  faar  ha'  en  Ende,  min  kjære 
Tobias!" 

,,Jeg  mente  nu  bare  lidt  Mel,  Far!  —  ligesom 
paa  ny  Regning,  saa  skal  jeg  nok  komme  med 
Fisken  for  det,  bare  han  kommer  i  Fjorden." 

,,Paa  ny  Regning!  —  hi  hi  hi!  ...  paa  ny"  — 
han  spyttede  forarget  langt  hen  over  Disken;  han 
var  endnu  morgengrætten,  og  Tobias  hans  første 
Humørsoffer,  —  ,, Regning?  Saa  saa  ...  Ja  jeg  skal 
give  Dig  ny  Regning,  din  Skarv!  ...  Nei,  jeg  tæn- 
ker,  Du  først  skal  faa  kjende  den  gamle,  jeg,  — 
det  var  den,  som  skulde  være  Nul  og  niks,  ikke 
sandt?  —  og  det  saa  det  skal  smælde  i  Væggene 
hjemme  hos  Dig,  din  bedragerske  Hund  og  Kjæl- 
tring!  ...  Saa  meget,  Du  véd  det,  nu  lyser  jeg  til 
Auktion  over  hele  Skrabet  dit  derude." 

,, Kjære  Far,  kunde  han  ikke  vente,  til  jeg  fik 
prøvet  Fisket  i  Vinter,  saa  skal  jeg  nok  betale 
paa." 

„Hvormange  Gange  har  Du  ikke  sagt  det, 
Tobias!   tænk  Dig  om." 

,,Jeg  skal  nok,  naar  han  er  taalmodig,  Far! 
Jeg  har  baaret  mangen  Vaag  Fisk  over  Disken  her 
—  og  faat  meget  godt  igjen,  jeg  kan  ikke  sige 
andet.   ...  Men  det  var  om  det  Melet." 

,,Du  mener,  jeg  skal  gjøde  hele  Ungeflokken 
din,  —  gaa  til  Kassen!" 

Det  sidste  Ord  gav  som  et  Sæt  i  Tobias;  der 
skjød  et  Glimt  op  i  Øinene  paa  ham,  og  han  tog 
med  en  vis  Værdighed  frem  sin  messingholkede 
Kniv. 

,,Se  her,  Far!  lægger  jeg  ind  til  ham  Kniven 
min.  Trænger  han  Slagtning  til  Jul,  saa  skal  jeg 
komme  og  hente  den  da,  og  saa  kan  han  give  for 
Slagtningen,  det  han  vil,  —  om  jeg  bare  kan  faa 
med  mig  i  Baaden  nu  en  Fjerding  Mel  og  lidt  Sild 
...  og  saa  lidt  Salt  ...  og  saa"  ... 

,, Aldrig  en  Døit  mere!  men  det  kan  Du  faa, 
din  Skarv  der  Du  er;  men  lyver  Du  og  kommer 
Du  ikke,  naar  jeg  budsender  Dig  til  Slagtningen, 
saa  har  Du  set  Slagtekniven  din  for  sidste  Gangen 
nu  her!"  Han  lukkede  den  ned  i  Skuffen,  saa  Laa- 
sen  smækkede. 

Da  Tobias  i  det  ruskede  Veir  fo'r  hjemover 
igjen  langs  Landet  med  Forsyning  i  Baaden  og 
den  stygge  Strømsjø  at  ro  op,  sad  det  jo  ligesom 
i  Ørene  paa  ham,  at  Landhandleren  havde  truet 
saa  vist  med  Auktion  ... 

Men  det  Ord  havde  han  hørt  saa  mangen  Gangj 
og  det  var  altid  gaat  over  igjen.  Det  var  ligesom, 
naar  Landhandleren  kaldte  ham  for  Kjæltring  og 
Skarv,  —  det  var  bare  saadan  en  Styggeveirs-Lyd, 
som  fulgte  med,  naar  han  ikke  havde  Fisk  eller  Lever 
med  sig  til  at  drage  af  paa  Bogen  med.  Det  var 
ligesom  Piskesmældene  over  den  forkjørte  Hest;  den 
véd,  at  de  fleste  gaar  af  i  Luften. 

Fremfor    at   tænke   paa,    hvordan    han    sled    og 

afdrog  og  knælte  under  Omkostninger  saa  til  Ekse- 
kution  og  saa  til  Auktion,  foretrak  han  at  tænke 
paa,  hvad  de  vilde  sige  alle  hjemme,  naar  han  nu 
kom  frem;  —  og  han  havde  en  og  hvers  Ansigt  for 
sig,  mens  han  tråk  paa  Aarerne  og  af  og  til  maatte 
holde  skraat  op  i  Sjøerne,  naar  de  blev  for  svære. 
Men  koseligt  syntes  han  det  skulde  blive  at  faa 
staa  i  Fred  nogle  Dage  og  stelle  nede  i  Nøstet  eller 
sidde  i  Gruen  udover  Kvældene  og  sy  istand  og 
transmøre  Komagtøiet  til  Martha  Malvina  og  alle 
Ungerne  nu  til  Vinteren,  mens  de  gik  om  der  paa 
Gulvet  og  legte  og  radede  sig  imellem  saa  lidt  paa 
finsk  og  saa  paa  norsk. 

Tobias's  Stilling  inden  sit  Hjemsogn  var  en 
Floke,  som  det  ikke  var  saa  let  at  hitte  rede  i,  og 
den  var  hellerikke  uden  sine  spørgsmaalssvangre 
Sider  ogsaa  for  andre  end  ham  selv.  For  han  svæ- 
vede  altid  som  en  Fugl,  hvorom  der  er  Tvil,  enten 
den  skal  holde  sig  eller  dale  udtrættet  ned,  —  lige 
lodret  over  Bygdens  Fattigkasse. 

Og,  med  det  spændende  Skuespil,  om  denne 
magre  forpinte  Indretning  skulde  rykke  ud  med 
Penge  og  Understøttelse  til  ham  og  hans  talrige 
Familie,  havde  han  underholdt  sine  høit  interes- 
serede  Sambygdinger  nu  i  en  Række  af  Aar. 

At  disse  netop  skulde  være  af  de  blideste  Til- 
skuere, var  nu  ikke  at  vente.  Hvert  Barn,  han 
fik,  kom  til  Verden  ligesom  under  et  fælles  Bygde- 
suk  og  med  en  Bekymringens  Knagen.  Hver  liden 
var  kun  en  ny  Sats  i  Dramaet,  der  øgede  Forargel- 
sen og  Spændingen  om,  hvordan  det  nu  skulde  gaa 
han  Tobias  henne  paa  Skjæret. 

Der  var  ikke  mere  end  et  Haarsbred  mellem 
ham  og  Fattigkassen,  havde  aldrig  været  det!  — 
men  det  Haarsbred,  som  skillede,  og  hvorom  der 
bestandig  var  spaad  saa  mørkt,  havde  holdt  til 
Dato.  Det  laa  saa  kunstigt  mellem  modstridende 
Interesser,  at  det  blev  til  en  hel,  om  end  bugnende, 

Planke  at  staa  paa  over  Afgrunden;  thi,  stødte 
Lensmanden  ham  af  Pinden  og  ribbede  ham  af  for 
Gjælden,  dumpede  Tobias  med  Kone  og  alle  sine 
otte  lige  ned  i  Fattigkassens  Forsorg;  —  og  saa 
blev  det  bare  at  betale  med  den  anden  Haand, 
hvad  de  tog  med  den  ene!  ... 


Hvordan  han  var  kommet  ind  i  Anekset?  —  det 
udfattige  Kjefjords  Aneks,  hvor  han  fra  først  af 
var  dumpet  ned  saa  uvedkommende   som  Maanen. 

Ulykken  skrev  sig  fra,  at  Hans  Harstads  gule 
Hest  brak  Benet  borte  i  Stenuren.  Der  vilde  na- 
turligvis ingen  hverken  paa  eller  udenfor  Gaarden 
byde  sig  til  det  Fante-  og  Farkearbeide  at  flåa  den. 
Men  Huden  maatte  nu  af  den  paa  et  Vis,  og  saa  var 
de  glade  ved  at  faa  Tobias  til  det. 

Han  var  Dagen  iforveien  kommet  ranglende  op 
i  Husmandspladsen  uden  vitterligen  at  have  flere 
Eiendele  end  den  Næverskrukke  med  Smaaværktøi, 
han  gik  med  i  Haanden,  og  saa  en  Skindfeld  i  et 
Snøre  paa  Ryggen  ...  Han  havde  hverken  Slægt 
eller  Skyldskab,  som  skulde  blive  rød  for  ham  der 
i  Bygden,  om  han  flaaede  en  Hest,  derimod  Dags- 
kosten  og  en  blank  Tolvskilling  at  vinde. 

Men  af  denne  Flaaerhistorie  paa  Harstad  ud- 
sprang  imidlertid  Konsekvenserne! 

For,  saa  fint  og  nethændt,  som  han  gjorde  det, 
gik  det  straks  op  for  dem,  at  han  maatte  være  en 
ekstra  nyttig  og  hændig  Kar  at  have  med  i  en 
Slagtning,  —  ikke  et  Hul  eller  tyndt  Sted  af  Kni- 
ven nogetsteds  i  Huden!  —  og,  da  han  saa  for  egen 
Regning  aabnede  Dyret  og  udtog  Tarmene,  var  det 
gjort  med  slige  galante  Opsnit  og  i  slig  en  Ruf, 
at  Hans  Harstadmoen  straks  tingede  ham  til  at 
slagte  begge  Grisene  sine  til  Jul. 

Og  hermed  var  der  slaat  Hul  i  Spundset! 

Nu  bestilte  de  ham  overalt  i  Gaardene  til  at 
slagte. 

Det  skulde  nogen  og  hver  mene  var  at  give  en 
fremmed  Løskar  Indpas,  saa  det  forslog;  han  blev 
formelig  udnævnt  til  Bygdeslagter  ligesom  en  anden 
Bygdeskomager   eller   Omgangsskrædder. 

Fire  for  en  Gris,  otte  for  en  Ko,  seks  for  en 
Kvie  foruden  Kosten!  ...  Pengene  strøg  han  i  Lom- 
men, —  og  saa  Part  i  Tarmene,  som  han  gjorde 
Forsyn  af  til  Smaatosk-Angler  og  solgte  til  Hus- 
fisket hele  Kjestr anden  indover. 

Dertil  kom,  at  han  kunde  gjøre  sig  nyttig  paa 
hvert  Sted,  indrette  Vadmelsstamper,  sætte  op 
Rottefælder,  tjærebrede  Baade  og  fiide  istand 
Fiskeredskaben. 

Af  og  til  forsvandt  han  og  blev  borte  nogle 
Maaneder,  og  javist  kunde  de  da  begynde  at  kige 
ud  nogen  og  hver  efter  han  Tobias,  naar  de  havde 
bestemt  Slagterdagene! 

Men  til  rette  Tid  var  han  der  alligevel  saa 
sikkert  som  Slagtemaaneden  i  Almanakken,  stry- 
gende  fra  Gaard  til  Gaard  indover  Fjordsiden. 
Han  havde  da  gjerne  med  sig  et  Par  Tylvter  Ryper, 
som  han  sagde,  han  havde  tåget  i  Snare  indover 
Fjeldet. 

Likt  var  han  og  velkommen,  det  yar  ligesaa 
vist,  som  at  Svineslagtet  var  anderledes  fint  at  se 
til  for  Byfolket,   naar  han  havde   opgjort  det. 

Men  de  Tobiæ  lykkelige  Dage,  da  han  nød 
Folkegunstens  Sødme  1  Bygden,  skulde  kun  altfor 
snart  lide  sin  bratte  Forandring.  Lensmanden  fik 
med  ét  en  Nidkjærhedens  Hd  og  en  sand  Jagtiver 
paa  sig  efter  ,,Omstrippere  og  alskens  løse  Per- 
soner, der  skulde  anholdes  og  forpasses  til  Hjem- 
stedet". 

Og  Pladsested  tvang  Lensmanden  under  den 
Rid  selv  ind  paa  ham  paa  sin  egen  Grund  ude  i 

Kjef jorden  med  alle  behørige  Klausuler  og  Formu- 
larer, efterlevende  Enke  og  alt  tilhørende. 

Noget  anderledes  tænkte  Lensmanden  jo  om 
Sagen,  da  han  Aaret  efter  om  Høsten  tog  sig  en 
Tur  ud  i  Skjærene  og  fandt,  at  Tobias  sad  der  med 
Martha  Malvina  og  to  Børn  i  Reden. 

Nu  Vilde  han  paa  Død  og  Liv,  at  de  skulde 
flytte  fra  hverandre  og  truede  med  Lovens  Straf! 
Martha  Malvina  skulde  hjemsendes  til  Sjøfinnen, 
hendes  Far  inde  i  Sejebotten,  hvor  Tobias  havde 
havt  Bovist,  indtil  Lensmanden  her  gav  ham  Hus 
over  Hovedet.  Did  havde  han  kravlet  sig  i  ondt 
og  godt  Veir  mange  Mile  over  Fjeldet  i  alle  disse 
Aar,  siden  han  blev  kjendt  med  hende,  engang  han 
fo'r  paa  Kobbeskytteri. 

Men  Tobias  satte  nu  haardt  mod  haardt;  han 
gik  til  Klokkeren  og  forlangte  baade  Lysning  og 
Vielse  og  Daab,  —  alt  paa  engang. 

Og  saa  maatte  Præsten  baade  vie  og  døbe  og 
Klokkeren  sige  Amen  til,  endda  han  sad  i  Fattig- 
kommissionen. 

Præsten  prækede  om  Letsind  og  Fattigdom,  — 
og  Martha  Malvina  græd.  Hun  forstod  det  ikke 
videre;  men  syntes  bare,  det  var  saa  overvættes 
vakkert  og  saa  rart,  at  hun  nu  med  ét  var  rigtig 
gift  og  eiede  en  Gut,  som  virkelig  hed  Jouhan, 
og  én,  som  virkelig  hed  Andres,  og  ikke  bare 
havde  Navne,  der  sad  saa  løst  som  paa  Hunden 
eller  Grisen. 

Da  de  roede  hjemover,  og  de  smaa  laa  med 
Kringlestumper  i  Munden  i  Bagskotten,  var  hun 
saa  kry,  at  hun  alt  i  ét  maatte  se  sig  om  paa  dem 
og  saa  raabe  paa  sin  halv  finsk: 

,,Hvormange  Barn  har  Du  med  Konen  din, 
Tobias?" 

Men,  at  det  ikke  altid  er  saa  ligetil  for  Smaa- 
folk  at  sætte  en  Lensmand  fast,  det  fik  Tobias  siden 
tøle   baade  paa   Grundleien   og  Kjøbmandsgjælden, 

naar  den  blev  krævet.  Og  havde  da  ikke  Fattig- 
kassen været,  —  det  at  Lensmanden  saa  nødig 
vilde  drive  ham  ind  paa  den!   ... 

—  Tobiæ  Himmel  var  saaledes  egentlig  altid 
fuld  af  hængende  Uveirsskyer;  det  var  blot  det  ene 
onde  Veir,  som  bestandig  fordrev  det  andet,  saa 
der  alligevel  paa  en  Maade  blev  farendes  for  hans 
slidte  Seil  og  skrøbelige  Baad. 

Men  under  den  Slags  kunstige  Stillinger  kan 
ofte  en  ganske  liden  Aarsag  forvolde  Katastrofen 
og  lægge  Topmaalet  eller  Raagen  til,  saa  det  hele 
ta'r  Overballancen. 

Tobias  havde  som  en  Slags  uveirstung  Anelse 
indeni  sig  om  noget  saadant,  da  han  en  Søndag 
senere  paa  Høsten  stod  nede  ved  Nøstet  og  fun- 
derede  over  den  ene  af  sine  Komager,  som  var  gaat 
op  i  Syningen. 

En  af  Kirkebaadene  havde  givet  ham  Bud  fra 
Lensmanden  om,  at  han  maatte  være  derinde  og 
slagte  paa  Tirsdag  otte  Dage.  Men  nu  var  Tingen 
den,  —  og  det  var  det,  som  brød  sig  inde  i  hans 
Hoved,  næsten  saa  Haaret  strittede,  —  at  ogsaa 
Landhandleren  havde  budsendt  ham  til  samme 
Tirsdag.  De  havde  nok  holdt  Regning  med  Alma- 
nakken begge  to;  —  begge  vilde  de  slagte,  mens 
Maanen  var  i  første  Ny,  eftersom  det  gi'r  den  rette 
Drygsel  til  Kjødet. 

Hvem  skulde  han  fare  til,  Lensmanden  eller 
Landhandleren?  —  det  var  med  denne  Kvæstion 
i  Ho'det,  han  langsomt  tråk  sig  opefter  Bakken 
og  endelig  kom  ind  i  Stuen,  hvor  Martha  Malvina 
sad  paa  finsk  Vis  paa  Hug  ved  Gruen,  mens  den 
lille  rakte  Hænderne  ud  efter  Kvistene,  hvormed 
hun  tændte  op. 

Han  stod  en  Stund  og  skubbede  paa  Topluen, 
satte  sig  saa  hen  paa  Sengefjælen  og  skubbede  den 
videre. 

Topluen  kunde   paa   den   Vis  vel  være   kommet 

to  Gange  rundt  paa  hans  fortænkte  Hoved,  da  han 
fandt  det  bedst  at  lette  sig  ved  at  betro  sig  til  sin 
gulbrune,   skjævøiede  Halvdel. 

,,Saa?"  —  busede  hun  ud  — ,  ,,de  er  vel  ikke 
gale  og  vil,  Du  skal  være  to  Steder  paa  én  Gang 
...   Nu  maatte  hun  le!" 

Men   saa   gale   var   de   nu. 

Hun  saa  en  Stund  ind  i  Ilden  og  yttrede  saa 
af  gjort: 

,, Landhandleren  faar  gaa  først!" 

,,Men  Lensmanden,  blir  han  sint,  saa  ...  Han 
gjøer  ikke,   han  glæfser  til,   den  Karen!" 

,,Aa,   han  æder  nu  vel  ikke  Folk,  véd  jeg!" 

,,Nei;  men  han  kan  komme  og  tåge  Stuen  over 
Ho'det  paa  baade  os  og  Ungerne!" 

,,Kan  han  det? saa  faar  de  se  til,  hvor  de 

gjør  af  os!" 

,,Det  er  nok  bedst  at  føie  Lensmanden  allige- 
vel,  Malvina!"  lød  det  betænksomt  fra  Tobias;  — 
,,han  eier  naa  baade  Grunden  og  Stuen"   ... 

Men  nu  blev  Martha  Malvina  hidsig. 

,,Hør  Du  Tobias!  af  hvem  faar  Du  Mel  og  Sild 
til  alle  disse  gabende  Munde  her,  —  bys  bys!  — 
af  Landhandleren  eller  Lensmanden?  ...  Jeg  tæn- 
ker.  Du  skal  ikke  bli  fed  af  det,  Lensmanden  gi'r 
os.  Eller  kanske  vi  kan  bide  i  Stuen,  i  bare  Væg- 
gene  kanske?"  —  hun  stod  ret  op  som  et  Lys  og 
fægtede  med  den  Arm,  som  hun  havde  fri  af  Bar- 
net. —  ,,Nei,  lad  ham  gjøde  Grisene  sine  og  Slagte- 
koen  med,  til  Du  blir  færdig  hos  ham,  som  borger 
os  Maden!  Ellers  gaar  det  bare  til  Afdrag  paa 
Gjælden,  som  forrige  Gang.  Saa  snil  en  Mand 
som  Landhandleren,  det  var  Synd  og  Skam  at 
narre  ham!  —  han  har  jo  baade  Kniven  og  første 
Løfte   af  Dig,   Tobias!" 

Det  var  virkende  Argumenter. 

Tobias  sad  endnu  en  Stund  og  grundede  ned 
i  Gulvet. 

Jonas  Lie;    Samlede  Værker.     VII.  ^* 

Det  blev  til  Landhandleren,  siden  hun  satte 
saa  haardt  i  med  det  om  Maden. 

Men  saa  sad  der  alligevel  noget  igjen  inderst 
i  ham  om  Lensmanden.  Det  var  som  en  Braad  .  . 
han  eiede  nu  Stuen.   ... 

Havde  Tobias,  mens  han  sad  der  og  skubbede 
paa  Topluen  og  fornægtede  sit  gode  Instinkt  for 
at  føie  sin  Malvina,  — '  havde  han  kjendt  til  alt 
det  prikne  og  prikkendes,  som  stod  imellem  Lens- 
manden og  Landhandleren,  og  til  hvad  det  vilde 
sige,  at  Landhandleren  blev  før  færdig  med  Slagt- 
ningen  end  Lensmandskonen,  —  han  havde  sat 
Seilet  anderledes  for  Veiret.  Men  det  er  ikke  godt 
at  se  paa   skoddet   Fjord! 


Flod  og  Fjære  fossede  som  en  strid  Elv  to 
Gange  paa  Dagen  ind  og  ud  af  det  trange  Sund 
udenfor  Kjevigen,  og  ude  paa  Skjærene  midt  i  det 
sad  Skarven,  han  Gammel-Gabriel,  svart  og  urven 
i  Fjærene,  og  keg  efter  Fisk. 

Der  havde  nu  en  Stund  bare  gaat  Akker  eller 
Blæksprut  frem  og  tilbage  mellem  Tangen  og 
Tarren.  Men  nu  lakkede  Smaaseien  indover;  og 
vel  var  det,  for  det  gav  Kogefisk  til  dem  hjemme, 
mens  Tobias  lagede  sig  til  at  gaa  ud  paa  Fisket. 

Han  laa  nu  bare  den  sidste  Morgen  paa  Fiske- 
grunden  i  Fjorden  udenfor  Sundet  og  tråk  Smaa- 
tosk. 

Hans  ældste  Gut,  der  var  ti  Aar  gammel,  var 
med  i  Baaden,  og  de  havde  alt  halve  Bagskotten 
fuld  af  Smaafisk.  De  tråk  den  op  omkap,  og  den 
bed  i  det  pene  graa  Veir  paa  Formiddagen  saa 
hastigt,  som  de  blot  fik  Angelen  ned. 

Han  sad  med  Haanden  paa  Æsingen,  da  han 
med  engang  stansede  og  saa  ud.     Han  drog  i  Snø- 

ret  saa  hvast,  som  det  kunde  være  en  rigtig  Stor- 
fisk, og  halte  op  i  en  Fart. 

„0p  med  Snøret  dit.  Gut!"  —  skyndte  han  paa. 
Men  han  sad  allerede  ved  Aaren  og  roede  indover 
af  al  Magt,  inden  Gutten  havde  faat  sit  ind. 

Han  havde  opdaget  en  Baad  inde  i  Fjorden, 
som  han  vel  skulde  kjende;  det  var  ingen  anden 
end  Lensmandens  egen  Halvfjerderømming,  som 
laa  der  med  Seilet  skjøns  Bidevind  over  til  Kje- 
vigen. 

Og,  hvad  den  havde  der  at  gjøre,  stod  lysende 
klart  for  ham,  —  nu  skulde  han  ribbes! 

Og  saa  gjaldt  det  i  en  Hastighed  at  bjerge,  hvad 
bjerges  kunde   undaf  Plyndringen. 

Han  lagde  Baadea  til  ved  Bryggestenene  i 
Støen  og  skridtede  opover  med  Benene  saa  lange 
og  rappe,  som  han  blot  kunde  faa  dem  sat  for 
sig  ... 

Martha  Malvina  var  ikke  den,  som  satte  et 
raadløst  Ansigt  op.  Straks  ved  Efterretningen  om 
Lensmandsbaaden  lagde  hun  blot  Diebarnet  i  Sen- 
gen og  tog  i  med  begge  Hænder  for  at  faa  det, 
som  skulde  afveien,  bragt  ned  i  Sekstringen. 

Hun  var  altid  saa  snar  med  Tankerne,  og  det 
vårede  ikke  længe,  før  Baaden  laa  der  med  den 
gode  Skindfelden,  Træuhret,  Kaffekjedlen,  Linerne 
og  andet  Smaaredskab  i  Skotten,  færdig  til  at 
sætte  fra. 

Det  var  blot  i  sidste  Øieblik  at  vente  paa 
Martha  Malvina,  —  og  der  kom  hun  nedefter  Bak- 
ken dragende  Mathias,  Grisen,  efter  Øret!  Han 
sparkede  imod  og  skreg,  som  han  skulde  stikkes. 
Men  ind  i  Baaden  maatte  han;  det  gik  med  et 
Jump,  en  Haand  i  Øret  og  den  anden  i  dens  na- 
turlige, svingfuldt  vredne  Tougende  agter,  —  der 
var  ingen,   som  spurgte  den. 

Ud  lagde  Tobias,  og,  —  takket  være  Strømmen, 
som  løb  saa  strid  nedover  Kjesundet,  —  netop,  som 

il* 

Lensmandsbaaden  viste  Seilraaen  frem  om  det  ene 
Næs,  forsvandt  Tobias  bag  det  andet. 

Saa  gjaldt  det  at  stille  sig  uskyldig  an,  som 
om  hun  blev  overrasket  i  Stuen,  og  at  eksercere 
Børnene  op  til  at  svare,  at  ,,han  Far  var  strøget 
ud  paa  Fiske  i  forrige  Uge." 

—  Hun  havde  neppe  faat  sat  sig  ned  paa  Krak- 
ken med  den  lille  ved  Brystet  og  faat  Syngingen 
igang,  før  Døren  aabnede  sig,  og  en  lang,  svart, 
skaldet  Fyr  med  Næse  saa  krum  som  en  Fiskeørn 
og  et  Par  Øine,  som  med  engang  fo'r  over  det 
hele  i  Stuen,   stak  Ho'det  ind: 

,,Er  han  Tobias  ikke  hjemme?  —  jeg  ser  ikke 
Baaden  hans." 

„Han  Fa"  ... 

,,Han  Far  er  strøget"  ... 

,,Han  Far  er  strøget  ud  paa  Fisket  i  Ugen,  som 
var!" 

Det  var  kun  den  ældste,  som  fik  det  helt  frem; 
men  det  hørtes,  som  de  samsvarede  i  Munden  paa 
hverandre. 

,,Nei  saa  den  Fremmedmanden  er  ude  og  farer 
idag!"  kom  det  nu  roligt  fra  Martha  Malvina,  mens 
det  baade  frøs  og  isede  i  hende.  Hun  lod,  som 
hun  havde  sin  Møie  med  den  lille,  og  satte  ham 
nu  hen  til  Andres  ... 

,,Nei,  han  Tobias  er  ude  paa  Fiske!" 

Manden  var  blevet  staaende  i  Døren,  men  kom 
nu  helt  ind.  Han  havde  rødt  Skjærf,  en  Skind- 
væske  i  en  Rem  over  Skulderen  og  et  blaat  Blæk- 
hus  med  Kork  i  Haanden.  Lige  i  Hælene  paa  ham 
fulgte  to  Karer. 

I  Baaden  hed  de  tre  Lensmandskaren  og  Dren- 
gene; her  hed  de,  som  Martha  Malvina  snart  skulde 
faa  høre  oplæst,   Eksekutor  med  tvende  Vidner. 

Protokollen  blev  lagt  tilrette  paa  den  lille 
Stump   af   en   Bordplade,    der   stod   fast   mod   Yæg- 

gen,  og  selv  satte  de  sig  tre  Mand  høi  paa  Fjælen 
ved  Siden. 

,,Saa,  Manden  er  ikke  hjemme?"  sagde  han  i 
den  lange  Frakke  og  Uldskjærfet;  ,,det  var  slemt 
det!"  —  han  begyndte   at  skrive. 

,,Ja  saa  slemt  saa!"   sukkede   hun. 

,,Men  saa  er  vel  Koen  din  hjemme"   ...? 

,,Var  det  likt  det,  vi  har  nok  ingen  Ko,  —  den 
styrtede  i  Vaar  den!" 

Det  var  med  en  vaagnende  bitter  Skadefryd, 
hun  sagde  det. 

Han  saa  stursk  og  tvilende  paa  hende,  som  han 
Vilde  sige:   ,,haa  haa,   har  vi  det  paa  den  Leden!" 

—  men  saa  lagde  Jouhan  rapt  ivei  med: 

,,Der   ser   han   endda   det   ene   Hornet  af   den;" 

—  han  viste  ham  Makkehornet,  som  hang  i  et 
Snøre  ved  Døren. 

Det  var  jo  en  Skuffelse.  Han  havde  Ordre  til 
at  ribbe  af,  saa  Landhandleren  kunde  finde  Stuen 
ordentlig  feiet  for  sig,  om  han  kom  og  inddrev 
sit.  Og  Koen  havde  han  belavet  sig  paa  at  føre 
hjem  med  sig  i  Forskotten;  han  havde  et  gam- 
melt Auktionstilslag  paa  den,  tre  Gjeder  og  en 
Kobberkjedel. 

Lensmandskaren  saa  sig  om  i  Stuen;  her  var 
just  ikke  mange  Gjenstande  at  hæfte  sig  ved;  det 
meste  var  gamle  lappede  Overbredsler  og  totalt 
værdiløst  Træskrab.  Dette  saa  misligt  ud;  her  var 
som  udfeiet  før. 

,,...  En  Seksæringsbaad  med  indeværende  Aa- 
rer.  Liner  og  Børnskap,"  —  skrev  han  op  i  Proto- 
kollen. 

,,Baaden  hans  Tobias!"  —  haanlo  hun  med  tin- 
drende Øine,  —  ,,som  han  seiler  med  langt  ude  i 
Havet, den  lar  I  nok  være  at  naa." 

,, Lovens  Arm  er  lang  den,  Kjærring!"  —  Han 
skrev  og  skrev. 

Endelig  var  Eksekutionsforretningen  færdig. 
Det  var,  som  en  Møllesten  lettede  af  hendes  Bryst. 

Saa  kræmtede  den  lange  med  Uldskjærfet  og 
reiste  sig,  og  de  to  Vidner  reiste  sig  med  ham. 
Han  tog  et  Papir  op   af  Protokollen. 

Hun  foldede  Hænderne  andægtig,  saa  længe 
han  læste  op;  men,  hvad  det  egentlig  var,  begreb 
hun  først,  da  han  bagefter  til  en  Tydeliggjørelse 
og  Forklaring  satte  i: 

,,Det  var  saameget  som,  at  I  har  forbrudt  Kon- 
trakten og  er  udsagt  af  Stuen  til  første  Faredag. 
...  Formedelst  tredie  Aars  manglende  Erlæggelse  af 
Afgiftenl"  —  tilføiede  han  med  forstærket  Røst,  da 
hun  ikke  gav  noget  Svar. 

Hun  dovnede  blot  ligesom  af  i  Knæerne,  saa 
hun  maatte  sætte  sig  paa  Krakken.  Stuen  be- 
gyndte  at  røre  sig;  det  var,  som  om  de  i  næste 
Øieblik  skulde  sidde  ude  paa  Snebakken  allesam- 
men! ...  Hjertet  tog  paa  at  banke  høit  i  Brystet 
paa  hende  som  paa  et  Kreatur,  naar  det  ser  Kniven 
og  skal  slagtes. 

Af  og  til  blussede  det  op  i  Øinene;  hun  bed 
Tænderne  sammen  for  ikke  at  koge  over  og  bryde 
ud;  thi  det  stod  endnu  paa,  om  de  vilde  tåge  Gje- 
derne  med  sig. 

Andres  sad  bortvendt  henne  ved  Muren  med 
den  mindste  og  græd,  og  efterhaanden  stak  ogsaa 
de   andre  i  den  ene   efter   den  anden. 

Med  ét  reiste  hun  sig.  Hun  stod  stram  i  Mun- 
den  og  saa  til. 

Som  Eksekutor  tog  Blækhuset  af  Bordet,  brød 
hun  ud  i  en  Haanlatter. 

,,Hvad  ler  I  af,  Kjærring?" 

Hun  vilde  vide,  —  raabte  hun,  —  hvor  langt  de 
kunde  drive  Mennesken!  —  og  om  der  ikke  var 
Lov  og  Ret  for  nogenting  ...  uden  for  Lensmanden 
og  Landhandleren? 

,,Lov  og  Ret!  —  skylder  I  kanske  ikke  Gjæl- 
den?" 

,,Haa— haa— haa!  skylde?"  —  skreg  hun  ud  af 
sig.  —  ,,Æ'fuglen  ribber  de  bare  tre  Gange.  —  Tag 
ligesaagodt  det  fattige  Livet  med  én  Gang!"  hvi- 
nede  hun  op. 

,,Hys,  hys,  Kjærring!  nu  snakker  Du  over  Dig, 
—  det  laat  ikke  saa,  dengang  I  giftede  jer  ind  paa 
Fattigkassen.  I  skulde  ha'  set  jer  for,  før  I  vadede 
ud  i  Elendigheden." 

—  Da  Lensmandsbaaden  lagde  ud  fra  Støen, 
stod  to  af  Gjederne  med  Hornene  høit  oppe  i  For- 
skotten brægende  ind  mod  Landet.  Den  tredie, 
som  de  havde  sparet,  brægede  igjen  paa  Berget 
adover  til  Kammeraterne. 


—  —  —  Og  er  det  et  sandt  Ord,  at  der  er 
tynd  Jul  i  tomt  Hus,  saa  blev  det  det  nu  for  Tobias 
lange  svarte  Vinteren  udover. 

Der  maatte  vel  blive  en  Raad,  derom  tvilte  han 
ikke. 

Men  igaar  var  der  ikke  kommet  saameget  som 
Livet  af  Fisk  paa  Linerne  udenfor  Kjeodden,  og 
saa  havde  de  levet  af  at  røre  ud  noget  Mel  og 
Salt  i  Gryden  og  de  Par  Skvætter  Gjedemelk  til 
de  tre  mindste. 

Tobias  laa  i  Oversengen,  der  stod  fast  i  Væg- 
gen,  med  en  liden  treaarig,  urolig,  svartøiet  Pige 
i  Armen  ...  Det,  han  grublede  paa  om  Natten,  var, 
at  han  havde  otte  Børn  stuvede  omkring  under 
alskens  Skindfelder  og  Overklæder  rundt  om  i 
Stuen  oppe  og  nede  fra  paa  Løsbordene  under 
Spærreloftet  til  bag  Skorstensmuren  —  og  Konen 
klein  med  Diebarnet  ved  Brystet! 

Den  lille  strakte  sig  despotisk  med  Ryggen  op- 
over  hans  Bryst;  men,  naar  hun  nu  vaagnede  en- 

gang  ud  paa  Morgenen  ...  naar  hele  Flokken  vaag- 
nede,  og  der  blev  Spørgsmaal  efter  Mad,  —  fra 
Martha  Malvina  Stakkar,  som  laa  der  og  halvt  i 
Drømme  hyssede  den  mindste,  til  alle  de  store,  — 
ja,  hvad  var  der  saa  at  gjøre?  ... 

Gløderne  henne  i  Skorstenen  lyste  svagere  og 
svagere  hen  paa  Blikkoppen,  som  stod  der  med 
den  sidste  Melkeskvæt  til  Barnet,  og  sluknede  til- 
slut, saa  det  blev  kulmørkt  i  Stuen.  Men  han 
hørte  alle  Aandedragene,  kjendte,  hvis  det  var,  og 
hvem  af  dem  der  stønnede  eller  snakkede  i 
Søvne. 

Han  havde  flere  Gange  før  fundet  ud,  at  det 
netop  var  i  saadanne  stille  Nattestunder  mellem 
alle  de  Aandedrag,  at  han  havde  som  lettest  for 
at  finde  paa  noget,  naar  det  saadan  faldt  til,  at 
det  stod  paa  Haardkniben  og  Hægten  for  ham. 

Men  inat  var  det,  som  han  havde  rigtig  ondt 
for  det!  De  vante  Udveie  var  alle  saa  nylig  ud- 
nyttede,  og  han  tog  sig  ligesom  den  ene  Gang  efter 
den  anden  i  at  give  det  op  og  se  sig  roende  ind- 
over  til  Klokkeren  for  at  bede  om  en  liden  Haands- 
rækning  af  Fattigkass  —  —  dog  nei  did,  —  saa- 
langt  var  det  nu  vel  ikke  kommet  endda! 

Havde  bare  ikke  Linefisket  saa  med  ét  stop- 
pet. ... 

Hvergang  Kogefisken  slog  feil,  var  det  altid 
paa  Livet  for  Maden,  helt  siden  de  mistede  Koen 
ivaares. 

De  havde  holdt  Livet  i  den  længst  mulig  ud- 
over  med  Tang  og  Tarre,  og  tilslut  havde  den  mel- 
ket det  rene  skjære  Sjøvand  og  Blod.  Saa  var 
den  styrtet  en  Nat  netop,  som  de  havde  gi't  den 
tilkvælds  et  Trug  Rugmel,  saa  haardt  det  var  at 
afse.  Det  var  et  Maal  Mad  for  hele  Familien,  og 
der  var  ingen  Albulængde  igjen  til  Bunden  i  Mel- 
tønden  dengang  heller!  Og  da  de  saa  bagefter 
tænkte  at  nytte  Indmaden  og  andet  og  sælge  Stor- 

stegene  i  Byen,  var  alting  bare  Ben  og  blanke  blaa 
Sener  og  Kjødet  hart  som  Træ,  saa  det  ikke  var 
andet  end  Huden  igjen  til  at  faa  Penge  for;  — 
men  saa  var  det  jo  et  Herreliv  paa  Kjødmad  og 
Sod  saalænge  det  stod  paa,  —  de  otte  Munde  og 
desuden   Martha   Malvina! 

Hans  Tanke  begyndte  at  se  en  blank,  messing- 
holket  Tollekniv  i  Luften;  den  svandt  og  kom  igjen, 
svævende  som  et  farligt  Staal  over  et  Hoved,  som 
snorkede  sødeligt  med  Kinden  oppe  i  den  varme 
Aske.     Det  var  Mathias,  Grisen.    ... 

Den  var  nu  et  halvt  Aar  gammel  og  hele  Stuens 
Glæde.  Kjælen  og  kjendt  med  hver  en  af  Børnene 
som  sin  egen  Bror  eller  Søster  løb  den  der  kullet 
og  sort  og  trykkede  mellem  dem.  At  slagte  den  nu 
vilde  være  tungt!  Foret  med  Fisk  og  ingenting 
andet,  som  den  var  fra  sin  første  Stund  af,  blev 
det  bare  Fiskefiæsket.  ... 

Den  øieblikkelige  Fare  veg  fra  den  sorgløst 
snorkende  Mathias's  Hoved. 

Han  laa  og  tænkte  og  tænkte.  Det  nyttede  ikke 
at  mønstre  sine  Eiendele;  det,  som  blot  var  nogen- 
lunde  salgbart,  var  eksekveret  hver  Pille. 

Han  lagde  den  lille  Pige  varsomt  hen  i  Skind- 
felden,  steg  sagte  ned  af  Sengen  og  keg  ud  af 
Ruden.  Det  var  begsvarte  Vinternatten,  som  laa 
ind  paa  Stuen  tæt  som  en  Mur!  Saa  sagde  en  af 
Gutterne,  som  formodentlig  havde  ligget  vaagen, 
ganske  sagte: 

,,Faar  vi  ikke  noget  til  Mad  idag  heller,  tror 
Du,  Far?" 

,,Aa,  blir  vel  en  Raad,  retnaa,  —  væk  bare  ikke 
hu  Mor!"  —  han  aabnede  sagte  Klinken  til  Bislaget 
og  gik  didud. 

Der  stod  han  en  Stund  og  saa  ud.  Himlen  var 
sort  og  vaad  lige  ned  til  Stuetaget;  det  lille  Baad- 
nøst  nedenfor  i  Fjæren  var  ikke  til  at  skjælne,  ikke 
Bakken,  ikke  Stenhellen,  han  stod  paa,  —  kun  en 

jævn  Sus  af  Sjø  og  Veir  og  saa  nogle  dumpe  Lyd 
nede  fra  Fjorden  af  et  eller  andet  Fjeldstykke  dybt 
paa  Bunden,  som  laa  og  ruggede  og  vuggede 
uafladelig  under  Strømmens  Magt.  Af  og  til  skreg 
Hubroen   stygt  borte   i  Fj  eldet. 

Det,  han  keg  efter,  var,  om  det  ikke  skulde  lyse 
ude  paa  Fiskegrunden  —  bare  et  lidet  Skjær,  for 
da  var  der  igjen  Fisk! 

Men  derude  var  og  blev  det  lige  svart  og  slukt, 
—  og  saa  var  der  ingen  anden  Raad  for,  han  fik 
prøve  sig  med  Grisen  inde   hos  Landhandleren! 

—  Og  ud  bar  det  i  Lysingen  med  Mathias  bun- 
den med  et  Rendesnøre  om  Livet  til  Toften,  og 
Forskotten  opfyldt  af  Svineblærer,  som  havde  hængt 
sammenbundne  fra  sidste  Slagtning  paa  Knaggen 
i  Skjulet,  —  der  kunde  komme  en  Skilling  ud  af 
dem  ogsaa! 

Ungerne  fulgte  efter  udover  Fjeldknarterne, 
saalangt  de  bare  kunde  se  han  Mathias.   ... 

Det  var  egentlig  ikke  farendes  idag  saaledes, 
som  det  saa  ud  med  Snekav  og  Rosser;  men  saa 
saa  det  nu  endda  værre  ud  hjemme  i  Stuen,  hvor 
Sulten  begyndte  at  nage  i  Stolperne!  —  — 

—  ,,Men,  ...  ikke  en  Sild!  ikke  saameget  som 
et  Øsekar  Mel"  vilde  Landhandleren  borge  ham  nu, 
siden  Lensmanden  eiede  ham  ud  og  ind  baade  med 
Baad  og  Børnskap!  —  og  ,,den  tynde  blaa  Fiske- 
grisen,  han  bød  frem,  vilde  han  ikke  give  et  Spand 
Rultobak  for!" 

Det  var  Beskeden,  han  fik  inde  ved  Krambod- 
disken  idag. 

Og  det  var  over  den,  han  sad  og  grublede  nede 
i  Baaden  under  Bølgeskvalpet  mod  Pakhusstolpene, 
medens  han  af  og  til  sendte  den  livlige  Mathias 
et  uheldspaaende  Blik.  Den  rodede  ufortrødent 
henne  i  Forskotten  om  i  en  gammel  Tøndesæk, 
hvori   der  havde   været  Mel,   og   gløttede   derunder 

med  de  melkeblaa  Øine  hen  paa  sin  Husbond  og 
Herre. 

Det  sprængte  undertiden  til  Øinene  og  saa  til 
Brystet! 

...  Men  der  var  ingen  Raad  for  madløs  Stue, 
—  det  blev  at  fare  lige  til  Fattigkassen  detl  Og 
rent  stængt  vilde  det  bli  nu,  siden  Landhandleren 
slog  op  med  ham  og  ikke  vilde  forstrække  ham 
mere  ...  Han  havde  mange,  mange  Gange  set  nøgne 
Nøden  grine  foran  sig;  men  aldrig  slig;  denne 
Gang    var    det    raadløst,    Bommen    stængt!      Han 

havde  helst  gaat  hen  og  kastet  sig  væk, om 

det  ikke  var  for  hu  Seimke  og  han  Andres  og  han 
Jouhan  og  hu  lille  Marja  og  Anne  og  alle  de  andre 
derhjemme;  de  fik  berges  og  forsvares,  saalænge 
der  blot  var  en  levendes  Træ  vi  igjen  i  ham.   ... 

Men  det  var  tungt  at  være  til!  —  Haaret  stod 
bustet  ud  foran  den  opskudte  Toplue,  og  det  var 
ikke  frit  for,  at  han  og  Mathias  nu  lignede  hin- 
anden.     Han  sad  og  stirrede  i  Bundtiljen  ... 

,,Læg  bedre  indtil  med  Baaden  din,  —  ser  Du 
ikke  Melet  gaar  i  Sjøen!   ...   Hører  Du!" 

Det  var  Bryggefuldmægtigen,  som  raabte  ud  af 
Døren  fra  det  øverste  Pakhusloft. 

Over  sig  i  Luften  saa  han  en  Halvtøndesæk  med 
Mel  svævende  og  svingende  i  Vindetouget. 

Det  gjaldt  for  Baaden  at  holde  sig  lige  lodret 
under,  medens  han  deroppe  firede  ned,  skulde  Sæk- 
ken  ikke  gaa  i  Sjøen,  —  og  saa  svarede  Tobias:  — 
,,Høi!"  —  og  skjød  Baaden  indunder  det  Stykke, 
som  manglede. 

,,Har  Du  den?" 

,,Javel!" 

,,Godt!  ro  væk!"  —  og  dermed  gik  Vindetouget 
op  igjen. 

—  Der  var  kommet  flrendes  en  Halvtønde  Mel 
lige  fra  Himlen  ned  til  ham  ...  Landhandleren 
maatte   være   kommet   paa   andre   Tanker!    ... 

Tobias  kj endte  ikke  sine  egne  Ben  der,  han 
stod,  og  saa  snart  ned  paa  Melsækken,  snart  op 
efter  Vindetouget. 

Overraskelsens  Glæde  sank  imidlertid  lige  saa 
øieblikkelig.  Ved  Siden  af  ham  skvalpede  der  ved 
Bryggen  ogsaa  tre  andre  Baade,  hvis  Mandskaber 
var  oppe  i  Kramboden. 

At  det  kunde  være  en  Feiltagelse,  begyndte  at 
dæmre  for  ham. 

Men  Melet  havde  han  nu  engang  i  Baaden,  og 
bare  Tanken  om,  at  han  skulde  levere  det  fra  sig 
igjen,  gjorde  ham  aldeles  vild.  Han  løste  Fæstet, 
satte   Seilet  og  strøg  udover  Fjorden. 

Det  var  egentlig  gjort,  før  han  rigtig  fik  tænkt 
og  sanset  sig. 

Det  gik  friskt,  og  han  var  alt  langt  udenom 
Graaholmene,  da  han  begyndte  at  skjønne,  at  han 
havde  styrtet  sig  ind  i  det,  han  aldrig  havde  ment 
at  komme  i,  og  at  det  nu  holdt  paa  at  gaa  ikke 
bare  paa  Fattigkassen,  men  lige  i  Gabet  paa  Tugt- 
huset.  Men  da  saa  han  et  Seil  efter  sig,  —  og, 
at  det  var  Seksæringen  inde  ved  Bryggen  med  Fol- 
kene og  Kjøbsvenden  i,  som  var  ude  for  at  fakke 
ham,  derom  nærede  han  ikke  Fnug  af  Tvil. 

Han  stak  en  Klo  ud,  og  Baaden  fo'r  med  større 
Seil  og  rumme  Sk jøder  gjennem  Sjøvasket. 

Men,  gammel,  læk  og  ledeløs,  som  den  længst 
var,  vidste  Tobias,  at  den  kun  lod  sig  drive  til  en 
vis  Grad  over  Evne,  —  et  Mon  mere,  og  den  vilde 
skjære  under. 

Lang  og  myg  i  Sjøerne  løb  den  anden  med 
Stævnen  løftet  som  en  vild  Hingst  efter,  og  det  var 
ikke  til  at  tåge  feil  af,  at  dens  Seil  stedse  blev 
større  og  større. 

Tobias  tog  da  ogsaa  Nødens  Beslutning!  Som 
han  klarede  et  Næs,  der  gjorde  ham  usynlig  for 
dem,    dreiede   han  til   Vinden;   det  gjaldt   at   nytte 

Øieblikket  til  at  faa  smettet  sig  ind  mellem  de  Par 
Smaaoer  indenfor! 

Det  havde  ogsaa  gaat  godt,  om  han  ikke  netop 
da  havde  faat  en  tung  Rosse.  Den  kom  lige  ned 
fra  Fjeldet,  tog  Tobias's  Seil  om  som  et  Kort- 
blad  og  fo'r  afsted,  saa  Raaket  lettede  sig  udover 
Fjorden. 

Han  holdt  sig  i  Kjeipebaandet,  da  Baaden  gik 
rundt,  og  Sjøen  kom  ind.  Men  sit  Liv  ansaa  han 
som  kvit  og  væk,  —  og  vel  var  det,  siden  dette  med 
Rugsækken! 

Han  ventede  at  gaa  tilbunds  som  en  Hesten, 
der  var  ikke  Tale  om  at  flyde  paa  den  raadne, 
vastrukne  Baad! 

Stor  var  derfor  hans  Overraskelse,  da  den  fiød 
endog  ganske  ualmindelig  høit  oppe  i  Sjøerne,  og 
han  var  da  hellerikke  sen  til  at  komme  sig  over- 
skrævs  paa  Kjølen.  Som  en  Sten  faldt  det  i  visse 
Maader  fra  hans  Bryst,  at  Rugsækken  nu  var  gaat 
tilbunds! 

Da  Seksæringen  kom  om  Næsset,  og  de  saa, 
i  hvilken  dyppet  Stand  de  havde  ham,  huiede  de 
alle  op. 

Men  med  dette  havde  de  ikke  gjort  nogen 
nyttig  Reise,  —  og  bjerges  maatte  han  jo,  Skar- 
ven! ... 

Der  fik  de  nu  Syn  for,  hvorledes  Ukrud  for- 
gaar  ikke;  thi,  da  de  gik  ivei  med  at  faa  Baaden 
paa  ret  Kjøl,  var  det  paa  bare  Svineblærerne,  den 
havde  flydt,  og  til  og  med  Grisen  saa  sparkede  og 
gryntede  den  lige  frisk!  Bunden,  som  den  var  ved 
Toften,  havde  den  kilet  sig  saa  høit,  den  bare 
kunde,  opunder  Hvælvet  og  søgt  Luft  der.  Tobias 
havde  ogsaa  hele  Tiden  syntes,  der  var  som  en 
Slags  Grynten  eller  Snøften  i  Kjølen  under  sig. 

Svineblærerne  knuste  de  med  Aaren,  saa  de 
sprang  som  Skud;  og  Krambodsvenden,  som  skulde 
9,nsvare  Melet,  o^  som  nu  var  henvist  til  at  søge 

det  paa  Havsens  Bund,  lod  Tobias  til  en  Afsked 
og  Slutning  vide,  at,  om  han  var  slig  en  Frikar, 
at  det  ikke  nyttede  at  perse  ham  til  at  erstatte 
Melet,  saa  skulde  han  nu  faa  betale  det  alligevel. 
Han  vilde  klage  til  Lensmanden  og  kræve  Straf 
paa  ham.  Fanten  maatte  ikke  tro,  at  han  frit 
kunde  gjøre  Kjæltringstreger!  —  — 


Det  lakkede  fremover  med  Tiden  og  tilbage 
med  Tobias.  Han  maatte  tåge  det  Raad,  som 
fandtes!  ... 

Men  han  var  ikke  grei  at  komme  ud  for,  Land- 
handleren den  Eitermiddag.  Det  gjaldt  at  holde 
Justits  og  ordentlig  Udfeining!  —  han  Tobias  dri- 
stede sig  lige  op  i  Kramboden. 

Der  stod  de  myldrende  indigjennem  Døren  alle 
Ungerne  hans  og  Kjærringen  bagerst  med  en  paa 
hver  Arm. 

,,Ser  Du  ikke  straks  til  at  komme  Dig  undaf 
med  hele  Følge  dit,  skal  jeg  gi  Dig  Skyds,  din 
Kjæltring!     Ud  med  jer  paa  Flækken." 

Han  vilde  nu  bare  bede  han  Far  saa  snilt, 
for  her  var  rent  Uraad;  han  stod  nu  baade  mad- 
løs  og  ... 

—  ,,og  saa  tænker  Du  at  nedsætte  Dig  med 
hele  din  Flok  foran  Disken  min  her?  Paa  det  Vis 
kunde  jeg  faa  halve  Bygden  paa  Halsen.  Der  er 
adskilligt  at  æde  op  i  Skufferne,  mener  Du,  —  og 
Melsækker  oppe  paa  Pakloftet,  véd  Du,  Skarven! 
Ser  Du  ikke  nu  til  at  pakke  Dig,  saa  — " 

,,Jeg  er  nu  stueløs  ogsaa,  Far!" 

,,Hvad  skiller  det  mig?  —  gaa  til  ham,  som 
har  kastet  jer  ud!  han  vil  sørge  for,  at  Du  faar  det 
Hus,  Du  skal  ha'  for  Melet,   Du  reiste  med"   ... 

,,For  TyvepakJ  der  er  Gutten  borte  i  Tørfisken" 
—  brølte  Kjøbsvenden  og  fo'r  over  Disken;  —  det 

var  Andres,  som  ikke  kunde  modstaa  en  delikat 
hvid  Flænge  i  Bundten  og  rev  i  Fiskeskindet  for 
at  faa  den  løs. 

,,Ud  med  jer  allesammen,  —  og  det  straks!"  ... 

Der  samlede  sig  flere  og  flere  om  dem  lige  til 
Spøran,  Gaardshunden,  som  glemte,  at  han  havde 
kjendt  Slagteren  og  gjøede  1  Hælene  paa  Tigger- 
følget. 

,,Væk  fra  Bryggen!  ...  Paa  Tugthuset  skulde 
Du  ...  paa  Tugthuset  skulde  Du!"  raabte  Land- 
handleren hidsigt  efter  dem,  —  ,,paa  Tugthuset 
skulde  Du!"  ... 

Ned  af  Bryggetrappen  gik  det  med  dem  og  i 
Baaden.  Den  sidste  var  Tobias  selv;  han  dækkede 
ydmyg  ludende  bagerst  for  Retræten,  og,  da  han 
skulde  nedover  Bryggestigen,  indvendte  han  bare 
med  et  svagt  sidste  Forsøg: 

,,Der  har  ingen  af  os  set  Maden  i  denne  Dag, 
Far!" 

De  mange  dernede  fyldte  op  hele  Baaden  lige 
frem  til  Masterummet,  under  det  at  det  tordnede 
over  deres  Hoveder  fra  Flokken  deroppe  paa  Bryg- 
gen. Kun  Martha  Malvina  sendte  et  Par  svarte 
Øiekast  op,  medens  hun  skjælvende  hastig  tog  det 
gamle  Overbredsel  om  de  to  mindste  og  lagde  dem 
ned  i  Bagskotten. 

Mathias  manglede  endnu!  ... 

Han  havde  slidt  sig  nede  i  Baaden  og  var 
sprunget  sin  egen  Vei  opover  imod  Husene.  For- 
sulten, rødende  og  tynd  som  en  Skygge  fo'r  den, 
folkevant  som  den  var,  straks  ind  i  Bislaget  og 
trykkede  saa  op  Døren  til  Kjøkkenet. 

Hvad  den  udrettede  der,  skulde  snart  blive 
aabenbart. 

Han  havde  faret  lige  i  et  Spand  med  Rømme- 
grød,  som  Jordemoderen,  Madam  Sørvig,  havde 
lovet  at  tåge  med  sig  over  til  Kirkesangerens  Kone, 
der  nylig  havde  faat  en  liden. 

Spandet  stod  bare  et  Øieblik  i  Skorstenen,  og 
saa  kom  den  forsultne  Grisen  og  satte  Trynet  ned 
i  det  helt  til  Ørene!   ... 

Kokkepigen  kom  aldeles  rasende  ud  med  Ma- 
thias galloperende  foran.  Hun  gav  ham  utallige 
Navne,  hvoraf  ikke  ét  hæderligt,  og  kastede  efter 
ham,  hvad  hun  blot  kunde  faa  i  Hænderne. 

Efter  fulgte  selve  Madam  Sørvig  hidsig  og  rød. 
Hendes  tunge,  føre  Skikkelse  vraltede  og  arbeidede 
ogsaa  med  Armene;  men  Fart  skjød  hun,  og  et 
Vredens  Veir  fulgte   der  med  hende. 

Hun  dukkede  pludselig  frem  af  Klyngen  nede 
ved  Bryggen  og  stod  nu  der  aandpusten  og  fulgte 
Forhand]  ingerne. 

Figuren  var  firkantet,  Ansigtet  firkantet  som 
en  Tærning,  der  var  faldt  op  med  to  Øine;  men 
det  var  Øine,  der  saa  sig  om,  som  de  baade  havde 
at  kontrollere  og  kommandere  ...  Hun  havde  ikke 
været  Jordemoder  i  atten  Aar  for  Ingenting! 

Med  ét  skjød  hun  helt  hen  til  Bryggekanten. 

,,Naa,  —  nu  har  jeg  hørt  det  ogsaa!  ...  mener 
I  det  gaar  an  at  drukne  Menneskebarn  som  Kat- 
unger  udenfor  Bryggespolen?  —  Aa  jo,  jeg  kan 
høre  paa  Laaten,  I  er  ikke  langt  fra!  ...  Det  er 
net  det!  ...  der  sidder  han  Slagter-Tobias  med  alle 
Ungerne  sine  ...  hvormange  har  I  der  under  Klæ- 
det,  Mor?" 

Det  gamle  Overbredsel  sloges  væk  og  viste  frem 
de  to  smaa. 

—  ,,med  alle  otte  Ungerne  sine  uden  Maden  i 
Munden  ...  i  aabne  Baaden  ...  og  saa  staar  I  her- 
oppe  og  gjør  jer  Gjerning,  —  ja  undskyld!  Hr. 
Landhandleren  med,  som  ellers  er  en  Velgjører. 
—  Jo,  jo,  jo,  —  løs  ikke  Fæsten,  Du  Tobias!  — 
lad  dem  kun  reise  tilhavs,  i  sligt  Veir!  —  saa 
sover  I  saa  inderlig  sundt  paa  det  inat  allesam- 
men ...  tvi,  tvi  ... 

Pu  Martha  Malvina!"  hun  bøiede  sig  og  pegte 

ned  paa  et  sort  Hoved,  ,,det  var  vel  hende  der, 
jeg  tog  imod?  Det  var  paa  Hægten  med  Dig  den- 
gang.  —  I  har  da  været  i  Baarstuen  for  Ilden  med 
Barnet?  — 

Naa  saa! 

Ja,  da  vil  jeg  se,  om  nogen  vil  nægte  Madam 
Sørvig  det,  naar  hun  følger  med.  Jeg  tager  ikke 
imod  Barn  med  den  ene  Haanden  og  vrider  Hal- 
sen om  paa  dem  med  den  anden,  det  indser  en 
Mand,  som  er  saa  velgjørendes  som  Landhandleren 
allerbedst,  især  naar  jeg  faar  underrettet  hans 
Kone!"  —  Hun  var  svulmende  rød  i  Ansigtet. 

,,Det  er  en  stor  Skarv,  véd  De,  Madam  Sørvig!" 
nærmede   Landhandleren   sig   fortroligt. 

,,Ja  vi  er  Skarver  nogen  hver,  naar  vi  blir  sat 
paa  Prøven,  Landhandler!  —  Saa  løft  op  Ungen! 
I  kan  nu  vel  smitte  jeres  Hænder  med  at  tåge  i 
ham,  Kjøbsvend,  —  havde  I  saa  fri  Samvittighed 
bestandig!" 

Kjøbsvenden  efterkom  uhyre  ilsomt  Anmodnin- 
gen og  langede  ud  med  de  frostsprukne  Næver  med 
Pulsvanterne. 

Hun  tog  selv  den  mindste.  —  ,,Staa  ikke  der 
og  glo  Jenta  mi',  gaa  op  til  Madamen  og  hils  fra 
Madam  Sørvig  om  Melk  og  Mel  til  en  Velling  ... 
Stakkars  liten!  Der  kan  trænges  noget  varmt,  — 
og  noget  tørt  ogsaa." 

Opover  bar  det  til  Baarstuen,  medens  hun 
underveis  ivrig  forhørte  Tobias. 

Han  havde  ment  at  begive  sig  til  Byen  og  prøve 
at  faa  Arbeide  hos  en  Slagter.  Men  nu  vilde  de 
ha'  Straf  paa  ham,  —  ,,og  saa  faar  Ile  disse  Stak- 
karne  gaa  for  Uveir  og  Bikjebid  om  i  Gaardene  og 
be'  for  Livet." 

—  Det  sagde  sig  selv,  at  de  gjerne  satte  Stuen 
paa  Ende  for  Madam  Sørvig.  Der  maatte  koges 
ny  Grød,  og  Kaffekjedlen  sættes  paa  for  at  fordrive 
hende  Tiden. 

Jonas  Lie-    Samlede  Vaerker.     VII.  12 

Men,  som  hun  sad  og  nød  og  nød  sin  Kaffe, 
som  stadig  blev  ifyldt,  og  var  ualmindelig  borte 
med  Tankerne  idag,  slog  hun  med  ét  i  Bordet  og 
lod  Haanden  blive  liggende  der.  Hun  saa  Land- 
handlerens Kone  langsomt  grundende  ind  i  Ansigtet 
og  udtalte  saa  pludselig: 

,,Biskemænd!  —  jeg  kan  faa  Slagteren  frit  til 
Amerika!" 

Gamle  Monsen,  Jægteskipperen,  var  kommet 
over,  og  han  og  Landhandleren  havde  alt  faat  en 
Fransfus  igang  borte  i  Sofaen.  De  sænkede  begge 
Kortene. 

...  ,, Fribilletten  véd  De,  Landhandler!  til  Olaus 
i  Kløven  og  alle  hans,  som  han  skulde  have  over 
til  Chikago,  og  ikke  kan  nytte,  —  den  er  at  faa  for 
en  Slik!" 

Gamle  Monsen  knæggede  og  slog  Kortene  i 
Bordet:  —  ,,Du  stikker  ikke  Madam  Sørvig,  Land- 
handler! —  det  er  ti  fra  Halsen  af  Fattigkassen 
med  engang  det!"  ... 

—  At  Stemningen  var  blevet  en  anden,  viste  sig 
noksom,  da  Tobias  drog  fra  Gaarden.  De  smaa 
havde  Lefser  i  Hænderne,  og  en  af  Jenterne  kom 
springende  efter  med  et  lidet  Tørklæde,  som  hun 
havde  ledt  frem  af  Kisten  og  bandt  det  om  Halsen 
paa  hu  Seimke. 

Dertil  var  Ophavsmanden  til  denne  Skjæbnens 
store  Vending,  Mathias,  af  Naade  og  Barmhjertig- 
hed  kjøbt  af  Landhandleren  og  betalt  rundt  op  i 
Mel  og  Sild.  I  Betragtning  af,  at  der  alt  var  be- 
gyndt  med  Rømmegrøden,  blev  han  sat  ind  paa 
Gjødsti,  og  han  kom  saaledes  pludselig  til  over- 
flødige Dage  —  indtil  videre. 

—  Saaledes  blev  Fattigkassen  den  styrende 
Skjæbne  i  Tobias's  Liv.  Han  og  den  var  nu  en- 
gang Kontraparter!  Saalænge  han  tog  i  og  sled 
og  spændte  i  Toften  paa  Livet  for  at  komme  undaf 
den,  laa  den  bare  og  gapte  for  at  sluge  ham;  men, 

da  han  saa  endelig  drev  ind  paa  den,  sparkede  den 
ham  helt  til  Amerika!  — 

—  Og  allerede  i  Begyndelsen  af  Mai  var  Tobias 
kommet  til  Staden  for  som  Emigrant  at  gaa  sør- 
over med  første  Dampskib. 

Med  en  Sæk  paa  Ryggen,  en  Kiste  i  den  ene 
Haand  og  en  liden  Pige  ved  den  anden  gik  han 
nedover  Søgaden,  medens  Martha  Malvina  og  de 
øvrige  fulgte  slæbende  paa  Smaabylter  og  med 
Blikkopper  i  Hænderne  til  at  tåge  Maden  i  ombord 
under  Overfarten. 

Et  helt  Følge  af  Bygutter  skreg  og  huiede  om 
dem  som  Maager  om  en  Seiestime. 

Ved  Prammen,  som  skulde  fragte  dem  ud  til 
Dampskibet,  der  laa  og  kogte  i-  Sundet,  begyndte 
Sneballerne  at  fyge;  —  Vaartøen  var  endnu  kun 
svagt  begyndt  der  nord. 

Aa,  for  en  Blink!  ...  og  den  opstod  saa  altfor 
fristende  og  inviterende,  naar  Tobias  saadan  vendte 
Ryggen  til! 

Sagen  var,  —  og  det  kunde  kanske  give  An- 
ledning til  en  Darwinsk  Betragtningsrække  over 
Oprindelsen  og  Udviklingen  af  de  menneskelige 
fysiske  Eiendommeligheder  og  Abnormiteter;  det 
var  værd  at  gruble  over,  om  ikke  en  Slægt,  som 
i  tredive  Led  har  redet  Kontorkrakken,  eller  en  høi- 
adelig,  der  i  tredive  Aner  har  afleveret  Kavalle- 
rister,  om  ikke  de  ogsaa  tilsidst  mere  og  mere  maa 
udvikle  den  samme  fysiske  Abnormitet  som  Tobias, 
hyis  alle  Aner  havde  havt  sit  gnurende  Sæde  paa 
Toften!  Yderligere  udhævet  blev  det  ved  en  høist 
ulykkelig  Opfindelse.  Istedetfor  en  hel  Skindbund 
agter  —  for  Slidet  —  var  der  indsat  to  trillende 
runde  Læderlapper  med  høit  sømmet  Rand  om,  der 
i  hans  krumme  Stilling,  medens  han  langede  Børn 
og  Bylter  ned  i  Prammen,  saa  ud  som  to  store 
blankslidte  Kobbermedalier  ...  som  ,,Kahytsvindue^;!" 
som  ,, Briller!"  kort  som  enhver  af  de  runde  Ting, 

der  bare  nævnes  parvis,  og  tilslut  —  det  der  blev 
endelig  vedtaget,  —  som  den  populære,  kjendte 
Kringle! 

Og  saa  gjaldt  det  at  sende  Sneballen  lige  gjen- 
nem  det  ene  Øie  paa  Kringlen,  ,,at  knække  Kring- 
len", at  ,, varme  Kringlen!"  —  Udtryk  og  Raab,  som 
Tobias  baade  hørte  og  fik  tydeliggjort  eksempelvis, 
som  det  heder  i  Skolesproget  efter  Anskuelsesme- 
thoden. 

Da  der  saa  selvfølgelig  suste  flere  og  flere, 
saa  han  sig  forsigtig  om  med  et  rapt  Blik  og  et 
Skakkast  med  Hovedet;  —  det  var  et  skjævt  Under- 
ansigt,  en  Mund,  der  ligesom  bed  sig  fast  fra  Siden 
af  med  Jækslerne  i  et  sidste  lidet  Søm!  Han  dæk- 
kede  blot  lidt  for"  et  Par  af  de  smaa,  som  stod 
mest  udsat  i  Baaden. 

Ja  der  er  Hjerter  i  slige  Smaagutter.  —  Smæld! 
sagde  det  i  Skindbukserne   ...   Smæld!   Smæld!   ... 

Det  var  Fædrelandets  Farvel  til  ham! 


Hvordan  det  gik  Slagter-Tobias  derover?  ...  Der 
er  mange  i  Kjefjorden,  som  har  grundet  paa  det, 
—  siden  det  stod  i  en  Avis  fra  Chikago  om  et 
uhyre  Firma  i  Svin,  som  heder  Tobias  &  Sønner 
og  driver  Slagtningen  med  Damp. 


BAADSMAND  RUSTEN  OG  HANS  MADAM 


Naar  Baadsmand  Rusten  vandrede  til  Kirke  om 
Søndagene  i  sin  blaa  Pjekkert  med  Paraplyen  under 
Armen,  og  Konen  altid  drivende  et  Stykke  nede  i 
Læ  paa  den  anden  Side  af  Gaden,  saa  vidste  én, 
at  nu  skulde  det  akkurat  ringes  tredie  Gang. 

De  saa  staselige  og  vel  forligte  ud,  ordentlig, 
som  de  prøvede  at  holde  Skridt  sammen,  men  bare 
maatte  ha  lidt  rummelig  Plads  hver  for  sig. 

Og,  havde  ikke  Folk  vidst  bedre  Besked,  skulde 
de  ha  tænkt,  at  her  gik  ret  et  fredsommeligt  og 
gudvelbehageligt  Ægtepar  ind  i  Herrens  Hus. 

Fromme  og  andægtige  sad  de  ogsaa  sammen 
derinde  i  Kirken,  —  blot  kunde  de  ikke  bli  enige 
om  Salmebogen,  for  Baadsmanden  var  langsynt,  og, 
naar  han  sang  og  holdt  Bogen  ud  for  sig,  maatte 
hun  reise  sig  og  række  sig  for  at  se. 

Men  synderlig  længere  end  den  hellige  Søndag 
Formiddag  vårede  det  sjelden,  før  der  kom  anden 
Laat  i  Baadsmandspiben,  og  han  igjen  tog  paa  at 
krangle  og  vrænge  og  anmærke  og  harcellere  over 
hende,  saa  de  var  i  Folkemunde  over  hele  Stedet. 

—  Han  havde  just  klaret  sin  lange  gode  Søn- 
dags-Eftermiddags  Lur  og  saavidt  faat  tændt  paa 
Piben,  —  og  stod  nu  i  Skjorteærmerne  for  Heden 
ude  paa  Trætrappen  og  saa  efter  Konen,   som  be- 

fandt  sig  i  Ordskifte  med  Paalsens  ovenfor  ved 
Hjørnet. 

Mækkrer  hun  ikke  som  en  Gjeit  der  oppe  ... 
forstyrrer  Søndagsfreden  for  hele  Bakken  ... 

,,Hvem,  hvem,  hvem  ja,  —  hi — hi— iæsch  ... 
PIve — e— e — m  ja,"  hermede  han  forarget. 

Hun  stod  og  foreviste  en  Lagenrul,  hvorpaa  der 
var  Jordflekker,  for  Husets  Folk  og  paastod,  at  det 
var  deres  Gutter,  som  havde  kløvet  over  Gjerdet  og 
trakket  paa  Blegen,  —  akkurat  nu  imiddags,  mens 
da  var  i  Kirken,  bare  for  de  stakkars  fattige  Æble- 
karterne,  som  ikke  skulde  faa  hænge  i  Fred. 

Baadsmand  Rusten  dampede  og  mumlede 
skadefro: 

Min  Sjæl  og  Salighed  tror  jeg  ikke,  hun  for  en 
Gangs  Skyld  faar  paa  Næbbet.  Hun  blir  helt  stil- 
færdig  ... 

Han  plirede  glinsende  tilfreds  ...  Man  træffer 
tilfældigvis  paa  en  anden  Madam,  som  ogsaa  — 
ikke  taaler  noget,  nei,  —  hi  hi  hi — h — .  Man  maa 
bide  i  Græsset  ...  Hi  hi  hi— h,  —  man  maa  bide  i 
Græsset  ... 

Med  ét  blussede  Ordvekslingen  op  igjen,  og 
Baadsmandens  noget  kolorerede  veir-  og  toddyslidte 
Ansigt  strakte  sig  ud  over  Rækværket: 

Haahaa,  —  nu  fyrer  hun  paa  igjen  ...  Han 
smaaspyttede  og  jepede  over  Pibemundstykket. 

Hør  nu,  nu  er  hun  begyndt  at  opbygge  Bakken 

med  sine  ni  Børn  Just  saa.     Sven  i  St.  Fran- 

cisko.  Og  Oluffen,  som  fører  Havnedamper  over  i 
Lima;  nu  snurrer  den  af  hele  Snellen  ...  Hun  maa 
skryde,  om  hun  saa  stod  paa  Hodet  i  en  Vaskebalj 
...  Hi,  hi,  kji,  —  endda  er  vi  bare  kommet  til 
Maren,  som  fik  Tøiet  efter  sig  ,,fuldtalt  og  fuld- 
vasket  og  stoppet  og  navnet  til  Frederikshald."  ,,0g 
Gudskelov,  de  saa  da  ogsaa,  hun  kom  fra  skikke- 
lige Folk"  ...  ,,0g  det  er  det,  som  er  ligt,  som  blir 
vigt,  véd  Di."  — 

Hø  hø,  javist  ja,  afleverede  Baadsmanden  efter 
hende,  —  er  v  i  lige  ja,  —  hun  og  jeg,  ...  akkurat 
som  to  Æg.  Bare,  da  hun  blev  klækket  ud,  saa  kom 
der  en  Rasp.  —  Huih,  —  huih,  —  han  efterlignede 
et  Par  Hvin  ... 

Udtrykket  gik  over  til  et  behageligt  Grin,  da 
han  saa  Seilmager  Timme  komme  staurendes  nede 
i  Bakken.  Baadsmanden  lod  Piben  hænge  i  Munden 
og  gjorde  en  Bevægelse,  som  han  keg  i  Kikkert  ned 
mod  ham. 

Seilmageren  holdt  sig  tæt  under  Husvæggene. 
Han  stansede  af  og  til  og  saa  opover,  —  lurte  nok 
paa,  om  han  kunde  faa  Selskab  ned  til  Gjørsa  i 
Eftermiddag  paa  et  Glas  Toddy  eller  to  og  faa 
snakket  lidt  Chincas.  De  havde  faret  sammen  for 
nogle  og  tredve  Aar  siden  og  ligget  der  ved  Øerne 
og  biet  i  to  Maaneder  i  Solstegen. 

Seilmageren  stansede  uvis  et  Stykke  fra 
Trappen. 

,, Varmt  idag,  Seilmager." 

,,Pu — uh  —  ja."  Han  speidede  op  mod  Vindu- 
erne ...  ,,Er— er  ...  man  alene  hjemme  paa  Efter- 
middagen"  ... 

,,Aa,  —  saavidt,  —  mens  Kona  holder  Aftensang 
oppe  i  Bakken,"  —  gren  han. 

Seilmageren  plirede  op  paa  Baadsmanden: 

,,0m  vi  fortøiede  os  nede  hos  Gjørsa  i  Efter- 
middag, Rusten?  Der  er  slig  Kjølighed  i  Bag- 
værelset." 

Han  sendte  et  hastigt  Øiekast  opover:  —  ,,Det 
var  om  at  gjøre,  at  vi  kom  afsted  lidt  snart  da." 

,,Har  ingen  Hast,  har  ingen  Hast.  Hun  har 
endnu  tre  Barn  igjen  at  greie  ud  for  dem"  ... 

Baadsmanden  bankede  ud  Piben  paa  Ræk- 
værket. 

Han  havde  just  været  inde  og  faat  Lærreds- 
jakken  paa,  da  Madam  Rusten  kom  hæseblæsende 
og  endel  rappere,   end  hendes  fede,   blodfulde  Per- 

son  havde  godt  af.  Hun  havde  set  Seilmageren  og 
anet  Faren. 

Baadsmanden  modtog  hende  med  et  stort  Skuf- 
felsens Jep. 

,, Svært  saa  Du  fik  braatom  da,  Gjertru.  Du 
faar  da  gi  Dig  Tid  til  at  trække  Veiret,  Du  kan  jo 
ikke  snakke  for  Pusting  ...  Hys,  hys  —  vent  nu,  — 
gi  Taal  ...  Du  véd  jo  den  Svimmelen  din  ... 

Saa  gaar  vi  da,  Seilmager." 

,,I  denne  Varmen,"  —  udbrast  Madamen  ...  ,,Vil 
Di  ikke  træde  indenfor,  Seilmager,  og  nyde  lidt,  vi 
har  da  et  Glas  01  at  hy." 

,,Jaha  ja,  —  nu  spiller  man  paa  de  blide,  lok- 
kende Strenge  —  lægger  Snarer"  — 

,,Aa,  jeg  har  rigtig  stundet  saa  efter  at  faa 
vide,  hvordan  det  staar  sig  med  den  stakkars  syge 
Konen  Deres,  Timme,  som  skal  drages  med  den 
Ryggegigten"  — 

,,Nu  vil  hun  ikke,  vi  skal  slippe  afsted,  —  og 
saa  kommer  vi  ikke  afsted  ...  Men  Slangen  var  det 
træskeste  Dyr  paa  Marken"  ... 

,, Stakkars  Janna,  vi  sprang  og  legte  sammen 
mangen  Gang  vi  dernede  i  Sjøgaden,  da  vi  var 
Barn.     Ja  hun  var  jo  lidt  yngre"  ... 

,,Nu  spiller  hun  med  adskillige  Sider  ...  Hø  ho, 
hi  hi,  —  der  skal  nok  mere  end  en  Seilmager  til  i 
dette  Vand.  Og  noget  længere  end  en  Seilmagers 
Garn  for  at  udlodde  dette  Dybsens  Dyb  ...  En  finder 
hende  først  paa  tre  hundrede  Favne." 

,,Hvad  er  det.  Du  staar  der  og  snakker  og  mur- 
rer slig  for  hele  Tiden,  Rusten.  Du  vil  da  ikke  gaa 
ud  i  Byen  paa  lyse  Helligdags-Eftermiddagen  med 
den  flærede  Frakkelommen,  som  hænger  slig,  før  jeg 
faar  syd  den  istand  vel"  ... 

,,Hør  paa  Mangfoldigheden!  Hun  har  saamange 
Slags  Næb  alt  efter  den,  hun  sjunger  for,  skal  jeg 
sige  Dig,  Seilmager  ...  Var  det  ikke  nys,  som  én 
hørte    sjelve    Hubroa    skreg    deroppe    i   Bakken.    — 

Hu — bro — a"  —  gjentog  han  hult  og  fælt.  —  ,,Det 
var  for  Madam  Paalsens  Ører,  det.  Og  nu  er  det 
for  os,   hun  sj unger  Triller." 

,,De  vil  nok  ikke  forsmaa  et  Glas  godt  koldt  01 
i  denne  Varmen,  Timme.  Og  saa  kunde  jeg  vel  altid 
skaffe  lidt  at  bide  i  til." 

Seilmageren  keg  op  paa  Baadsmanden.  Han 
maatte  for  sin  Del  takke,  naar  Madamen  vilde 
traktere. 

,,Se  se  se,  se  se,"  hvinede  Baadsmanden;  ,,hun 
faar  det  til,  —  hun  faar  det  til  ...  Fordone  mig, 
Seilmager,  har  hun  ikke  os  begge  to  nu  trukket  op 
paa  Land.  Vi  kan  gjerne  sprælle  med  Spolen  ... 
Men  saa  er  der  nu  én,  som  er  efter  hende,  hvor 
hun  smetter,  om  der  er  aldrig  saa  dyb  Tarre.  Og 
om  ikke  andet  saa  slaar  jeg  i  Bordet  og  sætter  Stop 
for  Kjærringen.  For  i  dette  Hus  er  der  bare  én, 
som  raar"  ...  Han  sænkede  Tonen  til  en  lav  for- 
trolig: —  ,,Jeg  tror  nu  ingen  anden  kunde  styret 
hende  heller,  —  ingen  anden  i  Verden.  For  hun 
véd  saa  grant,  at  jeg  skjønner  hendes  Veie  ...  He 
he — eh  he,  én  skal  nok  hverken  gispe  eller  kjede 
sig  her,  sa  Manden,  han  laa  i  Tornebusken  ... 

Naa  naa,  den  sande  Visdom  siger,  at  man  skal 
gjøre  det  bedste  ud  af  sine  Ulykker  og  Gjenvordig- 
heder,  Seilmager  ...  Saa  gaar  vi  ind  i  Stuen  ... 

Her  er  Birdseye  til  Snadden  ...  og  her  Fyr- 
stikker." 

De  stoppede  Fiberne  og  tændte  og  satte  sig  til- 
rette ved  Klaffebordet  og  dampede. 

,,Hvor  blir  hun  af?  ...  Er  det  Meningen  at  la 
os  bie  paa  den  Skvæt  01,  saa  —  saå  —  fordone 
J^ig,  —  gaar  vi  vor  Kaas,  Seilmager!" 

Idetsamme  klirrede  det  borte  ved  Kjøkken- 
døren, og  Madam  Rusten  kom  ind  med  to  Ølflasker, 
Korketrækkeren  og  paasmurte  Rugkager  paa  et 
Bræt. 

,,Da   skulde   jeg   ha   bandet  min   Salighed   evig 

væk  paa,  at  her  ikke  fandtes  en  Taar  01  i  Huset. 
Men  saa  er  det,  naar  man  er  to  om  det.  Hun  kan 
nok  sidde  inde  med  meget  hun,  san." 

jjJeg  gjemte  saamæn  af  de  to  Flaskerne  og 
satte  dem  i  Kjælderen  efter  Brandtaksten,  vi  havde 
her  om  Dagen,"  forklarede  Madam  Rusten.  ,,0g 
jomæn  kom  de  ikke  tilnytte.  Spinke  og  spare  kan 
længe  vare,  véd  De,  Seilmager." 

,,Hei  san  ja,  —  og  Sus  og  Dus  gjør  tomme  Hus 
...  og  somme  Kjærringer  er  slige  ...  og  jaguja,  sa 
Kjærringen,  hun  skulde  sige  Haleluja  ...  og  Kyri 
Eleison   og  —   én   faar  bære   sit  Husets   Kors   med 

Taalmodighed    Havde    vi    endda    havt    noget 

drikkeligt  Vand  dengang  dernede  i  Fuglemøkka  paa 
Chincas,  Seilmager.  Men  en  Pot  brunt  raaddent 
Vand  i  Døgnet  og  tredve  Grader,  saa  Tjæren  smel- 
ted  ...  Hu,  det  er,  saa  Smagen  sidder  mig  stram  i 
Halsen  endnu  af  al  Guanoen.  Skyllet  det  rigtig  ud 
faar  jeg  aldrig  i  dette  Liv.     Skaal!" 

,,Det  er  godt  01  —  koldt  01  dette,"  istemte  Seil- 
mageren. 

,,Men  Kvinderne,  ser  Du,  Timme,"  —  han  gløt- 
tede hen  paa  Konen,  —  ,,er  en  strid  Race  over  hele 
Verden.  I  Spanien  og  i  Guayaquil  og  i  hele  Syd- 
amerika har  de  Hestehaar,  —  og  stivere  jo  længere 
én  kommer  syd  under  Linien,  —  og  Indianerne, 
som  har  det  opbundet  som  Hesterumper.  Til  Du 
kommer  til  Negerbumperne,  som  har  Uld  for  Haar 
allesammen.  Og  det  er  ingen  Løgn,  men  en  Gud- 
sens Sandhed,  at,  jo  længere  én  kommer  syd,  desto 
mere  stinker  Fruentimmerne.  Og,  havde  ikke  Vor- 
herre sat  den  Hindring,  —  eftersom  han  kjender 
Hjerternes  Letsindighed  og  Daaragtighed,  —  vilde 
vi  faat  set  nok  af  Sjøfolk,  som  kom  hjem  baade  med 

gule    og   røde    og    svarte    Behæng    Aa    gi    hid 

Korketrækkeren  ...  Skaal  Timme!" 

„Ja,  mens  I  sidder  her  og  prater,"  . —  afbrød 
Madam  Rusten,  —  ,,gaar  jeg  ned  til  Skipper  Eilert- 

sen  med  Kjoletøiet,  jeg  har  farvet  for  Maren,  om 
jeg  skal  faa  det  afsted  og  sendt  Hilsen  til  hende. 
For  Eilertsen  letter  med  Sluppen  før  Natten.  De 
var  færdige  alt  Igaar." 

jjFordone  mig,  tar  hun  ikke  Sjalet  paa  —  nu  1 
denne  Stegheden,"  —  brast  Baadsmanden  forarget 
ud.  ,,Hun  kan  styrte,  det  gjør  ingenting  —  slig, 
som  Blodet  staar  op  i  Hodet  paa  hende  ...  Aa  nei, 
om  Reisningen  din  blir  grummere  for  det,  Gjertru! 
—  Men  Forfængeligheden,  den"  ...  lød  det,  som 
Madam  Rusten  skyndte  sig  ud  af  Døren  med  Kjole- 
tøiet under  Armen. 

...  ,,Nu  skal  Du  se,"  —  Baadsmanden  fo'r  hen 
til  Vinduskarmen,  hvor  hans  store  Skikkelse  blev 
staaende  krum,  —  ,, hvordan  Kjærringen  sætter 
Steam  paa  og  flakser  nedover  Gaden.  Kan  Du  sige 
mig,  hvad  for  en  Fugl  hun  ligner,  —  ikke  er  det 
And  og  ikke  er  det  rigtig  Kalkunshone  heller  ... 
Det  er  sgu  Havgassen  — .  Midt  i  Solstegen,  om 
hun  saa  skal  miste  Veiret,  saa  ondt  hun  har  for 
Pusten  ...  Helbreden  —  om  hun  sprænger  sig,  — 
der  gjør  ingenting,  —  ingenting,  —  blot  hun  faar 
Villien  sin! 

Skaal  Timme." 

,,Skaal  Rusten." 

De  skyllede  ned  det  sidste  Glas. 

Seilmagerens  Øine  stod  stivt  op  i  Tåget,  medens 
Baadsmanden  af  og  til  keg  hen  paa  ham. 

,,Jah  —  jah  —  jah,  —  her  er  ikke  mere  01, 
Timme,  —  som  Du  ser.  —  Hyh,  pyh  —  hedt.  Havde 
endda  Konen  biet  hjemme  her  og  kunnet  hente  over 
et  Par  Buteljer.  Dette  var  bare  til  at  bli  tørst 
paa  det"  ... 

Seilmageren  brummede  hen  i  Veiret,  men  lod 
sig  ikke  forføre  til  nogen  Udtalelse  mod  Husets 
Gjestfrihed. 

De  dampede  videre. 

,,Hm,  hm"  — 

,,Hm,  hm"  — 

Seilmageren  blaaste  og  bankede  ud  Snadden  og 
stoppede  den  igjen  saare  traat  og  langsomt. 

Baadsmanden  bankede  ogsaa  ud  sin;  men  stop- 
pede den  hastig  i  Lommen  og  reiste  sig: 

,,Det  var  nu  egentlig  Brandy  and  Water,  som 
vi  tænkte  paa;  og  ikke  vil  vi  bli  liggende  her  til 
Ankers  for  to  tomme  Buteljer,  akkurat,  som  vi  er 
biet  tørste." 

Husdørnøgien  forvaredes  i  det  vante  Hul  bag 
Dørkarmen,  og  sammen  piggede  de  to  saa  ned- 
over Bakkegaden  til  Gjørsa. 


De  stængte  paa  Slaget  elleve  nede  hos  Gjørsa, 
og  Baadsmandens  svære  Skikkelse  skyggede  foran 
Gangvinduet  i  den  lyse  Aften,  medens  han  fam- 
lede noget  unødig  længe  for  at  faa  Gadedøren  op 
og  rigtig  laaset  igjen.  Han  rumsterede  og  smaa- 
brummede  inde  i  Gangen,  lod  saa  Stuedøren  falde 
op  og  blev  staaende  og  se  ind  til  det  aabne  Sove- 
kammer. 

,,Vidste  jeg  det  ikke,  at  hun  skulde  sidde  oppe 
der  i  Nattrøien,  —  passe  paa,  saa  én  ikke  kunde 
faa  lægge  sig  i  Fred  ... 

Ja  rigtig  ja,  naar  det  trækker  op  med  de 
sigendes  Mundvigerne,  —  er  det  ikke,  som  al 
Landsens  Ulykke  sætter  sig  til  ind  under  Næsen 
hendes  

Nehei,  Dii  siger  ingenting  Du  ...  For  Du  er 
den,    som   kan   læse   Messen   uden   Ord    ...    Teksten 

den  ...  Hu — uh,  —  se  paa  hende  nu — .     Aa 

snak  ud,  Kjærring  ...  Denne  Underfundigheden 
og  Bedrøvelsen,  som  én  skal  gaa  paa  Hosesokker 
for"  — 

,,Gudskelov,  si'er  jeg  bare,  fordi  Du  endelig 
er  kommet  hjem,  Rusten,  —  fra  denne  drikkendes 
og  supendes  Seilmageren  ...  Leveren  din,  véd 
Du"  ... 

,,Saa— aa,  —  drikker  jeg  nu,  —  vil  Du  sige,  jeg 
drikker  med  ... 

Og  saa  snakker  hun  saa  pent  om  Leveren  min, 
som  ikke  maa  ha  stærkt,  nei.  Bagefter  ja  —  bag- 
efter  ja  ...  For  man  maa  altid  ha  Ret.  Man  kre- 
perer, dersom  man  ikke  faar  Ret  og  kan  faa  sidde 
og  præke  for  os  andre  udydige  ...  Pokker  til  Kjær- 
ring,  —  hun  er  som  en  Kork  til  altid  at  dukke  op 
øverst  i  Toppen  af  Retfærdigheden  ...  Eller  for 
Eksempel,  Du  Gjertru,  bare  denne  Gangen,  — 
skulde  man  ikke  kunne  pirke  og  rokke  lidt  ved 
den  store  Dyden  din  ...  Her  gaar  jeg  ja,  med 
Skade  og  Pine  baade  i  Leveren  og  paa  Pungen,  — 
og  det  har  Du  ganske  Ret  i  at  slaa  Dig  andægtig 
over,  —  for  Seilmageren  er  ikke  den,  som  betaler 
eller  lægger  ud  ...  Og  Leveren,  hvad  den  kan  bli 
til,  —  det  ...  Jo  Du  kan  trøste  Dig  med,  at  det 
stikker  —  akkurat  her  —  i  høire  Siden.  Hu — u — uh, 
—  det  er,  saa  det  svir  og  brænder  ...  Saa  Du  kan 
tryggeligen  salve  Dig  med,  at  Du  har  Ret  i  det 
Stykke  ... 

Se  nu,  ser  hun  ud  som  et  Gravminde  med  det 
Næbbet  nedover  Hagen  ...  Ne — ei,  jeg  er  ikke  død 
endnu. 

Men  saa  spør  jeg  bare,  hvem  der  har  Skylden 
for,  at  jeg  røg  ud  i  den  Suppen  idag? 

Ja— a,  ja— a,  —  hvordan  det  gik  til,  Du  ... 
Man  var  ude  med  Træskheden  og  Fulheden  og 
vrikkede  paa  sig  og  smilte  som  Smør  og  bød  baade 
Mad  og  01  for  at  faa  Seilmageren  lokket  ind  i 
Stuen.  Havde  hun  først  faat  Fuglene  der,  saa  — 
saa  skulde  de  bli  siddende  paa  Limpinden  da  — . 
Hi  hi  hi,  —  hun  faar  to  gamle  Karer  paa  Gleisen 

til  at  drikke,  og  render  saa,  Gudlijælpemig,  ud  af 
Huset!  —  Lar  os  bli  siddende  der  strandsatte  og 
tørste  og  kjede  ...  Værre,  end  det  skulde  være  ud- 
tænkt  paa  Malice  ... 

Da  var  det  med  ét  Kjolen  til  Maren,  som  det 
tog  slig  Varme  i  Dig  for  —  — .  Og,  —  hø— ø,  — 
naa  der  er  nogen  af  Barna,  saa 

Men  Manden!  ...  hun  husker  ikke  mere  paa 
ham  end  som  saa  — .  Han"  —  Baadsmandens  Tone 
blev  galgenbitter,  —  ,,han  skal  bare  arbeide  og 
slide  helt,  til  han  blir  gammel  og  graa  som  en  ud- 
slidt  Skotgamp  ... 

Men  saa  er  det  nu  den  Leveren,  jeg  har  at 
haabe  paa  ...  For  at  se  paa  det  Uvet,  —  hvordan 
Du  gaar  der  og  aser  og  stræver  og  render  og 
skjænder  1  Solstegen,  saa  Du  staar  og  higster  i 
Bakken,  —  endda  Du  véd,  Du  har  den  Astmakram- 
pen  over  Dig  ...  Før  var  der  et  evigt  Veir  med  alle 
de  ni  Barna,  som  skulde  vaskes  og  kjæmmes  og 
bespises  og  dænges  til  Lærdom  og  Optugtelse.  Men 
det  er,  Gudhjælpemig,  ikke  et  Haar  bedre  nu.  Hun 
farer  om  som  en  Ballon  uden  Styre,  siden  hun  er 
lettet  for  hele  Ballasten"   ... 

,,Nu  faar  Du  engang  gjøre  Vei  med  at  komme 
iseng,  Rusten,"  —  paaskyndte  Madamen  uanfægtet. 

,,He,    he,    bider   ingenting   paa   Retfærdigheden, 

—  den  er  poleret  den  — 

...  Nei  om  det  er  rigtig  Gjertrudsfuglen,  hun 
ligner  heller  ...  Hun  har  Næb  som  en  Murske,  — 

og  Øine  som  en  Gasse  —  og  hvæser og  hvæ- 

ser,"  —  laa  han  og  murrede. 

,,Du  fik  da  vel  Marens  Kjole   afsted,   Gjertru?" 

—  reiste  han  sig  pludselig  ivrig. 

En  Morgen  nogle  Uger  senere  hang  der  hvide 
Lagener  foran  Stuevinduerne  oppe  i  Bakken  hos 
Rusten,  baade  det  ud  til  Haven  og  det  til  Gaden. 
Madamen  var  død  Dagen  forud  mod  Kvælden  under 
et  Anfald  af  Astma. 

Derinde  gik  Baadsmanden  og  tuslede  fra  Stuen 
til  Soveværelset,  og  saa,  naar  han  havde  siddet  der 
en  Stund  og  set  paa  hende,  ud  i  Stuen  igjen.  Hun 
laa  endnu  uflyttet  i  Sengen  med  lukkede  Øine,  den 
høie  Næse  og  Kappebaandet,  som  Mor  Jensen  havde 
knyttet  hende  under  Hagen,  da  hun  imorges  hjalp 
ham  med  at  stelle  Legemet,  —  og  lig  sig  selv,  saa 
uanfægtet,  som  hun  ikke  hverken  ænsede  eller  vør- 
rede  ham;  med  et  lidet  lunt  Drag  under,  som  hun 
nok  forstod  og  paaskjønte  hans  Idelige  Funderinger 
over  hende,  naar  hun  bare  vilde. 

Inde  i  Stuen  prøvede  han  sig  saa  i  én  Stol,  saa 
i  en  anden.  Der  sad  han  og  aad  paa  Knoerne  og 
mumlede  ... 

,,Tænkte  jeg  det  ikke  ...  tænkte  jeg  det  ikke, 
—  hun  maatte  gaa  der  og  mase,  til  hun  en 
Dag"  ... 

Han  føg  urolig  op  igjen,  aabnede  Skabet,  saa 
ind  i  det,  lukkede  det  ...  Stod  saa  og  funderede 
sig  bort  ved  Klaffebordet,  hvor  Systenen  laa  med 
Knappenaalene  i  og  Uldtraaden,  som  hang  efter 
Stoppenaalen.  Flyttede  ikke  paa  den,  rørte  den 
ikke,  bare  saa  paa  den.  — 

Han  stirrede  om  sig  paa  Tallerkenrækken  i 
Kjøkkenet.  Der  drog  Katten  sig  lang  og  ynkelig 
under  Krakken  og  glode  ufravendt  paa  ham  med 
et  Par  lysende  brandgule  Øine  —  og  endelig  et 
jammerligt  Mjav.  Han  kjendte  det  klamt,  som  det 
var  Skibsnissen,  han  saa  igjen  fra  Redskabskamme- 
ret  den  Ulykkesnatten,  de  forliste  Fartøiet  og  syv 
Mand  paa  Sandy-Hook. 

Og  han  gik  stilfærdig  ind  i  Kottet,  hvor  Kjole- 

livene  og  Skjørterne  hendes  hang  paa  Klædeslisten. 
Skoene  stod  under  med  Snørebaandene  i. 

Det  tråk  sig  i  Ansigtet  paa  ham  som  Lemus, 
og  han  drog  en  og  anden  Gang  Veiret  tungt  og 
dybt  med  et  Støn. 

Saa  maatte  han  ind  i  Sovekammeret  igjen 
listende  paa  Taa  ...  Sidde  der,  som  han  havde 
siddet  i  al  Nat,  og  se  paa  hende  og  tænke,  hun 
kunde  kjende  og  mærke  ham,  og  at  hun  ikke  var 
borte  alligevel  ...  Det  var  saa  lidet,  som  skil- 
lede — 

At  hun  skulde  være  rent  væk  ... 

Slig,  som  de  havde  havt  det  sammen,  fra  hun 
var  atten  Aar  —  sytten,  ja  før  den  Tid. 

Han  huskede  saameget,  helt  fra  hun  sprang 
som  ung  Jentunge  nede  paa  Bryggen  ...  og  hvordan 
han  havde  ærtet  og  holdt  Jøn  med  hende. 

Han  sad  ved  Sengen  og  saa  stum  stivt  paa 
hende  og  begreb  ikke  ...  at  Gjertru  —  Konen  hans 
—  var  —  holdt  op  at  være  til  ...  der,  hun  nu  laa, 
saa  han  kunde  ta  hende  i  Haanden  ...  Lidt  af  An- 
sigtsskyggen  tegnede  sig  svagt  graat  inde  mod 
Væggen,  og  der  steg  for  hans  Syn  noget  som  af 
et  andet  Land,  hvor  Gjertru  skulde  færdes  uden 
ham. 

Da  glap  ud  paa  Dagen  hendes  Øine  halvt  op, 
og  han  saa,  at  de  var  brustne.  Det  gik  med  isende 
Forfærdelse  gjennem  ham.  Det  var  Visheden,  — 
Gjertru  var  død,  —  borte. 

Han  trykkede  Øinene  vart  igjen,  kyssede  dem 
til  —  var  ude  i  Hjørneskabet  og  fandt  frem  to  Kob- 
bermynter  og  la  én  paa  hvert  Øie. 

Han  satte  sig  ned  og  holdt  i  og  besaa  hendes 
Hænder  ... 

,,Du  var  Glæden  min  al  Dag!"  ... 

Mod  Kvældingen  kom  Snedker  Andersen  for  at 
forhøre  om  Kisten. 


193 


Han  fandt  Baadsmanden  ludende  helt  forover 
med  den  store  Ryg  og  det  graa  Hode  mod  Senge- 
dynen. 

,,Baadsmand,  —  Baadsmand,"  —  hviskede  han 
og  søgte  at  lette  paa  ham. 

,, Baadsmand!"  —  udstødte  han  forfærdet. 

Men  Baadsmand  Rusten  var  kold  og  stiv,  og 
Snedkeren  forstod,  han  var  død. 


Jonas  Lie:    Samlede  Værker.     VII.  13 


EN  UNDERVANDSKRIG 


Garnet  er  trukket  efter  Natten  ... 

En  Mort  spræller  øverst  i  Slammet  ...  en  Aal 
snor  sig  gjennem  det  som  en  Orm  eller  Slange; 
den  er  sleip  og  ikke  god  at  faa  Tag  i  ...  Der 
sprætter  en  liden  ubændig,  rødprikket  Tryte,  og 
underst  rører  der  sig  en  lang,  mager,  benet  Gjedde 
med  Slugelysten  endnu  i  Øinene;  —  ud  af  Gabet 
stikker  Tredieparten  af  en  prægtig  blank  Ørret- 
forelle    —    —    —    —    —    —    —    —    —    —    —    — 

—  Lad  Gjedden  være  en  populær  Fisk  i  andre 
Lande,  —  det  er  ingenlunde  lykkets  den  at  gjøre 
sig  elsket  eller  paa  nogen  Vis  almenyndet  hos  os 
i  Norge! 

Den  er  det  saalidt  som  overhovedet  nogen 
Erobrer. 

Den  Fiskefamilie,  som  fra  Arilds  Tid  har  hæv- 
det  Besiddelsen  af  de  norske  Indsjøer,  været 
deres  —  i  Bevidstheden  om  sin  Hjemstavnsret  — 
livlig  sprællende,  glade,  fede  Indvaaner,  er  nem- 
lig Ørreten. 

Allerede  det  nette  Hoved  med  den  lille  fine 
Mund  viser  hen  paa  Flue-  og  Insektsnapperen  i 
Modsætning  til  den  plumpe,  grove  Slugfisk  Gjedden. 
Kommer  hertil  Ørretens  smukke,  brede,  kraftig- 
sluttede  Bygning,  —  for  ikke  at  tale  om  den  Inter- 

esse,  som  dens  Levesæt  og  Finesse  byder  Fiskeren, 

—  vil  man  forståa,  at  den  ikke  med  urette  er 
blevet  en  berømt  Sportsgjenstand.  Veien  til  at  faa 
den  paa  I^rogen  er  et  helt  fiske-psykologisk  Studium, 
en  Væddekamp  mellem  Fiskeren  og  Fisken  om  at 
overliste  hinandens  instinktive  Gjætning,  enten  den 
staar  urørlig,  stille  imod  Strømmen  eller,  —  va'r 
paa  Skyggen  af  Fiskeren  og  hans  Stang,  —  gjem- 
mer sig  dybt  i  en  Kulp  under  Land,  hvor  Strømmen 
fører  Blade  og  Barkstykker  hen,  saa  de  dreier  sig 
rundt  i  Evjen,  og  —  Fluerne  samler  sig  over. 

Der  skal  Kunst  og  øvet  Haand  til  for  med  Held 
at  kaste  Snøret  og  lade  Fluerne  glittre  forførende 
nok,  medens  de  som  snare  Skygger  farer  hen  over 
den  lyse  Sandgrund  eller  under  kapriciøse,  hidsige 
Spræl  og  Hop  i  Overfladen  viser  sine  i  mørkflæk- 
ket,  rødprikket  Guldmor  skimrende  Farver  som  Fos- 
sens og  Strømmens  egne  blinkende  Børn. 

Den  er  med  rette  Nationalyndlingen. 

Med  sit  røde,  rige,  friske  Kjød  er  Ørreten  mel- 
lem Ferskvandsfiskene  noget  af,  hvad  Jordbæret  er 
mellem  Bærene,  Rosen  mellem  ^glpnisterne. 

Den  er  Huldrefolkets  Fislij--^en  fede  velstelte, 
gule  i  deres  egne  Hjemkjern,  som  slaar  Slag  med 
Spolen  og  snapper  Myggen  i  Soléglittret  om  Kvæl- 
den  eller  skvulper  mystisk  op  af  Bunden  i  Stilheden, 
naar  det  mørkner.  At  en  Gjedde  nogensinde 
skulde  bli  træd  ind  paa  en  Huldremands  Vidiehank, 

—  at  den  nogensinde  skulde  bli  erkjendt  af  Landets 
Vætter,  er  ligefrem  en  naturstridig  Tanke. 

Og  hvilke  Fiskearter  der  forøvrigt  kan  ha  været 
Ørretens  Konkurrenter  i  vore  Indsjøer  gjennem  Ti- 
derne,  —  det  var  først  i  Begyndelsen  af  dette  Aar- 
hundrede,  at  Gjedden  fik  Indpas  i  vore  mere  indre 
og  hoitliggende  Vasdrag. 

Man  kan  sige,  den  flød  ind  paa  en  hel  trist- 
graa  Tidsstroms  grunde  Vande.  Det  var  den  flad 
forstandigtørrationalistiske  Oplysningstid,  som  vidste 

at  kurere  Tilværelsen  med  ,, nyttig  Oplysning"  og 
Potetesprækener,  og  for  hvis  tændte  Lys  Livet  ikke 
længere  eiede  Gaader  og  mørke  Kroge.  Det  var  ikke 
godt  hverken  for  Huldrefolk  eller  Huldrefisk  eller 
overhovedet  nogetslags  Mystik  i  de  Dage,  —  bort- 
ræsonneret  var  det  altsammen!  Og,  at  Poesiens 
uforklarlige  Verdener  skulde  fare  bedre,  var  ikke 
at  vente.  Forskjellen  mellem  en  rød  Ørret  og  en 
graableg  Gjedde  blev  forstandigen  reduceret  til 
Kjødvægten. 

Den  Tid  havde  ikke  mindre  end  vor  sine  men- 
neskekj  ærlige  Ivrere  og  Forkyndere.  Og  en  Idé  af 
den  indlysende  Tørnyttighed  som  at  lyksaliggjøre 
Landet  med  den  Fisk,  Gjedden,  var  netop  af  dem, 
der  laa  for  dens  Syn  og  ikke  kunde  andet  end  op- 
tages  med  Tilslutning. 

Saa  blev  det  da,  —  just  som  dette  Aarhundrede 
svingede,  —  Mode  blandt  vor  for  den  Slags  inter- 
esserede ,,op]yste  Verden"  paa  de  forskjellige  Lands- 
kanter  at  indforskrive  fra  Nabolandene  og  Tyskland 
denne  ,, nyttige  og  nærende  Fisk"  og  holde  den  som 
Yngel  i  Glas,  indtil  den  blev  stor  nok  til  at  slippes 
op  1  Fiskevandené.  Det  ansaas  som  en  ,,paa  en- 
gang interessant  og  landsgavnlig  Bestræbelse". 

Men  Faktum  blev  —  en  Krig  paa  Liv  og  Død 
over  det  ganske  Land  eller  rettere  i  det  ganske 
Vand,  fortsat  langsomt,  seigt  og  haardnakket  fra 
Vasdrag  til  Vasdrag,  fra  Indsjø  til  Indsjø,  fra  Kjern 
til  Kjern. 

Meget  skulde  jeg  dog  feile,  om  ikke  den  stærke 
Rovfisk  under  denne  Kamp  har  faat  adskillige  sted- 
lige Faktorer  imod  sig,  som  den  ellers  er  fri  for, 
—  om  det  f.  Eks.  muligens  kan  forholde  sig  med 
Gjeddefamilien  paa  dens  Vandring  nordover  paa 
samme  Maade,  som  Naturhistorien  lærer  os  om 
Eselet.  Paa  sit  Hjemlands  Høisletter  og  Stepper 
inde  i  A  sien  er  det,  som  bekjendt,  et  modigt,  klogt 
og  livfuldt  Dyr,  ikke  mindre  raskt  end  dets  Frænde^ 

Hesten,  og  dets  Agtelse  hos  Menneskene  i  Forhold 
dertil.  Men,  jo  længere  ud  fra  dets  egentlige 
Klima  og  op  i  de  kjøligere,  des  uanseligere  dets 
Vækst,  des  længere  og  slappere  Ørene,  des  udtryks- 
løsere  dets  Øine  og  overhovedet  uelskværdigere  og 
ondskabsfuldere   dets  hele  Væsen  og  Temperament. 

Hos  os  antager  jeg,  Gjedden  ogsaa  lider  af  saa- 
dan  at  være  kommet  ud  af  sit  Klima! 

I  dens  egentlige  Fædreland,  Sjøerne  paa  den 
store  europæiske  russisk-tyske  og  ungarske  Slette, 
kan  Gjedden  naa  kolossale  Dimensioner,  og  ser  den 
velnæret  og  trivelig  ud,  er  rig  og  kraftig  i  Kjødet 
og  smager  fortrinligt.  Den  forslugne  ,,Hecht"  er 
et  almindeligt  tysk  Familienavn,  hvilket  tyder  paa, 
at  den  der  er  baade  yndet  og  national. 

Anderledes  i  Norge. 

Skjønt  unægtelig  af  en  vis  fin  Gout,  —  man 
nyder  den  med  Smag  røget  og  foragter  den  heller- 
ikke i  afkogt  Tilstand  eller  som  Fars,  —  regner 
man  der  ialfald  ikke  Gjedden  for  Lækkerbisken; 
dertil  falder  den  i  vore  nordlige  Regioner  for  ben- 
fuld,  tør  og  kjedelig  i  Kjødet. 

Middelmaadlg-graa  og  farveløs,  præsenterer  den 
sig  hellerikke  af  Udseende  videre  sympatisk.  Den 
ser  mager,  stridbar  og  rovfiskeagtig  ud,  hvilket 
vel  kommer  af  dens  stadige  Leven  paa  Krigsfod 
baade  med  sine  egne  Fiender  og  Folkemeningen. 
Saadant  pleier  nemlig  ikke  at  gjøre  hverken  fed 
eller  elskværdig. 

Hvilken  af  de  to  Partier  der  sidder  inde  med 
den  dybere  Ret,  drister  jeg  mig  ikke  til  at  afgjøre. 
Det  er  det  gamle  naturfilosofiske  Spørgsmåal,  om 
det  Privilegium  at  udfylde  en  Plads  og  en  Eksi- 
stens paa  denne  trange  Jord  skal  tilhøre  den  stær- 
keste  og  til  Tænderne  mest  bevæbnede  eller  den, 
som  har  Papirerne  for  sig. 

Hvem  af  dem  der  kan  glæde  sig  ved  Befolk- 
ningens Sympati,  er  derimod  ikke  tvilsomt;  —  det 

anses  som  en  Ulykke,  naar  det  heder,  at  der  er 
kommet  Gjedde  i  et  Vand!  Jeg  husker  endnu  den 
Sensation,  det  vakte,  da  det  for  et  Snes  Aar  siden 
rygtedes,  at  Gjedden  var  kommet  i  Stensfjorden 
og  —  forlød  det  —  kanske  hele  Tyrifjorden  ud- 
skjæmt! 

Den  Dag,  den  findes  i  Tyin,  Gjendin  og  Bygdin 
eller  Vinstervandene,  har  Gjedden  erobret  Norge. 

Men,  gaar  Kampen  end  for  sig  med  forskjel- 
ligt  Resultat  i  de  forskjellige  Sjøer  og  Fiskevande, 

—  Faktum  er  dog,  at  Gjedden  stedse  udvider  sit 
Terrain,  saa  at  man  kan  opregne  Indsjø  efter 
Indsjø,  hvori  Ørreten  og  Forellen  fra  at  være  de 
oprindelig  herskende  nu  er  blevet  de  forfulgte  og 
jagede. 

I  de  Vasdrag,  hvor  Ørreten  endnu  faar  Fred 
for  sin  Modstander  til  at  vokse  sig  stor,  forsvarer 
den  sig  trods  sit  lille  Fluesnappergab  ved  sin  Rask- 
hed,  Gløghed  og  Styrke  —  og  vel  ogsaa  ved  paa 
sin  Side  at  søge  en  for  den  vistnok  meget  passende 
Næring  i  Gjeddens  Rogn  og  Yngel!  I  det  store  hele 
beror  dog  mulig  Kampens  Udfald,  —  det,  om  Sjøen 
skal  erobres  af  de  graa  eller  de  guldglittrende,  — 
efter  Zoologers  Mening,  paa  noget,  der  staar  al- 
deles udenfor  Partiernes  hele  Krigsførelse,  som  veier 
over  baade  Mod  og  List  og  Graadighed  og  Raskhed, 

—  og  det  var  egentlig  noget  til  at  fortvile  og  bli 
Pessimist  over,  om  de  kjæmpende  selv  gjennem- 
skuede  det!  —  nemlig  af  det  Naturforhold,  om  Grun- 
den  bestaar  af  Dynd  eller  Sand.  Det  ene  bringer 
Gjedden,  det  andet  Ørreten  den  endelige  Seier. 

Paa  Bunden  af  Fiskevandet  tænker  Bonden  sig 
nu  mangesteds  en  ensom,  gammel,  ondskabsfuld 
Gjedde,  næsten  saa  lang  som  Kjølen  under  hans 
Fiskepram.  Den  ruger  der  stille  begravet  i  Mudde- 
ret og  lurer,  indtil  den  pludselig  skyder  op  som  et 
Lyn  og  sluger  over  de  største,  fedeste  Ørreter. 

Den  ligger  der  som  en  Mefistofeles  og  forstyrrer 
Indsjøens  Glæde  og  Fred. 

—  Saaledes  staar  under  det  bLanke,  stille  Speil 
en  dødelig  Undervandskrig  uafbrudt  paa,  Dag  efter 
Dag,  mellem  den  lange,  benede,  grønagtig-jerngraa 
Torpedofisk,  der  stikker  op  fra  Dybet  eller  fra  en 
af  sine  Krigshavne  i  Vigerne,  jager  som  en  Pil  og 
sluger  som  en  Afgrund,  —  og  de  lystig  sprællende, 
guldglimrende  Ørreters  Børn! 


ET  HVALJAG 


Ombord  i  Hvalfangeren  larmede  Ovnsdørene  op 
og  igjen;  der  fyredes  yderligere  under  Kjedlerne, 
og  Røgen  væltede  sort  ud  af  Skorstenen. 

Der  var  meldt:   ,,Hval   isigte!" 

Langt  ude  i  Horisonten  løftede  Dyret  af  og  til 
sit  mørke,  isengraa  Hoved  over  Vandskorpen. 

Hvalen  blev  tydeligere  og  tydeligere.   ... 

Man  kunde  gjætte  sig  til,  hvor  den  hver  Gang 
vilde  dukke  op  paa  ny,  og  Vandstraalen,  den  skjød, 
susede  under  dens  Pusten,  som  af  et  svært  Ma- 
skineri. 

En  Timestid  efter  affyredes  Bougkanonen  med 
mat  Ladning,  og  ud  af  dens  Munding  fo'r  Harpunen 
og  dens  armtykke  Trosse  med  en  Fart  saa  voldsom, 
at  der  maatte  øses  Sjøvand  paa  Rullen  for  at  hindre, 
at  den  tog  Ild  ved  Friktionen. 

Hvalen  gjorde  et  høit  Sæt,  da  Harpunens  Jern- 
klør rettede  sig  ud  og  tog  Greb  i  den  med  sine 
Gjenhager;  den  var  truffet  lige  i  Finnebrusken. 

Finmarkslandet  laa  ret  som  en  Lineal  fem  Kvart- 
mil indenfor  om  Styrbord,  da  Jagten  begyndte,  og 
det  gik  med  uformindsket  Fart  og  stram  Trosse 
nordvest  udover  i  Havet  den  hele  Eftermiddag. 

Dampskibet  slæbte  efter  den  gjennem  Skum  og 
Sprøit,  bakkende  med  sin  henved  firti  Hestes  Ma- 
skine   og   tyngende   imod   Vinden   med   Bredfokken. 

Det  gjaldt  at  faa  mattet  det  svære  Dyr  ud,  til  det 
endelig  overgav  sig. 

Det  var  en  af  de  langstrakte  magre,  vilde  Fin- 
hvaler,  hvis  ubændige  Kræfter  man  nu  fik  prøve. 

Al  Landkjending  længst  afsyne.  I  den  sene  lyse 
Kvæld  glittrede  det  gule  nedgaaende  Solskjær  over 
den  blanke  Havvidde.  Farten  stod  paa  uforandret. 
Trossen  stak  skraat  nedover  i  Sjøen  som  i  en  Kjæl- 
der  og  piskede  af  og  til  et  Stykke  foran  ovenpaa 
Bølgetoppene,  medens  Sprøiten  idelig  regnede  ind- 
over  Bakken,  og  Bougen  grov  sig  ned  i  Skummet. 

Ikke  Tanke  paa  Hvil  eller  Køie  den  Nat! 

Og  endnu  næste  Middag  ingen  Forandring;  — 
Fartøiet  slæbende  og  bakkende  med  Næsen  i  Skum 
og  Hav  over  Bougen  som  efter  en  Sytraad. 

Det  saa  ud  til  at  kunne  gaa  længe  slig  udover 
i  vilde  Ishavet,  før  de  vilde  komme  til  at  se  Ko- 
lossen ligge  udmaset  og  sprængt  med  Bugen  iveiret 
indved  Skibssiden. 

En  lang  næste  Eftermiddag  og  Kvæld  drog  sig 
hen;  —  og  nok  en  seig,  asende  Nat  med  Sjø  i  et 
Flod  skyllende  over  Dækket,  og  Kaptein  og  Styr- 
mand  Vagt  for  Vagt  afløsende  hinanden  paa  Kom- 
mandobrættet. 

Man  havde  bakket  og  slæbt  efter  Hvalen  i  fem 
og  firti  Timer  —  næsten  to  Døgn! 

Og  netop,  som  Stewarten  bragte  Morgenkaffeen 
paa  tredie  Dagvagt,  skulde  Trossen  springe  og 
Hvalfangeren  miste  sin  Harpun  med  seksten  Alen 
Jernlænke  og  tretti  Alen  Trosse,  der  nu  alt  hvinte 
afsted  med  Dyret  dernede  gjennem  Dybet.     —     — 

Det  var  i  samme  Aar,  kun  nogle  Uger  efter, 
at  Aviserne  meldte,  at  en  Hvalfisk  af  ualmindelig 
Størrelse  var  set  i  en  liden,  smal,  trang  Fjordarm 
indenfor  den  ydre  Skjærgaard  omtrent  hundrede 
Mile  indenfor  paa  den  norske  Kyst. 

Og  den  havde  baaret  sig  saa  ganske  uforklar- 

ligt  ad,  —  bevæget  sig  hele  Tiden  med  en  underlig 
uforstyrrelig  Regelmæssighed  frem  og  tilbage  over 
Griindingerne  paa  saa  lavt  Vand,  at  det  forekom 
én,  som  den  maatte  skure  an. 

Hvorledes  den  var  kommen  did?  ...  Naturligvis 
forrendt  sig  paa  Jag  efter  Sild.  Maaske  jaget  ind- 
over  af  Sværdfisk  —  eller  af  Staurhenningen  eller 
Vagnhunden,  —  to  Dyr,  som  regjerer  i  Almuens 
Fantasier  omtrent  saa  mystisk  som  ITavmanden 
eller  Sjøormen. 

Synet  af  Hvalfisken  vakte  en  hel  Opstandelse  1 
Bygden;  der  gik  Løbebud  indover  fra  Gaard  til 
Gaard,  og  Folket  samlede  sig  paa  Skjær  og  Klipper 
rundt  om  Bugten. 

Det  uheldige  var,  at  man  manglede  Harpuner 
og  Fangstmidler  for  en  saa  stor  Besøgelse. 

Og  saaledes  gik  det  til,  at  Bygden  fik  sit  ganske 
Forraad  af  Skydevaaben,  Soldatergeværer  og  gamle 
forlagte  Dunderbøsser  med  Flinte-  og  Perkussions- 
laase  ned  fra  sine  Knagger  og  frem  fra  alle  Kroge. 
Der  blev  en  almindelig  Maalskydning  udover,  me- 
dens Dyret  gik  der  rolig  frem  og  tilbage  over  Grun- 
dene,  —  altid  paa  samme  Vis  uforstyrrelig  skurende 
og  uden  i  nogen  Maade  at  lade  sig  anfægte  af  Kug- 
lerne,  som  borede  sine  Huller  ind  i  dens  med  fod- 
dybt  Spæk  belagte  Ryg  og  Sider, 

Det  var  med  en  bitter  Følelse  af  sin  Afmagt, 
man  saa  al  den  Rigdom,  —  de  hundrede  Tønder 
Tran  og  al  den  Hvalsfin!  —  saadan  passere  frem  og 
tilbage   uopnaaelig  under   sine   Øine. 

Hvalen  havde  mindst  faat  to  hundrede  Rifle- 
kugler  i  Spækket,  før  den  blev  kjed  af  Behandlin- 
gen —  og  uden  at  forhaste  sig  —  igjen  stod  udover 
mod  Havet. 

Og  nogetsteds  et  halvt  hundrede  Mile  længere 
sydpaa  fangede  Almuen  saa  senere  ud  paa  Aaret 
en  svær  Finmarkshval  paa  over  sytti  Fods  Længde. 

Det  kostede  en  svær  Kamp  cg  et  vældigt  Basketag 
derinde  ^lellem  Skjærene,  før  man  opnaade  at  faa 
Bugt  med  det  uhyre  Dyr. 

Hvalen  var  ogsaa  der  løbet  ind  paa  grundt 
Vande  og  saa  langt,  at  den  ikke  kunde  komme  ud 
igjen  ved  faldende  Sjø. 

Den  vældige  Finhval  laa  indbugseret  til  Af- 
spækning,  livløs  og  halvt  paa  Siden,  som  den  saa 
ud  efter  Slaget  med  alskens  Flæng  og  Risp  og  Hug 
i  den  furede,  ligesom  riflede,  lysegrøngule  Bug,  og 
Hovedet  —  den  uforholdsmæssige  Kahytskasse  for 
dens  lille  Hjerne,  —  dødgabende,  med  Munden  fuld 
af  Barder  og  stort  som  den  halve  inderste  Væg  af 
Pakboden.  En  af  Trosserne  var  slaaet  om  dens 
halv  løftede,  endnu  i  Sjøen  skyllende,  fintformede, 
brede  Kjæmpespol,  der  kunde  minde  om  Propellen 
paa  en  Oceandamper. 

Frasagnet  om  Kampen  med  al  dens  spændende 
Detailler  vil  længe  bevares  paa  de  Kanter.  Hvalens 
mægtige  alenhøie  Ryghvirvler  vil  ses  som  Støtter 
under  Bygdens  Stabure,  og  de  vældige  Under- 
kjæver  ligger  efter  den  som  svære  tyve  Fods  Plan- 
ker af  grov  Benmasse. 

Det,  man  fæstede  sig  ved  som  noget  mærkeligt, 
var  alle  de  Riflekugler,  der  havde  boret  sine  Veje 
langt  ind  igjennem  Spækket.  Og  endvidere,  at  der 
i  dens  ene  svulne,  betændte  Finnemuskel  —  lige 
under  Luffen,  —  sad  en  moderne  Harpun,  med  en 
seksten  Alens  Jernlænke  i  og  et  dobbelt  saa  langt 
Toug  slæbende  efter. 


Og  nu  laa  den  der  afgivende  alt,  hvad  den 
eiede  under  sin  Hud,  til  Bønders  og  Kjøbmænds 
Nytte,  saaledes  opfyldende  sin  Bestemmelse,  —  som 
vi  jo  alle  maa  efter  mere  eller  mindre  Spræl  her  i 
Verden. 

Det  er  blot  det  Spræl,  én  denne  Gang  kunde 
have  Lyst  til  at  faa  flyttet  sig  lidt  nærmere  for 
Forestillingen,  —  en  slig  fortvilet  Finhvals  Spræl 
for  Livet!  ... 

—  —  I  fem  og  firti  Timer  havde  Dyret  slæbt 
den  svære,  bakkende  Damper  efter  sig  stik  imod 
Vind  og  Sjø,  ethvert  Slag  af  dens  vældige  Kjæmpe- 
spol  veiende  for  hundrede  Hestes  Kraft.  Det  i  vild 
Dødspanik  bankende  mægtige  Hjerte  sendte  Blodet 
i  varm  Kog  gjennem  Aarerne  i  det  store  Legeme. 
For  hver  Gang,  det  dukkede  op  for  at  puste,  blev 
Vandstraalen  mere  og  mere  blodsprængt,  dets  smaa 
opadvendte  Øhie,  der  sidder  nær  hver  Mundvig  og 
ikke  er  stort  større  end  Oksens,  blev  til  to  blodfyldte 
røde  Huller,  —  medens  Dyret  med  de  yderste  Ang- 
stens Kraftlag  drog  og  drog  Harpunhage  og  Damp- 
skib  udover  —  altid  udover.   ... 

Og  det  holdt  ved  at  drage  den  tykke  Anker- 
trosse ét  Døgn  —  og  én  Dag  til,  —  og  nok  en  lang 
svart  Nat  dernede  gjennem  Dybet  —  med  Dødens 
Klogreb  i  Kroppen.   ... 

Saa  føler  det  med  ét,  —  som  det  er  dybest  inde 
i  Rædselen,  —  at  det  er  væk,  —  borte  —  lettet  af.  ... 

Det  blev  for  taaget  at  prøve  at  lade  Forestillin- 
gen dukke  under  til  dets  dunkelt  bevidste  Liv,  det 
vældige  Dyrs  pludselige  Fornemmelse  af,  at  det  var 
—  frelst!  —  det  kolossale  Forhold  mellem  Tryk  og 
Befrielse. 

Men  et  Spil  for  Tanken  kan  det  dog  være  at 
udmale  sig,  hvordan  Kjæmpedyret  i  det  ydre  kan 
have  baaret  sig  ad. 

Det  er  ikke  umuligt,  at  det  er  blevet  liggende 
stille,  af  og  til  med  et  nervøst  Ryk  eller  en  ufri- 
villig Mijskelbævren  gjennem  den  store  Krop;  — 
ligget  slig  dødstræt  mindst  et  Døgn  og  saa  nær 
oppe  under  Vandskorpen,  at  den  har  havt  let  for 
at  skyde  Pusten,  medens  dens  Fedtpartikler  efter- 
haanden    har    samlet    sig   og    gjort    Sjøfladen    over 

den    stille    som    ved    en    modern    Bølgedæmpning 
ved  Olie. 

Den  har  ligget  og  blot  kjendt  sig  lettet,  —  i 
Begyndelsen  med  et  enkelt  Slag  af  Finne  eller  Spol 
nu  og  da  for  at  overbevise  sig,  —  indtil  Hungeren 
lidt  efter  lidt  er  vaagnet. 

Med  sin  slanke,  fine,  langstrakte  Bygning  har 
den  saa  skudt  Lynfart  gjennem  det  mørkegrønne 
Dyb  som  for  at  kjende  igjen  sin  egen  Pilsnar heds 
Glæde,  gjort  det  utrolige  Antal  Mile  i  Vagten.  Den 
har  suget  Polarhavets  jodholdige,  insektfyldte  Sjø  i 
Tøndevis  ind  gjennem  Barderne  og  sprøitet  Straalen 
i  vildt  Livsmod  tilveirs,  medens  den  igjen  tog  fat 
paa  et  nyt  Silde-  eller  Loddejag. 

Lettet  for  det  overvældende  Tryk  af  Damperen 
har  den  i  Begyndelsen  endnu  kun  lidet  mærket 
Harpunen,  denne  Hindring  under  Finnemuskelen. 
Den  har  nærmest  kun  havt  den  lykkelige  Fornem- 
melse af  at  være  befriet  fra  sin  røgrullende,  for- 
færdelige  Fiende,  som  susede  og  skummede  der  oven- 
over Sjøskorpen  med  sin  Jernklo  i  dens  Krop.  Dens 
Instinkt  har  følt  det  som  et  Saar,  der  vilde  gro 
igjen.  Og  det  blev  først  lidt  efter  lidt,  medens  den 
tumlede  sig  i  Havet,  at  Harpunens  Greb  meldte  sig 
med  en  stigende  Følelse  af  Hdebefindende  og  Pine. 

Og  Smerten  voksede  stadig,  —  voksede  gjennem 
Uger  ...  Betændelsen  i  det  altid  ømme  Saar  har 
irriteret  den  til  Raseri,  —  har  jaget  den  lange  Kur- 
ser, hundreder  Mile,  gjennem  Havet,  —  op  imod 
Isen,  mod  Nowja-Semblia  og  Jan  Main,  og  nedover 
mod  Færøerne.  ...  Den  har  under  den  uafladelige 
Uro  for  at  blive  kvit  sine  Lidelser  forladt  det  ocean- 
dybe  Polarhav  og  søgt  indover  paa  Bankerne  i  den 
grunde  Nordsjø;  —  og  tilsidst  i  Smertens  Fortvilelse 
sat  lige  ind  paa  den  norske  Kyst  gjennem  Indløb 
og  Sunde,  hvor  dens  Sikkerhedsinstinkt  ellers  vilde 
forbudt  den  at  løbe  ind  selv  med  en  lokkende  Silde- 
stime  foran  sig. 

Den  vedblev  at  gaa  derinde  i  den  trange  Bugt 
halve  Dagen  frem  og  tilbage  over  Grundingerne, 
frem  og  tilbage  ...  Og  den  holdt  ved  med  det;  der 
skulde  to  hundrede  Rifiekugler  til,  før  den  igjen  stod 
udefter. 

Det  har  været,  —  jeg  kan  jo  kun  gjætte,  — 
dens  Forsøg  paa  at  faa  skuret  Harpunen  med  den 
slæbende  Jernkj  ætting  af  sig. 

Og  det  har  været  et  næste  Fortvilelsens  Forsøg 
paa  at  befri  sig  fra  Jernkloen,  som  saa  igjen  senere 
paa  Aaret  bragte  Kjæmpedyret  Dødens  Lise  inde 
mellem  Skjærene  sydpaa! 


SVEND  FØYN  OG  ISHAVSFARTEN 

(1870) 

Finmarkshvalen  har  to  Egenskaber,  der  egent- 
lig skulde  beskyttet  den  mod  alle  Efterstræbelser. 
Den  er  samtidig  Jordens  stærkeste  og  —  magreste 
Hval,  hvilket  vil  sige,  at  Jagten  paa  den  er  paa  én 
Gang  baade  den  vanskeligste  og  den  mindst  løn- 
somme  af  al  Hvalfangst.  For  at  den  skulde  blive 
en  fordelagtig  stadig  Bedrift,  maatte  der  udfindes 
en  Maade,  hvorpaa  den  kunde  fanges  i  Mængde,  og 
Udbyttet  tilgodegjøres  i  det  store  —  og  det  er  dette, 
Svend  Føyn  har  gjort. 

Hvalerne  er  Oceanfiske;  de  svarer  i  Fiskenes 
Rige  til  Oceandamperne  blandt  Skibene,  og,  som 
bekjendt,  er  Hvalfiskearterne  ved  Sydpolen  andre 
end  de  oppe  ved  Nordpolen.  Den  hede  Ækvator 
skiller  mellem  dem  som  en  uoverstigelig  Mur  og 
hindrer  dem  fra  at  naa  ind  paa  hinandens  Om- 
raade  og  blande  Arterne.  Hvalen  har  ogsaa  Æren 
af  at  være  den  første  Opdager,  der  har  fundet  den 
nordlige  Gjennemfart  om  Amerika.  Man  har  nem- 
lig paa  Amerikas  Vestside  ved  Kurilerne  fanget  Hva- 
ler, der  har  baaret  mærkede  Harpuner  fra  Hval- 
fangerne paa  Østsiden  oppe  i  Davis-Strædet,  og  da 
Hvalens  Natur  ikke  tillader  den  at  være  længere 
end  en  halv  Time  under  Våndet  uden  at  puste, 
slutter  man  deraf,  at  den  maa  have  fundtt  et  isfrit 

Løb  for  den  nordlige  Gjennemgang.  Det  er  imid- 
lertid ikke  disse  interessante  Omstændigheder,  vi 
her  har  at  holde  os  til;  vi  vil  kun  fremholde  det 
ene  Faktum,  at  af  alle  Hvalfiske  paa  Jorden  skal 
Finmarkshvalen  være  den  uden  Sammenligning 
stærkeste  og  raskeste;  thi  det  er  dette,  som  har  gjort 
dens  Fangst  til  en  Opgave  for  Geniet. 

Hvor  stærk  den  er,  kan  sluttes  af  følgende  Hi- 
storie, som,  uagtet  vi  har  talt  med  de  troværdigste 
Øienvidner  —  ja  bl.  a.  med  Svend  Føyn  selv  —  og 
tillige  paa  andre  Maader  har  faat  stadfæstet  Sagen, 
dog  endnu  staar  for  os  som  næsten  utrolig.  Til 
dens  Forstaaelse  skal  vi  her  forudskikke  en  liden 
Forklaring  over  Fangstmaaden,  saaledes  som  vi  har 
opfattet  den. 

I  passende  Nærhed  udskyder  Kanonen  i  Damp- 
skibets  Forende  mod  Hvalen  en  Harpun  med  en 
Line  efter  sig.  Saasnart  Hvalen  føler  sig  saaret, 
sænker  den  sig  under  i  Dybet,  og  nu  begynder  et 
forceret  Løb,  hvori  Damperen,  idet  Linen  med  pas- 
sende Modstandskraft  gives  ud,  maa  gjøre  Følge, 
trukken  af  Hvalens  uhyre  Kraft.  Det  gjaldt  før  om 
at  komme  Hvalen  paa  ny  saa  nær,  at  man  kunde 
faa  skudt  Granaten  ind  i  den.  Nu  bruges  derimod 
kun  én  eneste  Harpun,  foran  hvis  bevægelige  Hager 
sidder  som  Spidse  en  Sprænggranat,  der  eksploderer 
ved  Hvalens  eget  Ryk.  Feilen  ved  de  forrige 
Sprænggranater,  som  Føyn  efter  Idé  fra  Grønlands- 
fangsten  anvendte,  var  den,  at  Hvalen  vistnok 
sprængtes,  men  paa  Grund  af  sin  Magerhed  ofte 
med  det  samme  sank  og  tabtes.  Føyns  Tanke,  som 
han  iaar  har  realiseret,  blev  derfor  nu  at  faa  Hva- 
lens indre  fyldt  med  Gas  fra  Bomben,  der  trænger 
ind  sammen  med  Harpunen.  Ved  dette  Middel  vilde 
Hvalen  kunne  holdes  oppe  og  fiyde  som  en  alminde- 
lig  Grønlandshval. 

Det  var  med  en  indskudt  Harpun  i  Livet,  at 
Hvalen  en   Dag  fo'r   afsted   med   Føyns   Dampskih, 

paa  20  Hestes  Kraft  efter  sig.  Det  bar  mod  Vin- 
den, og  Føyn  satte  op  en  Bredfok  for  at  stoppe 
paa;  men  Fokken  revnede  for  Trykket,  da  Vinden 
efterhaanden  steg  til  en  stærk  Kuling  med  Sjø. 
Maskinen  orkede  ikke  at  arbeide  imod  Farten,  der 
gik  stik  imod  Veiret,  og  slig  blev  det  ved  under 
stigende  Storm  i  hele  ti  Timer,  idet  Sjøerne  slog 
indover  Dampskibets  Forende. 

Der  var  nok  dem  ombord,  som  syntes,  det  ret 
nu  kunde  være  forsvarligt,  om  Trossen  blev  kappet. 
Gamle  Svend  Føyn  gik  imidlertid  taus  frem  og  til- 
bage  paa  Dækket,  og  hvad  han  vilde,  vidste  man. 

Hans  Hustru,  som  var  med,  laa  nede  i  Ka- 
hytten, og  Føyn  befandt  sig  saaledes  ,,i  sin  Fa- 
milies Skjød"  og  vistnok  netop  ret  i  sit  Es. 

Situationen  blev  imidlertid  mindre  og  mindre 
glædelig;  det  var,  som  om  man  havde  harpuneret 
selve  Sjøguden  istedetfor  en  Hval,  saa  evigt  og 
utrætteligt  vedblev  den  Løbet.  Da  Trossen  saa 
endelig  sprang,  lettedes  vistnok  mangt  et  Hjerte 
ombord  —  kanske  i  Stilhed  Svend  Føyns  med;  thi 
Veiret  var  steget  til  Storm. 

Men  hvor  mange  Hestes  Kraft  har  ikke  ligget  i 
denne  Hvalfi^espol! 

Da  det  saaledes  har  vist  sig,  at  Maskineri  og 
Seil  og  Sjø  i  Forening  ikke  formaar  at  give  Damp- 
skibet  den  rette  Magt  til  at  holde  igjen,  har  Føyn 
opfundet  en  Tverbom  med  Falddøre  eller  noget  lig- 
nende, der  under  Farten  kan  ,, strike  igjen"  nede 
i  Våndet  som  er  bred  Væg,  og  nu  iaar  prøvet,  om 
det  holder. 

En  saadan  Sport  i  fuld  eventyrlig  Kjæmpestil 
kunde  Jordens  Keisere  og  Konger  misunde  ham! 

Det  er  imidlertid  ikke  som  ,, Sport",  at  Svend 
Føyn  driver  denne  Fangst,  skjønt  vi  nok  tror,  at 
det  eventyrlige  og  dristige  tør  have  havt  sin  Ind- 
flydelse  paa  hans  Beslutning.     Det  er  ham  en  For- 

Jonas  Lie:    Samlede  Værker.    VII.  1^ 


210 


retning,    der    skal    give    Udbytte    for    ham    selv    og 
Landet. 

Det  heldige  Udfald  maatte  saaledes  bero  paa  de 
to  Spørgsmaal,  om  der  ved  Finmarkens  Kyster  er 
i  fornøden  Mængde  en  stadig  Tilgang  af  Hvaler,  og 
om  Fangsten  samt  Tilgodegjørelsen  lod  sig  drive 
saa  at  sige  maskin-  eller  fabrikmæssigt. 

Den  første  Tvil  om  Hvalfiskens  Mængde  havde 
Føyn  faat  tilfredsstillende  besvaret  ved  Forespørgs- 
ler  hos  ældre,  erfarne  Mænd  oppe  i  Finmarken, 
skjønt  det  vistnok  ogsaa  hed,  at  baade  Isforholdene 
og  ellers  Aaringerne  i  den  Henseende  kan  øve  en 
overordentlig  vekslende  Indflydelse. 

Det  andet  Spørgsmaal  har  han  løst  dels  ved  den 
nye  Fangstmaade  med  Dampskib  og  Granatharpun, 
dels  ved  Oprettelsen  af  Guanofabrik. 

Fangsten  har  foregaaet  med  vekslende  Held  — 
som  oftest  efterat  Føyn  i  Februar  har  seilet  med 
Damp-  og  Seilskib  til  Kysten  af  Grønland  og  fældet 
Sælhund.  I  et  Aar  fældedes  32  Hvaler  med  Spræng- 
granat,  hvoraf  dog  endel  tabtes.  laar  er  der  med 
to  Dampskibe  fældet  indtil  21de  September  ialt  36 
Hvalfiske  til  en  Værdi  af  over  20,000  Spd.  eller, 
medregnet  Barderne,  ca.  30,000  Spd.,  #oruden  hvad 
der  tilgodegjøres  af  Guanofabriken  i  Varanger- 
f jorden. 

Svend  Føyn  er  en  velbygget  Mand  med  graat 
Haar,  isblaa  eller  graa,  aldeles  ikke  sentimentale 
Øine,  og  et  Ansigt,  der  er  skarpt  i  Bougen  som 
en  Jerndampbaad.  Da  han  ved  min  Indtrædelse 
hjemme  hos  ham  reiste  sig  af  Sofaen,  mindede  han 
ikke  saa  lidt  om  en  Isbjørn  paa  en  Flage;  han  har 
noget  ved  sig  af  dens  islyse  Let.  Svend  Føyn  er  en 
Mand,  som  vil  det,  han  vil;  men  han  har  altid 
havt  ondt  ved  at  faa  andre  til  at  forståa  sine  Ideer, 
før  Resultatet  har  kronet  dem. 

Paa  et  Maskinværksted  smedede  han  saaledes, 
da   man   satte   Theorien   imod    hans   Ordre,   tilsidst 

med  egen  Haand  sin  bestilte  Dampskibsskrue  i  den 
Vinkel,  som  han  nu  engang  for  sit  Øiemed  trods 
al  Theori  ønskede  den,  og  slig  har  han  tåget  sig 
selv  tilrette  mangen  Gang  i  Livet.  Man  maatte 
selv  være  et  Stykke  af  et  Geni  for  altid  at  kunne 
gaa  efter,  hvad  han  egentlig  mener  med  Tingen, 
og  hans  Granatharpun  havde  sikkerlig  ikke  kostet 
40,000  Spd.,  dersom  han  havde  havt  en  tilstrække- 
lig  sindrig  Mand  ved  Siden  af  sig,  der  mekanisk 
kunde  forløst  hans  Tanke. 

Føyn  er,  i  Korthed  sagt,  et  Villiegeni,  og  har 
det  ikke  med  megen  Tale.  Han  er  den  i  vort  Lands 
Sjømandsverden,  der  har  vakt  den  største  Opsigt 
siden  de  gamle  Sjøheltes  Dage.  Hans  Natur  er 
bygget  for  Modstand  og  for  at  overvinde  Hindrin- 
ger. Derfor  har  han  ogsaa  opsøgt  sig  sin  egen 
Tumleplads:  Ishavsfarten;  det  almindelige  Hav 
var  ham  ikke  eventyrfuldt  nok. 

Har  Læseren  nogen  Gang  været  ombord  i  en 
Ishavsfarer?  Der  er  Anledning  dertil,  naar  de  om 
Vinteren  ligger  hjemme  i  Havnen  udenfor  Nøtterø 
i  Nærheden  af  Tønsberg,  hvor  Føyn  og  den  vov- 
somme  Kaptein  Bruun  samt  Jacob  Melsom,  de  tre 
mærkeligste   Sf  vore  Ishavskapteiner,   bor. 

Ishavsfarernes  stærke  Konstruktion  kan  aldrig 
egentlig  gjøres  forsvarlig  nok.  For  en  svær  Pres 
af  Seil  skal  de  forceres  hundredemilevis  frem  mel- 
lem  Isstykker,  der  ligger  som  ophugget  Sukker. 
Skuden  tørner  i  Farten  mod  et  Isstykke;  det  ryster 
over  hele  Fartøiet  fra  Mastetoppen  ned  til  Kjølsvinet, 
og  man  har  ondt  for  at  staa  paa  Dækket.  Atter 
tager  Skibet  Fart  for  den  svære  Seilpres,  atter  stam- 
per det  i  mod  Iskanten,  atter  den  samme  Rystelse. 
Denne  Forceren  af  Isen  er  klarlig  ikke  for  nervøse 
Mennesker,  og,  da  Forfatteren  var  ombord,  tænkte 
han  med  forbauset  Beundring  paa  den  Matros's 
Hjernekiste,  som  sover  nedenunder  med  Hovedet 
nær  Stevnen,  medens  disse  Stød  i  ét  væk  gaar  for 

sig  knap  en  Alen  fra  det.  Selv  en  Elefant  maatte 
1  Længden  faa  Hovedpine  af  dette;  men  Ishavs- 
fareren  lader  nu  til  i  alle  Dele  at  have  en  helt 
anderledes  vel  fortømret  Natur. 

Gjennem  den  af  Bølgegangen  brudte  Drivis  ar- 
beider Fartøiet  sig  op  til  Polarisens  faste  Kant,  der 
løber  i  nordvestlig  Retning  flere  hundrede  Mile,  idet 
der  af  og  til  gaar  som  brede  Fjorde  eller  Aabninger 
ind  i  den. 

Underveis  oplever  man  paa  Farten  mellem  Is- 
stykkerne  de  arktiske  Eventyr.  Man  har  om  sig  i 
Luften  især  Graamaagerne  og  den  forunderlige 
skjønne,  livide  Elfensbensmaage,  hvoraf  Kristiania 
Museum  nu  endelig  har  faat  et  Eksemplar,  og  paa 
Isstykkerne  ser  man  Sælhunde  eller  vel  endog  af 
og  til  en  Isbjørn  paa  Fangst.  Den  intet  anende 
Sælhund  gribes  pludselig  af  en  Lab,  der  dukker  op 
til  den  nedenfra  under  Iskanten;  det  er  Isbjørnen, 
som  har  naaet  hen  til  sit  Bytte  ved  at  svømme  det 
sidste   Stykke   under  Våndet. 

Isbjørnen  er  iøvrigt  ved  de  nuværende  Geværer 
ikke  længer  den  gamle,  farlige  Fiende.  Men  hvil- 
ken gluj)sk  Natur  den  har,  kan  man  gjøre  sig  en 
Idé  om  af  følgende:  Hvalen  er  plaget  af  en  egen 
Sort  Snyltedyr,  der  lever  i  og  ernærer  sig  af  dens 
Hud,  de  saakaldte  Hvallus  (Cyamus).  Disses  stærke 
Gribefødder  generer  den  paa  det  ømfindtligste,  og 
man  ser  ofte  de  store  Hvaler  halvt  opreiste  skubbe 
sin  Kjæmpekrop  op  og  ned  mod  Iskanten  som  for 
en  ulidelig  Skabkløe.  Ved  saadanne  Leiligheder 
styrter  da  den  sultne,  lurende  Isbjørn  sig  pludselig 
paa  Hvalen,  begraver  Gab  og  Klør  i  dens  spækfulde 
Sider  og  river  svære  Stykker  af,  før  den  angrebne 
Leviathan  faar  Tid  til  at  dukke  under.  Der  harpu- 
neres mangen  Hval,  som  bærer  den  Slags  Mærker 
efter  Isbjørnen. 

En  af  Farerne  i  Drivisen  er  at  blive  skruet  inde 
i  den.     Spørgsmaalet,  om  Fartøiet  skal  knuses  eller 

ikke,  beror  her  som  oftest  kun  paa  dets  hensigts- 
mæssig  skråa  Konstruktion  under  Vandgangen,  og 
mangen  Skipper  er  frelst  ved,  at  hans  Fartøi  paa 
den  Vis  uskadt  er  skruet  helt  op  paa  Isen  af  det 
uhyre  Tryk. 

For  nogle  Aar  siden  hændte  dette  en  af  Føyns 
Ishavskapteiner  paa  høi  nordlig  Bredde.  Skibet  sad 
i  ugevis  som  en  ensom  liden  0  midt  i  en  uover- 
skuelig Sneslette  og  løftedes  heldigvis  «tilslut  efter 
megen  Knagen  i  Tømmeret  op  paa  Isen.  Kaptei- 
nens Observationer  viste  ham,  at  Drivisen  gik  syd- 
over, og  at  hele  Fladen  tilslut  maatte  tørne  paa  og 
dele  sig  mod  Island.  Det  vilde  da  komme  an  paa, 
om  hans  Fartøi  skulde  gaa  med  den  Is,  som  driver 
østlig  ned  om  Island  og  snart  opløses,  eller  om 
han  skulde  drive  vestom  og  kanske  aldrig  slippe 
ud  af  den  eller  ialfald  overvintre  i  Isen.  Der  gik 
Uge  efter  Uge  i  Forventning  og  Ængstelse;  det  gjaldt 
om  at  holde  Folkene  ved  Mod  og  stadig  sysselsatte. 
Men  mangen  Aften,  naar  Kapteinen  sad  ved  Lyset 
i  sin  ensomme  Kahyt,  og  udenfor  i  Mørket  kanske 
en  Isbjørn  stod  og  gloede  paa  Lysskjæret  fra  Ka- 
hytsvinduet,  var  vel  Chefens  Tanker  ikke  saa  lyse. 

En  Dag  hørtes  der  endelig  Brag,  som  tydede 
paa,  at  den  afgjørende  Katastrofe  var  forhaanden, 
og  at  Polarisen  nu  tørnede  imod  Island.  Kanon- 
skud  vilde  ikke  faat  Ørenlyd  midt  i  det  Verdens- 
brag,  som  nu  brød  løs,  og  som  det  overgaar  al 
menneskelig  Evne  at  beskrive.  Det  var  som  at  over- 
være en  af  Skabelsesdagene.  Isstykkerne  skruede 
sig  op  under  Trykket  saa  høit  som  Fjelde,  og  Is- 
marker  revnede  med  lange  Brag  hundreder  Mile 
indover.  Under  dette  viste  Observationerne,  at 
Skibet  drev  østlig  om  Island,  og  at  man  kunde 
vente  snar  Befrielse  af  Fangenskabet. 

Vi  skal  imidlertid  ikke  opholde  os  ved  Ishavs- 
farerens  Eventyr,  men  følge  ham  op  til  den  faste 
Polar-Iskant,  hvor  Sælhundene  og  hans  Forretning 

er.  Det  er  i  de  store  Fjorde  og  Aabninger,  at  Sæl- 
hundefangsten  foregaar.  Der  ligger  de  henover  Isen 
i  titusindevis,  mest  Ungsæl,  og  ernærer  sig  hoved- 
sagelig  af  en  Slags  rægelignende  Smaadyr,  hvoral 
Sjøen  er  opfyldt. 

Gammelsæl  fanges  til  en  anden  Tid  end  Ung- 
sælen,  og  Fangstmaaden  er  tillige  forskjellig.  Den 
gamle  Sæl  er  mere  va'r  af  sig  og  dræbes  med 
Skud,  der  i  den  kolde  Luft  der  nord  kun  giver  et 
ubetydeligt  Knald.  Den  troskyldige  Ungsæl  skydes 
derimod  ikke,  men  slaaes  eller  stikkes  i  Hovedet 
med  Ispiggen,  et  Redskab,  som  Matrosen  altid  har 
i  Haanden,  naar  han  færdes  ude  paa  Isen,  og  som 
der  er  ham  ligesaa  uundværlig  som  Alpestokken 
for  den,  som  gaar  blandt  Bræerne.  Ungsælen  skal 
have  et  Udtryk  i  sine  smukke  blaa  Øine  saa  for- 
underlig blødt,  tillidsfuldt  og  talende,  næsten  som 
et  Barns,  og  delte  Blik  har,  før  Vanen  til  Slagteriet 
kom,  plaget  mangen  Mand,  som  ellers  ikke  er  saa 
blød  af  sig. 

Englændere,  Tyskere  og  Nordamerikanere  har 
efterhaanden  opgivet  Sælhundefangsten,  og  denne 
Ishavsfart  er  saaledes  nu  saagodtsom  udelukkende 
paa  norsk  Haand.  Aarsagen  hertil  er  visselig  kun 
tildels  den,  som  man  har  angivet,  at  Sælhunden 
oppe  ved  Nordpolen  skulde  blive  sjeldnere.  Sæl- 
hundenes  mere  eller  mindre  sjeldne  Forekomst  paa 
de  tusinde  Mile  vide  uveisomme  Ismarker  tør  bero 
paa  helt  andre  Forhold;  ialfald  støtter  det  rige 
Udbytte,  hvormed  vor  Ishavsfiaade  ogsaa  1  dette 
sidste  Aar  er  vendt  tilbage  til  Hjemmet,  i  høi  Grad 
denne  Formodning.  Aarsagen  til,  at  de  andre  Na- 
tioner  har  draget  sig  ud  af  Forretningen,  kan  der- 
imod med  hel  anden  Vished  være  den,  at  de  mangler 
de  dertil  egnede  dygtige  Sjøfolk  og  Skytter.  De 
fremmede  Skibe,  som  laa  i  Tønsberg,  havde  derfor 
ogsaa  forsynet  sig  med  norske  Matroser  og  norsk 
Erfaring  ombord,  og  faktisk  var  det  saaledes  kun 


215 


den  Pengekapital,  som  var  stukket  i  Foretagendet, 
der  var  udenlandsk. 

Hvad  Fædrelandet  har  at  takke  Føyn  for,  er, 
at  han  har  ført  det  norske  Flag  under  Møie  og 
Fare  ind  paa  et  nyt,  uoverskueligt  Forretningsfelt 
og  givet  vor  Sjømandsstand  et  Eksempel,  der  gjør, 
at  den  herefter  ikke  viger  tilbage  i  nogen  Konkur- 
rence. 

Svend  Føyn  er  nu  61  Aar  gammel.  Hans  Fader, 
Skibskaptein  Lorentz  Føyn,  forulykkede  paa  en  Tur 
til  Moss  med  en  Baad  og  efterlod  sin  Hustru  med 
5  uforsørgede  Børn,  hvoraf  Svend  var  den  næst 
yngste.  Tidlig  viste  sig  hos  ham  en  utrættelig  Ar- 
beidslyst og  Iver  for  sin  Uddannelse.  Han  havde 
en  naturlig  Begavelse  for  Mekanik  og  stod  som 
Gut  ofte  fra  Morgen  til  Aften  ved  sin  Dreierbænk. 
Han  arbeidede  saaledes  en  Krusemaskine  og  flere 
andre  Ting,  hvortil  Metallet  baade  blev  støbt,  filet 
og  poleret  af  ham  selv.  Paa  Skolen  duede  han 
kun  lidt  og  har  selv  siden  sagt,  at  han  der  bare 
fik  Lug  og  daarlige  Eksaminer;  men  desto  bedre 
duede  han  til  Sjømand.  Da  han  var  bleven  Styr- 
mand,  erhvervede  han  sig  snart  saameget,  at  han 
kunde  opholde  sig  nogen  Tid  i  London  og  senere 
ved  nogen  Hjælp  i  Paris. 

Om  Svend  Føyn  gaar  der  blandt  Sjøfolket  mange 
Historier.  Man  faar  altid  Indtrykket  af  Manden 
med  Jernvillien  og  med  en  Energi,  der  for  Rastløs- 
hed  knapt  formaar  at  holde  sig  selv  i  Tøile.  Han 
mangler  derhos,  heder  det,  den  fornødne  Taal- 
modighed  til  at  lade  underordnede  udvikle  sine 
Evner  efter  deres  egen  Drift  og  Natur,  idet  nemlig 
alt  lige  til  det  allermindste  skal  udføres  saa  akkurat 
efter  Føyns  eget  Hoved,  at  vedkommende  selv  intet 
Hoved  faar  at  bruge.  Uforfærdet  og  dristig  var 
han  altid  i  den  Grad,  at  han  endog  forekom  andre 
ufornødent  at  søge  Faren,  og  herom  er  nok  af  Hi- 
storier, som  vi  dog  ikke  tør  opholde  os  ved.     Paa 

Narvas  Rhed  styrede  han  saaledes  bl.  a.  engang 
en  Baad  iland  under  en  frygtelig  Storm  og  med  al 
Udsigt  til  at  gaa  under. 

Et  Træk  afmaler  os  denne  Mands  ubetvingelige 
Villie  paa  sin  Vis  storartet.  Som  Chef  paa  et  Far- 
tøi  laa  han  engang  i  sin  yngre  Tid  flere  Dage  i 
Vindstille  og  tæt  Taage  i  Nordsjøen.  Da  Taagen 
fremdeles  ikke  lettede,  kunde  Føyn  ikke  holde  ud 
længer  i  det  graa  Fangenskab,  men  foreslog,  at 
nogle  af  Folkene  skulde  gaa  i  Baaden  og  se  til  at 
ro  ud  af  Taagen  for,  om  muligt,  at  finde,  hvor  man 
kunde  komme  ud  af  den.  Midt  paa  vilde  Havet, 
hvor  man  laa  uden  at  se  en  Haandsbred  foran  sig, 
forekom  dette  Forslag  alle  at  være  den  aabenbare 
Galskab  og  Livsfortabelse.  Da  ingen  vovede,  gik 
Føyn  alene  ned  i  Baaden  og  satte  af.  Lykken  vilde 
imidlertid,  at  Taagen  straks  efter  lettede,  saa  at 
hans  fortvilede  Baadfart  blev  overflødig. 

Under  en  af  Føyns  Jagter  paa  Hval  oppe  i  Fin- 
marken hændte  det  Uheld,  at  Trossen,  hvormed 
Hvalen  løb  ud,  slog  sig  omkring  hans  Ben  og  rev 
ham  med  sig  overbord.  I  Våndet  viklede  heldigvis 
Løkken  af  det  susende  Toug  sig  straks  af  igjen,  saa 
han  kom  løs,  ellers  havde  denne  Fart  været  gamle 
Svend  Føyns  sidste. 


OLE  BULL 

HANS   KARAKTERISTIK   OG   LIV 

(1881) 


Skjønt  Purpuret  ruller 

ei  over  din  Slculder, 

en  Konge  dog  er  Du  forvist,  — 

Geniet  er  Kaaben, 

Du  bar  ifra  Daaben, 

og  Buen  din  Ønsliekvist! 

Hvorledes  gi  ve  et  nøgternt  og  sandt  Billede  af 
en  Mand,  om  hvem  der  i  femti  Aar  er  fantaseret  og 
lavet  Eventyr  snart  sagt  i  to  Verdensdele? 

Ole  Bull  var  den  største  gjenlevende  Repræ- 
sentant  for  den  saakaldte  romantiske  Virtuostid,  da 
den  geniale  Violin  havde  Ordet,  og  det  enkelte  Geni 
havde  Tilladelse  til  at  elektrisere  Publikum,  medens 
Orkestret  var  reduceret  til  kun  at  spille  en  under- 
støttende og  udfyldende  Rolle  i  Foredraget.  Nu  er 
det  Orkestret,  Symfonien,  der  er  alt,  og  den  enkelte 
kun  et  medvirkende  Led. 

Men  Ole  Bull  var  et  Geni  med  en  subjektiv, 
individuel  Kunst,  med  sin  egen  clairvoyante  Op- 
fatning,  sin  egen  originale  Violinskole,  sin  egen 
eiendommelig  tilændrede  Violin.  Hans  ubetvinge- 
lige individuelle  Kraft  underlagde  Kunstværket  sine 
egne  Farver  istedetfor  at  flytte  ind  i  dettes  Tanke, 
han  gav  sit  eget  digteriske  Lynveir  mere  end  Kom- 
positionen,    Ole   Bull   mere   end   Komponisten.     Det 

var  dette,  som  var  hans  Styrke,  men  samtidig  ogsaa 
det,  som  den  objektive  Kritik  maatte  dømme. 

Visselig,  han  førte  ikke  den  videnskabelige  Mu- 
sik  an  i  Verden!  Visselig,  uagtet  hele  det  Væld 
af  friske,  ny,  originale  Melodier  og  Improvisationer, 
hvorpaa  han  var  saa  rig,  —  han  forøgede  ikke 
Generalbassens  Satser  med  et  eneste  Punkt,  der 
kan  paapeges  som  et  Skridt  fremad  i  Musiken  eller 
Harmonilæren  i  det  hele!  Han  paaførte  den  tvert- 
imod  et  Fyrværkeri  af  Barokiteter,  Bizarrerier  og 
tekniske  Kunststykker,  saa  at  de  bebrillede  musi- 
kalske Videnskabsmænd  undertiden  fik  Lyst  til  at 
undersøge,  om  han  ikke  gjemte  baade  Fløiter  og 
Piber.  Hans  ,,orkestralske"  firstemmige  Spil,  hans 
Dobbeltgreb,  Arpeggios,  Flageolettoner  og  Oktav- 
gange  var  noget  enestaaende. 

Men  siden  hans  og  Paganinis  Dage  har  Tek- 
niken  adopteret  en  anden  Stil  og  feiret  andre 
Triumfer. 

Og  dog  —  Ole  Bull  eiede  noget,  som  aldrig 
blegnede  og  aldrig  blev  gammelt:  den  inspire- 
rede  Skaldegave,  der  aandede  Glød  og 
Farve  ind  i  Tonerne  og  lod  hans  hele  Hjerte 
og  Sjæl  tale  ud  af  Violinen. 

Ja  denne  Evne  blev  saa  lidt  gammel  og  afbrugt, 
at  den  tvertimod  stod  under  Udvikling  af  hans 
hele  lange,  bevægede  Liv. 

Medens  han  i  sine  unge  Dage  mest  seirede  ved 
sit  Spils  originale,  aandfulde  Pikanteri,  dets  ba- 
rokke, vilde  Skjønhed  og  Kraft  parret  med  en 
ekscentrisk  Fremtræden,  blev  Foredraget  ud  over 
Aarene  i  de  Momenter,  hvor  han  virkelig  gav  sig 
selv  hen,  altid  renere,  sjælfuldere  og  inderligere. 
Hvem  kunde  vel  give  en  Melodi  saa  dybt  skjønt, 
saa  til  Hjertet  gaaende  simpelt  og  gribende  som 
Ole  Bull,  efterat  hans  Haar  var  blevet  graat? 

Men  ...  man  faar  intet  for  intet  i  denne  Ver- 
dens   Strid,    og   naar   jeg   fremsætter    den    Mening, 

at  den  seirrige  Ole  Bull  ogsaa  har  maattdt  betale 
for  sit,  saa  er  det  netop  Grunddraget  i  den  Op- 
fatning,  jeg  har  af  ham,  saaledes  som  han  staar 
for  mit  indre  Øie  efter  et  fleraarigt,  jeg  tør  nok 
sige,  nært  personligt  Bekjendtskab.  Døden  har  op- 
fordret  til  at  overveie  Erindringerne  paa  ny,  og 
hans  Søns  Velvillie  har  sat  mig  istand  til  at  gjen- 
nemgaa  flere  hundreder  af  Ole  Bulls  Breve,  hvoraf 
Størstedelen  er  skrevne  paa  fransk  til  hans  første 
Hustru,  omfattende  en  Periode  af  henved  tredive 
Aar,  —  det  interessante  Tidsrum  i  hans  Liv,  hvori 
han  fristede  sin  Kunstnerbanes  farligste  Chancer, 
kjæmpede  de  af  gjørende  Kampe  for  sit  Navn  og  tog 
sine  store  Triumfer  gjennem  alle  Europas  Stæder 
fra  Frankrige  og  England  østover  til  Rusland. 

Man  er  kun  altfor  ofte  tilbøielig  til  at  lægge 
Privatlivets  snevrere  Hensyn  og  Domme  paa  Offent- 
lighedens  store  Mænd,  dømme  en  Kunstens  ,,Great- 
Eastern,"  der  er  bygget  for  Oceanfarten,  efter  de 
smaa  lette  og  nette  Egenskaber,  man  forlanger  af 
en  elegant  Damper  for  bare  Salon-  og  Søndags- 
passagerer.  Og  det  er  til  denne  Side,  Misvisningen 
helst  har  ligget,  naar  der  fældtes  Domme  om  Ole 
Bull.  Han  var  ingen  Privatmand;  han  var  i  emi- 
nent Forstand  en  Offentlighedens  Kunstner.  Der 
forstod  ingen  at  bemægtige  sig  det  store  Publikum 
som  han  —  noget,  som  ikke  alene  laa  i  hans  Violin, 
men  i  hans  hele  Personlighed,  —  og  hans  vældige 
Bue  var  aldrig  mere  fyldt  af  betvingende  Herske- 
kraft  end,  naar  han  kunde  svinge  den  over  et 
bølgende  Hav  af  tusinder  Hoveder.  Da  fløi  der 
Gnister  af  den,  da  var  den  elektrisk  eller  rettere 
magnetisk;  —  thi  Ole  Bulls  bløde,  saa  henførende 
Tone  med  den  brede  Behandling  var  noget  mere 
end  det  tørre  elektrisk-gnistrende,  —  da  lyste  hans 
Geni  som  en  Skjønhedens  Aabenbarelse  over  hans 
ædle  Skikkelse,  da  blev  hans  Spil  Inspiration! 

Foran  et  saadant  Hav  af  Hoveder  voksede  han 

fra  den  mesterlige  Violinvirtuos  til  Seeren  og  Folke- 
taleren, som  i  Tonerne  eiede  et  Verdenssprog  for 
sit  Hjemlands  Digtning  og  Længsel,  da  var  det 
Ideen,  som  naturmægtig  greb  ham,  —  et  Aandens 
susende  Veir  over  Tilhørerne,  hvorunder  der  steg 
Syner  og  Drømme  fra  en  Skjønhedsverden,  som 
aldrig  glemtes;  —  da  var  han  Øieblikkets  Mirakel- 
mandl 

Reis  gjennem  Europa  og  spørg  fra  Moskva  til 
Bordeaux  eller  Cadiz,  om  man  kjender  Navnet  Ole 
Bull,  og  gamle  Mænd  og  Kvinder  smiler  som  til  en 
skjøn  Ungdomserindring.  Spørg  i  Amerika  fra  San 
Francisko,  Kuba  og  Nev^-Orleans  til  Boston,  Quebek 
eller  Montreal.  Der  lever  ikke  den  fødte  Ameri- 
kaner, som  ikke  kjender  ham  og  véd,  at  han  blev 
Æresborger  i  New-York  og  Amerikas  Adoptivsøn  i 
dette  Ords  bedste  og  mest  hædrende  Bemærkelse! 
Hans  Navn  er  der  overgaaet  næsten  til  en  Folke- 
mythe,  en  eventyrlig  Skikkelse  med  Violin  i  Haand, 
hvorom  Jægerne  fortæller  hinanden  i  Blokhusene 
paa  Prærierne  ved  Ilden  om  Aftenerne.  Og  af  hans 
eget  Fædrelands  Nationalbegeistring  er  hans  Liv  alt 
omgivet  med  en  hel  Digtnings  Romantik. 

For  at  faa  et  Begreb  om  de  stærke  Livsindtryk, 
ud  af  hvilke  Ole  Bulls  Kunst  er  fremgaaet,  maa 
man  forståa  det  Land,  som  har  baaret  ham,  et  fra 
en  sagnrig  Fortid  gjennem  Aarhundreder  saa  at 
sige  hermetisk  opbevaret  Fjeldfolk,  som  pludselig 
igjen  opvækkes  til  historisk  Liv  og  ser  Fremtiden 
blaane  for  sin  Dør.  Medens  dets  ydre  Historie  i 
denne  Tid  væsentlig  kun  har  gaat  som  en  Biflod 
til  Danmarks  mere  europæiske,  har  dets  National- 
aand  sunget  sine  underjordiske  Melodier,  digtet  sine 
Eventyr,  anet  og  drømt,  —  noget  ligt,  hvad  Island 
gjorde  længere  nord  i  Havet,  der  i  endnu  høiere 
Grad  har  vist  os  en  Handlingens  Race,  der  gik  over 
i  Sagaskrivning  og  Digterdrømme. 

Man  maa  gjøre  sig  en  Forestilling  om  en  liden 

afsides  Nation,  som  i  fire  hundrede  Aar  væsentlig 
kun  har  samtalt  med  Stjernerne  og  Havet  og  sine 
nordlysskimrende  »Sagn,  og  som  saa  pludselig  træ- 
der  ind  mellem  sine  livsmodne  Brødre,  Europas 
gamle  Nationer,  og  fuldt  naivt  røber  dem  sine 
Drømme,  —  et  Folk,  som  med  alle  sine  Muligheder 
og  uprøvede  Kræfter  gaar  nationalt  begeistret 
under  sin  egen  Opvaagnens  store  Følelser  og  For- 
ventninger! 

Der  var  her  Luft,  frit  idealt  Vingefang  for  en- 
hver Genius,  som  vilde  lade  sig  nøie  med  at 
drømme;  men  vilde  den  praktisk  slaa  Vingerne 
ud,  — .mødte  den  ogsaa  Virkeligheden, 
trang,  kold,  tør  og  forsnævrende,  som  den  dengang 
forelaa  i  et  lidet  nordligt,  afsides  Begynderland, 
hvor  Kulturen  endnu  ikke  havde  afsat  de  første 
Opdragelsesbetingelser,  —  en  Virkelighed,  hvis  knu- 
gende Haand  maatte  mærke  selv  den  rankeste 
Mand  i  Væksten,  idet  den  afstængte  ham  fra  den 
Sol  og  Udvikling,  som  ene  ældre  Kulturforhold  kan 
give. 

I  sin  Naturs  vilde,  ophøiede  Skjønhed,  i  sine 
eventyragtlge  historiske  Traditioner  og  alt  det  Vi- 
kingblod,  som  flød  i  Folkets  Aarer,  havde  Norge 
under  sin  Opvaagnen  et  helt  Sammenstød  af  de 
usædvanlige  Betingelser,  som  skal  til,  for  at  frem- 
bringe Genier.  Men  under  Savnet  af  opdragende 
Kulturbund  fødtes  Mængden  af  disse  kun  for  at  dø 
eller  forkrøbles  eller  ende  som  en  af  disse  under- 
lige Bygdegenier,  dem  vor  Digtning  saa  ofte  har 
grebet,  og  hvoraf  Ole  Bull  i  Violinspilleren  ,,Møllar- 
gutten"  i  Femtiaarene  drog  et  frem  for  det  store 
Publikum. 

Den  frembrydende  Begavelse  var  væsentlig  hen- 
vist til  Autodidaktens,  den  selvlærtes,  stakkede 
Gjenveie  og  feilagtige  Midler.  Og  under  disse  For- 
hold at  bryde  frem  af  Trangheden  og  rydde  Vei 
for  sig  til  det  store,  musikalske  Europas  Opmærk- 

somhed  var  kun  muligt  for  en  af  de  enkelte  Ur- 
genier,  hvori  Nationalaanden  ligesom  ved  en  Na- 
turlov under  saadanne  Periodeu  kan  koncentrere 
sig. 

En  saadan  halv  elementær  Kraft  med  dens 
Styrke  og  Svagheder  var  Ole  Bull! 

Ligesom  hans  samtidige,  den  geniale  Bygde- 
ingeniør  Engebret  Soot,  Digteren  Henrik  Werge- 
land og  den  verdensberømte  Mathematiker  Abel  var 
han  en  af  de  vulkanske  Tinder  i  den  Fjeldrække, 
hvorigjennem  det  ,, gjenfødte"  Norges  Nationalaand 
brød  sig  op  i  Dagen.  Og  naar  han  paa  sin  eien- 
dommelige poetisk-pathetiske  Vis  engang  gav  Kong 
Fredrik  den  sjette  det  Svar,  at  han  havde  ,,lært 
at  spille  af  Norges  Fjelde",  saa  laa  vistnok  heri 
en  dybere  Sandhed,  end  han  maaske  selv  i  Øieblik- 
ket  var  sig  bevidst;  thi  hans  Violin  var  kun  Reson- 
nancen  for  hans  Nations  dunkle  Poesi. 

Dog,  —  disse  eiendommelige  Toner,  som  aldrig 
forfeilede  sin  Virkning  paa  Tilhørerne,  fordi  de 
altid  kom  som  improviserede  naturfriske  Udbrud, 
som  var  saa  hvirvlende  vilde  og  dystre  som  selve 
Fossestupet,  saa  underlig  forrevne  og  bizarre  som 
selve  de  sorte  Klipperevner  med  Fjeldvidden  bag 
sig,  og  som  saa  med  ét  fra  dybeste  Tungsind  kunde 
springe  over  i  rene,  lyse,  seirende  Solstraaler,  hvori 
alle  Glædens  og  Skjønhedens  arverige  Magter  sit- 
trede  og  sang,  disse  Toner  gjemte  ogsaa  hans  Livs 
Hemmelighed:  —  Var  hans  Violin  ham  et  Hav  af 
Glæde,  den  var  ham  ogsaa  et  Hav  af  Sorg! 

Det  kunde  undertiden  være,  som  vi  fik  et  Glimt 
ind  i  hans  dunkle  indre  af  noget,  hvori  vi  ligesom 
anede  et  ufuldbaaret  Genis  Klage  mod  Tilværelsen, 
som  om  han  paa  Strengen  var  kommet  til  at  for- 
raade,  hvad  Læben  ellers  aldrig  vilde  tilstaa  for 
Verden,  at  der  laa  en  Hemsko  paa  hans  Aands 
frie  Flugt,  —  at  hans  rige  Sjæl  vidste  endnu  saa 

tusindfold  mere  om  Skjønhedens  Rige,  end  det  her- 
neden  var  ham  givet  at  kunne  udsige  i  Kunsten. 

Der  er  en  Fugl,  som  heder  Fregatfuglen.  Den 
overgaar  alle  Fugle,  selv  Ørnen,  baade  i  Vinge- 
bredde  og  Flugtens  Hastighed.  Den  sidder  idag 
paa  Afrikas  Kyst  og  tager  fire  og  tyve  Timer  efter 
sit  Bytte  over  paa  den  anden  Side  af  Oceanet  paa 
Kysten  af  Sydamerika.  Om  Natten  hviler  den  paa 
sine  brede,  seilende  Vinger  i  de  rolige  Luftlag  høit 
ovenover  baade  Stormen,  Skyerne  og  det  oprørte 
Hav,  hvori  Skibene  krænger  i  Tyfonen  for  Takkel 
og  Toug.  Dens  Syn  er  saa  skarpt,  at  den  fra  disse 
Luftens  Høider  ser  det  fineste  Punkt,  den  mindste 
Flyvefisk  nede  ved  Havspeilet.  Den  har  hele  Oce- 
anets  ubegrænsede  Jagtfeldt  fra  Nord  til  Syd,  fra 
Øst  til  Vest,  den  kan  saa  at  sige  bespeide  hele  Jor- 
den paa  nogle  Døgn,  —  og  dog  er  dens  graa  Øie 
altid  bekymret  af  Næringssorg  for  at  skaffe  det 
nødvendige  til  Ungerne  hjemme  i  Redet.  Sagen  er, 
den  er  mægtigere  end  alle  andre  Fugle,  og  dog 
mangler  den  ét,  —  den  kan  ikke  gribe  sit  Bytte 
hverken  i  Havspeilet  eller  paa  den  jevne  Mark 
aden  at  miste  Luftfanget  under  sine  brede  Vinger. 
Dens  Fødder  er  for  korte.  Derfor  er  den  henvist 
til  kun  at  leve  af  Leiligheden,  kan  kun  slaa  ned 
der,  hvor  Byttet  viser  sig  paa  høie  Afsatser  eller 
opstaaende  Stene,  og  naar  den  speider  Oceanet 
rundt  i  en  Dagsreise  eller  sætter  sig  ned  midt  i 
dette  paa  Klippeøen  Ascension,  saa  er  det  en  Fugl, 
der  i  bogstavelig  Forstand,  som  det  heder  1  den 
giamle  Vise,  —  ,, sørger  og  sulter  over  sin  Klo". 

Ole  Bull  var  en  saadan  Fregatfugl,  hvem  hans 
Genius  havde  forlenet  Vingekraft  til  at  fare  Jorden 
rundt  fra  San  Francisko  til  Odessa.  Overalt  tjente 
han  Guid  og  strøedes  der  Ære,  Berømmelse  og 
Blomster  for  ham  som  for  en  af  de  faa  Kunstens 
ud valgte;  men  overalt  førte  han  ogsaa  med  sig 
Bevidstheden  om,  at  hans  musikalske  Evne  for  dette 

Liv  ikke  var  helt  udvokset  til  at  gribe  de  store  Kom- 
positioner,  de  universellere  musikalske  Vuer,  som 
egentlig  altid  laa  ufuldbaaret  og  sang  og  drømte 
og  længtede  mod  Liv  inde  i  hans  Sjæl.  Af  og  til 
forløste  denne  Trang  sig  som  et  vulkansk  Geisir 
fra  sit  underjordiske  Naturtryk  gjennem  en  ny  og 
original  Melodi  eller  en  Tonesats,  der  kunde  inde- 
holde  Grundvuet  for  en  Komposition,  som  han  dog 
selv  aldrig  siden  formaaede  at  gjøre  sig  rigtig  gjen- 
nemsigtig. 

Under  sin  urolige  Trang  til  at  faa  et  saadant 
Tonedigt  fremfødt  kunde  der  trille  frem  de  her- 
ligste, reneste  Melodiperler,  de  mest  formfuldendte 
og  afrundede  Enkeltheder,  den  ene  geniale  Inspira- 
tion  mere  frisk  og  fortryllende  end  den  anden.  Kom- 
positionen  kunde  derved  blive  forbausende  rig  paa 
skjønne  Momenter;  den  kunde  naa  den  Originalitet, 
som  ligger  i  den  alsidig  glimrende,  yrrende  Mang- 
foldighed,  blive  et  lynende  Glimt  i  Glimt  af  de  vid- 
underligste Skjønhedsrørelser.  Men  den  enkle  musi- 
kalske Hovedidé,  som  det  netop  var  hans  skabende 
Naturs  dybeste  Længsel  at  faa  digtet  frem  saaledes, 
som  hans  Sjæls  Øre  engang  havde  hørt  den,  —  den 
havde  han  mangengang  den  Sorg  at  føle  kun  ufuld- 
komment  frembaaret.  Thi  Ole  Bull  var  en  Natur 
med  en  dyb  plastisk  Trang.  Hans  bedste  Frem- 
bringelser  støbtes  under  Heden  af  Øieblikkets  In- 
spiration;  men  ude  i  Reflektionens  Kulde  formaaede 
han  derimod  mindre  at  arbeide.  Da  lavede  og 
sammensatte  han  visselig  mere,  end  han  egentlig 
fuldstøbte,  om  end  den  dunkle  Seer  og  den  glim- 
rende Virtuos  i  Forening  ogsaa  paa  denne  Maade 
formaaede  at  give  Musikværker,  der  bedaarede  os. 
Men  disse  Sagers  væsentlig  kun  subjektive  Gyldig- 
hed  røber  sig  vistnok  klarest  deri,  at  ingen  kan  give 
dem  sin  rette  Virkning  uden  en  Ole  Bull.  Som 
Komponist  saavelsom  Eksekutør  var  det  i  de  in- 
spirerede   Øieblikkes  Perler,    i   Genrebilledet   og   de 

flygtig  udkastede  Skitser,  at  han  var  størst.  Og 
dog,  —  geniale  Musikere  vil  rimeligvis  gjennem 
en  Række  af  hans  Kompositioner  saasom  ,,en  Mo- 
ders Bøn",  ,,Tarantella",  ,,en  Nocturne",  ,,Polacca 
guerriera",  den  originale  ,,Kjæmpeslaat",  ,, Norges 
Fjelde",  ,,Sæterbesøget",  hans  A-Dur  og  E-Mol  Kon- 
certer  altid  øine  den  skjønne  musikalske  Tanke  og 
Motiver,  værdige  en  stor  Mester. 

Det  er  Geniets  Fordømmelse,  at  det  ikke  passer 
her  paa  Jorden,  at  det  er  abnormt  bygget  og  gaar 
over  den  som  én,  der  ikke  hører  den  rigtig  til.  Det 
flytter  sig  fra  Kvist  til  Kvist,  fra  Sted  til  Sted,  — 
en  fremmed  Fugl  blir  det,  som  er  henvist  til  enten 
at  skuffe  Verden  ved  at  give  sig  selv  som  Talent 
eller  til  direkte  at  gjøre  Mirakler  som  en  John  Erik- 
son,  der  skaber  sin  Kalorikmaskine,  eller  en  Edison 
med  sin  Telefon.  Og  Ole  Bull  blev  vistnok  Vir- 
tuos, men  kun  som  Middel  til  at  sætte  Tilhørerne  i 
den  inspirerede  Stund  under  sit  Geni's  mirakel- 
gjørende  Troldstav. 

Denne  Geniets  ,,Inkommensurabilitet  med  Til- 
værelsen" forfulgte  ham  og  gjorde  ham  Livet  tungt 
ogsaa  i  hans  Omgang  med  Menneskene.  Idealerne 
var  den  Limpind,  hvormed  de  fangede  ham,  og 
med  sin  lyriske  Natur  var  han  i  høieste  Grad  mod- 
tagelig  for  Øieblikkets  Stemning.  Han  havde  et 
overordentlig  sundt,  rigtigt  Blik;  men  han  havde 
en  endnu  større  Fantasi,  der,  naar  Lidenskaben 
blev  hidset,  legede  Bold  med  hans  Forstand  og 
foregjøglede  ham  det  umulige.  En  Blanding  af 
overdreven  Tillid  til  Menneskene  og  en  ligesaa  over- 
dreven Mistillid,  —  tabte  han  til  begge  Sider!  Og 
hans  vidtløftige  Hoved  og  rastløse  Aand  havde  der- 
hos  saa  mange  Traade,  hans  Fantasi  opfandt  sea 
mange  usædvanlige  Veie  til  at  omgaa  hans  natur- 
lige Fiende,  Verden,  —  den  han  selv  aldrig  forstod, 
og  som  heller  aldrig  forstod  ham,  —  at  hans  Færd 

kun  alt  for  let  blev  en  aaben,  ligefrem,  praktisk 
Ven  uforstaaelig. 

Af  hans  Breve  vil  man  kunne  følgej  hvorledes 
han  i  de  første  fem  og  tyve  Aar  af  sin  bedste  Mand- 
dom  udførte  et  sandt  Herkulesarbeide  af  Udholden- 
hed  og  Taalmod  med  det  stadige,  faste  —  saa  re- 
spektable —  Maal  for  Øie,  at  erhverve  sig  og  sin 
Familie  en  uafhængig  Eksistens,  som  kunde  hæve 
ham  over  den  Nødvendighed  at  maatte  udøve  sin 
Kunst  for  Penge.  Og  i  Alderen  opimod  de  firti  ser 
vi  ogsaa,  at  det  har  lykkedes  ham  af  alt  det  uhyre, 
han  tjente  —  og  ikke  tjente,  —  af  alle  disse  tu«inde 
Koncerter  over  hele  Verden  og  tiltrods  for  den 
største  Hindring,  hans  egen  økonomiske  Usans,  at 
sammenspare  sig  omkring  fire  hundrede  tusind 
Francs!  Formue  efter  Formue,  som  han  spillede 
ind,  fordampede  atter,  man  tør  aldeles  ikke  sige 
under  et  flot  Livs  Udgifter,  men  for  hans  upraktiske 
Sans  og  for  Ideer,  der  kostede  ham  mere  end  baade 
Landsteder  i  Norge  og  Luksusheste. 

Hans  kolossale  Plan  at  benytte  sit  store  Navn 
til  at  grundlægge  en  Koloni,  et  ,,Ny-Norge"  over  i 
Amerika,  manglede  ikke  Genialitet.  En  Politiker 
saavelsom  en  Finansmand  kunde  maaske  misundt 
ham  den;  men  en  saadan  vilde  ogsaa  først  og  fremst 
have  sørget  for,  at  Sagens  praktiske  Side  ikke  blev 
ledet  af  Ole  Bull. 

Ogsaa  hans  storartede  Arbeide  for  den  norske 
nationale  Scene,  hvis  Grundlægger  han  har  den 
uvisnelige  Ære  at  være,  kostede  ham  baade  Tid  og 
Penge.  Led  denne  hans  Plantning  end  gjennem 
Aarene  under  allehaande  Skjæbner  og  Storme,  — 
fast  staar  det  dog,  at  den  er  blevet  et  Udgangspunkt 
for  et  helt  rigt  Udviklingsarbeide  inden  hans  Fædre- 
lands  nationale  Kunst. 

Hans  Begavelses  Generalkarakteristik  var  en 
naturbunden,   dunkel  Intuition,   der  som  oftest  lod 

ham  have  ondt  for  at  gjøre  rede  for  sig  i  det  mundt- 
lige  Ord. 

Hans  Interesser  var  altid  universelle,  og  paa 
sin  halv  tilslørede  Vis  kunde  han  mangen  Gang 
være  en  sand  Seer.  Karakteristisk  er  saaledes  et 
Brev  af  1866  til  Sønnen,  der  da  ved  Forretninger 
var  stadig  knyttet  til  Paris,  og  hvori  han  kan  siges 
fire,  fem  Aar  iforveien  at  have  forudsagt  den  tysk- 
franske  Katastrofe  i  1870—71.  Mangen  en  Stats- 
mand  vilde  være  fornøiet,  om  han  nu  bagefter 
kunde  fremlægge  en  paa  Forholdene  saa  klart 
seende  Udtalelse: 

Bergen  k  April  1866. 

,, Tag  Dig  ivare!    De  politiske  Begivenheder 

følger  nu  rask  ovenpaa  hverandre.  Franskmændene 
har  faat  en  Fiende  i  de  forenede  Stater,  som  ikke 
er  at  kaste  Sten  paa  (efter  Affæren  i  Mexiko).  De 
maa  ogsaa  tåge  sig  ivare  for  Tyskland;  deres 
Flaade  og  Finanser  ville  være  ruinerede  inden  kort 
Tid  ved  en  Krig.  Tiderne  er  forandrede;  nu  er  Tu- 
ren 1  Europa  til  Preussen  at  lege  Mester.  Det  har 
grundlagt  Plan  og  ordnet  Pengevæsen,  imedens 
dette  i  Frankrig  er  i  Embryo  og  lettelig  kan  komme 
ud  af  Ligevægten.  Nu  skulle  de  desuden  rykke  fra 
Rom,  og  saa  maa  der  jo  itide  tænkes  paa  nye  Over- 
raskelser og  nye  ,,Gloirer",  ellers  gaar  det  ikke. 
Den  store  Mand  (Napoleon  den  III)  er  alvorlig  syg, 
Frankrig  véd  det  og  tier;  men  Begivenhederne  ville 
tale.  Vogt  Dig,  —  bland  Dig  aldrig  ind  i  politiske 
Samtaler,  jeg  beder  Dig  indstændigen!   ..." 

Ole  Bulls  sjeldne  Indsigt  i  de  vanskelige  Love 
for  Violinens  Bygning  var  noksom  anerkjendt  og 
skattet  af  Tidens  første  Mestre  i  denne  Kunst,  saa- 
vel  af  Vuillaume  og  Miremont  i  Paris  som  andre. 
Men  mangfoldige  og  kostbare  var  ogsaa  de  Eks- 
perimenter, hvorigjennem  han  udover  et  langt  Liv 

skaffede  sig  Erfaringerne,  og  mangen  en  dygtig 
Violinfabrikant  har  studset  og  staaet  med  trang 
Aande  foran  hans  Vovespil  med  at  aabne  en  dyre- 
bar gammel  Guarnerius  eller  Amati,  men  er  ogsaa 
derigjennem  kommet  til  at  vurdere  hans  Kyndighed 
og  overordentlig  rigtige  Blik. 

Enhver  funden  Forbedring  fylder  ham  med  et 
Kampmod,  næsten  som  de  gamle  Vikingers,  naar 
de  havde  overkommet  et  berømt  Vaabenstykke,  og, 
at  dette  rastløse  brusende  Blod  ikke  sagtnede  paa 
sin  gamle  Alder,  udtaler  sig  livligt  nok  i  følgende 
Linier,  skrevne  i  April  1867  i  St.  Petersburg  til 
Sønnen: 

,,...  Men  min  Gaspar  da  Salo  er  tindrende 
af  Glæde  og  bærer  sin  Virtuos  som  en  Araber.  Den 
er  rigtignok  mageløs,  siden  jeg  fik  et  Stykke  af 
syvhundrede-aarigt  Træ  i  den  (af  Weihe),  og  dertil 
har  jeg  opfundet  en  ny  Maade  at  lægge  og  til- 
maale  Bjelken  med  Hensyn  til  Violinens  Bygning 
og  Tilspilning  ..." 

Denne  Interesse,  der  vedblev  hos  ham  med  ufor- 
mindsket  Kraft,  udstrakte  sig  i  hans  sidste  Leveaar 
ogsaa  til  en  Forbedring  af  Pianofortets  Konstruk- 
tion.  Ideen  var  vistnok  i  sin  Theori  —  efter  mange 
kyndiges  Domme,  der  dengang  udtalte  sig,  —  for- 
træffelig;  men  dens  Vei  frem  til  praktisk  Gjennem- 
førelse  blev  ialfald  baade  længere  og  mere  tornefuld, 
end  Ole  Bull  havde  tænkt  sig,  og  dette  Projekt,  der 
kostede  ham  mange  Penge,  mange  Reiser  og  megen 
Tid,  blev  et  af  hans  Livs  forgjæves  Foretagender. 
Et  Brev,  som  hidsættes  fra  den  Tid,  giver  et  mere 
livfuldt  Billede,  end  nogen  Pensel  kunde,  af  Ole 
Bull,  saaledes  som  han  færdes  og  virker  under  dette 
Arbeide,  trods  sine  over  seksti  Aar  altid  med  den 
samme  Ungdommens  Ild  og  Rastløshed.  Brevet 
giver  paa  sin   korte  og  naive   Maade   et  mærkellgt 


Genremaleri,    et  Møde   mellem  to   af   Tidens   Navn- 
kundigheder:    Ole    Bull   og   John    Erikson: 

New  York  28  Marts  1871. 

,,...  Min  Tid  er  saa  optaget  fra  Morgen  til  Aften, 
at  jeg  har  knapt  et  Minut  at  spare,  da  det  er  af 
Vigtighed  at  faa  mine  to  nye  Pianoer  af  forandret 
Konstruktion  færdige  før  Sæsonens  Slutning.  Til- 
lige  har  jeg  langvarige  Konferencer  med  John 
Erikson  om  Støbningen  af  Staalrammer,  sammen- 
føiede  for  at  formindske  Vægten  omtrent  to  Tredie- 
dele,  som  han  paastaar  er  muligt.  Han  interesserer 
sig  meget  for  det.  Det  er  nu  36  Aar,  siden  vi  saa 
hinanden  i  London  i  min  første  Debut  der,  og  for- 
leden Dag,  jeg  spillede  for  ham  for  at  demonstrere 
min  Theori  om  Tonefarven,  sad  han  ned  og  græd; 
han  sagde,  at  han  vilde  gjøre  alt  i  hans  Magt  for 
at  faa  min  Theori  fuldført  paa  den  mest  iøinefal- 
dende  Maade  ihenseende  til  Vægt  og  Styrke  parret 
med  Simpelhed  ..." 

Universelt  anlagt,  havde  Bull  i  høieste  Grad  Af- 
finitet til  alle  sin  Tids  Ideer.  Hans  politiske  Tro 
var  en  glødende  begeistret  Tilegnelse  af  de  Friheds- 
idealer,  der  reistes  i  hans  Ungdom  af  Mændene  fra 
Julirevolutionen  i  1830;  hans  religiøse  var  en  af  den 
Tids  hele  Filosofi  indaandet  eudaimonistisk  Kunst- 
neroverbevisning  om  det  personlige  Livs  Fortsæt- 
telse  i  en  høiere  forklaret  Verden,  hvor  han  skulde 
møde  med  ,,Straalestrenge  paa  sin  Violin";  han 
troede  det  ligesaa  fast  og  urokket  af  Tvil  som  Rød- 
huden paa  de  nye  Jagtrevierer.  Og  udaf  sin  Tids 
romantiske  Opfatning  af  Geniets  mystiske,  ekstra- 
ordinære Suverænitet  tog  hans  Personlighed  —  midt 
under  et  isandhed  elskeligt  beskedent  Væsen  —  sin 
distingverede  Optræden. 

En  smukkere  vokset  Mand  end  Ole  Bull  eksi- 
sterede  der  neppe  i  hans  Samtid.     Slank,  velpropor- 


tioneret,  kraftighøi,  —  et  Mon  i  Væksten  over  alt 
Folket  —  var  han  ogsaa  i  rent  fysisk  Henseende 
at  anse  som  et  Skjønhedsskud  af  sin  Folketype. 
Under  et  altid  tarveligt  og  maadeholdent  Levesæt 
bevarede  han  lige  til  det  sidste  en  sund  Magerhed, 
var  smal  og  smidig  om  Livet  som  en  ung  Mand, 
medens  han  havde  et  Bryst  som  en  Kjæmpes  og 
Arme,  hvis  Muskler  ved  hans  stadige  Øvelser  med 
Buen  var  afhærdede  til  Staal.  Ud  af  hans  udtryks- 
fulde  Ansigt  med  de  brune  sjælfulde  Øine  lyste  der 
en  underlig  Blanding  af  barnlig  godtroende  Enfold 
og  et  skuende  mistroisk  prøvende  Geniblik.  Hans 
Natur  besad  en  god  Portion  af  den  gamle  gode 
nationale  Bondefulhed  blandet  med  et  bredt  man- 
digt,  ofte  næsten  rydt,  Humor  og  et  Lune,  som 
især,  naar  han  fortalte  gamle  Historier,  kunde  blive 
aldeles  sprudlende  overgivent. 

I  sin  selskabelige  Fremtræden  blev  han  altid 
som  af  sig  selv  den  Personlighed,  ved  hvem  alle 
Øine  hæftede  sig,  og  medens  hans  Ungdomsaar 
under  Følelsen  af  den  indestængte  Kraft  var  præget 
af  en  vis  utæmmet  Ryhed,  gav  Livet  ham  senere  al 
en  Verdensmands  Finhed  og  usvigelige  Takt. 

Men  var  han  sympathivækkende  skjøn,  altid  en 
Gjenstand  for  personlig  Beundring  i  det  private, 
hvor  voksede  ikke  denne  Skikkelse,  naar  han  stod 
med  Buen  i  Haanden  og  det  aandeløse  Publikum 
foran  sig!  Det  var  ikke  blot  hans  Violin  med  den 
store,  langt  hen  syngende,  italienske  Tone,  ikke 
blot  hans  udtryksfulde  Ansigt,  hvori  man  læste 
hans  Spil  som  en  Tale,  ikke  hans  saa  sjelden 
skjønne  Personlighed,  ikke  blot  den  store,  af  Dia- 
manter lynende  Bue,  ikke  dette  herlige  Hoved  med 
Haaret  halvt  nedover  Panden,  der  lagde  sig  kjælende 
til  Violinen  og  ligesom  lyttede  ind  i  dens  Dyb,  —  det 
var  alt  dette  tilsammen  lige  til  den  Platform,  som 
syntes  at  skjælve  som  en  Resonnancebund  under 
hans  Fod,   der  i  et  saadant  Inspirationens  Øieblik 

opiøftede  og  henrev,  —  alt  dette  tilsammen,  som 
var  Ole  Bull. 

Som  han  stod  i  en  saadan  Stund,  var  det,  at 
han  modtog  begeistrede  Sange  paa  alle  Sprog,  og 
at  han  inspirerede  sit  Fædrelands  Koryfæer  i  Digt- 
ningens  Verden,  Wergeland,  Welhaven  og  A.  Munch 
saavelsom  .Vinje,  til  at  give  ham  sine  herligste 
Sange  og  strø  hans  Vei  med  de  skjønneste  Aands- 
blomster.  Welhavens  Digt  til  Ole  Bull:  ,,Jeg  stod 
og  lytted  en  Sommerkvæld"  vil  ligesaa  lidt  som 
Wergelands  ,, Norges  Farvel  til  Ole  Bull",  da  han 
første  Gang  drog  til  Amerika,  nogensinde  uddø  i 
hans  Folk. 

Amerika  blev  hans  andet  Fædreland;  han  blev 
som  hjemme  der  og  almenyndet  og  anset  som  i 
sit  eget.  Man  gjorde  ham  til  Æresborger  af  Nev^- 
York,  og  af  Medlemmerne  af  det  amerikanske  Uni- 
ons Senat  modtog  han  i  Washington  en  Laurbær- 
krans af  Guid.  I  amerikansk  Folkeyndest  har  han 
kun  at  dele  Æren  med  ,,den  svenske  Nattergal", 
Jenny  Lind. 

Men  hvor  megen  Ære  der  timedes  ham,  hvor 
feiret  han  var,  og  hvor  frit  hans  Bryst  end  aandede 
i  det  store  Offentlighedens  Eldorado  der  over,  der 
bandt  ham  til  sig  med  saa  mange  Baand,  og  hvor 
i  de  sidste  ti  Aar  hans  Hjem  og  Arne  stod,  —  sit 
Fædreland  glemte  han  aldrig!  Hvor  han  end  fær- 
dedes  i  Verden,  stod  det  lille  Land  ved  Nordsjøen 
altid  for  hans  Blik  i  et  usvækket  Begeistringens 
Skjær.  Det  var  og  blev  den  Fantasidronning,  for 
hvis  Fod  han  lagde  alle  en  digtende  Aands  Drømme 
og  patriotiske  Fremtidshaab,  al  sin  stærke  Naturs 
Længsel! 

Han  havde  netop  over  i  Amerika  oplevet  sin 
én  og  syvtiaarige  Fødselsdag,  feiret  af  en  Kreds  af 
dets  berømteste  Mænd,  da  han  fik  et  Anfald  af  den 
Sygdom,  for  hvilken  hans  stærke  Natur  skulde 
bukke    under.      Med    en    sidste    Opblussen    af    sin 

Kjæmpekraft  satte  han  midt  under  den  smertelige 
Sygdom  igjennem  at  blive  ført  til  Norge  tiltrods  for 
alle  Hensyn  saavel  til  den  lange  besværlige  Søreise 
som  til  Lægernes  Betænkeligheder.  Man  maatte 
gjøre  et  Ophold  i  Liverpool,  og  Lægerne  fraraadede 
ham  paa  ny  at  fortsætte  Reisen  over  Nordsjøen. 
Men  Norge  laa  paa  den  anden  Side,  og  Ole  Bull  — 
Vilde  did! 

—  En  Høstdag  ikke  lang  Tid  efter  Ankomsten 
ledsagede  fjorten  Dampskibe  med  Flaget  paa  halv 
Stang  ,,Kong  Sverre",  som  førte  Ole  Bulls  laurbær- 
bekransede  Kiste  fra  hans  Villa  paa  Lysøen  til 
Landingspladsen  ved  Nordnæsset  ved  Bergen.  Der- 
fra fulgtes  han  til  sit  sidste  Hvilested  af  en  uover- 
skuelig Folkemasse  under  dyb  Deltagelse  fra  hele 
Nationen  —  Konge  som  Folk  —  og  med  Hæders- 
bevisninger,  som  en  af  Sagaens  Stormænd  ringedes 
ind  til  Hvile. 

Den  Slægt,  som  fulgte  ham  til  Graven,  havde 
fra  Barnsben  af  været  opfostret  ligesom  ved  Fosse- 
duren af  hans  Violin,  i  dens  begeistringssvimle  Luft 
og  al  den  eventyrlige  Skjønhed,  der  susede  om 
Navnet  Ole  Bull;  —  og  nu  var  det  med  ét  blevet 
stille!  ... 

En  Kunstens  Kjæmpe  var  gaat  til  Hvile,  som 
havde  ført  Norges  Navn  videre  ud  i  Verden  end 
nogen  anden  i  dets  nyere  Saga. 

Som  hans  Liv  var  en  uafbrudt  Kamp,  havde 
han  til  Emblem  valgt  en  Kamphane  og  derunder 
sat  Mottoet:  ,,Bellum  vita  —  vita  helium!  — " 


—  I  den  originale  gamle  Hansestad  Bergen 
staar  ,,de  syv  Fjelde"  vistnok  de  fleste  Dage  af 
Aaret  med  Taagehætter  paa,  rugende  over  et  sandt 
Skjoldtag  af  Paraplyer  nede  i  Gaderne.  Thi  der  er 
saare,  ja  verdensberømt,  regnfuldt  i  Bergen! 

Men  til  Gjengjæld  kan  Stedet,  naar  Regnsløret 
\iger  tilside,  opvise  Dage  og  lange  Uger  saa  skin- 
nende af  den  klareste,  muntreste  Sol,  at  man  skal 
lede  efter  Magen,  Dage,  hvori  Solen  efter  Fugtig- 
heden  virker  med  forstærket  Lysvirkning  og  dob- 
belt Gjennemsigtighed,  saa  at  det  grønne  Fløifjeld, 
de  hvide,  eiendommelig  byggede  Huse,  den  blanke 
,,Vaag"  med  Nordlandsjægterne  samt  dens  øvrige 
Masteskov  og  Gaderne  med  alt  deres  brogede  Liv 
og  deres  næsten  sydlandsk-gestikulerende,  livlige 
Menneskevrimmel  staar  løftet  ind  i  et  eget  glans- 
fuldt  Festskjær. 

Bergen  med  og  uden  Paraply  er  to  høist  for- 
skjellige Ansigter,  og  saadan  er  ogsaa  Bergenserens 
Karakteristik.  Hans  Lynne .  svinger  imellem  den 
kloge,  forsigtige,  yderst  nøgterne  Forretningsmands 
og  et  begeistret  Solskinsmenneskes,  for  hvem  et 
Stykke  blaa  Himmel  eller  en  stor  Idé  er  Livets  Fest. 
Bergen  kan  endnu  opvise  gammeldags  holbergske 
Jeronimuser;  Bergen  har  ogsaa  mange  idealt  be- 
geistrede Mænd.  Men  en  Sammensætning  af  begge 
disse  Yderligheder,  Virkelighedsmennesket  og  Fan- 
tasimennesket.  Muldvarpen  og  Sommerfuglen,  dan- 
ner netop  Kunstnerlynnet! 

Og  det  er  just  ved  at  frembringe  Kunstnerna- 
turer Bergen  altid  har  udmærket  sig,  og  at  den 
er  blevet  Holbergs,  Fastings,  Dahls,  Biskop  Nordal- 
Bruns,  Welhavens  og  Sagens  Fødeby. 

I  denne  Stad  saa  ogsaa  Ole  Bornemann 
Bull  Lyset. 

Hans  Farmor  Gedsken  Edvardine  Storm,  gift 
med  Apotheker  og  Feldtskjær  Ole  Bornemann  Bull, 
var  Søster  til  Edvard  Storm  (Sinclairvisens  Digter). 
Hans  Far,  Johan  Storm  Bull,  var  ligesom  Farfade- 
ren  Apotheker  i  Bergen  og  en  oplyst  Mand,  der 
som  Elev  af  Kemikeren  Tromsdorf  tillige  besad  en 
for  hans  Tid  usædvanlig  Uddannelse  i  sit  Fag.  Ole 
Bulls   Moder,   Anna   Dorothea   Bull,    af    den   gamle 

hollandske  Familie  Geelmuyden,  havde  fire  Brødre, 
af  hvilke  to  var  Kapteiner  i  Armeen,  en  Koffardi- 
kaptein  og  en,  ,, Onkel  Jens",  —  der  først  havde 
været  Kjøbmand  —  var  Udgiveren  af  Byens  eneste 
Avis,  den  nuværende  ,, Bergens  Adressekontoirs 
Efterretninger",  der  fremdeles  er  i  Familiens  Be- 
siddelse. 

Af  ni  Søskende  var  Ole  Bull  den  ældste,  født 
5  Februar  1810.  Han  bestemtes,  som  de  fleste  ,,bra' 
Mands  Barn"  dengang,  til  Studeringerne  og  ind- 
sattes  tidlig  i  Bergens  Latinskole.  Men  om  de  For- 
haabninger,  han  her  indgjød,  udtalte  den  gamle 
originale  Konrektor  Winding  nogle  Aar  efter  kun 
Sandheden  i  det  drastiske  Raad:  —  ,,Tag  Du  fat 
paa  Fela  di'  for  Alvor,  Gut,  og  spild  ikke  Tiden 
her!" 

Saameget  større  Fart  havde  han  imidlertid,  saa 
ung  han  var,  alt  skudt  paa  en  anden  Vei.  Fra  at 
gnide  med  en  Flis  paa  et  Træstykke  og  nynne  efter 
de  Melodier,  han  hørte  hjemme,  var  han  —  fire, 
fem  Aar  gammel  —  avanceret  til  at  faa  sin  første 
Barneviolin.  Den  blev  udtaget  fra  Onkel  Jens's 
Niirnberger-Varelager,  var  glinsende  lysegul  som  en 
Citron  og  skinnede  for  hans  barnlige  Indbildnings- 
kraft  i  mere  overvældende  Herlighed  end  senere 
hen  i  Livet  nogen  baade  Guarnerius  og  Amati  eller 
Gaspar  da  Salo.  Paa  den  kunde  han  snart  spille 
efter  alt,  hvad  han  hørte  synge  for  sig.  Noderne 
lærte  han  af  Onkel  Jens  omtrent  samtidig  med 
A  B  C-Bogen. 

Begge  hans  Forældre  og  flere  af  Familien  paa 
Mødreneside  var  musikalske,  og  der  dannede  sig 
ofte  smaa  Koncerter  i  Fædrenehuset. 

Men  især  var  det  hos  Onkel  Jens,  Avisudgive- 
ren,  at  Musiken  dyrkedes.  Kvartetter  af  Mozart, 
Krummer  og  Haydn  spilledes  her  indtil  to,  tre  Afte- 
ner i  Ugen,  —  Underholdninger,  der  ofte  kunde 
ende  som  temmelig  fugtige  Drikkelag.     Rundsangen 

og  Drikkevisen  lød  nemlig  dengang  endnu  i  bred 
Gemytlighed  ved  de  bergenske  Borde  som  en  Etter- 
klang fra  den  overstadig  flotte  Selskabstid  i  Aar- 
hundredets  Begyndelse,  hvorom  en  Embedsmand  i 
1815  skriver:  —  ,, Klimaet  inde  i  Husene,  —  det  er 
for  fugtigt  heroppe  med  Snapseri  og  Punseri,  og 
det  er  ikke  f  rit  for,  at  jeg  til  liden  Baade  for  Hel- 
bred, Brystet  især.  Penge  og  Forretninger  er  mere 
næsten  end  halv  forfalden;  den  ene  Svir  træk- 
ker  den  anden  efter  sig,  og  man  kommer  paa 
den  Maade  til  at  faa  en  kontinuerlig  8  Dages 
Perial." 

Familien  Bull  hørte  til  de  første  paa  Stedet. 
Apotheker  Bulls  Farbroder,  Johan  Randulf  Bull, 
havde  bl.  a.  beklædt  Stiftamtmandsembedet  i  Ber- 
gen, og  Ole  Bulls  Fader  førte  et  behageligt  og 
gjæstfrit  Hus.  Denne  sidste  Omstændighed  tilførte 
den  lille  Ole  hans  første  egentlige  Lærer. 

Hos  ,,Stadsmusikantsvend"  Eriksen,  af  hvem 
han  fik  en  og  anden  Retledning,  traf  han  en  Dag  . 
Orkesteranføreren  i  ,, Harmonien",  Kammermusikus 
Paulsen,  der  ikke  fandt  det  under  sin  Værdighed 
af  og  til  at  nedlade  sig  hos  sin  paa  Rangstigen 
lavere  staaende  Kollega  for  at  faa  en  Snaps,  og 
efter  nu  at  have  gjort  det  interessante  Bekjendt- 
skab  med  Ole,  begyndte  han  ogsaa  at  gaa  indom 
Bulls  Apothek  for  ,, videre  at  udvikle  den  lille  Kunst- 
ner" og  samtidig  faa  sig  en  Hjertestyrkning.  Paul- 
sen var  en  dansk  Mand,  der  eiede  en  udsøgt  Sans 
for  Kunsten,  solide  musikalske  Kundskaber  —  en 
sand,  fin  Kunstnersjæl,  —  og  ,,han  kunde  holde 
ud  at  spille  Violin,  saalænge  der  var  en  Draabe  1 
Flasken  foran  ham".  Engang  kommet  til  Bergen, 
havde  han  for  det  glade  Liv,  han  der  fandt,  opsat 
sin  Hjemreise  fra  Maaned  til  Maaned  og  var  imid- 
lertid blevet  seksti  Aar  gammel.  Naar  hans 
Klæder  blev  altfor  luvslidte,  gav  hans  Venner  ham 

et  nyt  Sæt,  og  undertiden  gav  han  en  Koncert,  der 
kunde  indbringe   et  hundrede   Daler. 

Oles  Forældre  var  jo  mindre  tilfredse  med,  at 
Gutten  for  lutter  musikalsk  Begeistring  totalt  for- 
sømte alle  sine  Lekser,  og  den  Tanke  at  forbyde 
ham  Violinen  hang  alt  som  en  truende  Sky  over 
hans  Hoved,  da  han  paa  sin  ottende  Fødselsdag 
skulde  vinde   et  epokegjørende   Slag. 

Der  var  den  Aften  netop  Kvartet  hos  Onkel 
Jens,  hvor  Paulsen  som  sædvanlig  spillede  første 
Violin.  Som  man  reiste  sig  fra  Bordet,  viste  det 
sig  imidlertid,  at  Kammermusikusen  var  bleven 
uefterrettelig.  Han  var  sødt  sunket  af  Stolen  og 
ude  af  Stand  til  at  udføre  sit  Parti.  Første  Violin 
totalt  og  uoprettelig  hors  de  combat!  ...  I  denne 
slemme  Forlegenhed  raabte  den  oprømte  Onkel, 
grebet  af  et  løst  Indfald:  ,,Nu  Ole,  skal  Du  spille 
for  Paulsen!  Frisk,  min  Gut,  saa  skal  Du  faa  et 
Stykke  Sukker!"  —  han  trykkede  ham  med  det 
/    samme  Kammermusikusens  Violin  i  Haanden. 

Det  var  en  Kvartet  af  Krummer,  som  Ole  til- 
fældigvJs  før  kjendte,  og  til  alles  Forbauselse  spil- 
lede han  den  til  Fuldkommenhed.  Han  ikke  alene 
spillede  det  svære  Stykke,  men  pauserede  —  kort 
gav  det  som  en  hel  Kunstner. 

Dette  blev  hans  første  Triumfaften  —  og  med 
alle  en  saadans  Følger.  Han  nød  fra  nu  af  den 
store  Ære  at  faa  være  aktiv  med  i  Onkel  Jens's 
Tirsdagskvartetter,  af  hvilke  han  hidtil  kun  havde 
været  en  stjaalen  og  ofte  høist  sindrig  forstukket 
Tilhører.  Han  fik  en  ordentlig  Violin,  og  ved  hans 
Moders  Mellemkomst  bestemtes  det,  at  han  fra  nu 
af  skulde  nyde  regelmæssig  Undervisning  af 
Paulsen. 

Oles  Krop  var  imidlertid  for  liden  til  den  nye 
Violin.  Naar  han  satte  den  til  Skulderen,  gjorde 
det  ondt  i  Fingre  og  Hals,  og  han  applicerede  den 
derfor   længst   mulig   indunder   Hagen,    altsaa   for- 

kortet,  noget,  der  siden  blev  ham  til  Vane  og  gav 
ham  Udseendet  af  ligesom  at  lytte  til  og  kjæle 
for  den. 

Nu  begyndte  han  for  Alvor  at  spille  med  Paul- 
sen, og  hændte  det  end  ikke  saa  sjelden,  at  Fade- 
ren for  at  skaffe  Huset  Nattero  maatte  op  og  tåge 
den  nye  Violin  fra  ham  og  ,,tugte  ham  i  Seng", 
saa  begyndte  denne  dog  paa  den  anden  Side  mere 
og  mere  at  give  efter  for  hans  Tilbøielighed  og  lod 
endog  til  Sønnens  niende  Fødselsdag  hjembringe 
fra  Kjøbenhavn   Fior illos  Kapricer. 

Paulsen  forlod  af  en  eller  anden  Grund  Byen, 
og  der  hengik  nu  et  Par  Aar,  hvori  Bull  var  ganske 
Autodidakt.  Thi  efter  Paulsen  var  Ole  Bulls  Mester 
ikke  at  finde  i  Bergen. 

I  1822  nedsatte  imidlertid  en  dygtig  Violinist, 
en  Svenske  og  Elev  af  Baillot,  Hr.  Lundholm,  sig 
paa  Stedet,  og  af  ham  erholdt  han  Informationer. 
Lundholm  blev  imidlertid  snart  sin  fyrige  Elev  en 
altfor  formel  og  skolestreng  Lærer.  En  Aften  hos 
Onkel  Jens  spillede  Lundholm  Baillots  Kaprizzi,  og 
Bull  tilbageholdt  ikke  sit  Mishag  over  det  pedantiske 
Flegma,  hvormed  han  gjengav  disse  lidenskabelige 
Satser.  Da  Bull  saa  paa  Lærerens  halvspodske  Op- 
fordring  spillede  Spohr  fra  Bladet,  udbrød  denne: 
,,Aa  ja,  nu  kan  jeg  gjerne  pakke  ind,  naar  Gut- 
ten alt  kan,  hvad  jeg  længe  har  arbeidet  for  at 
klare  ...  Nu  kan  han  vel  ogsaa  spille  Paganinis 
Kaprizzi!" 

Faderen  havde  tilfældigvis  kjøbt  disse  til  ham, 
og  da  Ole  nu  ogsaa  spillede  dem,  behandlede  Lund- 
holm ham  siden  som  en,  der  med  Tiden  endog 
kunde  blive  lige  saa  stor  som  han  selv. 

Daarligt  som  det  gik  i  Skolen,  troede  Foræl- 
drene  det  rigtigst  at  holde  en  Huslærer  hjemme. 
Saa  fik  de  den  unge  M...  i  Huset,  men  med  ham 
ogsaa  et  Tyranni,  der  for  Gutterne  mange  Gange 
var  oprørende. 

Brødrene  voksede  imidlertid  op  til  robuste  Karle, 
om  end  ingen  som  Ole,  hvis  kraftige  Figur  og  store 
Styrke  vakte  almindelig  Beundring  blandt  hans  jevn- 
aldrende. Længe  havde  de  taalmodig  tåget  daglige 
Hug  og  Skjænd  af  M...,  men  tilslut  forgik  Taal- 
modigheden,  Galden  løb  over,  og  der  grundedes  for- 
bittret  over  Mytteri.  Man  lagde  op  Raad  paa 
Raad;   men   der   skulde   Mod  til! 

Endelig  en  Morgen,  —  det  var  om  Vinteren  og 
koldt  — ,  da  deres  Plageaand  atter  Klokken  halv 
fem  viste  sig  1  Døren  for  at  jage  dem  ud  af  deres 
varme  Senge,  styrter  Ole  imod  ham  med  et  vildt 
Brøl.  En  heftig  Brydekamp  opstod;  men  M...,  som 
var  tynd  og  spinkel,  kunde  ikke  maale  sig  med  den 
kraftige  og  smidige  Gut.  De  yngre  Brødre,  der  syn- 
tes, Ole  gjorde  sine  Sager  saa  godt,  at  ingen  Assi- 
stance  behøvedes,  stak  Hovederne  op  af  Sengene  og 
raabte  ivrig  opnmntrende: 

,,Je  deg  ikje,  Ole!  —  staa  deg,  Ole!  ...  je  ham 
dygtig!"  etc.  Midt  under  al  denne  Hurlumhei  kom- 
mer først  Pigen  springende  med  Ildtangen  i  den 
ene  Haand  og  Gløder  i  den  anden;  hun  staar  naglet 
til  Pletten  ved  det  utrolige  Syn,  hun  skuer,  —  ikke 
fri  for  at  gotte  sig.  Et  Øieblik  efter  kom  Moderen 
løbende  op  ad  Trapperne  i  grønt  Vadmelsskjørt  og 
Natkappe  paa;  hun  troede,  der  var  Ildløs.  Men  Ole 
hverken  saa  eller  hørte,  førend  Huslæreren  aldeles 
mørbanket  sank  stønnende  ned  paa  Gulvet. 

Den  smukke,  behagelige  Fremtræden,  der  var 
Ole  Bull  eiendommelig,  skyldtes  ogsaa  hans  Moder, 
som  med  Datidens  store  Fordringer  i  den  Retning 
strengt  indekserserede  sine  Børn.  De  maatte  gaa 
ud,  banke  paa  Døren  og  gjøre  deres  Indtrædelse  i 
Værelset  Gang  efter  Gang,  indtil  der  opnaaedes  den 
Grad  af  Fuldkommenhed,  som  fordredes. 

Hver  Sommer  opholdt  Familien  sig  paa  sin 
Odelsgaard  Valestrand,  og  Kjærligheden  til  denne 
Eiendom  vedligeholdt  sig  hos  ham  hans  hele   Liv. 

Naturen  paavirkede  ham  næsten  svimlende  stærkt, 
og  de  Indtryk,  han  fik,  maatte  altid  udsættes  i 
Melodier.  Fik  han  det  ikke  til,  kunde  han  være 
saa  fornærmet  paa  Violinen,  at  han  ikke  vilde  se 
den  i  dagevis. 

Allerede  som  Gut  havde  han  Trangen  til  at 
undersøge  og  studere  dennes  Egenskaber.  Ofte 
løste  han  den  op  i  alle  Sammenføiningerne,  stillede 
hver  Del  op  for  sig,  tørrede  dem  i  Solen  og  satte 
dem  saa  atter  sammen  igjen,  —  violinanatomiske 
Studier,  som  han  fortsatte  hele   sit  Liv! 

I  tre  Aar  læste  Bull  hjemme  med  Huslærer, 
indtil  han  i  Aaret  1828  dimitteredes  til  Universitetet. 
Han  havde  da  maattet  love  sin  Far  for  det  første 
ikke  at  røre  ved  Violinen. 

Kristiania  Publikum  var  dengang  overordentlig 
musikalsk,  og  Rygtet  om  Bulls  originale  Begavelse 
var  gaat  forud  for  ham  til  Hovedstaden,  hvor  Valde- 
mar Thrane,  den  geniale  Komponist  af  Norges  første 
og  hidtil  eneste  originale  Opera  ,,Fjeldeventyret", 
dengang  var  Orkesteranfører  i  Theatret.  Netop  an- 
kommen  didind,  møder  han  Venner,  Studenter  fra 
Bergen,  der  opfordrer  ham  til  at  spille  med  paa 
en  Koncert,  der  skal  gives  paa  det  dramatiske  The- 
ater  i  et  veldædigt  Øiemed.  Deltagerne  i  Koncerten 
var  alle  Dilettanter,  og  to  af  dem  blev  siden  Mi- 
nistre. Senere  en  Aften  havde  en  af  Universitetets 
Professorer  en  Kvartet  hjemme  hos  sig,  og  de  spil- 
lede til  den  lyse  Morgen. 

Ud  paa  Formiddagen  gik  Bull  rejekt  i  latinsk 
Stil! 

Da  han  nu  i  dyb  Fortvilelse  kom  hen  til  sin 
musikalske  Forfører,  Professoren,  svarede  denne 
ham  blot:  —  ,,Tror  De,  De  duer  til  Sognepræst  i 
Finmarken  eller  Missionær  i  Lapmarken?  (Ole  Bull 
var  nemlig  bestemt  til  Theolog).  Vi  mener  nu 
allesammen  noget  helt  andet,  at  De  bør  til  Udlan- 
det,    og   indtil   vi   kan   faa   Dem   did,    gjør   vi   Dem 

til  Direktør  for  det  filharmoniske  Selskab,  medens 
Thrane  er  syg!" 

En  Maaned  efter,  da  Valdemar  Thrane  var 
død,  blev  den  unge  Bull  udnævnt  til  hans  Efter- 
følger,  og  da  Musiken  saaledes  nu  havde  bragt  ham 
i  en  uafhængig  Stilling,  fik  han,  skjønt  nølende,  sin 
Fars  Tilgivelse. 

De  følgende  Par  Aar  tilbragte  Bull  i  Kristiania, 
med  Undtagelse  af  en  kortere  Udflugt  til  Tyskland. 
Han  maatte  ud  for  at  blive  til  noget,  og  da  først 
og  fremst  til  Violinens  Ypperstepræst,  Ludvig  Spohr 
i  Kassel.  Spohr  maatte  sige  ham,  hvad  han  duede 
til,  og  den  29de  Maj  1829  af  re  iste  han  over  Kjøben- 
havn  til  Tyskland. 

,,Ich  bin  iiber  100  Meilen  gefahren,  um  Sie  zu 
høren!"  —  sagde  Bull  galant,  hvortil  Spohr  svarede 
gelassent:  ,,Ei,  so  mussen  Sie  auch  nach  Nordhausen 
fahren,  wo  ich  einem  Musikfeste  beiwohnen  soll." 
Men  hverken  Mesterens  eget  Spil  eller  dennes  Dom 
over  Bulls  var  skikket  til  at  opmuntre  ham.  Det 
var  den  gamle  Vise  fra  den  skolestrenge  Lundholms 
Tid  —  nu  kun  gjentaget  med  en  europæisk  Autori- 
tets hele  Eftertryk.  Spohr  forlangte  ,, objektiv  Kor- 
rekthed",  vilde  ikke  vide  af  nogensomhelst  Præten- 
eion  paa  „individuel  Poesi"  og  sympathiserede 
overhovedet  aldeles  ikke  med  den  uslikkede  Bjørn 
og  hans  musikalske  Underligheder  oppe  fra  Fjel- 
dene. 

Forknyt  og  mistvilende  om  sig  selv  reiste  Ole 
Bull  hjemover,  kom  underveis  i  Lag  med  nogle 
lystige  Gøttingerstudenter,  der  vendte  tilbage  fra 
en  Harztur,  og  bestemte  sig  nu  pludselig  til  at  tåge 
fat  paa  Studeringerne  igjen;  men  ikke  hjemme,  — 
i  Gøttingen! 

I  denne  Universitetsby  blev  der  nu  i  et  Par 
Maaneder  et  lystigt  Leben  om  Ole  Bulls  Violin,  og 
den  musikalske  Borgermester  i  den  lille  Naboby 
Miinden,  der  hørte  Tale  om  den  fremmede  Student 

med  Violinen,  inviterede  ham  og  nogle  Venner  did 
for  at  give  en  Koncert  for  de  fattige. 

En  vakker  Morgen  drog  otte  lystige  Fættere  af- 
sted  til  Munden  ,,um  zu  commerziren  und  concer- 
tiren".  Man  sad  tilbords  hos  Borgermesteren  helt 
til  Koncerttid.  Som  sidste  Nummer  skulde  gives 
,,das  Gewitter",  en  Improvisation  af  Bull.  Studen- 
ten, som  skulde  gjøre  Tordenen  med  Albuen  paa 
Pianoet,  viste  sig  imidlertid  nu  baade  uefterrette- 
lig  og  umedgjørlig,  saa  Bull  maatte  forsvare  Styk- 
ket alene,  hvilket  ogsaa  skede  til  Publikums  En- 
thusiasme. 

Trætten  med  Studenten  var  endt. med  et  uover- 
lagt ,, dummer  Junge!  ..."  fra  Ole  Bulls  Side.  Dagen 
efter  modtog  han  en  Udfordring,  øvede  sine  stærke 
Arme  8  Dage  i  at  hugge  og  gav  saa  sin  Modstander 
et  let  ,,Streich"  i  Kravebenet.  Følgen  af  Historien 
var,  at  han  af  Autoriteterne  fik  Vink  om  snarest 
mulig  at  fjerne  sig  fra  Hannover. 

—  En  kold  og  fugtig  Høstaften  i  September 
samme  Aar  stod  han  igjen  i  Kristiania  og  gik  straks' 
op  i  Theatret.  I  den  Krog,  hvor  han  stod,  blev  han 
gjenkjendt,  og  der  hævede  sig  høie  Raab,  der  kaldte 
ham  til  Dirigentpladsen.  Da  han  efterkom  Opfor- 
dringen,  forlangte  Pubikum  Nationalsangen,  —  en 
anelsesfuld  Hyldest  til  hans  store  Fremtid,  og  i  Ole 
Bulls  Liv  en  uforglemmelig  Aften! 

Han  befandt  sig  dog  ikke  vel  ved  at  gaa  der- 
hjemme  i  Kristiania.  Hans  Sind  var  i  urolig  Gjæ- 
ring. Med  dobbelt  Styrke  følte  han  nu,  at  han 
maatte  ud  i  Verden.  I  legemlig  Henseende  saa  han 
forvokset  og  sygelig  ud,  det  aabne  Ansigt  var  blegt, 
de  store  Øine  laa  dybt,  og  med  den  allerede  da  paa- 
faldende  udviklede  Muskulatur  1  Overkroppen  og 
Armene  var  han  nervesvag  og  høist  irritabel. 

I  Mai  1830  foretog  han  en  Koncerttur  til  Trond- 
hjem  og  derfra  til  Bergen,  hvor  han  tog  Anførselen 
i    Harmonien,    gav    Thranes    „Fjeldeventyr"    første 

Gang  samt  to  Koncerter,  der  skaffede  ham  500  Spe- 
cier,  med  hvilken  Sum  han  endelig  ved  Skibsleilig- 
hed  over  Ostende  kunde  iværksætte  sin  længe  paa- 
tænkte  Reise  til  Paris. 

Til  Paris!  —  til  Konservatoriet,  til  Beriot,  Baillot 
og  Berlioz,  til  den  store  Opera,  var  det,  Ole  Bull 
Vilde.     At  vinde  Ansættelse  der  var  hans  Drøm. 

Hans  Anbefalinger  hjemmefra  aabnede  ham 
imidlertid  der  ikke  de  rette  Porte;  Le  violin  nor- 
vegien  tilbagevistes  overalt,  medens  Pengene  gik. 

Koleraen  rasede  med  Voldsomhed  i  den  mørke, 
triste  Høst  1831;  Revolutionen  fra  Juli  forrige  Aar 
laa  endnu  i  Luften,  og  under  Følelsen  af  Fare  og 
Død  pulserede  Livet  dobbelt  febrilsk  i  Verdens- 
staden. 

Menneskemasser  trængte  sig  hver  Aften  sammen 
for  at  høre  Mad.  Malibran,  og  paa  en  billig  Plads 
i  Heden  oppe  under  Loftet  sad  der  en  ung,  høi 
Mand  med  et  Par  febertændte,  glødende  Øine  og 
dråk  Tonerne  og  slugte  Scenen  med  hele  den  Ver- 
den,  som  bevægede  sig  dernede! 

Bull  havde  dog  endnu  saa  mange  Penge  igjen 
hos  en  Bankier,  at  han  kunde  slaa  sig  igjennem 
Vinteren  over,  indtil  Skibsfarten  og  med  den  For- 
bindelsen paa  Norge  igjen  aabnedes.  En  bekjendt, 
som  hoede  i  samme  Hus,  havde  forstaaet  at  vinde 
hans  Fortrolighed  og  faat  ham  til  at  opsige  sine 
Penge  hos  Bankieren  under  Paaskud  af,  at  de  under 
den  raadende  Handelskrise  ikke  stod  sikkert  der. 
En  Morgen,  da  han  vaagner,  finder  han  sit  Værelse 
tomt  og  udplyndret,  sine  Penge  væk  og  sin  Ven  for- 
svunden!  Alene  i  det  fremmede  Land,  havde  Bull 
nu  kun  de  sørgeligste  Udsigter. 

Som  han  en  regnfuld  Novembermorgen  gik  om 
paa  Gaden,  blottet  for  Husly  saavelsom  for  det  nød- 
vendigste, skaffer  en  Tysker  ved  Navn  Wirth,  Lærer 
ved  en  Hr.  Charons  musikalske  Institut,  ham  Logis 
der,  indtil  Hjælp  maatte  indløbe  fra  Hjemmet    Mad. 

Charon  holdt  et  Knapnæringsherberge  for  Medlem- 
merne  af  Institutet,  der  bestod  af  Tyskere  og  dan- 
nede et  Slags  ,,Verein",  omendskjønt  det  bar  det 
stolte  Navn  af  et  Konservatorium  for  Klrkemusik. 

Her  fik  da  Bull  paa  Wirths  Kaution  for  60 
Francs  om  Maaneden  Tag  over  Hovedet,  Bønner  og 
sort  Brød  til  Frokost  og  henimod  Aften  en  Middag 
af  et  Par  Stykker  Kjød  og  en  Suppe  af  samme 
Kvalitet  som  den,  hvorom  Skibsdrengen  sagde,  at 
den  var  god,  da  han  ,,nyssens  havde  fundet  en 
Ert." 

Tiden  gik,  Suppen  forblev  lige  tynd,  Frokost- 
bønnerne  lige  haarde;  men  Madamens  Øiekast  blev 
længere  og  mistænkeligere.  Kastet  med  Nakken  for- 
agteligere,  og  Wirth,  som  begyndte  at  frygte  for 
sin  Kaution,  koldere  og  mere  tilbageholden.  Han 
ønskede  kun  at  faa  ham  vel  ud  af  Huset,  før  Reg- 
ningen løb  alt  formeget  op. 

Bull  fandt  imidlertid  en  uventet  Hjælp.  En 
Morgen  saa  han  ved  Hr.  Wirths  partikulære  Fro- 
kostbord, der  for  ham  som  ,, Lærer"  var  noget  bedre 
anrettet,  en  fremmed,  der  straks  tiltrak  sig  hans 
Opmærksomhed.  Sorte,  stride  Haar  bedækkede 
hans  Hoved,  Ansigtsfarven  var,  hvad  Franskman- 
den  kalder  olivdtrc,  d.  e.  olivenbrungul,  Øinene 
sorte,  store,  med  et  stikkende  Blik,  Ansigtstrækkene 
spodske  og  aandrige,  hans  Diskurs  kold  ironisk, 
Figuren  slank  og  udlevet,  —  kort  der  var  noget 
sydligt-udbrændt,  verdensmandsmæssigt,  eller,  om 
man  vil,  noget  mefistofelesagtigt  i  hans  hele  ydre. 
Han  gjorde  ogsaa  et  uhyggeligt  Indtryk  paa  Bull, 
især  da  Wirth,  der  var  jaloux  i  Anledning  af,  at 
Man  den  syntes  at  komme  i  Huset  for  en  vis  Dames 
Skyld,  ymtede  om,  at  det  var  en  Politispion.  Dette 
undslap  Bull,  og  Manden  bruste  iførstningen  op 
med  hele  sin  brungule  Naturs  Heftighed.  Men  hvil- 
ken Grunden  nu  kunde  være  —  hans  skarpe  Blik 
opdagede  maaske  i  sin  Modstander  den  troskyldige 

Aladdin  —  pludselig  betragtede  han  Bull  med  vel- 
villig Interesse. 

,, Behag  at  følge  mig,  min  Herre!  Jeg  har  noget 
at  tale  med  Dem  om.  Herhenne  i  Rue  Vaugirard 
er  en  Estaminet,  hvor  vi  kan  være  uforstyrrede." 

Det  var  en  af  disse  Kneiper,  hvor  der  brændes 
Lys  hele  Dagen,  og  hvor  unge  Mennesker,  der  ser 
ud,  som  de  ikke  har  sovet  om  Natten,  omsværmer 
Billarden  i  Skjorteærmerne  med  Kridtpiber  i  Hun- 
den, medens  Eaudevie-Glassene  og  Ølflaskerne  staar 
om  i  Vinduerne  og  paa  Kaminen. 

„Hør!"  —  sagde  den  fremmede,  —  ,,jeg  kjender 
Deres  Stilling;  men  følg  nu  mit  Raad.  De  skal 
spille." 

,,Mais  voilå  ma  hourse!  —  der  er  ikke  5  Francs, 
og  5  Francs  behøves." 

,,Dem  maa  De  skaffe.  Gaa  saa  iaften  mellem 
10  og  11,  —  ikke  før,  til  Enden  af  Boulevard  Mont- 
martre.  Der  er  Frascatis  Spillehus.  Gaa  dristig  ind 
...  opad  Trapperne  ...  ring  paa  og  giv  blot  den 
elegante  Tjener,  der  aabner  Døren,  med  en  kjæk 
Mine  Deres  Hat.  Gaa  saa  ind  i  Salen  hen  til  Bor- 
det, sæt  Deres  5  Francs  paa  Rødt,  og  lad  Indsatsen 
bestandig  staa!" 

Bull  iler  hjem,  reiser  de  fem  Francs  ved  at 
sælge  et  Klædningsstykke  og  er  paa  Pletten  til  be- 
stemt Tid.  Han  trænger  sig  frem  til  det  store 
grønne  Bord,  hvor  Louisd'orer  og  Femfrancs  laa 
i  Dynger,  og  hvor  baade  Damer  og  Herrer  deltog  i 
Trente  og  Quarante-Spillet.  De  fem  Francs  sattes 
paa  Rødt,  men  rullede  ved  Spillerens  Ubehændig- 
hed  over  paa  Sort  og  —  perdus!  —  Der  stod  Bull 
som  lynslaaet  uden  en  Sous.  Han  vækkes  af  Raa- 
bet  fra  en  af  Bankørens  Medhjælpere:  —  ,,Messieurs, 
faites  votre  jeur  Bull  mumler:  ,,Cinq  francs! 
Rouger  —  men  i  sin  fremmede  Udtale  saaledes,  at 
det  klinger  for  Franskmanden  som  ,,Cent  francs.'" 
Bankøren    slaar    op.      100    Francs    i   5    Louisd'orer 

skydes  hen  til  Bull.  Han  staar  bleg,  uden  Bevæ- 
gelse.  Han  lader  Pengene  staa  nok  engang,  — 
vundet!  —  og  endnu  engang.  Der  laa  en  Ilden 
Gulddynge  paa  800  Francs  foran  ham!  En  fin 
Damehaand  besat  med  Brillantringe  griber  ivrig 
over  Pengene,  og  over  hendes  lægger  igjen  Bull  sin 
fast  som  en  Jernskrue.  Damen  udstøder  et  gjennem- 
trængende  Skrig.  De  øvrige  Spillende,  der  tror,  at 
hun  lider  Overlast,  strømmer  mod  ham,  og  der 
lyder  fra  flere  Sider:  ,,A  la  porteP'  ,,A  la  porter 
Da  kommer  en  Herre  i  brun  Frak,  rører  Damen 
ved  Skuldren  og  siger  med  en  rolig,  klar  Stemme, 
der  behersker  alt:  ,,Madame,  laissez  cet  or  lår  — 
og  til  Bull:  ,,Monsieur,  prenez  votre  or,  s'il  vous 
plait.''  —  Alle  veg  tilbage,  Damen  blev  bleg  og  slåp 
sit  Bytte,  og  Bull  greb  mekanisk  sine  800  Francs, 
men  hører  endnu,  idet  han  gaar,  hvorledes  rødt 
Gang  efter  Gang  kommer  ud.  Manden  var,  som 
Bull  senere  fik  vide,  ingen  anden  end  den  bekjendte 
Vidocq,   Chefen  for  det  hemmelige  Politi. 

Med  de  vundne  Penge  betalte  han  sin  Gjæld  til 
Madame  Charon,  skaffede  sig  en  ny  Klædning  og 
anvendte  den  lille  Rest  til  —  fortsat  Spil.  Den  hem- 
melighedsfulde  Mefistofeles  saa  han  nogle  Gange  i 
de  følgende  Dage;  han  forsvandt  imidlertid,  da  han 
først  havde  sat  Bull  i  Gang. 

Men  Lykken  hos  Frascati  var,  —  hvad  ogsaa 
et  meget  nøiagtigt  Blyantsregnskab  i  hans  Notitse- 
bog  fra  den  Tid  viser,  —  ham  ikke  altid  tro,  og 
mangen  Nat  den  Vinter  vandrede  han  pengeløs  der- 
fra gjennem  Parises  øde  Gader,  hørte  de  af  Kolera 
døendes  Stønnen  i  Husene  og  skyndte  sig  forbi  Lig- 
vognen  hjem  til  sit  Logis. 

Ministergesandten  Grev  Løvenhjelm  havde  imid- 
lertid anbefalt  Bull  en  Bolig  hos  en  Hr.  Hobart,  der 
havde  norske  og  svenske  i  Kost.  Men  ogsaa  did 
trængte  Koleraen.  Der  blev  ikke  længere  til  at 
være,  og  en  Dag  i  April  vankede  Bull  paa  ny  om 

husvild  og  uden  en  Skilling  i  Lommen;  thi  i  den 
senere  Tid  havde  han  ogsaa  havt  lutter  Tab  hos 
Frascati,  skjønt  han  indskrænkede  sig  til  aldrig  at 
vove  mere  end  ti  Francs. 

Som  han  gik  og  saa  paa  Leieplakaterne,  stan- 
sede han  udenfor  Nr.  19,  Rue  des  Martyres.  Han 
var  træt  og  anstrengt  og  vilde  ikke  gaa  videre. 
Der  stod  jo  ogsaa,  at  der  var  Logis  at  finde.  Imid- 
lertid benægtede  Portneren,  at  saa  var.  Endelig 
kom  det  dog  ud  af  ham,  at  der  i  første  Stokværk 
hoede  en  Enkefrue  Villeminot,  der  nylig  havde 
mistet  sin  Søn  og  saaledes  mulig  kunde  have  et 
Kammer  tilovers.  Bull  gik  op  af  Trappen,  ringede 
paa  og  blev  af  Tjenestepigen  ført  ind.  Han  fore- 
bragte  sit  Ærinde,  men  modtog  det  Svar,  at  man 
ikke  havde  noget  Værelse  at  udleie.  —  ,, Moder,  se 
paa  ham!"  —  udbrød  pludselig  en  ung  Pige,  næ- 
sten  et  Barn  endnu.  Den  gamle  Bedstemoder  tog 
sine  Briller  paa,  og  idet  hun  nu  betragtede  Bull, 
foregik  der  en  Forandring  med  hende.  Hun  fik 
Taarer  i  Øinene;  —  han  lignede  paafaldende  hen- 
des afdøde  Søn!  Bull  blev  staaende  og  saa  paa 
hende  med  et  spørgende  Blik.  Endelig  udbrød  hun: 
,,Eh  bien  monsieur,  puisque  vous  le  voulez,  revenez 
demain  å  midi." 

,,Oui,  å  douze  heures,"  svarede  Bull. 

En  klar  Latter  i  Anledning  af  hans  Sprogfeil 
lød  fra  den  unge  Pige.  Det  var  Alexandrine  Feli- 
cité  Villeminot,  den  gamles  Sønnedatter  —  hun,  som 
havde  sagt:  ,, Moder,  se  paa  ham!"  —  og  som  siden 
blev  Bulls  Hustru.  Faderen  havde  været  Page  hos 
Napoleon  og  siden  under  hans  spanske  Krig  com- 
missaire  de  guerre  og  staat  i  særlig  Yndest  hos 
denne.  Moderen  var  spansk;  men  baade  hun  og 
Faderen  var  døde,  og  deres  efterladte  Datter  holdtes 
nu  i  en  Pension,  hvorfra  hun  undertiden  fik  Til- 
ladelse  til  at  besøge  Bedstemoderen.  Onkelen,  Kap- 
tein Villeminot,  var  falden  i  Garden  ved  Waterloo. 

En  anden  Onkel,  Ernest  Villeminot,  Ridder  af  Æres- 
legionen, døde  i  1872  som  Commandant  en  retraite 
i  Lothringen. 

Straks  han  var  kommet  i  Huset,  faldt  Bull  etter 
sine  udstandne  Lidelser  i  en  haard  Nervefeber, 
hvorfra  han  dog  reddedes  ved  den  omhyggeligste 
Pleie  og  den  menneskekj ærlige  Doktor  Dufours  An- 
strengelser. Dufour  var  en  berømt  Læge  i  Paris, 
en  intim  Ven  af  Thiers,  og  hans  Navn  vil  ofte  tin- 
des nævnt  i  Ole  Bulls  Breve,  da  han  blev  hans 
og  hans  første  Hustrus  Raadgiver  gjennem  mange 
Aar. 

Da  Ole  Bull  igjen  kom  til  Bevidsthed,  sad  den 
gamle  Fru  Villeminot  ved  Sengen  med  hans  Haand 
i  sin  og  beroligede  ham  med,  at  han  aldeles  ikke 
behøvede  at  tænke  paa  nogen  Betaling,  —  Ord,  der 
fremmede  Helbredelsen  lige  saa  raskt  som  Lægens 
Medicin.  Han  blev  af  Madame  Villeminot  behandlet 
som  en  Søn. 

Til  sin  Ven,  den  senere  berømte  Doktor  Chri- 
stian Egeberg  i  Kristiania,  skrev  Bull  nu  om  sin 
fortrykte  Stilling,  hvilket  havde  tilfølge,  at  endel 
Medlemmer  af  det  musikalske  Lyceum  samlede  en 
Sum  af  2000  Francs  til  ham. 

Da  Bull  efter  sin  Sygdom  igjen  kom  ud,  fik  han 
høre  Paganini,  der  paa  den  Tid  gav  Koncerter  i 
Paris.  Hans  Notitsebog  fra  hin  Aften  indeholder 
følgende  Blyantsbemærkninger,  der  viser,  hvorledes 
han  studerede  Mesteren:  —  ,,Paganinis  2den  Posi- 
tion,  som  han  anvender  ofte,  tager  sig  fortræffelig 
ud.  I  Cantabile  anvender  han  ofte  den  første  Fin- 
ger alene  og  løfter  de  andre  i  Veiret.  Den  croma- 
tiske  Skala  i  Triller  anvender  han  kun  paa  E  Streng 
og  kun  tilbage  og  deler  den  i  to  Oktaver." 

Han  yttrede  senere  i  sit  Liv  gjentagende,  at 
Paganini  var  den,  som  havde  aabnet  hans  Øine  for, 
hvorledes  der  skulde  phraseres  paa  Violin,  og  at 
ban  aldrig  hverken  før  eller  siden  havde  hørt  nogen 

med  hans  Evne  til  at  udvikle  og  pointere  Modsæt- 
ningerne  og  lægge  Lys  og  Skygge  i  sit  Spil. 

Paa  ny  søgte  han  at  vinde  Ansættelse  i  et  Or- 
kester; men  forgjæves.  Ved  Konkurrencen  om  Or- 
kesterpladsen  i  Opera  comique  blev  der  forelagt  de 
søgende  et  Nummer  at  spille  til  Prøve.  Bull,  der 
syntes,  at  Stykket  var  for  let,  spurgte  i  ungdomme- 
ligt  Overmod,  fra  hvilken  Kant  de  vilde,  han  skulde 
spille  det.  Herover  blev  man  fornærmet  og  afviste 
ham. 

Som  han  en  Dag  hos  en  Instrumenthandler 
undersøgte  en  Violin,  kom  han  til  at  gjøre  Bekjendt- 
skab  med  en  begeistret  Violinbygger,  Hr.  Lacour, 
der  paastod  at  have  opfundet  den  Kunst  at  for- 
vandle simple  Violiner  til  gamle  Cremonesere  ved 
at  bestryge  dem  med  en  Fernis,  Assa  foetida. 

Dette  var  netop  en  Idé  for  Ole  Bull,  som  ved 
at  prøve  en  saadan  Violin  fandt,  at  den  virkelig 
eiede  en  usædvanlig  blød  og  skjøn  Tone.  Gamle 
Lacour  havde  paa  sin  Side  igjen  staaet  aldeles  over- 
rasket ved  Ole  Bulls  Spil  og  fundet  ud,  at  han  her 
nok  netop  havde  den  Kunstner  foran  sig,  som 
maatte  kunne  bringe  hans  Opfindelse  i  Skuddet. 
Han  skaffede  ham  straks  en  Indbydelse  til  at  spille 
paa  en  Soirée  hos  Hertugen  af  Riario.  Derhen 
kom  ogsaa  den  senere  Udenrigsminister,  Hertugen 
af  Montebello,  en  Søn  af  Napoleons  Marechal,  den 
tappre  Lannes,  tilligemed  hans  Svigerinde  og  flere 
fornemme  Gjæster. 

Bull  spillede,  men  da  Violinen  under  Spillet 
blev  varm,  mærkede  han  til  sin  Bestyrtelse,  at 
Lacours  Indbeisning  udbredte  en  afskyelig  Stank. 
Af  sin  Forlegenhed  dreves  han  til  at  spille  i  en 
Ekstase,  som  ganske  henrev  Selskabet  og  Især  Her- 
tugen af  Montebello  og  dennes  Svigermoder.  Her- 
tugen af  Montebello  nærmede  sig  for  at  takke;  men 
Stanken  holdt  ham  i  Afstand,  og  Bull,  som  begreb, 
hvorfor  Hertugen  stansede,  følte  sig  meget  ulykke- 

lig.  Heldigvis  ilede  Lacour  til  med  et  enthousia- 
stisk:  ,,Der  kan  De  se,  Monseigneur,  hvad  Assa 
foedita  kan  udrette!"  Hertugen  smilede  og  gik  tap- 
pert hen  til  Bull. 

Alt  var  nu  Forundring  over,  at  en  saadan 
Kunstner  kunde  være  ubekjendt!  —  han  maatte 
føres  til  Chopin,  skaffes  en  anden,  bedre  Violin,  give 
en  Koncert  o.  s.  v.  Montebello  lovede  at  skaffe 
ham  Understøttelse  af  de  bedste  Kunstnere  til  hans 
Koncert  og  indbød  ham  til  Frokost  den  følgende 
Dag. 

Der  gjorde  han  den  samme  glimrende  Lykke. 
Han  fik  hos  lir.  Frey  en  god  Violin  til  400  Francs, 
som  han  skulde  betale  efter  Koncerten,  en  Santo 
Seralino,  der  paa  Grund  af  sin  Lighed  med  Stradi- 
varierne  kaldtes:  il  Stradlvario  di  Venezia. 

Efter  dette  var  Bull  hvad  man  kalder  ,,l!ancé", 
og  snart  efter,  den  18de  April  1832,  saa  han  sig  i 
Stand  tiJ  i  Tyskeren  Stoeppels  Sal,  rue  neuve  des 
Auguslins,  med  Bistand  af  Ernst,  Chopin  og  flere 
fremragende  Kunstnere  at  give  en  Koncert,  der  ind- 
bragte  ham  1400  Francs. 

Bull,  som  imidlertid  var  bleven  forlovet,  higede 
nu  med  dobbelt  Iver  ud  til  Italien,  for  der  at  skabe 
sig  Navn  og  Fremtid.  Han  vovede  en  Kunstreise 
did  gjennem  Schweitz. 

Sin  første  Koncert  gav  han  med  meget  Bifald 
i  Lausanne  og  assisterede  deretter  ved  en  stor 
religiøs  Festivitet  i  Morges  tæt  ved  Genfersøen. 
Herfra  gik  han  til  Milano,  hvor  han  fra  Paris  var 
anbefalet  til  de  første  Familier,  og  gav  der  en 
Koncert  i  Teatro  della  Scala,  der  indbragte  ham 
baade  Penge  og  Bifald.  Faa  Dage  efter,  at  den  var 
holdt,  fandt  han  imidlertid  —  jeg  skal  for  hele 
denne  Begivenhed  benytte  Digteren  M.  Goldschmidts 
aandfulde  Fremstilling,  —  ,,til  sin  Forbauselse  en 
yderst  streng  Kritik  i  et  af  Bladene.  Hvad  der 
frapperede    ham,    var    imidlertid    ikke    saa    meget 

Kritikens  Strenghed  som  dens  Sandhed.  Dens 
Hovedindhold  var  følgende:  Hr.  Bull  spiller  Spohr, 
Mayseder,  Paganini  o.  s.  v.  uden  tilfulde  at  forståa, 
hvad  han  spiller,  og  han  ødelægger  disse  Kompo- 
nisters Værker  fuldstændig  ved  at  tilføie  noget  af 
egen  Opfindelse.  Det  er  tydeligt  nok,  at  hvad  han 
tildigter,  hidrører  fra  en  sand,  original  Begavelse, 
fra  hans  egen  musikalske  Individualitet;  men  den 
forstaar  han  heller  ikke.  Har  har  ikke  fundet 
sig  selv,  han  har  ingen  Stil,  han  er  en  uop- 
draget  Musiker,  og,  hvis  han  er  en  Diamant,  er 
han  ganske  sikkert  en  usleben! 

Bull  gik  til  Udgiverne  og  spurgte,  hvem  der 
havde  skrevet  Kritiken.  ,,Hvis  De  søger  den,  der 
bærer  Ansvaret,  har  De  mig  at  holde  Dem  til,"  — 
lød  Svaret.  ,,Nei,"  sagde  Bull,  ,,jeg  kommer  ikke 
for  at  kræve  til  Ansvar,  men  for  at  takke.  Den 
Mand,  som  har  skrevet  Artiklen,  forstaar  sig  paa 
Musik;  men  det  er  ikke  nok  at  sige  mig  mine  Feil, 
han  maa  ogsaa  lære  mig,  hvorledes  jeg  skal  blive 
af  med  dem!"  —  ,,Vel,"  —  svarede  Journalisten;  ^~ 
,,De  er  en  sand  Kunstner,  og  Deres  Ønske  skal 
blive  opfyldt.  Jeg  vil  gjøre  Dem  bekjendt  med 
Folk,  som  kan  lære  Dem  at  synge;  thi  det  er  gjen- 
nem  Sangen,  at  De  vil  opdage  Musikens  sande 
Natur  og  Skjønhed  i  Almindelighed  og  Violinens 
skjulte  Gaver  i  Særdeleshed;  den  er  det  Instru- 
ment, som  kommer  nærmest  til  den  menneskelige 
Stemme." 

Fra  dette  Øieblik  ophørte  Bull  for  et  halvt  Aar 
med  at  optræde  som  Mester  og  blev  Lærling. 

For  første  Gang  studerede  han  vedholdende 
under  gode  Lærere  og  kastede  sig  med  sin  hele 
Sjæl  over  Studiet.  Fra  hans  Studium  af  italiensk 
Sang  hidrører  den  overordentlige  Lethed  og  Sik- 
kerhed,  hvormed  han  kan  gribe  og  gjengive  indtil 
de  fineste  Nuancer  enhver  fremmed  Nationalmelodi, 
som  han  træffer  paa  —  italienske,   irske,   arabiske, 


251 


ungarske  lige  saa  vel  som  norske  —  og  hvormed 
han  taler  ethvert  Folks  musikalske  Sprog  uden 
Dialekt.  Men  Hovedresultatet  af  hans  Studium  var, 
at  han  opdagede  sig  selv,  følte  sin  egen  Begavelses 
Natur  og  Grænser  og  blev  istand  til  at  skabe  den 
passende  Form  for  sine  musikalske  Følelser  og  Tan- 
ker —  fik  Stil. 

Et  Brev,  som  han  paa  den  Tid  skrev  hjem  til 
en  Ven,  fortjener  at  omtales,  endskjønt  —  eller 
endog  fordi  —  det  hentyder  til  noget,  der  ligner  ?n 
Vision. 

Medens  Bull  —  saaledes  fortæller  han  i  Brevet 
—  arbeidede  paa  sin  store  (senere  saa  berømte) 
Koncert  i  A-dur,  stødte  han  paa  nogle  Vanskelig- 
heder og  greb  til  Violinen  for  at  overvinde  dem. 
Pludselig,  fordybet  i  Stemninger,  Tanker  og  An- 
strengelser, forekom  det  ham,  at  hans  Fader  stod 
for  ham  og  sagde  med  en  Stemme,  der  mere  syntes 
at  komme  fra  Øinene  end  fra  Læberne:  ,,Jo  mere 
Du  anstrenger  Dig,  desto  mindre  lykke- 
lig skal  Du  føle  Dig,  og  jo  mere  ulykke- 
lig,  desto  mere   skal  Du  arbeide!" 

Da  Ole  Bull  begyndte  at  studere  italiensk  Mu- 
sik,  gik  det  op  for  ham,  hvilket  aldeles  forskjelligt 
musikalsk  Indhold  han  bar  i  sin  Sjæl,  og  at  hans 
nordiske  Nationaleiendommelighed  krævede  sin  egen 
Form;  men  tillige  saa  han,  at  Violinen  i  hans  Haand 
og  de  Regler,  han  lærte  for  at  behandle  den,  var 
aldeles  uskikkede  til  at  hjælpe  ham  til  Opgavens 
Løsning.  Medens  han  lærte  af  de  fremmede,  stu- 
derede  han  derfor  tillige  paa  egen  Haand  og  be- 
gyndte med  det  allerførste  og  simpleste:  Undersø- 
gelse  af  Instrumentet. 

Det  er  blevet  paastaaet,  at  de  gamle  Mesteres 
Violiner  kun  er  blevne  saa  fortræffelige  ved  Alde- 
ren; men  hvori  ligger  det  da,  at  alle  Efterligninger 
er  værdiløse?  Hvorfor  egner  Nicole  Amati's  Violiner 
«ig  for  marvfuld,  rig,  erotisk,  mysteriøs  Lidenskab, 

medens  Antonio  Stradivario's  mest  er  skikkede  til 
storartet,  pathetisk,  pompøst  Foredrag,  og  Giuseppe 
Guarnerio's  er  sprudlende,  livfulde,  høitlydende,  saa 
at  de  synes  ligesom  Mennesker  at  være  af  forskjel- 
ligt  Temperament,  Karakter  og  Fysiognomi?  Hvad 
enten  de  italienske  Mestere  arbeidede  med  ubevidst 
Genialitet  eller  fulgte  Principer,  som  hørte  til  den 
store  Epoke  i  det  16de  Aarhundrede,  er  det  vist,  at 
deres  Violiner  ligesom  den  begravne  Sjæl,  hvorom 
Sagnet  fortæller,  synes  at  vente  paa  en  skarp  Spør- 
ger for  at  forraade  en  Hemmelighed.  Da  Ole  troede 
at  have  spurgt  indtrængende  og  faat  Svar,  da  han 
mente  at  have  fattet  alle  Egenheder,  der  hørte  til 
Violinen  og  dens  Deling  i  74  Sektioner,  —  der  ved 
harmonisk  Behandling  frembringer  Grundtonen  og 
modificerer  den  overensstemmende  med  Spillerens 
Stemning  —  lededes  han  til  at  gjøre  en  Forandring 
i  sin  Bue.  Han  gjorde  Buen  lang,  tyk  og  tung,  saa 
den  vibrerede,  blev  kraftig  eller  blød,  alt  eftersom 
han  lod  den  virke  med  dens  Tyngde  eller  løftede 
den  —  medens  andre  altid  trykker  deres  Bue  ned  — , 
og  den  lystrede  saa  villig  den  mindste  Fingerbevæ- 
gelse,  at  endog  en  skarp  lagttager  vanskelig  kunde 
opdage  hans  Manér.  Da  han  paa  denne  Maade 
havde  bragt  Violinen  under  et  saa  despotisk  Bue- 
Herredømme,  at  ingen  Nuancer  af  en  Tone  kunde 
undgaa  ham,  fandt  han  alligevel,  at  den  menneske- 
lige Sjæl  og  Nationaleiendommelighed  har  Toner, 
som  intet  Instrument  vil  kunne  gjengive,  og  han 
søgte  derfor  at  frembringe  Illusionen  af  en  saadan 
Tone  ved  at  forene  to  eller  flere  andre.  Derfor 
spillede  han  samtidigt  paa  tre,  ja  paa  fire  Strenge; 
herfra  hidrørte  hans  Violins  orkestralske 
Evne,  der  gav  Anledning  til  den  underlige  Bag- 
vaskelse,  at  han  bag  Scenen  havde  en  Ven,  ,,som 
spillede  to  af  Strengene." 

I    Venedig    spillede    han    i    det   filharmoniske 
Selskab,    der   optog   ham   som   Æresmedlem.     Lige- 

som  i  Triest  gjorde  han  her  især  Opsigt  ved  sine 
Improvisationer  og  blev  derfra  endog  bekjendt  i 
Wien  ved  en  overordentlig  rosende  Anmeldelse  af 
Doktor  Jell. 

Hans  Reiseplan  tillod  ham  imidlertid  ikke  den- 
gang  at  besøge  de  tyske  Byer;  hans  Hu  stod  mod 
Syden,  og  han  reiste  da  først  til  Bologna,  hvor 
han  paa  den  mest  eventyrlige  Maade  skulde  erobre 
den  store  Berømmelse,  som  siden  fulgte  ham  udover 
Livet. 

Theaterdirektionen  i  Bologna  havde  nemlig  en- 
gageret  Madame  Malibran  til  nogle  Forestillinger, 
og  herfor  havde  Malibran  i  Kontrakten  betinget  sig, 
at  Bériot,  som  fulgte  hende  og  senere  blev  hendes 
Ægtefælle,  skulde  faa  Theatret  f  rit  til  to  Koncerter, 
som  han  agtede  at  give  med  hendes  Bistand. 

Denne  gode  Leilighed  greb  Markien  af  Zam- 
pieri,  Formand  for  det  vidtberømte  filharmoniske 
Selskab  i  Bologna,  til  at  bevæge  de  to  store  Kunst- 
nere til  ,,mod  en  Hædersgave"  at  optræde  ogsaa 
ved  en  Koncert,  som  dette  Selskab  nu  agtede  åt 
foranstalte. 

Alt  var  ordnet,  og  Selskabets  Aftenunderhold- 
ning  var  allerede  bekjendtgjort,  da  Malibran  kom- 
mer under  Veir  med,  at  man  for  hendes  Ven  Bériot, 
der  ikke  var  synderlig  afgjort,  kun  har  bestemt  — 
en  Lorgnet!  Hun  erklærer  sig  syg,  slutter  sig  inde 
paa  sit  Værelse  og  sender  Bériot  afsted  for  at  melde 
Sygdomsforfald:  hun  kan  ikke  synge,  og  han  heller 
ikke  spille  paa  Grund  af  en  Skade  i  Haanden. 

Marchese  di  Zampieri  befandt  sig  i  største  For- 
legenhed.  Istedetfor  Malibran  bevæger  han  den 
bekjendte  Colbran,  som  var  gift  med  Rossini  og 
paa  Grund  af  et  Misforhold  levede  skilt  fra  ham, 
til  at  synge.  Men  ...  hvorledes  erstatte  Bériot,  der 
haardnakket  gik  med  sin  friske  Finger  i  Bind? 

Medens  hele  Staden  kun  var  optaget  af  og  kun 
talte  pm  Malibran,  Bériot  og  Colbran,  havde  Bull 

alt  opholdt  sig  der  i  fjorten  Dage  oppe  paa  en 
kalket  Hybel  i  et  Værtshus  af  lav  Rang,  en  Kneipe 
for  Soldater,  til  hvilken  han  havde  maattet  ty  paa 
Grund  af  en  Vens  Uefterrettelighed  med  Remisse. 
I  den  Tid,  han  saaledes  havde  maattet  holde  sig 
tilbage  i  sit  Skal  uden  en  Skilling  1  Lommen  og 
saagodtsom  blottet  for  det  nødvendigste,  nyttede 
han  Dagene  til  at  skrive  sin  første  betydelige  Kom- 
position,  sin  A-dur-Koncert,  og  om  Aftenerne  i  Sol- 
nedgangen samlede  hans  Violin,  der  klang  nedover 
Gaden  fra  det  aabne  Vindu,  og  som  saa  godt  for- 
stod at  tale  netop  til  Folket,  altid  sin  frivillige 
Tilhørerkreds.  Det  var  opsigtsvækkende  Toner,  og 
saa  ganske  uden  Tanke  om,  at  den  Sensation,  den 
vakte,  ogsaa  kunde  række  op  til  de  høiere  Stadens 
Samfundslag,  hvori  Kunstens  Guder  tvistede  og  in- 
trigerede,  var  han  vel  heller  ikke.  Dette  bestyrkes 
ogsaa  ved  Malibrans  senere  Udladelser;  og  Ole 
Bull  var  en  behændig  Aand,  —  han  eiede  i  høi 
Grad  den  Divinationsevne,  som  hører  til  for  at  fiske 
Tilfældet. 

Og  Tilfældet  kom!  —  Madame  Rossini  var  et 
Bysbarn  af  Bologna,  og  som  hun  en  Dag  mod 
Aften  gaar  forbi  Casa  Soldati,  hører  hun  nogle  vid- 
underlige Satser,  der  bringer  hende  til  at  stanse. 
De  synes  udførte  paa  et  Instrument,  hun  aldrig  før 
har  kjendt  —  en  eiendommelig,  mægtig  Violin.  — 
Sanger  in  den  stod  længe  og  lyttede: 

,,Det  maa  være  en  Violin  ...  men  en  guddomme- 
lig ...  som  erstatter  Bériot!  —  Afsted  til  Zampieri!" 

Den  Episode  af  Bulls  Liv,  som  nu  kommer,  er 
berettet  efter  Ole  Bulls  mundtlige  Fortælling  saavel 
af  Digteren  H.  C.  Andersen  som  af  Henrik  Werge- 
land, hvis  Fremstillinger  her  væsentlig  skal  følges, 
om  end  med  nogle  Tilføielser  fra  andre  Kilder. 

En  Aften  henved  ti,  da  Bull,  sulten  og  syg,  alt 
i  ei  Par  Timer  havde   ligget  i  sin   Seng,   bankede 

det  paa  Døren  ...  ,,Cospetto  di  Bacco  for  Trap- 
per! ..." 

Det  er  Zampieri  selv,  den  mest  musikalske  af 
alle  Italiens  Nobili,  videnberømt  fra  Mont  Cenis  til 
Cap  Spartivento. 

Bull  maa  op  og  improvisere ,,Ja,   der 

var  Manden!  ...  Lad  nu  Malibran  kave  sin  Migræne, 
saalænge  hun  vil!" 

Bull  maatte  ikke  alene  op,  men  straks  af  sted 
med  Zampieri  til  Theatret,  hvor  han  fandt  en  glim- 
rende Forsamling,  —  selve  Storhertugen  af  Toscana 
—  og  Bériot  i  Logen  med  Haanden  paaskrømt  ind- 
viklet  i  et  Tørklæde. 

Han  var  pludselig  overflyttet  i  et  Fepallads  og 
lagde  i  sin  bedøvede  Forvirring  ikke  Mærke  til,  at 
Publikum  i  Begyndelsen  modtog  ham  med  mindre 
Velvillie.  Idet  den  underlig  forvildede  Skikkelse  i 
den  tarvelige  Dragt  viste  sig,  hørtes  der  endog 
noget,  der  lignede  Piben.  Tonerne  begyndte  imid- 
lertid at  lyde  udover  ...  vilde,  klagende,  eiendomme- 
lige ...  De  banede  sig  længere  og  længere  Vei  ... 
beherskede  mere  og  mere  den  betagne,  tilsidst  næ- 
sien  aandeløse  Stilhed,  og  han  havde  neppe  endt, 
førend  han  afbrødes  af  en  Storm  af  Bifaldsraab, 
der  ikke  vilde  tåge  Ende. 

Direktøren  lod  Teppet  gaa  ned.  Bull  vaklede 
ud,  og  medens  man  førte  den  udmattede  Kunstner 
ind  i  et  Sideværelse  for  at  give  ham  Mad  og  Drikke, 
vedblev  Huset  at  ryste  under  Tilskuernes  stormende 
Bifaldsklap. 

Under  den  anden  Afdeling  af  Koncerten  kom 
Bull  saa  meget  til  Kræfter,  at  han  vandt  sin  Selv- 
beherskelse igjen.  Den  uvante  Ny  deise  af  et  godt 
Maaltid,  som  han  i  lang  Tid  havde  maattet  und- 
være,  Varmen,  der  gjennemstrømmede  ham,  efter 
at  han  havde  smagt  paa  den  fyrige  Vin,  virkede 
velgjørende  og  oplivende  paa  de  slappe  Nerver. 
Han  skjød  Hjertet  op  i  Livet  og  bad  Damerne  om 

Themaer.  Prins  Carlo  Poniatowskys  Gemalinde  gav 
ham  et  af  Norma,  to  andre  Damer  et  af  Korinths 
Beleiring  og  et  af  Capuleti  &  Montecchi. 

Endelig  var  man  nær  ved  Slutningen  af  Kon- 
certen,  der  skulde  beståa  af  en  Violinsolo.  Direk- 
tøren raadslog  i  Bulls  Nærværelse  om,  hvorvidt 
man  turde  lade  ham  træde  op  igjen.  Men  nu  lød 
det  med  Bestemthed:  „—  Jo,  jeg  vil  spille,  jeg  maa 
spille!" 

For  tredie  Gang  traadte  han  frem  paa  Skue- 
pladsen  for  sin  Triumf;  men  heller  ikke  nu  forstod 
han  rigtig  den  uendelige  Jubel,  der  bruste  ham 
imøde.  Da  han  endte,  faldt  en  Blomsterregn  over 
ham  fra  de  henrykte  Damer;  Zampieri,  Bériot  og 
hele  Forsamlingen  komplimenterede  ham. 

Det  var  et  Fund!  Han  skulde  faa  hele  Forenin- 
gens Assistance  til  en  egen  Koncert,  hvis  han  vilde 
træde  op  ved  en  allerede  annonceret;  Selskabet  vilde 
selv  tegne  sig  for  60  Billetter.  En  Schv^eitzer, 
Emilio  Loup,  som  eiede  et  stort  Theater,  tilbød  ham 
baade  delte  og  frit  Orkester,  ja  en  enkelt  Privat- 
mand   tog  endog  100  Billetter. 

Nu  var  Fortunas  Hjul  kommet  paa  Glid.  Han 
spillede  paa  Selskabets  Koncert  og  gav  en  egen  hos 
Loup.  Efter  den  sidste  hilsedes  han  af  et  Fakkeltog 
og  udnævntes  til  Æresmedlem  af  det  filharmoniske 
SeJskabs  første  Klasse. 

Dette  var  Bulls  egentlige  Begyndelse. 

Malibran  var  vred  paa  Bull  og  vilde  først  hver- 
ken se  eller  høre  ham.  Han  havde  fortrængt  den 
Mand,  hun  elskede,  og  maaske  saa  hun  ogsaa  i 
hans  pludselige  Optræden  en  Intrige.  Endelig  til- 
lod  hun  dog,  at  Bull  blev  hende  forestillet,  og 
anmodede  ham  høfiigt  om  at  spille.  Efter  de  første 
Passager  blev  hun  blussende  rød,  og  da  han  endte, 
sagde  hun: 

„Det  er  Deres  egen  Skyld,  Hr.  Bull!  om  jeg 
ikke  bidindtil  har  behandlet  Dem  overensstemmende 

med  Deres  Rang.  En  Mand  som  De  bør  gaa  med 
opreist  Hoved  og  i  fuldt  Dagslys,  saa  at  vi  andre 
kan  se,  at  han  er  en  Adelsmand." 

Efter  disse  Ord,  hvori  der  laa  saa  megen  Aner- 
kjendelse  og  et  saa  skarpt  Sidehug,  viste  hun  sig 
ikke  blot  venskabelig  men  hjertelig  mod  ham.  En 
Dag,  da  han  igjen  spillede  paa  hendes  Værelse,  ud- 
brød  hun:  —  ,,Men,  Bériot,  han  har  jo  en  meget 
blødere  Tone  end  Du!"  —  Bériot  mente,  at  det  kom 
af,  at  Bulls  Violin  var  blødere,  men  fandt  snart,  at 
Forskjellen  ikke  blot  laa  i  Violinen. 

Mellem  de  mange  fremmede,  som  var  komne  til 
Bologna  for  Koncertens  Skyld,  var  ogsaa  hin  Poni- 
atowsky,  en  Brodersøn  af  den  berømte  Prins,  saa 
at  to  af  den  napoleonske  Histories  Æresnavne,  (Mon- 
tebello, Neys  Søn,  og  Poniatowsky)  saaledes  har 
Fortjenesten  af  at  have  hjulpet  Bull. 

Poniatowsky  indbød  Bull  til  Florentz,  hvor  han 
selv  opholdt  sig,  og  paa  en  Koncert  dersteds  i  Teatro 
del  Cocomero,  gjorde  hans  A-dur-Koncert  en  ikke 
mindre  overordentlig  Lykke  end  i  Bologna. 

Dette  var  den  2den  Mai  1834,  og  Bull  siger,  at 
han  fra  denne  Tid  af  fik  nogen  Tillid  til  sig  selv. 

Han  gav  endnu  to  Koncerter  til  paa  Teatro  del 
Cocomero,  assisteret  af  Kunstnere  som  Duprez  og 
Madame  Ronzi  de  Begnis.  Under  dette  Ophold  i 
Florentz  komponerede  han  sin  Quartetto  a  violino 
solo  samt  en  Adagio  religioso,  pregghiera  d'una 
madre  (En  Moders  Bøn)  for  Dominikanerklosteret 
Sta.  Maria  Novella. 

Da  han  spillede  den  for  Munkene,  undrede  de 
sig  over,  at  han,  som  verdslig,  ikke  hellere  havde 
komponeret  et  muntrere  Stykke,  og  for  at  give  dem 
noget  af  en  anden  Karakter,  komponerede  han  paa 
Stedet  Themaet  til  Polacca  guerriera,  hvortil  han 
foreløbig  satte  Akkompagnement  af  Orgel.  Til  Tak 
fik  han  af  Munkene  nogle  Flasker  af  et  eget  Slags 
velsmagende  Likør,  som  de  forstod  at  tiUave,  og  kom 

endog  i  en  saaclan  Yndest  hos  dem,  at  de  foreslog 
ham  at  blive  Munk. 

For  at  faa  nogen  Ro  tråk  han  sig  nu  i  to  Maa- 
neder  tilbage  til  Picro  a  Sieve,  en  liden  Landsby 
fjorten  Miglier  fra  Firenze  midt  imellem  Appeni- 
nerne,  der  ligger  omringet  af  flere  Klostre.  Til 
Prioren  i  et  af  disse  fik  han  et  Anbefalingsbrev  fra 
Prioren  i  Santa  Maria  Novella,  og  udarbeidede  her 
til  eget  Brug  en  Violinskole,  hvori  han  ordnede  og 
forenklede  sit  Instruments  mangfoldige  Vanskelig- 
heder, samt  komponerede  til  Øvelse  en  Trio  for 
Violin,  som  dog  ikke  var  bestemt  til  Koncert- 
nummer. 

Under  Badetiden  traadte  Bull  atter  frem  i 
Bagni  di  Lucca,  et  Badested  16  Miglier  fra-  Byen 
Lucca.  Der  befandt  sig  blandt  andre  Poni- 
atovs^sky,  Storhertugen  af  Toscana,  Hertugen  af 
Lucca  og  Enkedronningen  af  Neapel,  ligesom  Mali- 
bran  og  Bériot  reiste  did  fra  Sinigaglia  for  at  høre 
ham. 

Førend  han  gav  Koncert,  var  han  i  Aftensel- 
skab  hos  Hertugen  af  Lucca  for  at  spille;  men  da 
Hertugen  opfordrede  til  Taushed  og  bad  ham  at  be- 
gynde,  bemærkede  Bull,  at  Enkedronningen  af 
Neapel  vedblev  at  samtale  høit  med  sine  Omgivel- 
ser, og  svarede  derfor,  at  han  vilde  bie  for  ikke  at 
forstyrre  Konversationen. 

,,Hvem  taler  da?  jeg  ser  ingen." 

,,Den  Dame  der  borte." 

,,Ah,  Enkedronningen!  ...  nu  vel,  jeg  skal  bede 
hende  at  være  stille."  Derpaa  spillede  da  Bull. 
Den  følgende  Dag  traf  han  paa  Gaden  Enkedron- 
ningens  opvartende  Kammerherre  Schmucker,  som 
skulde  anmode  ham  om  at  gjøre  den  høie  Dame 
sin  Opvartning.  Bull  begav  sig  derhen.  Enkedron- 
ningen kom  ham  imøde  og  spurgte,  hvorfor  han 
ikke  vilde  spille  Dagen  i  Forveien? 

,,Jeg  vilde  blot  vente  for  ikke  at  forstyrre  Deres 
Majestæts  Konversation." 

,,Aa,  jeg  forstod  godt,  at  De  var  fornærmet; 
men  det  maa  De  vænne  Dem  af  med,  hvis  De  vil 
komme  til  Neapel;  thi  der  taler  man  bestandig, 
medens  der  spilles."  — 

,,Det  er  ikke  meget  fristende  at  besøge  en  saa 
barbarisk  By,  hvor  man  synes  at  betragte  Musiken 
som  kun  en  Adspredelse  under  andre  Sysler,  hvor- 
paa  man  sætter  mere  Pris." 

,,Jo,  De  maa  netop  komme  til  Neapel.  Jeg  vil 
sige  Dem,  at  det  just  var  min  Hensigt  at  indbyde 
Dem  hid.  Jeg  har  fundet  Behag  i  Deres  Spil,  og 
jeg  skal  vise  Dem,  at  Neapel  ikke  er  nogen  bar- 
barisk By;  De  skal  finde  lutter  tause  Tilhørere." 
Bull  lovede  at  komme,  og  Enkedronningen  samtalede 
derefter  længere  med  ham,  spurgte,  om  han  virke- 
lig var  fra  Norge,  som  hun  havde  hørt  var  ganske 
opfyldt  af  Is  og  Bjørne,  hvorfor  hun  ikke  kunde 
begribe,  at  Mennesker  turde  bo  der.  Bull  forsik- 
krede  hendes  Majestæt,  at  der  i  Norge  var  lige  saa 
mange  Mennesker  som  i  Toscana,  og  at  de  levede 
i  den  bedste  Forstaaelse  med  Bjørnene,  der  ingen- 
lunde forstyrrede   dem  i  deres  huslige   Rolighed. 

Over  Livorno  reiste  han  til  Neapel,  hvor  han 
dog  maatte  vente  med  at  optræde,  indtil  Malibran 
havde  sunget  det  bestemte  Antal  Gange;  thi  Sangen 
gaar  Neapolitanerne  fremfor  alt. 

Derefter  traadte  Bull  op  paa  det  store  San  Carlo 
og  begeistrede  sine  Tilhørere,  som  sædvanligt.  Da 
han  havde  spillet  sin  quartetto  a  violino  solo,  ud- 
brød  Bériot  under  Blomsterregnen  og  Bifaldsjublen: 
,,Hvad  Djævelskab  der  dog  skal  til  for  at  elek- 
trisere Neapolitanerne  med  en  Violin!"  —  og  da 
Bull  havde  endt,  kom  han  fra  Malibran,  der  sad 
blandt  Tilhørerne  i  en  Loge,  for  at  bede  ham  bie, 
da  hun  vilde  komme  ned  til  ham.  Bull  indfandt 
sig  naturligvis  istedet  derfor  straks  i  hendes  Loge, 

hvor  Malibran  modtog  ham  med  aabne  Arme,  og 
under  Taksigelser  for  den  sjeldne  Ny  deise,  han 
havde  forskaffet  hende,  omfavnede  ham  under  For- 
samlingens stormende  Bifald. 

Bull  fik  nu  Tilbud  om  flere  Koncerter  paa  San 
Carlo,  dog  paa  den  udtrykkelige  Betingelse  fra 
Theaterdirektionens  Side,  at  han  skulde  optræde 
udenfor  Abonnementsaftenerne.  Enkedronningen 
omgikkes  imidlertid  med  den  Plan  at  overraske 
Kongen,  der  ikke  synderlig  yndede  Violinspil,  med 
Bull,  for  derved  at  bringe  ham  paa  andre  Tanker, 
og  da  Kongen  —  som  det  hed  —  af  Sparsommelig- 
hed  kun  besøgte  Theatret  paa  Abonnementsaftenerne, 
havde  hun  bedet  Bull  om  netop  at  spille  en  saa- 
dan  Aften.  Men  disse  Grunde  maatte  naturligvis 
igjen  holdes  hemmelige  for  Theaterdirektøren.  Han 
kom  derfor  i  Tvist  med  denne,  som  ved  Bull  netop 
Vilde  skaffe  sig  fuldt  Hus  udenfor  Abonnementet; 
der  faldt  heftige  Ord  paa  begge  Sider,  alle  Under- 
handlinger blev  afbrudte,  og  med  et:  ,,Mais  vous 
etes  fou,  Monsieur''  fra  Theaterdirektørens  Side,  for- 
lod  han  Neapel  Natten  til  sin  Fødselsdag  den  5te 
Februar   1835  og  gik  til  Rom. 

Under  Opholdet  i  Neapel  frastjal  man  ham  den 
Santo  Serap.no,  hvorpaa  han  siden  sin  første  Kon- 
cert  i  Paris  stadig  havde  spillet  og  vundet  sine 
Laurbær;  han  gjensaa  den  siden  i  Moskwa  hos  en 
russisk  Adelsmand,  der  ved  Kjøb  var  kommen  i 
Besiddelse  af  den  uden  dog  at  kjende  dens  Historie 
og  dens  berømte  Eier.  I  dens  Sted  kjøbte  han  i 
Neapel  en  Violin  af  den  bekjendte  Nicolo  Amati. 

I  Rom  opholdt  han  sig  i  tre  Maaneder  under 
Karnevalstiden.  Han  boede  sammen  med  den 
norske  Landskabsmaler  Thomas  Fearnley,  ,,den 
prægtigste  Kamerat,  som  der  kunde  trækkes  Klæ- 
der  paa,"  og  førte  med  de  derværende  Kunstnere  et 
lystigt  Liv. 

Aftenen  før  en  allerede  bekjendtgjort  Koncert  i 

Casa  Lepre,  hvor  den  endnu  ikke  færdig  kompo- 
nerede  Polacca  guerriera  skulde  spilles,  var  han 
i  et  muntert  Kunstner-Sommergilde  ved  Pontemolle. 
Fearnley,  der  var  bange  for,  at  Kompositionen  ikke 
skulde  blive  færdig,  fik  endelig  Bull  med  sig  hjem 
Kl.  10. 

,,Nu  vil  Du  dog  vel  sætte  Dig  ned  og  skrive  den 
færdig." 

,,Nei  nu  er  jeg  træt  og  søvnig;  nu  vil  jeg  sove," 
—  svarede  Bull,  som  havde  Lyst  til  at  drille  sin  Ven 
en  Smule;  han  kastede  sig  paa  Sengen  og  begyndte 
snart  at  snorke. 

,,Nei  det  er  da  et  forskrækkeligt  Menneske,"  — 
hørte  han  Fearnley  udbryde,  —  ,,nu  ligger  han  der 
saa  rolig,  som  om  ingen  Ting  var!  Bull,  vil  Du 
ikke  staa  op?  ...  Ball!  ..." 

Da  intet  hjalp,  lagde  Fearnley  sig  endelig  og 
sov  snart  fast  ind.  Bull  listede  sig  op,  tog  sine 
Noder  og  sneg  sig  ind  i  det  andet  Værelse,  hvor 
han  i  seks  Timer  nedskrev,  hvad  han  allerede 
havde  udarbeidet  i  Hovedet.  Klokken  fem  var  han 
færdig,  pakkede  sine  Sager  ind  og  lagde  sig  virke- 
lig til  at  sove.  Da  Fearnley  vaagnede,  saa  han  Bull 
i  Sengen  og  fandt  intet  udrettet. 

,,Bull,  staa  dog  op!  —  hvordan  skal  dette  gaa? 
Bull,  kom  op  og  skriv!" 

,,Nei,  jeg  vil  ikke  staa  op,  lad  mig  bare  ligge  i 
Fred!" 

Klokken  ni,  da  Fearnley  var  gaat  ud,  stod  Bull 
op,  tog  sit  Haandskrift  og  skyndte  sig  afsted  for  at 
lade  det  renskrive.  Kl.  3  havde  han  i  al  Stilhed 
Prøve,  om  Aftenen  skulde  Koncerten  være. 

,,Nu,  Fearnley,  vil  Du  ikke  gaa  med?" 

,,Nei  om  jeg  vil;  tror  Du,  jeg  vil  være  Vidne  til 
din  Beskjæmmelse?  —  jeg  bliver  hjemme." 

,,Du  kan  dog  se,  hvordan  det  gaar;  Du  kan  jo 
staa  langt  nede  i  Salen,  saa  Du  kan  liste  Dig  bort, 
hvis  det  bliver  for  galt." 

Da  de  var  ankomne,  spørger  Thorvaldsen  Fearn- 
ley,  om  Bull  havde  komponere!  om  Natten? 

,,Nei,  han  har  ingen  Ting  gjort,  han  har  ligget 
ved  min  Side  og  sovet  i  hele  Nat;  jeg  begriber  ikke, 
hvordan  dette   skal  gaa." 

Da  endelig  Polacca  gucrriera  skulde  begynde, 
stod  de  der  lyttende  i  spændt  Forventning.  Til 
deres  store  Forbauselse  gik  det  brillant.  Bull  saa 
Fearnley  staa  nede  i  Salen  med  et  forundret,  straa- 
lende  Ansigt  og  vende  Skraaen  i  Munden,  som  altid 
naar  han  var  fornøiet,  stedse  hurtigere  og  kraf- 
tigere. Polacca  vakte  et  stormende  Bifald,  Frem- 
kaldelse,  Blomsterregn  o.  s.  v.;  men  intet  af  alt 
dette  glædede  Bull  saa  meget  som  Fearnleys  Skråa. 

I  Rom  fik  han  af  Underbibliothekaren  ved  Vati- 
kanet Michel  Angelo  Lanzi  en  sjelden  Violin,  en 
Spadarini  fra  1662. 

Der  var  nu  intet  i  Veien  for  at  fremtræde  paa 
den  store  Opera,  og  Bull  begav  sig  derfor  i  Be- 
gyndelsen  af  Mai  lige  til  Paris. 

Ved  hans  første  Optræden  her  syntes  Ulykken 
paa  ny   at  ville   forfølge   ham. 

Idet  han  traadte  ind  paa  Scenen,  snublede  han 
over  et  nedladt  Bagtæppe  og  kom  derved  til  at  gjøre 
et  yderst  pudserligt  Hop,  der  vakte  Tilskuernes 
Munterhed,  og  i  Paris  er  intet  farligere  end  at  blive 
Gjenstand  for  Latter.  Medens  han  endnu  stod  der 
med  et  forvildet  Udseende,  sprang  A-Strengen,  og 
han  blev  dødbleg.  Orkesteranføreren  Habenech 
rakte  ham  sin  Violin;  men  Bull,  der  var  vant  til 
sin  egen,  vovede  ikke  at  benytte  den.  Da  han  endte, 
lønnedes  han  imidlertid  med  et  stærkt  enthusiastisk 
Bifald,  og  blandt  Bravoraabene  hørte  han  Meyer- 
beers  Stemme,  den  han  siger,  klang  ham  som  en 
Røst  fra  Himmelen. 

Denne  første  Koncert  omtalte  Jules  Janin  i  en 
meget  smigrende  Anmeldelse  i  Journal  des  déhats. 

Derpaa  foretog  Bull  en  Kunstreise  gjennem  Nor- 

mandie,  Picardie  og  fransk  Flandern,  og  gav  Kon- 
certer  i  Rouen,  Dieppe,  Boulogne,  Calais,  Dunker- 
que, St.  Omer  og  Lille,  hvorefter  han  i  November 
vendte  tilbage  til  Paris  og  to  Gange  optraadte  1 
Operaen  under  Duponchel.  Efter  den  første  af 
disse  skrev  Jules  Janin  den  Anmeldelse,  som  ud- 
bredte  Bulls  Ry  over  hele  Verden,  og  som  derfor 
her  indtages: 

0.  B.  Bull. 
,, Denne  unge  vilde,  der  i  forrige  Aar  kom  ned 
til  os  fra  Norges  Is  med  sin  Stradivarius  i  Haan- 
den,  har  anden  Gang  ladet  sig  høre  i  Operaen  for- 
gangen Mandag.  Han  er  fuldkommen  den  store 
Kunstner,  som  jeg  for  et  halvt  Aar  siden  forud- 
sagde.  Der  er  saa  megen  Vemod,  saa  megen  Me- 
lankoli i  dette  ædle  Instrument!  Der  er  saa  megen 
Energi  og  Kraft  og  saa  megen  Ynde  under  denne 
Jernbue!  Den  synger,  den  græder,  den  sværmer; 
snart  hæver  den  Tonen  over  Horn  og  Trompeter, 
snart  sukker  den  sagte  som  en  Æolsharpe.  Han 
er  en  Kunstner,  der  aldrig  har  havt  sin  Mester; 
han  fører  en  Violin,  som  ikke  tilhører  nogen  Skole 
—  der  er  noget  naivt,  inspireret  i  den,  begavet  med 
ufattelig  Kraft.  Man  har  talt  meget  om  Paganini 
og  hans  G-Streng;  de  har  begge  ladet  sig  udbasu- 
nere  med  alle  Lovtalens  Stemmer.  De  kom  — 
G-Strengen  var  umaadelig  overstemt,  og  han,  der 
skulde  spille  paa  den,  saa  slet  kjæmmet,  som  den, 
der  fremstiller  sig  saaledes  med  Flid,  kan  være. 
Nu!  jeg  véd  ikke,  om  ei  Bulls,  Nordmandens,  Lykke, 
vilde  have  været  lige  saa  stor,  som  Italienerens  og 
hans  G-Strengs,  dersom  han  havde  været  saa  for- 
sigtig  at  omgive  sig  med  sin  Kunstbroders  effekt- 
fulde  Charlataneri.  Men  se,  Norge  er  en  brav  Pige, 
fordringsfri  og  beskeden,  der  ikke  bruger  Sminke. 
Hun  fremtræder  ganske  ligefrem  og  udøser  —  na- 
turlig og  utvungen  —  hele  sin  Sjæl  og  sit  Hjerte! 

O.  B.  Bull  er  en  af  hine  Kunstnere,  fulde  af 
Uskyld,  Naivetet  og  Trohjertighed,  som  ikke  fordrer 
mere,  end  frit  at  kunne  faa  overlade  sig  til  sin 
egen  gode  Natur  den  hele  Dag.  Han  er  en  be- 
skeden  ung  Mand,  der  ikke  kjender  den  store  itali- 
enske Kunst,  længe  i  Forveien  at  berede  sig  Lykke 
og  Fordel.  Siden  den  første  Dag,  Jeg  hørte  ham  i 
Operaen,  lod  —  og  med  min  hele  Beundring  for- 
tæller  jeg  det  —  Tilfældet  mig  ofte  høre  ham,  hist 
og  her,  paa  Landeveie,  paa  Provinstheatre,  og  altid 
har  jeg  gjenfundet  det  samme  Talent,  den  samme 
begeistrede  Inspiration  og  den  samme  naive  og 
hjertelige  Enthusiasme.  I  et  Auberge  i  Rouen  blev 
jeg  en  vakker  Dag  vækket  af  en  melankolsk  og 
smægtende  Adagio  —  det  var  Ole  Bulls  Violin.  En 
anden  Gang  i  et  Værtshus  ved  Postveien  over- 
raskedes jeg,  siddende  udenfor  Døren  under  Kro- 
skildtet,  af  en  klagende  Andante  —  det  var  en  An- 
dante af  min  Yndlingsviolin.  Den  har  ganske  for- 
tryllet mig.  I  det  kjedsommelige  Dieppe,  opfyldt 
med  kjedsommelige  Englændere  og  engelske  Kam- 
merpiger,  indhyllede  i  grønne  Slør,  trøstede  Ole 
Bull  mig  ved  Dieppes  Hav,  dette  skrækkelige  Hav, 
der  gjør  sunde  Folk  syge.  Ja!  jeg  ser  ham  endnu, 
akkompagneret  paa  en  burlesk  Maade  af  den  saa- 
kaldte  filharmoniske  Forening  i  denne  velsignede 
By  — ,  hvor  Meyerbeer,  som  var  her  og  ikke  læn- 
ger  kunde  udholde  det  barbariske  Akkompagne- 
ment, Vilde  styrte  sig  i  Havet  med  begge  Hænder 
for  Ørene. 

Jeg  har  da  opbevaret  et  svagt  Minde  om  denne 
store  Kunstner,  som  saaledes  har  truffet  mig  paa 
min  Vei  for  at  bortjage  min  Kjedsomhed.  Det  er 
ikke  ham,  der  lukkede  sig  inde  som  en  Tyv  paa 
sit  Kammer  for  at  aflokke  sin  Violin  de  skjønneste 
Akkorder  —  tvertimod!  han  udstrøede  sine  Tanker 
for  hvem,  der  vilde  høre  dem,  som  man  kaster 
Smaapenge  til  Betlere  paa  Gaden.    Det  er  ikke  ham, 

der  kaster  Gjerrighedens  Dæmper  paa  sin  Violin; 
—  tvertimod!  han  var  aldrig  mere  fornøiet,  end 
naar  han  havde  en  Skare  om  sig  for  at  høre, 
applaudere  og  græde  —  gratis.  Saaledes  har  han 
overalt  paa  sin  Reise  samlet,  om  ikke  Pengedynger, 
saa  idetmindste  hædrende  Sympathier.  De  engelske 
Vagabonder  besøgte  ikke  hans  Koncert,  men  de 
unge  kom  der  og  de  fattige  —  thi  den  fattige  Mu- 
sikus aabnede  selv  Døren  og  sagde:  ,,træd  ind!", 
saa  at  de  slåp  at  kjøbe  Dillet  ved  Indgangen. 

Se!  saaledes  niaa  en  stor  Kunstner  være,  —  se! 
saaledes  maa  man  vedligeholde  det  Instruments 
Værdighed,  man  har  fralokket  Himlen.  Man  maa 
vide  at  give  hine  egoistiske  Provinsstæder,  der  ikke 
véd,  at  det  er  deres  Pligt  at  opmuntre  en  reisende 
Kunstner,  nogle  Lærdomme  i  Høimodighed.  Man 
maa  vide  at  give  de  ædle  Nydelser,  som  Mængden 
ikke  har  Forstand  til  at  kjøbe  sig,  —  for  intet.  Man 
blir  fattig,  det  er  sandt,  ved  disse  Reiser;  men  hvad 
siger  det,  naar  man  bliver  hædret  og  værdt  Hæder? 
Man  har  ikke  Paganinis  Indkomster  og  syv  Milli- 
oner; —  men  hvad  siger  det?  Baillot  rækker  Dig 
ved  din  Tilbagekomst  Haanden  og  kalder  Dig: 
,, Broder!"  Og  er  det  da  intet,  at  have  Ret  til  at 
vende  tilbage  til  Paris  og  der  stedse  finde  Operaen 
aaben,  og  at  have  hint  beundringsværdige  Habe- 
nechs  Orkester  til  sin  Disposition,  og  at  komme 
der  uden  at  bukke  alt  for  dybt,  og  at  kunne  ind- 
samle  enstemmige  Bevidnelser  af  Agtelse  og  Be- 
undring?" 

I  Begyndelsen  af  1836  begav  Ole  Bull  sig  til 
Lyon,  hvor  han  gav  seks  Koncerter  og  komponerede 
fire,  siden  som  Motiver  benyttede,  Solonummere. 

Han  faldt  her  i  en  farlig  Hjernebetændelse,  der 
i  et  Par  Uger  truede  hans  Liv.  Da  han  var  hel- 
bredet, ilede  han  til  Paris  for  at  spille  i  den  itali- 
enske Opera  paa  de  gode  Aftener,  umiddelbart  efter 


at  Italienerne  havde  ophørt  med  sine  Forestillinger. 
Han  fik  virkelig  ogsaa  Løfte  om  at  faa  Theatret; 
men  et  Par  Dage  efter  ser  han,  at  Thalberg  be- 
kjendtgjør  en  Koncert  paa  samme  Sted.  Han  iler 
til  Rossini,  der  var  Medlem  af  Direktionen,  ng 
spørger,  hvad  det  har  at  betyde;  han  har  jo  Løfte 
om  Theatret! 

,,Ja,"  —  sagde  Rossini,  —  ,,det  har  De  rigtig- 
nok;  men  det  gjør  mig  ondt  at  maatte  sige  Dem,  at 
jeg  her  intet  kan  gjøre  for  Dem;  det  er  Regjeringen, 
som  bestemmer  det,  da  Theatret  har  Tilskud  ;if 
Staten.  Tillad  mig  for  Resten  kim  et  Spørgsmaal: 
har  De  Brev  fra  Metternich?"  — 

„Nei."  — 

,,Saa  følg  De  mit  Raad  og  reis  til  England  paa 
Øieblikket,   der   spørges  kun  om  Geniet."  — 

Thalberg  havde  nemlig  fra  Wien  medbragt  en 
almægtig  Anbefalingsskrivelse  fra  Metternich  til 
Autoriteterne  i  Paris. 

Balls  Status  var  ellers  nu  omtrent  den,  at  han 
havde  7,000  Francs  tilbedste  og  kunde  spendere 
1,600  paa  at  kjøbe  sig  en  Guarnerius  istedetfor  den 
gamle  Santa  Serafino  til  400  Francs,  han  hidtil 
havde  brugt.  Han  var  forlovet  med  sin  lille  Alex- 
andrine  Félicité,  der  var  blevet  en  Jomfru  af  sjel- 
den Skjønhed,  ægte  parisisk  i  Ansigtets  Oval  og 
Trækkenes,  især  Næsens,  Finhed  og  med  en  funk- 
lende Glans  i  de  store  Øine,  der  røbede  Moderens 
spanske  Blod. 

Man  behøvede  imidlertid  meget  mere  for  at  gifte 
sig,  og  Bull  fulgte  Rossinis  Raad.  Han  reiste  nogle 
Dage  efter  til  Guineernes  Land  med  en  forhen- 
værende Provinsskuespiller,  Mr.  St.  Germain,  til 
Sekretær. 

Denne  forstod  rigtignok  ikke  engelsk,  men  kom 
dog  ved  et  Tilfælde  til  at  gjøre  en  afgjørende  Nytte. 
Bull  ønskede  nemlig  at  optræde  paa  den  italienske 
Opera,    nu   Queens-Theatret   i   London,    for   hvilket 

Mr.  Laporte  var  Entreprenør.  Nu  var  Spørgsmaa- 
let,  hvorledes  man  skulde  vinde  ham.  Da  de  søgte 
efter  Logis,  blev  de  henvist  til  et  boarding  house, 
der  netop  laa  lige  overfor  det  Hus,  hvor  Laporte 
hoede.  I  det  samme  de  kom  hen  til  Vinduet,  op- 
dager  St.  Germain  hos  Gjenboen  en  Skuespillerinde, 
som  forhen  havde  været  hans  Maitresse  og  nu  stod 
i  samme  Forhold  til  Laporte. 

„Vi  har  Laporte!"  udbrød  han.  ,,I  Morgen 
kan  vi  gjerne  skrive  Konditionerne." 

Og  virkelig,  —  det  lykkedes  ogsaa  her  ad 
Skjørteveien.  Ball  skulde  faa  Queens-Theatret  og 
Assistance  af  Orkestret  under  en  Hr.  Costas  An- 
førsel. 

Dette  vakte  Nid  og  Nag  hos  Mori,  første  Violin, 
én  ondskabsfuld  Italiener.  Han  sværtede  ham  hos 
Costa  og  løb  omkring  til  Journalisterne  for  at 
stemple  Bull  som  en  blot  charlatanmæssig  Etter- 
ligner af  Paganini.  Til  Kl.  2  var  Bull  tilsagt  til 
Prøve  ved  en  Billet  fra  Costa,  medens  han  samtidig 
havde  tilsagt  Orkestret  til  Kl.  12,  for  at  ialfald  saa 
mange  skulde  blive  utaalmodige  og  gaa  sin  Vei,  at 
Prøven  blev  til  intet. 

Bull  anede  imidlertid  Uraad,  tog  endel  Visitkort 
og  en  Vogn  og  ilede  om  til  samtlige  Herrer  Jour- 
nalister med  Invitationer  til  dem  og  Familie  om  at 
overvære  Prøven  til  Kl.  2. 

Et  temmelig  talrigt  Publikum  kom  ogsaa  sam- 
men. Damer  og  Herrer  var  at  skimte  i  det  dunkle 
Parterre;  en  reisende  Nordmand  var  ogsaa  tilstede. 
Men  ganske  rigtig!  —  det  halve  Orkester  var  gaat 
sin  Vei,  Costa  væk,  Laporte  væk;  kun  Bull  gik  der 
med  sin  Billet  fra  Costa,  hvori  der  udtrykkelig  stod 
,,K1.  2",  i  Haanden  ...  Det  var  til  at  blive  rasende 
over. 

,,Hvor  er  Laporte?" 

,,I  Kassererværelset." 


Altsaa  did  med  Blodet  kogende  i  Aarerne  og 
Koldsveden  perlende  paa  Panden: 

,,Læs!  Monsieur,  —læs!"  ...  Og  med  sine  ner- 
vøse Arme,  der  var  ligesom  flettede  af  Staalfjedre, 
ryster  han  den  forfærdede  Direktør  og  tvinger  ham 
ud  af  Kassererlukafet  op  paa  Theatret  for  at  be- 
vidne,  at  Costa  egenhændig  havde  tilsagt  Bull  til 
Kl.  2,  men  Orkestret  til  Kl.  12. 

En  dump  Mishagsmumlen  gik  gjennem  det  for- 
samlede Publikum;  men  af  det  Orkesterpersonale, 
som  endnu  var  tilstede,  lod  sig  dog  ikke  udbringe 
noget. 

,, Enten"  —  udbrød  Bull  —  ,,tror  De,  mine  Her- 
rer, at  jeg  ikke  behøver  noget  Akkompagnement, 
eller  erkjender  De  selv,  at  De  ikke  er  istand  til  at 
akkompagnere;  men  i  ethvert  Fald  er  det  en  Kom- 
pliment, og  jeg  kan  kun  udtrykke  min  Tak  i  vort 
fælles  Sprog:  Tonerne!" 

Og  dermed  tager  Bull  Violinen  og  spiller  sin 
Quarteito  a  violino  solo  med  et  Udtryk  i  den  over- 
spændte  Stemning,  han  befandt  sig,  som  henrev 
samtlige  tilstedeværende  til  stormende  Applaus. 
Han  spillede  ,,God  save  the  king''  firstemmig.  Det 
halvmørke  Hus  gjenlyder  af  Bifald.  Det  trænger 
ud  paa  Gaden,  saa  at  flere  forbigaaende,  og  der- 
imellem  Moscheles  og  en  Lord  Burgersh,  kommer 
til.  ,,Det  er  første  Gang  jeg  har  skammet  mig  ved 
at  være  Engelskmand,"  —  siger  Mr.  Nicholson, 
første  Flauto  i  Orkestret,  —  ,,og  det  er  sidste  Gang, 
man  skal  se  mig  i  dette  Orkester,  dersom  vi  ikke 
øieblikkelig  akkompagnerer!"  Anden  Anfører,  Mr. 
Tolbecque,  forsøger  at  lede  et  Slags  Akkompagne- 
ment; men  allerede  i  Midten  af  Tuttiet  gik  det  istaa. 
Da  opfordrer  Lord  Burgersh  Moscheles  til  at  akkom- 
pagnere paa  Pianoet;  han  undslog  sig  for  Costas 
Skyld,  men,  halvt  trukken  ned  i  Orkestret,  anførte 
han  Introduktionen  til  Koncerten  i  A-Dur. 


Rasende,  ligbleg  kommer  Costa  frem  fra  Ku- 
lisserne: 

,,De  kunde  have  ventet  med  at  supplere  mig,  til 
jeg  enten  var  død  eller  afsat,"  —  overfuser  han 
Moscheles. 

,,De  ...  De"  —  hører  man  Bulls  Røst,  skimtende 
Omridset  af  en  truende  Figur  —  ,,De  burde  takke 
Hr.  Moscheles  paa  Deres  Knæ.  Han  har  reddet, 
hvad  der  lod  sig  redde  af  Deres  Ære.  Vil  De,  skal 
De  faa  hurtig  Befordring  fra  Pladsen." 

Costa  forsvandt!  men  frem  kom  Laporte: 

,,Min  Herre,  min  bedste  Herre,  lad  det  være 
nok.  De  er  altfor  angrebet.  De  maa  gaa  hjem. 
Erklær,  at,  hvad  der  er  hændt,  har  bragt  Dem  i 
en  saadan  Ekstase,  at  De  maa  gaa  hjem  ...  Men  en 
Guldgrube  skal  delte  blive.  Det  er  noget  pikant! 
De  har  at  befale  over  Theatret.  Tre  Prøver  skal 
De  faa.  Journal  til  Disposition.  Stol  paa  mig  for 
Eftertiden!" 

Bull  blev  alligevel  ved  paa  Violinen.  Han  spil- 
lede i  sand  Ekstase. 

I  ingen  Stad  gjælder  det  saa  meget  om  at  give 
sin  første  Optræden  Eklat  som  i  London,  og  intet 
Folk  tager  heftigere  Parti  for  den  uretfærdigt  be- 
handlede end  Engelskmanden.  Endnu  samme  Aften 
stod  Scenen  paa  den  italienske  Opera  og  Bulls 
Triumf  over  Kabalen  i  Aviserne.  Hele  Orkestret 
mødte  paa  næste  Prøve,  hvor  Polacca'en  og  Con- 
certo'en  indøvedes. 

Men  den  intrigante  Mori  hvilede  ikke.  Fra 
Sangerinden  Grisi,  der  skulde  have  Parti  paa  Kon- 
certen,  indløb  paa  selve  Aftenen  en  Billet,  hvori 
hun  i  uforskammede  Udtryk  undslaar  sig.  San- 
gerne Lablache  og  Rubini  stod  hos. 

,,llvad  læser  De?  Jeg  kjender  Skriften;"  —  siger 
Lablache  —  ,,Lad  se!  ...  Infamt!  —  Men  gaa  De 
ind,  spil  som  paa  Prøven,  og  De  vil  se,  at  Publikum 
glemmer  os  andre." 

Det  gik  saa.  Theatret  var  overfyldt,  Blomster 
regnede  ned  fra  Logerne,  og  Lovtaler  i  Aviserne. 
Mori  skar  Tænder  bag  Kulisserne  eller  i  en  Krog 
i  Orkestret,  Laporte  gned  sig  i  Hænderne,  og  St. 
Germain  kroede  sig  over  Bekjendtskabet  til  Made- 
moisellen  i  Vinduet  og  over  den  Tjeneste,  han  havde 
gjort  sin  Principal. 

Paa  Queens-Theatret  gav  Bull  tre  Koncerter  og 
engageredes  to  Gange  af  Laporte  mod  1/3  af  Netto- 
Indtægten.  Han  blev  imidlertid  som  næsten  alle, 
der  havde  at  gjøre  med  Hr.  Laporte,  tågen  ved 
Næsen,  og  gav  nu  flere  Koncerter  paa  Drurylanes 
og  Coventgardens  Theatre.  — 

Under  alt  dette  skede  Forberedelserne  til  hans 
Bryllup  i  Paris. 

Da  alt  var  bragt  i  Orden,  tog  han  derover,  og 
den  19de  Juli  1836  viede  den  bekjendte  Coquerel, 
pasteur  de  Véglise  reformée,  Ole  Bornemann  Bull  og 
Frøken  Félicité  Alexandrine  Villeminot,  efter  at  en 
borgerlig  Vielse  efter  fransk  Vis  den  16de  samme 
Maaned  var  forudgaaet  hos  Mairen. 

Dagen  efter  tog  han  med  sin  Hustru  over  til 
England. 

Men  allerede  et  Par  Maaneder  efter  skulde  deres 
unge  Lykke  begynde  at  formørkes  af  de  hyppige 
Adskillelser,  som  hans  Kunstnerkald  nødvendig- 
gjorde, og  som  blev  deres  Ægteskabs  tunge  sorg- 
svangre  Prøvelse.  Under  hans  Koncertreiser  over 
hele  Storbritanien  i  det  følgende  Aar  kunde  de  kun 
sjeldnere  ny  de  den  Lykke  at  faa  være  sammen. 

I  September  skulde  der  gives  store  musikalske 
,, Festivals"  i  Byerne  York,  Manchester,  Birmingham 
og  Liverpool.  Man  vilde  engagere  Bull,  men  fandt 
et  Honorar  af  800  Pund  Sterling  for  meget.  Imid- 
lertid engagerer  Bull  et  eget  Selskab  sammen  med 
den  berømte  Harpenist  Bochsa,  for  dermed  at  gjen- 
nemreise  de  tre  Riger.     Festivals-Entreprenøren  var 

gaat  til  Malibran  og  Grisi,  som  forlangte  2000  Pund, 
og  kom  nu  til  Bull,  men  en  Dag  for  sent. 

Malibran  maatte  da  engageres,  og  det  blev  hen- 
des Død. 

Hun  befandt  sig  ikke  vel,  men  skulde  dog  i 
Manchester  synge  en  Duet  af  Mercadante  med 
Mad.  Caradori  Allan  (Soprano  sfogato).  Malibrans 
Stemme  var  Contre-Alto;  men  ved  anstrengt  Øvelse 
og  Solfaggioer  kunde  hun  drive  sin  Stemme  til  det 
høie  tostrøgne  D.  I  Duetten  forekommer  en  Trille 
paa  H,  som  Caradori  holdt  noget  ganske  overor- 
dentlig længe  og  blev  stærkt  applauderet  for.  Det 
skjærer  Malibran  i  Hjertet.  Hun  tager  to  Toner 
høiere  paa  det  tostrøgne  D,  og  det  saa  stærkt  og 
vedholdende,  at  der  gik  en  Gysen  gjennem  For- 
samlingen. Hvad  man  maatte  befrygte  skede.  Med 
Udraabet:  —  ,,Nu  er  det  forbi  med  mig!"  —  synker 
hun  om. 

Men  ,, Festivals"  maatte  ikke  stanse  for  det. 
Entreprenøren  gjorde  hende  en  Visit  og  mente,  at 
hun  nok  kom  sig  saavidt,  at  hun  atter  kunde  op- 
træde,  hvortil  hun  med  bitter  Foragt  skal  have 
svaret: 

,,Tror  I,  jeg  er  som  en  af  jere  engelske  Boksere, 
der  kan  hidses  til  at  bokse  igjen,  naar  han  atter 
kommer  paa  Benene?    Beter 

To  Dage  derefter  var  hun  død.  Den  store  Mali- 
bran-Bériot  var  død  som  en  Kanarifugl  eller  Natter- 
gal, der  sprænger  sig  af  Iversyge  og  Ærgjerrighed! 

Ole  Bull  havde  omfattet  den  store  Kunstnerinde 
med  en  Følelse  af  til  Ærefrygt  grænsende,  hengiven 
Beundring.  Den  Aften,  hun  i  San  Carlo  i  Neapel 
havde  givet  ham  sin  Erkjendelse  og  omfavnet  ham 
stod  for  ham  som  en  af  de  uforglemmelige  i  hans 
Liv. 

Et  lidet  Træk  af  hende,  som  Ole  Bull  fortalte  i 
sine  senere  Aar,  maler  hende  livfuldt  frem.  Det 
var    en    Aften,    hun    udførte    Desdemonas    Rolle    i 

Rossinis  Opera:  ,,Othello'\  Hun  sang  saa  hen- 
rivende, at  Ole  Ball  stod  mellem  Kulisserne  og  græd 
som  et  Barn.  Idet  hun  kommer  forbi  og  ser  ham 
i  denne  Sjælstilstand,  rækker  hun  Tungen  ud  til 
ham.  Da  Ole  Bull  senere  oprørt  bebreider  hende 
det,  svarer  hun:  —  ,,Det  skulde  set  godt  ud,  om 
jeg  ogsaa  havde  givet  mig  til  tude  med,  —  jeg 
maatte  gjøre  noget  for  at  kontrabalancere  den  ynke- 
lige Figur,  De  gjorde  der  mellem  Kulisserne!" 

,,Men   ,, Festivals"   maatte   ikke   stanse  for   det!" 

—  Det  værste  var,  at  Grisi  var  borte,  hinsides  Ka- 
nalen.    Men  hvor  er  Bull?  — -  I  Halifax,  siger  man. 

—  Ingen  anden  kan  remplacere  Malibran.  Altsaa 
Ekspres  did  efter  ham. 

Nu  forlanger  Bull  800  Pund  Sterling  for  at 
spille  i  Liverpool  én  Aften.  Man  gir  ham  dem. 
Men,  som  om  Malibran  manglede  en  musikalsk 
Kavaler  til  at  ledsage  hende  over  Styx,  havde  han 
nu  nær  fristet  hendes  Skjæbne.  Koncertlokalet  var 
af  en  slet  Resonnance,  og  Orkesterakkompagnemen- 
tet  saa  stærkt,  at  hans  Violin  næsten  ikke  kunde 
høres  uden  fortissimo.  Han  improviserede  over 
opgivne  Themaer  og  gav  Polacca'en  med  en  saadan 
Anstrengelse,  at  Ærmerne  maatte  opsprættes,  og  at 
han  om  Natten  fik  et  Slags  Anfald  af  Blodstyrt- 
ning. 

Med  nogen  Erfaring  om  en  Virtuoses  Liv  véd 
man,  at  det  forlanger  stor  Kraft  sat  ind.  Det  er 
den  hele  Personligheds  Magt  og  Evne,  som  i  det 
afgjørende  Øieblik  maa  opbydes  og  samles,  —  noget, 
der  ofte  indbetales  med  Dages  og  Ugers  Slendrian 
og  dolce  far  niente.  Hos  Bull  var  denne  Kraftan- 
vendelse  i  Øieblikket  saa  stor,  at  hans  Konstitution 
i  disse  Aar  flere  Gange  holdt  paa  at  bukke  under. 
Efter  hver  Koncert  maatte  han,  drivende  vaad  som 
han  havde  spillet  sig,  skifte  Dragt  helt  igjennem, 
og  han  led  om  Nætterne  oftere  af  nervøse  Anfald. 
Melankolsk,   som  han  i  saadanne  Træth^deng  Øie- 


273 


blikke  kunde  være,  kom  han  idelig  tilbage  til  den 
Tanke,  at  han  var  bestemt  til  at  dø  ung.  Det  synes, 
som  om  Kjæmpen  havde  begyndt  sine  Styrketag 
med  Livet,  førend  han  endnu  var  rigtig  legemlig 
udvokset;  thi  senere  udover  Manddomsaarene  blev 
han  øiensynlig  stærkere. 

For  denne  Gang  kunde  han  dog  alt  den  føl- 
gende Dag  modtage  en  Indbydelse  fra  Hertugen  af 
Devonshire  til  at  besøge  ham  paa  det  yndige  Chats- 
v^orth,  hvor  han  opholdt  sig  i  8  Dage  som  Gjæst, 
men  uden  at  spille.  Hertugen  forærede  ham  et 
prægtigt  Uhr  til  Afmindelse. 

Bull  udførte  nu  sin  Plan  at  gjennemreise  de 
tre  Riger.  Det  medtog  16  Maaneder,  hvori  han  gav 
ikke  færre  end  274  Koncerter  og  lagde  en  god  Grund- 
vold  til  en  betydelig  Formue. 

Under  denne  Reise  komponerede  han  i  1837  i 
Edinburg  et  ,,Homage  to  Scotland"  og  samme  Aar 
i  Dublin  sin  Contahile  doloroso  e  Rondo  giocoso, 
Fantasi  over  irske  Nationalmotiver,  samt  et  Fare- 
well  to  Iveland. 

Bull  Vilde  nu  besøge  Tyskland,  og  ved  at  tåge 
over  Paris  traf  han  til  at  gjøre  Paganinis  person- 
lige Bekjendtskab  paa  en  Repetition  til  en  stor  Kon- 
cert,  han  skulde  give  i  Casa  Paganini. 

Paganini  fik  høre,  at  Bull  var  der;  han  omfav- 
nede ham  og  rystede  venligt  hans  Haand.  ,,Jeg 
priser  mig  lykkelig  — "  sagde  Bull  —  ,,med  intet 
andet  at  have  tåget  af  Mesteren  end  hans  Haand," 
hvortil  Paganini  svarede  med  Fremhviskningen  af 
et  Ønske  om  at  høre  ham. 

Paganini  —  under  hvis  italienske  Dæmonik  man 
en  Tid  havde  travlt  med  at  indfange  Bulls  nordiske 
Genius  —  hørte  han  ialt  kun  to  Gange  spille  offent- 
lig, begge  Gange  i  Paris. 

Allerede  den  følgende  Dag  tiltraadte  Bull  sin 
Reise  over  Brussel  og  Courtray.  Intetsteds  er  han 
blevet  saa  feteret,  som  i  den  sidste  By.     Musikalsk 

Jonas  Lie:    Samlede  Værker.     VII.  18 

Liebliaberi  gaar  oftere  end  noget  andet  over  i  det 
ekstravagant-enthusiastiske;  og  der  fandtes  et  saa- 
dant  i  Courtray.  Paa  Foranstaltning  af  Hr.  Ver- 
meulen,  en  lidenskabelig  Musikelsker,  blev  han 
kongelig  modtaget.  En  Kavalkade  af  agtbare  Bor- 
gere møder  Bull  udenfor  deres  By;  han  føres  i 
Triumf  til  sin  ivrige  Beundrers  Hus.  Bull  spillede 
i  det  lykkelige  Courtray;  —  han  kunde  fodret  sin 
Gardes  Heste  med  de  Blomster,  Byens  Døttre  over- 
strøede  ham  med.  Og  saa  en  Banket  hos  den  salige 
Vært,  en  over  de  andre  Banketter!  —  og  for  at 
sætte  Kronen  paa  hans  Henrykkelse  overlader  Bull 
ham  sin  Guarnerius  for  Indkjøbsprisen  1600  Francs, 
da  han  selv  maatte  have  en,  som  bedre  udholdt 
Trykket. 

En  saadan  skaffede  Violinkjenderen  Taresco 
ham  i  Paris.  Den  var  forfærdiget  i  1742  af  Josef 
Guarnerius  og  blev  den,  som  Bull  i  de  følgende  fem 
og  tyve  eller  tredive  Aar  væsentlig  benyttede. 

I  Hamburg  gav  Bull  i  December  1837  og  Januar 
1838  seks  Koncerter  paa  Stadttheatret  og  vandt  der 
et  stormende  Bifald.  Da  han  den  7de  Januar  for- 
lod  Byen,  sendtes  der  endog  en  Deputation  efter 
ham  for  at  anmode  ham  om  at  spille  endnu  en 
Gang.  Efter  at  have  spillet  i  Neumiinster  for  de 
fattige  og  givet  to  Koncerter  i  Kiel  for  overfyldt 
Hus,  vendte  han  paa  Grund  af  denne  Opfordring 
atter  tilbage  til  Hamburg  og  spillede  den  18de  Ja- 
nuar i  den  rummelige  Apollosal  til  Indtægt  for  de 
milde  Stiftelser  og  andre  trængende. 

Over  Liibeck,  hvor  han  ved  én  Koncert  vandt 
umaadeligt  Bifald  og  et  Udbytte  af  300  Louisd'orer, 
tog  han  til  Schwerin  og  gav  to  Koncerter. 

Paa  Reisen  videre  til  Rusland  gav  han  i  Konigs- 
berg  fire  Koncerter  i  fire  Dage  efter  hinanden.  Han 
vakte  umaadelig  Begeistring  og  blev  efter  den  sidste 
Koncert,  som  han  gav  for  overfyldt  Hus,  endog  be- 

kranset  paa  Scenen,  hvorfor  han  takkede  med  ,,Heil 
dir  im  Siegeskranz"  i  fuld  Harmoni.  I  Riga  gav 
han  fire  Koncerter  i  Løbet  af  fem  Dage. 

Ved  Ankomsten  til  Petersburg  var  der  mange 
og  store  Vanskeligheder  at  overvinde,  dem  han  dog 
alle  lykkelig  beseirede,  og  allerede  et  Par  Dage  efter 
sin  Ankomst,  den  4de  Marts,  optraadte  Bull  paa  en 
af  den  keiserlige  Theaterdirektions  Koncerter  med 
Polacca  guerriera.  Keiseren  selv  med  Familie  og 
den  høie  Adel  indfandt  sig,  lokkede  af  Kunstnerens 
store  Berømmelse.  Ved  sin  Indtrædelse  blev  han 
modtaget  med  stærkt  Bifald,  og  det  foredragne 
Nummer  forøgede  Begeistringen.  Det  var  med  Nød 
og  neppe,  at  Publikum  kunde  tilbageholde  Yttrin- 
gerne  af  sin  Enthusiasme,  medens  Orkestret  spillede 
mellem  de  forskjellige  Solosatser;  der  lød  stedse 
mere  vedholdende  Trampen,  Klappen  og  Bravoraab. 
Til  Slutning  kom  han  frem  og  spillede  den  russiske 
Nationalsang,  hvilket  blev  modtaget  med  stormende 
Jubel.  Den  keiserlige  Familie  deltog  selv  i  Klap- 
ningen.  En  Anmelder  tilføier:  ,,Jeg  har  aldrig  været 
Vidne  til  en  saa  almindelig,  saa  udelt  Henrykkelse. 
Bulls  Violins  Toner  havde  smeltet  selv  hans  Mis- 
underes  Hjerter;  og  en  bekjendt  Kunstner  sagde  om 
ham,  at  han  havde  begyndt  at  spille  for  Venner 
og  Fiender,  men-  sluttet  med  at  spille  for  lutter 
Venner."  Alle  Aviser  var  fulde  af  Lovtaler  over 
Bulls  Spil. 

Derefter  gav  han  tre  Koncerter  paa  det  store 
Theater  for  fuldt  Hus  til  firedobbelte  Priser.  Han 
spillede  ogsaa  for  Keiserinden,  som  forærede  ham 
en  prægtig  Ring,  bestaaende  af  140  Diamanter  om 
en  stor  Smaragd,  og  som  takkede  ham  i  et  yderst 
smigrende  Brev. 

Indbuden  til  Moskva,  gav  han  fem  Koncerter 
med  en  umaadelig  Succes  og  imellem  Nummerne 
sine   der   komponerede   Variazioni   di   bravura.     Af 

den  rige  Adel  overøstes  han  med  Foræringer,  hvor- 
iblandt  en  kostbar  Ring  fra  Fyrstinde  Galizin. 

I  Moskva  naaedes  han  af  Budskabet  om  sin 
Faders  Død,  hvilket  kaldte  ham  hjem  til  Norge. 

Over  Finland,  hvor  han  gav  Koncerter  i  Wiborg, 
Helsingfors  og  Åbo,  begav  Bull  sig  til  Stockholm; 
men  da  han  hastede  hjem,  havde  han  bestemt  sig 
til  ingen  Koncert  at  give  der. 

Da  blev  han  kaldt  op  til  Kong  Karl  Johan,  der 
ønskede  personlig  at  kjende  sin  berømte  Undersaat. 
Audiensen  endte  med  at  anmode  Bull  om  at  give 
en  Koncert  i  Stockholm.  Bull  lovede  at  spille,  gav 
derpaa  fire  Koncerter  i  Operahuset  og  én  1  Ladu- 
gårdslandskirken,  hvilken  sidste  indbragte  ham 
12,000  Rd.  Banko  eller  4,500  Spd.  Han  spillede  og- 
saa  to  Gange  ved  Hoffet,  hvor  han  med  sin  Polacca 
begeistrede  den  gamle  Heltekonge,  der  ellers  ikke 
yndede  anden  Musik  end  Trompeter  og  Trommer, 
saaledes,  at  han  sprang  op  fra  sit  Sæde  og  stod 
lyttende  med  Taarer  i  Øinene. 

Af  Dronningen,  Kronprinsen  og  Kronprinsessen 
fik  Bull  særdeles  smagfulde  og  rige  Presenter,  og 
ved  hans  Afskedsaudiens  hos  Kongen  Vasaordenen 
i  Brillanter.  Det  var  her,  at  Karl  Johan  med  den 
ham  egne  Værdighed  mødte  Ole  Bulls  Indvendinger 
mod  at  modtage  Ordenen  med  de  Ord:  ,,Saa  vil  jeg 
da  give  Dem  noget,  som  jeg  véd,  De  ikke  vil  for- 
agte,  —  en  Oldings  faderlige  Velsignelse!"  — 

I  Norges  Hovedstad  talte  man  Timerne  til  den 
navnkundige  Kunstners  Ankomst. 

Han  kom  did  med  sin  Familie  den  8de  Juli  1838, 
og  man  opbød  alt  for  at  vise  ham  sin  Beundring 
og  bringe  ham  sin  Hyldest.  Den  19de  Juli  gav 
Studenterne  ham  en  Fest,  der  bivaanedes  af  flere 
af  Landets  første  og  berømteste  Mænd.  Under  Af- 
syngningen  af  en  til  ham  digtet  Sang  afsløredes  et 
Transparent  med   Ole  Bulls  Navn  og  Portræt  om- 


t7'7 


givet  af  en  Krans,  hvormed  han  til  Slutning  selv 
bekransedes.  Studenterne  fulgte  ham  endelig  hjem, 
og  han  modtog  fra  sit  Vindu  endeløse  Hurraer. 

I  Theatret  gav  han  derefter  til  dobbelte  Priser 
fire  Koncerter.  Orkestret  maatte  rømmes  for  at 
skaffe  Adgang.  Man  talte  kun  om  Ole  Bull;  alt 
strømmede  over  af  Jubel  og  Begeistring  over  hans 
Spil.  Pressen  kunde  neppe  finde  Ord  til  sine  Lov- 
taler; han  blev  i  det  uendelige  applauderet,  frem- 
kaldt og  overøst  med  Blomster. 

Publikums  Hyldest  besvarede  han  under  den 
første  Koncert  ved  at  spille  Nationalsangen:  ,,For 
Norge  Kjæmpers  Fødeland",  hvorpaa  man  atter  til- 
jublede ham  Bifald.  „Endelig  gik  Teppet  ned"  — 
heder  det  i  Slutningen  af  en  Anmeldelse  i  Datidens 
Stil  i  Bladet  ,,Den  Konstitutionelle":  —  ,,men  der 
herskede  en  slor  Taushed  over  Publikum;  man  følte, 
at  en  Troldmand  havde  været  tilstede,  og  man  mær- 
kede,  at  hans  Magt  ikke  var  tilende,  skjønt  man 
ikke  længere  saa  Besværgeren.  De  underfulde  Me- 
lodier klang  endnu  i  alle  Barme,  og  man  gik  drøm- 
mende hjem"  ... 

De  tre  Koncerter  gav  ham  et  rent  Overskud  af 
4,086  Spd. 

Der  var  nu  ikke  en  Krog  i  Norge,  hvor  man 
ikke  kj  endte  Navnet  Ole  Bull.  Reisende  kom  lang- 
veis fra  ind  til  Kristiania  for  at  se  og  høre  ham. 

Blandt  disse  var  ogsaa  Kjæmpen,  den  geniale 
Ingeniør,  Engebret  Soot.  Saa  rydt  og  vildt  hans 
Væsen  var,  —  Musiken  kunde  smelte  og  bøie  ham 
som  et  Barn,  og  den  brugte  ogsaa  hans  Familie  til 
at  tæmme  hans  Bersærkernatur;  —  han  kunde  følge 
efter  en  Violin  og  græde  ved  et  Piano.  Han  havde 
tåget  sig  en  knap  Tid  fra  sit  spændende  Vei-  eller 
Vandbygningsarbeide,  hvor  alt  nu  just  kom  an  paa, 
om  hans  sidste  Opfindelse  med  ,,Rosentørven"  eller 
Kanaliseringen  ogsaa  holdt  Stik,  og  reist  i  Karjol 
sporenstregs  ind  til  Kristiania.     Han  kom  did  midt 

om  Natten,  netop  som  Ole  Bull,  træt  efter  Koncerten 
og  dens  Triumf,  laa  i  sin  fasteste  Søvn. 

Det  banker  paa  Døren,  —  haardere  og  haar- 
dere  ... 

„Hvem  er  det?" 

Døren  er  alt  trykket  op. 

„God  Kvæld,  Ole  Bull!  ...  Det  er  mig,  ...  Enge- 
bret  Soot.  Jeg  er  kommet  for  sent  til  din  Koncert 
ikvæld,  og  saa  vil  jeg  bede  Dig  spille  for  mig!" 

,,Jeg  er  virkelig  saa  træt  ...  jeg  ...  det  er  umu- 
ligt  ...  Ellers"  ... 

Bull  ser  en  svær  Kjæmpe  for  sig  og  tillige,  at 
denne  med  et  mærkeligt  Snit  alt  har  vidst  at  finde 
Fyrtøiet  og  tænde  Lyset. 

,,Jeg  har  reist  tretten  Mile  idag  for  at  høre 
Dig"  ... 

,,Ja,  men  imorgen"  ... 

—  ,,maa  jeg  være  i  Aremark,  —  Du  faar  spille 
for  mig,   Ole  Bull!" 

De  to  betragter  hverandre;  —  det  var  de  to 
fysisk  bedst  udrustede  Mænd,  Norge  dengang  eiede, 
—  og  to  mere  geniale  Kraftansigter  har  sjelden  stir- 
ret ind  i  hinanden.  De  begreb  hverandre,  og  lidt 
efter  sidder  Ole  Bull  med  sin  Guarnerius  i  Sengen 
og  spiller  for  Bjørnen  ved  Sengekanten.  At  Bjør- 
nen stridgraad  og  tørrede  sig  med  Labben,  er  der 
ingen  Tvil  om,  og  Bull  spillede  i  en  Begeistring, 
som  han  stod  til  Eksamination  for  selve  Dovre- 
gubben. 

Om  en  anden  Koncert,  som  han  gav  i  disse 
Dage,  fortæller  Henrik  Wergeland:  ,,En  Koncert, 
som  han  gav  for  et  lidet  Antal  af  dødelige,  men 
maaske  for  et  større  af  andre  og  bedre  Væsener, 
maa  ikke  glemmes.  Døden  selv  var  i  det  mindste 
tilstede  bag  et  Sengegardin.  Det  var,  da  Bull  kort 
efter  sin  Ankomst  tog  sin  Violin  og  gik  op  til  sin 
gamle  Lærer,  Poulsen,  der  laa  paa  en  Hybel  paa 
sit  sidste,  og  spillede  for  ham.     Den  gamle  græd  af 

Glæde;  de  Taarer  lod  Bull  rinde;  men  deres,  som 
græd  af  Sorg  og  Armodens  Elendighed  omkring 
Faderens  og  Mande^s  Leie,  aftørrede  han  med 
hjælpsom  Haand.  Til  saadant  raabe  Englene  Bravo 
og  klappe  med  Vingerne." 

Inden  Bull  forlod  Kristiania,  feiredes  en  Middag 
for  ham  af  80  Medlemmer,  hvor  den  for  Kunstneren 
udbragte  Skaal  ledsagedes  af  Welhavens  bekjendte 
skjønne  Sang: 

Hvor  sødt  at  favnes  af  Aftnens  Fred, 
naar  Droslen  fløiter  i  Skoven, 
og  Birken  suser  ved  Elvens  Bred, 
og  Nøkken  spiller  i  Voven! 

Der  er  en  vemodblandet  Fryd, 

som  Nordens  Alfer  male 

med  dæmpet  Kvad,  med  Harpelyd 

med  Suk  i  dunkle  Dale. 

Han  stod  og  lytted  en  Sommerkvæld 
og  havde  stemt  sine  Strenge, 
da  gik  Alckorden  fra  Skov  og  Fjeld 
og  over  duggede  Enge. 

Og  alle  Strenge  klang  dertil 

med  underbare  Toner, 

som  Droslens  Kluk  og  Nokkens  Spil 

og  Sus  af  Birkekroner. 

Og  al  den  Smerte  og  al  den  Lyst, 
der  bor  i  Nordens  Zone, 
har  lagt  sig  drømmende  til  hans  Bryst 
og  zittret  gjennem  hans  Tone. 

O,  hør  den  stille  Melodi, 

der  dæmper  Stormens  Harme; 

din  Barndom  vugger  sig  deri 

paa  ømme  Liliearme. 

Det  er  den  deiligste  Strengeklang, 
der  letter  I,ængselens  Vinger; 
da  nynner  Hjertet  sin  egen  Sang, 
mens  Strengen  bæver  og  klinger. 

Der  er  ei  Savn,  der  er  ei  Nag, 

som  ei  hans  Streng  kan  lindre; 

han  vækker  med  sit  Trylleslag 

en  Vaardag  i  det  indre. 

0,  hil  Dig,  salige  Toneskald 
med  Guddomsmagt  i  din  Bue, 
fra  Dig  gaar  Jubelens  Fossefald, 
Du  tæuder  Andagtens  LiJe. 

Naar  Verden  lytter  til  dit  Kvad 
og  bæver  ved  din  Vælde, 
da  skjælver  Glemmigelens  Blad 
af  Fryd  paa  dine  Fjelde. 


Det  var  en  Selvfølge,  at  man  heiste  Flag  for 
Ole  Bull  og  liædrede  ham  Landet  rundt.  Over  Aren- 
dal, Kristiansand  og  Stavanger  ankom  han  til 
Bergen,  og  den  Modtagelse,  han  fik  der,  var  saa 
varm  og  festlig,  som  ene  denne  By  formaar  at 
give  den. 

Under  en  stor  offentlig  Fest  for  ham  den  20de 
August  1838  i  Selskabet  ,,Den  gode  Hensigt"  mod- 
tog  han  Hæderstalen  fra  Autoriteterne  i  den  Stad, 
hvor  han  havde  legt  som  Barn.  Til  Anledningen 
var  der  digtet  en  smuk  Sang  af  Peter  Andreas 
Jensen.  De  to  Koncerter,  han  gav  i  sin  Fødeby, 
indbragte  1300  Spd. 

Da  det  rygtedes,  at  han  vilde  spille  i  Stavanger, 
blev  han  modtagen  med  Festligheder  og  Sang,  og 
alle  Billetter  blev  bortrevne  uden  nogen  Plakat  eller 
Bekjendtgjørelse. 

Den  5te  September  gav  han  Koncert  i  Kristian- 
sand. Den  14de  over  Land  til  Arendal,  hvorfra  en 
Deputation  reiste  ham  i  Møde  og  ledsagede  ham 
igjennem  Byens  Gader.  Til  Koncerten  var  der 
strømmet  saa  mange  reisende  fra  de  omliggende 
Byer  og  Jernværker,  at  alle  ikke  kunde  finde  Kvar- 
ter. Der  gaves  ham  naturligvis  en  glimrende  Fest, 
inden  han  reiste  til  Laurvik,  hvor  han  spillede  den 
23de,  og  derefter  tog  op  til  Kristiania. 

Her  traf  han  sin  Ven,  Maleren  Thomas  Fearn- 
ley,  der  var  kommen  tilbage  fra  Tyskland  for  et 
længere  Besøg  i  sit  Fædreland. 

I  Hovedstaden  gav  han  nu   en  femte   Koncert, 


1281 

hvis  Udbytte,  500  Spd.,  han  skjænkede  som  Grund- 
lag  for  et  Fond  til  Oprettelse  af  et  musikalsk  Kon- 
servatorium. 

Endelig  gav  han  den  8de  Oktober  sin  Afskeds- 
koncert,  paa  hvilken  han  under  umaadelig  Begei- 
string spillede  sit  til  Anledningen  komponerede 
Nummer:  ,, Norges  Fjelde". 

Den  13de  Oktober  afreiste  han  fra  Kristiania, 
gav  samme  Aften  Koncert  paa  Moss,  derpaa  i  Fre- 
derikshald  og  Gøteborg. 

Herfra  til  Kjøbenhavn,  hvor  han  gav  fem  Kon- 
certer,  hvoraf  én  til  Grundlæggelse  af  en  Pensions- 
kasse  til  Theatrets  Korpersonale.  Efter  Indbydelse 
gjorde  han  ogsaa  en  Koncerttur  til  Helsingør  og 
Roeskilde. 

Under  dette  Ophold  i  Kjøbenhavn  spillede  Bull 
ved  Hoffet  og  foræredes  af  Frederik  den  Sjette  en 
prægtig  Gulddaase. 

Over  Odense,  Flensborg,  Slesvig  og  Kiel,  hvor 
han  koncerterede,  gik  han  til  Hamburg  og  optraadte 
der  tre  Gange.  Derpaa  i  Oldenburg,  Bremen, 
Braunschweig  og  Hannover.  Derfra  til  Kassel  efter 
Indbydelse  af  Kurprinsen  og  af  Spohr,  som  nu 
modtog  ham  meget  smigrende.  Han  gav  der  to 
Koncerter  paa  Hoftheatret  for  fuldt  Hus  og  med 
stormende  Bifald. 

I  Anledning  af  dette  Bulls  andet  Besøg  hos 
Spohr  heder  det  i  en  Anmeldelse  fra  Kassel  i  Leip- 
ziger  Allgemeine  musikalische  Zeitung:  ,,Rygtet  har 
bekræftet  sig  og  tillige  vederlagt  det  forrige,  som 
for  nogle  Aar  siden  havde  udbredt  sig  fra  Ham- 
burg af  i  en  biografisk  Brochure  om  Ole  Bull,  om 
at  denne  udmærkede  Violinvirtuos  havde  fundet  en 
kold  Modtagelse  ved  et  Besøg  hos  Spohr.  Imod 
noget  saadant  vidner  den  af  alle  Kunstvenner  for- 
ønskede Indbydelse  fra  Spohrs  Side  og  den  yderst 
humane  og  forekommende  Modtagelse,  hvormed  han 

udmærkede  den  berømte  Violinspiller.  Koncerten 
selv  fandt  Sted  den  22de  Januar.  Hoftheatret  var 
uagtet  de  forhøiede  Priser  stopfuldt,  —  Enthusias- 
men  almindelig.  Virtuosen  blev,  hvergang  han 
traadte  frem,  modtagen  paa  det  livligste  og  hen- 
rykkede Publikum  ikke  mindre  ved  sit  Spils  over- 
ordentlige Kunst  end  ved  sin  høist  beskedne  Per- 
sonlighed.  Mozarts  Ouverture  til  Titus  indledede 
denne  sande  Sjælenydelse,  hvorpaa  Ole  Bull  gav 
i  tre  Afdelinger  en  af  ham  komponeret  Violinkon- 
cert:  Allegro  maéstoso,  Adagio  sentimentale  og 
Rondo  pastorale,  en  Adagio  religioso  og  et  Recita- 
tivo,  Adagio  amoroso  con  Polacca  guerriera.  Det 
Vilde  klinge  anmassende,  om  vi  vilde  tillade  os 
nogen  Dom  over  Bulls  Kunstspil,  over  hans  fuld- 
endte  Mekanisme,  som  har  overvundet  de  utroligste 
Vanskeligheder  paa  et  saa  delikat  Instrument,  som 
Violinen  er,  eller  overhovedet  over  hans  begrundede 
og  almindeligen  udbredte  Berømmelse,  at  være  Pa- 
ganinis  heldigste  Efterfølger;  men  saa  meget  bliver 
upaatvilelig  vist,  at  denne  moderne  Manér  med 
gammel-italienske  Anklange,  navnlig  hvad  Flage- 
olettonerne  betræffer,  stedse  vil  forblive  faa  begave- 
des beundringsværdige  Eiendom.  Om  derimod  noget 
nyttigt  for  Behandlingen  og  de  forædlende  Frem- 
skridt  for  dette  Instrument  vil  udgaa  deraf,  er 
endnu  et  Spørgsmaal.  Ligesom  Paganini  vil  ogsaa 
Ole  Bull  forblive  hos  os  i  den  gladeste  Erindring." 
Over  Hannover  (hvor  han  traf  paa  Tordneren 
i  ,,das  Gewitter"  fra  Miinchen),  Celle  og  Liineburg 
ankom  han  til  Berlin  og  gav  der  paa  den  store 
Koneertsal  i  Hoffets  Nærværelse  to  Koncerter.  Han 
havde  dog  ogsaa  denne  Gang  Ubehageligheder  her. 
Man  havde  tåget  det  ilde  op,  at  han  ikke  paa  Prø- 
ven i  flere  nysgjerriges  og  fornemme  uvedkommen- 
des Nærværelse  havde  villet  spille  rent  ud,  og  nogle 
Piber  lod  sig  høre,  da  han  kom  frem.  —  Efter  Kon- 

certen,  hvori  især  Koncertoen  i  A-Diir  havde  hen- 
revet Publikum,  blev  han  dog  fremkaldt;  men  han 
Vilde  ikke  vise  sig. 

Kongen  lod  ham  gjennem  Grev  Rodern  vide,  at 
han  ønskede,  han  vilde  lade  sig  høre  i  Operahuset 
paa  samme  Betingelser,  som  Demoiselle  Sonntag  og 
Paganini  havde  havt,  nemlig  det  halve  af  Indtæg- 
ten.  Bull  fik  dog  Operahuset  mod  at  afgive  kun 
1/3  af  Indtægten,  som  for  hans  Part  ansloges  til 
over  1000  Thlr.  Juvelskrinet  forøgedes  her  med  to 
Brillantringe  fra  Kongen. 

Det  manglede  imidlertid  hverken  paa  Fiender 
eller  en  fiendtlig  Kritik. 

Digteren  og  Kritikeren  Rellstab,  der  just  havde 
faat  en  ny  Tragedie  udpebet,  var  bleven  syg  og  lod 
derfor  Bull  anmode  om  at  besøge  ham  og  spille  for 
ham,  da  han  var  forhindret  fra  at  komme  paa  hans 
Koncerter. 

Bull  var  godmodig  eller  ,,klog"  nok  til  at  ind- 
finde  sig  og  spillede  længe  for  ham,  ja  meddelte 
ham  endog  Forklaring  over  sine  Forbedringer  ved 
Violinen  og  Buen.  Rellstab  syntes  baade  bevæget 
og  tilfreds;  men  allerede  samme  Aften  fik  Bull  i  et 
Selskab  hos  Steffens  Vink  om,  at  han  her  havde 
været  for  artig.  Og  virkelig,  neppe  var  han  an- 
kommen  til  Breslau,  førend  han  i  et  Berlinerblad 
saa  en  Artikel  fra  Rellstab,  hvori  denne  tilrakkede 
ham  paa  det  gemeneste  og  navnlig  bebreidede  ham 
det  lumpne  Kryberi,  han  havde  vist  ved  at  komme 
til  en  syg  Mand  og  spille  for  ham  paa  hans  Væ- 
relse, fordi  han  havde  literær  Indflydelse. 

En  farligere  Fiende  fik  han  i  Professor  Fink, 
Redaktør  af  ,,Leipziger  allgemeine  musikalische 
Zeitung",  hvis  nedrivende  Kritik  er  saa  repræsen- 
tativ  for  de  Anker,  der  er  gjort  mod  Ole  Bulls  Spil, 
og  saa  karakteristisk,  at  endel  af  den,  som  her  ind- 
tages,  ogsaa  vil  interessere  vor  Tids  Læsere: 

„01e  Bull. 
Den  18de  Februar  hørte  vi  i  Operahuset  i  Berlin 
den  meget  omtalte  Violinvirtuos  og  Ridder  af  Vasa- 
ordenen  i  hans  anden  og  sidste  Koncert  der  paa 
Stedet,  hvilken  af  indenlandske  og  fremmede  var 
saa  overordentlig  besøgt,  at  mangen  ønskede  sig  til 
Lykke,  naar  han  kunde  faa  en  Billet  til  den  dob- 
belte, allerede  til  1  Thlr.  8  Gr.  (106  Skilling)  for- 
høiede  Pris  til  Loger  af  første  Rang.  Han  spillede 
lutter  Stykker  af  sin  egen  Komposition,  hvilket  var 
saa  meget  mere  ønskeligt,  jo  forskjelligere  Menin- 
gerne  har  udtalt  sig  om  Mandens  musikalske  Dig- 
tertalent:  1)  Preghiera  dolente  e  rondo  ridente  — 
altsaa  Modekontraster,  Graad  og  Latter;  2)  Quar- 
tetto  a  violino  solo,  og  3)  paa  Forlangende  den 
ofte  hørte  og  særdeles  yndede  Polacca  guerriera. 
Ligesom  Paganini  har  han  betrukket  sin  fortræffe- 
lige  Violin  med  tynde  Strenge,  hvilket  er  gavnligt 
med  Hensyn  til  mange  Vanskeligheder,  men  ikke 
for  den  fulde  Tone.  Hans  Tone  er  derfor  intet 
mindre  end  fyldig,  heller  ikke  til  Hjertet  gaaende. 
Rent  spiller  han  derimod.  —  —  —  —  —  Hvilke 
Ting  har  da  de  Folk  mest  applauderet,  og  det  saa- 
ledes,  at  det  rungede  i  Huset?  Vi  vil  fortælle  noget 
derom:  Orkestret  tier;  da  lader  han  paa  Kvinten 
falde  et  Par  høie  Flageolettoner  af  Septimen,  og 
efter  en  halv  Takts  Pause  hvirvler  den  store 
Tromme  igjennem  halvanden  Takt  en  knaldende 
Solo.  Han  gjentager  sin  Flageolet  paa  Terzen,  og 
den  næste  Akkords  Grundtone  samt  den  store 
Tromme  svarer  ham  med  medfødt  Klarhed,  men 
beskjæmmet  forstummer  den  straks  for  den  hen- 
rykte Mængdes  uhyre  Bravos,  og  den  feterede  buk- 
ker sig.  Efter  en  anden  Solo  lod  han  kraftigere 
end  Paganini  Gulvets  Bræder,  hvilke  betyder  Ver- 
den, drøne  under  sin  Fods  mægtige  Stampen,  og 
Husets  Verden  gav  et  hundrede  Gange  stærkere 
Ekko   igjen   i   Knaldet   af   høit   klappende   Hænder. 

Og  paa  ny  bruser  Bifaldets  uendelige  Torden  igjen- 
nem  den  vide  Hal;  thi  et  arpeggierende  Strøg  fra 
Spidsen  af  Buen  op  til  Froschen  har  hævet  det  med 
Haar  betrukne  Stykke  Træ  i  Veiret,  hvor  det  i  gra- 
tiøs  Stilling  staar  stille  i  nogle  Sekunder,  beskuet 
af  Mesterens  Blikke.  Og  atter  paa  nyt  en  bølgende, 
i  Hurtighed  voksende,  god,  men  dog  ikke  uhørt, 
Slutningssolo,  —  et  drillende  (neckischer)  Anhang 
af  den  sirlige  Flageolet.  Umiddelbart  derefter  Buk- 
ning,  —  Aftrædelse,  —  uhyre  Brusen  af  Henryk- 
kelse! —  Og  alligevel  blev  denne  Genialitet,  som  vi 
maatte  smile  over,  overtruffen  af  en  anden,  hvilken 
ingen  vil  nægte  Finhed,  og  som  ogsaa  af  den  Grund 
forekom  to  Gange  uden  at  forfeile  sin  Virkning. 
Virtuosen  lod  nemJig  efter  Stykkernes  Slutning  den 
sarteste  Flageolet-Oktav,  meget  langsomt  strøgen 
fra  Froschen  af,  hviske  piano  og  morendo,  indtil 
den  efter  nogle  Sekunder  i  den  sagteste  hendøende 
Tone  ganske  unddrog  sig  det  lyttende  Øre,  saa  at 
der  intet  mere  blev  tilovers  end  et  indtil  Buens  Ende 
fortsat  Strøg,  der  ufeilbart  med  magisk  Kraft  maatte 
gjentone  i  Hørernes  dybeste  Sjæl;  ...  det,  som  ikke 
længer  kunde  høres,  fremkaldte  pludselig  af  sit 
intet  en  Jublen,  som  om  man  vilde  forsøge,  hvad  et 
menneskeligt  Øre  kunde  udholde! 

Desuagtet  vilde  det  staa  slemt  til,  hvis  Manden 
ikke  havde  noget  bedre  end  det,  vi  nu  har  frem- 
stillet; —  han  har  anvendt  Flid,  fortræffelig  lært 
mangt  og  meget,  ikke  alene  Kunststykker,  men  til- 
lige'  Sang.  Han  er  en  anden,  naar  han  staar  offent- 
lig, end  naar  han  staar  foran  Kunstneren.  Han  véd 
at  vurdere  den  ægte  Kunst  og  vakler,  som  let  synes, 
imellem  den  og  Koncertspil.  Ved  Koncertens  Ende 
fløi  tre  grønne  Kranse  hen  til  ham,  tillige  regnede 
der  Digte,  af  hvilke  dog  intet  behagede  at  flagre 
ind  i  vor  Loge.  Gid  Sandhedens  Gudinde  til  hans 
Fred  maa  have  tilsmilet  ham"  o.  s.  v. 

Disse  Kritiker  gjorde  dog  ikke  nogen  synderlig 
Afbræk  i  Bulls  Succes. 

I  Breslau  gav  han  fem  Koncerter  og  i  Wien 
femten.  Efter  en  af  disse  blev  han  baaret  besvi- 
met  hjem.  Mange  høitstaaende  Mænd  indfandt  sig 
ved  denne  Leilighed  hos  ham  for  at  spørge  til  hans 
Befindende. 

Den  norsk-svenske  Minister  i  Wien,  Grev  Lø- 
wenhjelm,  en  Broder  af  Ministeren  i  Paris,  fortalte 
ham  under  en  Middag  hos  sig,  at  Fyrst  Metternich 
ønskede  at  se  ham.  Metternich  behagede  imidlertid 
at  lade  dem  vente  mere  end  en  halv  Time,  og  da 
de  saa  endelig  blev  indladte,  begyndte  han  at  tale 
med  Løwenhjelm,  hvorover  denne  glemte  at  fore- 
stille Bull.  Endelig  henvendte  Metternich  sig  til 
Bull  med  Spørgsmaal,  om  han  opholdt  sig  i  Wien 
for  sin  Fornøielse.  Man  gjorde  sig  den  Uleilighed 
at  svare  for  Bull:  ,,Nei,  han  er  Kunstner,"  som  om 
en  Kunstner  ikke  kunde  reise  i  anden  Hensigt  end 
at  skrabe  Guid  sammen.  ,,Ah,  Herren  er  Kunstner, 
hvilket  Instrument  er  det  nu,  De  spiller?"  —  ,,Jeg 
er  Ole  Bull,"  —  svarede  denne  i  sin  allerhøfligste 
Tone.  —  ,,Aha,  jeg  har  ikke  kunnet  høre  nogen  af 
Deres  Koncerter;  men  jeg  skal  skaffe  mig  den  For- 
nøielse at  høre  Dem."  Dette  skulde  vise,  at  Fyrsten 
havde  Kunstneren  i  sin  Magt  for  Penge,  at  han, 
om  han  behagede,  kunde  leie  ham  til  at  forlyste 
Gjæsterne  ved  hans  Soiréer;  men  Bull  svarede  med 
den  sirligste  Kulde: 

,,Ja,  hvis  Deres  Ekscellence  ønsker  at  høre  mig, 
vil  De  vistnok  gjøre  bedst  i  at  skaffe  Dem  en  Billet 
til  en  af  mine  følgende  Koncerter,  da  Deres  mange 
vigtige  Forretninger  uden  Tvil  forbyder  Dem  at 
besøge  mig  hjemme  hos  mig  selv,  hvor  jeg  ellers 
med  Fornøielse  skulde  spille  for  Dem." 

Derpaa  afbrød  Bull  Audiensen  med  den  Be- 
mærkning,  at  han  nu  maatte  paa  Prøve,  da  Klok- 
ken  var  to.     Dette  i  Forbindelse  med  den  Maade, 

hvorpaa  han  modtog  en  Indbydelse  til  at  spille  ved 
Hoffet,  siger  en  Wienerkorrespondent  til  ,,Leipziger 
allg.  mus.  Zeitung",  gjorde  ham  næsten  mere  om- 
talt i  Salonverdenen  end  hans  Spil.  Han  fandt,  at 
Indbydelsen  var  affattet  i  noget  ydmygende  Udtryk, 
og  svarede  derfor,  at  han  for  100  Dukater  spillede 
i  enhver  Privatcirkel.  ,,Hos  Wienerne,"  —  skrev 
den  Tids  Korrespondent,  —  ,,som  kun  er  vante  til 
ydmygt  petitionerende  Musikere,  vakte  hint  stolte 
Kunstnersvar  den  største  Forbauselse." 

I  Wien  boede  en  Violinsamler,  den  berømte  Ban- 
kier Rhaczek  (udt.  omtrent  Rjatsjek),  hvis  Samling 
af  Strengeinstrumenter  var  bekjendt  over  hele  Tysk- 
land. Ole  Bull  opsøgte  ham  naturligvis  straks  for 
at  faa  hans  sjeldne  Skat  at  se,  og  da  hans  Ry  havde 
naaet  Rhaczeks  Øren,  faldt  det  ham  ikke  vanskeligt 
at  faa  ham  i  Tale. 

,,Jeg  véd  allerede,"  —  sagde  Bøhmeren,  —  ,,at 
De  har  et  fortrinligt  Udvalg  af  Violiner.  Man  næv- 
ner  blandt  andre  en  Guarnerius  af  den  store  Me- 
ster; den  maa  være  fra  Midten  af  det  18de  Aar- 
hundrede." 

,,Ja,  den  bærer  Aarstallet  1742,"  —  svarede 
Ole  Bull,  —  ,,og  er  en  Guarnerius  fra  Tjeneste- 
pigens  Tid." 

Til  Forklaring  af  disse  Udtryk  maa  det  bemær- 
kes,  at  der  var  tre  Violinfabrikanter  af  Navnet 
Guarnerius,  hvoraf  Josef  Guarnerius  var  den  største 
endnu  uovertrufne  Mester.  Imidlertid  kan  hans 
Violiner  henføres  til  to  forskjellige  Epoker.  Den 
første  omfatter  den  Tid,  da  han  endnu  fulgte  sin 
Lærer  Stradivarius's  Manér,  i  Instrumenternes  ydre 
Skjønhed  og  Fuldkommenhed.  Den  anden  begyn- 
der  fra  den  Tid,  da  han  gav  sine  Lidenskaber  Tøilen 
og  slog  sig  til  Drik  og  Letfærdighed.  Da  havde 
han  kun  Hjælp  af  sin  Tjenestepige,  der  gik  paa 
Torvet  for  at  kjøbe  Træ,  men  som  med  udmærket 
Skjønsomhed  altid  valgte  det  fortrinligste;   da  gav 


han  sin  Opfindelsesevne  frit  Løb,  og  den  var  trods 
hans  Udsvævelser  dog  altid  rig  og  mægtig.  I  denne 
Periode  frembragte  han  lutter  Mesterværker,  der  af 
Kunstnere  endnu  betragtes  som  Undere.  Det  var 
i  en  Kro  eller  hjemme  sammen  med  sin  Tjeneste- 
pige,  at  han  fuldførte  disse  Violiner  med  uformelige 
F-Huller  af  et  simpelt  Udseende,  men  hvis  bedre 
Sider  giver  en  saa  kraftig  og  klangfuld  Tone. 

Ole  Bulls  Svar  havde  stærkt  pirret  Rhaczeks 
Violinstolthed.  ,,Jeg  har  ogsaa,"  —  sagde  han,  — 
,,et  Instrument  af  den  store  Cremoneser.     Se  her!" 

,,Det  er  sandt,"  svarede  Ole  Bull,  ,,men  tillad 
mig  at  bemærke,  at  det  er  af  den  tidligere  Sort,  og 
desuden  er  det  sprukket  paa  flere  Steder." 

Rhaczek  sænkede  Hovedet,  og  Bull  skulde  have 
havt  vanskeligt  for  at  trøste  ham,  hvis  han  ikke 
havde  husket  paa  hans  berømte  ,,Schatzkammer- 
Geige".  Denne  ,,Skatkammerviolins"  Historie  er 
mærkelig. 

Gasparo  da  Salo,  den  eneste,  der  kan  maale  sig 
med  Josef  Guarnerius,  levede  i  Begyndelsen  af  det 
16de  Aarhundrede.  Han  havde  forfærdiget  en  Vio- 
lin  med  saa  megen  Omhu,  og  han  var  selv  saa 
tilfreds  med  sit  Værk,  at  han  vilde,  at  Benvenuto 
Cellini  skulde  udskjære  Grebet.  Dette  ender  med 
to  yndige  lokkede  Englehoveder,  et  større  og  et 
mindre,  der  støtter  sig  med  Nakken  mod  hinanden. 
Resten  bestaar  af  det  skjønneste  Snitværk,  og  For- 
gyldningen  og  Farverne  svarer  i  Klarhed  og  Glans 
til  det  øvrige,  skjønt  de  nu  er  over  300  Aar  gamle, 
eftersom  Violinen  skriver  sig  fra  1532.  Det  Træ, 
hvoraf  Gasparo  da  Salo  betjente  sig,  voksede  paa 
Bjergene  mellem  Brescia  og  Verona,  hvor,  paa 
Grund  af  den  altid  lige  Varmegrad,  Vegetationen 
skal  have  udviklet  sig  saa  jævnt,  at  Linierne  i 
Veden  stod  nøiagtig  lige  langt  fra  hinanden.  Bjer- 
gene ved  Brescia  er  nu  blottede  for  Træer,  og  Ma- 
gen til  Ved  skal  nu  ikke  være  at  overkomme,   saa 

at  denne  Mesters  Værker  er  eneste  i  sit  Slags  og 
ikke  kan  efterlignes. 

Kardinal  Aldobrandini  kjøbte  Gasparo  da  Salos 
og  Benvenuto  Cellinis  Violin  for  3000  Dukater  og 
skjænkede  den  til  Kunst-Skatkammeret  i  Innsbruck, 
hvoraf  den  fik  Navnet  ,,Schatzkammer-Geige",  hvil- 
ket den  siden  har  beholdt.  Da  de  franske  i  1809 
erobrede  Innsbruck,  kom  en  Soldat  i  Besiddelse  af 
Skatkammer-Violinen  og  overlod  den  til  Rhaczek 
for  den  ubetydelige  Sum  af  400  Gylden. 

Ole  Bull  vidste,  at  han  ikke  kunde  smigre  den 
gamle  Mand  mere  end  ved  at  bringe  Talen  hen  paa 
dette  Klenodie;  han  bad  om  at  maatte   se   den. 

Bøhmeren  gjorde  sig  først  kostbar  og  bad  ham 
komme  igjen  næste  Dag;  men  Bull  indvendte,  at 
han  da  skulde  have  Koncert,  at  han  ingen  Tid 
havde  at  spilde,  og  tilføiede,  at  han  vilde  anse  det 
som  den  høieste  Lykke  at  trykke  Benvenutos  og 
Gasparos  herlige  Arbeide  i  sine  Arme.  Rhaczek 
lod  sig  ikke  længer  nøde,  men  gik  ind  i  sit  aller- 
helJigste,  hvor  over  200  Violiner,  Violonceller  og 
Kontrabasser  stod  symmetrisk  ordnede,  og  hvor 
ingen  anden  end  han  selv  maatte  sætte  sin  Fod. 
Han  kom  snart  ud  igjen,  bærende  paa  en  ældgam- 
mel  Kasse,  prydet  med  Indlægninger  og  Damasce- 
ringer. 

,, Denne  Kasse  hører  ikke  egentlig  til  Violinen," 
—  sagde  han;  —  ,, fordum  eiedes  den  af  et  Kloster, 
og  der  knytter  sig  mørke  Minder  til  den;  i  den  blev 
under  Trediveaarskrigen  en  Søn  af  en  af  Kurfyr- 
sterne  kvalt."  —  Med  disse  Ord  aabnede  han  for- 
sigtig  Kassen,  og  Underviolinen  laa  aaben  for  Ole 
Bulls  Øine.  Han  stod  henrykt  og  udstrakte  Hæn- 
derne  efter  den;  men  Rhaczek  stillede  sig  imellem 
ham  og  den  gyldne  Skat.  Bull  vilde  kjøbe  den, 
han  bød  derfor  sin  hele  oplagte  Formue;  men  Eie- 
ren, der  selv  havde  tilsat  sin  Formue  for  at  til- 
fredsstille sin  Lidenskab,  svarede  blot:  —  ,,Giv  mig 

Jonas  Lie:    Samlede  Værker.    VII.  19 

et  helt  Kvarter  af  Wien,  saa  vil  vi  se!"  —  Han 
lovede  dog  Bull,  at  i  Tilfælde  af  Afhændelse  skulde 
han  have  Fortrinet  for  enhver  anden. 

To  Aar  efter,  da  Bull  opholdt  sig  i  Leipzig,  fik 
han  et  Brev  fra  Wien  fra  Rhaczeks  Søn: 

,,Min  Herre! 

Min  Fader  er  død,  og  i  sit  Testament  har  han 
befalet  at  oversende  Dem  Gasparo  da  Salos  Violin." 

Bull,  som  vidste,  at  Rhaczeks  meste  Formue 
netop  bestod  i  hans  kostbare  Instrumentsamling, 
vilde  dog  ikke  modtage  den  som  Gave  til  Arvin- 
gernes  Skade,  og  sendte  derfor  hans  efterladte 
Familie  med  et  Taksigelsesbrev  to  tusinde  Specie- 
daler. 

Fra  Wien  gjorde  Ole  Bull  en  Kunstreise  i  Un- 
garn og  gav  Koncert  i  Pesth  og  i  Raab,  samt  under 
Landdagen  fire  i  Presburg. 

Ogsaa  i  Pesth  erhvervede  han  en  sjelden  Violin, 
i  hvis  indvendige  læstes:  ,,Antonius  Stradivarius 
cremonensis  faciehat  anno  i68T\  Det  er  den  eneste, 
hvorpaa  Mesteren  har  anbragt  Forsiringer  af  Iben- 
holt og  Elfenben.  Den  blev  forfærdiget  til  Filip 
den  Sjette  af  Spanien  og  gik  siden  i  Arv  hos  de 
spanske  Konger,  indtil  den  under  Karl  den  Fjerde 
blev  røvet  af  de  franske  i  1808.  Den  var  siden  en 
Tid  lang  i  Hr.  Kovats  Besiddelse.  Bull  kjøbte  den 
for  4000  Fr.  af  en  Dilettant,  der  havde  tilhændet 
sig  den  for  dens  smukke  Udvortes  Skyld.  Dens 
Tone  var  aldeles  udskjæmt;  men  under  Bulls  Hæn- 
der  fik  den  sin  ædle,   rene  Klang  igjen. 

Atter  vendte  han  tilbage  til  Wien,  hvor  han  paa 
ny  gav  fem  Koncerter,  fremdeles  for  fuldt  Hus,  og 
hvor  Kritiken  bemærkede,  at  ,, Norges  Fjelde"  og 
Udførelsen  af  et  Stykke  af  Mozart  ,, havde  forsonet 
ogsaa  hans  mest  haardnakkede  Modstandere  og 
forenet  alle  Stemmer  til  hans  Ros." 

Over  Linz  tog  han  til  Salzburg,  Mozarts  Hjem, 
og  gav  der  en  Koncert  til  Oprettelsen  af  et  ,^Mozarts 

Fond",  ved  hvilken  ogsaa  den  ,,Uopnaaeliges"  Enke 
var  tilstede. 

Engageret  til  Paris  for  i  Januar  1839  at  give 
Koncert  paa  den  store  Opera,  ilede  han  did  over 
Miinchen,  Baden-Baden  og  Strassburg,  paa  hvilke 
to  første  Steder  han  traadte  op. 

I  Sommeren  1839  gik  han  tilbage  til  Tyskland, 
gav  en  Koncert  i  Karlsruhe  og  to  i  Stuttgart,  hvor 
Kongen  af  Wiirtemberg  beærede  ham  med  en  Bril- 
lantring. 

Senere  gav  han  to  i  Miinchen  og  vandt  navn- 
lig Enkedronningens  Bifald.  Han  Ikke  blot  spil- 
lede hos  hende  privat;  men  hun  fik  ogsaa  tilbage- 
kaldt  et  Forbud  mod  en  tredie  Koncert,  der  mentes 
at  skrive  sig  fra,  at  Kongen  havde  fundet  sig  stødt 
over,  at  Bull  paa  en  af  de  første  ikke  havde  vist 
ham  sømmelig  Ærbødighed  nok  ved  sin  Frem- 
træden. 

Mod  Enden  af  Juni  befandt  Bull  sig  atter  i 
Kassel  og  vandt  der  et  overordentligt  Bifald.  Der- 
efter  i  Augsburg,  Stuttgart,  Niirnberg,  Frankfurt, 
Mainz,  Bonn,  Mannheim,  Speier,  Landau,  Karls- 
ruhe og  Heidelberg,  hvorpaa  han  atter,  i  December 
1839,  begav  sig  til  Paris. 

Bulls  Hensigt  at  træde  op  paa  Operaen,  blev 
dog  tilintetgjort  ved  en  Intrige  af  Schlesinger,  Ud- 
giveren  af  La  revue  musicale,  hvorfor  han  indlod 
sig  med  Theatre  de  la  Renaissance. 

Med  Tab  af  sit  Honorar,  ubarmhjertig  recenseret, 
paa  en  fiendsk  Fod  med  Schlesinger,  Berlioz  og 
mange  andre  af  Stadens  større  Musikere,  gik  han 
saa  i  Foraaret  1840  over  til  London  med 
som  Sekretær  en  Harpenist  Morandi,  som  han  havde 
kjendt  i  Bologna. 

Denne  Person  indviklede  Bull  i  et  eget  Even- 
tyr. Kommen  under  Veir  med,  at  han  ikke  var  at 
stole  paa,  vilde  Bull  uden  videre  Hensyn  skille  sig 
ved  ham  med  Tab  af  en  Sum  forskudte  Penge.    Men 

en  Dag,  som  han  opholdt  sig  hos  Liszt  for  at  spille 
over  med  ham  til  en  Koncert  i  det  filharmoniske 
Selskab  og  just  gik  og  ventede  paa  sin  Violin,  efter 
hvilken  der  var  sendt  Bud  til  Hotellet,  indfinder 
Værten  sig  i  egen  forfærdet  Person  med  den  Etter- 
retning, at  et  Par  Retsbet jente  alt  i  et  Par  Timers 
Tid  havde  laveret  op  og  ned  udenfor  Hotellets  Porte 
for  at  arrestere  ham  —  efter  Rekvisition  fra  Morandi. 
Aarsagen  vidste  han  ikke.  Selv  holdt  Morandi  sig 
ved  et  Gadehjørne  for  at  have  den  Glæde  at  se  Bull 
ført  bort  af  Konstablerne  og  saaledes  ogsaa  hindret 
fra  at  træde  op.  Klokken  var  nu  tre;  og  Bull  holdt 
det  for  raadeligst  at  opholde  sig  hos  Liszt  til  Kl.  12 
Midnat,  da  han  listede  sig  hjem. 

Den  følgende  Dag  tog  Bull  hen  til  Grev  Bjørn- 
stjerna for  at  søge  Beskyttelse,  og  denne  gik  ham 
straks  paa  det  beredvilligste  tilhaande.  Bud  blev 
sendt  efter  Morandis  Advokat,  og  af  ham  fik  man 
da  vide,  at  Morandi  krævede  60  Pund  Sterling  som 
Godtgjørelse  for  Ophævelsen  af  Kontrakten.  Han 
havde  to  Vidner,  og  da  han  risikerede,  at  Bull  naar- 
somhelst  kunde  reise  bort,  maatte  Bull  undskylde, 
at  man  havde  grebet  saa  strenge  Forholdsregler. 

Bjørnstjernas  Hotel  laa  ved  en  Square,  og  fra 
Vinduerne  kunde  man  se  Konstablerne  paa  Vagt 
for  at  arrestere  Bull,  naar  han  kom  fra  Gesandten. 
En  Kabriolet  blev  kjørt  op,  og  medens  en  af  Bjørn- 
stjernas Tjenere,  hyllet  i  Bulls  Kappe,  jog  derfra  i 
skarpt  Trav  og  straks  blev  forfulgt,  kjørte  Bull  i 
Grevens  Ekvipage  til  St.  James,  hvor  han  skulde 
spille  for  Dronning  Victoria.  Følgende  Dag  fort- 
sattes Beleiringen,  hvoretter  Bull  kapitulerede  paa 
20  Pund  og  maatte  slaa  en  Streg  over  udlagte 
1,200  Fr. 

Bull  spillede  nu  sammen  med  Liszt  i  det  filhar- 
moniske Selskab  (grande  Sonate  af  Beethoven)  og 
blev  kritlseret  fra  en  Kant  med,  at  Beethoven,  om 
han  havde  hørt  det,  vilde  have  vendt  sig  i  sin  Grav, 

og  fra  en  anden  med,  at  man  maatte  unde  Beetho- 
ven at  komme  op  derfra  for  at  høre  den.  Filhar- 
monisterne  selv  kondenserede  derimod  sin  Kritik  i 
en  prægtig  Sølvkaffekande  med  Inskription. 

Over  Antwerpen  og  flere  af  Rhinstæderne,  hvor 
han  gav  Koncerter,  blandt  andet  i  Heidelberg  til 
Fordel  for  en  gammel  Musiker,  returnerede  han 
til  Paris,  hvorfra  han  snart  atter  foretog  en  Ud- 
flugt  langs  Rhinen  til  Stæderne  i  den  gamle  schwa- 
biske  Kreds. 

Paa  Reisen  til  Berlin  traf  han  i  Baireuth  flere 
af  sine  Gøttinger- Venner  igjen,  og  de  fandt  i  hans 
ungdommelige  Væsen  den  samme  Mand,  som  var 
med  paa  Rulladen  til  Miinden  hos  den  gode  Bor- 
germester med  Vinkjælderen  under  Huset. 

I  Berlin  foregik  Kong  Wilhelms  Kroning  med 
stor  Stas  og  Pomp,  og  Bull  anmodedes  af  de  bran- 
denburgske  Stænder  om  at  forherlige  deres  Fest 
med  sin  Violin.  Som  Æresgave  modtog  han  et  over- 
ordentlig brillant  Signet. 

Berlin  var  fuld  af  fyrstelige  Herskaber  og  til- 
strømmende  fremmede,  saa  at  Bull  kunde  give  seks 
gode  Koncerter. 

Det  samme  Antal  gav  han  i  Leipzig,  hvorhen 
han  kom  over  Potsdam  og  Frankfurt.  Af  det  der- 
værende musikalske  Selskab  ,,der  Tunnel"  erholdt 
han  en  Sølvpokal  med  en  liden  Apollo  med  Lyraen 
paa  Laaget  og  en  Inskription  med  Datoen,  da  han 
spillede  i  Selskabet. 

Efter  at  have  besøgt  flere  af  Mellemtysklands 
Byer  drog  han  gjennem  Dresden,  hvorhen  hans 
Hustru  nu  var  kommet  fra  Paris  og  opholdt  sig 
den  Vinter.  Han  gav  her  to  Koncerter,  og  derpaa 
i  det  musikalske  Prag  under  umaadeligt  Bifald  tolv. 
Der  komponerede  han  i  Begyndelsen  af  1841  sin 
concerto  i  E-moll  og  ,,Gruss  aus  der  Ferne",  (Largo 
posato  e  rondo  capriccioso). 

Fra  Breslau   tog   han  til  Warschau,   hvor   han 

paa  Anmodning  af  Paskiewitsch  spillede  Polacca 
guerriera;  men  den  følgende  Dag  fik  han  fra  flere 
Kanter  indstændige  Anmodninger  om  ikke  oftere  at 
spille  et  Nummer,  der  ikke  kunde  andet  end  fornye 
Polakkernes  Smerte  over  sin  tabte  Frihed.  Paa  de  føl- 
gende Koncerter  gav  han  den  derfor  ikke. 

Over  Wilna  reiste  han  til  St.  Petersburg,  men 
faldt  her  i  en  heftig  Sygdom,  der  forhindrede  ham 
fra  at  give  mere  end  to  Koncerter. 

Efter  Helbredelsen  besluttede  han  at  styrke  sig 
og  hvile  ud  i  nogen  Tid  paa  sin  Fædrenegaard 
Valestrand  ved  Bergen. 

Sommeren  tilbragte  han  nu  i  Ro  paa  sin  Eien- 
dom. 

Først  sent  paa  Aaret,  den  16de  November,  frem- 
traadte  han  paa  nyt,  idet  han  i  Bergen  gav  en 
Koncert  til  Indtægt  for  et  nys  oprettet  Prøveasyl, 
hvorved  han  sikkrede  denne  Indretnings  fremtidige 
Bestaaen,  eftersom  Udbyttet  beløb  sig  til  530  Spd. 

Paa  en  ny  Kunstreise  til  Udlandet  kom  han  den 
7de  December  til  Kristiania  og  gav  først  til  for- 
høiede  Billetpriser  en  Koncert  for  overfyldt  Hus 
til  bedste  for  Theatrets  Pensionsfond,  hvorved  dette 
svagt  begrundede  Fond  fik  en  Indtægt  af  500  Spd., 
og  derpaa  til  sædvanlige  Priser  en  Koncert  for  sig 
selv.  Det  var  særlig  den  nye  Komposition  ,, Norges 
Fjelde",  som  denne  Gang  begeistrede  Hovedstaden 
og  bragte  Aviserne  til  at  strømme  over  af  Lov- 
taler. 

Inden  hans  Afreise  blev  der  givet  ham  en 
Afskedsfest  i  Frimurerlogen.  Da  Ole  Bull  traadte 
ind,  blev  han  modtagen  af  et  Sangerkor  med  føl- 
gende Sang  af  A.  Munch  til  en  Melodi  af  hans  egen 
Polacca  guerriera: 

Vinterskyer  tunge  drage 
over  Norges  bratte  Helder  — 
kan  dog  ikke  med  sig  tåge 
den  Musik,  som  Fjeldet  eier; 

thi  derinde 

én  kan  finde 

Sommertidens  Duft  af  Linde. 

En  af  alle  kan  oplukke 
vore  dy  be,  tause  Dale, 
lade  Ekko  sagte  sukke, 
give  Skoven  Sang  og  Tale. 
Se,  —  der  staar  han! 
Sligt  formaar  han 
med  sit  Buestrøg  at  male. 

Før  vi  ham  paa  ny  skal  miste, 

vil  en  Melodi  vi  fange, 

for  at  bringe  ham  vor  sidste 

Hilsen  i  hans  egne  Sange. 

Derved  tænke 

vi  at  lænke 

ham  til  os  paa  fjerne  Gange. 

Bred  din  Vinge,  stolte  Svane! 

ud  kun  over  Sydens  Lunde  — 

Fædrehjemmets  stille  Vane 

aldrig  Du  dog  glemme  kunde. 

Derfor  bæver, 

derfor  lever 

høit  dit  Navn  paa  Landsmænds  Munde. 


Ved  Bordet  blev  flere  Sange  til  hans  Ære  af- 
sungne,  og  Digte  fremsagte,  hvorpaa  Ole  Bull  lod 
hente  sin  Violin,  og  spillede  flere  af  sine  deiligste 
Melodier  med  en  Varme,  en  Begeistring  og  en  bæ- 
vende  Klang,  der  uimodstaaeligt  henrev  de  tilstede- 
værende og  bragte  dem  til  at  tro  aldrig  før  at  have 
hørt  ham  spille  saaledes.  Tilsidst  fulgte  Deltagerne 
ham  en  masse  til  hans  Hjem  og  bragte  ham  et  tre- 
dobbelt ,,Leve"! 

Den  22de  Januar  forlod  Ole  Bull  Kristiania  og 
begav  sig  over  Frederikshald  og  Goteborg  til  Lund, 
hvor  han  gav  to  Koncerter  for  fuldproppet  Hus. 
Billetternes  oprindelige  Pris  var  særdeles  moderat, 
nemlig  en  Riksdaler  Banko;  men  paa  anden  og 
tredie  Haand  blev  der  givet  indtil  10  Rdl.   Stykket. 

Efter  hvert  Nummer  Bifaldsstorm,  og  da  den  sidste 
Koncert  var  endt,  hilsedes  han  paa  Tilhørernes 
Vegne  af  Prokansleren,  Biskop  Faxe,  med  en  vak- 
ker Tale,  hvilken  høie  Æresbevisning  Bull  besvarede 
med  ,,de  mest  fortryllende  og  følelsesfulde  Fanta- 
sier paa  sin  Violin".  Da  han  reiste,  bragte  Studen- 
terne  ham  i  stort  Optog  sin  Afskedshilsen  med  Sang 
og  Vivatraab. 

Den  19de  Februar  tog  han  til  Hamburg  og  gav 
der  i  Løbet  af  Marts  Maaned  tre  Koncerter  for  over- 
fyldt  Hus. 

Derfra  til  Amsterdam,  hvor  han  med  seks  glim- 
rende Koncerter  fuldstændig  begeistrede  selv  de 
seige  Hollændere.  Først  i  Juni  Maaned  forlod  han 
Staden  og  vendte  via  Hamburg  tilbage  til  Bergen. 
Did  ankom  han  den  16de  Juli,  og  kort  efter  gav 
han  Koncert  paa  det  dramatiske  Selskabs  Theater. 

I  September  var  han  atter  i  Kristiania  og  assi- 
sterede  den  svenske  Sangerinde  Beata  Juringius. 
Først  imod  Slutningen  af  December  optraadte  han 
selv,  idet  han  gav  to  Koncerter  og  da  to  nye  Kom- 
positioner:  en  Notturno  ,,til  hende"  og  ,,Vild- 
spel  i  Lio",  samt  det  berømte  Nummer  af  L. 
Spohr,  som  han  i  yngre  Dage  oftere  havde  spillet, 
Concerlo  in  modo  di  scena  cantante. 

Det  var  ved  den  Tid,  at  den  ærgerlige  Pratté- 
Episode  begyndte,  som  under  Ole  Bulls  senere  Be- 
søg  i  Sverige  skulde  volde  ham  saa  megen  Ube- 
hagelighed. 

Den  svenske  Harpenist  Pratté,  der  paa  denne 
Tid  opholdt  sig  i  Kristiania,  skrev  nemlig,  efter  en 
eneste  Gang  at  have  hørt  Ole  Bull  paa  hans  første 
Koncert,  en  Piece,  der  paa  en  høist  plump  og  ten- 
dentiøs  Maade  gik  ud  paa  at  frakjende  ham  alt 
Værd  som  Kunstner  og  Komponist.  Denne  Piece 
sendte  han  til  en  bekjendt  i  Stockholm  tilligemed 
et  Brev  fuldt  af  de  den  Gang  anslaaende  Insinua- 
tioner  om  Svenskehad,   om   at  Bull  i  Norge  lagde 

Hindringer  i  Veien  for  svenske  Kunstnere,  at  han 
havde  udtalt  sig  fornærmeligt  om  Medlemmerne 
af  det  kongelige  Kapel  i  Stockholm,  at  han  stod 
i  Spidsen  for  et  Selskab,  der  kaldtes  ,,Trop- 
pister"  (sic!),  der  havde  gjort  sig  til  særlig  Op- 
gave  at  modarbeide  de  svenske  i  Kristiania  o.  s.  v., 
o.  s.  v.  Brevet,  der  gik  rundt  i  Stockholm  og  til- 
sidst  nedlagdes  paa  ,, Aftonbladets"  Redaktionskon- 
tor,  gjorde  sin  naturlige  Virkning,  den  at  egge  Opi- 
nionen imod  Bull;  men  dette  rigtignok  kun  for 
senere,  da  Løgnagtigheden  tilsidst  blev  afsløret,  at 
berede  ham  en  desto  eklatantere  Opreisning  i  Bro- 
derlandet. 

At  Henrik  Wergelands  gode  Navn  ogsaa  har 
været  forsøgt  indbragt  og  beklikket  —  og  det  som 
en  Fiende  af  Ole  Bull!  —  vil  ses  af  Bulls  Breve 
fra  denne  Tid  til  sin  Hustru;  men  af  Wergelands 
egne  Skrivelser  til  Bull  vil  man  ogsaa  se,  hvor- 
ledes han  med  Kraft  og  paa  det  klareste  vidste  at 
blotte  Beskyldningerne. 

Den  26de  Decbr.  tiltraadte  Bull  sin  Reise  til 
Sverige  ledsaget  af  Skuespiller  Ad.  Rosenkilde  som 
Sekretær.  Da  det  blev  bekjendt  paa  Kongsvinger, 
at  han  vilde  overnatte  ved  Odalens  Jernværk,  sam- 
ledes en  stor  Del  af  Omegnens  Beboere  for  at  mod- 
tåge  ham  med  et  Fakkeltog  og  ledsage  ham  did. 
Til  Tak  spillede  Ole  Bull  flere  Nummere  under  stor 
Begeistring. 

Gjennem  Karlstad  og  Ørebro,  paa  hvilke  to 
Steder  han  gav  Koncert,  gik  han  til  Upsala. 

Ogsaa  her  var  det  hans  Hensigt  at  spille  for 
Studenterne,  ligesom  i  Lund;  men  et  ubehageligt 
Optrin  bragte  ham  til  for  det  første  at  opgive  det. 

,,Da  jeg  nemlig"  —  redegjorde  Bull  senere  for 
Faktum  i  svenske  ,, Aftonbladet"  —  ,, omtrent  Klok- 
ken et  om  Natten  havde  naaet  Upsala,  og  min 
Kusk  holdt  stille  for  at  spørge  efter  Gjæstgiveriet, 

omringedes  Vognen  af  en  Flok  stølende  unge  Men- 
nesker, der  gav  de  forskjelligste  Beretninger  om 
Gjenstanden  for  Forespørgselen.  Da  de  i  den 
muntre  Stemning,  hvori  de  var,  tillod  sig  adskil- 
lige Udskeielser  saavel  mod  min  Kusk  som  mod 
Skydskarlen,  vilde  min  Ledsager,  Hr.  Rosenkilde, 
stige  ud  af  Vognen  for  at  komme  dem  til  Hjælp, 
hvilket  jeg  dog  forhindrede,  da  jeg  dels  mente,  at 
det  hele  ikke  havde  stort  at  betyde,  dels  havde  be- 
sluttet at  vogte  mig  vel  for  alt,  hvad  der  senere 
kunde  afgive  mindste  Skin  af  Grund  til  at  tillægge 
mig  nogensomhelst  Skyld  i  Brøden.  Da  nu  en  af 
Herrerne  ved  at  høre  min  Ledsagers  danske  Tale 
yttrede  sig  med  Haan  om  en  dansk  i  Forhold  til 
en  svensk,  spurgte  jeg  med  al  mulig  Koldsindighed 
ud  af  det  andet  Karetvindu,  i  hvad  Forhold  han  da 
fandt,  at  en  Nordmand  stod  til  en  svensk?  —  hvor- 
paa  Svaret  lød,  at  en  Nordmand  vel  kunde  anses  for 
at  være  ^  Parten  af  en  svensk.  Jeg  takkede  for 
god  Underretning  og  befalede  min  Betjent  at  kjøre 
videre,  hvilket  imidlertid  blev  forhindret  af  en  Per- 
son, der  søgte  at  bestige  Kuskebukken  og  derfra  at 
nedstøde  Betjenten.  Da  hans  første  Forsøg  mis- 
lykkedes,  henvendte  han  sig  til  mig  med  Spørgs- 
maal,  om  jeg  havde  noget  imod,  at  han  pryglede 
min  Betjent.  Jeg  forsikkrede,  at  jeg  intet  havde 
derimod,  naar  han  paa  den  anden  Side  vilde  finde 
sig  i  for  hvert  Ørefigen,  han  gav  Kusken,  at  faa 
to  igjen.  Personen  lod  til  at  studse  herover  og 
veg  et  Par  Skridt  tilbage,  hvorpaa  han  spurgte, 
om  jeg  var  Ole  Bull,  og,  da  dette  blev  besvaret  be- 
kræftende,  skreg  han:  ,,det  dr  lognP'  Imidlertid 
var  en  af  Herrerne  saa  artig  at  vise  os  hen  til 
Gjæstgivergaarden,  hvor  han  forlod  os  med  den 
Yttring:   ,,vi  råkas  på  koncerten.'' 

Uagtet  jeg  ikke  erkjender  noget  Menneskes  Be- 
føielse  til  at  kalde  mig  til  Regnskab  for  min  Handle- 
maade,    hvor    jeg    ikke    har    krænket    nogens    Ret, 

uagtet  jeg  tror  ikke  at  burde  være  udelukket  fra 
den  aliiiindelige  Menneskerettighed  selv  at  kunne 
bestemme  mine  Handlinger,  skal  jeg  dog  ikke  und- 
slaa  mig  for  her  i  Korthed  at  gjøre  rede  for  mine 
Motiver  for  at  forlade  Upsala  uden  at  lade  mig 
høre,  idet  jeg  nærer  det  Haab,  at  et  dannet  og 
upartisk  Publikum  vil  føle  og  give  mig  Ret  i,  at 
det  var  noget  ganske  andet  end  ,, Nykker",  som 
derved  ledede  mine  Skridt. 

Jeg  havde  lagt  min  Vei  over  Upsala  i  den  Hen- 
sigt,  ligesom  i  Lund  at  indbyde  Studenterkorpora- 
tionen  til  at  bivaane  min  Koncert,  idet  jeg  nærede 
den  glade  Fortrøstning,  at  den  dannede  Ungdom 
ved  Sveriges  første  Universitet  med  Velvillie  gjen- 
nem  mig  vilde  modtage  en  Tonehilsen  fra  Broder- 
landet  og  skjænke  mig  sit  Bifald.  Omendskjønt  den 
i  og  for  sig  ubetydelige  Affære,  som  fandt  Sted 
ved  min  Ankomst  til  Upsala,  vistnok  hverken  kunde 
i  den  Grad  fornærme  mig,  at  jeg  derover  skulde 
forlade  Staden  i  ,,Vredesmod",  eller  bringe  mig  til 
at  begaa  den  Uretfærdighed  at  lægge  en  talrig  og 
hæderlig  Korporation  det  til  Last,  som  nogle  ube- 
sindige, unge  Mennesker  har  begaaet,  vil  dog  en- 
hver, som  med  nogenlunde  Skjønsomhed  og  Upar- 
tiskhed  betragter  Forholdene,  indse,  at  jeg  derved 
maatte  være  bleven  sat  i  en  Sindsstemning,  der 
ikke  kunde  harmonere  med  den  Opgave,  jeg  havde 
at  løse.  Det  var  altsaa  ikke  Forbittrelse  over  den 
lidte  Uret  eller  Uvillie  mod  Upsala  By  og  Studenter- 
korporationen,  men  Mismod  og  Forstemthed,  der 
bragte  mig  til  saa  hurtigt  at  forlade  en  Stad,  som 
jeg  baade  ønsker  og  venter  at  gjense  under  gun- 
stigere Forholde;  thi  ingen  erkj ender  mere  levende 
end  jeg,  at  det  er  Kunstens  Maal  at  forene,  ikke 
at  adskille.  Ole  Bull." 

Disse  Misforstaaelser  opklarede  sig,  som  rime- 
ligt,   snart;   anderledes   med    de   af   Hr.    Pratté   ud- 

spredte  Rygter,  der  endnu  en  Tid  skulde  besvær- 
liggjøre  hans  offentlige  Optræden  i  Sveriges  Hoved- 
stad. 

I  Stockholm  spillede  Ole  Bull  paa  en  Koncert, 
som  Dronningen  lod  opføre  paa  Slottet  i  Anledning 
af  Kongens  Navnedag  den  28de  Jan.,  og  udførte  da 
sine  variazioni  di  hravm^a  og  ,, Norges  Fjelde",  der 
vakte  almindelig  Beundring. 

Til  sin  første  Koncert  i  den  store  Sal  paa  Rid- 
derhuset  den  4de  Februar  fik  Ole  Bull  derimod  paa 
Grund  af  de  Prattéske  Historier  ikke  Bistand  af 
det  kongelige  Kapel,  som  det  hed,  fordi  den  store 
Theaterfest,  der  forestod  den  6te  Februar,  tog  alle 
Kræfter  i  Beslag.  Han  benyttede  i  Stedet  det 
Lindebergske  Orkester,  som  ogsaa  gjorde  sine  Sager 
ret  godt. 

Koncerten  hædredes  med  Dronningens,  Kron- 
prinsens, Kronprinsessens  og  et  Par  af  de  yngre 
Prinsers  Nærværelse.  Ole  Bull  blev  straks  ved  sin 
Indtræden  modtagen  med  stærke  Haandklap  og 
Bravoraab,  og  stormende  Bifaldsyttringer  ledsagede 
ethvert  af  hans  udførte  Nummere,  saa  at  Publi- 
kum paa  den  mest  betegnende  Maade  lagde  for 
Dagen  sin  Misbilligelse  af  den  mod  ham  brugte 
Fremgangsmaade. 

Den  følgende  Dag,  Søndagen  den  5te  Februar, 
Kong  Karl  Johans  25aarige  Regjeringsjubilæum, 
havde  Ole  Bull  indbudet  samtlige  i  Stockholm  væ- 
rende Nordmænd  til  en  musikalsk  Aftenunderhold- 
ning,  hvor  Selskabet  blev  sammen  til  Midnat  i  den 
muntreste  Stemning,  begeistret  af  Folkemelodierne, 
der  i  henrivende  Improvisationer  klang  fra  Bulls 
Violin.  Ved  Aftensmaaltidet  udbragte  Ole  Bull 
Kong  Karl  Johans  Skaal,  der  blev  ledsaget  af  tre 
Gange  tre  gjentagne  Hurraer. 

Fra  Professor  Geijer  modtog  han  nu  en  Ind- 
bydelse  ,,saaledes,  som  Geijer  kan  skrive  den",  til 
at  komme  til  Upsala  og  der  lade  sig  høre. 

Bull  kom  og  indbød  hele  Studenterkorporationen 
til  sin  første  Koncert  den  17de  Februar;  han  spillede 
under  en  stadig  Bifaldsstorm,  og  da  han  blev  frem- 
kaldt, varierede  han  over  Folkevisen  Liten  Karin, 
der  blev  ham  opgiven  af  Geijer. 

Efter  Koncerten  modtoges  han  i  Vestibulen  af 
Studenterne,  som  under  Sang  ledsagede  ham  til 
Hotellet,  hvor  han  yttrede  sin  Taknemmelighed  i 
nogle  Ord,  der  atter  besvaredes  med  Hurraraab. 

Senere  paa  Aftenen  gaves  ham  en  Fest  i  ,,Gil- 
lets  stora  Salon",  hvortil  saa  mange  Studenter 
havde  indfundet  sig,  som  Salen  kunde  rumme. 
Skaalerne,  der  udbragtes  af  curator  curatorum, 
,,for  Ole  Bull!"  —  „for  Norge!"  —  ,,for  Professor 
Geijer!"  —  ledsagedes  af  rungende  Hurraraab. 

Ole  Bull,  ,,hvis  aabne,  glade  og  elskværdige 
Væsen  tilvandt  ham  alles  Hengivenhed",  takkede 
for  sin  Skaal  i  et  varmt  og  begeistret  Foredrag,  og 
da  det  led  ud  paa  Aftenen,  kunde  man  i  Lysningen 
paa  Sneen  udenfor  Vinduerne  se  Skyggen  af  to 
Menneskefigurer,  der  løftedes  op  under  Tåget.  Det 
var  Ole  Bull  og  Erik  Geijer,  der  bares  paa  Guld- 
stol!  Magister  Bergman  og  Digteren  Nybom  ud- 
bragte  begeistrede  Skaaler.  Ved  Midnatstid  adskil- 
tes  Selskabet,  dog  ikke  førend  man  havde  kranset 
Ole  Bull,  hvorefter  han  under  Sang  og  Jubel  led- 
sagedes til  sin  Bopæl. 

Opfordret  af  Nationernes  Kurator,  gav  han 
endnu  en  Koncert  inden  sin  Afreise,  og  denne 
Gang  i  ,, stora  Gillesalen",  hvor  han,  efter  eget 
Sigende,  havde  modtaget  den  største  Hædersbevis- 
ning  i  sit  hele  Liv. 

Denne  Gang  spillede  han  Polacca  guerriera, 
Notturno  og  ,, Norges  Fjelde".  Ved  Slutningen  af 
„Norges  Fjelde"  gik  Tilhørernes  Bifald  over  i  Jubel, 
og  saavel  Erkebiskoppen  som  Professor  Geijer 
traadte  frem  og  takkede  ham. 

Den  21de  vendte  han  tilbage  til  Stockholm  for 


302 


straks  at  tiltræde  Reisen  til  Danmark  og  videre  ud 
i  Europa. 

Han  gav  Koncerter  for  overfyldt  Hus  i  Norr- 
koping,  Linkoping  og  Jonkoping,  i  hvilken  sidste  By 
han  traf  sin  gamle  Lærer  Lundholm,  der  kom  kjø- 
rende ham  imøde. 

Da  han  den  10de  Marts  passerede  Ljungby,  sam- 
lede Etterretningen  om  hans  Ankomst  en  Mængde 
Mennesker  fra  Omegnen.  Han  opfyldte  deres  Be- 
gjæring om  at  faa  høre  ham  og  spillede  under 
overstrømmende  Bifald  og  Begeistring. 

I  Kjøbenhavn  underrettede  Bull  straks  Studen- 
terforeningen  om,  at  han  havde  en  Hilsen  at  bringe 
dem  fra  Brødrene  i  Upsala;  og  om  Aftenen  blev  der 
et  Lag,  hvor  Bull  kom  med  sin  Violin. 

,,Der  klang  fra  Strengen  saa  mild  en  Røst 
med  Vennebud  ifra  Uplands  Sale,"  — 

blev  der  i  den  Anledning  skrevet,  og: 

„Spænd  kun  din  Bue, 
slyng  dine  Pile: 
Brystet  ei  bløder 
ved  blidere  Saar." 

Ogsaa  her  blev  han  fulgt  hjem  af  Studenterne 
og  hilset  med  Hurraer  under  Vinduerne. 

Understøttet  af  et  fem  og  seksti  Mand  stort 
militært  Musikkorps  gav  han  nu  i  Ridehuset  tre 
Koncerter  for  flere  tusinde  Tilhørere,  derpaa  en 
,,Kvartetkoncert"*i  Hotel  Angleterre,  hvorhos  han 
spillede  for  Kongen,  der  forærede  ham  en  prægtig 
Brillantring. 

I  Kjøbenhavn  befandt  sig  netop  paa  samme  Tid 
Violinisten  Ernst  og  Pianisten  Døhler.  Bull  hoede 
i  samme  Hotel  som  Ernst,  og  uagtet  der  laa  en  vis 
Rivalitet  i  Luften,  herskede  der  dog  den  bedste  For- 
staaelse  mellem  de  tvende  Kunstnere.    De  var  gamle 

Venner  og  havde  været  daglige  fortrolige  Kamme- 
rater i  Ungdomsaarene  i  Paris. 

Det  var  sammen  med  Ernst  og  et  Par  andre 
unge  Kunstnere,  at  Bull  engang  i  de  Dage  havde 
ladet  sig  engagere  af  en  Hertuginde  til  at  spille 
paa  en  Soirée.  Ankomne  i  Forgemakket,  fandt 
Bull,  at  man  var  noget  negligeant  og  lod  dem  vente 
utilbørlig  længe.  Han  var  krænket  og  utaalmodig. 
Endelig  ses  Døren  at  aabne  sig  —  for  en  liden  deilig 
Bologneser,  der  med  rasende  Gjøen  styrter  løs  paa 
Bull.  Da  han  ikke  tager  nogen  Notitse  af  den, 
farer  den  i  Benene  paa  Ernst,  der  var  nervøs  og 
synlig  ængstelig  for  den.  Den  skulde  heller  ikke 
komme  til  at  gjø  mere  i  dette  Liv;  thi  et  Spark  af 
Bull  sendte  den  op  mod  Loftet  med  en  Force,  saa 
at  den  faldt  død  ned.  Lige  efter  kommer  Hertug- 
inden  og  styrter  sig  jamrende  hen  til  Hunden.  Hun 
befaler  dem  med  udstrakt  Haand  og  lynende  Øine 
at  gaa  sin  Vei.  —  ,,Øieblikkelig,  min  Naadige!"  — 
siger  Bull,  idet  han  nærmer  sig  med  sit  bedste 
Smil  og  udsøgteste  Buk  —  ,, intet  hellere  ...  Kun 
maa  jeg  gjøre  opmærksom  paa,  at  jeg"  —  han 
peger  paa  ny  med  Fingeren  mod  sit  Bryst  —  ,,jeg 
er  responsabel  lige  over  for  mine  Kammerater,  — 
dHrr.  Kunstnere  der!  —  for  de  overenskomne  fem 
og  tyve  Louisd'orer  ...  og  før  Deres  Naade  har  ord- 
net den  Sag  med  dem,  kan  jeg  desværre  ikke  opnaa 
den  Fornøielse  at  forlade  Værelset." 

Summen  gik  til  en  ekscellent  og  høist  belivet 
Middag. 

Den  kjøbenhavnske  Kritik  forstod  ogsaa  at  be- 
dømme Bull  og  Ernst  saadan  ved  Siden  af  hin- 
anden,  at  ingen  af  dem  tabte  paa  Jevnførelsen. 

Den  7de  April  forlod  han  Kjøbenhavn,  gav  i 
Kiel  to  Koncerter,  i  Hamburg  én,  i  Bremen  to  og 
der  for  første  Gang  det  paa  denne  Reise  kompo- 
nerede  Nummer:  Siciliano  e  Tarantella,  der  blev 
juodtaget  med  enthusiastisk  Bifald. 

I  Bremen  fik  han  Indbydelse  fra  Hannover,  01- 
denburg,  Schwerin  og  flere  Stæder  til  at  komme  og 
give  Koncerter. 

Han  kunde  dog  blot  følge  Indbydelsen  fra  01- 
denburg,  hvorfra  han  atter  begav  sig  tilbage  til 
Hamburg.  En  Kritik  i  et  Blad  dersteds  over  ham 
som  Komponist  foranledigede  ham  nu  til  at  ud- 
give  nogle  af  sine  Kompositioner  hos  Schubert  i 
Hamburg  i  et  Hefte,  indeholdende  Variazioni  di 
bravura,  La  preghiera  d'una  madre  og  Adagio  reli- 
gioso  notturno,  hvilke  Sager  af  Kritiken  mødtes 
særdeles  gunstigt. 

Han  vendte  nu  tilbage  til  Kjøbenhavn,  og  trods 
den  usædvanlig  rige  Anledning,  Kjøbenhavnerne  i 
den  nærmest  foregaaende  Tid  havde  havt  til  musi- 
kalsk Nydelse,  idet  baade  Dohler  og  Ernst  under 
Bulls  Fraværelse  havde  vedblevet  med  at  give  en 
Række  af  stærkt  besøgte  Koncerter,  blev  han  dog 
modtagen  med  om  muligt  end  større  Jubel  end  før. 
Ved  enhver  Indtrædelse  hilsedes  han  under  sin 
Koncert  den  10de  Juni  med  Haandklap  og  Bravo, 
og  de  stærke  Bifaldsyttringer,  der  ledsagede  ethvert 
Nummer,  blev  især  stormende  efter  Polacca  guer- 
riera  og  Siciliano  e  Tarantella.  Efter  den  sidste 
overøstes  han  af  en  formelig  Blomsterregn  under 
Bravo-  og  Dacaporaab.  Han  gjentog  den  da  og 
indflettede  en  dansk  Folkesang,  som  han  forbandt 
med  en  norsk,  og  da  denne  var  endt,  udbrød  Publi- 
kum i  et  enthusiastisk:   ,,Leve  Ole  Bull!" 

I  Juni  forlod  Ole  Bull  Kjøbenhavn  for  atter  at 
besøge  Kristiania. 

Paa  den  samme  Dampbaad  reiste  ogsaa  Oehlen- 
schlåger,  som  i  Anledning  af  dette  Samvær  i  sine 
Erindringer  har  udtalt  sin  Opfatning  af  Ole  Bull 
og  opbevaret  enkelte  karakteristiske  Træk.  Han 
skriver  om  ham: 

,,I  1843  reiste  jeg  altsaa  med  min  yngste  Søn 
William    til    Norge.      Som    medreisende    fulgte    os 

Violinisten  Ole  Bull,  der  med  sit  sjeldne  Talent  har 
faat  ikke  blot  europæisk,  men  Verdensberømthed. 
Jeg  havde  ofte  havt  Leilighed  til  at  beundre  denne 
sjeldne  Kunstner,  men  ogsaa  til  at  forundre  mig 
over  ham.  Hans  Liv  er  mærkværdigt:  hvorledes 
han  som  en  fattig,  ukjendt  Musiker  kom  til  Paris, 
og  dreven  af  den  yderste  Nød  havde  isinde  at  ende 
sit  Liv  i  Fortvivlelse,  da  han  blev  reddet,  kjendt, 
hørt,  paaskjønnet,  elsket,  gift,  og  erhvervede  sig 
snart  ved  sine  Koncerter  en  klækkelig  Formue. 
Hans  musikalske  Præstationer  var  et  Udtryk  af 
hans  egen  Karakter,  en  besynderlig  Blanding  af 
elskværdig,  barnlig  Godmodighed  og  Ømhed,  ofte 
afbrudt  af  urolig  Opfarenhed.  Saaledes  afvekslede 
de  skjønneste  smeltende  Toner  og  genialske  Fanta- 
sier med  pludselige  Hvin  paa  Strengene.  Det  var, 
ligesom  om  Bull  fandt  Fornøielse  i  med  lunefuldt 
Vægelshid  at  tilintetgjøre  den  milde,  høitidelige 
Stemning,  han  selv  havde  vakt,  og  at  støde  de  Til- 
hørere, han  nys  havde  henrykt,  med  et  Bizarreri, 
der  ikke  beherskede  ham,  men  som  han  i  stolt 
Lune  fremkaldte,  naar  han  vilde.  Han  kom  mig 
tidt  for  som  en  Maler,  der  viser  os  et  deiligt  Bil- 
lede, han  nys  har  fuldendt,  og  ligesom  vi  ville  be- 
tragte  det  nøiere,  farer  over  det  med  Penselen 
og  sletter  det  ud  igjen.  Dog  maa  man  lade  ham 
vederfares  Ret:  mangt  et  deiligt  Stykke  hørte  vi 
uden  at  det  saaledes  blev  afbrudt,  og  det  er  høist 
sandsynligt,  at  denne  Manér  i  en  modnere  Alder  har 
aldeles  forladt  ham.  Ingen  spillede  saa  yndigt  som 
han  en  Adagio  af  Mozart;  her  fornegtede  sig  alde- 
les disse  skurrende  Træk  af  en  altfor  heftig  Per- 
sonlighed.  Jeg  siger,  han  var  lige  saadan  i  sit 
Liv:  han  gjorde  undertiden  det  gode  ondt,  men 
med  den  Barnlighed,  der  klædte  den  stærke,  smukke, 
unge  Nordmand  saa  vel,  kostede  det  ham  heller  intet 
at  gjøre  det  onde  godt  igjen. 

Da  han  engang  paa  Skibet  havde  mishaget  mig, 

Jonas  Lie:    Samlede  Værker.    VII.  20 

og  jeg  gik  hen  og  satte  mig  paa  en  Bænk,  kom 
han  kort  derpaa  hoppende  paa  alle  fire  hen  til  mig 
og  gjøede  ad  mig  som  en  Hund.  Dette  var  nu  en 
ligesaa  original  som  elskværdig  Maade  at  tilveie- 
bringe Forsoningen  paa  og  faa  den  forstemte  til 
at  le. 

Han  besøgte  mig  flere  Gange  i  Kjøbenhavn.  I 
Kristiania,  hvor  hans  lille,  smukke  Kone  boede, 
der  som  Pariserinde  ikke  ret  kunde  finde  sig  i  Nor- 
den, var  jeg  til  Middag  hos  ham,  og  da  vi  reiste, 
var  han  saa  god  at  laane  os  en  af  sine  mange  Vogne 
til  Bergen,  hans  Fødeby,  hvorhen  han  ogsaa  snart 
Vilde  reise.  Han  var  overmaade  stærk;  hans  Arme 
var  som  støbt  Jern,  og  det  kan  gjerne  være,  at  det 
var  den  altfor  stærke  Legemskraft,  der  undertiden 
utaalmodigt  afbrød  de  milde  Toner,  medens  han 
slog  med  Hovedet,  saa  at  Haarene  faldt  ham  ned 
i  de  smukke  brune  Øine.  Et  Bevis  paa  hans  God- 
modighed  er,  at  han  laante  mig  sin  bedste  Vogn 
til  denne  Reise.  Selv  havde  han  isinde  at  kjøre  i 
en  med  tre  Hjul;  men,  da  man  forestilte  ham,  hvor 
farligt  det  var,  valgte  han  en  stor  Vogn,  der  ikke 
ret  holdt  Spor,  hvori  han  ogsaa  engang  væltede  og 
nær  havde  brukket  Halsen.  Da  han  spillede  for 
Kongen  i  Kjøbenhavn,  og  Frederik  den  Sjette  spurgte 
ham  om,  ,,af  hvem  han  havde  lært  sin  Kunst,"  — 
svarede  han:  —  ,,af  de  norske  Fjelde,  Deres  Maje- 
stæt!"  —  Kongen,  som  ikke  var  vant  til  slige  poe- 
tiske Talemaader  og  havde  ventet  at  høre  et  Men- 
neskes Navn,  fortsatte  ikke  Samtalen  videre."  — 

I  Kristiania  gav  Ole  Bull  allerede  den  28de 
Juni  en  Koncert,  hvor  han  da  spillede  Siciliano  e 
Tarantella,  som  her  blev  modtagen  med  det  samme 
Bifald  som  i  Danmark  og  Hambnrg. 

Faa  Dage  efter  reiste  han  til  Trondhjem  og 
spillede  paa  Veien  did  op  for  Brøndgjæsterne  ved 
Eidsvold.     Han  besteg  ogsaa   ,,Snehætten". 

I  Trondhjem   gav   han   for  fuldt  Hus  tre   Kon- 


307 


certer.  Ved  den  første  savnede  vistnok  en  Hr. 
,,sch."  i  ,, Nordlyset"  ,,i  Ole  Bulls  Spil  den  Gnist, 
der  lynede  frem  under  Prattés  Fingre",  men  efter 
de  to  følgende  Koncerter  tilbagekaldte  den  strenge 
Kritiker  selv  sin  Dom,  idet  han  nu  fandt,  at  Ole 
Bull  dog  var  en  ,,ægte  Søn  af  Apol!"  Efter  ind- 
stændige  Opfordringer  optraadte  Bull  endnu  en 
fjerde  Gang  den  2den  August,  Aftenen  før  sin  Af- 
reise,  idet  han  paa  Theatret  mellem  Stykkerne  spil- 
lede ,, Norges  Fjelde"  og  Polacca  guerriera, 

Paa  Nedreisen  til  Bergen  lod  han  sig  høre  i 
Kristiansund  og  derpaa,  medens  Dampskibet  ven- 
tede, paa  en  improviseret  Formiddagskoncert  i 
Molde. 

I  Bergen  gav  han  sammen  med  den  ældre  Ro- 
senkilde to  Aftenunderholdninger,  og  inden  sin  Af- 
reise  en  Koncert. 

Mod  Slutningen  af  August  var  han  igjen  i  Kri- 
stiania for  derfra  al  tiJtræde  en  alt  længe  paatænkt 
Reise  til  Amerika. 

Den  Ilte  September  holdt  han  sin  Afskedskon- 
cert  og  afreiste  den  16de  med  sin  Hustru  og  sine 
tre  Børn  til  Kjøbenhavn,  hvorfra  han  denne  Gang 
efter  kun  faa  Timers  Ophold  tog  videre  til  Ham- 
burg. 

Hans  Hustru,  der  havde  fulgt  ham  til  Norge, 
flyttede  nu  under  hans  Fraværelse  igjen  til  Paris. 

Det  var  i  Anledning  af  denne  hans  Afreise  til 
Amerika  at  Wergeland  skrev  sit  melodiøse  Afskeds- 
digt  til  Buli: 

NORGE    TH.    AMERIKA    VED    OLE    BULLS 
DIDREISE. 

O  Amerika,  betro'd 
har  jeg  Dig  med  ængstlig  Almen 
ham,  min  Fattigdoms  Klenod, 
ham,  mit  Hjertes  bedste  Blod! 
—  Lad  Platanen 

kjærligt  ham  imødebruse, 

AUeghannen 

ham  1  venlig  Grotte  huse, 

Susquehannen 

som  en  dærapet  Harpe  suse 

ham,  min  Elslding,  ham  imod! 

Thi  hi5t  vest,  did  Du  vil  fly, 

er  min  egen  Friheds  Kjerne 

voliset  1  Plataners  Ly, 

baaret  hld  paa  svanger  Sky. 

Derfor  gjerne 

Vilde  jeg  taknemlig  sende 

til  dens  fjerne 

Fosterland  ved  Havets  Ende 

herlig  Stjerne, 

og  af  dem,  som  hjemme  brænde, 

straaler  ingen  med  d  i  t  Ry. 


Her  hidsættes  ogsaa  Wergelands  stolte  Digt: 

FØLG   KALDET! 

Kongeørn,  med  Lænke  spændt 
om  sit  Ben,  og  Vingen  brudt, 
som  i  over  tyve  Aar, 
siden  den  blev  halvdød  skudt, 
har  for  simpel  Gaardhund  tjent 
paa  en  ensom  Bondegaard, 

lider  dog 
ei  den  arme  Digters  Vaande, 
som  i  lidet  Folk  er  født, 
hen  i  Verdens  Hjørne  stødt, 

med  et  Sprog, 
som  ei  rækker  fra  sin  Krog 
længer  end  dets  Læbers  Aande. 

Han  er  lig  en  Klokke,  dækket 
til  med  tykt  og  fugtigt  Teppe, 
lig  et  Rosentræ,  der  stækket 
er  indunder  mørke  Skjeppe. 
Geniussens  Vinger  sprede, 
løs  at  lade  da  sin  Aand, 
som  de  lykkelige  andre, 
der  til  Millioner  kvæde, 
var  at  ville  Verden  vandre 
rundt  1  snevre  Tøndebaand. 

Heller  som  en  Indlan 
født  imellem  Indianer, 
mellem  vilde  Floridaner, 
eller  som  en  Araukan. 
Skjalden  agte  de  som  Præst, 
henter  ham  til  hver  en  Fest, 
bygger  ham  en  Palmehytte, 
sidder  ved  hans  Ild  og  lytte, 
lærer  Sangen  nøie  efter 

Ord  for  Ord, 
og  hans  Omkvad  de  i  Kor 
jubler  med  af  alle  Kræfter. 
Naar  han  saa  er  død,  de  gamle 
hvert  hans  Kvad  nøiagtig  samle, 

og  de  unge 
arver  det  paa  deres  Tunge. 
Andet  Lys  end  det,  som  bry  der 
af  og  til  i  Kvadet  frem, 
heller  ei  de  Stakler  eie: 

Laster,  Dyder, 
vandrende  ad  skilte  Veie 
til  Udødeligheds  Hjem, 
hvor  en  Dommer  træffer  dem, 
har  han  ahnt,  og  første  Gang 
lært  sit  Folk  derom  1  Sang; 

ja  Ideen 
om  den  store  Aand,  det  hylder, 
Folket  i  sin  Vildhed  skylder 
ene  Glimtet  i  hans  Seen. 
Perler  lig,  der  gjennemskinne 
Bølgerne,  som  over  rinde, 
i  de  Vilde  Kvæders  dunkle 
Aabenbaringerne  funkle.  . 

■x- 
O  vi  selv,  vi  selv  endnu 
ere  vilde  i  vor  Hu, 
stundom  og  i  vore  Skikke. 
Vestens  Indianer  ikke 
ere  i  saa  hadske  Slægter, 
skjønt  hverandres  Blod  de  drikke, 
splittede  1  Skoven  ad, 
som  Europa  er  i  Sekter 
af  forbittret  Menlngshad. 

* 
Ung  maa  Verden  endnu  være, 
Slægtens  Sagas  lange  Lære 
endnu  kun  dens  Vuggesange 

og  dens  Barndoms  Eventyr. 
Endnu  leve  Chaos'  Dyr: 
Megasaur  i  Amazonas, 
Leviathan,  som  tog  Jonas, 
og  uhyre  Kjæmpeslange. 
Ørkner,  tusind  Mile  lange, 

tuslnd  brede, 
tordnende  af  Løvers  Vrede, 
spotte  end  ad  Slægtens  Flid, 
Fjeldet,  som  i  Noahs  Tid, 

uforvittret 
staar  i  sine  Tinder  splittret, 
viser  endnu  intet  Tegn 
til  at  ned  i  Muld  dets  Skuldre 
ville  smuldre, 
dannende  en  frugtbar  Egn. 

Men  se  Fjeldet,  rydt  og  raat, 

hvor  det  glinser  som  Krystal, 

just  hvor  brattest  er  dets  Fald, 

violet  og  himmelblaat! 

Hvad  har  glattet  Alpens  Horn, 

afpolert  dets  haarde  Side 

Flek  for  Flek  og  Korn  for  Korn? 

—  Regnens  Draabe, 
bløde  Vift  af  Skyens  hvide 
af  Atomer  vævte  Kaabe, 
Fjedrene  paa  Taagens  Hat. 
Hvad  har  knust  til  Sand  Graniten? 
vasket  ud  den  røde  Spath, 
saa  det  dynger  sig  i  Klitten 
stedse  mere  skjært  og  hvidt? 
—  disse  Våndets  bløde  Kredse, 
dette  Havets  maalte  Skridt, 
dette  blide  Bølgeslag, 
i  en  dyb  Bevægen  stedse, 
lig  en  Verdens  Aandedrag. 
Og  i  tusind  Aar  hver  Sommer 
ryster  Mosen  sine  smaa 
bægerformte  Solverblommer 
over  golde  Klipper  graa, 
til  i  al  den  spredte  Grøde 
store  Furu  flnder  Føde. 

Intet  —  større  eller  mindre  — 
intet  frugtløst  og  forsplldt, 
er  der  Hensigt  i  dets  indre. 

slænges  ud  det  end  saa  vildt. 

Markens  Dugg, 
dampet  hen  1  Solens  Glød, 
samles  hist  i  Skyens  Skjød 
som  et  svævelystent  Flor. 
vævet  kun  af  Blomstertinter; 
og  de  Fnokkers  fine  Fnug, 
gamle  Piletræ  sig  spinder, 
flittigt  som  den  gamle  Moer, 
der  kun  tænker  paa  en  Vinter, 
sporløst  ei  i  Blæsten  svinder: 
Myren,  hvor  det  daler  ned, 
slæber  det  til  Hus  afsted. 

•x- 
Skulde  Skjaldens  Ord,  den  skjære 
Dugg  af  Lysets  Funker,  varm, 
som  om  Blod  sprang  af  hans  Barm, 
eneste  i  Verden  være, 
som  foruden  Spor  og  Minde 
kan  forspildes  og  forsvinde? 
Op!  hvis  Herrens  egen  Røst 
fylder  med  en  Storm  dit  Bryst! 
Ud  den  bruser  i  det  Øde! 
Bedre  Tiders  Morgenrøde 
vil  den  frem  af  Mulmet  støde. 
Op!  hvis  dine  Fingerender, 
naar  de  Harpens  Strenge  møde, 
Funker  ud  i  Mulmet  sender! 
Enkelte  dog  i  det  lille 
haarde  Folk,  forskrækte,  stille 
—  enkelte,  som  Lapper  over 
Fjeldenes  forstente  Vover, 
naar  et  Syn  af  fjerne  Flamme 
kalder  dem  fra  deres  Gamme  — 
ile  did,  hvor  Skjalden  lader 
tone  sine  Strengerader; 
og,  naar  Ølet  op  han  slaar, 
snever  Kreds  omkring  ham  staar. 

Det  er  nok! 
Han  vil  føle,  han  el  længer 
Folk  af  Millioner  trænger  — 
kun  en  liden  venlig  Flok. 

Den  tredie  Oktober  gav  han  i  Liineburg  en 
Koncert,  der  bivaanedes  af  Kongen  af  Hannover  og 
flere   fyrstelige    Personer,    drog    derfra   til   Amster- 

dam  og  over  London  til  Liverpool,  hvor  han  skulde 
indskibe  sig  til  Amerika. 


I  November  1843  landede  Ole  Bull  i  Nevs^  York. 
Omstændighederne  syntes  til  en  Begyndelse  ikke  at 
stille  sig  gunstige;  thi  ved  hans  Ankomst  befandt 
sig  i  Staden  allerede  to  andre  store  Violinister, 
nemlig  Artot,  der  reiste  i  Følge  med  den  bekjendte 
Sangerinde  Mad.  Cinti-Damoreau,  og  Vieuxtemps. 

Det  franske  Parti  i  New-York  holdt  paa  sine 
Landsmænd,  og  da  de  frygtede  for,  at  Ole  Bulls 
Optræden  kunde  faa  en  ugunstig  Indflydelse  paa 
deres  Fremgang,  søgte  de  paa  alle  Maader  at  hindre 
og  vanskeliggjøre  den.  Dog  uden  Nytte;  thi  alle- 
rede den  23de  November  gav  Ole  Bull  sin  første 
Koncert  med  et  saa  afgjort  Held,  at  ,,Bull  eller 
Vieuxtemps"  nu  reistes  til  et  Partispørgsmaal  mel- 
lem  Franskmændene  og  Yankeerne. 

Artot  forlod  snart  med  Mad.  Damoreau  Kamp- 
pladsen  og  begav  sig  til  New-Orleans,  medens  Vieux- 
temps endnu  en  Stund  fortsatte  Væddestriden.  Han 
kunde  imidlertid  ikke  hamle  op  med  Ole  Bull,  der 
hos  Yankeerne  vakte  en  i  Sandhed  amerikansk  Be- 
geistring, medens  Vieuxtemps  behagede  dem  mindre, 
da  de,  som  Kritikeren  N.  P.  Willis  udtrykker  sig, 
fandt,  at  hans  Spil  vistnok  ,,var  overordentligt  kor- 
rekt, men  at  der  i  hans  Toner  var  en  kold,  glas- 
agtig  Klarhed  og  Præcision,  som  mere  egnede  sig 
til  at  høres  paa  fastende  Hjerte  før  Frokosten  end 
i  den  Stemning,  hvori  man  er  om  Aftenen." 

Noget,  der  maaske  ogsaa  har  bidraget  sit  til 
Udfaldet,  var,'  at  Vieuxtemps  var  liden  og  styg, 
medens  de  amerikanske  Aviser  med  Henryk- 
kelse omtalte  Bulls  kraftige  Skikkelse  og  skjønne 
Fremtræden. 

Striden  mellem  de  to  Partier  førtes  en  Stund 
med  megen  Heftighed,  der  ogsaa  gav  sig  Luft  i 
Bladene  dels  i  Prosa,  dels  i  en  Utallighed  af  Vers 
og  mer  eller  mindre  vittige  Epigrammer,  endog 
illustrerede  med  Træsnit.  Seieren  heldede  dog  snart 
afgjort  til  Ole  Bulls  Side.  Det  hjalp  ikke,  at  Vieux- 
temps  og  den  franske  Klik  ,,saa  ned  paa  ham,  som 
Lordernes  Hus  paa  0'Connell,  og  hilsede  ham,  som 
Klipperne  hilser  den  opvældende  Flod,"  —  Bull  blev 
Amerikanernes  erklærede  Yndling,  og  den  Yndest, 
han  her  ved  sin  første  Fremtræden  vandt  i  New- 
York,  fulgte  ham  siden  stadig  gjennem  hele 
Amerika. 

For  stedse  fuldt  Hus  og  med  en  saa  stigende 
Tilstrømning,  at  han  gjentagne  Gange  maatte  vælge 
større  Lokaler,  der  egentlig  ikke  var  bestemte  til 
Koncertsale,  —  gav  han  nu  Slag  1  Slag  en  fabel- 
agtig  Mængde  Koncerter,  undertiden  flere  Dage  i 
Rad  i  de  større  Byer,  medens  han  reiste  paa  Jern- 
banen frem  og  tilbage  mellem  dem. 

Et  Begreb  om,  hvorledes  det  gik  til,  faar  man 
af  en  Fortegnelse  over  hans  Koncerter  alene  i  De- 
cember  Maaned  1843.  Efterat  han  endnu  den 
29de  November  havde  optraadt  i  New-York,  spillede 
han  i: 

Dec.    1  Philadelphia  Dec.  19  New-York 

3  New-York  21  Baltimore 

5  New-York  23  Baltimore 

7  Philadelphia  25  Washington 

9  Philadelphia  26  Baltimore 

12  New-York  27  Washington 

15  Philadelphia  28  Richmond 

16  Philadelphia  29  Petersburg 
18  New-York  30  Richmond. 

Og  saaledes  fortsatte  han  saagodtsom  den  hele 
Tid  under   sit  lange   Ophold   i  Amerika  med   Und- 

tagelse  af  de  Par  Maaneder  han  hver  Sommer  tråk 
sig  tilbage  paa  Landet  for  at  hvile. 

At  han  undertiden  var  yderlig  udmattet  af 
denne  voldsomme  Anstrengelse,  falder  af  sig  selv. 
Det  hændte  ham  ogsaa  engang,  at  han  i  sit  andet 
Nummer  maatte  stanse  og  forlade  Salen  med  de 
Ord:  —  ,,Jeg  er  saa  syg,  saa  syg!"  En  af  de  til- 
stedeværende Læger  Dr.  A.  Flint  forbød  ham  at 
spille  mere  den  Aften,  men  allerede  næste  Dag  blev 
Koncerten  afholdt. 

Efter  en  af  hans  Koncerter  i  New-York  skrev 
den  bekj endte  Forfatterinde  L.  Maria  Child  i  Boston 
Courier  et  Brev,  der  senere  er  optaget  i  hendes 
,,Letters  from  New-York'': 

,,Jeg  har  to  Gange  hørt  Ole  Bull.  Jeg  vover 
neppe  at  skildre  det  Indtryk,  hans  Musik  gjorde 
paa  mig.  Men  jeg  vil  sætte  mig  ud  over  al  Frygt 
for  det  latterlige  i  en  overdreven  Begeistring  og 
tilstaa,  at  hans  Spil  udtrykte  for  mig  mere  af  det 
uendelige,  end  jeg  nogensinde  har  set  eller  hørt 
eller  drømt  om  i  Naturens,  Kunstens  eller  Indbild- 
ningens  Rige. 

Man  fortæller  mig,  at  hans  Udførelse  er  mester- 
lig; men  jeg  har  ikke  videnskabelig  Indsigt  nok 
til  at  dømme  om  de  Vanskeligheder,  han  overvin- 
der. Jeg  tror  gjerne  om  ham,  hvad  Bettina  siger 
om  Beethoven,  ,,at  hans  Aand  skaber  det  ufattelige, 
og  hans  Fingre  udfører  det  umulige".  Han  spillede 
paa  fire  Strenge  paa  en  Gang  og  frembragte  den 
rige  Harmoni  af  fire  Instrumenter;  hans  Bue  be- 
rørte legende  Strengene  og  frembragte  de  letteste 
Løb  af  Toner  med  elektrisk  Hurtighed  og  dog  klart 
adskilte.  Han  fik  sin  Violin  til  at  synge  med  Fløite- 
toner  og  til  at  akkompagnere  sig  som  en  Guitar, 
der  alt  imellem  faldt  ind  med  fulde  Draaber  af 
musikalsk  Regn.  Alt  dette  følte  og  hørte  jeg  uden 
den  fjerneste  Bevidsthed  om  quartetto  eller  staccato. 

Hvorledes  han  gjorde  det,  véd  jeg  ligesaa  lidt  som, 
hvorledes  det  gaar  til,  at  Solen  skinner,  eller  at 
Foraaret  frembringer  sine  Blomster.  Jeg  véd  kun, 
at  Musik  strømmede  fra  hans  Sjæl  ind  i  min  og 
opløftede  den  til  Englenes  Andagt.  O,  hvilken 
uendelig  Ynde  i  disse  Toner!  Snart  trippende  og 
feagtige  som  Ariels  Sang,  snart  blide  og  dæmpede 
som  en  sovende  Guts  Aandedræt,  snart  klare  som 
en  Sølvklokke,  snart  høie  som  en  Lærke,  der  stiger 
mod  Himmelen,  indtil  den  svinder  mellem  Stjer- 
nerne.  —  —  Umiddelbart  efter  en  glødende,  dyb, 
klagende  Melodi,  en  Adagio  af  hans  egen  Kompo- 
sition,  udaandende  en  Moders  milde,  varme  Bøn 
og  stigende  til  en  angstfuld  Anraaben,  fordrede  en 
Stemme  blandt  Mængden  ,,Yankee  doodle";  det 
stødte  mig,  som  om  en  Harlekin  vilde  danse  paa 
Alteret  i  en  Kirke.  Det  faldt  mig  ikke  ind,  at  han 
vilde  opfylde,  hvad  der  syntes  mig  at  være  en  saa 
urimelig  Bøn.  Men  smilende  lod  han  Buen  løbe 
over  sin  Violin,  og  vor  Nationalsang  gjennem- 
bølgede  Luften,  indhyllet  i  et  Slør  af  glimrende 
Variationer.  Det  var  Yankee  doodle  i  forklaret 
Skikkelse.  Et  underfuldt  Bevis  paa,  hvorledes  det 
almindeligste  og  trivielleste  kan  hæves  ved  Paavirk- 
ningen  af  det  uendelige! 

Da  man  bad  mig  om  at  slutte  mig  til  den 
Skare,  som  følger  denne  Nordens  Stjerne,  svarede 
jeg  koldt:  ,,Jeg  kan  ikke  lide  Løver;  desuden  har 
jeg  for  liden  musikalsk  Lærdom  til  at  kunne  vur- 
dere hans  Dygtighed."  Men  da  jeg  hørte  ham, 
erkjendte  jeg  paa  en  Gang  en  Magt,  som  staar  over 
Lærdom,  og  som  den  blotte  Dygtighed  forgjæves 
kan  stræbe  efter.  Jeg  behøver  ikke  mere  Kundskab 
for  at  komme  under  hans  ophøiede  Indflydelse,  end 
jeg  behøver  at  studere  Optik  for  at  fatte,  at  Regn- 
buen er  skjøn.  Den  overvældede  mig  som  et  Mi- 
rakel. Jeg  følte,  at  min  Sjæl  for  første  Gang  var 
døbt  i  Musik,  at  min  Aand  paa  en  Maade  var  for- 

vandlet  ved  den,  og  at  jeg  for  Fremtiden  vilde  være 
et  andet  Menneske,  end  jeg  før  havde  været.  Jeg 
var  saa  greben  af  den  overvældende  Straaleglans, 
at  jeg  neppe  kunde  drage  Aande.  Da  jeg  kom  ud, 
skurrede  Larmen  paa  Gaden  i  mine  Øren  ved  sin 
Raahed.  Synet  af  pjaltede  Drenge  og  paatræn- 
gende  Kuske  gjorde  mere  end  nogensinde  et  stø- 
dende  Indtryk  paa  mine  Følelser.  Jeg  forlangte, 
at  ogsaa  deres  Aand  skulde  fyldes  med  Melodi  af 
de  Engle,  der  havde  tjent  min  Aand.  Det  forekom 
mig,  som  om  saadan  Musik  maatte  bringe  hele 
Verden  ind  i  en  guddommelig  Ordens  harmoniske 
Skjønhed.  Jeg  gik  til  mit  jordiske  Hjem  uden  at 
vide  det.  Min  Sjæl  syntes  mig  at  flyde  over  i  det 
uendelige  Rum.  —  Næste  Dag  følte  jeg  mig,  som 
om  jeg  havde  været  i  en  Henrykkelse  og  set  Him- 
melen aabnet  og  derpaa  var  vendt  tilbage  igjen  til 

Jorden, —  Nogle,  som  nødig  vil  erkjende,  at 

den  største  staar  for  dem,  siger,  at  Paganini  spil- 
lede Karnevalet  i  Venedig  bedre  end  hans  norske 
Medbeiler.  Jeg  véd  det  ikke.  Men,  hvis  nogensinde 
Latter  strømmede  fra  Strengene  paa  et  musikalsk 
Instrument  med  en  vildere  Glæde,  hvis  nogensinde 
Toner  skjændtes  med  yndigere  Dissonans,  hvis 
nogensinde  en  Violin  jublede  med  lunefuldere  Ynde 
end  Ole  Bulls  i  denne  fantastiskhvirvlende  Melodi, 
da  misunder  jeg  de  Øren,  som  hørte  det!" 

Og  i  et  senere  Brev: 

,,0m  den  samme  Koncert  skriver  en  Mand,  der 
er  en  grundig  Musiker  og  gjennemtrængt  af  dyb 
Kjærlighed  til  sin  skjønne  Kunst,  saaledes  til  mig: 
,,01e  Bull  har  visselig  gjort  Indtryk  paa  mig  som 
ingen  før.  Den  mest  ophøiede  Følelse,  jeg  nogen- 
sinde har  kjendt,  var  at  sidde  paa  en  af  hans  Kon- 
certer  og  føle,  at  alle  var  opløftede  til  samme  Høide 
som  jeg  selv.  Jeg  havde  Lyst  til  at  tale  til  enhver 
som  til  en  fortrolig  Ven;  den  ligegyldigste  Person 
var  en  levende  Sjæl  for  mig.    Den  stolteste  og  mest 

indesluttede  kunde  jeg  ikke  frygte  eller  foragte. 
I  dette  Element  var  de  alle  tilgjængelige,  ja  værd 
at  komme  i  Berørelse  med.  Dette  var  visselig  det 
høieste  Vidnesbyrd  om  hans  store  Kunst  og  hans 
store  Sjæl.  ..."" 

Over  Charleston,  hvor  han  spillede  to  Gange, 
reiste  Ole  Bull  til  New-Orleans  og  gav  der  i  Januar 
1844  fem  Koncerter  for  overfyldt  Hus,  skjønt  paa 
samme  Tid  Art6t  og  Mad.  Damoreau  gav  en  Række 
af  Soirées  paa  Teatra  priiicipal,  og  ligeledes  Vieux- 
temps  gav  Koncert. 

Ogsaa  her  slog  han  snart  sine  Medbeilere  af 
Marken,  Publikum  forlod  dem  for  at  strømme  til 
ham,  og  de  spanske,  engelske  og  tyske  Aviser  syn- 
tes formelig  at  kappes  om,  hvem  der  kunde  yde 
ham  de  kraftigste  Lovtaler. 

Efter  en  Udflugt  til  Mobile,  hvor  han  gav  tre 
Koncerter,  optraadte  han  i  Begyndelsen  af  Februar 
endnu  to  Gange  i  New^-Orleans. 

Han  besluttede  nu  at  besøge  Kuba  og  landede 
den  15de  Februar  i  Havana,  hvor  han  atter  stødte 
sammen  med  Vieuxtemps. 

Denne  havde  ikke  været  heldig  i  Havana,  hvor- 
for han  efter  at  have  givet  sin  første  Koncert  lod 
bekjendtgjøre  gjennem  Bladene,  at  den  anden  alle- 
rede annoncerede  ikke  vilde  finde  Sted.  Han  lod 
sig  dog  overtale  til  alligevel  at  optræde  én  Gang 
til,  men  forlod  umiddelbart  derpaa  Kuba. 

Syg  og  anstrengt  var  Bull  kommet  til  Havana. 
Der  herskede  gjennem  de  følgende  syv  Uger,  han 
var  der,  en  stigende  Hede;  men  den  maadeholdne 
Levevis,  som  han  altid  paalagde  sig  under  de  varme 
Himmelstrøg,  bevarede  ham  fra  de  gjængse  Febre 
i  det  farlige  Klimat  og  lod  ham  ret  nyde  Livet  i 
disse  underskjønne  tropiske  Omgivelser,  hvis  Skjøn- 
hed  han  selv  skriver  ,,overgaar  al  Beskrivelse". 

Og  tropisk-orkanagtig  var  ogsaa  den  Lykke  han 

gjorde!  Hans  Spil  elektriserede  Havaneserne  i  Jen 
Grad,  at  han  efter  hinanden  gav  ikke  mindre  end 
ti  Koncerter,  hvoraf  fire  paa  Hovedtheatret  og  seks 
paa  det  umaadelige  ,,Facon-Theater",  —  og  efter 
hvilken  Skala  kan  maa  faa  et  Begreb  om  af  den 
Omstændighed,  at  Udgifterne  for  hver  Aften  alene 
løb  op  i  4,000  Francs.  Især  begeistredes  Havane- 
serne af  ,,Polacca  guerriera'\  der  forlangtes  saa 
godt  som  paa  hver  Koncert  og  akkompagneredes 
af  Eliten  af  Musikerne  af  de  syv  Regimenter,  som 
laa  i  Havana,  —  Orkestre,  der  for  det  meste  var 
sammensatte  af  Negre  og  Mulatter;  men  hvori  han 
fandt  ,,de  bedste  Musikere  i  hele  Amerika". 

Denne  mere  end  stormende  Lykke,  hvorunder 
der  regnede  Vers,  Blomsterbuketter  og  Kranse  nok 
til  at  dække  hele  Scenen,  skulde  imidlertid  paa  en 
lige  saa  tropisk  voldsom  Maade  afbrydes.  Man 
opdagede  en  vidt  forgrenet  Sammensværgelse  blandt 
Negrene  imod  alle  hvide,  og  Bull  stod  pludselig 
midt  i  en  Negerrevolution,  hvori  man  skjød  ikke 
mindre  end  syvhundrede  Mennesker  ned.  Han 
maatte  da  se  til  at  redde  Affærerne  bedst  muligt, 
for  uden  Tab  at  komme  fra  sine  Kontrakter  og 
Engagements. 

De  varigere  Frugter  af  Bulls  Ophold  i  Havana, 
der  skildres  høist  malerisk  i  hans  Brev  derfra  hjem 
til  sin  Hustru,  var  to  Kompositioner  efter  kubanske 
Motiver  nemlig  Agiaco  Cuhano,  som  han  allerede 
spillede  paa  sine  sidste  Koncerter  i  Havana,  og 
Ricuerdos  de  la  Hahana  (Erindringer  fra  Ha- 
vana). 

Paa  Tilbagereisen  i  April  til  ,,De  forenede  Sta- 
ter" over  Charleston  paadrog  han  sig  ved  uforsig- 
tigen  at  sove  paa  Dækket  i  Solskinnet  et  farligt 
Solstik,  hvorved  Ansigtet  ophavnede  og  dækkedes 
af  en  tyk  Skorpe.  Han  kurerede  det  med  sin  egen 
Kur:   ,, koldt  Vand,   kolde   Bade,   ved   at  transpirere 

meget  og  spise  lidt  samt  megen  Bevægelse  i  fri 
Luft." 

Fra  Charleston  reiste  han  saa  til  Columbia  og 
Norfolk  samt,  tilsøs,  til  Baltimore,  overalt  koncer- 
terende. 

Paa  Veien  til  Boston  gjennem  New-York  søgte 
Hr.  Sch...,  der  fra  Hamburg  havde  fulgt  ham  som 
Sekretær,  at  faa  ham  arresteret  i  Anledning  af 
Udlæg,  han  paastod  at  have  gjort,  medens  Bull  saa 
langt  derfra  endnu  mente  at  have  Penge  tilgode 
hos  Sch...  for  Forlaget  af  sine  Kompositioner.  Af 
Arresten  blev  intet,  da  Bull  med  Lethed  fik  stillet 
Kaution;  men  der  udspandt  sig  heraf  en  Proces, 
som  først  i  1852  blev  tilendebragt. 

Denne  Affære  gjorde  imidlertid  Ole  Bull  snarere 
Gavn  end  Skade  i  Boston.  Man  saa  i  det  hele  kun 
en  Intrige  fra  hans  Rivalers  Side  for  at  hindre  Bull 
i  at  lade  sig  høre  der  i  Staden  til  fastsat  Tid,  og 
herved  steg  hans  Popularitet  til  det  utrolige. 

Han  gav  sine  Koncerter  paa  det  store  Theater 
Mclodion,  som  rummer  over  2,000  Tilhørere,  og 
Orkestret  maatte  rømmes  og  Pladse  indrettes  paa 
Scenen  for  at  tilfredsstille  den  store  Tilstrømning. 
Aviserne  kappedes  om  at  hæve  ham  til  Skyerne  og 
om  at  opsamle  Smaatræk  af  hans  Liv  til  det  vide- 
begjærlige  Publikum,  —  kort,  der  er  vel  neppe  noget 
Sted,  selv  i  Amerika,  hvor  han  er  modtaget  med 
større  Begeistring  end  i  Boston.  At  han  med  sin 
vante  Godmodighed  havde  spillet  for  en  syg  Dame, 
der  ikke  kunde  komme  paa  hans  Koncerter,  i  hen- 
des Hjem,  løftedes  af  Dagbladene  i  Skyerne  og 
gjorde  ham  yderligere  yndet. 

Fra  Boston  begav  Ole  Bull  sig  til  Kanada  og 
gav  paa  denne  Reise  Koncerter  i  Lowell,  Salem, 
New-Bedford,  Providence,  New-Haven,  Hartford, 
Albany,  Utika,  Rochester,  Troy,  New-York,  Wor- 
chester,  Springfield,  Montreal,  Quebec,  Toronto, 
Niagara,   Buffalo  og  Saratoga,   hvorpaa  han   i  Au- 

gust  og  September  tog  et  roligt  Sommerophold  i 
Bristol  for  at  udhvile  efter  sine  Anstrengelser. 

Det  Indtryk,  Kjæmpefaldet  Niagara  havde  gjort 
paa  ham,  søgte  han  at  beskrive  i  en  Komposition  af 
samme  Navn,  som  han  ud  paa  Vinteren  for  første 
Gang  spillede  i  New^-York. 

Medens  han  endnu  opholdt  sig  i  Bristol,  fik 
han  fra  Direktøren  for  the  Musical  Fund  Society 
i  Philadelphia  en  Anmodning  om  at  optræde  ved 
Selskabets  første  Koncert  mod  den  Godtgjørelse, 
han  maatte  bestemme,  idet  han  tillige  yttrede  Haab 
om,  at  han  paa  Grund  af  sin  bekjendte  Velgjøren- 
hed  vilde  ansætte  denne  saa  lavt,  at  baade  han  selv 
og  Selskabet  kunde  faa  et  passende  Overskud.  Dets 
Øiemed  var  nemlig  at  danne  et  Fond  til  Under- 
støttelse af  fattige  Musikere  og  deres  trængende 
efterladte.  Ole  Bull  takkede  for  den  ham  af  Sel- 
skabet viste  Tillid  og  tilbød  Bistand  paa  den  Be- 
tingelse, at  hans  eneste  Godtgjørelse  skulde  beståa 
i  den  Ære  at  understøtte  et  saa  høit  agtet  Selskab 
i  dets  ædle  Bestræbelser. 

Da  Direktørerne  fik  dette  Svar,  besluttede  de 
at  slaa  en  Medaille  til  Ole  Bull.  Paa  Aversen  er 
der  et  Apollohoved  og  paa  Reversen  Indskriften: 
,,Musical  Fund  Society  of  Philadelphia,  —  Presented 
to  Mr.  Ole  B.  Bull  in  testimony  of  his  talents  and 
generosity.     November,  48H'\ 

Ole  Bull  optraadte  paa  Selskabets  Koncert,  og 
efter  det  første  Nummer  fremtraadte  i  Præsiden- 
tens  Fravær  Mr.  John  Kane  og  erklærede,  at  Sel- 
skabet til  Tak  for  Ole  Bulls  ædelmodige  Bistand  og 
i  Erkjendelsen  af  hans  Storhed  som  Kunstner  havde 
udnævnt  ham  til  Æresmedlem,  —  en  Udmærkelse, 
der  i  Løbet  af  de  sidste  tyve  Aar  ikke  var  tildelt 
nogen  anden  Musiker.  Derpaa  vendte  han  sig 
under  stormende  Bifald  til  Kunstneren  og  lagde 
med  nogle  passende  Ord  Medaillen  i  hans  Haand. 

I  December  spillede  Bull  i  New-York  sin  Kom- 

position  ,, Niagara",  som  Publikum  havde  imøde- 
set  med  spændt  Forventning.  Den  gjorde  imidler- 
tid i  Begyndelsen  ingen  synderlig  Lykke.  Publikum 
havde  ventet  noget  andet  og  modtog  den  med  Kulde. 
Den  vandt  dog  efterhaanden  mere  og  mere  Indpas 
i  Nev^-York,  og  i  Philadelphia  modtoges  den  straks 
ved  første  Opførelse  med  enthusiastisk  Bifald. 

I  et  Brev  om  hans  ,, Niagara",  hvorom  der  i 
Kritiken  havde  været  delte  Meninger,  yttrer  den 
føromtalte   amerikanske   Forfatterinde  Maria  Child: 

,,Det  er  en  gammel  Strid,  den  mellem  Geniet  og 
Kritiken,  og  sandsynligvis  vil  den  aldrig  bilægges; 
thi  det  er  en  af  de  mangfoldige  Brydninger  mel- 
lem Konservatisme  og  Reform.  I  alle  Livets  For- 
holde er  Geniet  paa  Fremadskridningens,  og  Lær- 
dommen paa  den  vedtagne  Ordens  Side.  Geniet 
kommer  som  Profet  fra  Fremtiden  for  at  lede  Tids- 
alderen fremad;  Lærdommen,  Lovgiveren,  stræber 
at  holde  den  tilbage  ved  Fortiden.  Men  Profeten 
omstyrter  altid  Lovene;  thi  derfor  blev  han  sendt. 
Under  hans  mægtige  Haand  giver  Skrankerne  grad- 
vis efter  og  svinder,  ligesom  Metallet  smelter  ved 
Ildens  Berørelse. 

Dette  gjælder  med  ligesaa  megen  Sandhed  om 
Musik,  som  om  enhver  anden  Ting.  Dens  Regler 
har  stadig  vekslet.  Hvad  der  nu  er  vedtagen  Lov, 
var  ubekjendt  eller  stødende  for  hundrede  Aar 
siden.  Ethvert  stort  Snille,  der  har  vist  sig  i  Kun- 
sten, er  blevet  anklaget  for  at  have  gjort  Vold  paa 
Reglerne.  Ilaydns  Biograf  siger:  ,, Denne  unge 
Musikers  ophøiet  skjønne  Tanker,  hans  Stils  Varme 
og  de  Friheder,  han  undertiden  tillod  sig,  frem- 
kaldte  mod  ham  alleslags  Angreb  fra  det  musi- 
kalske Munkeskab.  De  bebreidede  ham  Feil  i  Kon- 
trapunkt, kjætterske  Modulationer  og  altfor  dristige 
Bevægelser.  Hans  Indførelse  af  prestissimo  bragte 
alle  Wiens  Kritikere  til  at  gyse."  En  engelsk  Adels- 
mand  bad  ham  engang  at  udvikl?  Qrunden  til  visse 

Jonas  T-ie:    Snmlede  Værker.     VII.  21 

Modulationer  og  Anordninger  i  en  af  hans  Kvar- 
tetter. ,,Jeg  gjorde  saa,  fordi  det  gjør  god  Virk- 
ning," svarede  Komponisten.  ,,Men  jeg  kan  bevise 
Dem,  at  det  dog  er  stridende  mod  Reglerne."  — 
,, Meget  vel;  indret  det  paa  Deres  egen  Maade,  hør 
begge  Dele  spilles,  og  sig  mig  saa,  hvad  De  synes 
bedst  om!"  —  ,,Men  hvorledes  kan  Deres  Maade 
være  den  bedste,  da  den  dog  strider  mod  Reglerne?" 
—  vedblev  Adelsmanden.  —  ,, Fordi  den  er  den  be- 
hageligste," —  svarede  Haydn,  og  Kritikeren  gik 
bort  uden  at  være  overbevist. 

Beethoven  blev  stadig  beskyldt  for  at  støde  an 
mod  Reglerne.  I  en  af  hans  Kompositioner  blev 
forskjellige  Ting  udpegede  for  ham  som  Afvigelser 
fra  Lovene,  der  udtrykkelig  var  forbudne  af  Kun- 
stens Mestere.  ',,De  forbyde  dem,  gjør  de?"  sagde 
Beethoven  ...  ,,Vel,  jeg  tillader  dem!" 

Forståa  mig  ikke,  som  om  jeg  taler  med  Ringe- 
agt  om  Kundskab  og  kritisk  Dygtighed.  Kun  for- 
domsfuld,  indbildsk  Uvidenhed  gjør  det.  Tvertimod 
arbeider  jeg  med  alvorlig  Flid  paa  at  erhverve  mig 
større  og  større  Indsigt  i  alle  Arter  af  Kunst.  Men 
i  alle  høiere  og  mere  aandige  Aabenbarelser  er- 
kjender  jeg  Lovene  kun  som  midlertidige  og  for- 
anderlige statistiske  Tabeller  over  Aandens  frem- 
skridende Udvikling;  jeg  negter  ikke  Kritikens 
Nytte,  men  Geniet  blir  altid  Herren,  Kritiken  Tje- 
neren. . 

Om  Kritikerne  vil  betragte  Niagara  som  feil- 
fuldt,  naar  de  undersøger  dets  Bygning,  kan  jeg 
ikke  vide.  Det  er  deres  Forretning  at  analysere 
Snillet;  men  Ulykken  er,  at  de  i  Almindelighed  er 
tilbøielige  til  at  dissikere  i  Skyggen  af  sine  egne 
Hænder.  Ellers  tænker  jeg,  at  hverken  Vandfaldets 
Torden,  Havets  Brølen,  Træernes  Susen,  Vindens 
Tuden  eller  Fuglenes  Kviddren  er  komponeret  efter 
Reglerne.  De  burde  alle  sendes  til  Paris  eller  Rom 
for    at   fuldende    sin    Opdragelse    og    imidlertid   tie 

stille,  med  mindre  de  kan  stanse  sine  vilde,  evige 
Variationer.  —  —  Ved  at  slutte  den  norske  Tone- 
skald  til  sit  Hjerte  modtager  Amerika  mere,  end  det 
kan  give.  Hans  Besøg  har  virket  og  vil  mere  end 
noget  andet  virke  til  at  vække  og  udbrede  Kjærlig- 
hed  til  Musik  trindt  om  i  Landet;  og  naar  Kjærlig- 
hed  gives,  finder  den  snart  sin  Form  i  Kundskab. 
Alt,  hvad  der  lever,  er  født  af  Hjertet!" 

Mere  Lykke  hos  den  store  Masse  gjorde  en 
anden  Komposition,  ,ythe  Solitude  of  the  prairies'' 
(Præriernes  Ensomhed),  da  den  var  mere  iørefal- 
dende  end  ,, Niagara";  den  blev  snart  Publikums 
Yndlingsnummer  og  maatte  gives  saa  godt  som  paa 
hver  Koncert. 

Paa  denne  Tid  optraadte  Ole  Bull  ogsaa  med  en 
storartet  religiøs  Komposition  ,,Davids  Salme", 
der  blev  modtagen  med  Bifald  og  Ros,  skjønt  den 
naturligvis  ikke  i  den  Grad  kunde  tiltale  Massen, 
som  hans  mindre  alvorlige  Numre. 

Efter  at  have  givet  en  Del  Koncerter  i  Boston, 
Providence,  New-Bedford  og  Worchester  optraadte 
han  atter  flere  Gange  i  Nev^-York  og  gav  endelig  i 
Januar  1845  for  3,500  Tilhørere  i  ,,Taber nakle t" 
under  stormende  Jubel  en  Afskedskoncert,  før  han 
tiltraadte  sin  Reise  mod  Syden. 

Paa  Veien  sydover  spillede  han  i  Newark,  Brook- 
lyn, 3  Gange  i  Philadelphia,  i  Louisville,  Wilming- 
ton,  og  gav  endelig  i  New^-Orleans  f  em  Koncerter  i  den 
store  Armory-Hall,   stedse  for  overfyldt  Hus. 

For  sine  mange  Venner  i  Nev^-Orleans  gav  Ole 
Ball  før  sin  Afreise  en  glimrende  Fest  i  St.  Charles 
Hotel.  Ud  paa  Aftenen  anmeldtes  en  fremmed,  der 
netop  var  kommen  med  Dampskibet  fra  Europa, 
nemlig  den  tyske  ,,Troldmand"  Alexander.  Han 
blev  modtagen  med  al  mulig  Forekommenhed  og 
anmodet  om  at  vise  sine  Kunster,  hvilket  han  lovede 
paa  den  Betingelse,  at  Ole  Bull  til  Gjengjæld  skulde 
spille  for   ham.     Dette   indrømmet,   forbausede  han 

Selskabet  med  adskillige  mærkelige  ,, Trollener". 
Da  Ole  Bull  saa  skulde  forevise  den  kostbare  Me- 
daille,  han  havde  faat  af  Musical  Fund  Society, 
fandtes  der  i  Futteralet  kun  et  Stykke  Bly.  Værre 
var  det,  at  da  han  endelig  efter  Løfte  skulde  spille, 
fandtes  Strengene  revne  af  hans  Violin  og  denne 
sprukken  paa  flere  Steder.  Nu  blev  Bull  virkelig 
ængstelig;  men  Alexander  gjorde  snart  Ende  der- 
paa  ved  at  lade  det  hele  forsvinde  og  derpaa  bringe 
ham  saavel  Medaillen  som  Violinen  igjen  i  fuld  god 
Stand.  Til  Belønning  spillede  og  improviserede 
Bull  da  ogsaa  til  langt  ind  i  den  varme  Stjernenat 
og  lod  sine  Gjæster  gaa  hjem,  endnu  mere  begei- 
strede end  efter  nogen  af  hans  Koncerter. 

I  Løbet  af  Vaaren  og  Sommeren  bereiste  han 
nu  hele  Trakten  om  Missisippi  og  kom,  inden  han 
i  August  og  September  tog  sin  Sommerhvile,  atter 
lige  op  til  Niagara.  Paa  denne  Tur  gav  han  en 
Mængde  Koncerter  i  ikke  mindre  end  24  forskjellige 
Stæder. 

Under  denne  Reise  var  det,  at  han  gjorde  en 
Udflugt  til  den  berømte  kjæmpemæssige  Mammuth- 
Hule  i  Kentucky.  Han  kom  her  bort  fra  sit  Følge 
og  ansaas  en  Stund  for  forulykket.  Da  han  var 
gjenfunden,  tog  han  sin  Violin,  og  Spillet  fik  her 
dybt  under  Jorden  en  egen  Klang,  der  gav  et 
næsten  spøgelseagtig  gribende  Indtryk.  I  det  hele 
opholdt  de  sig  i  16  Timer  i  Hulen  og  gjorde  paa 
denne  Tid  en  Vandring  af  18  engelske  Mil. 

Forholdene  i  Amerika  var  dengang  — 11845,  —  om 
end  overalt  under  et  kolossalt^Opsving,  dog  endnu  lige- 
som  kun  i  Svøbet  mod,  hvad  de  senere  har  udviklet  sig 
til.  I  den  nu  betydelige  Stad  St.  Louis,  hvor  Ole 
Bull  dengang  optraadte,  kj  endte  man  saaledes 
endnu  ikke  til  Gas,  men  brugte  gammeldags  Kam- 
phinlamper  til  at  oplyse  Lokalet  med.  En  gammel 
amerikansk  Avis  fortæller  da  følgende  lille  Passage; 

Salen  var  overfyldt  af  Eliten  af  den  gamle  franske 
Bys  Publikum,  og  Tilhørerne  sad  just  høist  grebne 
af  ,, Sommerens  sidste  Rose",  da  pludselig  i  Heden 
et  Lufttræk  fra  et  af  de  aabne  Vinduer  bragte  en 
af  Lamperne  til  at  gaa  ud.-  Den  vedblev  imidlertid 
osende  at  udsende  en  Søile  af  Sod.  Som  Bull  stod 
der  med  opadvendt  Ansigt  og  hele  sin  Tanke  kon- 
centreret  paa  sin  Violin,  lagde  han  ikke  Mærke  til 
den  Aske,  som  begyndte  at  sænke  sit  sorte  Støv 
over  hans  Hoved,  Ansigt  og  Øine.  Han  vedblev, 
helt  til  Stykket  var  tilende,  tog  saa  Lommetørklædet 
op  og  tørrede  Sveden  af  sit  Ansigt  ...  0  ve,  hvilken 
Forandring  i  den  stakkels  Oles  Udseende!  Hans 
Ansigt  saa  sort  som  en  Negers.  Han  saa  paa  sit 
Lommetørklæde,   paa   sine   Hænder,   paa  sin  Violin 

alt  sort!  —  og  udbrød  med  et  elskværdigt 

Smil:  my  poor  fiddle,  I  am  so  sorry  for  you!  (Min 
arme  Violin,  jeg  er  saa  bedrøvet  for  dig!) 

Underveis  ned  ad  Missisippien  til  Cincinnati 
havde  han  paa  Dampbaaden  et  pudsigt  Sammen- 
stød  med  endel  halvvilde  Kolonister  fra  Vesten. 
Han  sad  rolig  og  læste  en  Avis,  da  en  af  disse 
Vildmænd,  der  kalder  sig  selv  ,,halv  Hest,  halv 
Alligator",  nærmede  sig  til  ham  og  sagde:  ,,Kom 
og  tag  en  Snaps!" 

,, Mange  Tak,  jeg  drikker  aldrig  Brændevin," 
svarede  Ole  Bull  høfligt. 

,,Gud  fordømme  Dem,  De  hører  dog  vel  ikke  til 
noget  Nykterhedsselskab?" 

,,Nei,  jeg  hører  ikke  til  noget  Nykterhedssel- 
skab; men  jeg  drikker  aldrig  Brændevin,  fordi  det 
virker  paa  mig  som  Gift." 

,, Mener  De  dermed,  at  jeg  byder  Dem  Gift?"  — 
raabte  Vildmanden  og  stillede  sig  færdig  til  Kamp; 
—  ,,kom  og  slaas,  gamle  Hest!" 

Imidlertid  samlede  sig  om  dem  et  halvt  Snes 
af  hans  Kanmierater,  som  ogsaa  raabte:  — ,, Kom  og 

slaas,  gamle  Hest!  Du  ser  ud  til  at  være  en  band- 
sat  stærk  Karl.     Vis  os  nu,  hvad  Du  duer  til." 

,,En  Nordmand  kan  slaas  saa  godt  som  nogen 
anden,  naar  hans  Blod  kommer  i  Kog,"  —  svarede 
Ole  Bull;  —  ,,men  jeg  kan  ikke  slaas  med  koldt 
Blod.   ...  Hvorfor  skal  jeg  slaas?" 

,, Hvilket  Sludder!  hvorfor  Du  skal  slaas?  Du 
ser  ud  til  at  være  stærk,  og  Du  skal  slaas!" 

Da  han  ikke  paa  nogen  anden  Maade  kunde 
stille  dem  tilfreds,  sagde  han:  ,, Siden  I  endelig 
vil  prøve  min  Styrke,  og  vi  virkelig  ikke  har  noget 
at  slaas  om,  saa  skal  jeg  sige  jer,  hvad  jeg  vil 
gjøre.  Den,  som  har  Lyst,  kan  tåge  fat  i  mig,  paa 
hvilken  Maade  han  selv  vil,  og  jeg  vil  vædde,  at 
han  et  Minut  efter  skal  ligge  paa  sin  Ryg  for  mine 
Fødder.     Tag  mig,  i  hvad  Stilling  I  vil!" 

Forslaget  blev  modtaget  med  Jubel;  en  svær 
Karl  traadte  frem  og  greb  ham  fat  om  Livet,  men 
laa  et  Øieblik  efter  bevidstløs  for  hans  Fødder. 

Ole  Bull  blev  først  noget  urolig  over  at  være 
kommen  i  denne  betænkelige  Stilling  i  det  vilde 
Vesten,  især  da  en  af  Følget  tråk  sin  Bowie-knife, 
et  eget  Slags  lang,  tveægget  Kniv,  hvormed  Mæn- 
dene  1  Vesten  altid  er  bevæbnede.  Men  til  hans 
Beroligelse  løste  han  kun  sin  Brændevinslærke  og 
heldte  en  god  Slurk  deraf  i  Halsen  paa  den  af- 
mægtige,  som  straks  kom  til  sig  selv  ved  denne 
Hjertestyrkning.  Mandens  første  Spørgsmaal  var: 
,, hvordan.  Satan,  gik  det  til,  at  jeg  blev  kastet 
overende?"  Dette  fremkaldte  en  Skoggerlatter,  hvori 
han  selv  istemte. 

Derpaa  sprang  han  op,  tog  sin  Bowie-knife, 
rakte  den  til  Ole  Bull  og  sagde:  ,,Tag  denne  med 
hjem.  De  slaas  forbandet  godt;  De  kastede  mig  jo 
til  Marken  saa  hurtigt  som  et  Lyn."  —  Fem,  seks 
andre  fulgte  hans  Eksempel  og  gav  sine  Bowie- 
knifes  som  et  Agtelsestegn  til  den  stærke  Slags- 
broder   fra   det   fremmede   Land,    saa   at   Ole   Bull 

her  fik  et  nyt  Bidrag  til  sin  Samling  af  amerikanske 
Kuriositeter. 

I  Oktober  1845  gav  Ole  Bull  i  New-York  og 
Boston  en  Række  Farvel-Koncerter  inden  sin  nær 
forestaaende  Afreise  til  Europa. 

Etterretningen  om,  at  man  kun  i  kort  Tid 
endnu  vilde  have  Anledning  til  at  høre  ham,  gjorde, 
at  Tilstrømningen  var  større  end  nogensinde.  Han 
optraadte  her  med  en  ny  Komposition,  der  i  høi 
Grad  var  egnet  til  at  slaa  an,  nemlig  ,, Washing- 
tons Minde".  Efter  Kamptummelen,  hvorunder  man 
hører  de  stridende  Folks  Nationalsange,  Yankee 
doodle  og  God  save  the  king,  kommer  en  høitidelig 
Marsch  til  Washingtons  Minde,  hvorpaa  følger 
,, Frihedens  Triumf",  og  det  hele  ender  med  Folke- 
sangen: Hail  Columbia.  Dette  Nummer  gjorde  mere 
stormende  Lykke  end  noget  andet  og  gjorde  Ole 
Bull  til  den  populæreste  Kunstner  i  de  forenede 
Stater. 

Den  30te  Oktober  gav  han  i  New-York  sin  sidste 
Koncert  i  ,, Tabernaklet"  for  over  4000  Tilhørere. 
Indtægten  havde  han  bestemt  til  Frimurernes  Fond 
for  Enker  og  faderløse.  Mellem  Koncertens  første 
og  anden  Afdeling  traadte  de  nærværende  Frimurere 
frem  med  Stormesteren  og  Storsekretæren  i  Spidsen. 
Ole  Bull  blev  ledet  ind,  og  Storsekretæren,  Broder 
Herring  holdt  følgende  Tale  til  ham: 

,, Broder!  Den  Komité,  som  af  Storlogen  har 
faat  det  Hverv  at  berede  en  Tilfiugt  for  alderstegne 
Brødre  og  Broderskabets  trængende  Enker  og  fader- 
løse, har  bemyndiget  mig  til  i  denne  Forsamlings 
Nærværelse  at  udtale  for  Dem  dens  Taknemmelig- 
hed.  Beundring  og  broderlige  Kjærlighed.  Den 
ædle  Velgjørenhedshandling,  der  forskjønner  Deres 
Skilsmisse  fra  os,  skal  bo  i  vore  Hjerter  og  omgive 
Deres  Navn  med  en  Glans,  som  vil  udmærke  Dem 
fremfor  alle  dem,  der  for  en  Tid  har  besøgt  vore 
Kyster  og  igjen  forladt  dem  uden  at  have  vist  noget 


328 


Spor  af  Følelse  for  andre  end  for  sig  selv.  Dem, 
Broder!  har  vore  Landsmænd  for  hver  Dag  af  Deres 
Ophold  blandt  os  omsluttet  med  en  stedse  voksende 
Hengivenhed,  fordi  De  har  vist  Dem  i  Besiddelse 
af  en  Sjæl,  der  er  istand  til  at  fatte,  hvad  der  er 
godt  i  vore  Institutioner,  skjønt  i  vor  Natur,  stort 
hos  de  Mænd,  som  vort  Land  har  fostret.  Denne 
Stats  Frimurere  glæder  sig  ved  at  hilse  Dem  som 
Broder  og  ønsker,  at  De  vil  føre  med  Dem  paa  Deres 
fremtidige  Reiser  og  til  Deres  Fødeland  Erindringen 
om  denne  vor  Taknemmelighed,  som  De  har  vundet 
ved  Deres  Geni,  Deres  Talenter  og  Deres  Velgjøren- 
hed  i  Forening.  Som  Tegn  paa  disse  Følelser  beder 
vi  Dem,  at  hvorsomhelst  De  herefter  deltager  i 
Frimureriets  Arbeider,  De  vil  mindes  os  ved  at  bære 
Staten  New-Yorks  Frimurer-Regalier. 

Norge  har  ingen  Grund  til  at  skamme  sig  over 
sine  Frimurer-Konger  eller  sine  Frimurer-Arbeidere; 
det  kan  være  stolt  af  sit  Barn,  sin  Murer,  som  nu 
staar  her  iblandt  os." 

Her  skred  Storsekretæren  til  at  iføre  Ole  Bull 
Storlogens  pragtfulde  Høitidsdragt  under  Publikums 
høilydte  Bifald,  og  vedblev  derpaa: 

,, Broder  Ole  Bull!  —  Deres  Mission  til  vort 
Land  er  snart  til  Ende.  De  bragte  med  Dem  Deres 
Fædrelands  frie  Aand,  der  samstemmer  med  vort 
Lands  frie  Aand.  De  har  gjort  de  yndige  Melodier 
fra  ,, Norges  Fjelde"  bekjendte  i  Amerikas  ,, Præriers 
Ensomhed";  De  vil  føre  med  Dem  tilbage  i  musi- 
kalsk Digtning  ,,Niagaras"  Musik;  De  vil  efterlade 
Dem  Deres  Hyldning  til  ,, Washingtons  Minde",  og 
De  vil  følges  af  ,, Moderens  Bøn"  og  den  faderløses 
varme  Taknemmelighed;  og  Verden  vil  lære,  at, 
medens  man  taler  om  Foreningen  af  Folk  og  Stater 
ved  Jernbaand,  er  der  ét,  stærkere  end  Jern,  som 
forener  Hjerterne  hos  trofaste  Mænd  og  frie  Mænd 
fra  enhver  Himmelegn,  nemlig  Broderkjærlighedens 
uopløselige  Baand." 

Her  sluttede  Storsekretæren  sin  Tale  under  For- 
samlingens vedvarende  Bifald. 

Ole  Bull,  der  var  dybt  bevæget,  takkede  i  faa 
Ord,  men  talte  i  Begyndelsen  saa  lavt,  at  man  ikke 
kunde  høre  ham;  tilsidst  sagde  han: 

,,Min  Hyldest  til  Washingtons  Minde  er  ikke 
min  alene,  det  er  hele  det  norske  Folks  Hyldest, 
der  lyder  gjennem  mig.  De  Grundsætninger,  for 
hvilke  dette  Lands  Folk  drog  sit  Sværd  og  udgød 
sit  Blod,  begeistrede  Norges  Folk  og  styrkede  det 
i  dets  Frihedskamp.  Nordmændenes  Beundring  for 
den  amerikanske  Forfatning  og  dens  store  Stifter 
blev  tidlig  indplantet  i  mit  Hjerte,  og  Beundring 
for  Washington  og  Kjærlighed  til  Frihed  er  ind- 
præget  deri  for  evig." 

Denne  Tale  modtoges  med  stormende,  ved- 
varende Bifald.  Ved  Koncertens  Slutning  gjentoges 
dette,  og  Ole  Bull  blev  atter  og  atter  fremkaldt  og 
overøst  med  Blomster. 


Som  Publikums  og  Pressens  erklærede  Yndling 
saagodtsom  over  hele  den  amerikanske  Union  og 
en  hædret  Ven  af  dets  første  Mænd,  vendte  han  nu 
med  en  ikke  ubetydelig  erhvervet  Formue  tilbage 
til  Hustru  og  Børn  i  Paris. 

Han  optraadte  nu  ogsaa  der.  Men,  hvad  enten 
det  havde  sin  Grund  i,  at  Opinionen  var  paavirket 
imod  ham  i  Anledning  af  hans  seirrige  Rivaliseren 
med  Vieuxtemps  og  de  andre  franske  Storheder 
over  i  Amerika,  eller  i,  at  ,,Paganinitiden"  allerede 
var  i  synkende  i  Verdensstaden,  —  det  gik  ham 
dennegang  ikke  efter  Ønske  og  Forventning.  Paa 
Opera  comique  opnaaede  han  mere  en  Succes 
d'estime  end  nogen  sand  levende  Enthusiasme. 

Hans  Breve  hjem  til  Hustruen  fra  Sydfrankrige, 

i  hvis  forskjellige  Stæder  han  bagefter  nød  en  en- 
thusiastisk  Modtagelse,  røber  noksom  hans  Skuf- 
felse over  Paris  og  maaske  ogsaa,  at  han  nu  var 
vel  tilbøielig  til  at  lægge  den  tilvænnede  ameri- 
kanske Maalestok  paa,  hvad  han  fandt  at  kunne 
nævne  som  ,, Succes". 

I  Lyon  gav  han  under  stor  Tilstrømning  flere 
Koncerter  og  deriblandt  én  til  Fordel  for  en  stak- 
kels  Kunstnerinde,  hvem  Fortvilelsen  havde  drevet 
til  at  ville  ende  sit  Liv  ved  at  kaste  sig  i  Rhonen, 
hvorfra  hun  dog  var  reddet. 

Den  sydfranske  '  Koncertreise  endte  med  Mar- 
seille, hvor  han  blev  stormende  hyldet.  Her  traf 
han  igjen  og  var  meget  sammen  med  Digteren 
H.  C.  Andersen,  med  hvem  han  i  Kjøbenhavn  i 
1838  havde  stiftet  et  varmt  Venskab. 

Fra  Marseille  tog  han  saa  i  Høsten  1847  over 
Middelhavet  til  Algier  og  havde  her  interessante 
Oplevelser  sammen  med  General  Youssef,  med  hvem 
han  foretog  Reiser  og  bl.  a.   var  paa  Løvejagt. 

Tilbage  over  Spanien!  Dette  Lands  sydlig- 
romantisk  duftende  Folkemelodier  henrev  ham  — 
han  erklærede  dem  for  de  skjønneste  i  Verden! 

Det  var  under  dette  Ophold  i  Spanien,  at  han 
komponerede  La  verbena  de  San  Juan  og  af  Dron- 
ningen af  Spanien  modtog  en  Brystnaal  i  Form  af 
Blomsten  ,,La  verbena"'  med  140  Diamanter  samt 
Karl  den  IIFs  Orden  i  Brillanter.  Han  fik  ogsaa 
den  portugisiske  Kristusorden. 

Efterat  have  høstet  stormende  Triumfer  i  Cadiz, 
Madrid,  Barcellona  og  andre  Stæder  vendte  han 
omkring  Aarsskiftet*  tilbage  til  Frankrige  med  en 
liden  Malerisamling  af  gamle  spanske  Mestere  samt 
atter  en  indkjøbt  Violin. 

Paa  ny  koncerterende  gjennem  Sydfrankriges 
Byer,  var  han  naaet  helt  op  til  Nantes,  da  Efter- 
retningen  om  Februarrevolutionen  i  1848  førte  ham 
til  Paris. 

Under  de  stormfulde  Dage  var  han  bl.  a.  oppe 
paa  Raadhuset  hos  Præsident  Lamartine  med  det 
norske  Flag,  som  siden  hang  opbevaret  i  ,,K6tel 
de  ville'\  indtil  det  brændte  med  denne  Bygning 
under  Kommunen  i  1871.  Senere  gav  han  i  Paris 
en  Koncert  til  Indtægt  for  de  i  Februardagene 
saarede. 

Han  opholdt  sig  hele  denne  Sommer  i  Paris, 
beskjæftiget  med  at  bygge  sig  en  Violin  efter  egen 
Konstruktion,  og  først  ud  i  Oktober  vendte  han  til- 
bage  til  Norge,  hvor  han  imidlertid  havde  kjøbt 
Eiendommen  Andøen  ved  Kristiansand  til  Ophold 
for  sig  og  Familie. 

Paa  de  talrige  Koncerter,  han  nu  gav  i  sit 
Fædreland,  hilstes  han  overalt  med  Jubel  og  be- 
geistret Hyldest. 

Sympathierne  for  ham  skulde  imidlertid  snart 
blive  mere  delte,  og  det  Hjem,  han  havde  gjort  sig 
saa  mange  Planer  op  om  at  bygge  paa  Andøen, 
komme  til  at  staa  halvfærdigt  for  andre  Interesser. 
Thi,  fra  at  være  en  halv  fremmed,  hvis  berømte 
Verdensnavn  hele  Landet  satte  en  Stolthed  i  at  til- 
egne sig,  reiste  Ole  Bull  nu  pludselig  den  flyvende 
Partifane  lige  inde  i  Folkets  egen  Gaard. 

Med  al  den  Indflydelse,  som  hans  mægtige 
Navn  gav  ham,  krævede  han  Virkeliggjørelsen  af 
en  national  scenisk  Kunst.  Hvad  Waldemar  Thrane 
havde  begyndt  i  sin  norske  Opera,  skulde  fortsættes 
i  en  national  Musikudvikling;  hvad  man  fra  Dan- 
mark hidtil  havde  laant  os  af  Skuespilkunst,  skulde 
afløses  af  en  egen  norsk! 

Foruden  den  Luftning,  som  dengang  strøg  ind 
over  Landet  fra  Februarrevolutionen  i  Frankrige,  bi- 
drog ogsaa  andre  Omstændigheder  til  at  vække  et 
særligt  nationalt  Liv  i  Norge,  idet,  foruden  Ole 
Bull,  ogsaa  andre  norske  Kunstnere,  saasom  Tide- 
mand og  Gude  m.  fl.,  nu  paa  Grund  af  de  urolige 
Tider   i   Udlandet   tog   Ophold   hjemme.     For   disse 


ass 


landflygtige,  altid  hjemlængtende,  Kunstnere,  var 
Livet  hjemme  som  en  ny  Fædrelandsdaab,  og  Fol- 
ket tog  paa  sin  Side  Inspirationer  af  deres  Nær- 
værelse. Luften  fyldtes  af  ideale  Forlangender,  og 
der  vaktes  en  Bevægelse,  som  betegner  en  hel 
Epoke  i  vor  nationale  Kunsts  saavelsom  Literaturs 
Udvikling. 

Et  norsk  Theater  med  et  norsk  Orkester 
var,  hvad  Ole  Bull  med  hele  sin  Enthusiasme  satte 
sig  for  at  realisere  i  sin  Fødeby  Bergen. 

Og  han  sparede  hverken  Penge  eller  Kræfter; 
—  han  fik  sammensat  Komiteer,  engageret  Skue- 
spillere, indrettet  og  bygget  et  Theater.  Han  stod 
selv  i  Orkestret,  komponerede  norske  Musikstykker, 
overvar  Prøver,  bearbeidede  Opinionen,  inspirerede 
Aviserne,  indtil  han  endelig  2den  Nytaarsdag 
1850  fik  sit  nationale  Theater  aabnet  med  en  Re- 
præsentation,  der  af  alle,  selv  Modstandere,  er- 
kjendtes  at  have  faldt  overraskende  heldig  ud. 

De  af  Dagens  Fart  beaandede  Breve  hjem  til 
hans  Hustru  paa  Andøen,  hvori  han  i  denne  Tid 
beretter  sine  Anstrengelser,  sine  talrige  Skuffelser 
og  sit  udholdende,  energiske  Haab  for  Sagen,  giver 
et  storslagent  Indtryk.  Han  arbeider  for  sin  Sag 
med  et  Hjerte  og  en  Stemningsfylde,  som  minder 
om  en  Oceandamper  inde  i  en  trang  Led  eller 
Fjord,  eller  Personlighedskraften  hos  Mænd,  der 
kjæmper  ude  i  Offentligheden  i  store  Lande. 

Foretagendet  var  imidlertid  for  svært  til  med 
engang  at  kunne  løftes  af  én  Mand.  Han  tabte 
Penge,  indvikledes  i  Avisfeider  og  Processer  med 
Autoriteterne  og  var  vel  hellerikke  af  Naturen  skik- 
ket til  i  Længden  at  være  den  praktisk  styrende 
for  en  saadan  Anstalt.  Han  var  for  hedhovedet, 
og  den  samme  Landets  Dannelse,  som  havde  op- 
elsket  hans  norske  Violin,  var  endnu  ikke  forberedt 
nok  for  dette  nye. 

Bulls   Theater   gik   vistnok    snart   over   i   andre 

Hænder.  Men  den  8den  Januar  1850  blir  dog  altid 
at  anse  som  den  norske  nationale  Scenes  Aabnings- 
forestilling.  Det  Teppe,  som  gik  op  den  Aften, 
medens  Ole  Bull  stod  med  fuldt  Hjerte  i  Orkestret, 
gik  op  for  en  hel  dramatisk  Udvikling  i  vort  Land. 
Den  2den  Januar  1850  vil  altid  nævnes  som  den 
norske  Scenes  Fødselsdag  og  Ole  Bulls  Æresdag. 
Hans  Foretagende  reiste  Bevægelse,  Diskussion  og 
Kamp  over  det  hele  Land;  men  særlig  fremkaldte 
den  høie  Dønning,  det  satte  i  hans  Fødeby,  Bergen, 
Kunstnere  som  Johannes  Brun,  Fru  Gundersen,  Fru 
Brun,  Fru  Wolf,  hvortil  senere  sluttede  sig  den 
talentfulde  Fru  Juel,  hvilke  alle,  efterat  Ole  Bulls 
Theater  i  Bergen  gik  ind,  har  ladet  hans  nationale 
Scene  gjenopstaa  med  Glans  inde  i  Hovedstaden. 

Den  Kamp,  Ole  Bull  havde  havt  at  føre  med 
Forholdene,  var  haard.  Sin  bedste  Villie  og  sine 
kjæreste  Ideer  saa  han  misforstaaede  og  angrebne, 
og  sig  personlig  mere  og  mere  indviklet  i  alle- 
haande  Processer  og  Fiendskaber. 

Det  var  under  denne  bittre  Skuffelsens  Sinds- 
stemning,  at  Planen  modnedes  hos  ham  om,  at 
grunde  et  ,,Ny-Norge"  over  i  Amerika,  hvor  han 
faktisk  og  praktisk  kunde  gjennemføre  alle  sine 
Idealer.  Han  havde  paa  sine  Reiser  set  de  dengang 
endnu  tyndt  spredte  Nordmænds  vanskelige  Kaar 
derover  og  forstaaet,  hvilke  Fordele  de  kunde  op- 
naa,  om  de  blev  samlede  og  beskyttede.  Nutidens 
Forholde  viser,  at  Ole  Bull  i  dette  Stykke  ialfald 
saa  klart. 

Efter  en  kortere  Kunstreise  til  Danmark  og 
Tyskland  tog  han  med  denne  Plan  i  1852  igjen  over 
til  Amerika  og  kjøbte  i  Pensylvania,  Potter  county, 
ved  Bredderne  af  Susquehannah  et  betydeligt  Stykke 
Land  —  125,000  Acres.  De  norske  i  det  fjerne  Ve- 
sten, der  fortæredes  af  Musquitos  og  Febre,  tyede 
straks  did;  thi  det  viste  sig,  at  Ole  Bulls  Koloni 
var  et  overmaade  sundt  Land  med  et  godt  Klima, 

med  Ege-,  Bøge-  og  Furuskove,  Floder  egnede  til 
Tønjmerflødning  og  ellers  ypperlige  Kommunika- 
tionsforholde. 

Her  skulde,  som  Ole  Bull  yttrede  paa  Koloniens 
Indvielsesdag:  —  ,,grundes  et  ,,nyt  Norge",  der  var 
helliget  Friheden,  døbt  i  Uafhængighed  og  beskyttet 
af  Unionens  mægtige  Flag!" 

Alt  gik  vel,  Skove  ryddedes,  Jorden  blev  pløiet, 
Huse,  Skoler  og  Kirker  hyggedes,  —  indtil  Bull  en 
smuk  Dag  fik  Bud  om,  at  den  retmæssige  Eier  af 
Grunden  ønskede  at  tale  med  ham.  Det  viste  sig 
da,  at  han  havde  kjøbt  de  125,000  Acres  Land  af 
et  Kompagni  eller  rettere  en  Bande  af  Svindlere, 
der  ikke  havde  juridisk  Adkomst  til  Jorden,  og  at 
han,  legalt  talt,  havde  begaaet  et  Slags  Indbrud, 
idet  han  havde  fældet  Træer,  pløiet  o.  s.  v.  paa 
tredie  Mands  Eiendom.  Eieren,  Kvækeren  Stuart- 
son,  gjorde  ham  nu  et  Tilbud  om,  at  afkjøbe  ham 
Landet,  hvilket  Ole  Bulls  medtagne  Formuestilstand 
imidlertid  nu  ikke  tillod  ham  at  gaa  ind  paa. 

Bull  begyndte  Proces  med  Svindlerne;  men 
overalt  hos  den  anglo-sachsiske  Race  er  Rettergan- 
gen dyr,  koster  Guid  og  atter  Guid.  Processen  blev 
en  Grib,  der  hakkede  Bulls  Kjød  og  dråk  hans  Blod. 
For  at  skaffe  Penge  til  den,  maatte  han  under 
strenge  Kontrakter  reise  omkring  og  spille. 

Fortæret  af  Sorg,  febersyg  og  anstrengt  af  den 
idelige  Optræden,  drog  han  fra  By  til  By,  fra  New- 
York  til  San  Francisko,  —  og  den  sidste  Aften, 
hvortil  hans  Engagement  forpligtede  ham,  fik  han 
den  gule  Feber.  Han  har  selv  fortalt,  at  han  laa 
om  Natten  og  vred  sig  paa  et  Stengulv  i  sit  Logis; 
men  hans  kraftige  Konstitution  og  selvopfundne 
Kur  at  drikke  Sennepsvand  samt  hugge  og  stikke 
sig  over  det  hele  Legeme  med  en  Lebensvækker 
overvandt  ogsaa  dette  Anfald. 

Med  ubetvingelig  Energi  fortsatte  han  frem- 
deles  Processen,    drog    selv    ud   i   de   fjerne    Skove 

for  at  hente  Vidner  etc,  og  bragte  endelig  saa- 
meget  ud  af  Rettergangen,  at  hans  Ære  var  reddet 
og  nogle  tusinde  Dollars  fravristet  Bedragerne. 

Ole  Bull  har  fortalt  mangt  et  karakteristisk 
Træk  fra  den  Tid  om,  hvorledes  hans  Forfølgere 
benyttede  alle  tænkelige  Fif  og  Midler  for  at  gjøre 
ham  det  umuligt  at  underholde  sine  Processer. 
Særlig  gik  det  ud  paa  at  benytte  ethvert  nogen- 
lunde  egnet  Dokument  for  at  komme  ham  tillivs 
med  Beslaglæggelse  af  hans  Effekter  eller  Arrest 
paa  hans  Person,  for  at  hindre  ham  fra  at  skaffe 
Penge  gjennem  sine  Koncerter. 

Hvor  anstrengt  han  var  under  dette  Liv,  kan 
man  forståa  af,  hvad  han  har  berettet  om  sin  Til- 
stand, da  han  lige  efter  en  Sygdom  i  1857  gav  en 
Række  Koncerter  i  Dodworths  Hall  i  New- York. 
,,Han  var  saa  svag,  at  man  maatte  føre  ham  frem 
paa  Scenen,  og  havde  da  tåget  saameget  Kinin,  at 
han  ikke  hørte  de  første  Takter  af  sit  eget  Spil, 
men  først  vaktes  op  af  Publikums  Applaus.  Imel- 
lem  Numrene  maatte  han  hvile  sig  paa  en  Sofa  og 
styrke  sig  med  Portvin." 

Medens  han  saaledes  forfulgtes,  og  man  gjorde 
ham  Vanskeligheder  paa  alle  Hold,  maatte  han 
hyppig  sætte  List  mod  List.  Især  gjaldt  det  for 
hans  Forfølgere  om,  at  faa  konfiskeret  hans  kost- 
bare Violin. 

En  Aften  i  New-York,  som  han  gav  Koncert  for 
overfyldt  Hus  og  under  Publikums  stormende  Bifald 
og  Jubel  træder  ud  fra  Scenen  efter  et  Nummer, 
møder  han  en  Retsbetjent,  der  erklærer,  at  han  er 
nødt  til  at  beslaglægge  den  Violin,  Bull  har  under 
Armen;  han  har  dertil  Lovens  Ret  og  Magt  ... 

Det  var  en  iskold  Overgang,  endnu  medens  han 
stod  med  den  brusende  Jubel  om  Ørene. 

Bull  smilede  og  bukkede  —  med  Violinen  frem- 
deles under  sin  Jernarm: 

,, Tillad  mig  kun  et  Øieblik  at  vende  tilbage  og 

fortælle  Publikum  Grunden,  hvorfor  jeg  ikke  kan 
fortsætte  Koncerten.   ...  De  indser,  jeg  skylder"  ... 

Manden  blev  bleg,  han  indsaa  pludselig  Faren, 
—  at  han  stod  lige  foran  det  at  blive  offentlig  lyn- 
chet  af  den  hundredgabede  Kerberus,  et  indigneret 
og  rasende  amerikansk  Publikum,  og  drog  sig  halv 
konfus  halv  bønfaldende  ud  af  Døren. 

Bull  begreb  imidlertid,  at  han  maatte  være  dob- 
belt aarvaagen.  At  miste  Violinen  var  det  samme 
som  for  en  Kjæmpe  at  miste  sin  Kaarde,  og  han 
betroede  den  nu  til  en  Ven. 

At  Forsigtigheden  ikke  var  overflødig,  viste  sig. 
Et  Par  Morgener  efter  har  Bull  igjen  en  Sherif  i 
sit  Logis.  Manden  opdager  og  bemægtiger  sig 
straks  den  eftertragtede  Violinkasse,  hvori  den 
kostelige  Skat  ligger  nedlaaset  og  forlanger  Nøglen, 
den  Bull  ogsaa  høflig  overleverer  ham.  Han  for- 
visser sig  om,  at  Violinen  er  der,  og  i  Retsbetjen- 
tens  Mine,  idet  han  iler  ud,  læseis  den  straalende 
Seir,  han  endelig  har  opnaaet.  Med  Violinkassen 
i  Haanden  gaar  det  i  fuld  Fart  hen  til  Fordrings- 
haveren, der  skjønt  ukyndig  spiller  og  gnider  paa 
Violinen  af  bare  Jubel.  Den  beses  og  beundres  af 
en  hel  Kreds.  ...  Værdien  for  et  saadant  Mesterværk 
kan  ligesaa  lidt  som  de  store  Diamanter  takseres, 
og  Spørgsmaalet  om,  hvormange  tusinder  Dollars 
i  praktisk  Handelsværd,  søges  endelig  af  gjort  hos 
New-Yorks  første  Musikhandler.  Denne  modtager 
den  erobrede  Violin  med  ærbødig  Respekt.  Han 
ser  indeni  den,  banker  paa  den,  klimprer  ...  banker 
igjen. 

Atter  gjentager  han  de  samme  Manøvrer  ... 
Endelig  kaster  han  Violinen  foragtelig  hen  paa 
Bordet:  —  ,,Den  der  er  værd  akkurat  —  seks  Shil- 
lings; ...  en  ordinær  Kræmmerviolin!"  — 

—  Efter  fem  stormfulde  Aar,  tilbragte  derover 
under  Opbud  af  hans  hele  geniale  Evne  for  at  byde 
en  haard  Skjæbne  Spidsen,  og  blandt  hvis  Begiven- 

lieder  kan  mærkes,  at  han  i  1853  koncerterede  gjen- 
nem  Amerika  med  den  dengang  kun  ti  Aar  gamle 
senere  saa  berømte  Adelina  Patti,  —  kom  han  ende- 
lig i  August  1857  tilbage  til  Bergen,  saa  at  sige 
,,Fant  som  Peer  Gynt". 

Her  tog  han  straks  fat  igjen  paa  Theatersagen, 
kom  selvfølgelig  i  Brud  med  den  daværende  Direk- 
tion  og  indkaldte  om  Høsten  Bjørnstjerne  Bjørnson 
til  artistisk  Direktør,  —  et  Skridt,  der  som  be- 
kjendt  gav  den  nationale  Scene  et  helt  nyt  Op- 
sving.  Ole  Bull  anførte  nede  i  Orkestret  hele  den 
Vinter,  medens  Bjørnstjerne  Bjørnson  dirigerede  det 
artistiske  oppe  paa  Scenen. 

Den  sidste  tunge  amerikanske  Reise  havde  imid- 
lertid ikke  undladt  at  sætte  sine  Spor  ogsaa  i  Bulls 
Kjæmpekonstitution.  Efter  den  første  Tids  Virk- 
somhed  hjemme  indtraadte  en  Reaktion,  der  tryk- 
kede paa  hans  Humør.  Han  led  under  Anfald  af 
Koldfeber  —  en  Levning  af  Panamafeberen  — ,  hans 
Formuesomstændigheder  var  derangerede;  dertil 
kom  huslige  Sorger. 

Med  den  Tanke  at  gjennemgaa  en  Badekur  i 
Tyskland  drog  han  i  Vaaren  1858  til  Wien,  gjorde 
der  og  i  Pesth  en  storartet  Lykke  og  opholdt  sig 
derpaa  om  Sommeren  ved  Karlsbad. 

Om  Høsten  var  han  igjen  i  Norge  og  kjøbte  sin 
Fædrenegaard  Valestrand  ved  Bergen,  der  nu  er 
i  Sønnens  Eie.  Didhen  drog  han  sig  den  Vinter 
tilbage  i  Ensomhed  med  sin  Familie,  kun  beskjæf- 
tiget  med  under  det  milde  bergenske  Vinterveir  at 
grave  Kanaler  og  udføre   allehaande  Forbedringer. 

Vinteren  1860  begav  han  sig  atter  paa  Kunst- 
reiser  og  optraadte  i  Stockholm  under  ,,Statholder- 
krisen"  med  en  Række  af  sytten  Koncerter,  hvorefter 
han  tog  over  til  Finland. 

1861—62  gav  han  i  England,  Skotland  og  Ir- 
land ialt  46  Koncerter,  hvis  samtlige  Udbytte  imid- 

lertid  forblev  i  Lommen  paa  hans  Impressario,  med 
hvem  han  geraadede  i  en  forgjæves  Proces. 

I  1863  arbeidede  han  i  Kristiania  for  Oprettel- 
sen  af  et  norsk  Musikakademi  og  satte  i  den  An- 
ledning efter  Evne  alle  Hjul  igang  baade  hos 
Storthing,  Regjering  og  Presse.  Det  var  kun  en 
Fortsættelse  af  hans  tidligere  Program:  ,, norsk 
Orkester  i  et  norsk  Theater!"  Og  hvad  han  her- 
med mente,  udtaltes  i  en  af  ham  underskrevet  Ar- 
tikel  i  ,,Illustreret  Nyhedsblad",  som  den- 
gang  under  hans  Inspiration  af  mig  blev  sat  i 
Pennen.  Den  Del  af  den,  som  her  kan  interessere, 
anføres: 

Et  norsk  Musikakademi. 

Jeg  har  været  med  og  set  det  unge  Flag  heises 
over  Nationen,  det,  som  nu  smykker  Havnene 
rundtomkring  i  Verden,  og  som  paa  halv  Stang  alt 
har  sørget  over  mange  af  dem,  som  i  Møie  og  Mod- 
gang  var  med  at  heise  det.  I  dette  Flag,  væltende 
foroven,  og  i  Grundloven  forunden  har  den  norske 
Statsbygning  sit  Gulv  og  Tag,  saa  Huset  ses  ud  i 
Verden  og  har  Navn  mellem  Nationerne.  Men  der- 
med er  det  ikke  færdigt,  og  det  var  vel  Synd  nu 
at  lade  det  staa  i  slig  halvfærdig  Stand,  udsat  for 
Vind  og  Veir.  Der  er  endnu  mange  Værelser  at 
tække  og  indrede,  om  Huset  skal  kunne  anstæn- 
digen  bebos  af  en  Nation,  der  gjør  Fordring  paa 
sin  Plads  i  Civilisationen.  Mellem  den  danske  og 
den  norske  Scene  er  der  jo  nu  saa  nogenlunde  af- 
panelet;  —  men  rundt  om  paa  Hjemmets  Vægge 
hænger  Malerier  af  alskens  de  forskjelligste  Natio- 
ners  Kunst,  importeret  ved  Skibsleiligheder  fra  alle 
Verdens  Kanter  —  som  venteligt  i  en  Sømandsstue 
som  vor.  Der  er  saa  meget  af  fremmed  og  saa 
lidet  af,  hvad  der  virkelig  er  vort  eget.  Selv  de 
fleste  af  vort  eget  Lands  Sujetter  udføres  i  Ud- 
landet,   rigtignok   af   vore   egne   hjemad   længtende 

Kunstnere,  men  med  en  trællende  Landflygtigheds 
Mærke  paa,  sat  der  af  den  laante  fremmede  Pensel. 
Jeg  har  havt  mangen  en  Sørgestund  sammen  med 
disse,  ikke  saameget  af  vore  fattige  Forholde  som 
af  vor  manglende  nationale  Sans,  forviste  Mænd, 
dem  man  støder  paa  overalt  i  Verden.  Vi  har  da 
talt  sammen  om  alle  de  norske  Kunstneres  fælles 
Drøm,  den,  at  faa  komme  hjem  og  forene  Kræf- 
terne  i  Akademier,  hvori  den  unge  norske  Kunst 
kunde  opdrages  til  en  selvstændig  Manddom,  den 
at  give  Norge  den  Ære,  som  de  fremmede  nu  tager 
fra  det.  Naar  Længselen  bliver  for  stor,  flytter  de 
hjemover  paa  Maafaa,  saavel  Malere  som  Musici 
og  Billedhuggere,  og  tørner  da  mod  den  gamle  graa, 
nøgne  Klippe,  sit  Lands  manglende  Sans. '  Saa  maa 
de  atter  ud  igjen.  De  prøver  paa  nyt,  glemmende 
det  gamle,  og  en  og  anden  faar  endelig  en  Smule 
Fodfæste;  Resten  maa  ud  igjen  for  atter  at  prøve 
den  gamle  Historie.  Men  denne  vort  Lands  Kunst- 
historie er  vanærende  for  Nationen  og  blodig  for  de 
Mænd,  som  saaledes  har  gjort  det  til  sit  alt,  og  som 
den  tvinger  til  at  gaa  omkring  og  sælge  dens  Ære 
i  Udlandet. 

Min  Sag  her  i  Verden  er  den  norske  Musik. 
Jeg  er  ikke  Maler,  ikke  Billedhugger,  ikke  Literat. 
Jeg  er  Musiker.  Og  som  saadan  bør  mit  Folk  tro 
mig,  naar  jeg  siger,  at  jeg  hører  en  forunderlig 
dyb  og  eiendommelig  Sangbund  skjælve  inde  i  dets 
Bryst.  Mit  Livs  Maal  har  været  at  faa  sat  Strenge 
paa  den,  saa  den  kan  faa  tale  ud,  saa  dens  dybe 
Røst  kan  tone  ind  under  Tempelhallen,  og  som 
Norges  egen  Kirkemusik  bære  Præsternes  Ord  til 
Menighedens  Hjerter,  saa  den  paa  Valpladsen  kan 
minde  Landsforsvarerne  om  Landets  Arne;  saa  den 
kan  lyde  fra  Orkestrene  for  at  danne  og  gjøre  sand 
vor  norske  Kunst,  som  ene  paa  dette  Underlag  kan 
reises;  saa  den  kan  klinge  fra  Pianoforterne  rundt 
om  i  Landet  ind   i  Familielivet,   hvor   disse   Toner 

vil  tale  til  Følelsen  dannende  og  forædlende  mere 
end  alt  Sprog  i  Verden,  i  Ynde  og  Forstaaelighed 
uovergaaeligt! 

Jeg  har  tilbragt  mit  Liv  med  Forsøg  paa  at 
klattre  op  af  den  samme  nævnte  graa  Klippe  som 
de  andre  norske  Kunstnere,  med  at  overvinde  den 
denationaliserede  musikalske  Sans.  Jeg  forærede  i 
sin  Tid  tusinde  Spd.  til  Theatrets  Understøttelses- 
fond, betroende  Anvendelsen  til  vedkommendes 
bed  ste  Indsigt.  De  500  af  dem  blev  givet  til  en 
forløben  tysk  Klarinetspiller,  som  kom  bort  i  Ame- 
rika. Jeg  har  forgjæves  tilbudt  mig  at  dirigere  i 
Orkestret  og  komponere  for  Scenen,  og  overhovedet 
som  Enkeltmand  stadigen  gjort  mit  muligste  for 
at  bryde  mig  Veien  til  Instruktion  i  den  norske 
Musik;  men  jeg  har  bestandig  stødt  paa  den  gamle 
kjendte  og  atter  glemte  graa  Klippe. 

Nu  er  det  mit  Forslag  til  mine  Kollegaer,  de 
norske  Musikere,  at  vi  rækker  hinanden  Haanden 
til  et  fælles  Forsøg  paa  at  komme  op  paa  Toppen 
af  Klippen,  idet  vi  efter  nærmere  indbyrdes  Aftale 
opretter  et  Akademi  for  Undervisning  i  Musik.  Kan 
hænde  vi  da  endelig  faar  Flaget  plantet  deroppe, 
og  kanske  vi  saa  bagefter  fra  oven  af  kan  række 
Haanden  ned  til  de  andre  klattrende  Kunstnere  og 
hjælpe  ogsaa  dem  op! 

Ole  Bull. 

Af  Musikakademiet  blev  der,  som  bekjendt, 
intet;  men  Frøet  —  Tanken  —  blev  dog  hermed 
nedlagt.  Sagen  har  siden  den  Tid  gjennemlevet 
sine  Modningsaar,  og  der  staar  nu  en  Række  Kunst- 
nere og  en  ganske  anderledes  udviklet  Musiksans 
færdig  til  at  modtage  den.  — 

Det  var  i  1862  i  Paris  paa  en  Gjennemreise,  at 
Bull  mødte  Efterretningen  om,  at  hans  Hustru  var 
afgaaet  ved  Døden  i  Kristiania. 

Om  dette  Ægteskabsdrama,   der  begyndte   i  Sol 

og  endte  i  Sorg,  ligger  det  udenfor  nærværende 
Biografs  Opgave  at  udtale  sig.  Den  seks  og  tyve- 
aarige  Brevveksling,  som  deres  gjenlevende  Søn  har 
fundet  at  skylde  sine  Forældres  Minde  at  offentlig- 
gjøre, faar  bære  sit  eget  Vidnesbyrd.  Kun  saa- 
meget  tør  her  paapeges  til  mulig  Retledning  for 
en  uhildet  Dom:  —  Det  var  en  særlig  germanisk  og 
en  specifik  fransk  Natur,  som  havde  gjort  det 
vanskelige  og  vovelige  Eksperiment  at  føre  et  ægte- 
skabeligt  Samliv  igjennem,  tilmed  under  en  næsten 
stadig  Adskillelses  ugunstige  Omstændigheder.  Med 
hver  i  sin  Retning  udprægede  Evner  levede  den 
ene  dog  væsentlig  i  Gemyt,  Fantasi  og  Idealer, 
medens  den  anden  —  Barn  af  et  ældre  Kultursam- 
fund  —  aldeles  af  gjort  var  slagen  for  den  promte, 
altid  klart  opg jorte  Virkelighed  og  satte  sin  Lykke 
mere  i  Huslivets  private  Synsmaader  og  Poesi  end 
i  de  almene  Offentlighedens  Idealer  og  Drømme, 
der  løftede  og  henførte  ham.  Idet  man  gjennem- 
læser  Brevvekslingen,  faar  man  lige  fra  først  af, 
synes  mig,  Indtrykket  af  en  stadig  og  fortsat  voks- 
ende Kjæmpen  mellem  vanskelig  forenelig  germa- 
nisk og  fransk  Aand,  repræsenteret  af  tvende  Per- 
sonligheder saa  menneskelige  og  sande,  at  man 
ubetinget  maa  skjænke   dem  sin   ærbødige  Agtelse. 

Ægteskabet  var  velsignet  med  seks  Børn,  hvoraf 
to  døde  i  sin  spæde  Alder,  og  de  øvrige:  Alex- 
ander, Felicie,  Lucie  og  Thorvald  overlevede  Mo- 
deren. 

Med  Ole  Bulls  første  Ægteskab  er  det  Afsnit  af 
hans  Liv  sluttet,  som  væsentligst  vedrører 
denne  Fremstillings  Interesse.  De  efterfølgende 
Data  i  hans  rige  Liv  skal  kun  kursorisk  an- 
føres. 

I  de  næste  Aar  koncerterede  han  i  Tyskland, 
Polen  og  Rusland,  hvor  han  i  1866—67  med  det 
gamle  vante  Bifald  optraadte  i  St.  Petersburg,  og 
i  Moskwa  modtog  en  Nodestol  af  Sølv  fra  de  rus- 

siske  Studenter.  Paa  denne  Reise  blev  han  tillige 
høit  æret  i  Berlin,  hvor  Presse  og  Publikum  gav 
den  gamle  geniale  Kunstner  sin  Hyldest  og  Er- 
kjendelse  i  rigt  Maal.  Ogsaa  i  Kjøbenhavn  nød 
han  Hædersbevisninger.  Ved  en  Fest  i  ,,den  norske 
Forening"  udbragte  Carl  Ploug  Skaalen  for  ham 
,,som  en  Konge  i  Kunstens  Rige". 

I  November  Maaned  1867  tog  Ole  Bull  igjen  — 
for  tredie  Gang  —  over  til  Amerika. 

Han  modtoges  der  af  Landsmænd  i  Vesten  med 
Fakkeltog,  Deputationer  og  al  den  Ære,  som  deres 
overstrømmende  Sympathier  overhovedet  kunde 
give.  Han  debuterede  i  Chikago  og  fortsatte  siden 
i  et  sandt  Triumftog  af  Koncerter  gjennem  de  for- 
enede Stater,  idet  han  om  Somrene,  naar  det  stun- 
dede mod  17de  Mai,  altid  vendte  tilbage  til  sit 
Valestrand  i  Norge. 

Enkelte  Træk  fra  denne  Tid,  som  han  dels  selv 
har  fortalt,  tåges  her  med. 

Som  hans  Genius  var  i  Slægt  med  Paganini, 
kunde  Ole  Bull  ogsaa  have  sin  største  Glæde  af  at 
imitere  Paganini,  baade  i  Væsen  og  Spil;  —  og 
dette  var  hos  ham  Tegn  paa  hans  lykkeligste  og 
gladeste  Humør.  Paa  en  af  de  nævnte  Reiser  i 
Amerikas  Vesten  foredrog  han  saaledes  i  Milwaukee 
Paganinis  anden  Koncert.  Han  gik  med  Liv  og 
Lune  mere  og  mere  ind  i  hans  Personlighed  og 
spillede  den  Aften  saa  lysende  inspireret,  at  han 
ganske  henrev  Tilhørerne.  Medens  man  bagefter 
strømmede  ind  i  hans  Aftrædelsesværelse  og  be- 
geistret takkede  ham,  hviskede  han  med  et  glad 
indfornøiet  Smil  til  sin  Søn:  —  ,,3eg  tror,  Paganini 
har  været  tilfreds  med  mig,  om  han  har  hørt  mig 
ikvæld!" 

Det  var  i  disse  Aar  (1867—69),  at  han  i  Ame- 
rika begyndte  at  arbeide  paa  Ideen  til  sit  nye  Piano- 
forte. 

Den   4de   December  1868   Kl.    11   Aften   opievede 

han  et  Sammenstod  mellem  to  Dampskibe  paa 
Ohio.  Idet  han  gik  ind  i  sit  ,,Stateroom",  havde 
han  den  Aften  en  Forudfølelse  af  en  eller  anden 
Ulykke  og  havde,  idet  han  lagde  sig,  kun  tåget 
Støvler  og  Overfrakke  af.  i/^  Time  efter  kom 
Stødet.  Det  ene  af  Skibene  var  ladet  med  Petro- 
leum, og  der  flød  snart  et  Ildhav  baade  udover 
Fartøiet  og  Våndet.  Bull  tog  koldblodig  sin  Pels 
paa,  for  bedre  at  kunne  holde  Ilden  ude  og  for, 
om  nogen  af  de  svømmende  greb  efter  ham,  —  at 
kunne  skille  sig  ved  den!  Saaledes  udstyret  hop- 
pede han  i  Våndet  og  reddede  sig  tilland  mellem 
døende  og  jamrende. 

Ved  den  Leilighed  omkom  fem  og  sytti  Men- 
nesker, og  Bull  fortalte  siden  som  noget  uforglem- 
meligt,  hvorledes  han  under  Rædselsscenerne  saa 
en  Kvinde  med  sit  Barn  søge  op  paa  Kommando- 
brættet  for  at  undgaa  Ilden  og  derpaa  under  Raa- 
bet:  ,,Gud  hjælpe  mig!"  kaste  sig  ud  med  Barnet, 
gribes  af  Hjulskovlerne  og  knuses  under  Hjul- 
kassen. 

Dagen  efter  Ulykken  spillede  han  i  Cincinnati 
i  sine  Reiseklæder;  —  en  Neger  havde  reddet  hans 
Violin,  idet  han  holdt  den  over  Hovedet,  medens 
han  vadede  iland. 

Ved  den  Leilighed  mistede  han  en  Mængde 
kostbare  Ting,  der  havde  Affektionsværdi  for  ham, 
bl.  a.  en  Guldkrone,  som  han  havde  faat  af  Fri- 
murerne i  Philadelphia.  En  ung  Mand,  der  var  reist 
hen  til  Ulykkesstedet  for  at  søge  sin  Faders  Lig, 
bragte  ham  senere  i  New-York  et  Stykke  af  Kronen, 
der,  formet  som  en  Harpe,  bar  Inskriptionen:  ,,Til 
Broder  Ole  Bull". 

I  1869  anførte  han  Violinerne  paa  den  af  Mr. 
P.  S.  Gilmore  foranstaltede  Kjæmpekoncert  under 
,,Fredsjubilæet"  —  peace  jubilce  —  med  et  Orkester 
paa  elleve  hundrede  Mand.  Han  foredrog  her  to 
Solonumre  for  et  Publikum  af  50,000  Mennesker. 

1870  drog  han  ad  den  nyaabnede  Paciflkjern- 
bane  vestover  til  det  stille  Hav  og  gav  i  San  Fran- 
cisko  og  omliggende  Byer  en  Række  Koncerter.  I 
San  Francisko  overraktes  ham  en  Guldkrone.  Paa 
Tilbageveien  besøgte  han  Mormonstaden  ved  Salt- 
søen  —  Saltlakecity  — ,  hvor  han  blev  enthusiastisk 
hyldet  og  gav  to  Koncerter. 

Da  han  i  April  1870  indskibede  sig  fra  Nev^- 
York  for  at  gaa  til  Europa,  modtog  han  af  Ver- 
densstadens  filharmoniske  Selskab  en  norsk  Silke- 
fane med  det  amerikanske  Stjernebanner  indsyet 
i  Dugen  samt  ledsagedes  ombord  til  Europa-Damp- 
skibet  af  en  af  Statens  Kuttere. 

Under  det  Sommerophold  i  Norge,  som  derpaa 
fulgte,  besøgte  han  ogsaa  Kristiania  og  gav  Kon- 
cert,  for  første  Gang  akkompagneret  af  det  af  ham 
selv  konstruerede  Pianoforte,  som  han  havde  ført 
med  sig.  Paa  Høstsiden  var  han  igjen  over  i  Ame- 
rika. 

Der  indgik  han  1  September  s.  A.  (1870)  Ægie- 
skab  med  Miss  Sarah  Thorp,  Datter  af  Senator 
Thorp  i  Madison  i  Wisconsin,  der  har  skjænket 
ham  en  Datter  og  nu,  som  hans  Enke,  lever  i 
Cambridge  i  Amerika. 

I  disse  sidste  ti  Aar  af  sit  Liv,  hvori  han 
altsaa  var  knyttet  til  Hjem  og  Arne  ovre  i  Amerika, 
vedblev  han  ungdommelig  som  før  og  med  usvæk- 
ket  Kraft  at  give  Koncerter.  Han  oplevede  under 
denne  Periode  mange  Hædersbevisninger  hinsides 
Oceanet  og  foretog  ogsaa  et  Par  Koncertture  til 
Europa  i  Skandinavien,  Tyskland  og  Italien.  Af  det 
filharmoniske  Selskab  i  Florentz  modtog  han  i  1874 
en  gylden  Krone. 

I  1876  var  han  helt  nede  i  Ægypten  og  besteg 
der  med  sin  Violin  Keopspyramiden  paa  sin  Fød- 
selsdag, samt  sendte  et  aftalt  Telegram  til  Hans 
Maj.  Kong  Oscar  den  II,  der  naadigst  besvarede 
det. 

Om  Somrene  besøgte  han  regelmæssig  Norge, 
hvor  han  nu  i  de  senere  Aar  opholdt  sig  paa  sin 
Villa,  Lysøen,  ved  Bergen,  som  han  havde  kjøbt  i 
Høsten  1872. 

Det  var  under  et  saadant  Sommerophold  i  1879, 
at  Kong  Oscar  den  II,  der  besøgte  Bergen,  viste 
ham  udmærket  Bevaagenhed  og  bl.  a.  ved  en  Au- 
diens skjænkede  ham  sit  Portræt  med  egenhændig 
Underskrift.  Nogle  Dage  efter  udbragte  Ole  Bull 
ombord  paa  det  festlige  Dampskib,  der  førte  Kon- 
gen over  Osterf jorden,  i  de  hjerteligste  Udtryk:  ,,H. 
M.  Kongens,  Skaldens  og  Kunstnerens"  Skaal,  hvil- 
ken Hans  Majestæt  besvarede  ved  med  sit  udtryks- 
fulde  Foredrag  at  synge  Bulls  Komposition:  ,, Sæter- 
jentens Søndag". 

Ole  Bulls  syttiende  Fødselsdag  var  den  Ste  Fe- 
bruar 1880  feiret  i  Madison  i  en  Kreds  af  Amerikas 
første  Mænd,  deriblandt  Digteren  Longfellov^,  og 
en  Procession  af  Damer  havde  under  Festlighederne 
overrakt  den  endnu  lige  ranke,  hvidhaarede  Mester 
en  Violin,  et  Kunstværk  af  de  mest  udsøgte  Blom- 
ster, —  da,  kun  nogle  Maaneder  efter,  —  det  Bud- 
skab  naaede  hans  Fædreland,  at  han  var  angrebet 
af  en  betænkelig  Sygdom.  Det  var  under  dens 
Smerter,  at  han  trods  alle  Betænkeligheder  og 
Indsigelser.  fra  Lægernes  Side  med  hele  sin  Jern- 
trods  satte  igjennem  at  blive  ført  over  til  Norge. 
Hans  Hustru  fulgte  ham,  og  efter  et  Ophold  i 
Liverpool,  hvor  han  atter  fraraadedes  at  fortsætte 
Reisen,  naaede  han  endelig  i  Randen  af  Sommeren 
frem  til  det  Hjem  paa  Lysøen  ved  Bergen,  som  han 
skulde  forlade  for  under  Landesorg  at  stedes  til 
Hvile  paa  Kirkegaarden  i  sin  Fødeby  Bergen. 

Som  han,  ligesom  drevet  af  et  uimodstaaeligt 
Instinkt,  synes  at  have  længtet  efter  sit  Fædreland, 
saaledes  er  det  ogsaa  for  den  nationale  Bevidst- 
hed,  hvortil  hans  hele  Personlighed  saa  uadskille- 
lig  er  knyttet,   en  Tilfredsstillelse   at  vide,   at  dets 

navnkundigste,   vidtfarende    Søn   dog  tilslut   skulde 
gjemmes  i  Fædrelandets  Muld. 

Da  Lægen  den  sidste  Morgen  underrettede  ham 
om,  at  han  snart  maatte  vandre  herfra,  tog  han 
rolig  og  fattet  Afsked  med  sine  Omgivelser.  Senere 
yttrede  han  Ønske  om  at  faa  nogle  Blomster  hen 
paa  Sengen.  Man  havde  vanskeligt  for  at  forståa, 
hvad  Slags  Blomst  han  mente,  og  hragte  ham  den 
ene  efter  den  anden;  men  han  rystede  hver  Gang 
paa  Hovedet.  Først  da  man  bragte  ham  nogle 
Lyngblomster,  nikkede  han  og  smilte.  Han  beholdt 
denne  simple,  fattige  Lyngdusk  i  Haanden  i  sine 
sidste  Timer.  Og  N  o  r  d  a  h  1-R  o  1  f  s  e  n  har  1  et 
Digt,  der  fulgte  med  to  Kranse  af  Lyng  og  vilde 
Blomster  paa  Baaren,  gribende  malt  os  denne  Stund 
med  Lyngdusken,  hvori  hans  Sol  gik  ned: 

, .Natten  den  kommer,  og  Solen  sin  Glans 

vil  mig  nok  snarlig  nægte; 

havde  jeg  kun  en  liden  Krans 

og  vidste,  at  den  var  ægte! 

Natten  den  kommer,  og  Laurens  Busk 

slet  ingen  Duft  mig  sender. 

Giv  mig  af  Lyngen  en  liden  Dusk 

mellem  de  kolde  Hænder!" 

Da  han  mærkede,  at  Døden  nærmede  sig,  ud- 
talte  han  Ønsket  om,  at  høre  Mozarts  Requiem, 
hvilket  hans  Hustru  gjentagne  Gange  spillede  for 
ham,  og  da  Tonerne  døde  hen,  indtraadte  Foran- 
dringen, som  bebudede,  at  Opløsningen  var  nær 
forestaaende.  Ole  Bull  udaandede  den  17de  August 
Kl.  12  Middag. 

Hans  Ligbegjængelse  fandt  Sted  Mandagen  den 
23de  August;  og  over  denne  Baare  bøiede  alle  Lan- 
dets Partier  sig  sammen  i  den  fælles  Folkesorg! 

Den  dybe  Bevægelse,  som  ved  denne  Leilighed 
raadede,  fik  saa  levende  og  stemningsfulde  Udtryk 
i  hans  Fødebys  Presse,  at  enhver  Fremstilling 
bagefter  kun  vil  staa  tilbage,  og  jeg  vælger  derfor 

at  sammenstille  forskjellige  Uddrag  af  disse.  Man 
føler,  hvorledes  de  er  skrevne  under  det  umiddel- 
bare store  Indtryk  af  Sørgefestens  Høitid,  og  synes 
at  høre  Sørgemarschen,  Minutskuddene  og  Klokke- 
ringningen, medens  Toget  bevæger  sig  langsomt 
fremad,  og  Folket  følger  sin  berømte  Søns  Kiste 
til  det  Sted,  der  af  kommende  Slægter  med  Ærbø- 
dighed  og  Pietet  skal  nævnes  som  Ole  Bulls  Grav. 


OLE   BULLS   JORDEFÆRD. 

Mandagen  den  23de  August  —  Ole  Bulls  Begra- 
velsesdag —  vil  uudslettelig  bevares  i  enhver  Ber- 
gensers Erindring. 

Allerede  fra  den  tidlige  Morgenstund  viste  det 
sig,  at  her  var  den  fuldstændigste  Tilslutning  af 
alle  Folkeklasser.  Bergen  og  Vaagen  var  iført  sit 
Sørgeskrud;  fra  Husene  og  Skibene  vaiede  tusinder 
af  Flag,  der  var  sænkede  paa  halv  Stang,  al  For- 
retningsdrift var  indstillet  og  Butikerne  lukkede  for 
hele  Dagen. 

Oppe  i  Staden  var  alt  endnu  stille  Forberedelse, 
i  Gaderne  ordnedes  de  festlige  Dekorationer,  og  paa 
Havnen  gjorde  Dampskibene  sig  færdige  til  Sørge- 
Defilering,  indtil  efterhaanden  udover  Formiddagen 
den  umaadelige  Procession  begyndte  at  opstille  sig 
paa  Nordnæspynten,  og  Folkemasser  i  tusindvis 
strømmede  udover  til  de  høie  Punkter  paa  Nord- 
næs  og  langs  Fæstningen  for  at  se  Indseilingen. 

Imidlertid  var  Dampskibet  ,,Kong  Sverre"  af- 
gaaet  fra  Bradbænkbryggen  Kl.  7  om  Morgenen 
med  Ole  Bulls  Familie  og  nærmeste  Venner  samt 
nogle  faa  indbudne,  der  skulde  overvære  Familiens 
Sørgefest  paa  Lysøen  og  deretter  føre  hans  jordiske 
Levninger  ind  til  Byen,  hvor  Kommunebestyrelsen 
havde  skjænket  Begravelsespladsen. 

Kommen  i  Nærheden  af  Lysøen  heistes  paa  halv 

Stang  det  amerikanske  Flag  paa  Fortoppen,  det 
norske  paa  Agtermasten  og  under  Gaffelen,  og  saa- 
ledes  sørgesmykket  gled  ,,Kong  Sverre"  ind  til  Øen. 
Solen  var  nu  kommet  frem  og  havde  forjaget  de 
regntunge  Skyer.  Solbelyst  laa  Villaen  der  og  viste 
store  Sørgeskarer  af  Omegnens  Bønder,  der  havde 
leiret  sig  opefter  Terrasserne  i  Fjeldet. 

Parvis  vandrede  man  opad  den  steile  Fjeldvei, 
som  fører  til  Huset,  hvis  Veranda  var  dekoreret 
med  sorte  Draperier.  Kl.  IO1/2  samledes  man  i 
den  store,  rummelige  Koncertsal  ovenpaa,  hvor  den 
med  Kranse  og  Blomster  pragtfuldt  og  bugnende 
rigt  udstyrede  Kiste  var  plac»ret  under  det  flor- 
omvundne, store  Speil.  Over  den  vaiede  Ole  Bulls 
Stjernebanner. 

Edvard  Grieg  indledede  Høitideligheden  med 
et  Præludium  paa  Husorglet,  og  Haandværkerfor- 
eningens  Sangere  afsang  stemningsfuldt  neden- 
staaende   Sang,   hvortil  Grieg  akkompagnerede: 

Nu  mødes  tusiude  Hjerters  Trang 

i  Mindets  dæmrende  Sale, 

nu  gaar  et  Suk  over  Fjord  og  Vang 

og  gjennem  duggede  Dale. 

Nu  tier  Skovens  Sangerkor, 

og  Birken  sænker  sin  Krone, 

hver  Blomst  er  hyllet  i  Sørgeflor  — 

thl  nu  forstummed  hans  Tone. 

Det  Liv,  der  spirer  paa  hjemlig  Grund 

i  Folketrang  og  paa  Tue, 

det  steg  forklaret  i  viet  Stund 

o  Toneskald!  fra  din  Bue. 

Hvert  Skjønhedsblink,  Du  måned  frem, 

alt,  i  din  Tone  bæved, 

bar  Længsel  udåd  og  atter  hjem: 

vort  Liv  Du  tolked  og  le  ved. 

Nu  har  Du  sunget  din  Svanesang, 
t  Sagas  Hal  er  Du  bænket; 
men  end  din  Tone  har  mægtig  Klang: 
i  Folkets  Bryst  den  sig  sænked. 

Og  om  dit  Navn  den  slynge  skal 
en  Krans  af  straalende  Minder, 
der  dufter  frisk  mellem  Fjeld  og  Dal, 
mens  Slægter  Icommer  og  svinder. 

J.  G. 

Neppe  et  Øie  var  tørt,  da  Kisten,  baaret  af 
otte  Bønder  fra  Valestrand,  nu  førtes  ud  fra  Lysø. 
Foran  den  bares  Silkebanneret.  Efter  Kisten  gik 
Hr.  Overlæge  Danielsen,  bærende  Ole  Bulls  fire 
Ordener  (St.  Olaf,  Wasa,  den  spanske  Karl  den 
Illdies  Orden  og  den  portugisiske  Kristusorden),  og 
vor  nationale  Tonedigter  Edvard  Grieg,  bærende 
hans  vakkre  Guldlaurbærkrans  fra  San  Francisko. 
En  Skare  Bønder  og  Sangerne  med  Sangerfanen 
sluttede  Følget. 

Over  den  smykkede  Landgangsbro  bares  da 
Liget  ombord  i  ,,Kong  Sverre",  hvor  det  placeredes 
midtskibs  paa  en  med  et  hvidt  Silketeppe  bedækket 
Skammel.  Over  Kisten  plantedes  det  norske  Flag 
og  Bulls  Silkebanner. 

...  Tougene  kastes  los  ...  sagte  Fart  forover,  ... 
Hovederne  blottes,  ...  Viften  fra  Skaren  paa  Land 
og  ombord  paa  Dampskibet,  —  og  Lysøen  kom  mere 
og  mere  afsyne! 

Ved  Kvarven  mødtes  man  Kl.  l^/^  af  et  høi- 
tideligt  Skue,  idet  her  fjorten  norske  Dampskibe, 
syv  i  hver  Linie  med  Saturnus  og  John  Schønning 
som  Fløiskibe  var  gaat  Sørgeskibet  imøde  for  at 
eskortere  Ole  Bull  ind  til  Moloen.  Eskadrens  Skibe 
førte  det  norske  Flag  paa  Fortoppen  og  under 
Gaffelen  samt  Navnevimpel  paa  Agtermasten.  Un- 
der sagte  Fart  passeredes  Ask.  Fanerne  paa  Nord- 
næsvolden  sænkedes,  og  nu  og  da  førte  Vinden 
Tonerne  af  Welhavens  —  ,,Hvor  sødt  at  favnes  af 
Aftnens  Fred",  der  blev  afsunget  af  Processionen, 
ud  til  Sørgeskibet.  Fæstningen  hilsedes  fra  Fløi- 
skibene  med  otte  Skud,  som  besvaredes  med  Salut, 
idet   ,,Kong   Sverre"   kom   forbi.     Folkemassen   paa 

Fæstiiingsvolden  og  paa  Skibene  blottede  Ilovederne, 
Kirkeklokkerne  lød,  og  Skibet  gled  sagte  ind  til  den 
smykkede  Dampskibsbrygge  ved  Holbergsplads,  der 
var  tæt  besat  af  Mennesker. 

Brigadens  Musikkorps  intonerede  ,,  Sæter  jentens 
Søndag",  under  hvis  kjendte  Toner  Landstigningen 
foregik  —  maaske  det  mest  gribende  Moment  under 
hele  Høitideligheden!  —  Kisten  bragtes  iland  af 
Haandværkerforeningens  Sangere. 

Efterat  den  var  placeret  paa  en  for  Anlednin- 
gen bygget  aaben  Estrade,  foråt  den  kunde  ses  af 
alle,  satte  Ligvognen  og  det  umaadelige  Sørgetog 
sig  i  Bevægelse.  En  Skare  Bønder  fra  Lysøen  og 
Valestrand,  der  havde  samlet  sig  under  et  norsk 
Flag,  aabnede  Toget.  Til  dem  sluttede  sig  Haand- 
værkerforeningens Sangforening,  efter  hvem  Musik- 
korpset fik  sin  Plads.  Seksten  unge  Damer  gik  to 
og  to  foran  Kisten  bærende  den  afdødes  Trofæer. 
Efter  Ole  Bulls,  fra  17de  Mai  Processionerne  saa 
bekj endte,  Stjernebanner  fulgte  den  af  Kranse  og 
Blomster  dækkede  Kiste.  Ligvognen,  der  blev  truk- 
ket af  fire  sorte  Heste,  førte  af  Stalddrenge,  efter- 
fulgtes  af  Marskalkerne  samt  d'Hrr.  Danielsen  og 
Edvard  Grieg  med  Ordenerne  og  Guld-Laurbær- 
kransen. 

Idet  Toget  under  Chopins  herlige  Sørgemarsch 
satte  sig  igang,  begyndte  Minutskuddene  fra  Skansen 
og  Klokkeringningen  fra  alle  Byens  Klokker.  Som 
Sørgetoget  passerede,  sænkedes  de  forskjellige  Kor- 
porationers  Faner.  Strandgaden,  Torvet  og  Kong 
Oscars  Gade,  hvorigjennem  Toget  gik,  var  alle 
strøede  med  Ener  og  Blomster  og  festlig  smykkede 
med  Sørgeflag  fra  Husene.  Alle  Vinduer  var  be- 
satte med  sørgeklædte  Tilskuere,  —  overalt  paa 
Trapper,  Altaner  og  Tage,  ja  selv  hele  Fjeldet  op- 
over  var  tætpakket  af  den  tause,  sortklædte  Folke- 
masse. Strandgadens  talrige  Butikvinduer  var 
dekorerede    i    hvidt    og    sort,    flere    med    Ole    Bulls 

Navnetræk,  og  ned  over  Kisten  regnede  der  den 
hele  Tid  med  Blomster.  Svaneapotheket,  hvor  Ole 
Bull  var  født,  var  smagfuldt  smykket  med  den  store 
Kunstners  Byste,  omgivet  af  Flag  og  floromvundne 
Musikinstrumenter,  samt  over  denne  Datoen  for 
hans  Fødsel,  den  5te  Februar  1810,  i  Straaleglorie. 
Her  gjorde  Sørgevognen  Holdt,  medens  følgende 
Sang  af  J.    Lund  blev   afsunget: 

Du  godt  har  holdt  Ord,  talt  Norrlges  Sag 
og  baaret  dets  Ry  viden  Lande; 
Du  loftet  har  høit  dit  Fædrelands  Flag 
rundt  om  paa  de  fjerneste  Strande. 
Ja  Fyrster  og  Folk  sin  Hyldning  har  bragt 
din  bløde  og  malmstærke  Bue; 
et  Scepter  den  blev,  som  Storme  har  lagt, 
I;  og  tændt  har  Begeistringens  Lue. 

I  Naar  Buen  Du  strøg,  om  borte  Du  var, 

I  det  klang  som  et:  ,,Leve  vort  Norge!" 

I  Thi  altid  din  Hug  til  Norge  Dig  bar, 

I  alt  kan  for  din  Kjærlighed  borge. 

I  Du  elsked  dit  Land,  dets  veirbidte  Strand, 

i  og  aldrig  Du  kunde  det  glemme, 

I  og  Folket  Dig  elsked,  Kvinde  som  Mand, 

r  '  de  vidste,  kun  her  var  Du  hjemme. 

Saa  Tak  da  for  alt,  for  Toner,  for  Sang, 

for  Gløden,  Du  tændte  og  vakte. 

Hav  Tak  for  din  kjække,  mandige  Gang, 

hav  Tak  for  hvert  Offer,  Du  bragte. 

Nu  nedlagt  er  Buen,  Tonen  dør  hen, 

dit  Minde  dog  aldrig  skal  svinde: 

det  Norge,  Du  var  saa  fuldtro  en  Ven, 

en  Evighedskrans  vil  Dig  binde. 

Toget  satte  sig  derefter  igjen  i  Bevægelse. 
Klokken  tre  naaede  det  Kirkegaarden  ovenfor  Stads- 
porten.  Hele  Fjeldsiden  ligeoverfor  var  besat  af 
tætsluttede  Skarer. 

.  Af  Medlemmer  af  de  Behrenske  Kvartetter  baros 
Kisten  fra  Vognen  og  sænkedes  i  Graven,  medens 
Musikkorpset  spillede  Melodien  til:  „Vor  Gud  han 
er  saa  fast  en  Borg". 

Dftrefter  afsang  Haandværkerforeningens  Sang- 
forening følgende  Sang: 

Det  Liv,  som  stanser  her,  var  skjønt  og  rigt  — 
det  var  fra  først  til  sidst  en  Morgenrøde,  — 
det  var  et  glødende,  et  deiligt  Digt,  — 
det  var  vor  unge  Friheds  Førstegrøde. 

De  største  Drømme,  som  en  Sjæl  har  havt, 
og  Hjertets  dybeste  og  bedste  Tanker 
han  tolked  i  sin  Kunsts  Vidunderkraft,  — 
og  nu  paa  Evighedens  Dør  han  banker. 

Hans  Livsdaad  ham  mod  Evigheden  bar, 
—  det  ideale  gaar  i  Støv  ei  under.  — 
Paa  Tonens  Vinger  Vei  han  frem  sig  skar,  — 
han  er  ei  død,  —  han  bare  rolig  blunder. 

Ja  hvil  i  Fred!    I  Mindets  varme  Favn 

som  Barn  hos  Mor  Du  trofast  nu  skal  gjemmes. 

Og,  Ole  Bull,  dit  kjendte,  kjære  Navn 

har  Evighedens  Glans,  kan  aldrig  glemmes. 

Olav  Lofthus. 

Derpaa  gav  Bjørnstjerne  Bjørnson  med  sit 
malmfulde  Organ,  der  ikke  lod  et  Ord  gaa  tabt,  en 
gribende  Tolkning  af  den  afdødes  Betydning  for 
Fædrelandet.  Han  skildrede  derunder  Ole  Bull  som 
Henrik  Wergelands  jevnbyrdige  som  national  Aand 
og  citerede  Wergelands  skjønne  Digt  til  ham: 

O,  vant  til  Sønners  Verdensry, 
mit  Øie  funkler  op  paa  ny. 

Drag  hen  min  Søn,  den  samme  Lyst 
har  rørt  sig  1  din  Moders  Bryst. 

Jeg  ogsaa  digtet  har  engang 
Heimskringlas  Liv,  det  er  min  Sang. 

Jeg  skrev  min  egen  Epopée, 
hver  Helt  var  deri  en  Idé. 

Op  til  mit  Hjerte  gyldenblaa 
den  store  Havets  Harpe  laa. 

I  Erkjendelsen  af,  at  Ole  Bulls  Navn  for  altid 
var  knyttet  til  Bergens  nationale  Scene,  lagde 
Bjørnstjerne  Bjørnson  Mindekransen  paa  hans 
Grav. 

Efterat  de  unge,  sørgeklædte  Piger  havde  kastet 
sine  Buketter  paa  Kisten,  opløstes  Toget,  medens 
Musiken  spillede  en  Koral. 

Bergens  Theater,  hvis  Historie  er  saa  uløse- 
lig sammenknyttet  med  Ole  Bull,  gav  om  Aftenen 
en  Festforestilling,  hvorunder  der  —  efterat  Or- 
kestret havde  spillet  ,,  Sæter  jentens  Søndag",  frem- 
sagdes følgende  Mindedigt: 

Kranset  er  Graven! 
Evighedshaven 
aabned  sin  Havn 
lor  ham,  den  si  ds  te. 
vi  Vilde  miste. 
Vemod  og  Savn 
Minderne  jage 
frem  og  tilbage 
Bull,  om  dit  Navn. 

Vi  ser  en  Yngling  staa  1  Livets  Vaar 
med  Hjertelagets  store,  sunde  Varme, 
med  Offervillie  og  aabne  Arme: 
han  vil  erobre  Kunstens  Odelsgaard. 

Og  selv  han  sætter  hele  Livet  ind 
1  denne  Gjerning,  —  ,, Norges  Kunst  skal  reises." 
og  paa  dens  Templer  „Norges  Flag  skal  heises," 
det  var  Begelstringstanken  i  det  unge  Sind. 

Han  el5ked  Norge  som  en  Søn  sin  Mor, 

og  Landets  Ære  var  for  ham  det  første. 

I  dette  Livssyn  vokste  han  sig  stor, 

og  Saga  slmve  vil:  Han  var  den  største. 

Hvem  har  ei  følt  den  underbare  Magt, 
der  1  hans  Toner  levede  og  strømmed?  — 
Hvem  gav  ham  alle  disse  rige  Drømme? 
Hvem  havde  Varmen  i  hans  Toner  lagt? 

Det  for  sin  Kjærlighed  han  fik  igjen, 

det  var  hans  Moders  —  Norges  —  Vuggegave; 

den  bedste  Blomst,  hun  eied  i  sin  Have, 

den  gav  hun  ham,  —  sin  Søn,  sin  bedste  Ven. 

Hans  Liv  er  endt.    Det  var  en  fortsat  Vaar, 
thi  gammel  Ole  Bull  blev  ingensinde, 
og  aldrig  heller  ældes  skal  hans  Minde, 
som  Yngling  han  i  Sagahallen  staar. 

Kranset  er  Graven 

Evighedshaven 

aabner  sin  Havn 

for  Dig,  Du  sidste, 

vi  Vilde  miste! 

Men  om  dit  Navn 

Norge  skal  binde 

en  Krans,  og  dit  Minde 

aldrig  skal  svinde. 

Som  Nordlys  det  skal 

straale  i  Mindemes  Evighedshal. 

Derefter  spilledes  Nordqvists  Sørgemarsch.  — 


—  Det  var  vistnok  kun  i  det  afsides  lille  Norge 
og  i  dette  Lands  anden  Stad,  at  denne  Sørgehøitid 
foregik.  Men  Tidenden  om  den  store  Mesters  Død 
gik  som  en  Verdensbølge  rundt  den  hele  Jord,  læstes 
i  San  Francisko  som  i  Melbourne,  i  Ruslands  indre 
som  i  Spanien,  først  som  Telegrammer  og  siden, 
behandlet  i  Pressen,  gjennem  en  hel  Literatur  af 
Biografier;  thi  overalt  var  dette  Navn  kjendt.  Og 
som  man  i  Boston  til  Ære  for  hans  Minde  holdt 
en  Sørgegudstjeneste  som  for  en  af  Amerikas  egne 
store  Mænd,  saaledes  var  det  en  Samfølelse  i  alle 
Lande,  der  følger  med  i  Kulturen,  at  med  Ole 
Bull  var  en  souveræn  Individualitet,  der  med  høit 
inspireret  Genius  havde  baaret  Kunstens  og  Skjøn- 
hedens  Idealer,  gaat  bort,  —  en  af  dette  Aarhun- 
dredes  Stjerner  sluknet. 

I    Onkel   Jens's   gamle    Blad,    som    endnu    er   i 


m 


Familiens  Eie,  læstes  inden  den  store  Sørgeramme 
følgende  Anmeldelse  af  hans  Bortgang: 

t 
OLE   BULL   ER   DØD. 

Norges  navnkundige  Søn  er  ikke  mere.  Bud- 
skabet  gaar  viden  om,  og  Landet  staar  sørgende 
ved  hans  Baare.  En  Løbebane,  stor  og  glimrende, 
er  afbrudt,  et  Kunstnerliv  i  Kamp,  et  Liv  i  Arbeide, 
et  Liv  i  Idéernes  Brydning,  der  fandt  sit  Udtryk  i 
hans  Valgsprog: 

,,hellum  vita  —  vita  helium.  — " 

